
Bevezetés. 


EGY  napon  kiadómat  és  barátomat  Ráth  Mórt  meg- 
látogatván, szóba  jött,  hogy  Gróf  Benyovszky 
Sándor  úr  óhajtaná  híres  elődje  emlékiratait  magyar 
nyelven  is  a  közönség  kezébe  juttatni.  Ráth  Mór  né- 
zete az  volt,  hogy  e  műnek  inkább  az  én  kidolgozásom 
szerint  kellene  a  magyar  közönség  elébe  kerülni,  és 
hogy  valódi  mulasztás,  miszerint  éppen  mi,  szerzőjük 
honfitársai,  nem  ismerjük  a  nevezetes  művet,  melynek 
németül  többféle  kiadása  létezik.  Az  egyiket  Forster, 
a  másikat  Ebeling  fordították,  és  jegyzetekkel  látták 
el,  a  múlt  század  utolsó  évtizedében,  a  harmadik  kivo- 
natos kiadás  pedig,  Campe  az  ifjabbik  Robinson  nagy- 

hírű  szerzőjének  közrebocsájtott  úti  leírásai  között 
jelent  meg;  nálunk  pedig  csak  a  Rontó  Pál-féle  mese, 
egy  nagyon  rövid  kis  kivonat,  a  Mühlbach  Luiza  re- 
gényének fordítása,  és  a  közhasznú  Esmeretek  tára 
útján  tud  valamit  a  közönség  e  rendkívüli  alakról,  hír- 
hedett hazánkfiáról. 

Kedvet  érezve  e  feladathoz,  legelőször  is  siettünk 
megszerezni  az  eredeti  angol  kiadást,  mely  a  legfén3'e- 
sebb  díszművek  közé  sorozható,  nagy  4''-ban,  drága 
papiroson,  splendid  nyomással,  számos  aczélmetszetű 
és  rézkarczú  képekkel,  tájrajzokkal  és  térképekkel  el- 
látva ;  e  mű  czíme : 

MEMOIRS  AND  TRAVELS 

OF 

MAURITIUS  AUGUSTUS  COUNT  DE  BENYOVSZKY 

MAGNATE  OF  THE  KINGDOMS  OF  HUNGARY  AND  POLAND, 
ONE    OF    THE    CHIEFS  OF  THE  CONFEDERATION  OF  POLAND. 

CONSISTING  OF  HIS  MILITARY  OPERATIONS  IN  POLAND,  HIS 

EXILE  INTŐ  KAMCHATKA,  HIS  ESCAPE  AND  VOYAGE  FROM 

THAT  PENINSULA  THROUGH  THE  NORTHERN  PACIFIC 

OCEAN,  TOUCHING  AT  JaPAN  AND  FORMOSA,  TO 

CaNTON    IN   CHINA,    WITH  AN  ACCOUNT    OF 

THE  FRENCH  SeTTLEMENT,  HE  WAS  AP- 

POINTED  TO  FORM  UPON  THE  ISLAND 

OF  MADAGASCAR. 

WRITTEN  BY  HIMSELF. 
TRANSLATED  FROM  THE  ORIGINÁL  MANUSCRIPT. 

LONDON. 
Printed  for  G.  G.  J.  and  J.  Robinson,  Pater  Noster  Row. 

MDCCXC. 

(Benyovszky  Móricz  Ágost  grófnak,  a  Magyar  és 
Lengyel  királyságok  mágnásának,  a  lengyel  konföde- 
ráczió   egyik   fejének  emlékiratai  és  utazásai ;   mel3^ek 

tartalmazzák  katonai  míveleteit  Lengyelországban,  kam- 
csatkai  száműzetését,  onnan  megszabadulását,  s  az 
északi  csendes  tengeren  való  utazását  Japán  és  Formosa 
érintésével,  majd  Kantonéval  Chinában;  majd  a  fran- 
czia  kormány  megbízása  folytán  tett  kísérletet  Mada- 
gaskár  szigetén  való  telepítésre.  —  írva  saját  maga 
által,  lefordítva  az  eredeti  kéziratból  1790-ben.) 

E  munkához  az  angol  kiadó  előszót  is  írt,  melyben 
előre  tiltakozik  azon  vélemény  ellen,  mintha  ő  e  mun- 
kánál valami  más  egyéb  is  volna,  mint  kiadó.  Én 
azonban  azt  hiszem,  hogy  e  munka  első  részét,  a 
lengyelországi  eseményeket  mégis  az  angol  kiadó  fo- 
galmazta Benyovszky  eredeti  feljegyzései  után,  a  hogy 
az  előszava  végén  maga  is  sejteni  engedi,  s  annál- 
fogva e  része  a  munkának  sok  helyreigazítani  és  ki- 
pótolni valót  hagy  hátra. 

Miután  kiadóm  ajánlatát  elfogadtam,  ilyenforma 
előleges  tervet  adtam  át  neki   e  megírandó    mü   felől: 

Ez  a  mü  nem  regény  lesz. 

Tehát  micsoda? 

Egy  rendkívüli  alak  élettörténetének  a  megvilá- 
gítása. 

Ez  élettörténet,  mind  az  önéletírás,  mind  az  idegen 
följegyzések  alapján  összeállítva,  hősében  egy  kima- 
gyarázhatatlan  jellemet  állít  elénk:  —  nem  találjuk 
meg  eszmejárásában  az  egybefüggő  lánczolatot,  csele- 
kedeteiben a  következetességet;  fennakadunk  az  ellen- 
mondó indulatoknál,  nem  értjük  meg  szándékainak  az 
indokait,  legvégül  az  egész  történet  vezére  egy  regé- 
nyes hajlamú,  merész,  lángeszű  kalandor,  egy  szín- 
padra való  hős  benyomását  hagyja  hátra.  S  ez  tévedés. 

Benyovszky  Móricz  egy  határozott  komoly  fen- 
költ  jellem,  a  kinél  a  lángész  csak  gazdagon  dotált 
természeti    adomány    nagy     eszmék    megvalósítására. 

S  ez  a  —  korát  messze  megelőzött  —  eszmekör  nyújtja 
a  kulcsot  az  egész  történet  világos  megértéséhez. 

Az  én  feladatom  volna  ezt  a  vezéreszmét  felke- 
resni és  megállapítani.  Azután  a  megkapható  adatok- 
nak utána  járni,  s  a  nem  helyes  feljegyzéseket  a  maguk 
értékére  visszaváltani.  Azután,  tén3'ek  és  lélektani  kö- 
vetkeztetések alapján,  mind  a  befolyó  külviszonyokat, 
mind  az  intéző  lelki  küzdelmeket  aként  rajzolni,  hogy 
a  bekövetkezett  esemén3'ek  valódiságáról,  sőt  szüksé- 
gességéről meggyőződjék  az  olvasó. 

»Benyovszky  Móricz  jellemrajzához. 

1 .  Elejétől  kezdve  kéthazához  szokik.  Az  egyik : 
Magyarország  méltatlanul  b^nik  vele.  Felmutatandók 
az  akkori  birtokviszonyok,  törvénykezés,  nexus,  udvari 
kanczellária,  szokásos  perorvoslatok. 

2.  Indokolni  kell  a  lengyel  konföderáltakkal  való 
szövetkezését,  s  röviden,  de  érthetőleg  előadni,  hogy 
mi  volt  az  a  bari  konföderáczió,  melynek  seregeit  ve- 
zette Benyovszky,  mi  oka  volt  e  harczoknak :  ez  levén 
az  alapja  Benyovszky  rajongó  szabadságszeretetének 
s  a  zsarnokság  elleni  gyűlöletének,  a  mi  jellemének 
egyedüli  magyarázata. 

3.  Ki  kell  emelni  családi  életének  nevezetesebb 
mozzanatait,  nejéhez  való  szerelmét,  fiú-testvéreihez 
való  ragaszkodását  (a  kikről  az  idegen  életírók  tudo- 
mást sem  vesznek):  mert  ez  is  mindvégig  uralkodó 
eszme  marad  életében.  Ezt  találjuk  fel,  mint  főindokot 
a  kamcsatkai  rabságból  kiszabadulási  törekvésében; 
AFANÁziÁ-hoz  való  (másként  megérthetetlen)  viszonyá- 
ban; a  boldog  szigeten,  a  hol  az  ország  legszebb 
leányával  összeházasítják,  s  a  hol  ő  bájos  menyasszo- 
nyát a  nászéj  után  érintetlenül  adja  vissza  szülőinek: 
ez  a  vágy  a  családjához  utasítatja  vissza  vele  az  an- 
golok fényes  ajánlatait  Madagaskárban;  ez  az  első 

gondja,  midőn  Versaillesban  fényes  állásba  jut,  hogy 
nejét  Magyarországból  magához  vitesse :  a  kit  az- 
után el  nem  hagy  többé ;  hanem  magával  visz  másod- 
szori madagaskári  útjában:  ott  kis  fia  születik,  s  az 
ott  mégis  hal;  a  madagaskári  nök  megválasztják  nejét 
legfelsőbb  bírájuknak.  (Ott  olyan  okos  intézmén}'  Van, 
hogy  asszonyok  ügyeiben  asszony  a  bíró.)  Legutoljára 
még  Amerikába  is  magával  viszi  nejét  s  utolsó  vég- 
zetes expedicziója  alkalmával  Baltimoreban  hagyja  jó 
reményű  állapotban.  —  Ez  az  uralgó  indulat  nagy 
ködöt  feltisztít  Benyovszky  jelleméről,  de  megfosztja 
őt  a  regényhős  színétől. 

4.  Az  Afanáziához  való  viszonya,  az  eljegyzés, 
a  gyöngéd  együttlét  titkai,  az  egész  játék  egy  ártatlan 
gyermek  szívével,  ha  Benyovszky  mint  regényalak 
lesz  vala  bemutatva,  őt  egy  csapodár  kalandor  minő- 
ségére fogják  leszállítani.  Az,  hogy  e  szerencsétlen 
leányt  szenvedni  hagyja,  majd  hogy  útközben  bekö- 
vetkezett haláláról  csak  egy  sorban  tesz  futó  megem- 
lítést, s  egész  hosszú  tengeri  útja  alatt  elő  sem  hozza 
többé  a  nevét,  szívtelenségnek  és  léhaságnak  volna  a 
jele,  ha  ott  nem  találnók  Benyovszky  minden  törek- 
vésében a  többi  indulatok  közül  messze  kimagasló 
uralkodó  eszmét:  a  szabadságvágyat:  még  pedig 
nemcsak  az  egyéni  megszabadulás  ösztönét,  hanem  a 
rablánczok  alatt  nyögő  népek  felszabadításán  rajongást. 
Először  a  lengyelek  szabadságáért  küzd  a  lengyelek- 
kel, s  ennek  feláldozza  boldog  családi  életét  Magyar- 
országon. Azután  a  száműzött  szibériai  oroszokat 
gyűjti  táborrá  egy  merész  eszme  körül,  s  csupa  oro- 
szokból álló  szövetségeseivel  diadalra  juttatja  hihetetlen 
merészségű  tervét :  —  ennek  áldozza  fel  Afanázia 
szerelmét,  de  feláldozza  haragját,  bosszúját  ellenségei- 
vel szemben  is;    mert   azok  is  a  szabadság  táborához 

tartoznak.  Majd  a  szigetlakó  vad  népeknek  segít  el- 
nyomóikat leverni:  azoknál  alkotmányos  önkormányza- 
tot honosít  meg.  »Ezért«  feláldozza  magas  pártfogói 
kegyét:  először  a  franczia  királyét  és  minisztereiét, 
azután  József  császárét,  s  utoljára  az  egj^edül  szabad 
északamerikai  egyesült  államokhoz  fordulva,  azoknak 
a  segélyével  kezdi  meg  a  kísérletet  egy  barbár  népből 
szabad  nemzetet  alkotni,  a  midőn  már  az  óvilágban 
mindenütt  alkonyatára  látszik  hajlani  a  szabadság  napja. 
—  Ezen  bukik  meg.  —  Benyovszky  ennélfogva  egyike 
a  legkövetkezetesebb  politikai  hősöknek,  a  kinek  jel- 
lemén a  kalandos  élet  csak  jelmez;  tetteiben  a  regé- 
nyesség csak  staffage. 

5.  Azért  ez  életírást  ebből  a  szempontból  vélném 
kidolgozandónak :  a  regényíró  feladata  volna  csupán 
a  lélektani  helyzetek  kiemelése,  az  eseményeket  kör- 
nyező tájak,  alakok  leírása,  a  plasztikai  kidomborítás : 
hozzá  kellene  járulni  a  lelkiismeretes  historikusnak, 
ki  minden  fikczió  mellőzésével,  magát  a  kort  rajzolja, 
s  az  akkori  idők  és  fogalmak  zűrzavarában  világot 
nyújtson,  s  végül  a  hol  Benyovszky  saját  naplója  el- 
fogy, a  további  adatokat,  melyek  sorsa  végét  megért- 
hetővé teszik,  felkutassa*. 

Ez  volna  az  általam  megírandó  rajz :  kiegészítenék 
azt  Benyovszky  saját  naplói  és  későbbi  levelei ;  a  reá 
vonatkozó  egyéb  okiratokkal  megszaporítva. 

Miután  kiadó  barátom  e  felfogásomat  helyeselte, 
hozzáfogtam  e  mű  elkészítéséhez,  először  Benyovszky 
saját  naplóját  angolból  lefordítva,  azután  a  hiányzó 
adatoknak  utána  járva.  Azért  kellett  angolból  és  saját 
magamnak  végezni  a  fordítást,  mivel  már  az  első  an- 
gol szöveg  is  franczia  kéziratokból  van  átültetve,  azon 
okoknál  fogva,  melyek  az  angol  kiadás  bevezetésében 
el  vannak  mondva;    a   német  fordításokban   ugyanazt 

hibákkal,  félreértett  kifejezésekkel  még  jobban  meg- 
zavarták; úgy  hogy  gyakorlott  stylisztának  kell  lenni, 
a  ki  a  háromszor  átszűrt  franczia  konvenczionátus 
irályból  a  valóságos  magyar  gondolkozás  módját  a 
szerzőnek  kitalálja. 

Könnyebb  feladatra  találtam  az  ismeretlen  adatok 
beszerzésénél,  miután  a  történet  hősének,  unokaöcscse, 
gróf  Benyovszky  Sándor  úr,  egész  ide  vonatkozó  csa- 
ládi okmánytárát  kegyes  volt  rendelkezésemre  bízni, 
melyben  mind  a  Benyovszky  Móricz  saját  levelei, 
mind  a  hozzá  Írottak,  jellemrajzának  nagyon  becses 
adalékait  képezik.  Azokon  kívül  Thallóczy  Lajos  és 
Marczali  Henrik  tudós  barátaim  voltak  szívesek  igen 
becses  felvilágosító  adatokat  szerezni  be  e  munka 
kiegészítéséhez,  a  miért  hálás  köszönetemet  kell  kife- 
jeznem. 

Benyovszky  Móricznak  az  arczképét  mind  az 
angol,  mind  a  német  kiadásban  megtaláljuk  élethű  és 
szép  kivitelű  aczélmetszetekben,  az  eredeti  angol  után 
készíttettük  a  mienket.  Akkori  divat  szerint  simára 
borotvált  arcz,  bajusz  és  szakáll  nélkül;  természetes, 
két  felől  csigákba  göndörített  hajjal.  Az  egész  arcz- 
kifejezése  rokonszenves,  bizalomkeltő,  a  homlokot  nem 
szeli  át  a  parancshirdetö  közép-ráncz,  egészen  sima 
az,  csak  az  erős  szemöldök-csontok  árulják  el  az  akarat- 
erőt, s  a  két  széjjel  álló  szem  a  nagy  megfigyelő  te- 
hetséget, metszéseikben  ábrándozó  kifejezéssel.  A  száj 
azonban  egészen  az,  a  mit  képzelünk  felőle:  az  a  vi- 
lág minden  nyelvén  folyékonyan  beszélő  száj,  az  a 
parancsszóval  és  hízelgő  beszéddel  egyaránt  hódítani 
tudó  száj,  melynek  megfelel  az  a  nagyra  vágyással, 
önérzettel  kidomboruló  áll.  Ez  arczképét  30  éves  ko- 
rában készítek  (33  éves  volt,  mikor  meghalt).  Egy 
másik  ábrázolatját  is  ott  találjuk   az   angol  kiadásban: 

azon  tíz  évvel  fiatalabb:  a  kép  azt  a  jelenetet  mutatja 
fel,  a  mint  Benyovszky  kutyáktól  vontatott  szánon 
utazik  Szibériába.  Ezen  a  képen  csaknem  leányi 
szépségű  az  arcza:  a  termete  pedig  annyiban  hű,  hogy 
ki  van  tűntetve  rajta,  miszerint  egyik  lábszára  rövi- 
debb, mint  a  másik.  —  Ezt  ö  maga  csak  az  életírá- 
sának második  kötetében  említi  fel;  a  midőn  egy  szi- 
getlakó fejedelem  azt  kérdi  tőle,  hogy  mind  ilyen 
kicsin}'  emberek-e  az  európaiak,  mint  ö,  s  arra  ö  azt 
feleli,  hogy  »most  a  rövidebb  lábamon  állok,  melyből 
hiányzik  egy  csont «,  (azt  a  csatában  veszté  el,  úgy  lett 
összeforasztva)  s  aztán  a  másik  lábára  emelkedve, 
kitűnt  a  daliás  alakja.  S  e  hiányos  termettel  tudott 
annyi  viszontagságot  legyőzni,  tengerviharban  helytt 
állni,  asszonyi  szíveknek  eszményképe  lenni!  Ez  cso- 
dálatunkat még  jobban  fokozta  iránta. 

Rendkívüli  testi  erö,  életszívósság  párosult  nála 
ritka  szellemi  adományokkal,  emlékezettel  és  ítélő 
tehetséggel;  rettenthetetlen  bátorság,  hidegvér  a  leg- 
nagyobb veszély  idejében,  gyors  leleményesség  és  ki- 
meríthetlen  szívjóság,  önfeláldozás,  testvérek,  hitves  és 
jó  pajtások  irányában,   voltak  jellemének    alapvonásai. 

ELSŐ  FEJEZET. 


BENYOVSZKY  MÓRICZ  GYERMEKKORA. 


A  legelső  eredeti  okmány,  melyet  előre  kell  bo- 
csátanunk, a  Benyovszky  Móricz  születésének  bizo- 
nyítványa, mely  unokaöcscse,  gróf  Benyovszky  Sán- 
dor úr  kívánatára  lett  kiadva,  a  verbói  plébános, 
tisztelendő  Kubicsek  Ferencz  úr  által.  Ezen  hiteles 
keresztlevél  szerint  Benyovszky  Móricz  nem  1741- 
ben  született,  mint  külföldi  életírói  jegyzik;  hanem 
1746-ban:  tehát  öt  évvel  később.  S  ez  az  egy  adat 
az  egész  élettörténet  felfogását  lényegesen  megváltoz- 
tatja.    Mert    nagy    különbséget    tesz    a   beszámításnál 

az  a  körülmén}',  hogy  egy  tén}!  egy  tizenhárom  éves 
»fiú«  követett-e  el,  ysigy  egy  tizennyolcz  éves  >  legény «, 
s  ismét  más  szemmel  nézünk  ug^-anazon  eset  meg- 
ítélésekor egy  huszoneg}'^  éves  i^'út,  mint  egy  huszon- 
hat éves  férfit, 

E  szerint  1756-ban,  az  október  8-iki  levosiczi  üt- 
közetben, melynél  Benyovszky  Móricz,  mint  a  Sieben- 
schein  ezrednél  szolgáló  hadnagy  jelen  volt,  csak  egy 
pár  hónappal  lehetett  több  tíz  esztendősnél. 

Ez  nem  tartozik  a  lehetetlenségek  közé.  Az 
1848-iki  szabadságharczban  is  láttunk  tíz  éves  had- 
nagyot (T.  J.  lapszerkesztő  fiát),  ki  igen  jól  megállta 
a  helyét.  Benyovszky  Móricznak  az  atj'ja,  Sámuel 
maga  is  lovassági  főtiszt  volt;  ki  fiát  Bécsben  a  ka- 
tonai iskolában  nevelteté :  a  kiütött  örökösödési  háború- 
nál valószínű,  hogy  a  hadapródokat  is  mind  a  had- 
sereghez bocsáták,  s  így  lehetett  az,  hogy  Ben3'^ovszky 
Móricz  már  tíz  éves  korában  megismerte  a  csatatér 
gyönyöreit.  Légkönnyebben  megtalálhatja  magyará- 
zatát ez  a  rendkívüliség  abban  a  körülményben,  hog}' 
Móricznak  az  atyja  előkelő  katonatiszt  volt;  s  nagyon 
valószínű,  hogy  az  országos  lelkesedés  közepett  ő  is 
részt  vett  a  háborúban  s  növendék  fiát  is  magával 
vitte  oda.    • 

A  külföldi  életírók  e  kezdő  adatai  már  azért  is 
tévesek,  mert  Sámuel  tábornokot  grófnak  teszik  meg, 
s  nejét,  Révay  Rózát  Thúróczmegye  örökös  gróf- 
néjának.  Az  utóbb  nevezett  rang  nem  is  létezett, 
a  Benyovszkyak  pedig  közönséges  birtokos  nemes 
család  voltak  Verbón,  Nyitravármegyében,  maga  Mó- 
ricz (Ágost,  Aladár)  az  egész  emlékirataiban  foglalt 
működésének  ideje  alatt  nem  volt  gróf;  báróvá  lett 
XIV.  Lajos  franczia  király  által  emelve ;  s  csak  később, 
azon  idők    alatt,    melyekről   emlékiratai   nem  szólnak 

többé,  a  midőn  Mária  Terézia  szolgálatába  állott,  lett 
a  királyné  által  magyar  grófi  czímmel  felruházva. 

Ezt  a  tévedést  még  több  helyütt  lesz  okunk  helyre- 
igazítani. 

Tehát  legifjabb  korában  katonai  nevelést  kapott 
s  ez  magyarázza  meg,  hogy  sok  olyan  tudományban 
volt  jártas,  a  mit  az  itthoni  kollégiumokban  és  lycaeu- 
mokban  nem  tanítanak.  Ezek  között  első  helyen  a 
n3'elvismeret.  —  Igaz,  hogy  Magyarország  felvidéké- 
nek intelligens  lakóit  már  erre  a  soknyelvűségre  a 
helyzetük  is  szoktatja.  Családi  körben  a  magyar,  a 
köznépnél  tót,  szomszédoknál  lengyel  és  német,  isko- 
lában latin  nyelvet  már  gyermekkorukban  el  kell  ta- 
nulniok;  Móricznál  a  bécsi  akadémián  hozzájárult  a 
franczia  nyelv,  a  tengerészeti  pályán  megtanulta  a  hol- 
landit és  az  angolt,  számkivetésében  az  oroszt,  uta- 
zásaiban a  keleti  nyelveket. 

Az  is  egészen  hamis  felfogás  a  külföldi  életírói 
részéről,  mintha  Benyovszky  Móricz  három  év  múlva, 
miután  még  három  nagy  ütközetben  részt  vett,  1757 
májusban  Prága  mellett  Lotharingi  Károly  herczeg 
alatt;  ugyanazon  év  novemberben  Schweidnicznál,  és 
1758-ban  Darmstadtnál  Laudon  alatt,  rögtön  abba 
hagyta  volna  a  császári  hadseregben  való  szolgálatot 
egy  lengyelországi  rokona  meghívása  folytán,  ki  őt 
örökösévé  kívánta  tenni:  s  »ezért«  odahagyta  régi 
hazáját  Magyarországot  s  mást  választott  hazájának,, 
a  lengyelt. 

Ez  kezdetnek  egy  jellemrajzhoz  elég  elízetleníta 
volna:  van  benne  könnyelműség,  önzés,  hűségszegés. 

De  a  valódi  sorozata  az  eseményeknek,  nem  így 
áll,  hanem  a  hogy  azt  a  családi  levéltár  igazolja,  rövid 
szavakkal  eként  következik: 

»Benyovszky  atyja,  Sámuel,  fiatal  éveit  a  katona- 
ságnál tölte,  s  mint  ezredes,  hagyta  el  a  pályát,  nyu- 
galomba lépve,  s  nőül  véve  Pestvármegyey  József 
tábornok  özvegyét,  báró  Révay  Rózát,  a  kitől  négy 
gyermekük  született:  Móricz,  Márta,  Ferencz  és  Emá- 
nuel«. 

» Móricz  még  gyermekkorában  katonává  lett  s 
részt  vett  a  7  éves  háborúban.  Ott  volt  1760-ig.  (Tehát 
14  éves  koráig.)  Akkor  az  anyja  meghalt,  végrende- 
letében vagyona  egyik  felét  az  első  házasságából  szü- 
letett leányaira,  másik  felét  pedig  a  Benyovszky  gyer- 
mekekre hagyva.  Nem  sokára  neje  után,  még  azon 
évben  az  atya  is  meghalt.  Ekkor  a  mostoha  testvérek 
férjei,  nagy  befolyású  urak,  nem  érve  be  a  nekik  ha- 
gyományozott fele  birtokkal,  az  egész  örökséget  elfog- 
lalták, s  a  Benyovszky  árvákat  kitaszíták  a  szülői 
hajlékból. 

Ennek  a  veszedelemnek  a  hírére  hagyta  oda  Mó- 
ricz a  hadsereget  s  sietett  haza.  Maga  is  gyermek 
még,  de  már  csatákban  edzett  katona. 

Haza  érkezve  az  ősi  kastélyt  idegen  cselédséggel 
megrakva  találja,  a  kik  gúnyosan  kituszkolják  az  ajtón; 
nagy  kérdezősködésre  rátalál  az  elűzött  kicsi  testvé- 
rekre, kiket  befogadott  valami  jó  szívű  tót  nemes, 
talán  egykori  fegyvertársa  a  meghalt  apának.  Elron- 
gyolt ruháik  láttára  felforr  a  szívében  a  vér. 

Az  a  Ny itra vármegye  veszedelmes  egy  tarto- 
mány volt  akkor.  Az  az  egész  nép  mind  Rákóczy 
kuruczaiból  állt,  akik  még  emlékeztek  a  régi  sza- 
badságra. Nem  kellett  nekik  a  bíztatás,  még  ők  eszel- 
ték fel  az  ifjú  Benyovszkyt.  A  magyar  törvénykönyv 
szerint  szabadság  van  adva  a  birtokából  kiűzött  jogos 
tulajdonosnak  egy  év  leforgása  alatt  saját  öklére,  erő- 
hatalommal kiverni  a  bitorlót  az  elfoglalt  vagyonból. 


ÉLETRAJZ.  15 

Voltak  e  czélra  megszerezhető  híres  falvak,  csupa 
köznemesektöl  lakva,  a  kik  a  birtokos  felszólítására, 
botot,  csákányt  ragadva,  készen  álltak  az  önhatalmú 
végrehajtásra.  Ez  törvényesen  bevett  szokás  volt 
Magyarországon.  A  gyermek  Benyovszkynak  tetszett 
ez  a  perorvoslat:  összeszedte  a  hű  tót  hajdúkat,  rajta 
rontott  velük  a  birtokát  bitorló  sógorokon,  kiverte  őket 
az  apai  kastélyból  s  vissza  vitte  nagy  diadallal  a  kis 
testvéreit;  a  kik  közül  a  legkisebbet,  Emánuelt,  még 
a  karjára  kellett  vennie.  (Ez  az  Emánuel  volt  azután 
is  a  kedvencze,  a  kit,  mint  egy  apa  a  gyermekét  ápol, 
segélyez,  tanácsol,  mikor  már  ő  magas  rangú  befo- 
lyásos ember  a  királyné  udvaránál,  a  pedig  kicsiny 
hadnagyocska  a  pattant3'úsoknál :  ugyanez  az  Emánuel 
lesz  végül  a  napóleoni  hadjárat  alatt  híres  tábornokká, 
s  a  grófi  czím  új  megszerzőjévé.) 

A  kivert  sógorok  azonban  nem  hagyták  annyiban 
a  dolgot;  felszaladtak  Bécsbe,  ott  az  udvari  kanczel- 
láriánál  úg}'  adták  elő  Móricz  úrfi  aktusát,  mint  major 
•potentiát,  mint  zendülési  tényt:  a  bécsi  udvari  kö- 
rökben nem  bírtak  valami  különös  érzékkel  a  magyar 
alkotmán3'os  okkupaczionális  szokások  iránt  s  a  hatal- 
maskodó Móricz  ellen  kiadták  az  elfogatási  parancsot. 

Móricz  jó  eleve'  megtudva  a  fenyegető  veszélyt, 
nem  várta  azt  be ;  hanem  kimenekült  Lengyelországba. 

Ott  lakott  egy  rokona,  gazdag  lithvániai  sztaroszta. 
Annál  nemcsak  menedéket  talált,  de  szerető  atyai 
szívet.  Első  megjelenésével  megnyerte  az  öreg  szívét, 
ki  őt  roppant  birtokainak  örökösévé  tette. 

Fogadott  apjának  bőkezűsége  tette  lehetővé  azon 
régi  vágyának  megvalósítását,  hogy  tengerre  mehessen, 
s  a  tengerészetben  kiképezhesse  magát.  Ekkor  sze- 
rezte azokat  az  ismereteit,  a  melyek  mint  tengeri  utazót 
és  felfedezőt  később  a  világ^hírűek  közé  sorolták.  Már 

épen  keletindiai  hosszú  útra  szándékozott  kelni,  a  mi- 
dőn az  öreg  sztarosztának  a  halála  bekövetkezett,  s 
mint  a  birtok  örökösét  a  lengyel  nemesek  >bári  kon- 
föderáczió«  elnevezés  alatti  pártja,  hazaszólította. 

Ilyen  sorozatba  állítva,  érthetővé  lesznek  lélek- 
tanilag is  az  események,  a  mint  nem  azok  az  idegen 
életíró  által  összezavart  sorrendben. 

Ha  már  a  lithvániai  nagy  uradalmak  birtokosa 
lett  volna  Benyovszky,  ha  már  expatriálta  volna  ma- 
gát Magyarországról,  se  oka,  se  joga  nem  lesz  vala 
idejönni  és  azért  a  kis  verbói  nemesi  portáért  erő- 
szakoskodásba keverni  magát:  a  testvéreit  is  magához 
vehette  volna.  —  De  mind  ez  » utóbb «  történt.  A  ki- 
honosítás  már  csak  következménye  volt  az  elfogatási 
parancsnak. 

Most  szükséges,  hogy  néhány  szóval  elmondjuk, 
hogy  mi  volt  az  az  állapot  Lengyelországban,  mely 
Benyovszky  Móriczot  a  tettek  mezejére  lépni  kény- 
szeríté,  nehogy  az  is  abba  a  kategóriába  szálljon  alá, 
a  melybe  soroljuk  a  természetüktől  vitézkedésre  hajló 
regehősök  szilaj  kalandvágyát. 

A  szerencsétlen  Lengyelország  belvillongásoktól 
szétdúlva,  hasonlított  egy  hagymázbeteg  óriáshoz,  ki- 
nek izmaiban  a  láz  még  hatványozza  az  erőt;  de 
minden  mozdulata  kár  és  veszedelem  önmagára,  vagy 
azokra  nézve,  a  kik  ápolják  s  a  kit  végre  meg  kell 
kötözni,  hogy  ne  dühönghessen.  Európa  hatalmas- 
ságai vállalkoztak  rá,  hogy  a  lázbeteg  kezeit  lefogják. 

Régen  tartott  már  ez  az  állapot.  Sobieski  János 
halála  óta,  a  ki  maga  is  martyrja  volt  a  koronájának. 
Akárkinek  a  fejére  jutott  ez  a  korona,  lengyel  neme- 
sére, vagy  szász  herczegére,  olyan  volt  az,  mintha 
minden  ága  egj'-egy  villámfogó  lett  volna,  melybe 
minden  oldalról  belecsapkodnak  a  menykövek.  A  hatal- 

másságok  valamennyi  lengyelországi  követének  az  volt 
a  feladata,  hogy  Lengyelországban  az  anarchiát  nö- 
velje ;  s  ennek  mind  valamennyi  lelkiismeretesen  meg- 
felelt. 

A  lengyelek  egyik  legkitűnőbb  nagy  szelleme, 
Lelewel,  azt  írja  erről  a  korszakról,  hogy  Lengyel- 
ország hasonlít  egy  vendégfogadóhoz,  a  hová  minden 
ember  betérhet,  jól  lakhatik  s  aztán  megint  tovább 
mehet.  Azt  mondják,  hogy  a  rendetlenség  életföltétel 
nála:  az  a  boldogsága,  az  az  üdve.  Ezért  az  a  tör- 
vény, hogy  az  országgyűlés  minden  határozatát  egyet- 
len egy  nemes  »n3^e  poz  volim«  (nem  akarom)  szava 
meghiúsíthatja.  A  pohárral  a  kézben  elfelejtenek  min- 
den veszteséget  s  a  szomszédok  zsarolásait.  Csak  egy 
osztálynak  van  nyugodt  élete:  a  dissidenseknek. 
Ez  nem  vehet  részt  az  alkotmányos  viaskodásokban ; 
kénytelen  otthon  ülni,  s  annálfogva  vagyonilag  gya- 
rapodik. 

Ezek  a  dissidensek  voltak  mind  azok,  a  kik 
nem  tartoztak  az  állam  vallásához,  mely  a  római  katho- 
likus:  tehát  az  ó-hitüek  és  a  protestánsok.  A  lengyel 
országgyűlés  a  hitkülönbség  miatt  megfosztotta  ezeket 
a  honfitársait  az  alkotmányos  jogoktól. 

És  ezek  a  dissidensek  nem  akartak  belenyu- 
godni, hogy  ők  nem  mehetnek  oda,  a  többiekkel  huza- 
kodni: mindegyik  panaszra  ment  a  külföldi  hitsorsos 
hatalmasságokhoz,  segélyül  híva  azokat  saját  honfi- 
társai ellen;  az  ó- hitűek  a  muszkához,  a  pro- 
testánsok Angliához  és  Poroszországhoz. 
Az  volt  a  korszellem  áramlata,  hogy  a  hitbuzgalom 
háttérbe  szorítsa  a  nemzetiségi  érzületet ;  akkor  a  k  á- 
téért  harczoltak  a  népek.  (Most  a  grammatikáért.) 

A  meghívottak  nem  késtek  a  beavatkozással;  a 
két  Ágost  halálával  megszűnt  a  szász  uralom  Lengyel- 

országban :  új  árn3'ékkirályúl  Ponyatovszky  Sztaniszló 
lett  megválasztva,  húsz  ezer  orosz  szuronyának  oltalma 
alatt.  Ugyanazon  orosz  erőhatalom  nyomása  alatt 
fogadta  el  a  lengyel  országgyűlés  a  protestánsok  és 
ó-hitűek  egyenjogosítását.  Az  orosz  nagykövet  diktálta 
a  törvényt. 

E  miatt  lázadt  fel  a  lengyel  nemesség  egy  része 
a  királya  ellen.  Két  főnemes:  Pulawszky  és  Kra- 
zinszky  »Bár«  török  határszéli  városban  megalkotta 
a  konföderácziót,  s  ezzel  kétfelé  szakítá  a  saját  nem- 
zetét. 

Az  egyik  részen  (a  dissidensekén)  volt  a  világos 
igazság:  a  jogegyenlőség,  a  vallásszabadság  nagy  kö- 
vetelményei;'de  ezek  maguk  árulók  voltak  saját  hazá- 
juk ellen,  kik  a  templomajtón  át  bocsátották  be  az 
örök  ellenséget,  kik  megvették  a  vallásszabadságot, 
lánczok  árán.  A  másik  rész  pedig  a  bari  konföderál- 
tak,  kik  Lengyelország  függetlenségeért  emelték  föl 
a  zászlót,  ugyanarra  a  zászlóra  a  vallási  és  politikai 
türelmetlenség  jelszavait  írták  fel.  Úgy  az  egyik,  mint 
a  másik  félnek  lehetetlen  volt  itt  Magyarországon  ro- 
konszenvet találnia;  a  hol  a  vallási  és  politikai  szabad- 
ság mindig  egy  zászlóra  volt  írva:  a  hol  a  vallás- 
háború egyúttal  szabadságháború  is  volt,  a  hányszor 
csak  kigyulladt  a  közös  elnyomás  ellen. 

Magyarországon  nem  értette  senki,  hogy  miért 
harczolnak  a  lengyelek. 

S  ebbe  az  érthetetlen  harczba  kellett  Benyovszky 
Móricznak  belekeveredni. 

Az  örökbe  fogadó  nagybátya  meghalt,  a  lithvániai 
nagybirtok  a  fiúvá  fogadott  unokaöcsre  maradt :  hanem 
a  jogok  kötelességekkel  is  voltak  összekötve. 

Benyovszky  Móricz  Varsóba  megérkezve,  ott  a 
konföderáczió    vezéreit   találta    a    helyzet    urainak,     s 

azoknak  a  felhívására  le  kellett  tennie  az  esküt,  hogy 
a  konföderácziót  ismeri  el  a  Lengyel-köztársaság 
törvényes  kormányának  s  parancsára  harczolni  fog 
annak  zászlói  alatt,  a  míg  csak  az  oroszok  Lengyel- 
országban vannak. 

Ez  történt  júliusban.  —  Hogy  Benyovszky  Móricz- 
nak  mennyire  voltak  kedvére  a  lengyelországi  álla- 
potok, azt  sejteni  engedi  az,  hogy  még  azon  év  de- 
czember  havában  elhagyta  Varsót,  és  visszatért  a  régi 
hazájába.  —  Megkísérté  elharácsolt  szülői  örökségét 
visszaszerezni.  —  Tehát  otthagyta  a  nagy  kiterjedésű 
lithvániai  birtokokat,  a  sztarosztai  rangot,  s  beérte 
volna  a  szerény  magyar  köznemesi  állással,  a  nyolcz 
felé  elosztott  udvartelekkel  odafenn  Nyitravármegyé- 
ben,  a  hol  tudvalevőleg  a  nemesi  birtokok  épen  nem 
latifundiumok. 

Hazajött,  nem  törődve  az  ellene  kiadott  elfogatási 
parancscsal.  Ez  is  a  lengyelországi  állapotokat  jellemzi. 

De  még  inkább  jellemzi  a  magyarországi  állapo- 
tokat az,  hogy  itthon  nem  talált  igazságot.  Szülőitől 
öröklött  birtokait  nem  tudta  visszanyerni.  El  lett  uta- 
sítva minden  jogorvoslattól. 

Nem  maradt  más  választása,  mint  hazáját  végkép 
elhagyni  s  lithvániai  uradalmába  visszatérni. 

Ekkor  a  sors,  a  véletlen,  vagy  mondjuk :  a  gond- 
viselés —  közbelépett.  A  míg  a  nyugati  Kárpátok 
vidékén,  a  Szepességen  keresztül  utazott,  meglepte 
valami  betegség.  Járvány  dúlt  azon  időkben  az  or- 
szágban elég,  Benyovszky  Móriczot  útközben  heves 
láz  lepte  meg;  kénytelen  volt  betérni  egy  útba  eső 
magyar  előkelő  úr  házához,  a  kinek  családja  szívesen 
fogadta.     A  család  neve  »Henszky«. 

Egy  szép,  szeretetreméltó  leány  volt  a  háznál,  a 
kinek  gondos  ápolása  alatt  a  beteg  ismét  visszanyerte 

2"^ 

elvesztett  egészségét.  A  hála  átnemesűlt  szerelemmé. 
Benyovszky  felgyógyultával  kezét  ajánlá  fel  kedves 
ápolónőjének,  később  egész  élete  őrangyalának,  s  el- 
vette feleségül. 

És  akkor  megkezdett  egy  nyugodalmas,  boldog 
életet,  melyben  feledve  voltak  a  csatatéri  dicsőség,  s 
a  tengeren  túli  kalandozás  minden  ábrándjai.  A  fiatal 
nő  nemsokára  jó  reménységbe  jött. 

Ekkor  egy  este  megjelenik  a  boldog  család  kö- 
zepett a  lengyel  schlachtzitz,  a  ki  Benyovszkyt  nyom- 
ról nyomra  puhatolta,  míg  végre  ráakadt  s  átadja  neki 
a  konföderáczió  főnökének  parancsát,  hogy  azonnal 
siessen  a  zászló  alá,  melynek  hűséget  esküdött. 

S  a  zászló  hatalmasabb  volt,  mint  az  oltár. 
A  becsület  erősebb,  mint  a  szerelem.  Benyovszky, 
a  nélkül,  hogy  feleségének  hírül  adta  volna,  hová 
megy,  sietett  a  csatatérre. 

Viselt  dolgai,  melyeket  itt  elkövetett,  részletesen 
le  vannak  írva  életírásában,  azokat  nem  ismételem. 
Bertyovszkyra  sok  keserű  tapasztalás  várt  a  lengyel 
konföderáczió  hadjáratában.  Maga  a  lengyel  nemesség 
és  köznép,  vitézség  és  szabadságérzet  dolgában  föl- 
tétlen bámulatra  méltó,  egyes  vezérei,  kiváló  főurai 
is  megérdemlik  az  elismerést;  de  az  egész  hadviselés 
oly  nagy  mértékben  viseli  magán  a  fejetlenség,  hatá- 
rozatlanság és  könnyelműség  jellegét,  hogy  azoknak 
közepette  az  indigena  Benyovszky  magaviselete,  ifjú 
évei  daczára,  messze  kimagaslik.  A  sok  tehetségtelen, 
lágy  jellemű  lengyel  berezegek  és  grófok  által  elron- 
tott hadi  helyzeteket  hányszor  javítja  meg  határozott 
gyors  hadi  tetteivel,  hányszor  organizálja  újra  a  szét- 
vert csapatokat,  élelmezi  az  ostromolt  városokat,  új 
dandárokat  gyűjt,  elfogják,  újra  kiszabadul,  megint  el- 
fogják, véletlen  találkozó   hívei   kivágják   az    ellenség 

kezéből,  egyik  hadi  kalandból  a  másikba  veti  magát, 
s  a  személyes  bátorságon  kívül,  nagymérvű  hadvezéri 
tehetséget  fejt  ki. 

Egész  ütközeteket  vív  meg  az  oroszokkal,  bámu- 
latraméltó sztrategiai  ügyességgel.  Erélye  túltesz  min- 
den igazi  lengyelen.  Az  orosz  hadvezetök  rémévé 
növi  ki  magát,  ki  seregeiket  dandárszámra  semmisíti 
meg  s  hadi  terveiket  teljesen  szétzavarja. 

Már  az  első  elfogatásánál,  midőn  az  oroszok  által 
ostromolt  Krakkó  élelmezése  végett  kirohanást  in- 
tézett fényes  sikerrel,  de  saját  vesztével,  két  sebet  ka- 
pott. Ezzel  még  nem  találta  leróva  új  hazája  iránti 
adóját;  a  mint  kiváltják,  nagy  summa  pénzen,  ismét 
visszatér  a  harczolók  közé :  pénzt,  ágyút,  fegyvert,  lő- 
szert gyűjt  a  hadsereg  számára,  s  olyan  félelmessé  válik 
az  oroszokra  nézve,  hogy  jutalmat  tűznek  ki  a  fejére. 

Az  egész  hadjáratban  azonban  nem  volt  semmi 
hadi  terv,  semmi  rendszer;  mindegyik  csapatvezér  a 
maga  terve  szerint  verekedett,  a  hol  ellenségre  buk- 
kant, így  Benyovszky,  mikor  Lelki  melletti  fényes 
sikerű  ütközetében  Izmailow  orosz  dandárát  megsem- 
misíti, akkor  értesül  róla,  hogy  más  oldalon  meg  az 
oroszok  Potoczkyt  tönkre  verték,  az  öreg  Pulavszkyt 
elfogták  s  magát  Bárt  is  elfoglalták. 

De  se  a  lengyel  fővezérek  veresége,  se  a  kemény 
tél  nem  teteti  le  vele  a  fegyvert,  s  még  ennél  rosszabb 
is  következett.  A  két  lengyel  pártvezér  összeveszett 
egymással:  a  lengyel  sereg  két  részre  szakadt.  Az 
egyik  a  török  hadsereg  oltalma  alá  vette  magát,  s 
annak  a  szárnyai  alatt  vesztegelt:  a  nemzetnek  csak 
fél  karja  maradt  a  védelemre.  Benyovszky  ott  volt, 
a  hol  tovább  harczoltak.  A  Grodeki  derék  ütközet- 
ben a  két  Pulavszky  testvérrel  egyesülten  tönkre  veri 
Izmailow  tábornok  hadát. 

Hasztalan  volt  minden  hős  tett ;  a  lengyel  vitézek 
fogj^tak,  az  orosz  szaporodott.  A  míg  Benyovszky 
a  Zuanieczi  ostrom  felszabadító  ütközetben  újra 
csoda  módon  diadalmaskodik  az  orosz  vezér  Izmailow 
fölött,  az  alatt  bajtársa  Pulavszky  kénytelen  az  ostro- 
molt Okopp  várát  odahagyni  s  fegyveres  kézzel  utat 
törve  magának  Moldva  felé,  a  török  határon  átme- 
nekülni. Onnan  izent  Benyovszkynak,  hogy  ö  is  kö- 
vesse a  példáját  s  a  seregével  vonuljon  át  a  török 
területre. 

Benyovszky  megfogadta  az  utasítást,  s  megkezdé 
a  menekülő  utat,  az  üldöző  oroszokat  vissza  tudta 
verni,  hanem  egyre  nem  számított:  a  török  basák 
alávalóságára.  Régi  dolog,  hogy  a  muszkák  arany 
golyói  messze  hordanak  s  czélba  találnak.  Először 
nem  akarták  átereszteni  a  menekülő  lengyeleket  a 
Dnyeszteren;  azután,  hogy  Benyovszky  erőszakosan 
'is  átkelt  rajta,  azzal  fenyegették,  hogy  mind  össze- 
aprítják, ha  vissza  nem  megy:  utoljára  még  a  pod- 
gyászát  is  elrabolták.  Az  ellenségtől  üldözött,  a  j6 
baráttól  be  nem  fogadott  Benyovszkynak  ott  volt  a 
háta  mögött  a  régi  hazája,  Magyarország.  Barátja,  a 
lengyel  Pulavszky  már  oda  menekült :  ő  is  azt  tehette 
volna.  De  még  akkor  nem  engedte  neki  makacs  tör- 
hetlen  jelleme,  hogy  elvesse  azt  a  zászlót,  melynek 
hűséget  esküdött.  Seregének  négy  ötöde  szétfutott 
már,  elszökdösött;  csak  a  betegeket  és  sebesülteket 
hagyták  nála,  s  ő  ezeket  védelmezve  maradt  utolsónak 
a  csatatéren,  míg  végre  kiéhezett,  elcsigázott  seregét, 
árulóktól  kelepczébe  csalva,  körülfogták,  megrohan- 
ták :  a  kétségbeesés  végharczában  ő  maga,  hősként 
küzdve,  két  kardvágást  kap,  utoljára  egy  ágyúlövés 
leteríti  a  földre  lovastul;  az  ágyú  ócska  vassal,  pat- 
kókkal, szegekkel  volt  töltve,  egyszerre  tizenkét  sebet 


ÉLETRAJZ.  23 

kap,  egy  vasdarab  összezúzta  a  lábszárát  s  ezzel  orosz 
fogságba  kerül.        "^ 

Ez  volt  harczi  pályájának  a  vége. 


Ben\'ovszky  Móricz  jellemének  lengyelországi  vi- 
selt dolgai  adják  meg  a  valódi  silhouettejét. 

Nem  a  lengyel  nemzetért  harczolt  ő,  —  nem  a 
dicsőségért;  —  hanem  a  népszabadságért. 

A  lengyel  nemzetnek  lehettek  nagy  bűnei;  de 
azért  Oroszországnak  nem  volt  joga  az  Isten  szerepét 
játszani,  a  ki  büntet.  S  e  bűnök  életreköltésében  része 
volt  Európa  minden  hatalmasságának.  Ok  lovallták  a 
lengyeleket  folytonos  belharczokra. 

Benyovszk3'nak  fényes  Ígéreteket  tettek  az  oro- 
szok, midőn  legelőször  fogságba  esett  náluk:  felis- 
merték benne  a  kiváló  hadvezéri  tehetséget,  előtte 
volt  az  arany  lajtorja,  mely  a  halhatatlanok  sorába 
vezet.  Lehetett  volna  gazdag  úr,  hadvezér  a  kegy- 
teljes czárnő  alatt.  Még  talán  egyéb  is.  (Gyönyörű 
férfi-alak  volt.)  És  ö  a  helyett  választotta  a  szabadság- 
hősök sorsát,  a  kiknek  díszruhája  a  fegyvertépte  rongy, 
érdemrendjeik  a  sebhel3'ek:  palotájuk  a  börtön,  hír- 
nevük a  kigúnyoltatás. 

Ennek  a  szabadságszeretetnek  áldozott  fel  ifjú 
nőt,  családi  tűzhelyt,  boldog  kis  házat  és  fényes  nagy 
palotát;  az  édes  jelen  pillanatot,  s  a  távol  jövendőt. 
A  ki  azt  a  szabadságszeretetet  meg  nem  érti,  a  ki 
meg  nem  foghatja,  hogy  »az«  lehet  egy  emberre  nézve 
életczél,  végzet,  hivatás,  arra  nézve  Benyovszky  Móricz 
nem  más,  mint  egy  zavartfejű  őrült;  de  aki  meglátja 
benne  ezt  a  világító  szikrát,  annak  Benyovszky  Móricz 
egy  végzethős. 


24  GRÓF  BENYOVSZKY  MÓRICZ. 

A  mi  történet  ez  után  következik,  azt  angol  élet- 
írója valószínűleg  Benyovszk}^  szóbeli  közlései  alapján 
állította  össze :  más,  mint  ö  maga,  mind  ezen  részle- 
teket, e  specziális  körülményeket  nem  ismerhette.  Mint 
szóbeli  közleményeknél  megesik,  itt  is  előfordul,  hogy 
helytelen  adatok  kerülnek  az  előadásba;  de  a  melynek 
helyreigazítója  nem  ingatja  meg  az  egésznek  a  hite- 
lességét, sem  az  esemény  sorozatot  nem  zavarja.  Be- 
nyovszky  maga  az  irott  naplóját  csak  a  szibériai  útjá- 
nál  kezdi.  Hogy  miért  nem  írta  meg  maga  az  európai 
Oroszországon  keresztül  megért  viszontagságait,  annak 
nagyon  érthető  oka  van.  Rá  fogunk  arra  jönni,  a  mint 
a  történetnek  ezen  részét  elolvassuk.  Azok  a  szemé- 
lyek még  mind  éltek,  a  kik  Oroszországban  ö  iránta, 
s  úgy  a  szerencsétlen  lengyelek  üg3-e,  mint  maga  az 
általános  népszabadság  eszméje  iránt  tettel  és  szóval 
tanúsíták  rokonszenvüket.  Ezeket  Benyovszkynak  fel- 
fedezni, az  orosz  kormány  üldöző  kezébe  kiszolgáltatni 
nem  volt  szabad.  Hallgatnia  kellett  a  titkos  jó  bará- 
tokról.    Egy  későkori  életíró  már  beszélhet  róluk. 

Az  akkori  orosz  társadalom  képét  vázolja  az  át- 
futó történet  is.  Az  abszolút  autokrata  kormány  egész 
apparátusának  eszközei  az  emberiségről,  igazságról 
legkisebb  fogalommal  nem  bíró  lelketlen  teremtések, 
kegyetlenség,  kapzsiság,  megvesztegethetőség  általá- 
nosjellemvonásaik; hanem  az  orosz  nép  maga  jó  szívű, 
becsületes,  szavatartó:  mindenütt  akadnak  embersze- 
rető polgárok,  a  kik  a  hatalom  kezei  által  megkínzott 
foglyok  nyomorát  enyhítik.  A  katonai  parancsnokok 
közül  kiválik  egy-egy,  nemes  szíve,  nagylelkűsége 
által,  fölváltva  hirtelen  az  ellenlábasától,  a  ki  ember- 
telen fenevad.  Végre  a  nemesség  a  városokban  elé- 
gedetlen, zúgolódó,  összeesküvő,  minden  perczben 
lázadásra  kész:  s  a  titkos  mozgalom  szálai  kin3'úlnak 

a  czárnő  palotájának  elfogadó  terméig  s  a  tatárok 
jurtáiig:  át  van  velük  szőve  a  puszta  és  a  város,  a 
templomok  is,  a  papság  is  lázong. 

Tizenhét  sebből  vérezve  szállíták  Benyovszkyt  a 
Moldva  határszéltől  Polonyáig.  Még  lánczot  is  tettek 
arra  a  lábára,  a  melyik  nem  volt  eltörve,  hogy  el  ne 
találjon  szökni  útközben.  Kifogója,  az  orosz  tábornok 
megtiltá  a  tábori  sebészeknek,  hogy  sebeit  bekötözzék. 
Polonyában  egy  becsületes  orosz  parancsnok  kezébe 
került,  Szirkow  ezredesébe:  ez  kórházba  küldé,  a  hol 
Blanchard  franczia  seborvos  nagyjában  kigyógyította 
nehéz  sebeiből:  az  ezredes  adott  neki  pénzt  a  saját- 
jából, s  egy  Wilt  nevű  muszka  hadnagy  megosztotta 
vele  a  naponkinti  ebédjét.  Kezdte  az  oroszokat  meg- 
szeretni. 

Ekkor  felválta  az  orosz  parancsnokot  Polonyában 
egy  oroszszá  lett  franczia  brigadéros  Banier.  Ez  azon 
kezdte,  hogy  a  lábbadozó  fogl3^ot  lánczra  verette  s 
bezáratta  egy  földalatti  bástya-odúba  nyolczvanad  ma- 
gával, a  kik  mind  vitéz  bajtársai  voltak  egykor.  Le 
van  írva  a  kegyetlenkedés  egész  érthető  valóságában 
az  életírás  szövegében.  Huszonkét  nap  múlva  a  nyolcz- 
van  fogolyból  csak  negyvenöt  került  elő  élve.  A  ha- 
lottak ott  rohadtak  el  az  élők  között. 

Akkor  előhozták  őket,  hogy  több  fogolylyal  együtt 
tovaszállítsák  Kiowba  —  gyalog.  Benyovszkynak 
igaz,  hogy  két  mankót  is  adtak:  így  tette  meg  az 
utat  százötven  versztnyi  távolba.  Egy  század  gya- 
log katona  kisérte  őket  egy  százados  vezénylete  alatt. 
Hogy  mit  szenvedett  e  szerencsétlen  csapat  e  szívtelen 
vad  ember  kegyetlenkedései  alatt,  éhségtől  és  szomjú- 
ságtól, a  szabad  ég  alatt  tanyázva  forró  napokon, 
zivataros  éjeken  át,  azt  elmondja  két  számadat.  Polo- 
nyában átvett  a  muszka  százados  hétszáz  nyolczvankét 

foglyot,  s  megérkezett  Kiowba  száznegyvennel.  A  többi 
» kvártélyán  volt«  már! 

Kiowban  sem  volt  megnyugvás  rájuk  nézve.  Itt 
is  bezsúfolták  őket  egy  földalatti  börtönbe.  E  kínzást 
nem  bírta  már  ki  Ben^'ovszky ;  hagymázos  lázt  kapott, 
s  feküdt  benne  nyár  derekától  tél  elejéig. 

Deczember  tizedikén  hozatta  a  foglyokat  maga  elé 
a  kormányzó,  Wojejku  gróf;  kikérdeztetve  őket,  hogy 
mi  a  nevük.  Benyovszky  olyan  alélt  volt,  hogy  a 
nevét  sem  tudta  megmondani,  a  fogoly  társai  feleltek 
meg  helyette.  Ez  ismét  emberséges  szívű  katona  volt ; 
külön  szállást,  tisztességes  élelmezést  rendelt  a  beteg 
fogolyvezér  számára;  hanem  innen  gyorsan  tovább 
kellett  menni:  —  hogy  ki  beteg?  azt  nem  kérdezték, 
vánszorogjon!  Benyovszky  azonban  kidűlt  az  útból 
már  Nyzimnél,  s  az  orosz  tisztnek  ott  kellett  öt 
hagyni  az  utczán.  Itt  egy  becsületes  német  kalmár, 
Levner  M.  vette  fel,  és  bevitte  a  házába:  ott  úgy 
ápolta,  mintha  saját  gyermeke  volna ;  Benyovszky  fel- 
épült, erejét  visszanyerte.  —  Azonban  következett  egy 
új  fogoly-szállítmány:  Benyovszkynak  tovább  kellett 
menni,  a  kedves  házi  gazda  még  az  útra  is  adott  neki 
kétszáz  rubelt ;  még  pedig,  nehogy  a  kozákok  elrabol- 
ják tőle,  a  kisérö  kapitánynak  a  becsületére  bízva.  — 
Hát  a  kozákok  nem  rabolták  el  a  pénzt  a  fogolytól, 
hanem  elrabolta  maga  a  kapitány;  s  hogy  az  vádat 
ne  emeljen  e  miatt  ellene,  a  kazáni  kormányzó  előtt 
azzal  árulá  be,  hogy  lázadásra  akarta  bírni  a  foglyokat, 
(ez  a  Lázár,  a  két  mankóval!)  s  a  kormányzó  rögtön 
bilincsre  verette,  s  megint  a  földalatti  börtön  lett  a 
vendégfogadója. 

Innen  azonban  kikönyörögték  azok  a  lengyel  fő- 
urak, kik  már  akkor  Kazánban  régebben  megérke- 
zének  s  a  kormányzóval   ismeretségbe  jöttek.     Ekkor 

azután  ismét  egy  polgári  ház  veszi  oltalma  alá,  Uben- 
dischew  aranymíves  hajléka. 

Hősi  híre  és  kellemes  társalgási  modora  gyorsan 
megn3'erik  számára  a  kazáni  előkelő  világ  rokonszen- 
vét. Főrangú  társaságokba  hívják  meg  lakomákra, 
melyekben  az  orosz  arisztokraczia  kiváló  tagjai  vesz- 
nek részt.  Itt  elébb  titokban,  magányos  beszélgetés 
közt,  majd  nyíltan  és  őszintén  tudatják  vele,  hogy  va- 
lami összeesküvés  készül  a  kormány  és  a  czárnö  ellen, 
s  ennek  a  keresztülvitelénél  számítanak  az  orosz  ne- 
mesek a  tatárokra  és  a  fogoly  lengyelekre,  a  kiket, 
a  konföderáczió  leverése  óta,  mind  itt  Kazánban  gyűj- 
töttek össze.  Es  Benyovszky,  óvatosan  bár,  de  mégis 
csatlakozik  az  összeesküvőkhöz. 

Az  életírás,  fukar  kézzel  osztott,  adatai  nem  iga- 
zolják Benyovszkynak  azt  a  lépését:  annálfogva  elva- 
kult könnyelműségnek  tűnik  az  fel.  Hiszen  ha  a  tizen- 
hét hegedő  sebe  nem  óvta  volna  tőle,  a  Lengyelország- 
ban szerzett  tapasztalatai  megtaníthaták  vala,  hogy  a 
nemes  urak  pártütésébe  milyen  jó  idegennek  beleavat- 
kozni! Hogyan  nem  válaszolta  a  konspiráló  orosz 
bojároknak  azt,  hogy  »én  már  ittam  a  lengyelek  sza- 
badságpoharából: köszönöm  a  tiéteket;  ereszszetek  a 
börtönömbe  vissza. «  De  ha  közelebbről  megismerjük  a 
körülményeket,  nem  fogjuk  Benyovszkyt  léha  könnyű- 
vérűséggel  vádolni,  a  ki  magát  és  ycxx)  nyomorult  baj- 
társát új  veszedelembe  kész  vinni. 

Ez  a  Kazán  maga  egy  ország :  úgy  is  híják,  hogy 
Kazán  királyság,  az  orosz  czár  ott  viseli  e  czímet  a 
többi  czímei  között ;  van  két  annyi  lakosa,  mint  Erdély- 
nek; s  annak  nagyobb  része  tatár. 

Ezek  a  tatárok  utódai  annak  a  hatalmas  tatár  nem- 
zetnek, mely  hordáival  annyiszor  megremegteté  az 
orosz  nemzetet,   s   századokon    át  adófizetőjévé  tette ; 

a  míg  Rettenetes  Iván  meg  nem  törte  a  hatalmát, 
kemény  ostrommal  foglalva  el  a  khán  székvárosát,  s 
azután  tele  építé  azt  orthodox  templomokkal. 

De  nemcsak  a  tatárokra  nézve  volt  » rettenetes « 
IV.  Iván  czár ;  hanem  még  inkább  a  daczoskodó  orosz 
főnemesekre  nézve.  A  kiket  megkímélt  a  hóhér  bárd, 
azokat  családostól  együtt  ide  taszítá  ki  vaskezével,  a 
tatárok  hónába,  pusztákat  megtelepíteni,  ipart,  keres- 
kedést űzni.  Áldott  föld,  jó  gabonát  terem;  lovai, 
marhái  millió  számra  özönlik  el  a  szomszéd  vásárokat. 
Megélhettek  rajta. 

Sőt  itt  még  szabadság  is  volt.  A  bölcs  czárok  a 
meghódított  tatár  népnek  meghagyták  az  ősi  intézmé- 
nyeit :  a  muftikat  és  akhonikat,  a  mollahkat  és  imánokat, 
a  kik  ítéltek  a  maguk  népe  perpatvaraiban  az  alkorán 
szerint,  s  beszedték  a  vakufot  és  a  tékiát.  Nem  há- 
borgatták őket  a  vallásukban.  Viselhettek  mindenféle 
közhivatalt,  hajdani  murzáik  az  orosz  bojárokkal  egyenlő 
rangba  lettek  helyezve,  s  részt  vehettek  szavazataikkal 
a  nemesi  marechall  választásnál,  saját  moUahjuk  előtt 
téve  le  a  mohamedán  esküt  a  kitárt  alkoránra.  És  a 
nagy  országos  sokadalmak  alkalmával,  a  mikor  Kelet- 
Európa  és  fél  Ázsia  kalmárnépe  összesereglik  a  kazáni 
rónán,  a  tartomány  népei  tízezerével  jönnek  fel,  mind 
lóháton,  ősi  fegyvereikkel.  Kazán  híres  a  fegyver- 
kovácsairól. Majd  mikor  eljönnek  a  nagy  mohamedán 
ünnepek,  a  ramazánbőjt,  a  nagy  Kurbán  bajram,  a 
mikor  az  istentisztelet  után  minden  családapa  maga 
öli  le  az  áldozatot,  a  Kurbát:  egy  ürüt,  ha  kisebb  a 
család;  —  tehenet,  ha  nagyobb,  s  akkor  aztán  a  főtt 
piláfot,  meg  a  mézzel  kent  bajrám  lepényt  kiviszik  a 
mezőre,  meghívják  vendégül  az  orosz  szomszédokat, 
azok  meg  pálinkát  hoznak  magukkal,  s  akkor  a  tatár 
elfelejti  Mohamedet,  a  ki  a  szeszes  italt  megtiltotta  és 

elfelejti  Dzsingisz  khánt,  az  » arany  hordát, «  a  ki  ura 
volt  ennek  a  világrésznek  s  együtt  iszsza  le  magát 
az  oroszszal.     Soha  verekedés  nincs  közöttük. 

Egy  ilyen  sokadalomra  számítottak  a  kazáni  orosz 
bojárok.  Elég  okuk  volt  az  összeesküvésre.  Száműzve 
mindannyian  »nagy«  Oroszországból;  ide  Ázsia  határ- 
szélére, hétszáz  kilométernyire  Moszkvától,  ezerkét- 
száznyira  Szt.-Pétervártól,  száműzve  nem  is  a  maguk, 
hanem  a  rokonaik  vétségeért;  vagy  az  udvaronczok 
kapzsiságából,  puszta  gyanúra;  megfosztva  birtokaik- 
tól, rangjaiktól,  kereskedői,  földmívelöi  életre  kény- 
szerítve, nem  csoda,  ha  folytonosan  összeesküvésen 
törték  a  fejüket.  Lehettek  közöttük  olyan  hajdan 
magas  állású  urak,  kik  egykor  a  világtörténetben  vit- 
tek vezérszerepet,  s  kiket  egy  újabb  kegyencz  meg- 
buktatott, mint  az  a  minisztere  a  czárnőnek,  kit  sze- 
rető hitvese  elkísért  száműzetésébe,  itt  a  sok  sírástól 
megvakult,  a  sok  szenvedéstől  meghalt,  s  a  hatalmas 
miniszternek  magának  kellett  megásnia  a  sírt,  melybe 
védangyalát  eltemesse:  a  sírkövén  csak  a  felírás  áll: 
»az  Úrnak  egy  szolgál ój a. «  —  Ilyen  elemekből 
állt  a  kazáni  orosz  főnemesség,  melynek  társaságába 
Benyovszky  került. 

Volt  ott  egy  olyan  város,  melynek  összes  lakos- 
sága lázadó  volt :  Kozmodemianszk.  (Az  élet- 
írásban Kuzmodemjaczkoi.)  A  leghívebb  orosz 
katona  is  elcsábult  közöttük,  a  kit  azért  küldtek  oda^ 
hogy  őrizze  a  többit. 

Az  ok  meg  volt  a  fellázadásra:  a  czárnő  és  ke- 
gyenczeinek  zsarnok  uralma,  az  alkalom  kedvező,  az 
orosz  rendes  hadsereg  nagy  része  elfoglalva  Lengyel- 
ország leverésével:  Kazán  piaczain  összegyűjtve  hét 
ezer  lengyel  hadi  fogoly,  elkeseredett,  kétségbeesett 
nép,  melynek  nincs   mit  vesztenie,   s   velük  szemben 

csak  négyszáz  orosz  katona  a  fellegvárban.  Csupán 
a  tatárok  megjelenésére  vártak,  kik  a  sokadalomra 
tízezernyi  számban  Ígérkeztek  megjelenni. 

Benyovszkynak  valóban  egész  jellemét  kellett 
volna  megtagadnia,  ha  e  terv  kecsegtető  reményei 
elől  el  tudott  volna  zárkózni.  Ki  tudja  magát  meg- 
őrizni attól  a  ragálytól,  a  mi  a  szabadságvágy  szent 
láza? 

Belépett  az  összeesküvők  szövetségébe.  Lengyel 
honfitársai  őt  bízták  meg  a  vezérséggel. 

A  kazáni  bojárok  megnyerték  a  lázadás  tervének 
a  Woronyecz,  Belgrád  és  a  kiowi  kormányzóság  ne- 
mességét is:  és  szövetségük  szálai  elhatoltak  egész 
Moszkváig. 

Azonban  a  hol  összeesküvés  van,  ott  meg  van 
az  árulás  is.  Vagy  együtt  jár  az  a  kettő,  mint  a  búza- 
vetéssel a  rozsda. 

November  elejéig  időztek  a  lengj^el  foglyok  Ka- 
zánban, daczára  annak,  hogy  a  várkormányzó  egyre 
sürgette  a  péterváriakat,  hogy  küldjék  már  őket  tovább 
Szibériába,  mert  ő  fél  tőlük.  Ekkor  két  orosz  bojár 
bor  között  összevesz  egymással,  talán  épen  a  nemesi 
marechall  választáson,  mely  elég  erős  ösztön  a  nagyra- 
vágyást életre  serkenteni :  az  egyik  bojár :  a  lecsepűlt 
fél,  mámoros  fővel,  első  dühében  felront  a  fellegvárba, 
s  feljelenti  a  kormányzónak,  hogy  összeesküvés  van 
a  személye  ellen.  —  Csak  akkor  ijedt  aztán  meg, 
mikor  torkon  ragadták  s  vallatóra  fogták,  hogy  kik 
az  összeesküvők?  Megbánta  már  a  mit  mondott:  düh 
és  mámor  kiment  a  fejéből  egyszerre;  elhallgatta  az 
igazi  tervezőket,  az  orosz  bojárokat,  és  Benyovszkyt 
nevezte  meg  és  a  lengyel  foglyokat.  —  Azok  szegé- 
nyek már  úgy  is  foglyok;  egyéb  nem  történhetik  ve- 
lük, mint  hogy  azok  lesznek  ezután  is. 

Benyovszky  pedig  szép  nyugodtan  aludt  ez  alatt 
a  szállásán.  Éjfél  tájon  kopogtatást  hall  az  utcza  ajta- 
ján: egész  pongyolában,  g3^ertyával  kezében,  lemegy 
a  lépcsőn,  s  midőn  az  ajtót  kinyitja,  egy  orosz  tisztet 
lát  maga  előtt,  kivont  karddal,  a  háta  mögött  egy 
csapat  szuronyos  vitéz. 

»Itthon-e  a  fogoly  ?«  rivall  rá  a  tiszt,'  szolgának 
nézve  az  ajtónyitót.  Igenlő  feleletére  kikapja  a  ke- 
zéből a  gyertyát  s  rohan  fel  a  lépcsőn,  a  katonák 
mind  utánna.  Benyovszkyt  ott  hagyták  egyedül  az 
utczán. 

Ö  sem  várt  kínálást,  sietett  az  utczák  sötétségét 
felhasználni,  s  gyorsan  felkeresve  harczai  hű  bajtársát 
Wynblath  őrnagyot,  azzal  eg3'ütt  az  éj  oltalma  alatt 
megszökött  Kazánból,  a  legközelebbi  faluban  lova- 
kat vett,  s  azokon  Szebuszkár  mezővárosig  utazott, 
onnan  értesíté  a  kazáni  összeesküvőket,  hogy  tervük 
el  van  árulva.  Azoknak  érdekükben  állott,  hogy  Be- 
nyovszky megmeneküljön,  gyorsan  küldtek  utána  útra 
való  pénzt,  bundát  és  egy  hivatalos  podrusnát,  a 
minek  előmutatására  minden  faluban  adnak  nekik  elő- 
fogatot. 

Ügyesen  és  leleményes  ravaszsággal  túl  járva  az 
eszén  minden  orosz  hatóságnak,  végig  utazták  gyor- 
sabban, mint  az  üldözőik,  a  roppant  orosz  birodalmat 
s  tizenkét  nap  múlva  Kazánból  megszökésük  után 
már  ott  vannak  Szentpétervárott. 

Egyéb  szándéka  nem  volt  Benyovszkynak,  mint 
hogy  kimeneküljön  külföldre.  S  igen  helyes  észjárás 
volt  tőle,  midőn  menekülése  végpontjául  épen  az  orosz 
fővárost  választotta.  A  népsokaság  a  legjobb  rejtek. 
Kis  városban  az  idegen  hamarább  feltűnik,  s  aztán 
itt  lehetett  még  külföldi  hajókat  találni,  a  míg  a  ki- 
kötőt el  nem  zárja  a  jég. 

Csak  egyre  nem  számított:  az  aljas  árulásra.  Az 
a  hollandi  hajós-kapitány,'  a  kinek  a  hajójára,  mint 
utazó,  társával  együtt  elszegődött,  elárulta  öt  a  péter- 
vári kormányzónak,  s  belecsalta  őket  a  kelepczébe. 
Benyovszky  ismét  az  oroszok  fogl3'a  lett. 

Megkötözték  s  a  rendőrfőnök  Csecserin  gróf  elé 
hurczolták,  a  ki  rögtön  vallatóra  fogta.  A  kérdő  pon- 
tok, melyeket  hozzá  intézett  (olvashatók  az  életírásában 
szó  szerint)  mind  azt  bizonyítják,  hogy  az  orosz  kor- 
mány igen  nevezetes  embernek  tartotta  Benyovszkyt. 
A  rab  úr  felelt  azokra  nemes  őszinteséggel;  bevallva, 
hogy  megakart  szökni;  de  nem  árulva  el  senkit  az 
összeesküvők  közül. 

Ekkor  börtönbe  dugták  s  nem  adtak  neki  három 
napig  sem  enni,  sem  inni.  Azt  hitték,  hogy  majd 
az  éhség  beszédesebbé  teszi.  De  három  nap  múlva 
sem  árult  el  semmit  az  összeesküvők  terveiből. 

Azután  törvényszéket  tartottak  fölötte,  melyen 
maga  a  hatalmas  miniszter  Pánin  elnökölt ;  a  ki  maga 
száz  kérdést  intézett  hozzá;  de  azokra  előre  meg- 
mondá,  hogy  nem  szabad  mást  felelni,  mint  azt,  hogy 
» igenis,  úgy  van«  s  aztán  megint  lánczra  verette  s 
visszavitette  a  Néwa  alatti  börtönébe. 

Azután  kínpaddal  fenyegették,  az  sem  törte  meg 
lelke  erélyét.  Utoljára  aztán  szembesítek  vele  azt  a 
bojárt,  a  ki  Kazánban  elárulta  az  összeesküvést.  És 
Benyovszkynak  meggyőző  ékesen  szólása  kényszeríté 
az  árulkodót  vádjának  visszavonására.  Olyan  tisztára 
mosta  magát,  hogy  nem  találtak  a  bírák  okot  az  el- 
itélésére. Hadi  fogoly  volt,  mint  katona  becsületesen 
verekedett  az  ellenségével,  most  szabaddá  akarta  ma- 
gát tenni,  ez  az  egész  vétsége. 

Ekkor  Pánin  miniszter  egy  okmányt  tett  eléje, 
melyben    Benyovszky    kötelezi    magát,    hogy    semmi 

idegen  hatalmasság  alatt  Oroszország  ellen  harczolni 
soha  nem  fog:  e  föltétel  alatt  visszanyeri  szabadságát. 
Aláírta  a  lemondást. 

Hanem  azért  mégis  visszavitték  a  tömlöczébe,  s 
onnan  csak  egy  hét  múlva  hozták  elő ;  akkor  birka- 
bőr öltözetet  húztak  rá  s  friss  békókat  raktak  a  lábára, 
feldobták  egy  szánra,  s  aztán  röpítek  a  szánúton  éj- 
szaka tovább  —  Szibéria  felé. 

El  volt  Ítélve  örök  száműzetésre  Szibéria  vég- 
határán, Kamcsatka  félszigetén. 

A  lemondási  okmány  s  az  ígért  kegyelem  csak 
egy  kis  tréfa  volt  a  minisztertől. 

Ugyanazon  az  úton,  a  melyen  idáig  jött,  szállítot- 
ták vissza,  úgy  hogy  ráismerhetett  a  falvakra,  váro- 
sokra, melyeken  nem  rég  átutazott,  s  megtudhatta 
jövendő  sorsát,  hová  viszik. 

Itt  kezdődik  azután  a  saját  maga  feljegyzése 
alapján  készített  önéletírása. 


Gr.  Benyovszky  M.  I.  Életrajz. 


MÁSODIK  FEJEZET. 


UTAZÁS  SZIBÉRIÁN  VÉGIG. 


Január  20-án,  derék  télben  érkezett  meg  To- 
bolszkba,  Szibéria  fővárosába  Benyovszky,  tíz  szám- 
űzött társával,  a  kik  Wynblath  ezredes  kivételével 
mind  oroszok  voltak,  ez  utóbbi  lengyelesített  svéd. 
Nem  volt  közöttük  egyetlen  lengyel  sem,  még  kevésbé 
mag3^ar,  a  hogy  ezt  a  költők  fantáziája  elhitette  magá- 
val. Egyáltaljában  semmi  nyomára  nem  tudunk  akadni, 
mi  lett  abból  a  többi  lengyelből,  a  ki  ezer  számra 
volt  foglyul  őrizve  Kazánban?  Egyetlen  adat  enged 
némi  sejtelmet  felőlük.  Mikor  Kazán  királyságán  szállíták 

keresztül  Benyovszkyt  és  száműzött  társait,  kísére- 
tük másfél  száz  kozákkal  lett  megerősítve,  azon  ok- 
ból, hogy  a  fellázadt  kozákok  betörtek  Kazánba,  s  az 
egész  tartományt  nyugtalaníták.  Lehet,  hogy  a  fo- 
goly lengyelek  azokhoz  csatlakoztak  s  ők  képezhették 
a  nyomban  következett  Pugacseíf  lázadás  táborának 
zömét.  De  feltűnő,  hogy  Benyovszkyval,  a  ki  pe- 
dig a  lengyelek  fellazításával  volt  vádolva,  egy 
honfitársát  sem  küldték  Szibériába.  —  Minden,  a  mit 
azontúl  tett,  oroszok  segélyével  lett  végrehajtva.  — 
Egész  emlékiratának  ez  a  legnevezetesebb  tanulsága: 
az  elnyomott,  a  pusztába  száműzött  orosznak  a  sza- 
badságvágya. E  szabadság  ösztöne  az  orosznál  erő- 
sebb,  szívósabb,  rugalmasabb,  mint  bármely  más  nem- 
zetnél. 

Lengyelekről  nem  beszél  többé  emlékirataiban 
Benyovszky,  mag3'art  csak  egyet  talált  egész  útjában, 
egy  Orosz  nevűt,  a  ki  orosz  szolgálatba  állt,  s  mikor  azt 
megelégelte,  s  nyugdíjaztatásáért  folyamodott,  jutalmul 
azt  kapta,  hogy  száműzték  Szibériába. 

Tobolszkban  egy  emberszerető  kormányzó  fogadta 
a  száműzötteket,  Ivanovics  Csecserin  Dénes  gróf,  a 
ki  azonnal  levetette  a  foglyokról  a  lánczokat,  a  miket 
azok  Szentpétervárról  idáig  tartó  útjukban  folyvást 
viseltek.  Megengedte  nekik,  hogy  kipihenhessék  ma- 
gukat két  hétig,  erőt  gyűjtve  az  előttük  álló  rettenetes 
úthoz.  Benyovszky  panaszolja,  hogy  mennyit  szen- 
vedett tizenhét  sebével  a  kegyetlen  hidegben.  De  job- 
ban esik  neki  gyógyszereknél  és  flastromoknál  az, 
hogy  íróeszközöket  kap  valahára.  Saját  szavai  tanús- 
kodjanak lelki  műveltségéről:  »A  kormányzó  szíves- 
ségei között  legbecsesebb  volt  rám  nézve  a  tinta  és 
toll  szabad  használata.  Ez  enyhíté  nagy  bánatomat, 
oh  drága  eszköz,   mely   vissza  tudod  adni  a  szabad- 

ság  árnyékát,  a  midőn  ennek  lényege  elvan  tőlünk 
rabolva!  Megbecsülhetlen  adománya  az  emberésznek, 
melynek  értékét  csak  az  tudja  felfogni,  a  ki  elvesztésed 
fölött  gyászolt.  Te  veled  mindig  enyém  a  lélek  gyö- 
nyöre ;  általad  fog  az  én  balsorsom  és  panaszaim  híre 
a  késő  időkbe  áthatolni. « 

Tehát  már  akkor  feltámadt  benne  az  a  hit,  hogy 
egykor  mind  az,  a  mit  ő  leír,  a  világ  elé  fog  kerülni. 

A  mint  az  egészsége  helyre  áll,  a  kormányzó  to- 
vább küldi  öt,  száműzött  társaival  együtt  rendeltetésük 
hel3^ére,  Kamcsatkába. 

Egy  tekintet  a  térképre  megmondja,  hogy  mit 
jelent  ez  az  utazás?  Vasból  kell  lenni  annak,  a  ki 
odáig  eljut. 

Legújabb  időben  jelent  meg  egy  pompás  díszmű 
Oroszországról,  melyben  Szibéria  is  be  van  mutatva. 
E  leírás  szerint  Szibéria  a  paradicsom.  A  legkö- 
zönségesebb parasztház  is  mind  emeletes,  belül  a  falak 
papirszön^^egekkel  bevonva,  a  pallók  gyapjúszőnyeggel 
terítve,  töltött  székek,  divánok,  pompás  ágyak,  fehér 
lepedővel  behúzva,^  minden  háznál.  Minden  paraszt- 
házban van  egy  kis  könyvtár  is,  mert  az  orosz  parasz- 
tok imádják  az  olvasást,  mind  írástudók.  Ellenben 
erős  pálinkát  soha  sem  isznak,  egy  csésze  thea  reggel, 
este,  ez  a  kedvencz  italuk,  semmi  más.  Csupán  mező- 
gazdasággal foglalkoznak:  gulyáik,  nyájaik,  a  legkö- 
vérebbek s  gabonájuk  fölösleges.  *) 

Még  Ben^-ovszky  idejében  Szibéria  nem  volt  ilyen 
áldott  tartomány. 


*)  La  Russie  historique,  monumentale  et  pittoresque.  Par 
Piotre  Artamof,  avec  la  Collaboration  de  M.  J.  G.  D.  Armengand, 
Commandeur  de  l'ordre  Imperial  et  royal  de  St.  Stanislav. 
Tom.  II.  pag.  124. 

Az  éjsarki  hosszú  éjszakán  át  alig  járja  be  a  tűz- 
veres napgolyó  egy  szeletkéjét  az  ólomszürke  égnek; 
azután  világít  a  hold  és  a  hó.  A  legtöbb  ittlakó  korán 
megvakul  az  örökös  hóra  nézés  miatt.  A  hévmérö 
leszáll  a  fagyponton  alul  30 — 36  fokra.  Ünnepi  ked- 
vében felhozza  az  éjsarki  ég  ragyogó  északfényét,  s 
ilyenkor  nappal  van:  látvány,  melyben  a  félelem  pi- 
rosul a  gyönyörrel.  Napi  járó  földre  esik  útba  egy- 
egy  tatárfalu;  földbe  ásott  viskókkal,  miknek  teteje 
cserzetlen  bőr.  Ott  összeszorulva,  ember  hátán  ember, 
meg  lehet  pihenni.  Jó  szerencse,  hogy  a  folyamok 
mind  be  vannak  fagyva,  könnyű  átkelni  rajtuk  a  szán- 
nal, a  hol  a  folyó  meredekről  zuhan  alá,  ott  nincs 
befagyva,  meg  lehet  a  lovakat  itatni.  Az  ember  maga 
pálinkát  iszik,  az  tartja  benne  a  lelket.  így  kelnek 
át  a  Szupkrón,  az  Irtisen;  pihenőt  tartva  Szobulák  és 
Berenovszk  városokban,  a  hol  a  tatárokon  kívül  már 
száműzötteket  is  találnak.  A  pihenőknél  foglyok  és 
kozákok  összeülnek  és  mesélik  egymásnak  kölcsönösen 
a  viszontagságaikat. 

A  szibériai  kozák  sorsa  sem  irigylésre  méltó. 
Beleszületik  a  szolgálatba  s  szolgálatban  hal  meg, 
addig  viseli  a  fegyvert,  a  míg  bírja,  a  lováról  csak  a 
sírba  száll  le  végnyugalomra.  Lovat,  fegyvert,  mun- 
dért, maga  tartozik  magának  beszerezni,  élelméről 
gondoskodni;  s  azért  kap  a  magas  kormánytól  tizenöt 
hektár  földet,  a  mi  azon  terem,  az  az  övé.  De  vadászni 
és  halászni  is  van  joga  s  adót  nem  fizet.  Eletének 
az  a  feladata,  hogy  az  Európából  érkező  száműzötteket 
rendeltetésük  helyére,  s  a  Khina  felől  jövő  kereskedői 
karavánokat  Tobolszkig  kisérje.  Ilyenkor  kap  napon- 
kint tizenöt  krajczárt.  Élete  örökös  harcz  a  vad  nomád 
népekkel  és  az  elemekkel.  Megesik  rajta  sokszor, 
hogy  tavaszi  jégolvadáskor,    midőn  a  déli  szél  feltépi 

a  fol3^amok  jegét  s  tengerré  változtatja  a  végtelen 
rónaságot,  odaszorúl  csapatostul  a  part  nélküli  »zaj« 
közé,  élelmi  szerei  elfogynak,  levágja  a  lovát,  an- 
nak a  húsával  él,  míg  az  ellenkező  szél  azzal  a  jég- 
szigettel együtt,  a  melyre  felmenekült,  a  szárazra  ki- 
veti. Ott  is  veszhet:  megfagyhat,  elsírolva  elevenen 
a  hósivatagok  rémétől,  a  hóforgatagtól  (burána),  mely 
a  Sahara  homoktölcséreinek  a  testvérnénje. 

Jellemére  merész  és  szolgahű,  majd  jószívű,  majd 
kegyetlen,  a  hogy  a  vezérétől  látja;  veszélyek,  szen- 
vedések, nélkülözések  iránt  elfásúlt ;  hanem  azért  a 
szíve  gyöngéd  érzések  iránt  nyitva;  a  hogy  ezt  majd 
a  kamcsatkai  katasztrófánál  nagy  általános  képben 
fogjuk  egész  tömeg  népnél  megismerni. 

Ezek  voltak  a  száműzöttek  hü  útitársai. 

Nem  iróniából,  de  egész  komolyan  kell  őket  hívek- 
nek mondanunk. 

Megfigyelésre  méltó  alak  maga  az  a  szotnik,  a  ki 
kozákjai  élén  Benyovszkyékat  kiséri  a  hósivatagon 
keresztül.  Méltó  alak  volna  egy  orosz  regényíró  tol- 
lára. Azon  sztereotyp  kínzó  hóhérok  sablonjai  közül, 
a  kiket  annyi  rajzban  látunk  ábrázolva,  a  mint  dárda- 
nyéllel, kancsukával  ösztökélik  a  roskadozó  számüzöt- 
tet,  hogy  kidomborodik  ez  a  jó  szívű  ember,  ki  egész 
életén  keresztül  nem  tesz  egyebet,  mint  egy  csoport 
szerencsétlent,  a  kiket  soha  sem  látott,  a  kikről  azt 
sem  tudja,  politikai  számüzöttek-e,  vagy  elitélt  gonosz- 
tevők? kísérget  Szibéria  eg3'ik  pusztájáról  a  másikra; 
azokat  ápolgatja,  melengeti,  szárnyék  alá  viszi,  velük 
együtt  tan5'ázik  a  hóba  vájt  veremben,  élelmet  szerez, 
pénzt,  bundát  koldul  a  számukra,  védelmezi  őket  fegy- 
verrel rabló  tatárok  hordái  ellen,  s  mikor  átszolgáltatta 
őket,  megint  visszatér  ugyanazon  az  úton,  egy  új 
szállítmány    szerencsétlent    átvenni.     Nyolcz    kozákja 

megfagy  az  útban;  hanem  a  számüzöttekből  egy  sem 
vész  el.  Ennek  is  valódi  alaknak  kell  lenni,  a  kit 
nem  a  száműzött  kínhevítette  fantáziája  teremtett.  A  ne- 
vét elfeledte.  Végűi  még  egy  vonással  egészíti  ki  az 
alakját.  Mikor  a  tatárok  bőkezűsége  pénzösszeget 
juttat  a  száműzöttek  kezébe,  s  azok  abból  részesíteni 
akarják  a  szotnikot,  ez  nem  fogadja  azt  el.  »Inkább 
kell  az  ti  nektek !«  Szép  vonás  egy  kozáknál,  de  az 
is  szép,  hogy  ezt  egy  magyar  elitélt  jegyezte  fel  róla. 

Harmadnapján  az  utazásnak  találkozott  Benyovszky 
Zsirga  városban  azzal  a  fennemlített  Orosz  nevű  ma- 
gyarral, a  kit  balsorsa  és  saját  nyughatatlan  feje  ide- 
hozott. Talán  erről  támadhatott  Rontó  Pál  eszméje 
a  költő  agyában.  Orosz  uram  azonban  épen  nem  volt 
semmiféle  Rontó  Pál,  mert  ez  úgy  elijeszgette  Be- 
nyovszkyt,  mikor  ez  arról  tudakozódott  nála,  hogy 
miért  nem  igyekeznek  a  nyomorban  sínylődő  szám- 
űzöttek e  siralom  országából  a  határos  Perzsiába  át- 
menekülni, hogy  Benyovszky  utoljára  is  áldotta  a  sor- 
sát, a  miért  őt  Kamcsatkába  rendelé.  Itt  kegyetlen 
kóbor  tatár-törzsek  állják  el  az  útját  a  menekülőknek, 
a  kik  a  pusztáikra  került  szerencsétleneket  lemészá- 
rolják. Az  orosz  zsarnokság  még  gondviselés  a  tatár 
szabadsággal  összevetve. 

De  ez  elijesztő  példák  után  is  azt  jegyzi  meg 
Benyovszky,  hogy  ö  »meg  van  felőle  győződve,  mi- 
szerint nincs  olyan  darab  föld  a  világon,  a  honnan 
egy  csoport  elszánt,  szabadságszerető  férfi,  ha  jól 
összetart,  kijárást  ne  tudjon  magának  teremteni. « 

Jutka  faluban  ismét  hűséges  tatárokra  találnak,  a 
kiknél  megismerkednek  a  kanczatej  itallal  és  a  lóhús- 
pecsenyével.  A  hóvihar  négy  napig  nem  engedi  őket 
tovább  utazni.  Mikor  egy  kissé  alább  hagy  a  fergeteg, 
ismét  szánaikra  ülnek  a  foglyok,  nyergeikbe  a  kisérök, 

s  nagy  nehezen  tovább  törtetnek  a  hófúvásokon  ke- 
resztül, míg  két  napi  vergődés  után  megint  emberlakta 
helyre  akadnak.  Vezetőjük  a  kunyhókból  felszálló 
füst,  itt  torony  nincs.  A  helység  neve  Tára.  A  zivatar 
újból  meggátolja  a  tovább  utazást.  Itt  már  a  kisérő 
szotnik  megengedi  a  foglyoknak,  hogy  szabadon  jár- 
hassanak szerte  a  városban.  Nem  szökhetnek  már  el. 
Börtön  rájuk  nézve  már  itt  az  ég  és  a  föld,  az  egész 
láthatár. 

A  szotnik  még  a  kormányzót  is  ráveszi,  hogy  a 
fogl3^okat  meghíja  magához  ebédre,  s  a  lakosoktól 
meleg  öltönyeket  és  pálinkát  kéreget  össze  a  szeren- 
csétlenek számára. 

Már  innen  nem  lehetett  tovább  szánon  utazni. 
Megszűnik  az  út.  Csak  a  vidéket  sokszor  bejárt  ko- 
zákok tájékozottsága,  s  a  csillagok  járása  az  útmutató. 
Lóra  ültetik  a  száműzötteket  is,  s  úgy  vágnak  neki  a 
mérhetetlen  fenyőerdőknek,  az  úttalan  hegyszakadé- 
koknak. Sehol  egy  emberi  lakást  nem  találnak  az  útban. 
A  hosszú  éjszakákat  a  nagy  hófuvatokba  vájt  bar- 
langokban töltik,  együtt  ember  és  ló.  Élelmi  szerrel, 
itallal  takarékoskodniok  kell,  a  lovak  csak  a  hó  alól 
kikapart  mohát  abrakolnak.  Február  22-én  kezdték 
meg  ez  utazást  s  ápril  3-án  vergődtek  ki  a  hegyek 
és  erdők  közül  az  Óm  folyó  partjáig;  útközben  elej- 
tett vadak  húsa  volt  a  táplálékuk,  a  magukkal  vitt 
árpadara  odáig  ki  nem  tartott  volna.  Kenyérnek  a 
hús  mellé  nagyon  jó  volt  a  n3arfa-kéreg. 

Az  »Om«  partján  találkoznak  legelőször  .embe- 
rekkel. Azokra  is  kár  vesztegetni  ezt  az  elneve- 
zést. Egy  csoport  tatár  volt,  a  martalócz  Baruba 
törzsből,  mely  a  nemes  rablás  iparával  foglalkozik. 
Azzal  a  szándékkal  voltak,  hogy  az  utazók  életét 
elvegyék. 

Hanem  azután,  mikor  azt  látták,  hogy  ezek  azt 
nagyon  drágán  akarják  adni,  a  foglyok  maguk  is  fegy- 
verre kaptak,  akkor  vitézül  hátat  adtak.  —  Majd  odább 
haladva  a  Juakra  folyónál  egy  másik  fegyveres  csa- 
pattal találkoznak  össze,  ezek  már  jó  barátok,  szám- 
űzött bajtársak;  de  ez  a  fajta  még  rosszabb  az  ellen- 
ségnél; mert  kiissza  az  utasok  kulacsából  a  pálinkát: 
örülnek,  mikor  a  nyakukról  elverhették  őket. 

April  17-én  érkeznek  meg  végre  Tomszkba.  De 
hisz  ez  még  csak  a  kezdete  az  útjuknak,  alig  egy 
negyedrésze  a  bejárandó  térnek  Ochoczkig.  Első  meg- 
pihenő. Itt  azután  végig  gondolhat  a  száműzött  arra 
a  negyvennapi  nyomorúságára,  melyen  átküzdötte  ma- 
gát s  számot  vethet  magával,  hogy  lehetséges  volna-e, 
ug3"anazon  az  úton  visszaszöknie? 

Tomszk  szintén  egy  tartomány  fővárosa  Szibériá- 
ban, a  Tom  folyó  partján;  van  vára,  rendes  katona- 
sággal és  azonkívül  kozákcsapatokkal  ellátva. 

Itt  egy  Villeneuf  nevű  kormányzóra  talált  Be- 
nyovszky.  A  neve  mutatja,  hogy  franczia.  Orosz 
alezredes  volt.  Valakinek  a  nemtetszését  megnyerhette 
Szentpétervárott,  s  azért  jutalmul  ideküldték  kormány- 
zónak. Ez  becsületes  ember  volt.  A  számüzötteknek 
megengedé,  hogy  a  míg  a  hóolvadás  tart,  maradjanak 
Tomszkban. 

A  kisérő  kozák-csapat,  a  jólelkű  szotnikkal  együtt 
itt  búcsút  vesz  tőlük,  hogy  ugyanazon  az  úton,  melyen 
'ött,  ismét  visszatérjen  Tobolszkba.  Ez  az  ő  élet- 
pályájuk. 

Itt  a  tatárok  nagyon  jól  fogadták  Benyovszkyt. 
Megtudták,  hogy  ő  a  török  császár  szövetségeseivel 
harczolt,  s  ez  megnyerte  vallásos  érzelmeiket.  Egy 
derék  nyestkalmár  ann^'ira  kegyébe  fogadta,  hogy  kész 
lett  volna  vele   együtt  megszökni  Khinába,  a  hová  ő 

jól  tudja  az  utat,  maga  is  egy  nomád  törzsből,  a  kantói 
hordából  ered.  Csakhogy  azt  a  nyolczvan  mértföldnyi 
utat  gyalog  kellett  volna  megtenni,  s  ezt  Benyovszky 
sebekkel  tetézett  testalkata  nem  bírta  volna  meg.  El- 
utazásakor aztán  ráerőltetett  kilenczszáz  rubelnyi  aján- 
dékot, a  mit  Benyovszky  a  társaival  megosztott.  A  hű 
szotnikot  is  részesíteni  akará  belőle,  de  a  nemeslelkű 
hadfi  nem  fogfadott  el  tőle  semmit. 


A  szép  virágos  május  közepe  felé  indultak  el  a 
száműzöttek,  útjukat  folytatni  kietlen  erdős  hegyes 
tartományokon  keresztül.  A  szibériai  tavaszidőben 
tizenkét  lovuk  és  nyolcz  kisérő  kozákjuk  megfagyott. 
Azok  ott  maradtak  az  útfélen:  jó  útjelzők  a  vissza- 
térő kozákoknak.  Mind  a  mellett  is,  hogy  az  utazó 
karaván  száma  megfogyott,  kénytelenek  voltak  fél 
adag  kétszersültre  szorítani  élelmezésüket,  a  tizennégy 
napig  tartó  úton,  mely  nem  adott  nekik  más  tanyát, 
mint  a  hófúvásokba  vájt  odúkat. 

Szinte  megfoghatatlannak  látszik,  hogy  egy  csoport 
ember,  két  hétig  tartó  útban,  jeltelen  pusztákon,  irtat- 
lan  fenyő  erdőkön,  végtelen  hómezőkön  keresztül 
törtetve,  el  ne  tévedjen,  s  végre  mégis  eljusson  oda, 
a  hová  küldöttek;  hanem  ezt  megérthetővé  teszi  a 
szibériai  kozákoknak  rendkívül  kifejlődött  tájékozási 
ösztöne.  Minden  komoly  népisme-író  csodadolgokat 
tud  e  tekintetben  a  kozákokról  beszélni.  Azok  tudják 
magukat  tájékozni  a  fákra  hullott  zúzmarából,  a  szél 
járásából,  az  éj  csillagai  keltéről,  s  soha  el  nem  té- 
vednek barangolásaikban.  Járt  útról  ez  ég  alatt  szó 
sem  lehet,  a  hol  mindent  eltakar  a  hó,  egyedüli 
irányadók  a  folyók,  a  városok  mindazoknak  a  part- 
jaira   vannak    építve,    s    többnyire    azoknak    a   nevét 

viselik.  Kivételt  képez  Krasznojárszk  (Veres  szikla) 
városa,  mely  a  Jeniszei  folyam  partján  fekszik,  első 
megpihenő  helyük  a  számüzötteknek. 

Hetven  évvel  később  Mitchie  angol  utazó  Krasz- 
nojárszkban  már  tízezer  lakost  talált,  rendesen  épült 
fekete  faházakkal,  és  fehérre  meszelt  templomokkal. 
De  Benyovszky  ittjártakor  még  az  egész  város  harmincz 
lakhelyből  állt,  csupa  orosz  száműzöttek  lakták;  fa- 
kerítésű  várában  a  parancsnok  huszonnégy  katona 
fölött  uralkodott,  szegény  vármegyének  fösvény  fő- 
ispánja: a  ki  a  vendégeit  addig  le  sem  ülteti  az  asz- 
talához, a  míg  azok  hatvan  rubelt  le  nem  számlálnak 
a  markába,  útravaló  pálinkát,  csekély  eleséget,  épen 
annyi  pénzért  ád  nekik,  s  másnap  aztán  tuszkolja  Őket  a 
további  utazásra,  ebéd  előtt.  A  kannibálnál  még  alsóbb 
fokú  vadember,  a  ki  az  utazót  kiveri  a  házából  s  éhen 
hagyja  veszni.  A  következő  úton  majd  meghalnak 
éhen;  magas  hegyhátakon  kell  áthágniok,  melyek  az 
Ilimszk  és  Jeniszeik  tartományokat  elválasztják;  s  áld- 
hatják a  sorsot,  mikor  ismét  egy  új  folyó  partjához 
érnek,  a  hol  már  nincs  város,  csak  tunguz  jurták : 
nemezzel  borított  alacsony  kunyhók:  a  vad  nomád 
nép  jól  tartja  az  utazókat  szárított  hallal  és  megaján- 
dékozza irámszarvasokkal,  cserében  kapott  dohányért, 
pálinkáért. 

A  tunguz  sátorozó  nép,  a  czivilizálatlan  barbár, 
szívesen  fogadja  a  kifáradt  utasokat,  állatbőrökkel 
fedett  kunyhóiban,  a  melyek  elé,  tunguz  ős  szokás- 
ként egy  kard  van  letűzve.  Igaz,  hogy  nemesebbnek 
is  tartja  magát  a  betolakodott  idegeneknél.  Ö  magát 
»övósz«-nak  nevezi,  a  mi  ann3'it  jelent,  hogy  »ember«, 
a  tatárok  »tonyú«  névvel  tiszteHk  meg,  a  mi  egy- 
értelmű a  »nemessel«,  a  mancsuk  »kalomi«-nak  hív- 
ják =  »védő«.   Sárga  arczbörére  tarka  vonalak  vannak 

tetoválva,  hosszú  haja,  férfinak  asszonynak  kettős 
varkocsba  fonva,  veri  a  hátát.  Öltözete  szironynyal  ki- 
hímzett  irámbőr,  hosszú  nyak  sörénynyel  czafrangozva, 
fegyvere  nyíl,  kézíj  és  lándzsa,  s  azzal  úgy  tud  bánni, 
hogy  a  lőfegyver  nem  fog  ki  rajta;  nyilával  lelövi  a 
magasból  a  repülő  vad  ludat.  Vitéz,  soha  meg  nem 
hódított  kicsi  nemzet.  És  a  mellett,  mint  az  igazi  ne- 
mes ember,  nagylelkű  és  szánakozó.  Csak  ez  a  jellem- 
vonása a  tunguznak  teszi  érthetővé,  hogy  csekély  viszon- 
ajándékért  Benyovszky   karavánját  úri  módon   ellátja. 

Abból  az  egy  szóból,  Benyovszky  naplójában,  hogy 
ezen  útszakasz  végével  már  » élelmük  elfogytán«  vízbe 
áztatott  nyírfa-kéreggel  táplálkoztak,  arra  jövünk  rá, 
hogy  Szibéria  mocsárvidékén  törtettek  keresztül,  a  hol 
a  nyírfa  otthonos. 

Május  29-én  indultak  el  a  száműzöttek  Kraszno- 
járszki  favárából  s  július  25-én  értek  el  az  Angóra 
folyóhoz.  Az  út  kezdetén  még  azt  írja  Benyovszky, 
naplójában,  hogy  mindenütt  hófedte  róna  fogadta  őket, 
megszakgatva  itt-amott  hegyektől,  melyek  valószínűleg 
még  tovább  tartják  a  telet;  de  júliusban  már  teljesen 
be  kellett  állni  a  hó  olvadásnak;  akkor  már  hosszúk 
a  napok,  s  az  égi  csillag  sütése  mérges:  a  szibériai 
nyár  rekkenő.  Gázolni  kell  a  vízözönben,  átúsztatni 
megáradt  folyamokon,  az  utazás  ez  évszakban  még 
nehezebb  Szibériában,  mint  télen.  Egy  nappal  később 
az  Ilima  partjához  jutnak  el,  s  ott  rátalálnak  Ilimszk 
városára.  Ez  már  nevezetes  hely,  kereskedők  gyü- 
lekező helye,  a  kik  itt  vásárolják  össze  a  mindenféle 
szőrméket:  a  medve,  róka,  nyest,  mókus  és  tengeri 
nyúl  irháit,  meg  a  hermelinbőrt,  s  maguk  viszont  lő- 
port, lisztet  adnak  el  a  vadászoknak,  azon  az  áron,  a 
mit  ők  maguk  határoznak  meg.  Nyernek  a  vevésen 
úgy,  mint  az  eladáson  száz  perczentet. 

Az  ilimszki  kormányzó  jószívű  ember,  ellátja  a 
száműzötteket  útravaló  hat  irámszarvassal  és  búza- 
liszttel. Az  utóbbi  élelmezésükre  való;  az  irámszarvast 
azonban  nem  szabad  fellakomázniok,  mert  arra  szük- 
ségük lesz  majd  négy  hét  múlva,  a  mikor  megint  be- 
köszönt a  hóesés,  s  kezdődik  az  a  szebbik  része  Szi- 
bériának, a  hol  már  lóval  sem  lehet  járni,  nem  állja 
ki,  csak  az  irámszarvas  él  meg. 

Egy  időre  azonban  még  tartott  a  nyár ;  Usztkocskói 
faluban  megpihentek  a  száműzöttek,  s  ott  hátrahagyva 
a  lovaikat,  csónakokba  szálltak  s  így  utaztak  a  Léna 
folyón  lefelé.  Benyovszky  kellemesnek  nevezi  útjának 
ezt  a  szakaszát  s  dicséri  a  szép  nyárszakot.  Itt  talán 
nemis  éheztek  annyit;  mert  halakkal  minden  folyó 
bővelkedik. 

Augusztus  20-án  (ez  a  kánikula  nálunk)  érkeztek 
meg  Jakuczkba:  hasonnevű  tartomány  székvárosába, 
csónakaikkal.  Itt  az  eddigi  kisérő  kozákjaikat  újak 
váltották  fel.  Hogy  amazok  hogyan  kerültek  vissza 
az  Usztkocskóiban  hátrahagyott  lovaikhoz?  azt  nem 
találjuk  megírva,  ha  csak  a  csónakokat  víz  ellenében 
nem  vontatták  fel  ismét. 

Jakuczk  városában  már  hosszabb  pihenőt  lehetett 
tartaniok.  Ennek  már  akkor  százharmincz  háza  volt, 
lakosai  száműzöttek  és  kozákok,  keverve  svédekkel 
és  németekkel. 

Itt  találkozik  Benyovszky  először  olyan  emberek" 
kel,  a  kiket  nem  a  száműzetés,  nem  is  a  nomád  élet 
gyönyörűsége  hozott  Szibériába.  Ezek  görög  keres- 
kedők, a  kik  a  czárnötől  kizáró  szabadalmat  vettek 
évenkinti  harminczezer  rubelért  a  tartomány  szőrme 
árúinak  felvásárlására.  Tehát  a  nyereségvág}^  hozta 
őket  ide.  Van  is  áldás  a  vállalatukon,  csakhogy  annak 
egy  része  a  kormányférfiak  tenyeréhez  ragad. 

Mind  a  kereskedők,  mind  a  megtelepült  szám- 
űzöttek egyaránt  panaszkodnak  a  jakuczki  kormány- 
zóra, ki  az  elébbi  franczia  eredetű  kormányzó  helyébe 
jött,  s  kegyetlensége  által  tűntette  ki  magát.  Kár,  hogy 
a  nevét  nem  jegyezte  fel  Benyovszky,  holott  ennek 
az  embernek  a  valóban  tragikomikus  szereplése  ké- 
pezi szabadulási  tervezetüknek  kiindulási  pontját. 

Azt  különben  minden  hivatalos  személy  jól  tudja, 
hogy  ide  küldetése,  még  a  hatalom  polczára  ültetve 
is,  egyértelmű  a  száműzetéssel;  csakhogy  ez  a  keser- 
ves érzés  az  egyiket  együttérzövé  teszi  a  száműzöttek 
iránt,  a  másikat  pedig  dühössé.  Vannak  közöttük  tudós, 
értelmes  férjfiak  is,  egészen  fiatal  emberek,  kiket  hihe- 
tőleg szabadelvű  nézeteik  miatt  küldtek  el  jó  fizetéssel 
Jakuczkba,  minő  a  fiatal  tábori  sebész  Hofmann,  mások 
pedig  egészen  jámbor  jó  gyerekek,  mint  a  két  Gurgiew 
gróf,  a  kiknek  semmi  egyéb  vétségük  nincsen,  mint- 
hogy III.  Péter  czárnak  hű  testőrei  voltak.  Az  özvegy 
czárnő  kegyesen  áttette  őket  a  jakuczki  helyőrséghez 
—  előléptetéssel. 

Ezek  éppen  úgy  magukkal  hozták  az  elkeseredést, 
mint  a  száműzöttek. 

Ugyanezt  azt  utat  tette  meg  1850-ben  egy  európai 
gordonka-művésznő,  Christiani  Liza,  kinek  úti  levelei 
megjelentek  Parisban.  A  merész  utazónő,  neméhez 
találóbb  szubjektivitással  írja  le  a  kiállott  viszontag- 
ságokat, melyekről  Benyovszky  csak  néhány  szóval 
emlékezik.  Még  részletesebben  ír  Atkinson  a  szibériai 
sivatagokról,  nép-  és  tájismertető  művében.  Mind- 
ketten áldozatai  lettek  a  kalandvágynak  és  tudomány- 
szomjnak: halálos  aszthmát  hozva  vissza  a  rettenetes 
szenvedések  változataiban  gazdag  utazásból.  Az  előbb 
említett  művész  utazónő  adatai  azonban  nagyjára  össze- 
találnak Benyovszkyéval,  ő  a  Lénán  való  hajózást  húsz 

napi  tartamra  teszi,  szintén  a  nyári  évad  alatt,  vissza- 
felé aztán  ugyanezt  az  utat  lóháton  tette  meg,  midőn 
Kamcsatkából  visszatért;  s  ez  az  út  volt  az,  mely  a 
halálos  betegségének  csiráját  keblébe  oltá,  midőn  ki- 
séretétől  elszakadva,  egyedül  vágtatott  végig  az  úttalan 
mocsártartományon. 

Több  későbben  ittjárt  szibériai  utazónál  eleven 
leírását  találjuk  mindazoknak  a  tájaknak,  melyeket 
Benyovszky  végig  utazott  ;aburánának  (hóforgatag), 
a  sziklaszakadékoknak,  az  óriási  jégormoknak 
(Gletscher),  melyek  olyan  tekintetet  adnak,  mintha 
démonok  dúltak  volna  közöttük,  kietlen  bérczöblök- 
nek,  melyek  a  holdbeli  volkánköröndökhöz  hasonlí- 
tanak, a  sátorozó  nomád  népeknek  és  szokásaiknak, 
meséiknek  és  babonáiknak;  —  olvashatjuk  ezekben 
híven  részletezve  az  európai  utazó  nyomorát,  mikor 
kinn  szorul  a  pusztán,  mikor  beszorul  a  kunyhóba; 
mikor  úgy  eltemeti  a  hó,  hogy  egyik  kunyhóból  a 
másikba  alagutat  ásnak,  miket  szenved  éhség,  szomj 
kínzásaitól,  hát  még  az  undorító  tápláléktól,  mely  vérét 
megrontja,  hozzá  kell  szoknia  az  undok  férgekhez,  s 
a  föld  parasitjaihoz,  az  élődi  emberekhez,  míg  végre 
odajut,  hogy  minden  állatok  között  (az  embert  is  oda 
számítva)  legtöbbre  becsülje  a  kutyát,  utolsó  szolgáját 
és  barátját  a  megfagyott  föld  lakójának.  Csak  akkor 
értjük  meg  igazán,  hogy  mit  kellett  szenvednie  Be- 
nyovszkynak,  a  ki  száz  évvel  korábban  járta  be  mind 
ezeket  a  tájakat;  a  mikor  még  nem  küldötte  ide  az 
orosz  kormány  azt  a  másfél  millió  számüzöttet,  a  kik- 
kel együtt  a  szabadság  eszméjét  tépi  ki  folyvást  saját 
testéből. 

Benyovszky  mind  ezekről  igen  röviden  emlékezik. 
Drága  a  papír!  Nem  lehet  azt  vesztegetni.  Csak  egy 
eszme  világít   előtte:   a  szabadulás   vágya.     A  legelső 

gondja,  a  mint  Jakuczkba  megérkezik,  kikoholni  a 
tervet,  mely  e  szabaduláshoz  vezet  Talál  hozzá  alkal- 
mas szövetségest  a  fiatal  Hoíímannban,  Ezt  a  szabad- 
lelkű ifjú  német  tudóst  ide  küldi  a  kormány,  mint 
tábori  orvost,  ezerötszáz  rubel  fizetéssel  (2250  ezüst 
forint:  azon  időben  roppant  összeg;  Mag3'arországon 
tíz  meg3^ei  orvos  együtt  sem  kapott  annyit).  És  ez  az 
iíjü  tudós  nem  szereti  annyira  a  fényes,  gazdag  állást, 
mint  a  szabadságot.  A  mint  ő  és  Benyovszky  egymás- 
sal összetalálkoznak,  mint  két  bolygófény,  összeolvad 
a  lelkük.  Hogyan  lehetne  innen  megszabadulni?  Azt 
kérdik  egymástól.  Ennek  elmondja  Benyovszky  szen- 
vedéseit, a  barbár  kínzást,  mit  az  olvasó  előtt  elhallgat, 
s  az  együttérző  lelket  magával  ragadja.  Hoffmann  is 
elszánja  magát,  hogy  ebből  a  börtönországból  kisza- 
baduljon. Legalkalmasabb  útnak  mutatkozik  Kamcsat- 
kán  keresztül  a  tengeren  át  Khinába.  Hogyan  szerez- 
zenek ahhoz  való  hajót?  ez  a  későbbre  halasztott 
gond.  Benyovszky  tanulta  a  hajózást;  betanítja  a  szol- 
gálatra majd  többi  társait:  az  első  feladat,  minél  elébb 
eljutni  Kamcsatkába, 

Ezt  a  tervet  közli  Ben3'ovszky  számkivetett  úti- 
társaival. Azokat  is  felmelegíti  a  szabadulás  gondo- 
latja.  Hűséget  esküsznek  egymásnak,  s  megválasztják 
Benyovszkyt  főnöküknek.  Vannak  már  heten,  Hoíf- 
mann,  Wynblath  őrnagy,  Pánow  százados,  Stefánow 
Hyppolit  százados,  Báturin  ezredes  és  Szapranow  titkár. 
—  Sürgetik  a  kormányzót,  hogy  küldje  őket  minél 
előbb  Ochoczkba,  a  hol  hajóra  szállva,  Kamcsatkába 
vitorlázhatnak.  A  kormányzó  maga  is  rááll,  hogy  el- 
küldje őket.  Ad  melléjük  tizenkét  kozákot,  két  szot- 
nikkal.  Hoffmann  azonban  kénytelen  hátra  maradni, 
mert  abban  a  vágtató  menetben,  a  melylyel  a  szám- 
űzötteket szállítják,  az  ő  műszereit  nem  lehet  elvinni. 

Gr.  Benyovszky  M.  I.  Életrajz.  4 

Az  akkori  idők  chirurgusa  még  a  patikáját  is  magával 
hordta,  s  annak  külön  telega  kellett. 

Augusztus  29-ike  volt,  a  hó  már  újra  megjelent 
Jakuczk  vidékén.  Itt  már  nem  járják  az  utat  lóval, 
irámszarvas  az  elöfogat.  A  jakuczki  száműzöttek  egész 
a  Léna  partjáig  elkísérték  távolabbra  rendelt  bajtársai- 
kat s  még  búcsúlakomát  is  tartottak  a  tiszteletükre. 
A  folyón  átkelve  már  szánútat  találtak  maguk  előtt, 
melyről  Benyovszky  azt  írja,  hogy  az  rájuk  nézve  új 
és  kellemes  volt.  Magasztalja  az  iramokat,  melyek 
egyesével  befogva  a  szánkóba,  pihenetlen  futással  vág- 
tatnak végig  az  úttalan  hómezön. 

Ez  a  rejtélyes  állat  teszi  lehetővé  az  éj  sarki  em- 
bernek a  megélhetést.  Ez  annak  a  lova,  tehene,  bir- 
kája. Vadon,  falkaszámra  tenyészik  az  őserdőkben, 
s  megszelídítve,  mint  házi  állat,  csordában  kiséri  a 
gazdáit.  A  fülén  hordja  a  tulajdonosa  billogát,  hogy 
ki-ki  megismerje  a  magáét.  Délben  valamennyi  tehén 
hazamegy  a  gazdája  kunyhójához  s  leadja  a  tejét. 
Azt  nem  kávéval  iszszák,  hanem  sajtot  készítenek 
belőle.  A  melyik  iram  vontatáshoz  van  idomítva,  a 
gazdájának  egy  hívására  előjön  a  csordából  s  behagyja 
fogatni  magát,  az  istrángot  a  lábai  között  húzzák  ke- 
resztül s  a  nyaka  alatt  egy  járomfához  kötik.  Sürü 
tömött  sörény  borítja  alul  a  nyakát,  ez.jó  neki  arra, 
hogy  az  iga  fel  ne  törje.  A  gyeplőszár  a  szarvaira 
van  kötve.  Fut  magától  poroszka  iramban  három  óra 
hosszant,  ösztökélés  nélkül,  s  mikor  kifárad,  akkor 
megáll,  ivás  helyett  a  havat  majszolja,  s  nagy  lapos, 
gömbölyű  patáival  kikaparja  a  hó  alól  azt  a  fehér- 
szürke zuzmót,  mely  egész  télen  át  ingyen  takarmánya. 
Nem  tűri  az  ütést;  ha  rávágnak  az  ostorral,  dühbe 
jön,  megfordul,  s  megtapossa  a  kocsist,  mint  a  bivaly, 
jó  szerencséje  annak,    ha    a    felfordított   szánkója   alá 

menekülhet.  De  néha  úgy  beleböszül  a  futásba,  hogy 
nem  lehet  megállítani,  elnyargal  tíz  óra  hosszat,  ugyan- 
annyi mértföldet  befutva;  hanem  akkor  aztán  vége, 
összerogy,  fel  nem  kel  többet.  Az  utazók  kénytelenek 
leölni  és  szétdarabolni.  Minden  porczikája  haszonra 
való,  a  bőréből  szánkó  lesz,  szőrével  kifelé  fordítva; 
lábszárainak  az  irhája  kész  csizmaszár,  csontja,  szarva, 
nyíl  és  tegez;  inaiból  varrófonál  lesz  és  hajó-borda- 
kötő gúzs,  a  máját,  veséit,  szívét  és  velejét  ott  nyom- 
ban elfogyasztják  —  nem  sütve,  hanem  megfagyasztva. 
Még  a  bendőjében  levő  ételanyag  is  ínyencz-csemege, 
hanem  ebből  csak  az  urak  kapnak.  A  húsát  el  lehet 
tartani  esztendeig.  Ezért  kétszer  annyi  iramot  szoktak 
az  útra  vinni,  mint  a  hány  szánkó  van. 

És  aztán  útmutató  sem  kell  az  iramnak.  Az  ő 
nemzetsége  maga  ez  országban  az  útcsináló.  A  vad 
irámcsordák  minden  tavaszszal  és  őszszel  megteszik 
nagy  vándorútjaikat  az  erdős  heg3^ektől  a  folyóvizes 
rónákra,  s  ez  útjuk  oly  szabályos,  hogy  széles  csapásaik 
valódi  országútat  képeznek  a  sivatagon,  s  a  hol  az 
irámcsorda  átlábolja  a  Lénát,  Obytés  Anadyrt,  ott 
van  a  biztos  rév  az  utasoknak.  Nyáron  az  iram 
megeszi  a  mérges  gombákat,  még  a  légyölő  galóczát 
is,  s  más  baja  nem  lesz  tőle,  minthogy  egy  kissé 
pityókos  lesz. 

De  mind  ezekről  a  furcsaságairól  az  előfogatát 
képező  »taránd«-nak  nem  ért  rá  Benyovszky  érteke- 
zést írni,  a  naplójában  foglalt  néhány  soron  kívül. 
Volt  neki  egyéb  gondja  annál. 

Összeesküvésük,  még  alig  született  meg,  már  el 
lett  árulva.  Ez  az  eset  egyik  legérdekesebb  epizódja 
Benyovszky  élettörténetének. 

Utazásuk  első  hat  napján  elég  jó  mulatságuk  volt 
a  kisérő  kozákjaikkal.  Azoknak  az  őrizete  felől  ugyan 

akármerre  elszökhettek  volna ;  mert  azok  szerte-széll3-el 
kóboroltak,  a  jakut  főnököktől  mindenféle  harácsot 
beszedni;  aztán  mikor  nyestbőrökkel  és  elemózsiával 
megterhelten  visszatértek,  akkor  neki  hasaltak  kocz- 
kázni,  ki-ki  a  maga  osztály  részére.  Némelyik  aztán 
nemcsak  a  zsákmányrészét  vesztette  el,  hanem  még 
a  napi  élelmi  adagát  is.  Egy  ilyen  tönkrejutott  kozák 
nagyon  goromba  szavakat  talált  mondani  szerencsés 
ellenfelének,  a  ki  maga  .volt  a  szotnik.  A  kozák  tiszt, 
méltóságában  megsértve,  példás  büntetést  diktált  a 
feg3'elem  ellen  vétő  kozákra:  » verjetek  rá  száz  kan- 
csukát!* —  A  kozákok  azonban  tréfás  legények  voltak, 
s  a  helyett,  hogy  a  delinquenst  porolták  volna  ki,  a 
parancsoló  tisztet  kapták  le  a  tíz  körméről,  s  lerántva 
róla  a  ruháit,  rávertek  a  kancsukával,  a  mennyi  elég 
volt  neki.     A  száműzötteknek  ez  jó  mulatság  volt. 

De  nagy  hirtelen  elrontotta  a  kedvüket  egy  utánuk 
vágtató  kozák,  a  ki  lovagolva  jött  az  irámszarvason, 
tunguzok  szokása  szerint,  a  kik  a  nyerget  nem  a 
hátára,  hanem  a  vaskos  lapoczkáira  teszik  a  paripá- 
juknak.    Ez  volt  a  jakuczki  gyorsposta. 

Ez  a  futár,  a  mint  utóiérte  a  menekültek  karavánját, 
maga  is  pihenőt  tartott  velük  s  elbeszélte  nekik  hű- 
ségesen, hogy  ö  bizony  most  olj^an  levelet  visz  a 
jakuczki  kormányzótól  az  ochoczki  kormányzóhoz, 
melyben  ő  kegyelmeikről  van  valami  nevezetes  dolog 
írva. 

A  tábori  orvos  Hoífmann  hirtelen  meghalt. 
Gyanús  írások  maradtak  utána,  melyeket  a  jakuczki 
kormányzó  Ochoczkba  küld  Plenizner  kormányzónak, 
s  aligha  nem  azt  írja  az  urak  felől,  hogy  ne  küldje 
őket  Kamcsatkába,  hanem  vettesse  börtönbe. 

A  száműzöttek  meg  voltak  rémülve,  azt  kellé  hin- 
niök,  hogy  Hoffmann  iratai  között  az  ő  összeesküvési 

tervük  is  megtaláltatott.  Ez  iratcsomagot  minden  áron 
kezükbe  kellett  keríteniök. 

Benyovszky  elmondta  a  tervét  bajtársainak,  s  azok 
helyben  hagyták  azt.  Kedvét  keresték  a  megkancsu- 
kázott  szotniknak,  a  kit  a  bosszúvágy,  s  a  saját  ka- 
tonáitól való  félelem  természetes  szövetségesükké  tett 
vala. 

A  kozákok  akárhányszor  megteszik  azt,  hogy  az 
úton  a  vezénylő  tisztjüket,  részeg  fővel,  jól  elpáholják. 
És  ilyen  esetben  a  megsértett  tisztnek  még  arra  a 
sokkal  nagyobb  veszedelemre  is  készen  kell  lennie, 
hogy  alattvalói,  mikor  kijózanodnak,  eszükre  térnek, 
hogy  gonoszat  cselekedtek,  s  azt  azután  rendesen  azzal 
hozzák  hel3^re,  hogy  a  megbántott  tisztet  a  legköze- 
lebbi folyón  való  átkelésnél,  —  egész  véletlenül,  — 
kifordítják  a  csónakjából,  s  belehalatják  a  vízbe.  így 
aztán  otthon  nem  vádaskodhatik  ellenük.  (Ilyen  le- 
számolási esettel  fogunk  még  találkozni  e  történet 
folyamán,  a  mely  igen  nevezetes  fordulatot  képez  ab- 
ban.) A  mint  a  karaván  az  Aidán  folyóhoz  ért,  s  azon 
lélekvesztökön  kelt  át,  irámjait  a  csónak  mellett  úsz- 
tatva, a  kozákok  felfordították  a  megvert  szotnik  csó- 
nakját, s  az  valószínűleg  oda  vész,  ha  Benyovszky 
a  maga  ladikjával  segélyére  nem  siet,  s  partra  nem 
segíti.  Ez  által  aztán  egész  hálára  kötelezte  azt  le 
maga  iránt. 

Az  önkénytelen  fürdőnek  azonban  az  a  haszna  lett, 
hogy  a  szotnik  megmerült  ruháinak  szárogatása  vé- 
gett a  túlsó  parton  tüzet  kellett  rakni,  s  a  míg  azok 
megszáradnak,  tanyát  ütni  az  égerfa-bokrok  között. 

Ezt  a  kedvező  alkalmat  sietett  Benyovszky  ter- 
vének kivitelére  felhasználni.  Előhozatta  a  pálinkás 
korsóit  s  víg  murit  csapott  a  kozákoknak.  Azok  ki- 
lencz    korsóját    kiürítették,    attól    aztán    úgy    eláztak, 

hogy  valamennyien  mind  mély  álomban  henteregtek 
a  havon. 

Ekkor  aztán  a  száműzöttek  kiszedték  a  részeg 
futár  tarsolyájából  a  veszedelmes  iratokat,  és  a  jakuczki 
kormányzó  levelét.  Volt  közöttük  egy  titkár,  Szapranow, 
a  ki  értett  a  zárt  levelek  felnyitásához  s  újra  lepecsé- 
teléséhez.  Lehet,  hogy  éppen  ez  a  tudománya  se- 
gítette Szibériába;  vagy  talán  a  »cabinet  noir«-ban 
szolgált?  Itt  ezúttal  az  igaz  ügynek  tett  vele  szolgá- 
latot. 

A  jakuczki  kormányzó  leveléből  csakugyan  meg- 
értették a  száműzöttek,  hogy  a  veszély  csak  egy  haj- 
szálon függ  a  fejük  fölött.  A  boldogtalan  Hoffmann, 
halála  óráján,  elbeszélte  az  egész  összeesküvés  titkát 
egy  kebelbarátjának,  s  az  rögtön  sietett  a  kormány- 
zóhoz, az  elárult  tatoknak  az  árán  saját  magának 
szabadságot  szerezni.  Ez  volt  a  rendszer.  A  denun- 
cziáló  fogoly  maga  szabadságot  kap.  A  kor- 
mányzó levelének  soraiból  szikrázik  a  düh  e  merénylet 
fölött.  Ráparancsol  az  ochoczki  kormányzóra,  hogy 
a  száműzötteket,  kik  most  érkeznek  hozzá  Kolosow 
és  Rosztarguew  szotnikok  örizete  alatt,  azonnal  vettesse 
börtönbe,  s  az  idén  el  ne  küldje  Kamcsatkába,  mert 
azok  ott  egy  hajót  el  akarnak  foglalni  s  elszökni  a 
világba,  különösen  egy  Augusztovics  Móricz  nevű 
jőföczinkost  ajánl  kegyetlenül  a  figyelmébe,  mint  a  ki 
a  többiek  vezetője.  Ez  Benyovszky  Ágost  Móricz. 
(A  Szibériába  száműzöttnek  nincsen  család-neve.  A  ne- 
mesi nevet,  melyet  őseitől  örökölt,  még  akkor  sem 
viselheti  többé,  ha  kegyelem  útján  visszakerül  európai 
Oroszországba.)  Hoífmannak  az  iratait  pedig  azért 
küldi  Plenizner  kormányzónak,  mivel  hogy  azok  néme- 
tül vannak  írva,  s  ezt  a  nyelvet  ő  maga  nem  érti; 
de  Plenizner  német,  ő  olvassa  el.     Aztán   várja  a  to- 

vábbi  parancsokat  a  szentpétervári  kormánytanácstól, 
de  azokat  egy  évnél  hamarább  meg  nem  kaphatja; 
az  alatt  csak  tartsa  ezeket  a  veszedelmes  embereket 
dugaszban. 

Benyovszky  átolvasta  Hoífmann  iratait,  de  azokban 
nem  talált  semmit,  a  mi  ö  rá  és  társaira  vonatkozott 
volna,  ezeket  tehát  bízvást  vissza  lehetett  tenni  a  futár 
iszákjába.  Hanem  azt  a  veszedelmes  ajánló-levelet  fel 
kellé  cserélni  mással.  Szapranow  titkár  gyakorlott 
keze  ügyesen  tudta  utánozni  a  jakuczki  kormányzó 
írását.  (Most  volt  még  csak  megbecsülni  való  útitárs 
a  tintatartó !)  Az  őrtűz  lobogásánál  lett  megírva  a  levél, 
maga  az  alvó  kozák  háta  szolgálhatott  hozzá  íróasztalul. 
Benyovszky  diktálta  a  levelet;  a  kozákok  kórusban 
horkoltak  hozzá,  a  farkasok  üvöltöttek  körülöttük,  a 
kiket  odacsalt  az  iramok  szimatja,  e  hű  állatok  csen- 
getyűrázása  és  mély  rekedt  bőgése  szólt  bele  a 
csendes  emberi  beszédbe.  —  Életről  és  halálról  tana- 
kodtak. 

Az  alvó  kozákokat  álmukban  bízvást  leölhették 
volna.  S  aztán  tehetek  azt,  hogy  mint  sokan  mások, 
elvágtassanak  a  hó  pusztákon  tanyázó  j akutok  közé. 
Ott  is  van  szabadság.  Senki  oda  utánuk  nem  megy. 
Azok  a  jó  vademberek  megosztják  a  menekülővel  a 
gazdagságukat,  még  a  leányaikból  is  adnak  nekik 
feleséget.  (Ilyen  módon  támadt  azóta  Szibériában  az 
eljakutosodott  kozák  faj,  melynek  már  csak  a  neve 
orosz ;  de  az  arcza,  termete  átvette  a  jakut  jelleget, 
a  szép  piros  arczú,  nagy  szőke  szakállú  kozák  apák- 
nak a  fiai  már  fekete  hajúak,  szakálltalanok,  kiálló 
pofacsonttal,  cserbarna  arczszínnel,  fekete  ajkakkal, 
pisla  szilvamag  szemekkel,  termetük  tömzsi,  tagba 
szakadt,  lőcslábu,  izmaik  gyöngébbek  és  az  orosz 
nyelvet  nem  értik  többé:  jakutúl  beszélnek.)     Hanem 

Benyovszk3'éknak  ez  a  vad  szabadság  nem  volt  ke- 
csegtető, nekik  Kamcsatkába  kellett  törekedniök,  ebből 
a  kétségbeejtő  világrészből  csak  hajón  át  van  mód  a 
biztos  menekülésre  —  az  édes  Európába;  a  hová 
mindann3-ian  visszavágytak. 

Ezért  kellett  azt  a  hamisított  levelet  fogalmazniok 
Pleniznerhez. 

Ebben  a  kicserélt  levélben  aztán  a  Kamcsatkába 
küldendő  foglyok  a  jakuczki  kormányzó  által,  mint 
talpig  becsületes  emberek  ajánltatnak  szíves  pártfo- 
gásba, különösen  az  a  kettő,  a  ki  mint  hadifogoly 
került  a  társaság  közé.  A  HoíTmann  sebész  halála  is 
megemlíttetik,  s  az  átküldött  iratok  a  végett  ajánltat- 
nak figyelembe,  hogy  azokból  az  elhunyt  hagyatéka 
kiderüljön,  mivel  hogy  hihető,  hogy  ő  is  a  vadász 
konzorcziumhoz  tartozott. 

Ezt  a  levelet  aztán  szépen  visszatették  az  ere- 
deti borítékba;  s  az  egész  csomagot  a  futárnak  a 
táskájába. 

Mikor  hajnalban  a  kozákok  felocsúdoztak  má- 
morukból, nem  vettek  észre  semmit  az  egész  keze- 
lésből. 

Benyovszky  vakmerő  játékot  kezdett,  mikor  ezt 
a  levél  cserét  kikoholta.  Ochoczk  ugj^an  jó  messze 
esik  Jakuczktól,  de  azért  egyszer  valamikor  mégis 
csak  vissza  fog  kerülni  a  Benyovszkyt  és  társait  idáig 
kisért  kozák  csapat  eredeti  lakhelyére,  s  akkor  az 
ochoczki  kormányzó  válaszát  megviszi  a  jakuczki  kor- 
mányzónak, melyben  az  el  fogja  neki  mondani,  hog}' 
»a  kegyelmességed  által  ol3^an  jól  beajánlott  szám- 
űzötteket, a  hogy  kívánni  méltóztatott,  a  legnagyobb 
barátsággal  fogadtam ;  valóban  én  is  úgy  találtam, 
hogy  az  a  hadi  fogoly  Augusztovics  Móricz  igen  jeles 
szeretetreméltó  ifjú  ember,   azért   is  a  legjobb  házhoz 

szállásoltam  be  s  bőven  ellátva  mindenekkel,  elszállít- 
tatám  a  legelső  hajóval  Kamcsatkába  stb.« 

Erre  a  válaszra  ki  fog  ugrani  a  bőréből  a  jakuczki 
kormányzó  éktelen  dühében  s  a  levélhozó  kozák  bőrén 
fogja  tölteni  kancsukás  bosszúját,  s  visszafelel  az 
ochoczki  kormányzónak,  hogy  »hol  van  az  a  bolond 
levél,  a  melyben  én  nagyméltóságodnak  ilyen  esze- 
veszett utasításokat  adtam  ?«  Erre  a  hamisítás  ki  fog 
sülni.  Benyovszky  már  akkor  ugyan  Kamcsatkában 
lesz,  s  közbeesik  az  ochoczki  tenger,  de  a  két  rásze- 
dett kormán3^zó  bizonynyal  utána  fog  küldeni  s  értesíti 
s  kamcsatkai  kormányzót  a  velük  játszott  tréfáról,  és 
a  tervezett  összeesküvésről.  Hogy  ez  mind  így  fog 
bekövetkezni,  azt  mind  előre  elgondolhatta  Benyovszky, 
mikor  a  levélhamisítást  kigondolta. 

Azonban  ezzel  is  időt  nyert.  A  levélváltás  Jakuczk, 
Ochoczk  és  Kamcsatka  fővárosa  között  egy-egy  év- 
szakot elnyel.  Kinyaralhatnak  bátran,  a  míg  utóiéri 
őket  a  felfedeztetés,  s  addig  remélheté,  hogy  meg- 
találja az  eszközöket  a  tovamenekülésre. 

Folytatták  tovább  az  útjukat  békével  az  Inna  fo- 
lyóig. Ez  a  rohanó  hegyi  folyam  télen  sem  fagy  be; 
zuhatagai  a  jégormok  között  törnek  utat,  tavai  tele 
vannak  halakkal,  a  karaván  két  napot  tölt  el  e  ked- 
ves vidéken,  halászattal;  azután  ismét  tovább  halad 
kelet  felé,  —  szeptember  vége  felé  jár,  itthon  Magyar- 
országon akkor  folyik  a  vidám  szüret,  Benyovszky 
kíséretéből  két  kozák  megfagy  az  úton. 

Judoma  faluig  vergődhettek  a  száműzöttek  irám- 
vontatta  szánjaikkal.  Ez  is  igen  érdekes  hely  volt 
abban  az  időben.  Alig  állt  hat  házból,  s  ezeket  szám- 
űzöttek lakták.  Azonban  ezek  a  nyomorult  viskók 
szolgáltak  találkozó  helyül  valamenn3'i  szerteszét  kó- 
borló tunguz,  jakut  és  mongol  hordáknak,  melyek 
novemberben  mintegy  titkos  összebeszélésre  ide  sereg- 
lettek egész  nagy  fegyveres  csapatokban  s  magukkal 
hozták  vadászataik  zsákmányát,  a  szőrme  árukat.  Azok- 
ért meg  feljöttek  a  khinai  Mandzsu  és  Amur  vidéki 
kalmük-kereskedők  s  csereberélve  átvették  a  vásárra 
hozott  drága  portékát  s  úgy  szállíták  át  Khinába, 
csempész  módon;  a  mivel  nemcsak  az  orosz  kormányt 
károsították  meg,  a  vámfizetést  elengedve  maguknak, 
hanem  a  jakuczki  és  ochoczki  görögöket  is,  a  kik 
nagy  bért  fizettek  a  kiváltságukért.  Később  az  ochoczki 
élet  leírásánál  adatokkal  mutatja  ki  Benyovszky,  hogy 
az  ochoczki  »kollégium«  tagjai  menn}^  hód,  nyest, 
fekete  róka,  rozsomák,  tengeri  kutya,  és  medvebőrt 
gyűjtenek  össze,  mint  harácsot,  a  meghódított  korjákok, 
lamuthok  és  tunguzok  állandó  telepéről ;  ez  adóba  be- 
szedett bőrök  ára  két  millió  rubel  értékre  fölment.  — 
Elképzelhető,  hogy  a  meg  nem  hódolt  törzsek,  melyek 
rendes  tanyáikon  meg  nem  találhatók,  mennyit  hord- 
hattak össze  a  judomai  csempész  vásárra.  S  azt  az 
orosz  hatóságok  képtelenek  voltak  megakadályozni; 
mert  az  ellenőrzésre  kiküldött  kozákok  és  szotnikjaik 
maguk  is  mind  részt  vettek  a  csempészetben. 

Ezt  a  kis  falut  pedig  szükséges  volt  fentartani ; 
mert  itt  kezdődik  a  »kutya-állomás.« 

A  »jégparadics  ómnak «  változatai  vannak. 
Tobolszkig  lóvontatta  szánon,  onnan  tovább  lóháton 
a  Lénáig,  a  nyári  vízáradatban  a  mocsárokon  keresz- 
tül, a  Lénától  Jakuczkig  csónakon;  Jakuczktól  odább 

már  csak  az  irámszarvas  győzi,  Judománál  az  iram 
is  felmondja  a  szolgálatot,  kezdődik  a  kutyagaz- 
daság. 

A  szibériai  eb  nemcsak  leghívebb  társa,  de  leg- 
hasznosabb állatja  az  oda  juttatott  embernek.  A  te- 
remtés remeke  nem  élhetne  itt  meg,  ha  az  a  kutya 
nem  volna  vele.  Ez  az  egyedüli  közlekedési  eszköze, 
vadásztársa,  teherhordója.  Kutyaszánon  jár  a  kor- 
mányzó félesége  látogatásait  tenni,  maga  a  kormányzó 
azon  utazza  be  a  kerületét,  s  kutyaszánon  jár  a  csukcsi 
vadász  medvét,  vad  iramot  kergetni.  Kutyaszán  szál- 
lítja a  kereskedelmi  árúkat,  kutyaszán  a  gyorsposta, 
s  ez  helyettesíti  a  lovasságot. 

A  szibériai  eb  hasonlít  a  magyar  juhászkut3'ához, 
hegyes  füle,  felkunkorodott  farka,  fehér  bundája.  Van 
is  becsülete,  egy  összetanult  kutyafogat  ára  kétszáz 
rubel,  ugyanannyi  egy  kiképzett  vezérkutyáé.  Ennek 
a  feladata  az  ötös,  hetes  vagy  kilenczes  fogat  élén 
az  utazásnak  az  irányt  megadni,  az  ő  ugatása  a  töb- 
binek adott  vezényszó.  Mikor  elcsahintja  magát  az 
indulóra,  egyszerre  neki  rugaszkodik  valamennyi  s 
vágtat  csaholva  végig  a  hómezőn,  könnyű  lábai  alatt 
nem  szakad  le  a  hó,  az  utazónak  csak  arra  kell 
ügyelni,  hogy  ki  ne  essék  a  szánból;  mert  a  kutya- 
fogat meg  nem  áll  semmi  hívásra.  Lehet  a  szánban 
úgy  ülni,  mint  a  nyeregben ;  vagy  oldalvást,  mint  a 
nőnyeregben,  ez  a  kényelmesebb;  csakhogy  az  ember 
könnyen  kiesik  a  szánból  a  farolóknál,  s  szíjjal  levén 
odakötve  a  kashoz,  szaladhat,  míg  újra  felkereked- 
hetik az  ülésébe.  Nagyobb  baj  az  ránézve,  ha  szembe 
találkozik  egy  másik  kutyafogattal,  mert  akkor  a  két 
szánkó  kutyái  összemarakodnak  s  nehéz  dolog  őket 
szétválasztani.  (Pedig  ezeket  már  nem  hevíti  a  nyelv- 
kérdés, a  külön  nemzetiség.)    Ellenben,  ha  a  vezéreb 

megorrontja  a  közeledő  hózivatart,  egyszerre  megáll, 
a  társainak  maradásra  ugat,  azok  már  tudják  a  köte- 
lességüket. Jön  a  rettenetes  burána,  a  sarkvidéki  for- 
gatag; a  hótölcsér  oszlopfeje  a  fellegeket  támogatja, 
míg  alant  szérűt  ver  széles  talapjával ;  derékban  karcsú, 
mint  a  pálma.  Ez  ellen  nem  segít  más,  mint  lefeküdni 
arczczal  a  hóba.  A  jégvihartól  porrá  tört  hó  meg- 
vakít és  megfojt,  s  keresztül  hat  minden  bundán,  ezt 
emberi  test  ki  nem  állja.  A  hü  kutyák  azonban  oda- 
feküsznek  a  gazdájuk  köré  s  meleg  testükkel  meg- 
óvják öt  a  megfagyástól,  —  mikor  aztán  a  förmeteg 
elvonult,  akkor  kidúlják  magukat  és  gazdájukat  a  hó- 
sír  alól,  s  aztán  vágtatnak  tovább  a  szánnal. 

A  judomai  telep  lakóinak  az  volt  a  gazdaságuk, 
iparuk,  életfeladatuk:  kutyákat  nevelni  és  tartani  az 
Ochoczk  és  Jakuczk  között  utazók  számára.  Azok 
a  postakutyák  az  egész  télszakon  át  nyargalnak  he- 
gyek, völgyek  hósivatagain  keresztül,  s  az  üres  napo- 
kon viszik  a  gazdáikat  a  medve-vadászatra,  a  miben 
maguk  is  segítenek  a  vadállat  kézrekerítésénél;  —  mikor 
aztán  beköszönt  a  nyár,  a  hó  elolvad,  jönnek  az  éjsza- 
kátlan  nappalok,  kizöldül  a  fű,  ellepi  a  sok  gomba  a 
mohos  rónát,  akkor  a  hű  kut3^ák  hivatala  szünetel. 
Szabadságidőt  kapnak.  Hat  hetet,  talán  nyolczat  is, 
a  meddig  a  nyár  tart.  Akkor  elszáguldnak  seregestül 
a  folyók  partjaira  s  fognak  maguknak  halat  a  kiön- 
tésekben, marmotát  a  kikapart  odúkban,  mulatnak, 
farsangot  csapnak;  mikor  az:án  a  legelső  hó  leesik, 
akkor  nem  várják  a  beidéztetést,  haza  czammognak 
a  gazdáikhoz,  jól  kihízva,  s  új  családtagokat  vezetve 
maguk  után.  A  jóllakott  kutya  pedig  hivatalképtelen. 
A  gazda  fogja  a  hazaérkezőt,  karóhoz  köti,  s  két  na- 
pig nem  ád  neki  semmit  enni.  Mikor  aztán  a  kutya 
rekedtté  ordította  magát,   akkor  ád  neki  porrá  tört  hal- 

szálkákból  készült  moslékot.  Ettől  azután  a  hü  állat 
úgy  lesoványodik,  hogy  ismét  alkalmas  lesz  a  szán 
előtt  futásra.  Mintha  csak  diurnistának  alkotta  volna 
a  teremtés. 

Ilyen  kutyaszánon  utazott  Benyovszky  és  fogoly 
társai  tovább  Ochoczk  felé.  Judomától  nem  messze 
elérték  a  jablonkói  hegylánczot.  Az  a  néhány  panasz- 
szó, melyet  ez  utazásról  feljegyez  a  száműzött  napló- 
jában, az  itt  kiállt  veszedelmekről  és  szenvedésekről, 
későbbi  utazók  leírásában  hű  magyarázatra  talál.  Ezek 
azok  a  szikla-tömegek,  a  melyeknek  építésében  az 
a  nagy  földalatti  szellem  gyakorolja  magát ;  még  most 
is  folytatja;  ha  megunta  az  összerakott  játékot,  egyet 
taszít  rajta,  s  sziklák,  csompók,  kolonczok,  hegyormok 
megint  más  alakzatba  dűlnek;  a  végtől  végig  repedt 
hegyek,  a  felmeredő  mágnessziklák,  kiálló  mágnesvas 
jegeczeikkel,  a  téglaépítmény  módjára  felrakott  fan- 
tasztikus félívek,  csüggő  padmalyokkal,  a  sötét  sienit 
talapból  kimeredő  egyenes  hófehér  sírkövek  (démonok 
sírjai),  az  óriási  oszlopokból  orgonának  alkotott  bazalt- 
falak, a  vakító  fényű  jégormok,  s  a  bérczromok  közt 
utat  törő  hegyi  folyam,  mely  alagutat  ás  sziklákon  és 
örök  jégfalakon  keresztül  »a  nagyszerűség  borzalom- 
érzetével töltik  el  a  lelket. «  S  a  démon-kéztől  szét- 
dúlt sziklavilág  kísértetes  hatásához  járulnak  az  ég 
tüneményei  is.  Szeptemberben  itt  már  a  napot  csak 
mint  egy  sugártalan,  izzó  tűzgolyót  ismerik,  mely  be- 
veresíti  az  eget  és  földet,  tűzláng  lesz  tőle  a  szikla, 
a  jégorom,  de  ő  maga  nem  melegít;  folyvást  hajnal 
van  az  égen,  pitymallat,  alkonyat  összefolyik;  azután 
felváltja  a  nappali  rémfényt  a  hold,  míg  az  is  elfogy; 
néha-néha  feltámad  a  sötétkék  égen  a  vér-veres  észak- 
fény; de  ettől  nem  lesz  semmi  fényes,  mint  szokott 
lenni  a  napalkony  pírjától,  a  felhők  feketék,  a  sziklák 

feketék,  az  északfény  teljes  fén3^e  mellett:  fenn  a  vég- 
telen magasban  mintha  ezernyi  szikra  pattogása  hal- 
latszanék, olyan  zörej  támad.  Nem  csoda,  ha  az  ittlakó 
ősnépek  lelkét  csupa  babona  tartja.  Ok  csak  démo- 
nokat ismernek.  Nekik  csak  rossz  isteneik  vannak, 
a  kiktől  félni  kell,  a  kiket  el  kell  űzni,  ki  kell  engesz- 
telni. Démon  rájuk  nézve  a  nap,  a  hold,  a  szél,  az 
erdő,  a  hegyek  szakadékaiból  ordítva  előtörő  vihar; 
a  mirigy,  a  kelevény,  a  guta  és  az  állat;  a  kut3^ában 
emberlélek  lakik,  rosszul  őrizte  meg  a  paradicsomot, 
beeresztette  az  ördögöt,  azért  lett  örök  kutyaságra 
kárhoztatva;  de  ember  lakik  a  marmotában  is,  a  la- 
poczkáján  egy  darab  fehér  hús  van,  az  emberi  tag, 
azt  nem  szabad  megenni;  ember  lakik  az  iramban, 
s  a  jeges  medvének  minden  ivadéka  ember  volt  valaha. 
Talán  az  idegeneknek  is,  a  kik  oda  vetődnek,  mind 
el  kell  hinni  időjártával  ezeket  a  meséket. 

És  e  kísértetek  tartományán  keresztül  magának 
kell  utat  találni  a  száműzöttnek.  Idáig  kisérték,  vigyáz- 
tak rá,  hogy  valamerre  félre  ne  csapjon,  a  jablonkói 
hegyek  között  hagyják  magában  futni,  keresse  maga 
a  börtönét.  Tudják,  hogy  itt  már  el  nem  szökhetik ; 
ha  csak  maga  is  szakállas  farkassá  nem  akar  válni. 
A  kozákok  elvágtattak  előre,  nincs  gondjuk  többé  a 
foglyokra.  Tudják  jól,  hogy  a  szerencsétlenek  kény- 
telenek őket  felkeresni  a  pihenőkön,  s  ismét  hozzájuk 
csatlakozni,  mert  azoknak  még  csak  fegyverük  sincs, 
a  mivel  magukat  a  medvék  és  farkasok  ellen  meg- 
védelmezzék. A  kutyaszánon  egy  embernél  több  el 
nem  fér;  az  előfogatot  magának  az  utasnak  kell  igaz- 
gatni. S  minthogy  ezt  soha  sem  tanulta,  csak  a  jó 
Isten  őrzi,  ha  e  rossz  istenek  országában  nyomorultul 
el  nem  pusztul,  a  meredek  hegyoldalról  le  nem  bukik 
szánostul,  kutyástul  együtt  mély  szakadékokba ;  jó  sze- 

rencse,  hogy  mindenütt  mély  hóba  esik,  nem  törheti 
magát  össze ;  s  onnan  aztán  megint  kikeczmeleg,  össze- 
kötözi az  elszakadt  istrángokat  s  igyekezik  előreha- 
ladt társait  utóiérni.  Ha  szerteszét  tévedtek,  tüzeket 
raknak  a  szikla-ormokon,  azokkal  hívogatják  egymást 
össze.  —  Végre  a  szenvedések  minden  változatain  ke- 
resztül törtetve,  eljutnak  eg}'  nagy  folyam  partjára, 
ez  az  Arak.  Ez  aztán  kivezeti  őket  a  sziklák  laby- 
rinthjából. 

Ez  az  útjuk  a  jablonói  hegylánczon  keresztül  to- 
vább tartott  félhónapnál;  október  tizenhatodika  volt, 
midőn  Ochoczkba  megérkeztek.  Ezen  a  ponton  vég- 
ződött a  száműzöttek  szárazföldi  útja  Szibérián  végtől 
végig.  Deczember  4-én  kezdte  meg  ez  utat  Benyovszky 
Pétervárról.  Február  14-én  Tobolszkból,  s  nyolcz 
hónapig,  pihenéstelen,  vágtatva  és  kergetve  végezte 
azt  be ;  —  hogy  aztán  folytassa  a  tengeren  tovább  — 
Kamcsatkáiof. 


HARMADIK  FEJEZET. 


OCHOCZKTÓL  KAMCSATKÁIG. 


A  TENGER  VIHARBAN. 


A  város  maga  —  faházak  csoportja,  a  vár  egy 
földtúrás,  palánkkal  körülczölöpözve,  a  négy  szegletén 
egy-egy  kicsi  négy  fontos  ágyú,  a  várőrség  —  vétség 
miatt  kimustrált  marodeurhad,  a  parancsnokuk  egy 
kegyvesztett  kurlandi  születésű  ezredes ;  maga  a  város 
népsége  csupa  száműzött,  a  kiket  Oroszországból  ide 
sepertek.  (Még  akkor  Lengyelország  nem  szolgáltatta 
a  szibériai  emberanyagot.)  Ki,  mivel  szolgált  rá,  hogy 

idekerüljön?  hamisításért,  vagy  az  igazmondásáért?  po- 
litikai vétség,  gyanú,  rokonainak  a  bűne,  vagy  ellen- 
ségeinek az  árulkodása,  sikkasztás,  vag}'  protestáns 
hitre  térés,  vagy  éppen  szektáriusság  volt-e  az  oka  a 
világból  kiveretésének?  azt  itt  nem  kérdi  senki.  Vala- 
mint azt  sem,  hogy  mi  volt  a  hajdani  foglalkozása? 
Földes  úr  volt-e,  vagy  hivatalnok?  katona,  vag}-  pap? 
az  mindegy.  Itt  választhat  új  pályát,  van  benne  vá- 
logatás. Lehet  vadász,  vagy  hajós.  Ha  nem  tud  lőni, 
majd  megtanítja  rá  a  szükség ;  ha  nem  tud  vitorlázni, 
majd  megtanítja  rá  a  szél,  meg  a  hullám.  A  hajós 
egyre  szállítja  a  vadászokat  az  aleuti  szigetekre,  meg 
vissza,  s  azok  eg}Te  járnak-kelnek  oda  és  vissza,  a 
hogy  az  évad  tart,  a  tengeri  vidrának,  vagy  a  rozso- 
máknak  az  évadja.  Tizenhét  hajó  járja  e  küldetésben 
az  ochoczki  öblöt,  a  kamcsatkai  tengert,  s  az  aleuti 
archipelágust, 

A  kinek  az  Isten  nagyon  fölvitte  a  dolgát,  az  be- 
kerül a  kollégiumba.  Ez  pedig  nem  valami  tudomá- 
nyos intézet,  hanem  állami  hivatal.  Van  ilyen  Ochoczk 
városában  nég}^;  az  admiralitási,  a  hadászati, 
a  kereskedelmi  és  a  rendőri  s  közigrazga- 
tási  kollégium. 

A  közigazgatási  kollégium  szüntelen  járja  a  pusz- 
tát, szedi  a  bőr-harácsot  a  falvakban  lakó  törzstől; 
a  kereskedelmi  kollégium  serén3'kedik  azoknak  ezüst 
rubelekké  való  átforgatásában,  az  admiralitási  kollé- 
gium a  felhalmozott  árúknak  a  világforgalomba  jutta- 
tásában, s  a  hadászati  kollégium  védelmezi  mind  a 
hármat,  hogy  a  meg  nem  hódított  szilaj  törzsek  agyon 
ne  verjék  őket. 

Mert  még  ez  időben  folytonos  hadjáratot  kellett 
folytatni  a  megtelepült  oroszoknak  a  bennszülöttek 
független  törzseivel,  a  kiknek  folytonos  betörései  ellen 

egy  földn3'elvre  épített  sáncz  volt  látható  egy  ágyúval 
ellátva.  Az  adószedő-hivatal  folytonos  halálrettegéssel 
volt  összekötve.  Aztán  a  kozákokban  sem  igen  lehe- 
tett bízni.  Éppen  Benyovszky  megérkezésekor  tartotta 
izgalomban  az  egész  várost  az  a  rémhír,  hogy  harmincz 
kozák  a  helyőrségből  megszökött ;  ha  ezek  szövetkezni 
találnak  azokkal  a  harczias  nomád  törzsekkel,  köny- 
nyen  feldúlhatják  az  egész  Ochoczk  várost.  Ok  tud- 
hatják legjobban,  hogy  mennyit  ér  az  ottani  helyőrség 
harczi  kedve? 

És  Benyovszkynak  nem  támadt  az  a  gondolatja, 
hogy  ugyanazon  az  úton  ő  is  megszökhetne  a  társai- 
val. Ha  könnyen  megérthető,  hogy  a  szabad  kozáknak 
miért  támadt  kedve  otthagyni  a  favárát,  a  mindennapi 
szárított  halát  és  halkenyerét,  s  a  drága  jó  pálinkáját, 
és  a  miséző  pópáját,  és  felcserélni  mindezt  a  szabad 
j akutok  jurtáival,  medvesültjével,  savanyú  tejével  és 
sámán  varázslóival:  úgy  ez  a  neme  a  szabadságnak 
nem  lehetett  eszmén3^kép  annak  a  lelke  előtt,  a  ki  a 
polgárosúlt  világ  után  vágyott  vissza,  A  Szibériába 
hordott  kozákok  azóta  is  foh^vás'tígy  züllenek  el  a  hó- 
sivatagokban:  —  nagy  részük  összeházasodva  a  jakutok 
leányaival,  úgy  eljakutosodott  már  (oroszból  fordí- 
tott műszó),  hogy  az  egész  szláv  typusát  elvesztette. 
A  jakuttal  vegyült  kozák  ivadéka  éppen  ol^^anná  lett, 
mint  az  alsóbb  fajta  nép,  mely  Ázsia  sivatagát  lakja; 
alacson  termetű,  tömzsi,  lőcslábú,  tagbaszakadt:  feje 
homlokban  lapos,  állban  erős,  tompa  pisze  orrú:  szemei 
pislák,  szegleteikben  összetapadó  héjakkal,  arczbőre 
sárgabarna  lett,  szája  fekete  (a  jakut  népdal  a  szép 
leánynak  » fekete  szájáról «  énekel)  és  szakálla  nem  nő. 
De  még  a  nyelvét  is  elfelejtette,  a  jakut  lett  az  anya- 
nyelve, s  ha  a  kunyhójába  lépő  idegen  oroszul  szólal 
meg,  azt  kérdi  tőle:   »úgy-e  te  muszka  vagy?«     És  a 

mellett  erőben  is  elvéznúlt;  míg  az  öseredetű  kozák 
százhúsz  kilót  tud  emelni,  a  jakuttá  lett  korcsnak  már 
csak  nyolczvanat  bír  el  a  válla.  —  Hanem  hát  aj  aku- 
toknak leányaik  vannak,  s  a  szerelem  Szibériában  is 
mindenható. 

Benyovszkynak  nem  volt  kedve  a  kozákok  után 
szökni,  ő  várt  a  maga  hajójára,  mely  öt  Kamcsatkába 
vigye.  Arra  is  gondolt,  hogy  hát  ha  útközben  ezt  a 
hajót  is  el  lehetne  foglalni.  Említi  is  ezt  a  gondolatját 
egy  helyütt  a  naplójában. 

A  várakozás  napjai  alatt  bö  alkalma  volt  az 
ochoczki  viszonyok  s  a  szibériai  népsajátságok  tanul- 
mányozására. A  kormányzó,  kit  még  Erzsébet  czárnö 
száműzött  ide,  elég  jól  fogadta  a  száműzötteket.  Börtön 
helyett  jó  módú  polgárok  házaiba  szállásolá  el.  Jó 
sikere  volt  a  meghamisított  levélnek. 

Azonban  innen  mégis  sietni  kellett,  mert  a  jakuczki 
futár  hírt  visz  az  urának  a  kisért  száműzöttekröl,  s  az 
majd  új  izenetet  küld,  s  akkor  ők  bele  kerülnek  a 
csávába. 

Benyovszky  az  itt  szerzett  adatait  összegyűjtve^ 
félretéve  későbbi  használatra  s  aztán  maga  sürgeté  a 
kormányzónál,  hogy  szállíttassa  őt  és  társait  a  maguk 
helyére  Kamcsatkába. 

Nem  lehetett  az  puszta  kíváncsiság,  a  mi  Be- 
nyovszkyt  arra  ösztönözte,  hogy  Ochoczkban  időzése 
alatt  az  ottani  viszonyok  részleteit  tanulmányozza. 
Mint  képzett  tengerésznek  előre  kellett  látnia,  hogy 
megszabadulási  tervének  az  lesz  majd  a  nehezebb 
része,  a  mi  a  sikerült  megszökés  után  következik: 
maga  a  tengeri  út?  merre  és  hová?  miket  fog  maga 
előtt  találni?  minő  jégtorlaszokat?  hol  vannak  azokban 
a  hajózható  nyílások?  minő  szeleket?  miféle  szigeteket, 
a  mik  élelmet,  vizet  szolgáltatnak  a  hajósnépe  számára^ 

minő  időjárási  fordulatokat?  Voltak  megelőzői,  a  kik 
már  e  tengereket  bejárták.  Azoknak  az  emlékiratait 
kereste.  Egy  kozák  kalandjairól  beszéltek,  valami 
Desnewéről,  a  ki  a  múlt  század  közepén  megtette  azt 
a  vakmerő  vállalatot,  hogy  a  Kolyma  folyam  torkola- 
tából, mely  a  jeges-tengerbe  szakad,  a  kamcsatkai 
öbölbe  keresztül  vergődött,  körűihaj ókázta  a  csukcsi 
félszigetet,  s  megtalálta  az  Ázsia  és  Amerika  közötti 
nyílt  csatornát.  Ugyanezt  a  nyílt  átjárót  1728-ban  Beh- 
ring,  orosz  admirál,  I.  Péter  czár  által  kiküldve,  újból 
felfedezte,  Csirikoff  Alexei,  kapitány,  társaságában. 
Maga  bele  is  halt  a  hős  tengerész  e  felfedezési  útjába, 
kiverve  a  vihartól,  a  jeges  tengerártól  egy  puszta  szi- 
getre. Hálából  az  ő  nevéről  híja  a  tudós  világ  a  ten- 
gert, a  vízi  utat  és  a  szigetet,  mely  sírját  őrzi.  Később 
is  akadtak  vállalkozók,  kik  neki  indultak  vadakban 
dús  szigeteket  keresni  a  kamcsatkai  tengeren  túl,  a 
múlt  évben  a  czárnő  parancsára  Kreniczin  és  Sevarefif 
kapitányok  vállalkoztak  a  Szent-Péter  és  Pál  és  az 
Erzsébet  hajókkal  a  felfedezési  útra;  de  visszatértek, 
a  nélkül,  hogy  okosabbak  lettek  volna.  Benyovszky 
kutatásai  nem  eredményeznek  egyebet,  mint  azt,  hogy 
a  kalandos  utat  már  egyszer  megjárt  hajók  egyike, 
a  Szent-Péter  és  Pál,  ismét  itt  van  az  öbölben,  indu- 
lásra készen,  ezúttal  csak  Kamcsatkába  van  küldetése, 
málharakománynyal,  liszttel,  égett  borral:  ez  a  szám- 
űzötteket is  elviheti. 

A  hajónak  volt  egy  kapitánya  és  egy  hadnagya. 
A  kapitányt  Csurinnak  hittak,  a  hadnagyot  Kroszti- 
lofnak. 

Mikor  Benyovszkyékat  a  hajóra  szállíták,  csak  a 
hajóshadnagy  volt  ott.  Mi  oka  lehetett  rá?  azt  Be- 
nyovszky nem  mondja  el,  a  miért  e  bölcs  férfiú  egész 
özönével    a   szidalomnak  árasztá   el  a   kezébe    került 

foglyokat,  lánczot  veretett  rájuk,  s  az  árbocz  körűi 
a  legaljasabb  munka  végzésére  kényszeríté  őket.  Még 
ilyen  kegyetlenül  a  szárazföldön  sem  bántak  velük. 
Azonban  nemsokára  megérkezett  a  kapitány,  Csurin; 
az  egész  felháborodással  látta,  hog}'  az  ö  foglyai 
lánczra  vannak  verve,  rögtön  szabadon  bocsátatá  őket, 
s  a  hadnagyára,  a  miért  parancs  nélkül  intézkedett, 
ott  az  ö  szemük  előtt  ötven  kancsukát  veretett. 

Ez  a  tén}^  úgy  egyszerűen  odavetve  Benyovszky 
naplójában,  legalább  is  érthetetlennek  látszik,  az  ugyan- 
ott talált  további  adatok  azonban  egész  világossá  tevő 
magyarázatot  adnak  hozzá. 

Csurin  kapitány  nevezetes  szerepre  van  hivatva 
Benyovszk}^  történetében.  Említi  az  emlékirat,  hogy 
a  felfedezésre  kiküldött  Szent-Péter  Pálnak  vissza  kel- 
lett térni,  siker  nélkül,  a  hajósság  lázongása  miatt. 
Kreniczin  volt  a  kapitán}'',  Csurin  a  hadnagy,  a  lázon- 
gók korifeusa.  Mikor  a  Bolsa  folyóban  fölfelé  eveztek, 
a  dereglye,  a  melyen  a  kapitány  ült,  felfordult,  Csurin 
dereglyéje  véletlenül  neki  ment  és  felbillentette.  Éppen 
az  történt  vele,  a  mi  Kolosow  szotnikkal,  mikor  a  ko- 
zákjai az  Aldánon  átkeléskor  belefordították  a  vízbe. 
Ez  a  korrektivum.  Ha  a  közkatonák  fellázadnak  a 
főtisztjük  ellen,  alkalmat  adnak  neki  véletlenül  a  vízbe 
fúlhatni,  nehogy  a  tiszt  az  állomásra  megérkezve,  bevá- 
dolhassa őket  a  hatalmasoknál.  Kreniczinnél  ez  sikerűit. 
Utána  Csurin  vette  át  a  kapitányi  hivatalt,  Ochoczkig 
vezette  a  hajót.  Abban  a  rangban  meg  is  maradt. 
Ezért  azonban  irigye  lett  a  másik  hadnagy  Korosztiloff. 
Csurin  kapitánynak  volt  egy  szép  leány  kedvese  Bol- 
sereszkben,  Kamcsatka  fővárosában,  arra  sok  pénzt 
elköltött,  annálfogva  sok  volt  az  adóssága.  Hitelezői 
szorongatták,  s  ő  a  kormányzótól  kért  kisegítést.  A  kor- 
mányzó  azonban,    nem   hogy  pénzt   adott  volna  neki, 

hanem  megfenyegette,  hogy  a  kollégium  elé  állíttatja: 
»rossz  szél  fúj  a  n3'omodban!  azt  suttogják,  hog}-  a 
te  parancsodra  fordították  fel  a  dereglyét  a  hajósok, 
a  melyben  Kreniczin  ült;  te  fojtattad  öt  a  Bolsába! 
Most  útadra  mehetsz ;  de  ha  visszatérsz,  majd  vallatóra 
foglak ! « 

Ez  teszi  megérthetővé,  hogy  Csurin  kapitány  olyan 
nagy  hamar  haragra  lobbant,  a  miért  a  hadnagya 
lánczra  verette  a  foglyokat.  Tudta,  hogy  ez  volt  a 
besúgó.  Az  az  ötven  kancsuka  fizetés  volt  az  árul- 
kodásért  és  figyelmeztetés  a  többieknek.  Valószínű, 
hogy  ha  nem  verette  volna  őket  lánczra,  akkor  meg 
azért  büntette  volna  meg,  és  így  Benyovszkyék  jól 
jártak  az  ellentétes  rövid  elbánással. 

Csurin  kapitány  egy  ingatag  jellemű  ember,  a  ki 
szüntelen  a  legközelebbről  fenyegető  veszély  befolyása 
alatt  áll ;  a  mellett  szerelmes  szívű  és  iszákos. 

A  míg  az  Ochta  folyó  által  képezett  öbölből  ki- 
vergödnek  a  hajóval  nagy  zűrzavar  és  kiabálás  között, 
addig  a  száműzötteknek  a  puszta  nézés  jut.  Úgy  is 
elég  ember  lábatlankodik  egymás  előtt,  az  egyik  fel- 
felé húzza  a  vitorla-póznát,  a  másik  lefelé.  A  kapitány 
lót-fut,  káromkodik,  s  osztogatja  az  áldást  a  gombos- 
végű nogaj kával.  A  mint  azonban  a  hajó  a  nyílt  ten- 
gerre kijut,  akkor  kapitány,  hadnag}^,  kormányos  és 
hajós-legénység  mind  neki  fekszik  a  pálinkás  buty- 
kosnak,  s  úgy  leiszsza  magát,  hogy  szerte-szét  hever 
egymáson  keresztül  valamennyi,  ki  a  kajütben,  ki  a 
hajófenékben.  A  száműzöttek  mind  valamennyit  ki- 
dobhatnák a  tengerbe,  s  elfoglalhatnák  a  hajót.  Erről 
a  gondolatról  azonban  le  kell  tenni  Benyovszkynak. 
Ellene  vannak  a  szelek  és  hullámok.  A  légtaszítások 
a  szélrózsa  minden  irányából  jönnek,  a  tengert  a  leg- 
gonoszabb   keresztkashullámokba   dagasztva;    a    hajó 

kormányozatlan  tévelyeg,  hömpölyög,  kalimpázik,  végre 
megállapodik  a  szél  északkeleti  irányban,  s  akkor 
aztán  fúj  megátalkodottan.  Senki  sem  törődik  se  széllel, 
se  hullámokkal. 

Reggel  három  órakor  aztán  nagy  recsegés  támad ; 
az  erős  vihar  kitörte  a  középárboczot  derékban.  Már 
erre  a  zörejre  mégis  csak  fel  kellett  ébredni  a  kapi- 
tánynak. Előbújt  négykézláb  a  kajütjéből,  s  azt  kér- 
dezte: »mi  baj?« 

Egy  lezuhanó  vitorlapózna  aztán  megadta  neki  a 
feleletet,  úgy  csapott  le  rá,  hogy  eltörte  a  karját.  Erre 
aztán  megszűnt  parancsolgatni.  Annak  különben  sem 
lett  volna  semmi  sikere,  mert  az  álmukból  felocsúdó 
hajósok  azt  sem  tudták,  mihez  kezdjenek.  A  kitört 
középárbocz  kötelei  és  vitorlái  úgy  összekuszálták  az 
egész  hajó  vitorlakészülékét,  és  az  alárboczot,  hog}" 
annak  a  rendezéséhez  ember  kellett,  a  ki  értsen  hozzá. 

Es  itt  kezdődik  Benyovszky  rendkívüli  tehetsé- 
geinek érvényesülése.  —  Mikor  a  veszedelem  tető- 
pontra hág,  ő  veszi  át  a  pusztuló  hajó  fölötti  parancs- 
nokságot, s  elébb  csak  a  fogoly  társainak,  majd  a 
felocsúdó  hajós-legényeknek,  nyugodt  határozott  han- 
gon osztja  a  rendeleteket,  a  melyekből  azok  rögtön 
észreveszik,  hogy  jártas  tengerészszel  van  dolguk. 
Szót  fogadnak  a  parancsainak,  a  mellett  szidják  a 
tisztjeiket,  a  kik  semmihez  sem  értenek ;  maga  a  meg- 
sérült kapitány  is  könyörögve  kéri  Benyovszkyt,  hogy 
vegye  át  helyette  a  parancsnoki  tisztet,  a  hadnagyára 
nem  meri  azt  átruházni,  megfogható  okból. 

Ekkor  azután  már  Benyovszky  teljesen  urává  lesz 
a  helyzetnek.  Ö  parancsol  a  hajón,  fogolytársai  végzik 
a  szolgálatot,  a  veszély  mindenkit  engedelmessé  tesz, 
s  a  siker,  mely  a  szabadulásra  vezet,  megerősíti  a 
bizalmat.     Parancsára    eltávolítják    a    letört    főárbocz 


ÉLETRAJZ.  73 

derekát  a  hajóról,  s  a  csonkjához,  meg  az  előrúdhoz 
új  vitorlát  erősítenek  meg ;  nagy  erőfeszítéssel  felvon- 
tatják a  hátsó  árboczra  a  brámvitorlát,  s  ismét  képessé 
teszik  a  hajót  az  út  folytatására. 

De  minő  utazás  volt  az!  A  helyett,  hogy  köze- 
ledtek volna  Kamcsatka  felé,  még  jobban  eltávoztak 
tőle.  Elindulásuk  után  négy  nappal  szárazföldet  látnak, 
csakhogy  az  nem  a  kamcsatkai  félsziget  előfoka,  ha- 
nem Sachalin  szigeté;  délre  Ochoczktól  s'a  szél  ki- 
tartón kelet  dél-kelet  felé  viszi  a  hajót. 

Ez  a  helyzet  kedvet  támaszt  Benyovszkyban  most 
rögtön  egy  merész  kézcsapással  keresztülvinni  a  meg- 
szabadulás munkáját.  A  hajós-néppel  könnyű  elhitetni, 
hogy  a  kitört  közép-árbocz  híjával  levő  hajót  nem 
lehet  az  újabb  viharban  szerencséltetni,  jó  lesz  valahol 
kikötni  vele,  a  koreai  öbölben,  a  hol  új  árboczot  kap- 
nak, a  hajóterhet  is  újra  kell  felmálházni;  mert  azt  a 
vihar  úgy  össze-visszahányta,  hogy  a  hajó  felbillené- 
sétől  lehet  tartani,  az  út  irányával  ellenkező,  (de  a 
Benyovszky  tervének  annál  inkább  kedvező)  szél  már 
a  koreai  partokhoz  viszi  a  hajót.  Van  egy  gyarló 
delejtű  a  hajón,  (melynek  hibás  voltát  az  angol  kiadó 
előszavában  körülményesen  kimagyarázza)  ezt  a  gyatra 
instrumentumot  még  Benyovszky  vassal  és  fok- 
hagymával is  tévedésekre  kényszeríti;  hamis  irányt 
mutogattat  vele.  E  csellel  rászedi  a  hajósokat,  s  már 
egész  siker  Ígérkezik  a  számára,  a  midőn  az  egész 
tervét  elrontja  a  hirtelen  megugró  szél.  Az  észak- 
keleti átadja  az  uralkodást  a  dél-nyugatinak,  mely  egy- 
szerre megfordítja  a  hajó  irányát,  s  Benyovszky  kény- 
telen a  hajóval  Kamcsatka  felé  vitorlázni.  Deczember 
i-én  látják  meg  a  hajóról  a  legelső  fekete  pontot  a 
tengerből  felmerülni,  ez  a  magas  Alaksa  hegy  csúcsa ; 
Benyovszky   aztán   tengerészi   pontossággal,    ügyesen 

elkormányozza  a  vezén3Íetére  bízott  Szent-Péter  és 
Pált  egész  a  bolsai  kikötőig,  a  hová  deczember  2-án 
vitorláznak  be,  s  azzal  leteszi  a  parancsnoki  rangot, 
s  lesz  belőle  ismét  száműzött  rab. 

Itt  kezdődik  aztán  az,  a  mit  az  életben  regénynek 
neveznek;  mely  azonban  nem  egj'éb,  mint  a  való 
eseményeknek  a  rendkívülivel  és  a  csodással  össze- 
fűzött következetes  lánczolata. 

AZ  ÖSSZEESKÜVÉSNEK. 


A  bolsai  öbölbe  megérkezve,  a  foglyokat  előbb 
egy  földből  épített  kunyhóba  zárják,  a  minek  csak  a 
teteje  áll  ki,  s  ott  őrzi  őket  négy  katona,  nyolcz  kozák 
és  egy  őrmester;  majd  délfelé  értük  jön  néhány  bajda- 
rával egy  orosz  tiszt  és  tíz  kozák,  hogy  őket  tovább 
szállítsa  Bolsereczkbe,  és  a  kormányzó  számára  érke- 
zett csomagokat  átvegye. 

Benyovszky  első  tekintetre  megnyeri  az  orosz 
tiszt  figyelmét,  mely  egész  becsüléssé  fokozódik,  mi- 
dőn arra  a  kérdésére,  hogy  kicsoda?  azt  feleli:  »Ka- 
tona,  egykor  tábornok,  most  rabszolga.« 

A  mint  a  tiszt  megtudja,  hogy  Benyovszky  társai 
is  mind  tiszti  rangot  viseltek,  meghívja  őket  az  asz- 
talához, a  földkunyhóba,  s  megvendégeli  őket.  — 
Érdekes  lakoma  —  itteni  szokás  szerint :  főtt  hal,  azután 
füstölt  hal,  a  mihez  kenyér  helyett  szolgál  valami  meg 
nem  nevezett  faladék;  porrá  tört  szárított  halból, 
melyet  tésztává  gyúrtak  s  kisütöttek.  Megfelel  a  drága 
ételeknek  a  drága  ital  is,  olyan  víz,  a  melynek  posajtolt 
hal  adta  meg  a  kellemes  savanyúságot.  Fűszerezik  az 
opulens  lakomát  a  vendéglátó  gazda  vidám  adomái 
az  itteni  életmódról  és  szokásokról,  a  mikből  előre 
megtudhatják,  hogy  a  föld  kerekén  nem  lehet  nyo- 
morúságosabb tartomány,  mint  ez  az  ő  új  hazájuk 
Kamcsatka. 

Ebéd  után  aztán  a  bajdarákba  ültetik  a  foglyokat 
kettesével,  s  szállítják  őket  víz  ellenében  evezve,  Bol- 
sereczkoi  Osztrog  városába.  Ezek  a  bajdárok  vékony 
deszkából  készült  csónakok,  miket  halcsonttal  kötöznek 
össze  s  belül  tengeri  fóka-bőrrel  béllelnek  ki.  Szem- 
közt jön  rájuk  négy  bajdara,  igen  jól  öltözött  férfiak- 
kal. Azok  megállítják  őket,  s  kérdezősködnek  tőlük, 
hogy  kicsodák  és  honnan  jönnek?  Az  egyikük  meg- 
mondja,   hogy  száműzöttek:    most  jönnek  Európából. 

Erre  a  négy  csónak  férfiai  hangos  örömriadásban 
törnek  ki,  mely  Benyovszkyt  és  társait  annyira  dühbe 
hozza,  hogy  ökölre  készülnek  velük  menni:  »hát  ti 
még  csúfot  űztök  a  mi  szerencsétlenségünkből !«  Míg 
a  kísérő  tiszt  fel  nem  világosítja  őket,  hogy  hiszen 
ezek  is  száműzöttek  s  nem  gúnyolódás  az  ő  örömük, 
de  őszinte  részvét,   hogy  új   barátokat  üdvözölhetnek 

abból  a  világból,  melyből  ki  vannak  taszítva.  Erre 
aztán  összeölelkeznek,  s  az  első  örömkaczajra  követ- 
keznek az  első  könnyek. 

S  a  mint  az  első  köny  megpecsételő  a  barátságot, 
már  megszületett  Benyovszky  lelkében  az  első  terv 
a  megszabadulás  végrehajtására.  Az  első  szavaik,  az 
első  gondolatjaik  abban  az  eszmében  találkoznak, 
hogyan  lehetne  a  kínzatás  és  megaláztatás  e  tartomá- 
nyából a  szabadság  Istenföldére  újra  kijuthatni? 

Sokáig  is  tarthatott  ez  élénk  beszélgetés,  mert  a 
vezénylő  tiszt  sürgeté  a  továbbhaladást,  nehogy  az 
éjszaka  ott  lepje  őket. 

Ennek  az  első  találkozásnak  a  leírásánál  a  figyel- 
mes olvasó  két  körülményen  fog  felakadni. 

A  nap,  a  melyen  ez  történik,  deczember  3-ika. 
Hogyan  járhatnak  e  folyón  még  akkor  csónakokkal? 
Ez  az  egyik  kérdés. 

A  Bolsa  folyam  ez  idő  szerint  erősen  be  van 
fagyva;  annak  a  torkolatát  a  jég  csak  május  végével 
hagyja  el,  s  már  szeptemberben  beáll.  A  csónakútat 
bizonyára  a  jégen  keresztül  vágva  tartották  fenn,  az 
érkező  hajók  számára,  melyeket  nem  lehetett  a  nyílt 
tengeröbölben  hagyni,  hanem  be  kellett  vontatni  egész 
a  Bolsereczkoi  Osztrog  vára  alá,  a  hol  ezeket  egy 
kikötőbe  elhelyezték  téli  szállásra ;  úgy  hogy  a  váracs 
ágyúi  védhették  őket  a  megrohanás  ellen.  Tehát  két- 
ségtelen, hogy  egy  ilyen  embermunkával  tört  csatorna, 
a  jégburkolaton  végig,  képezte  a  csónak-útat. 

A  második  kérdés  pedig  alkalmasint  az  lesz,  hogy 
hát  van  Kamcsatkában  deczember  3-án  még  »nappal« 
is?  hogy  a  kisérő  tiszt  sürgeti  a  foglyokat  a  tovább- 
haladásra; nehogy  ott  lepje  őket  az  éjjel.  Az  igaz, 
hogy  Kamcsatkában  deczember  3-án  már  nappal 
nincs;   hanem  azért   »este«   van,    mikor  t.   i.  a   hold 

lemegy.  Akkor  aztán  tökéletes  a  sötétség.  Hanem 
ez  az  éjjel  nem  tart  soká.  Valamint  júniusban  a  nap 
alig  száll  le  egy  órára  a  láthatár  alá  az  éjsarki  vidé- 
ken; éppen  úgy  tesz  deczemberben  a  holdvilág,  éjfél 
után  egy  órakor  már  itt  van  a  szürkület,  s  aztán  ki- 
álthatja az  ör  a  toronyból:  »hajnal  van,  szép  fehér 
hajnal !« 

A  száműzöttek  az  új  holdfeljövetelkor  már  a  város 
alatt  voltak,  s  ott  ellettek  szállásolva.  A  mint  kipi- 
henték magukat,  az  őrség  felkísérte  őket  a  kormányzó 
elé,  a  várba. 

Ez  már  valóságos  vár,  a  komolyabb  értelemben: 
ellátva  sánczárokkal,  felvonó  híddal,  ravelinekkel  és 
esplanaddeal,  belül  házias  otthonos  kényelemmel  be- 
rendezve, rendes  katonaörséggel,  hordozható  ágyúkkal 
felszerelve,  s  egy  tisztességes,  jószívű  kormányzó  pa- 
rancsnoksága alá  helyezve. 

Maga  Bolsereczkoi  Osztrog  városa  is  a  rende- 
zettebb helységek  egyike  lehetett  már  azon  időben. 
Számos  kereskedő  lakta,  a  ki  a  gazdagok  számába 
sorozható;  volt  tágas  temploma;  abban  rendes  proto- 
pópa  végezte  az  istentiszteletet;  a  szabad  vadászokon 
kívül  voltak  rendes  iparosok  is  benne,  sőt  még  valami 
zenekara  is  volt,  mely  tánczvigalmak  alkalmával  az 
előkelő  társaság  lába  alá  húzta  a  kalamajkát.  A  kor- 
mányzón kívül  egy  hetman  és  egy  korlátnok  képezte 
a  helyhatóságot,  az  elébbi  volt  a  nagyszámú  szabad 
kozákság  vezére,  az  utóbbi  a  rendőrség  feje,  a  polgári 
törvényszék  és  tanács  elnöke,  mind  a  kettő  fölött 
parancsnokolt  a  kormányzó,  a  derék  Nilow  úr.  Ennek 
pedig  volt  egy  iroda-titkárja:  Szudejkin  úr,  az  is  ki- 
váló derék  uraság  volt.  Általában  az  egész  kam- 
csatkai  társaság  a  legjoviálisabb  elemekből  látszott 
összealkotva  lenni. 

Nilow  Úr,  (Benyovszky  a  naplójában  francziás 
courtoisie  szerint  mindenkit  meguraz:  »X.  Y.  urat 
n3'akon  fogtam,  hátba  rúgtam  s  kidobtam  az  ajtón, « 
—  hanem  azért  a  »Monsieurt«  meg  nem  tagadja  tőle) 
igen  nyájasan  fogadta  Benyovszkyt.  Csurin  kapitány 
valószínűleg  előre  sietett,  a  míg  Benyovszkyék  a  föld- 
kunyhóba be  voltak  zárva,  s  értesíté  a  kormányzót 
az  eseményekről.  Neki  érdekében  állt,  hogy  Benyovszky 
érdemeit  a  hajóhadnagj-a  hitványságával  szemben  ki- 
emelje. Ezért  nagyon  fel  is  dicséri  a  kormányzó  előtt. 
Nagy  szolgálatot  tett  vele  a  kormán\'nak,  hog}'  egy  ha- 
jóját s  azon  annyi  emberéletet;  —  mi  több:  annj'i  állami 
vagyont  megmentett.  Kikérdezte  hajdani  rangja,  viselt 
dolgai  után.  Megtudva,  hogy  Benyovszky  az  orosz 
fővezéreket  annyiszor  ellazsnakolta,  kezdett  felőle  nagy 
respektussal  bírni,  végre  átküldte  öt  társaival  együtt 
Szudejkin  úrhoz,  az  majd  tudtukra  adandja  a  további 
utasításokat,  ö  rajta  lesz,  hogy  a  sorsukat  enyhítse, 
csak  aztán  jól  viseljék  magukat  s  a  »hyasszákot« 
pontosan  leróják. 

Hátra  volt  megtudni,   hogy  mi  az  a  hy asszák? 

A  száműzöttek  a  kormányzótól  egyenesen  átmen- 
tek az  irodába  a  titkár  úrhoz.  Annak  már  a  kormán3''zó 
inasa  kézbesíté  egy  fidibuszra  írva  a  főúr  utasítását, 
a  mi  hogy  igen  kedvező  lehetett,  az  iránt  meggyőződ- 
hettek a  száműzöttek  abból  a  nyájasságból,  a  meh^lyel 
őket  a  titkár  úr  fogadta,  a  maga  részéről  is  Ígérve 
hatályos  pártfogását,  a  mi  annál  értékesebb,  mivelhogy 
Szudejkin  úr  czárnő  ő  felségénél  igen  nagy  keg}'e- 
lemben  áll  (két  ezer  mértföldnyi  messzeségben).  Azután 
ellátta  őket  a  kellő  utasításokkal,  hogy  a  holnapi  nap- 
pal szabadlábra  fognak  helyeztetni,  s  egyúttal  három 
napra  való  élelemmel  elláttatnak ;  hanem  azontúl  aztán 
az  ő  dolguk  lesz  kitalálni,    hogy  miből   éljenek  meg. 

A  hivatalból  kap  mindegyik  egy  puskát,  egy  lándzsát, 
egy  font  lőport,  egy  font  ólmot,  egy  fejszét,  két  kést, 
ácsszerszámot ;  mindez  elég  arra,  hogy  az  élelmét  be- 
szerezze vele  és  magának  házat  építsen.  A  házhoz 
való  helyet  szabadon  választhatja  magának  a  várostól 
félóra  járásnyi  távolban.  S  mindezekért  a  jótétemé- 
nyekért nem  kell  több  viszontszolgálatot  teljesíteni, 
mint  az  első  esztendőben  száz  rubel  értékű  bunda- 
bőrt beszolgáltatni  a  kormánynak.  Azonkívül  pedig, 
csupa  mulatságképen,  mindenki  fog  hetenkint  egy 
napot  robotmunkában  tölteni  a  kormányzóság  rende- 
letére, s  különös  engedély  nélkül  egy  huszonnégy 
órára  a  lakhelyétől  el  nem  távozik.  Végezetül  tartozik 
évenkint  hat  czoboly,  ötven  tengeri  nyúl,  két  fekete 
róka  és  két  hermelin  irhát  beszolgáltatni  a  kormányzó- 
ságnak.    Ez  az  a  bizonyos  »hyasszák.« 

Ezzel  kegyesen  elbocsátá  a  szabaddá  tett  szám- 
űzötteket, híven  kiadatva  nekik  a  három  napra  való 
eleséget,  a  mi  állt  kilencz  font  szárított  halból. 

Az  őrök  az  irodából  egyenesen  a  raktárba  vezet- 
ték őket,  a  hol  a  fegyverek  és  ácsszerszámok  álltak, 
egy  pár  irhabőr,  a  mit  a  felügyelőnek  felajánlottak, 
megtette  azt  a  hatást,  hogy  szabadjukra  ereszté 
őket,  válaszszák  ki  a  legjobb  fegyvereket  a  maguk 
számára. 

Ah!  minő  leírhatatlan  volt  az  a  gyönyör,  melyet 
Benyovszky  erezett,  midőn  annyi  rabszolgai  megaláz- 
tatás után  végre  ismét  fegyvert  kapott  a  kezébe. 
A  fegyver  a  szabad  ember  attribútuma.  A  puskacső 
üregénél   végződik  a  börtön,  —  még  Szibériában   is. 

A  mint  a  raktárból  kijöttek,  mintegy  húsz  szám- 
űzöttet  láttak  maguk  előtt,  a  kik  kutyavontatta  szán- 
jaikkal ő  rájuk  vártak,  hogy  czókmókjaikkal  együtt 
elszállítsák    őket   magukkal.     Ezek  mind  felajánlották 

a  száműzötteknek  a  saját  kunyhóikat,  addig,  a  míg 
ezek  saját  erejükből  összeácsolnak  a  maguk  számára 
valami  újat,  —  Ezeknek  a  házai  is  éppen  olyan  földbe 
ásott,  s  tetejükkel  kilátszó  burdékok  voltak,  mindössze 
nyolczan:  ezt  ők  falunak  nevezték;  minden  kunyhó- 
hoz volt  még  egy  föld  fölé  épített  bal  agán  (félszer) 
hasábfákból  összetákolva.  A  kunyhók  közepén  volt 
eg}^  nagyobb  terjedelmű  bódé:  ez  volt  az  ő  gyüleke- 
zeti palotájuk. 

Ebben  a  nyolcz  kunyhóban  éldegélt  huszonhárom 
férfi  és  harmincz  asszony.  —  A  száműzötteknek  meg 
van  engedve,  hogy  a  feleségeik  velük  mehetnek,  ha 
ők  maguk  kivánják.  Ezek  a  némberek  azonban  aligha 
lehettek  valami  házastársak,  a  hogy  az  események 
folyamán  látni  fogjuk ;  a  száműzöttek  az  ö  hátrahagyá- 
sukkal készültek  elszökni;  a  feleségét  pedig  bizony- 
éi nem  hagyta  volna  egy  is.  Azt  sem  említi  Benyovszky, 
hogy  gyermekeket  látott  volna  a  száműzöttek  ta- 
nyáján. Az  csak  ol3'anféle  » fehércseléd «  volt.  Vala- 
mennyi száműzött  a  legnagyobb  tisztelettel  látszott 
viseltetni  egy  Chrustiew  nevezetű  iránt,  a  ki  már  tíz 
év  óta  lakott  e  puszta  helyen.  Ennek  a  házánál  tele- 
pültek le  a  száműzöttek  valamennyien.  Jól  esett  nekik 
a  napi  fáradság  után  a  lakoma,  meMyel  az  asszonyok 
megvendégelték,  körülülve  a  kunyhó  közepén  rakott 
nagy  közös  tűzhelyt:  volt  száraz  hal,  pálinka,  thea 
étvágy-gerjesztőnek,  azután  bőséges  ebéd  megint  csupa 
halból;  végűi  a  csemege:  kaviár  és  a  fenyőtoboz 
mandulái. 

Addig  senki  sem  beszélt,  a  míg  jól  nem  lakott; 
ez  a  jó  szokás  meg  van  az  oroszoknál,  hogy  a  míg 
esznek,  addig  nem  papolnak,  ellentétben  a  magyaroké- 
val, a  kik  a  nyugodt  ejtőzést  folyvást  » szállok  az 
úrnak «  felköszöntésekkel  háborgatják. 

Gr.  Benyovszky  M.  I.    Életrajz.  6 

Csak  a  jóllakás  után  fogtak  hozzá  a  beszélgetéshez. 

Jobb  is  volt  azt  a  beszédet  nem  ebéd  előtt  hall- 
gatni végig,  a  mit  házi  gazdájuk  intézett  hozzájuk, 
hogy  az  új  társak  is  jussanak  tudomására  annak  a 
helyzetnek,  mel3'et  a  régiekkel  meg  kell  osztaniok. 

Most  már  szabaddá  vannak  téve,  de  ez  a  sza- 
badság rosszabb  rájuk  nézve  a  börtönnél;  most  már 
fegyver  van  adva  a  kezükbe,  de  ez  nehezebb  a 
láncznál. 

Első  Péter  czár  ukáza,  mely  a  szibériai  szám- 
űzöttek sorsa  fölött  rendelkezik,  mind  visszaveszi  a 
bal  kezével,  a  mit  a  jobb  kezével  ád.  A  száműzöttnek 
nem  szabad  semmiféle  saját  vagyonnal  bírni.  Akármit 
szerez,  a  legelső  kozák,  a  kinek  az  megtetszik,  elve- 
heti tőle;  s  neki  azt  hallgatással  kell  tűrni.  Ha  a  szám- 
űzött a  kezét  fel  merné  emelni  egy  polgár,  vag}-  egy 
katona  ellen,  bárha  bántalmazva  lenne  is,  büntetése 
éhhalál.  Minden  polgárnak  tiltva  van  a  száműzöttet 
házába  befogadni,  vele  társalkodni,  s  csak  a  legalja- 
sabb munkára  szabad  őt  használni. 

A  száműzött  egyúttal  elkárhozott.  Örökre  ki  van 
tiltva  az  emberi  társaságból,  mint  egy  bélpoklos. 

Benyovszkyt  és  társait  a  borzalom  és  felháborodás 
fogta  el  e  rendeletek  hallatára:  »hát  ez  az  is: az- 
sága  egy  Európa  bámulta  uralkodónak!* 

Azonban  jó  ez  így.  Mentől  súlyosabb  a  rabság, 
annál  erősebb  a  vágy  a  megszabadulásra. 

És  az  ittlakó  száműzöttek  között  vannak  olyanok, 
a  kik  azt  a  nyomort  már  huszonhat  év  óta  tűrik. 

—  Hát  hogy  tűrhetitek  ti  ezt  el  ?  kiálta  fel  egyike 
az  újonérkezett  száműzötteknek,  a  volt  ezredes  Pánow, 
hevesen  kitörve  mély  elmélázásából.  Hogy  tudta  ennyi 
vitéz  férfi,  mint  ti  itten,  ennyi  ideig  tűrni  a  zsarnok- 
ságot, s  nem  kisértette  meg  a  szabadulást?  A  haláltól 

féltek?    Akkor  nem  találtuk  fel  bennetek  az  igaz  baj- 
társakat ! 

Pánow  vigyázatlan  kifakadása  veszedelmet  támaszt 
vala,  ha  Benyovszky  észre  nem  veszi  a  házi  gazda 
Chrustiew  szemhunyorításából,  hogy  jó  lesz  a  beszéd- 
nek más  fordulatot  adni,  mire  aztán  Benyovszky  hir- 
telen kivéve  Pánow  szájából  a  szót,  mintha  csak  annak 
az  eszmejárását  folytatná,  odafordította  a  panaszt,  hogy 
az  valóban  igaztalanság  a  kormánytól,  a  száműzötteket 
arra  kötelezni,  hogy  száz  rubel  árú  bundaprémet  szol- 
gáltassanak be  a  kopott  fegyverekért  és  szerszámokért, 
s  azonfelül  még  különféle  bőrökben  hyasszákat  rójanak 
le  évente ;  holott  huszonnégy  óránál  több  időre  el  nem 
szabad  nekik  hagyniok  a  lakhelyüket. 

Chrustiew  aztán  elértve  Ben3-ovszky  szándékát, 
belement  a  vadászat  thémájába,  s  elmondá,  hogy  a 
szigorú  rendeletet  a  kormányzó  engedelmes  jó  szíve 
megenyhíti,  az  által,  hogy  mindenkinek  megengedi, 
egy  kérő  szóra,  hogy  mikor  nemesebb  vadakra  kivan 
vadászni,  több  napra  is  eltávozhatik,  és  nagy  messze- 
ségekre ;  sőt  a  ki  fehér  medvére  vagy  tengeri  vidrára, 
a  minek  a  bőre  a  legbecsesebb,  óhajt  vadászni,  az 
hetekig  is  odamaradhat. 

Ezzel  aztán  a  társalgás  szépen  átment  a  vadász- 
kalandok mesélgetésébe,  melyhez  mindenki  tud  valami 
vele  történt  adomát  toldani,  s  ebben  a  vadászok  kifogy- 
hatatlanok. Jeges  medve,  rozsomák  és  tengeri  vidra 
annyi  izgalmas,  tréfás  és  diadalmas  kalandot  szolgáltat, 
hogy  azon  el  lehet  mulatni  a  késő  elálmosodásig. 

Mind   az   angol,    mind   a  német  fordításában  Be- 
n3'Ovszkv    naplójának    következetesen    »hód«   (Castor, 
Biber,  Bewer)  van  említve.  A  hog}'  azonban  Benyovszky 
a  naplója  15-ik  fejezetében  Kamcsatka  állatvilágának 
ismertetésében  leírja  ezt  a  fötárg^'át  a  szibériai  vadász- 
hevélynek,  ez  valósággal  a  tengeri  vidrának  felel  meg 
(Mustela  lutris),   sőt   egy  helyen  maga  Benyovszky  is 
hozzáteszi  zárjelben  a  tengeri  vidra  nevet  a  hód  mellé. 
Régibb  írók  is  gyakran   összetévesztették  a  hód  és'  a 
tengeri  vidra  fogalmait.     A   megkülönböztetés    pedig 
nag}-on  szükséges  Benj'ovszky  kamcsatkai  élményeinek 
megértéséhez.     A    hód,    ez   az   első  házépítő  állatja  a 
földnek,  a  ki  az  architektúrát  hamarább  feltalálta,  mint 
az   ember,   csak   olj'an  országokban   élhet,   a  hol  sok 
fűz,  nyár  és  égerfát  talál,  a  minek  a  derekát  kunyhó- 
építéshez, az  ágait  pedig  élelmiszerül  használhatja;  ez 
Kamcsatka  vidékén  nem  tenyészhet,   ott  tehát  nem  is 
vadászható ;  a  tengeri  vidra  ellenben  otthon  van  Kam- 
csatkában  és  az  aleuti  és  kurili  szigeteken  óriási  szám- 
ban, s  erre  vadásznak  a  száműzöttek.  A  tengeri  vidra 
kétszer   akkora,    mint  a  közönséges,    bundája    barna, 
puha,   sűrű,    mint   a  selyem,  a  legszebbek  feketék,  a 
vének  megőszülnek,  (ezek  csigával,  kagylóval  s   apró 
halakkal  élnek).     Khinában  egy  tengeri  vidra  bőréért 
70 — 80   rubelt  fizetnek.     Hogy   az   orosz   száműzöttek 
még  ki  nem  irtották  ez  állatokat,  annak  az  a  valószínű 
magj'arázata,    hogy    tulajdonképeni    hazájuk    Amerika 
éjsarki  része,  a  honnan  az  úszó  jéggel  együtt  kerülnek 
át  az  ázsiai  partokra  és  az  orosz  szigetekre.  Valóságos 
kéjutazók,  a  kik  világot  látni  vállalkoznak.  Meg  is  fize- 
tik az  árát.     Ilyenkor,  mikor  a  keleti  szél  egész  jég- 
mezőket tol  a   kamcsatkai   partokhoz,   a  vadászok  ez 
úszó  jég  hátára  merészkednek,  6  láb   hosszú  és  8  hü- 
velyk széles  talpú  szánczipőkkel,    csupán   egy   késsel,, 

meg  egy  furkós  bottal  felfegyverkezve,  s  a  jéghátán 
lomhán  heverő  vidrákat  álmukban  meglepve  agyon- 
verik, s  mindjárt  lenyúzzák.  Ha  az  idő  felmelegszik, 
a  tengeri  vidrák  felúsznak  az  édesvizű  folyamokba, 
s  az  árnyékot  keresik.  Igen  mulatságos  állatok:  való- 
ságos majmai  az  oczeánnak.  Az  első  lábaikkal  mos- 
danak, mint  a  macska;  ha  a  fejükre  kapnak  ütést, 
hanyatt  fordulnak,  s  eltakarják  a  mancsaikkal  az  ábrá- 
zatjukat;  hanem  ha  a  farkukra  talál  ütni  valaki,  akkor 
megharagusznak  és  szembeszállnak ;  ha  elállja  valaki 
az  útjokat,  hason  csúszva  hízelkednek,  mint  a  vadász- 
kut3'a,  s  ha  elillanhattak,  csúfondáros  mókázással  gú- 
nyolják ki  a  vadászt,  A  nőstények  a  fiokat  a  szájukban 
hordják,  s  mikor  hanyattfekve  úsznak  a  vízben,  a  két 
első  lábuk  közé  szorítják,  játszanak  vele,  felhajigálják 
a  levegőbe  s  megelkapják  a  két  kezükkel,  s  úgy  csó- 
kolgatják, mint  az  emberi  anya  a  gyermekét.  Ha  a 
vadász  elfoghat  egy  íiók  vidrát,  az  anya  sírva  megy 
utána  s  kész  agyonüttetni  magát.  — -  Ezek  képezik  az 
orosz  kormán}^  egyik  gazdasági  alaptökéjét.  —  Ez  ár- 
tatlan állatok  nem  bírnak  semmi  védelmi  eszközzel, 
és  mégis  az  ő  rájuk  vadászás  jár  a  legnagyobb  vesze- 
delemmel. A  vadász  lába  alatt  folyton  inog,  ropog 
a  tenger  által  háborgatott  jégmező,  s  minden  lépten 
elnyeléssel  fenyegeti ;  —  egy  szeszélye  a  forduló  szél- 
nek kiviheti  valamennyi  vadászt  a  nyílt  tengerre ;  azért 
mégis  oda  építik  a  vadász-kunyhóikat,  balagánjaikat 
s  hetekig  ott  tanyáznak,  lábuk  alatt  a  tenger  mély- 
ségeit tudva.  Ha  ott  vesznek,  csak  a  vidrabörért  kár, 
a  vadászt  nem  siratja  meg  senki. 

E  közben  a  thea  és  égett  bor  fogytán  járt:  a  tár- 
saság kászolódni  kezdett;  Chrustiew  azt  az  ajánlatot 
tévé,  hogy  a  házi  gazdák  fogadjanak  magukhoz  kiki 
egyet  a  most  érkezett  »urak«  közül,  a  kik  most  tél 
idején  úgy  sem  építhetnének  maguknak  új  burdékokat; 
ö  maga  Ben3'ovszk3't  választá  vendégéül.  Erre  mind-, 
nyájan  esküvel  fogadtak  egymásnak  szoros  barátságot, 
s  kiki  nyugalomra  tért  a  maga  hajlékába:  egymást 
kölcsönösen  támogatva  odáig.  Az  asszonyok  rég  el- 
távoztak a  társaságból. 

Mikor  aztán  ketten  egyedül  maradtak,  Benyovszky 
a  házi  gazdájával,  Chrustiew  elmondá  a  bajtársának, 
hogy  mi  volt  az  oka  a  jelentésteljes  szemhun3'orítá- 
sának,  melyet  gyorsan  elértve,  más  térre  csavarták  át 
a  beszédet. 

Még  van  egy  intézkedése  a  czári  ukáznak :  ez  azt 
rendeli  el,  hogy  a  mely  száműzött  valami  összeeskü- 
vést, vagy  merényletet  felfedez  a  kormányzó  előtt, 
melyet  társai  terveznek,  ezért  a  jó  szolgálatáért 
szabad  emberré  lesz,  s  visszatérhet  nagy  Orosz- 
országba. Jutalom  van  kitűzve  az  árulkodásra.  Nagy 
a  csábítás,  s  az  emberi  lén}-  esendő.  Azért  jól  őrizzük 
meg  a  szánkat,  ha  a  kezünk  tenni  akar  valamit ! 


Milyen  álmai  lehettek  a  száműzöttnek  az  első  éj- 
szakán, melyen  nem  őrködött  fölötte  a  strázsáló  kozák  ? 
Annyi  elgondolhatatlan  fáradalom  után  az  első  csendes 
megpihenés  egy  jó  barát  otthonában.  Neki  is  olyan 
otthont  kellene  itten  megalapítania,  mint  a  minőt  ba- 
rátja szerzett  magának.  Házat,  a  mi  félig  a  földbe 
van  ásva:  úgy  több  meleget  tart.  Még  talán  asszonyt 

is  hozzá:  annak  is  van  módja.  A  száműzöttnek  ugyan 
polgár  leányához  még  csak  hozzá  sem  szabad  szólni; 
hanem  a  kormány  jósága  gondoskodik  róla.  Olyanféle 
némbereket,  a  kik  az  európai  nagy  városokban  rászol- 
gáltak, hogy  kiseprűztessenek,  csapatostul  szállíttat 
Szibériába.  Elég  jók  azok  a  száműzötteknek.  Azokat 
elszoktak  árverezni  a  száműzöttek  között;  a  ki  a 
némbert  kotyavetyén  megvette,  annak  a  tulajdona  lett : 
eladhatja  tovább  nyereséggel,  vagy  eljátszhatja  kocz- 
kán,  agyon  is  ütheti. 

Mikor  reggel  felébredt:  —  gazdasszonya  megrakta 
a  tüzet  a  pestesen:  ez  itt  a  hajnal;  a  lobogó  lángnál 
egy  fülkét  pillantott  meg  a  falban,  mely  tele  volt  rakva 
könyvekkel.  Ez  az  egy  adat  teljes  világot  vett  házi 
gazdája,  Chrustiew  úr  jellemére.  Egy  száműzött,  a  ki 
napszámba  robotol,  nyest-  és  medve-vadászatból  él, 
megtakarított  jövedelméből  könyveket  szerez.  Pedig 
azok  itt  drágák  lehetnek.  Bolsereczkóiban  nem  igen 
van  nyomda  és  kön3^várus.  A  könyvek  orosz,  franczia, 
angol,  latin  nyelven  vannak  írva.  Tehát  Chrustiew- 
nek  igen  magas  míveltséggel  kellett  bírnia,  mikor  ide 
száműzték.  E  könyvek  között  Benyovszky  egy  út- 
leírást talál  s  mohón  kezd  az  olvasásához.  Anson 
utazása  volt  az,  ki  a  jeges  tengertől  egész  Tinián 
szigetéig  elkalandozott.  Ez  olvasmány  mellett  találja 
őt  a  benyílóból  átjövő  Shrustiew. 

Szokás  a  szívesen  látott  vendégtől  megkérdezni 
az  első  éj  után:  hogy  mit  álmodott? 

Benyovszky  az  olvasott  könyvre  mutatott. 

Az  üldözöttek  tudnak  egy  tekintettel  beszélni,  és 
azt  a  beszédet  megérteni.  Ez  a  házi  gazdának  is  a 
mindennapi  álma! 

Milyen  paradicsom  lehet  az  a  Tinián  sziget!  Ha 
oda  el  lehetne  jutni  ugyanazon  a  tengeri  útpn,  melyet 

Anson  kapitány  leírt.  Ez  a  kön3'v  volt  a  száműzöttek 
bibliája,  melyből,  mint  az  evangélium  túlvilágot  igérö 
apostoli  mondásait  olvasá  fel  Chrustiew  társai  előtt 
vasárnaponkint  a  szabadság  reménységét.  Ok  is  mind 
gondoltak  erre:  mind  a  húszan,  a  kik  a  száműzöttek 
telepén  laknak.  De  nincs  közöttük  tengerész,  nem 
értenek  a  hajózáshoz. 

—  Én  tengerész  vagyok:  megtanítom  a  többit, 
monda  Benyovszky. 

Erre  a  szóra  térdre  esett  előtte  Chrustiew,  s  eskü- 
vel fogadta,  hogy  hűséges  társa  lesz  mindenkor. 

—  Hívd  össze  a  többieket;  hanem  elébb  rendet 
kell  magunk  között  csinálnunk. 

Benyovszkynak  erős  ítélö-tehetsége  volt,  párosulva 
ember-  és  népismerettel.  Átgondolta,  hogy  itt  más 
methódust  kell  követni,  mint  a  lengyeleknél.  A  len- 
gyeleknél a  »nyepozvolim!«  a  jelszó,  az  oroszoknál 
meg  az,  hogy  »a  czár  parancsolta. «  A  lengyeleknél 
minden  ember  azt  teszi,  a  mit  maga  akar,  az  orosznak 
azt  kell  tenni,  a  mit  egy  ember  akar.  Ha  a  hatalma- 
soknál ez  a  rendszer,  az  elnyomottaknál  is  ennek  kell 
lenni.  —  A  míg  Chrustiew  a  kunyhókat  sorba  járta, 
Benyovszky  készített  az  új  társaság  számára  egy  irott 
alkotmányt.  Nevezetes  codex  ez:  érdemes,  hogy  szó- 
szerint  ideiktassuk.  Először  is  a  főnök  kötelességei, 
a  mikre  esküvel  kötelezi  magát : 

1.  §.  A  főnök  minden  tehetségét  arra  fordítja, 
hog}'  a  száműzöttek  szabadulására  tervet  készítsen  s 
azt  saját  élete  koczkáztatásával  is  keresztül  vigye. 

2.  §.  Senkit  a  társak  közül  ki  nem  tüntet,  hanem 
a  teendőkről  az  egész  társaságot  értesíti. 

3.  §.  Ha  a  főnök  csak  egy  szóval  is  tanácsolná 
a  társaságnak,  hogy  szabadulási  tervével  hagyjon  fel, 
s  ha  csak.  a  társaság  egy  tagjának  is  példálózna  ilyes- 

miről,  rögtön  halálfia  legyen ;  s  büntetését  úgy  hajtsák 
rajta  végre,  a  hogy  tehetik. 

Ezzel  szemben  viszont  a  társaság  minden  tagja 
esküt  tesz  le  a  főnök  kezébe  az  iránt,  hogy  i.  §.  kö- 
telezi magát  az  elfogadott  szabadulási  tervet  végső 
erőfeszítéssel  s  élete  föláldozásával  is  elősegíteni.  2.  §, 
A  megválasztott  főnök  akaratának  teljes  engedelmes- 
séggel aláveti  magát ;  miután  meg  van  fosztva  a  zsar- 
nokság által  minden  polgári  és  politikai  jogától,  nem 
is  ismer  el  más  urat  és  bírót  maga  fölött,  mint  a  saját 
választotta  főnökét;  azt  egyetlen  korlátlan  urának  és 
mesterének  elfogadja  s  parancsait  minden  ellenvetés 
nélkül  teljesíti.  3.  §.  Kötelezi  magát  a  legmélyebb 
titkot  tartani  mindarról,  a  mit  a  társaság  elhatároz,  s 
ha  ez  esküjét  megszegi,  halálra  méltónak  ismeri  el 
magát;  egyszersmind  kötelezi  magát,  ha  más  társa 
követi  el  az  árulást,   a  halálítéletet  azon  végrehajtani. 

Erős,  kemény  föltételek,  a  miket  eskü  alatt  elfo- 
gadni elszánt  férfi-szív  kell.  A  ki  ezeket  utána  mondja, 
annak  azt  kell  tudnia,  hogy  az  az  éles  kés,  a  mit  az 
öve  mellett  visel,  vagy  a  saját  szíve,  vagy  a  legjobb 
pajtásának  a  szíve  ellen  van  kifenve.  Az  arsenicum- 
adagot  mindegyik  a  zsebében  hordozza,  hogy  azt 
vag}'  az  árulóval  nyeleti  le,  vagy  maga  nyeli  le,  ha 
kelepczébe  került. 

Még  ehhez  egy  közösen  kötelező  szakaszt  toldott 
Benyovszky,  mely  így  szól: 

»Ha  árulás  következtében  akár  a  főnök,  akár  a 
társaságnak  bármely  tagja  fogságba  kerülne:  esküvel 
kötelezi  magát,  hogy  tervükből  semmit  ki  nem  vall, 
bármi  kínzás  alatt,  ellenben  a  társaság  mindent  elkövet, 
hogy  életveszélylyel  is  kiszabadítsa  elfogott  társát  a 
börtönéből,  még  nyílt  erőszakkal  is;  s  ha  meg  nem 
szabadíthatná,  vagy  kést,  vagy  mérget  juttat  a  kezébe. 

hogy  az  a  gyalázatos  haláltól  és  kínzatástól  maga 
válthassa  meg  magát. 

A  míg  ez  alkotmányt  megírta,  az  alatt  összegyü- 
lekeztek abban  a  falu  közepén  levő  fából  összetákolt 
színben  az  ittlakó  száműzöttek  és  vendégül  látott  új 
társaik;  a  kiket  olyan  nagy  tekintélyben  tartottak  a 
régiek,  hogy  valamennyit  megválaszták  igazgató-bizott- 
sági tagoknak:  Pánowot,  Báturint,  Stefánowot,  Szol- 
mánowot,  Wynbláthot.  Ezek  mellé  még  Chrustiewet, 
mint  régi  tekintélyt,  s  hozzájuk  még  Waszilit,  a  kit  Be- 
n3'ovszky  emlékiratában  így  mutat  be:  »öreg  szolgám. « 

Hogy  honnan  került  hozzá  ez  az  öreg  szolga? 
azt  nem  említi,  de  azért  rá  lehet  jönni.  Egész  Judoma 
faluig  nem  lehetett  Benyovszky  mellett  szolgálattevő 
emberi  lén}-,  mert  odáig  kozákok  kisérték,  a  kik  nem 
igen  szolgálnak  a  deportáltaknak;  hanem  Judománál 
kellett  hozzászegődnie  ennek  a  Waszilinak,  mint  a 
kutyaszánkó  tulajdonosának.  Mint  a  képen  is  látjuk, 
a  kutyavontatta  szánon  csak  a  vendégnek  van  helye ; 
a  jemsik  széles  szántalpú  hókorcsolyákkal  a  lábán 
iszánkodik  a  szánkó  mellett;  néha  el  is  marad  tőle, 
de  éjszakára  utóiéri.  Ennek  a  szánnak  a  gazdája 
lehetett  az  a  Waszili,  Ben^'ovszky  lényének  vonzó 
varázsa  ezt  az  egyszerű  embert  is  hozzá  csatolta: 
Ochoczknál  megérkezve,  a  jemsik  nem  tért  vissza 
többé  Judomába,  eladta  a  kutyáit,  s  követte  Benyovszkyt 
Kamcsatkába. 

E  szerint  tehát  már  voltak  huszonnyolczan. 

Elég  nagy  szám  arra,  hogy  Benyovszkynak  azt  a 
mondását  tetté  varázsolja,  hogy  »nincs  a  világnak 
olyan  pontja,  a  honnan  egy  csapat  elszánt  bátor  férfi, 
ha  komolyan  akarja,  ki  ne  tudja  magát  szabadítani. « 
Az  első  alakító  tanácskozásra  azonban  csak  a  bizott- 
sági tagok  lettek  összehíva. 

Benyovszky  az  egybeg3^ültek  előtt  beszédet  tartott, 
megérthetőt,  szívhez  találót.  Elmondá,  minő  nyomorba 
lettek  taszítva,  s  minő  igazságtalanul,  és  mely  vigasz- 
talan jövendő  vár  itt  mindn3'ájukra.  Felejtse  el  itt 
most  mindenki,  hogy  minő  rangot  viselt  egykor  a  vi_ 
lágban :  tekintse  magát  mindenki  közvitéznek.  Szólítsák 
egymást  »te«-nek  és  »uram«-nak;  tudják  meg  belőle, 
hogy  egymást  szeretik  és  becsülik.  S  minthogy  semmi 
társaság  sem  állhat  fenn  főnök  nélkül,  válaszszanak 
maguk  közül  vezért;  kiki  írja  fel  annak  a  nevét  egy 
czédulára,  a  kit  főnökül  óhajt,  s  dobja  egy  süvegbe. 
—  A  nyolcz  czédula  közül  hét  Benyovszky  nevét 
tartalmazta:  ő  maga  Chrustiewre  szavazott.  —  Erre 
Benyovszk\-t  kikiáltották  vezérüknek,  Chrustiew  lett 
alvezér. 

Ekkor  aztán  felolvasta  előttük  a  »szer«-t.  Mindenki 
helyeselte  azt  és  beleeg3'ezett.  Ez  történt  deczember 
5-én. 

Kitűztek  egy  közeli  határnapot,  deczember  lO-ét, 
mel^'en  a  többi  száműzött  társakat  is  összehozzák  s 
valamennyien   megesküsznek  az  alkotmányra. 

Ez  időköz  alatt  azonban  váratlan  fordulat  állt  be 
Benj'ovszky  sorsában,  mely  a^  következő  nappal  vette 
kezdetét. 


OTODIK  FEJEZET. 


AZ  ELSŐ  TALÁLKOZÁS  AFANÁZIÁVAL 


Deczember  6-ikán  az  újonérkezett  száműzöttek 
összejövének  Benyovszkynál,  hogy  az  ö  vezetése  alatt 
tisztelkedjenek  rend  és  szokás  szerint  a  kormányzónál. 

Nilow  úr,  mint  majd  később  közelebbről  meg" 
fogjuk  őt  ismerni,  derék,  jószívű  ember  volt;  szerető 
családapa,  kegyelmes  úr  a  szerencsétlen  száműzöttek 
fölött,  könnyen  felfortyanó,  de  éppen  olyan  könnyen 
lecsillapítható  kedély,  a  kinek  a  mellett  két  fő-fő  vágya 
volt,  a  mit  ki  engedett  találni:  az  egyik  a  hivatalban 
való  előléptetés,  (vannak  a  kamcsatkainál  jutalmazóbb 

kormányzóságok,)  a  másik  pedig,  hogy  a  leánj^ait  férj- 
hez adhassa:  —  volt  neki  három.  —  A  mellett  azonban 
szerette  az  italt  is,  s  a  midőn  túlságosan  élvezte  azt, 
a  feleségét  és  a  gyermekeit  nem  ritkán  ellasnakolta. 
Délelőtt  mentek  hozzá  a  száműzöttek,  a  kiknek 
nevében    Benj'ovszk}?^  röviden  üdvözlé  a  kormán3'zót. 

—  Nilow  úr  igen  kegyes  volt,  pipaszónál  megbíztatta 
őket,  hogy  csak  jól  viseljék  magukat,  nem  lesz  semmi 
bántódásuk,  Benyovszkyt  azonban  különösen  kitűnteté. 

—  Te,  fiam,  azt  hallom,  hog}^  tudsz  németül,  diá- 
kul, meg  francziául :  nekem  van  négy  gyerekem,  azokat 
fogod  nyelvekre  tanítani.  Ezért  aztán  fölmentelek  a 
robot  alól,  s  a  katonákkal  egy  élelmezésben  része- 
sítelek. 

Azzal  mindjárt  behivatta  a  gyermekeit.  A  fiú  volt 
a  legkisebb.  Azonkívül  volt  három  leán}-,  kettő  már 
férjnél.  Azok  is  otthon  laktak  apjuknál  a  várban. 
A  férjeik  tisztek  voltak,  kitűnők  az  italok  fogyasztá- 
sában. A  legkisebb  leány  még  hajadon  volt,  alig 
tizenhét  éves.  Rendkívüli  szépség.  Egyetlen  virág- 
szál ez  égalj  alatt,  mel}^  virágot  nem    termeszt    soha. 

—  Ez  volt  Afanázia. 

A  gyermekleánj'ka  szívét  már  az  első  szembe- 
nézésnél meghódította  a  nemes  idegen.  A  míg  az  apa 
jóságos  szavakkal  mutatá  be  g5^ermekeinek  az  új 
nyelvmestert,  a  ki  tanítani  fogja  őket  európai  mívelt 
népek  nyelveire,  hogy  olvashassanak  valamit,  ennek 
aztán  jól  szót  kell  fogadni,  az  alatt  a  fiatal  leány  le 
nem  vette  szemeit  az  ifjú  arczárói,  s  érezte,  hogy  ő 
lesz  az,  a  ki  ennek  minden  szavát  bizonn3'al  meg 
fogja  tartani. 

Innen  aztán  átmentek  a  korlátnokhoz.  Ez  a  pol- 
gári ügyeknek  a  vezetője  Kam csatkában,  latinul  can- 
cellarius.    Úgy  látszik,  hogy  itt  nag}-on  rendben  men- 


ÉLETRAJZ.  95 

nek  maguk  jó  szántából  a  közügyek,  mert  a  kanczellár 
úr  ráér  korán  délelőtt  Kolosow  úrral,  a  kozákok  het- 
manjával,  a  sakkozó  asztalnál  ülni.  S  az  a  foglalkozás 
ugyancsak  fontos  lehet  reá  nézve,  mert  a  tisztelgő 
küldöttséget  arra  utasítja,  hogy  csak  várjanak  szépen 
addig,  a  míg  a  játszmának  vége  lesz.  Rossz  kedve 
volt,  az  ellenfél  kegyetlenül  szorongatta  a  királyát  a 
két  lovával.  Benyovszky  odaállt  a  hátamögé  és  nézte 
a  játékot. 

— •  Te  is  tudsz  talán  sakkozni?  kérdé  tőle  a  kor- 
látnok. 

—  Tudok. 

—  Hadd  látom !  Ha  megtudod  nA'erni  ezt  a  játsz- 
mát, kapsz  tőlem  ötven  rubelt. 

Benyovszky  azt  mondta,  hogy  elvállalja. 
A  hetman  erre  felpattant. 

—  Mit  nekem?  egy  száműzöttel  akarsz  engem 
összeültetni? 

—  No  no !  csitítá  a  korlátnok  haragos  kollegáját. 
A  számüzöttekkel  csak  a  barátságos  társalkodás  van 
megtiltva,  de  nem  az  ellenségeskedés.  A  sakkjátszók 
pedig  ellenfelek. 

A  hetman  erre  aztán  dölyfösen  felelt. 

—  No  hát,  lássuk,  hogy  mit  tud  az  ilyen  hajdani 
generális  úr?  Ha  még  sehol  meg  nem  verték,  majd 
megverem  én! 

Hanem  bizony  csak  Benyovszky  verte  meg  a 
hetmant,  a  harmadik  húzásnál  elvette  a  királynéját 
s  megnyerte  a  játszmát. 

Csak  azután,  hogy  a  hetman  nagy  morogva  húzta 
elő  az  erszényét,  hüledezett  el  Benyovszky,  hogy 
milyen  nagyban  játszák  itt  a  sakkot.  A  játszma  500 
rubelbe  megy.  így  már  csakugyan  elébb  való  a  sakk- 
játék az  országos  ügyeknél. 

A  korlátnok  kiadta  a  nyereségből  Benyovszkynak 
az  ötven  rubelt. 

Ez  bizony  jobb,  mint  n3'estet  vadászni. 

A  hetmanban  pedig  már  most  fel  volt  ébresztve 
az  éhes  oroszlán. 

—  No  még  egy  játszmát !  ötszáz  rubelben. 
A  korlátnok  tartotta  a  tételt. 

A  többi  száműzött  orosznak  azt  mondta,  hogy 
üljenek  félre,  ott  van  két  palaczk  pálinka,  mulassák 
addig  magukat  vele. 

A  játszma  újra  kezdődött,  Benyovszky  azt  is  meg- 
nyerte. És  aztán  még  egy  harmadikat.  Nyert  a  kor- 
látnok számára  ezer  ötszáz  rubelt,  a  miből  az  nag}'- 
lelkűen  átengedett  a  diadalmas  játszónak  százötvenet. 

A  száműzött  társak  az  alatt,  látva,  hogy  senki 
sem  áll  velük  szóba,  hazaszéledeztek.  Déli  harang- 
szónál   Benyovszky  is  ajánlotta    magát  és  tova  ment. 

De  alig  haladt  az  utcza  szegletéig,  a  mint  látja, 
hogy  szalad  utcina  nagy  loholva  a  hetman.  No  most 
ez  megesz!  gondola  magában,  s  midőn  utóiérte  a 
hetman,  odanyújtá  eléje  az  erszényét  a  száz  ötven 
rubellel,  visszakínálva  a  saját  részét  a  nyereségből. 

—  Dehogy  kell  nekem  fiacskám  a  te  ösztövér 
erszény ecskéd;  inkább  még  jobban  megakarom  azt 
duzzasztani.  Gyere  oda  hozzám.  Ezek  az  itteni  gazdag 
kereskedők  valóságos  dühönczök  a  sakkozásban ;  oda- 
járnak hozzám  játszani.  Már  sok  pénzem  elharácsolták, 

a  rablók.  De  ha  most  az  én  pártomra  állsz,  s  helyet-  * 
tem  játszol  velük,  a  tolvajokkal,  hát  én  a  nyereségnek 
egy  ötödét  teneked  engedem. 

Benyovszkynak  az  ag3^án  egy  gondolat  villant 
keresztül.  —  A  szabadulás  tervéhez  pénz  is  kell.  »Ez  a 
nervus  belli,  a  nervus  rerum  gerendarum. «  Kínálkozik 
rá  a  legjobb  alkalom.     Elfogadta  a  hetman   ajánlatát. 

-  Ezzel  egyszerre  feledve  lett  száműzötti  megvetett 
állapotja;  a  hetman,  (Kamcsatkában  rangra  a  harma- 
dik főúr)  karon  fogta,  meghívta  magához  ebédre,  be- 
mutatta a  családjának,  s  az  előkelő  városi  uraságok- 
nak, a  kik  meg  voltak  az  asztalához  híva  vendégül; 
elmondta  felőle,  hogy  milyen  derék  úri  ember  ez, 
generális  volt,  előkelő  magyar  bojár,  földes  úr;  sze- 
rencsétlenség érte,  hadi  fogoly  lett;  érdemes  a  meg- 
becsültetésre,  akárki  megtisztelve  érezheti  magát,  ha 
ilyen  kitűnő  herczeggel  leülhet  sakkozni. 

S  mikor  elbúcsúzott  tőle  Benyovszky,  annyi  füs- 
tölt hússal,  vajjal  és  pálinkával  látta  el,  hogy  alig 
bírta  hazáig  czepelni.  Elég  volt  az  neki  öt  napra,  va- 
lamennyi száműzött  társaival  együtt. 

Elképzelhetni  azoknak  a  bámulatát,  mikor  nagy  ké- 
sőre haza  vetődött  a  vezérük  Chrustiéw  házához,  egy 
nagy  bátyúval  a  hátán,  s  kipakolta  belőle  a  sok  drága 
jó  enni,  inni  valót.  Hát  még  mikor  az  erszény  tar- 
talmát kiönté  az  asztalra,  hogy  az  ezüst  rubelek  csak 
úgy  gurultak  szerteszét. 

—  Hát  te  kis  isten  vag}^  talán? 

Lett  aztán  vigasság,  mikor  a  hetmannal  való  tör- 
ténetét elmondá  a  társaságnak.  Olyan  kedvük  szottyant, 
hogy  éjfélig  egvütt  maradtak  és  járt  közöttük  a  kancsó 
kézről  kézre.  Egész  rózsaszínű  lett  előttük  Szibéria 
ege,  s  ők  tele  építették  azt  fellegváraikkal. 

Mikor  aztán  a  társ  urak  csillagvilágnál  hazatán- 
torogtak, akkor  Benyovszky  megmosta  az  arczát  hó- 
vízzel, s  nekiült  franczia,  német  és  diák  nyelvgyakor- 
latokat írni  a  tanítványai  számára. 


Gr.  Benyovszky  M.  I.    Életrajz. 


HATODIK  FEJEZET. 


AZ  ELSŐ  NAPSUGARAK! 


Napsugarak  Szibéria  végső  határán  a  jeges  tenger 
felöl!  Napsugarak  az  éjsarki  tél  közepén!  —  És  mégis 
annak  kell  őket  nevezni.  —  Még  az  örök  jég  világá- 
ban is  van  két  napja  a  földnek,  mely  melegít,  az  egyik 
a  szabadság,  a  másik  a  szerelem. 

Mind  a  kettőnek  a  hajnalodtát  látta  egyszerre  Be- 
nyovszky  Móricz:  s  azokat  ö  maga  varázsolta  elő. 

Nem  kellett  már  fát  vágnia  a  kormányzó  udvarán, 
a  vadászat  csak  férfias  mulatságul  várt  reá,  de  nem 
a  nehéz  hyaszszák  lerovása  végett:  befogadták  az  elő- 

kelők  társaságába  s  kezdték  szeretni  és  tisztelni.  — 
Pedig-  még  csak  annyit  tudtak  felöle,  hogy  európai 
n3^elveket  beszél,  és  —  sakkozni  jól  tud:  s  csak  a  szép 
íQú  arczába  lettek  szerelmesek. 

Az  első  napon  korán  reggel  megjelent  Benyovszky 
a  kormányzó  lakásán,  a  kész  penzumokkal,  melyeket 
tanítván3'ai  számára  az  éjjel  elkészített;  latin,  franczia, 
német  mondatokat  írt  eléjük.  Azoknak  az  mind  nagy 
újdonság  volt.  Kamcsatkában  az  orosz  nyelv  mellett 
még  hallani  a  kamcsadál,  a  jakut,  a  csukcsi  beszédet, 
de  az  mind  kemény,  reszelős,  döczögös,  tutma  hang- 
zata ;  a  latin,  a  franczia,  a  német  lágyabb,  hangzatosabb. 
A  gyermekek  kíváncsiak  voltak  a  különös  hangzású 
szavakra,  a  mel3'ek  annyira  elütnek  az  orosztól:  »szlo- 
boda  =:  libertás  —  liberté  ■ —  Freiheit  —  szabadság? 
Mi  az  a  szabadság?  Elébb  a  szavakra  voltak  kíváncsiak, 
majd  azoknak  az  értelmére.  Még  azt  is  mind  meg 
kellett  a  tanítónak  szavakkal  értetni.  A  legtudni- 
vág3'óbb  volt  a  legifjabb  leány  Afanázia,  a  ki  a  leírt 
szavakat  érteni  is  akarta,  s  leste  Benyovs2k3'  ajkáról 
a  magyarázatot.  Hogy  van  abban  a  világban,  a  honnan 
ö  jött,  virág,  meW  édes  illatot  ád,  azt  híják  rózsának. 
(Nem  láttak  itt  ol3'at!)  Van  olyan  délczeg  állat,  mel3'- 
nek  a  hátára  n3'erget  tesznek,  s  az  együtt  rohan  a 
gazdájával  a  csatába,  a  neve  paripa.  (Nem  jön  otyan 
ide!)  Vannak  fák,  a  miken  tavaszszal  virág  terem, 
öszszel  gyümölcs.  (Csoda  dolog  az  itt!)  És  a  mezők, 
melyeken  mint  a  tenger  hullámzik  a  kalász,  és  az  a 
kalász  aranyszínű  magot  ad,  a  miből  lág3'  kenyér  lesz: 
a  mi  benne  van  a  keresztények  mindennapi  miat3'ánk- 
jában,  és  a  szőlő-vessző,  mely  a  gerezdet  érleli!  Hát 
még  azok  a  madarak,  a  melyek  énekelni  tudnak !  (Azt 
mind  nem  hallották  itt  soha.)  Még  csak  egy  kakast 
sem  hallottak  kukorítani  soha.     A  tyúkféle  nem  eszik 

se  halat,  se  gombát.  Ezek  soha  egy  húsvéti  piros 
tojást  sem  láttak,  hacsak  a  penguintól  nem  szedték  el. 
—  Annyit  megtudhattak,  hogy  abba  a  világba  vissza- 
juthatni, a  hol  ih-enek  vannak:  az  lehet  a  » szabadság !« 

De  mit  tehet  ez  a  szó  » szeretek, «  pedig  a  latin 
nvelvtan  ezt  fogadta  el  első  konjugáczióúl  »amo,«  oro- 
szul »lyubim,«  francziáúl  »j'aime,«  németül  »ich  liebe!« 
Ezt  még  a  férjhez  ment  leányok  is  aligha  tudhatták.  — 
Ha  a  férj  hazajön  későre,  pálinkától  részegen,  kapa- 
dohánytól keserűen,  játék-veszteségtől  haragosan,  a 
feleségét  végig  veri,  az  asszony  sír  és  tűr:  ez  az 
»amo  —  amas  —  amat?« 

Ezt  pedig  leginkább  Afanázia  szerette  volna  meg- 
tudni. Talán  meg  is  tudta?  Igen  szép  gyermek  volt. 
Anyjától  örökölt  finom  svéd  arcza,  karcsú  termete, 
minden  vonásában,  szemei  tekintetében  visszatükröződő 
hű  szíve  —  és  hozzá  orosz  szenvedélye.  Kérdezös- 
ködései  elmondaták  Ben^-ovszkyval  életének  változatos 
viszontagságait,  miket  szenvedett.  A  szép  leány  szemei 
ki  nem  fogytak  a  kön3'ekböl  ezeknek  hallatára. 

Ez  volt  az  első  leczke. 

Félbeszakítá  az  érzékenykedést  a  kormányzó  bejö- 
vetele, a  ki  hosszúszárú  pipájából  füstölve  bejött,  meg- 
hallgatni, hogyan  oktatja  az  új  instruktor  a  gyermekeit 
a  grammatikában.  Fölöttébb  meg  volt  vele  elégedve; 
ilyenben  ő  nem  részesült  soha.  Mikor  elfogyott  az 
írásból  a  pensum,  az  ő  pipája  is  fenékig  kiégett. 

—  Nagyon  jól  van  fiacskám.  Éppen  így  tanultam 
én  is,  a  hogy  te  csinálod.  Meg  vagyok  veled  elégedve, 
s  adok  neked  ajándékba  egy  kutyafogatot  szánkós- 
tul, jemsikestűl,  hogy  ne  járj  a  faluból  fel  a  várba 
gyalog. 

Ben3-ovszky  vonakodott  elfogadni  az  ajándékot. 
Tudta  miért,  de  más  okot  mondott. 

—  Bocsáss  meg,  kegyelmes  uram,  de  tudod  jól, 
hogy  a  száműzöttnek  nem  szabad  saját  vagyonnal  bírni: 
még  egy  kutyával  sem. 

—  Csak  te  maradhass  az  eszedtől.  Jobban  tudom 
én  azt,  majd  megizenem  én  az  államtanácsnak,  hogy 
te  milyen  szépen  megmentetted  ő  felségének  egy  hadi- 
hajóját, s  akkor  irgalommal  lesznek  hozzád. 

Ben3'ovszkynak  nem  maradt  hátra  más,  mint  meg- 
köszönni az  ajándékot.  Nilow  úr  még  ott  hagyta  öt 
a  leányánál,  a  míg  a  szánkóját  befogatta,  s  jól  meg- 
fenyegeté  a  jemsiket. 

—  Ügy  fogadj  ám  szót  ennek  az  úrnak,  hogy  el- 
töröm a  csontod,  ha  valami  panasz  lesz  rád. 

Benyovszky  csörgös  szánkóval  került  vissza  a 
száműzöttek  falujába.  Bajtársai  csodával  határos  riadal- 
lal  fogadták,  de  csakhamar  elrontá  az  örömüket  Pánow. 

—  Ez  jó  Benyovszkynak,  hogy  a  kormányzónál 
olyan  benfentes  lett;  de  annál  rosszabb  nekünk.  Most 
a  mi  vezérünk  majd  jól  érzi  magát  a  kormányzó  rakott 
asztalánál,  a  szép  leányai  körében  s  elfelejti  mellette 
a  mi  nagy  bajunkat. 

—  Bajtárs  attól  ne  tarts!  viszonzá  Ben3'ovszky. 
Megesküdtem,  hogy  vezéretek  leszek  a  megszabadu- 
lásban. S  nincs  az  az  édes  bor,  nincs  az  a  ragyogó 
asszonyszem,  a  kiért  elfelejtsem  a  mindennél  édesebb, 
ragyogóbb  szabadságot.  S  ha  nem  volt  elég  a  teg- 
napi esküm,  megújítom  újra. 

Erre  aztán  ismét  leborult  előtte  valamennyi  társa. 

Nyomban  jött  utána  három  szán  csengősen  a  vá- 
rosból. Azokon  ült  a  hetman,  és  két  előkelő  kereskedő 
úr,  Casarinow  és  Roszkurakow  urak. 

Nem  hivalkodás  hozta  őket  ide,  hanem  komoly 
közügy. 

Minden  ország  jóllétének  alapja  a  nevelésügy. 

Ez  Bolsereczkóiban  is  így  áll. 

A  két  notábelek  arra  szólíták  fel  a  nemes  szám- 
üzöttet,  hogy  állítson  fel  Bolsereczkóiban,  Kamcsatka 
fővárosában  egy  középiskolát  (gymnáziumot),  nyelvé- 
szeti, földtani  és  számtani  kathedrával.  Azt  természe- 
tesen mind  ö  maga  fogja  tanítani.  Az  iskolaházat  ök 
építtetik  fel  a  polgárság  adakozásaiból,  olyan  helyen, 
a  hol  Benyovszkynak  tetszik.  Ezért  adnak  neki  minden 
tanulótól  öt  rubelt  havonkint,  s  fél  rubelt  fűtésre, 
világításra,  a  háztartást  ellátják  bútorzattal,  a  kama- 
ráját élelmi  szerekkel,  s  adnak  neki  egy  embert,  a  ki 
főzni  tud. 

Benyovszky  hogy  ne  fogadta  volna  örömmel  ez 
ajánlatot,  hisz  ez  már  magas  rang  volt.  Professzori 
állás!  Csak  arra  kérte  a  derék  polgárokat,  hogy  veg3'ék 
rá  Nilow  urat,  miszerint  ö  is  járassa  a  gyermekeit 
ugyanezen  felállítandó  nyilvános  iskolába;  különben 
nem  vállalhatja  el  a  tanítást,  miután  már  a  kormány- 
zónál lekötelezte  magát,  hogy  a  gyermekeit  tanítani 
fogja.  —  Ebben  a  föltételben  meg  is  állapodtak. 

Mikor  ezzel  a  nagyon  komoly  ügygyei  rendbe 
jöttek,  a  hetman  vidámabb  indítványnyal  válta  azt  fel. 

—  Gyertek  hozzám  valamennyien  ebédre!  S  ebéd 
után  majd  sakkozunk  egyet.  Augusztovics  Móricz 
nagyon  szépen  játszik.     Még  engem  is  megver. 

Ez  a  szó  még  magasabbra  fokozta  a  két  kereskedő 
úr  nagyrabecsülését  Augusztovics  Móricz  iránt,  ha 
még  sakkozni  is  tud.     Ez  a  világ  legelső  tudománya. 

—  Háromszáz  rubelbe  meg}'  a  játszma.  Ha  meg- 
nyered, egy  harmada  a  tied,  kettőn  mi  osztozunk:  én 
és  a  korlátnok.     Ha  veszted,  mi  fizetjük  egészen. 

A  két  kereskedő  nag^'on  kapott  ez  ajánlaton:  ök 
mestereknek  tartották  magukat  ebben  a  művészetben, 
s  nem  bírták  elhinni,  hogy  egy  il3'en  simaképű  ifjoncz. 

a  ki  csak  könyveket  olvasott,  meg  hadakat  vezérelt, 
még  ilyen  szakállas  nagy  embereket  is  képes  legyen 
a  sakktáblán  megverni. 

—  Áll  a  fogadás,  de  legalább  ötven  játszmára! 
kiálta  mohón  Casarinow.  —  De  csak  Augusztovics 
Móricz  maga  játszik.  Mi  pedig  társaságba  állhatunk, 
s  a  városból  akár  melyik  kalmár-társunk  játszhatik 
ellene. 

Benyovszky  azt  kérte  szerényen,  hogy  őt  is  fel- 
válthassa a  hetman  és  a  korlátnok.  Ráálltak  nagy 
nehezen. 

Ehhez  azonban  már  most  a  korlátnok  beleegye- 
zésére is    szükségük    volt.  —  Oda  szánkáztak  hozzá. 

A  korlátnok  jól  játszotta  a  szerepét.  Eleinte  kézzel 
lábbal  tiltakozott,  hogy  ö  a  pénzét  koczkára  nem  teszi 
egy  ilyen  ismeretlen  szeleburdi  fiatal  ember  eszéért; 
de  végre  mégis  nagy  nehezen  ráállt.  Ekkor  aztán 
formaszerű  szerződést  kötöttek;  azt  írásba  foglalták, 
aláírták  mindannyian  és  lepecsételték:  archívumba 
tették. 

Olyan  nevezetes  esemény  volt  ez  a  sakktorna 
Kamcsatka  fővárosában. 

Az  ilyen  nagy  mozzanatot  Kamcsatkában  is  lakoma 
szokta  követni,  melyre  ötven  előkelő  uraság  lett  meg- 
híva;  jelen  volt  rajta  maga  a  kormányzó  is,  egész  csa- 
ládjával. 

Benyovszky  már  ekkor  a  társaságba  bevett  sze- 
mély volt.  Öt  is  oda  ültették  a  hosszú  terített  asztal- 
hoz, még  pedig  Afanázia  mellé ;  tehát  kiváló  díszhelyre. 
A  lakoma  alatt  szólt  a  zene.  A  szibériai  zenekar 
sajátszerű:  csupa  fúvó-szerszám,  tizenhat  nyírfa-kéreg- 
ből készült  hosszabb  és  rövidebb  kürt,  melyek  mind- 
egyike csak  egy  hangot  tud  adni,  zenésze  akkor  fúj 
bele,    mikor  a  közepén    álló    karmester    pálczája    int: 

valóságos  eleven  orgona,  melynek  minden  sípjához 
egy  emberi  tüdő  a  fújtató.  (Hogy  másforma  zene- 
szerszámot nem  ismertek  Kamcsatkában,  azt  később 
majd  megtudjuk.) 

A  lakomára  majd  táncz  következett,  hatalmas  top- 
pogó  nemzeti,  csoszogó  svéd  és  vágtató  galopp.  Be- 
nyovszky  maga  ebben  részt  nem  vehetett,  megrövidült 
lábszára  miatt.  Afanáziát  gj^akran  vitték  tánczba,  »sok 
kellemmel  tánczolt,«  írja  róla  Benyovszky,  de  min- 
den táncz  után  ö  hozzá  tért  vissza. 

Benyovszk}-  e  mulatság  közben  is  megemlékezett 
a  bajtársairól,  s  kérte  a  korlátnokot,  hog\'  küldjön  a 
számukra  néhány  palaczk  pálinkát.  A  derék  úr  nagy- 
lelkű akart  lenni  s  meginvitálta  a  száműzötteket  mind 
a  bálba:  —  nem  éppen  be  a  tánczterembe,  a  hová 
nekik  belépni  tiltják  Nagy  Péter  czár  törAényei,  de 
egy  mellékszobába,  a  honnan  láthatják  a  tánczot,  s 
adatott  nekik  bőségesen  enni,  inni. 

A  kormányzóné  is  kitűfitette  ez  alkalommal  Be- 
nyovszkyt. 

Afanáziával  az  nap  reggel  is,  este  is  sokat  beszélt 
Benyovszk}',  de  még  az  anyjával  nem.  Ez  különös 
szokás  itten.  Lehet,  hogy  mint  száműzöttet  nem  tar- 
tották arra  minősítettnek,  hogy  a  kegyelmes  asszonynak 
be  legyen  mutatva.  A  kisasszonyra  nézve  nem  volt 
^gyéb  —  szolgálatban  álló  —  nyelvmesternél. 

Ennek  az  állapotnak  azonban  véget  vetett  Nilowné 
asszony,  mert  a  midőn  egy  táncz  után  Afanázia  ismét 
Benyovszky  oldalához  csatlakozott,  ő  maga  ment  hozzá, 
s  megszólítá  jó  németséggel,  a  mel}'  nj'elven  a  leánya 
nem  értett.     Szavait  különben  is  súgva  ejté: 

»Nekem  úgy  tetszik,  hogy  az  ön  tanítványa 
önhöz  nagyon  barátságos,  kisérje  jó  szemmel: 
én  jámbor  anya  vagyok.« 

Buzdító  nyilatkozat!  mely  Benyovszky  szívét  szo- 
rongással tölte  el.  Zavartan  hebegett  rá  valamit  határ- 
talan hódolatáról  és  tiszteletéről. 

Az  öreg  úr  aligha  nem  órrontott  valamit:  a  kor- 
mányzó. 

—  Mi  az?  Mi  az?  mormogá,  odalépve  közzéjük. 
Miről  fecsegtek  itt?  Mi  bajod  van,  asszony,  ezzel  a 
száműzöttel? 

Hanem  hát  az  asszonyok  Kamcsatkában  is  asszo- 
nyok. 

—  Arról  beszéltem  Augusztovics  Móriczczal,  hogy 
nem  tudná-e  a  leányomat  még  —  valami  zenére  is 
megtanítani? 

—  Ahá!  monda  az  öreg  úr,  s  nem  volt  rá  kíváncsi, 
hogy  miféle  szerszám  lehet  az,  a  mivel  egy  ember 
egymagában  zenét  csinálhat. 

Azonban  mégis  jónak  látta  éjfél  után  két  órakor 
hazavinni  a  kaszinóbálból  a  családját.  Benyovszky 
hazáig  kisérte  Afanáziát,  a  ki  útközben  örömrepesve 
beszélte  el  neki,  hogy  az  atyja  beleegyezett  abba, 
hogy  ők  is  feljárjanak  a  nyilvános  iskolába  az  ö  elő- 
adásait hallgatni.  Mennyire  örül  rajta,  hogy  őt  meg- 
látogathatja. 

»Nem  vagyok  képes  e  bájos  leányka  kedves, 
szeretetreméltó  lényét  híven  leírni.« 

íme  Afanázia  szerelmének  első  sejtelemszerű  haj- 
nalhasadása.    Benyovszky  látja,  érzi,  sejti  azt  jól. 

És  ugyanezen  a  lapján  naplójának  e  sorokat  írja: 
»Szeretett  nőmnek  az  arcza  állt  mindenütt 
előttem,  ki  azóta,  hogy  őt  nem  láthattam,  na- 
gyon valószínűleg  egy  g3'ermeknek  adott  életet, 
s  ez  nem  engedett  soha  semmi  örömöt  élvez- 
nem.« 

Ez  a  néhány  sor,  ezen  a  napon  felírva,  s  ama 
másik  mellé  téve,  teljes  világosságot  vet  Benyovszky 
Móricznak  egész  lelkületére. 

A  szerelmes  szép  leánykának  szeretetreméltó  lényét 
nem  tudja  leírni,  hanem  a  szeretett  feleségnek  arczát, 
az  elhagyottét,  azt  mindig  maga  előtt  látja. 


A  napok  összefolynak  előttünk.  Maga  a  szibériai 
napjárás  is  hozzájárul  ehhez;  deczember  8.,  9.,  lO-én 
a  tűzgolyó  egyszer  sem  jön  már  fel  az  égre;  a  hold 
pedig  soha  sem  száll  le,  a  nagy  jéggömb,  csak  az  óra 
mutatja,  hogy  reggel  van.  Az  emberek  folyvást  járnak- 
kelnek,  dolgoznak,  mulatnak:  esznek,  mikor  megéhez- 
nek, s  alusznak,  mikor  elfáradtak,  vagy  mikor  a  pálin- 
kától eláztak.  A  házakban  folyvást  ég  a  tűzhelyen  a 
fenyöhasáb,  a  szobákban  a  halzsirmécses.  A  bekecsét 
soha  sem  veti  le  az  ember,  úgy  fekszik  le  felöltözötten, 
különben  megvenné  a  hideg. 

Benyovszky  építteti  az  iskolaházat:  gyorsan  készül 
az,  itt  minden  ember  ért  az  ácsoláshoz.  Azután  megy 
leczkét  adni  a  tanítványainak ;  mikor  *azzal  elkészül, 
ott  várja  a  sakkozó  asztal;  nag}^  hivatal!  ezerekbe 
megy  a  tréfa,  és  a  közben  rendezi  az  összeesküvést. 
Háromfelé  kell  az  eszét  megosztania. 

S  hogy  még  jobban  meg  legyen  nehezítve  az  ész 
munkája,  meg  lesz  támadva  a  szíve. 

A  harmadik  napon  már  megvallja  neki  Afanázia 
a  szerelmét.     Az  anya  is  tudni  látszik  róla. 

Már  a  második  leczke  után  kiküldi  Nilowné  asz- 
szony  a  gyermekeit  a  szobából  s  ott  marasztja  Be- 
nyovszkyt,  és  aztán  elkezd  öszintéskedni.  Elbeszéli 
neki   saját   sorsát.     Ö    maga  is   egy  Szibériába  szám- 

Űzött  svéd  ezredes  leánya.  Atyja  protestáns  volt,  de 
az  anyja  kitért  az  orthodox  hitre :  így  mehetett  ö  nöűl 
Nilow  úrhoz ;  (eretnek  leányt  igaz  orosznak  elvenni 
nem  szabad,)  akkor  még  délczeg  legény  lehetett  az 
alezredes,  most  bizony  már  nagyon  nekiadta  magát 
az  ivásnak  s  olyankor  brutális,  házsártos.  Egyébiránt 
a  leányainak  a  férjei  is  éppen  olyanok.  (Azok  nem  is 
kerülnek  Benyovszky  szeme  elé  soha.)  Most  legjobban 
aggódik  a  legkedvesebb  leánya,  Afanázia  sorsán.  Sze- 
génykét az  atyja  valami  kiállhatatlan  ficzkóhoz  akarja 
erőszakolni:  Kuzma  a  neve.  Nagyon  kéri  Benyovszkyt, 
hogy  nyerje  meg  Nilow  úr  bizalmát  s  aztán  verje  le 
erről  a  szándékáról,  mert  különben  ez  a  kedves  gyer- 
mek nagyon  szerencsétlen  fog  lenni. 

Benyovszkynak  nem  is  marad  sok  ideje  azon  gon- 
dolkozni, hogy  miféle  mód  vezetne  legjobban  Kuzma 
úr  leánykérői  szándoka  meghiúsítására;  mert  másnap 
már  kitör  a  betegség  válsága.  Azé  a  nagy  betegségé, 
a  mi  a  szívet  szokta  megtámadni.  A  franczia  lecz- 
kénél  hiányzik  Afanázia.  Azt  mondják,  beteg  lett, 
ágyban  fekszik.  De  mégis  óhajtana  leczkét  venni, 
nehogy  a  nővéreitől  elmaradjon.  Nilowné  asszony 
megengedi  Benyovszkynak,  hogy  átmenjen  Afanázia 
szobájába. 

De  nem  volt  ott  franczia  nyelvről  szó,  mert  az 
ártatlan  szívű  teremtés  a  maga  egyszerű  nyelvén 
őszintén  elmondá  Benyovszkynak,  hogy  őt  halálosan 
szereti,  s  nélküle  élni  nem  tud.  Benyovszkynak  e 
pillanatban  a  világ  minden  nyelve  között  legszebben 
hangzónak  tetszik  az  orosz.  Mielőtt  a  leányka  sze- 
relmi vallomására  felelhetne,  bejön  Nilowné  asszony 
s  aztán  át  kell  térni  a  franczia  betűk  kiejtésének  ma- 
gyarázatára, s  a  szívhangok  helyett  az  orrhangokat 
tanítani. 

Akkor  aztán  ezzel  az  átnyilazott  szívvel  futhat  az 
összeesküvők  vezére,  hogy  az  új  társakkal  találkozzék 
s  beszéljen  velük  titkokról,  a  mik  halálveszedelemmel 
terhesek. 

Különös  világot  vet  erre  az  egész  összeesküvésre 
a  hozzájáruló  férfiak  egj'énisége.  Ezek  közül  a  leg- 
több nem  is  száműzött.  Kuzneczow  Döme,  szabad- 
kereskedő,  Kumin  Afanáz,  kozák-százados,  Szibaew 
János,  (egyike  a  legelhatározottabb  jellemeknek,)  va- 
dász-százados, Alexis,  protopópa-esperes,  Csurin  János, 
a  Szent-Péter  és  Pál  hajó  kapitányának  az  öcscse, 
Popow  Levonti,  vadász-kapitány,  Wokow  János,  vadász, 
ezek  mind  szabad  emberek:  az  előkelő  társaság  tagjai, 
még  pap  is  van  köztük.  És  ezek  mégis  készek  össze- 
forradni azzal  a  társasággal,  melynek  czélja  egy  hajót 
elfoglalni,  s  jégtengeren,  ismeretlen  oczeánon  keresz- 
tül kitörni  a  világba.  Minő  elátkozott  tartománynak 
kell  annak  lenni,  a  melyben  még  a  szabad  ember  is 
fogolynak  tartja  magát,  s  gyűlöli  a  hazáját!  —  Az  új 
társak  között  csak  hét  száműzött  van,  azokból  több, 
hajdan  magas  rangot  viselt  úr;  Gurczinin  Endre, 
Erzsébet  czárnő  kamarása.  Meder  Magnus,  admira- 
litási  tiszt,  Lobanow  Gergel}-,  gyalogsági  ezredes, 
Szrebernikow  Miklós,  testőrezredi  százados,  Zadszkoi 
Heraclius  herczeg,  a  ki  már  tizennyolcz  év  óta  sa- 
nyarog e  helyen,  egy  lengyel  sztaroszta,  Bielszky 
Kázmér,  s  végül  Biaczinin  Endre,  a  kinek  semmi 
czíme  nincs. 

És  mindezen  hajdan  méltóságos  urak  készek  vol- 
tak arra,  hogy  mint  közönséges  hajóslegén3'ek  alá- 
rendeljék magukat  egy  most  közéjük  vetődött  fiatal 
jövevénynek. 

Többet  egyelőre  nem  tudhattak  az  új  tagok,  csak 
annyit:  tengeren  át  megszökés  a  végezel. 

De  hogy  mi  úton,  minő  eszközökkel  szabadul- 
janak ki  innen?  hogyan  tegyenek  szert  egy  hajóra? 
hogy  szereljék  azt  fel  minden  szükségessel?  s  végül, 
hogy  lopják  ki  azt  innen  a  Bolscha-folyam  jegén  ke- 
resztül? ez  Benyovszky  titka  volt. 

Abban  egyeztek  meg  Chrustiewvel,  hogy  a  rész- 
leteket csupán  a  nyolcztagú  bizottsággal  fogják  meg- 
ismertetni, a  külső  tagok  az  utolsó  végrehajtási  napig 
ne  tudják  azokat  meg,  nehogy  valaki  elárulja,  vagy 
kifecsegje. 

Az  új  tagokkal  is  letétették  a  hűségi  esküt,  mind- 
eg\^ik  aláírta  az  élethalál  szerződést.  Még  azonfelül 
a  templomba  is  elvitték  őket,  a  hol  meggyóntak  s  a 
protopópa  kezéből  felvették  a  szentséget.  Benyovszky 
ismerte  a  maga  oroszait,  a  kiknek  a  kedélyén  ural- 
kodik a  vallásos  hitbuzgalom. 

Visszatérett  megülték  e  nevezetes  nap  áldomás- 
ünnepét a  maguk  gyülekezeti  bódéjában.  És  a  mi  leg- 
nevezetesebb, még  a  kormányzó  maga  is" megjelent 
a  lakomájukon  egész  családjával.  Ott  volt  a  hetman 
is,  meg  a  korlátnok  és  számos  gazdag  kalmár. 

Az  ünnepélynek  elég  jó  törvényes  czíme  volt: 
az  új  iskola  alapkő  letétele  — -'  azaz,  hogy  alapdúcz  le- 
verése. 

Az  ünnepélyen  Nilow  apó  teljesen  leitta  magát^ 
annyira  meghasználtak  neki  a  drága  italok,  hogy  szé- 
les jó  kedvében  Benyovszkyt  kinevezte  az  összes 
száműzöttek  legidősebbjének,  s  meghagyta  a  korlát- 
noknak,  hogy  ezt  a  kinevezést  protokollumba  iktassa.*) 


*)  Dosztojevszki  »holt  há7ában«  olvassuk,  hogy  a  foglyok 
közül  egyet  »legvénebbnek«  kinevezni  még  a  szibériai  börtönök- 
ben is  szokás,  tekintet  nélkül  az  életkorra;  ha  ez  rosszul  viseli 
magát,    elcsapják   a   »vénségéböl«    s  degradálják  ismét  fiatalnak. 

Afanázia  nem  volt  már  beteg.  Ott  ülhetett  Be- 
nyovszky  oldalán,  s  merenghetett  annak  az  arczán,  a 
míg  szerelmese  a  gazdag  kalmárokkal  sakkozott  nagy 
pénzben,  egyiket  a  másik  után  legyőzve  sorban.  Ezen 
az  estén  hétezer  rubelt  nyert  a  kalmároktól,  abból 
ötezerét  a  hetmannak  és  korlátnoknak,  kétezerét  az 
összeesküvőknek,  —  aztán  meg  egy  szerető  gyémánt- 
szívet. —  Hát  azt  kinek? 


HETEDIK  FEJEZET. 


NEMES  MULATSÁG. 


Egyszerre  félbeszakította  az  egész  heti  rendet  az 
a  felizgató  hír,  hogy  jegesmedvék  vannak  a  vi- 
déken. 

A  jegesmedve  nem  mindennapi  vad  Kamcsatka 
félszigetén.  Az  ide  leginkább  az  amerikai  szárazföld- 
ről vetődik,  az  úszójéggel. 

Hatalmas  egy  állat!  A  jégsivatag  oroszlánja. 
Nj'olcz,  kilencz  láb  magasra  megnő;  mikor  feláll  a 
talpára,  az  ember  törpének  tűnik  fel  mellette.  Ha  ez 
a  tizenkét  mázsát   nyomó    hústömeg    ráveti    magát  a 

» lelkes  állatra, «  a  puszta  terhével  képes  azt  megölni. 
Hát  még  azok  a  hatalmas  fogak,  azok  a  hosszú  karok, 
a  vastag  mancsokkal,  az  éles  körmökkel! 

És  mégis  az  a  legnagyobb  gj^önyörűsége  az  em- 
bernek: ö  reá  vadászni. 

A  jegesmedvének  nincsen  téli  álma,  mint  a  száraz- 
földi maczkónak.  Emennek  nagy  oka  van  a  telet 
átaludni.  Nincs  se  zab,  se  kukoricza,  a  nyáron  el- 
mulasztotta a  takarékoskodást;  de  a  jegesmedvének 
az  éléskamarája  mindig  telve.  O  halászattal  foglal- 
kozik, kitűnő  úszó,  jó  búvár,  elfogja  a  halat  a  víz 
alatt,  ráles  a  rozmárra,  mikor  az  a  jég  közül  kidugja 
a  fejét,  s  kirántja  hirtelen  átn3'alábolva,  az  oroszlán- 
fókától sem  ijed  meg.  Ha  megindul  a  nagy  jégmező 
alatta,  a  keleti  széltől  elszakítva,  hagyja  magát  vitetni 
az  ázsiai  partokig,  míg  észreveszi,  hogy  elfogyott  alatta 
a  tenger,  s  nincsenek  többé  rozsomákok.  Akkor  aztán 
más  keresetmódhoz  kezd.  Az  irámszarvasokra  vadászik. 
Nyáron  nem  bántja  őket,  mikor  elég  halat  foghat. 
Ezeket  ismeri  az  amerikai  erdőkből.  Csakhogy  itt 
az  iramokat  megint  valami  két  lábú  állat  őrzi,  a  ki 
hosszú  dárdát  hord  a  kezében  s  tüzes  csőből  ólmot 
köpköd.     Ez  rá  nézve  nag3'on  kellemetlen. 

A  fehér  medve  ekkor  a  nőstényét  elhelyezi  eg}- 
hóbarlangban :  az  ott  szoptatja,  neveli,  fésülgeti  az  új 
nemzedéket,  az  apa  elmegy  élelmet  keresni.  Elvetődik 
a  falvak  közelébe,  az  irámszarvasok  karámjaihoz,  a 
rárohanó  kut3'ák  közül  kettőt-hármat  leüt:  az  is  jó 
pecsenye,  a  kamcsadálok  nyilaira  nem  sokat  hederít, 
s  ha  nagyon  megharagítják,  az  embert  is  megeszi. 

Ezért  a  megjelenése  mindig  szenzácziós  esemény 
a  félszigeten.  A  mint  híre  futamodik,  hogy  fehér  med- 
véket láttak  a  Kamcsatka  folyó  partján,  egyszerre 
megszűnik    minden    más    egyéb   iránt  az  érdekeltség. 

Benyovszkyban  is  felpezsdül  a  veszélyes  mulatság  hé- 
véivé :  abba  hag}'  franczia  leczke-adást,  sakkjátékot 
és  összeesküvést,  s  megy  a  vadászokkal  jegesmedvét 
ölni. 

A  kormányzótól   kapnak   négy  napi  szabadságot. 

Benyovszky  búcsút  vesz  Nilowéktól,  Afanázíától. 
Azok  most  is  gyöngéden  gondoskodnak  róla,  búcsú- 
záskor fehérneműkkel  ajándékozzák  meg.  Ritka 
kincs  Szibériában !  —  Nem  is  lehet  megérteni,  mi  lét- 
joga van  itt  a  vászonöltözetnek? 

Deczember  12-én  vonulnak  ki  tizenhatan,  nyolcz 
nagy  szánkón,  melyek  mindegyike  elé  öt  kutya  van 
fogva.  Visznek  magukkal  puskát,  kelevészt,  fejszét. 
A  befagyott  Kamcsatka-folyó  jegén  sikamlanak  végig 
a  szánok :  délig  huszonnyolcz  versztet  haladnak.  Akkor' 
a  kutyák  vidám  csaholása  jelenti  előre,  hogy  ember- 
lakta helyhez  közelednek.  A  folyam  parton  van  egy 
falu :  Csekavka.  A  kut3'ák  tudják  már,  hol  kell  nekik 
megállni:  a  tojón  (falusi  bíró)  kun3'hója  előtt. 

A  tojón  kamcsadál  bennszülött,  az  egész  falu 
az  őslakók  tanyája.  Vájjon  mind  Ádám  és  Éva  iva- 
dékai ezek?  Sem,  Chám  ésjáfet  közül  melyik  vállalja 
el  az  ősapaságot?  —  Törpe  tömzsi  termet,  erőtlen 
izmokkal,  lecsüggő  mell  és  has,  lapos  arcz,  pisze  orr, 
bennülő  apró  szemek,  széles  száj,  rendetlen  arcz- 
vonások,  lószőrhöz  hasonló  haj,  szakálltalan  pofa;  a 
nőt  csak  az  elől  összefont  haj  különbözteti  meg  a 
férfitól.  S  ez  arczot  elékteleníti  még  jobban  a  nem- 
mozsdás  megrögzött  szokása ;  a  hog}'  a  markával  me- 
rítve megitta  a  fóka  vérét,  azon  módon  száradt  rá  a 
pofájára  a  maradványa.  —  Kunyhója  tengeri  tehénfóka 
bőrével  van  fedve,  ugyanannak  a  húsát  eszi  felfüs- 
tölve egész  télen  át,  nj-áron  gazdagabb  az  étlap:  van 
gyík,   gomba,    csigabiga,   földi    gihszta   elég.     Csak   a 

madárhúst  nem  eszi  meg:  attól  iszon3^odik.  A  pen- 
guinok,  albatrosok,  jégmadarak  odaszállnak  csoportos- 
tul a  kunyhójára,  hozzájuk  nem  nyúl.  —  Tart  három 
istent  is,  az  egyik  a  föld:  az  »Etugen,«  a  másik  a 
levegő:  a  »Padzsár,«  a  harmadik  a  tűz:  az  »Ut.« 
A  két  első  nem  kér  áldozatot;  de  a  harmadikat  táp- 
lálni kell.  A  kunyhóban  folyvást  ég  a  tűz,  a  mit 
ráraknak :  tengeri  fókacsont,  halzsirba  mártva.  Micsoda 
illat  lehet  abban  a  hajlékban!  —  Nagy  oka  van  a 
kamcsadálnak  a  tüzet  istennek  tartani,  a  félsziget  .tele 
van  tűzokádó  hegyekkel,  melyek  közül  hol  az  egyik, 
hol  a  másik  ömleszti  alá  a  láváját. 

Ilyen  szeretetreméltó  kunyhó  fogadta  Benyovszkyt 
és  társait.  A  tojón  megvendégelte  valamennyit  tengeri 
kutya-hússal,  s  a  közben  elrebegte  előttük,  kevés  szavú 
kamcsadál  nyelvén,  hogy  mil3'en  alkalmatlan  vendégek 
ezek  a  jegesmedve  urak.  El  is  vezette  a  vadász 
urakat  a  tan3'ájukig. 

Magas  sziklaoldalból  egy  patak  omlik  alá  a  Kam- 
csatkába.  Ez  nem  tud  befagyni  soha,  a  föld  melege 
megtartja  a  fagyponton  fölül,  úgj^  hogy  az  ott  a  jég 
közepett  még  medenczét  is  képez.  Ebben  a  nagy 
úszóiskolában  lubiczkolt  hcirom  óriási  medve.  Az  ő 
konstitucziójuk  megkívánja  a  három  fokú  vízben  való 
fürdést. 

A  vadászokkal  jött  kutyák  csaholására  kiugráltak 
a  medvék  a  jégmedenczéböl. 

A  tojón  eg3'szerre  halálfia  lett  ijedtében. 

—  No  fiacskám,  most  aztán  szaladjatok;  ezek 
mindnyájatokat  megesznek ! 

S  maga  mindjárt  jó  példát  adott;  eHszánkodott 
sebtén  a  hóczipöivel  vissza  a  faluba. 

Ben3'ovszk3'  és  társai  azonban  bátran  szembe 
mentek  a  fenevadakkal,  s  midőn  puskalövésnyire  értek 

hozzájuk,  mind  valamennyien  rájuk  sütötték  a  pus- 
káikat. 

Mind  a  három  medve  megsebesült;  de  egy  két 
golyót  még  ez  a  szörnyalak  fel  sem  vesz.  Ellenben 
mikor  meglátja  a  piros  vérét  a  szép  fehér  bundáján 
végig  csorogni:  akkor  dühbejön;  feláll  a  két  hátulsó  lá- 
bára s  a  rekedt  kutya  hangjához  hasonló  ordítással  rohan 
a  megtámadóra,  nagy  lilaszínü  torkát  szélesen  eltátva. 

Benyovszky  társai  már  be  voltak  gyakorolva  az 
ilyen  medve-vadászatba.  A  bal  kezében  fogja  a  vadász 
a  fejszét,  a  jobbjában  a  kelevészt,  a  bal  karjára  hasáb- 
fák vannak  kötve,  hogy  a  medve  keresztül  ne  harap- 
hassa. Az  ugyan  szörnyeteg  egy  rémállat,  de  ha 
hárman-négyen  körülfogják:  addig  szurkálják,  addig 
püfölik  agyba-föbe,  míg  leesik  a  lábáról.  Sokáig  el- 
tartott a  viaskodás,  de  végre  is  mind  a  három  medve 
az  abroszra  került  s  emberben  nem  esett  kár. 

Az  elejtett  vadakat  felemelték  a  szánkókra  s  ma- 
guk is  segítettek  azokat  tolni.  Fele  úton  találkoztak 
a  kamcsadál  gazdáikkal.  Azok  nagy  bölcsen  végig 
várták  a  tusakodást,  s  csak  azután  jöttek  puzdrával, 
tegezzel,  a  vadászok  segítségére,  mikor  már  azok  el- 
végezték a  dolgukat. 

Volt  aztán  nagy  diadaléneklés!  A  kamcsadálok 
hozzáláttak  az  elejtett  vadak  lenyúzásához,  s  megal- 
kudtak azoknak  a  bundáira ;  cserében  huszonhat  nyest- 
bőrt  és  a  húsáért  nyolcz  rókaprémet  kínálva.  A  mi 
elég  szép  pénz. 

Az  első  vadász-siker  annyira  felbuzdítá  a  társa- 
ságot, hogy  az  új  holdfeljövetelnél  ismét  neki  indultak 
medvéket  cserkészni.  Ezúttal  még  nagyobb  volt  a 
szerencséjük:  öt  medvére  bukkantak. 

A  nagy  szerencse  azonban  nagy  veszedelemmel 
is  járt:    most  már   minden    medvével   szemben   csak 

három  vadász  állt;  s  az  ötödik  medve,  az  egy  kolosz- 
szus  volt,  a  ki  négy  embernek  is  megfelelt.  Ez  lehe- 
tett tán  a  medve-nemzetség  pátriárkája.  A  puskázásnál 
ezt  vették  legtöbben  czélba;  de  annak  a  vastag  szal- 
lonájában  mind  elveszett  a  golyóbis;  olyannak  vette 
az  azt,  mint  a  kulláncscsípést.  Ordítva  rohant  két 
lábon  neki  Ben3^ovszk3'nak.  —  De  a  hű  Sibaew  hir- 
telen eléje  ugrott,  bal  karját  maga  elé  tartva,  s  gyor- 
san beledöfte  a  lándzsáját  a  hatalmas  vad  bal  lapocz- 
kájába,  míg  Wokow  a  szügyébe  rontotta  a  magáét. 
A  hatalmas  vad  állat  azonban  a  két  rettentő  man- 
csával, mint  a  pozdorját,  törte  össze  a  dárdanyeleket, 
s  egy  perez  alatt  maga  alá  gázolta  Sibaewet.  E  pilla- 
natban elszántan  odaveté  magát  a  dühös  fenevadra 
Chrustiew  s  fejszéjével  egy  hatalmas  csapást  adott 
az  orrára.  Ez  a  medvének  a  legérzékenyebb  része. 
A  fejét  hiába  püfölik,  az  olyan,  mint  a  szikla,  hanem 
ha  az  orrára  ütnek,  akkor  egyszerre  eltakarja  a  két  . 
mancsával  az  ábrázatját.  Ezt  a  mozdulatát  felhasználva 
aztán  Benyovszky  úgy  döfte  belé  két  kézre  fogott 
lándzsáját,  hogy  a  nagy  idomtalan  állat  szívén  találva, 
eg3-szerre  hanyattzuhant. 

Sibaewet  felszedték  a  hóból  a  társai.  Csinos  sebet 
kapott  a  vállán  a  medve  körmétől.  Azt  hirtelen  be- 
tömték hóval,  s  hogy  ^az  ilyesmit  ezek  az  emberek 
már  számba  sem  veszik,  azt  bizonyítja  az,  hogy  néhány 
nap  múlva  már  ismét  ott  találjuk  őt  az  összeesküvők 
tanácskozásaiban. 

Az  alatt  a  másik  négy  medvével  is  elkészültek 
a  bajtársak. 

Ezeket  már  aztán  nem  pocsékolták  el.  Abban 
állapodtak  meg,  hogy  a  medve-óriásnak  a  bundáját 
a  kormányzónak  ajándékozzák,  a  többiekét  megtartják 
a  maguk  kényelmére.  A  medvehúst  besózták,  a  medve- 

zsírt  tömlőbe  rakták;  a  fáin  medvetalpakat  ott  rögtön 
megsütötték  s  elfogyaszták :  —  az  inyencz  lakoma; 
a  máját  azonban  a  kutyáknak  adták,  annak  az  élve- 
zetétől az  ember  bőre  viszketeget  kap  és  meghámlik. 

így  tértek  aztán  vissza,  erősen  megrakott  szán- 
jaikkal nagy  diadal  között. 

A  kormányzó  előtt  nagyon  fel  lett  csapva  Be- 
nyovszkynak  a  becsülete  a  pompás  medve-bunda  aján- 
déka által. 


—  Tanítsa  ön  a  leányomat  zenére,  monda  egy 
napon  Nilowné  Benyovszkynak. 

—  Miféle  hangszer  kapható  itt?  Nem  látok  itt 
mást,  mint  fúvószerszámokat  és  csengős  dobot. 

—  Nekem  beszélt  az  an3'ám  valamikor  a.  hár fá- 
ról. 0  játszott  azon  otthon,  Svédországban.  Az  na- 
gyon szép  lehet. 

—  Megpróbálok  eg3'et  csinálni. 

Benyovszky  minden  hangszerek  között  éppen  csak 
ehhez  az  egyhez  értett.  Csak  azt  kellett  még  kitalálnia, 
hogyan  kell  egy  hárfát  elkészíteni? 

Az  összeesküvők  erre  is  jók  voltak.  Ha  főnökük 
azt  parancsolá,  hogy  készítsenek  el  egy  hárfát,  elké- 
szítették a  hárfát.  —  Benyovszky  lerajzolta  nekik, 
hogy  milyen  annak  az  ábrázatja,  —  Pánow  megcsi- 
nálta a  rámáját;  Chrustiew  készített  hozzá  húrokat 
irámszarvas-  és  kutyabelekből.  Benyovszky  látta  azt 
egyszer  Németországban,  hog3^an  készítik  s  megtanítá 
rá  a  vezértársát,  hogyan  kell  a  beleket  beáztatni, 
tompa  késsel  a  külső  belső  bőrt  róluk  lekaparni,  hamú- 
zsírral  ledörzsölni,  rámára  kifeszíteni,  aztán  félszárazon 
a  quinthúrokhoz   kevesebbet,   a  quarthúrokhoz    annál 


Il8  GRÓF  BENYOVSZKY  MÓRICZ. 

többet  egymásba  sodorni,  végűi  élesmosó  füvei  lecsi- 
szolni és  beolajozni;  míg  kitelt  belőlük  mind  az  öt 
oktáva.  Ez  alatt  Stefánow  a  lakatosmesterséghez  fo- 
gott: elkészíté  a  felhangoló  hárfacsavarokat  s  addig 
egyengették,  találgatták,  míg  szerencsésen  nyélbe 
ütötték  a  Dávid -hárfát. 

Biz  az  nem  volt  valami  tökéletes  instrumentum; 
de  csoda  volt  az  mégis  Kamcsatkában,  a  hol  penge- 
t3'űs  hangorát  soha  sem  láttak  (ide  még  a  balalajka 
sem  hatolt  el)  és  kincs  volt  Afanáziára  nézve,  a  ki 
egész  nap  nem  akart  a  zeneszeretői  megválni,  a  mint 
Benyovszky  beleoktatta,  hogy  miként  kell  azt  pen- 
getni. 

Az  orosznak  jellemvonása  az,  hogy  a  zenét  úgy 
szereti:  még  a  rettegett  » külön  osztályba «  bezárt 
foglyok  is  becsempészik  börtönükbe  a  balalajkát.  Ez 
azonban  csak  férfiaknak  való  szerszám,  s  nem  olyan 
eszményi  hangszer,  mint  a  hárfa. 

A  míg  ez  az  idylli  foglalkozás  tartott,  az  össze- 
esküvés munkája  is  szépen  haladt  előre. 

Benyovszky  mindjárt  a  naplója  elején  említ  egy 
Csulosnikow  nevű  kereskedőt,  a  ki  gazdag  ember  le- 
hetett, mert  saját  hajója  volt.  Ez  felkereste  öt  Chru- 
stiew  lakában,  s  felszólítá,  hogy  ö  vele  külön,  a  saját 
koczkájára  játszszék  sakkot,  játszmáját  kétszáz  rubel- 
ben. Benyovszky  megtette  neki  ezt  a  barátságot,  s  ha  a 
kalmárnak  csak  az  a  baja  volt,  hogy  nem  tud  hová 
lenni  a  pénzétől,  segített  rajta:  sok  pénzét  elnyerte. 
—  Ezért  aztán  Csulosnikow  méltán  haragudott  rá. 

Volt  azonban  Csulosnikownak  annál  sokkal  na- 
gyobb baja.  A  múlt  augusztus  hóban  elindult  Ochoczk- 
ból  a  százötven  tonnás  hajójával,  vadászokat  szedve 
fel,  hogy  majd  azokat  az  aleuti  szigetekre  viszi  tengeri 
vidrát    vadászni,    a    vadászzsákmányt,    a  drága  vidra- 

bőröket  ily  módon  mindjárt  első  kézből  jó  olcsón  meg- 
vásárolhatja. Nagy  nyereség  Ígérkezett  belőle.  —  Ha- 
nem aztán,  mikor  a  tengeren  volt,  akkor  jött  rá  arra 
a  tapasztalatra,  hogy  az  ő  huszonnyolcz  vadásza  semmit 
sem  ért  a  hajós  mesterséghez:  ö  maga  pedig  a  kor- 
mányozáshoz. Azt  gondolta,  hogy  megy  az  magától. 
Ebből  aztán  az  lett,  hogy  a  szél  nem  az  aleuti  szige- 
tekre vitte,  hanem  kidobta  valahol  a  hajóját  a  kam- 
csatkai  partra,  az  ott  maradt  a  jég  között,  erősen 
megázmálva  (havarié).  A  vadászok,  a  mint  szilárd 
talajt  éreztek  a  lábuk  alatt,  kiugráltak  a  hájóból  s 
szétszaladtak.  Csulosnikow  pedig  nem  akarta  a  száz- 
ötven tonnását  veszendőbe  hagyni,  s  rászorította  az 
embereit,  hogy  az  ö  hajóját  tatarozzák  ki,  s  aztán 
vontassák  be  a  Bolsa  kikötőbe.  Azoknak  pedig  ehhez 
se  kedvük,  se  tudományuk  nem  volt.  Csulosnikow 
katonai  karhatalmat  kért  ellenük  a  kormányzótól.  Ez 
aztán  végkép  elkeserítette  a  jámbor  vadászokat.  Össze- 
beszéltek, hogy  helyreállítják  hát  a  hajót,  ki  is  szaba- 
dítják a  jég  közül;  hanem  akkor  aztán  kilökik  belőle 
Csulosnikow  uramat:  elfoglalják  a  maguk  számára  s 
elvitorláznak  vele  a  szigetvilágba.  Laknak  ott  már 
többen  is,  a  kik  ilyen  módon  javították  meg  a  sor- 
sukat. 

Ez  a  szökési  terv  jutott  Szibaew  fülébe.  A  vadá- 
szok ő  tőle  kértek  tanácsot. 

—  Jaj,  barátim,  monda  nekik  Szibaew,  ti  megint 
nem  fogtok  menni  semmire  azzal  a  hajóval ;  hisz  azt 
sem  tudjátok,  hogy  melyik  vitorla  mire  való.  Hanem 
van  itt  egy  úr,  a  ki  hajóskapitány  volt,  a  Szent-Péter- 
Pált  is  az  szabadította  meg  a  nagy  viharból:  azt 
igyekezzetek  a  magatok  részére  megnyerni. 

A  vadászok  könyörögtek  neki,  hogy  beszéljen  hát 
az  ö  nevükben  azzal  az  úrral. 

Szibaew  a  nyolczas  tanács  előtt  elmondta,  a  mit 
megtudott.  Ez  a  Szibaew  volt  a  leglelkesebb  híve 
az  összeesküvésnek,  a  ki  mindig  csak  a  czélt  látta 
maga  előtt;  soha  sem  a  veszél3't,  mely  útjában  áll. 
Pánow  is  azok  közé  tartozott,  a  kik  könnyen  fel- 
lobbannak. Huszonnyolcz  derék,  fegyveres  bajtársat 
nyerni,  kecsegtető  volt. 

A  legifjabb,   a  vezér  tartotta  meg    a  hideg  vérét. 

—  Vigyázni  kell  urak.  Már  engem  egyszer  el- 
árultak, mikor  szerencsétlen  emberek  megszabadítá- 
sában serénykedtem.  Ez  a  bűnöm  hozott  ide.  Ha  a 
huszonnyolcz  között  egy  áruló  akad,  mindnyájan  az 
ólombányákba  kerülünk.  Mi  ne  válaszoljunk  a  vadá- 
szok ajánlatára  semmit,  hanem  Sibaew  tartsa  fenn  az 
érintkezést  velük,  s  buzdítsa  őket  abban  a  szándé- 
kukban, hogy  Kamcsatkát  elhagyják.  Mi  az  alatt  ren- 
dezzük ügy  a  magunk  dolgát,  hog}^  a  kivitelnél  egy- 
szerre csatlakozhassunk  hozzájuk. 

Ezzel  a  nyilatkozattal  lett  Szibaew  elbocsátva 
Csulosnikow  hajós-népéhez. 

Másnap  reggel  már  ott  volt  két  főfő  embere  a 
vadászoknak  Benyovszk^'nál,  Szibaewtől  vezetve.  La- 
pin,  a  ki  a  hajót  kormányozta  és  Parencsin,  a  hajóács. 
—  Odavetették  magukat  a  lábaihoz,  s  könyörögtek 
neki,  hogy  segítsen  a  megszabadulásukban.  Meg- 
esküdtek, hogy  hívei  lesznek  s  követik  világtalan  vi- 
^^S^S-  Készek  fölvenni  az  úr  vacsoráját  is  esküjök 
megpecsételésére. 

Benyovszk}^  azzal  bocsátá  el  a  két  embert,  hogyha 
a  társaikat  is  rábírják  a  kemény  eskü  letételére,  akkor 
majd  beszél  velük:  akkor  jöjjenek  oda  hozzá. 

Ezeknek  az  eltávozása  után  rögtön  közölte  Be- 
nyovszky  a  n^-olczas-tanácscsal  az  eddigi  eredmén^-t. 
^^^gyon  megvoltak   vele   elégedve.     Az   egész   tervet 

csak  Ők  nyolczan  tudták :  a  többi  társaknak  csak  annyi 
lett  megmondva,  hogy  mindnyájuk  lássa  el  magát  a 
vadász-puskája  mellé  még  két  pisztoly lyal,  karddal  és 
kelevézzel,  s  hatvan  töltén3't  készítsen  titokban. 

Ez  alatt  elkészült  a  hárfa  is,  meg  az  iskolaház  is. 

Az  utóbbiban  Benyovszky  elfoglalta  a  kathedráját 
s  kapott  23  tanítványt:  azok  között  két  felnőtt  férfiút, 
a  kik  számtant  szándékoztak  tőle  tanulni.  Volt  tehát 
már  foglalkozása  elég.  —  S  hogy  még  több  legyen, 
a  korlátnok  azzal  a  feladattal  tisztelte  meg,  hogy  ké- 
szítse el  a  számára  a  kurili  és  aleuti  szigeteknek, 
úgyszintén  a  kamcsatkai  partoknak  a  kisebbített  tér- 
képét. Nehéz  feladat  volt  ez,  de  Benyovszky  hévvel 
kapott  rajta.  Ezáltal  szabadságot  nyert  a  kormány- 
zóság egész  levéltárát  felkutathatni,  s  minden  útleírást, 
hajós-naplót  átfürkészni,  a  melyekből  kiészlelheté,  hogy 
menekülése  esetére,  mely  irányban  haladjon?  Azon 
iratok  között  voltak  Spanberg,  Behring  és  Csirnikow 
úti  naplói. 

Ha  a  hasznos  munka  pihent,  felváltotta  azt  a  hasz- 
nos játék.  Nap  napra  folyt  a  sakkozás.  Benyovszky 
egyre  g3'özött ;  szaporította  vele  az  összeesküvők  pénz- 
tárát. Már  híre  járt,  hog}'  pénzes  ember.  Egy  fiatal 
katonatiszt,  Niron  úr,  helyőrségi  hadnagy,  nem  átallt 
a  száműzöttől  500  rubelt  kérni  kölcsön.  Akkor  ne- 
vezték ki  nisne3'-osztrogi  kormányzóvá:  kellett  neki 
a  pénz  a  felszereléséhez.  Benyovszky  nagylelkű  volt 
a  kölcsönt  megadni,  csak  azt  követelte  a  tiszt  úrtól 
becsületszavára,  hogy  a  szerencsétlen  száműzöttekkel, 
a  kik  keze  alá  kerülnek,  emberségesen  fog  bánni. 
Bajtársai  ugyan  patvarkodtak  vele,  hogy  minek  do- 
bálja ki  így  tele  marokkal  az  »ő«  pénzüket;  de  Be- 
n3-ovszky  megn^'ugtatá  őket,  hogy  még  maradt  öt 
ezer    rubel    a    pénztárában.     Később    aztán    az    is 

bebizonyult,  hogy  Benyovszky  igen  jól  hehezte  el 
azt  a  kölcsön  adott  pénzt ;  a  nisney-osztrogi  kormányzó- 
tiszt barátsága  nagy  bajt  hárított  el  az  összeesküvők 
fejéről. 

Nagyon  jó  elővigyázat  volt  Benyovszkj^tól,  nem 
tárni  ki  az  egész  tervét  minden  hozzászegődő  ember 
előtt.  Már  másnap  elárulta  valaki.  Még  pedig  nemis 
a  vadászok  egv'ike,  hanem  az  esküt  letett  összeesküvő 
társ:  Biaczinin. 

Deczember  21-én  reggel,  mikor  Chrustiew  hajlé- 
kában ülve,  javában  czirkalmozta  az  aleuti  szigetek 
mappáját,  beront  hozzá  Csulosnikow  kalmár.  Ezúttal 
nem  sakkozni  jött,  hanem  czivakodni. 

—  Micsoda  csúnyaság  ez  ?  Te  az  én  hajósnépemet 
fellázítod  ellenem?  • 

Benyovszk}'  nem  jött  zavarba. 

—  Mit  fecsegsz  itt  nekem  a  te  hajósnépedről? 
Délelőtt  van  nálad,  vagy  délután? 

—  De  majd  mindjárt  »jó  éjszakát«  lesz  neked! 
Fellázítottad  a  hajósokat! 

—  Eb  látta  a  hajósaidat!  Én  hozzám  ácsok 
jöttek.  Házat  akarok  építtetni  magamnak :  arra  kö- 
töttem velük. 

—  Azok  az  én  hajósaim. 

—  No  hát  elég  szégyen  gyalázat  tőled,  hogy  a 
hajósnépedet  éhen  hagyod  veszni:  nem  adsz  nekik 
fizetést,  s  most  még  szegényektől  azt  is  el  akarod 
vonni,  hogy  tisztességes  munka  útján  szerezzék  be  a 
harapni  valót.     Hát  lopni  menjenek? 

—  Hát  mondd  meg,  kik  voltak,  hog}'  híják  őket? 

—  Ebkérdi  Pál.  Keresdhanemtudod  Péter.  Kopód 
vagyok  én  neked? 

—  Ha  meg  nem  mondod,  kik  voltak  nálad,  fel- 
adlak a  kormányzónak,  becsukatlak  a  dutyiba. 

Benyovszkyt  ez  a  fenyegetés  sem  rettente  meg. 

—  No  hát  menjünk  együtt  a  kormányzóhoz.  Azt 
gondolod  félek  a  te  szószátyárkodásodtól?  Majd  be- 
kötöm én  ott  a  te  koszorúdat!  Majd  elmondom,  hogy 
micsoda  embertelenül  bánsz  a  szegény  hajósnépeddel, 
s  még  nem  engeded  nekik,  hogy  munkát  keressenek. 
Menjünk  hát  együtt  a  kormányzóhoz. 

—  De  vélem  bizony  nem  jöszsz  együtt  az  utczán. 

—  Miért  nem? 

—  Mert  én  úr  vagyok,  te  pedig  csak  egy  riha 
száműzött. 

—  Rongy  vagy,  a  kihez  a  csizmámat  sem  törülöm. 
Erre  a  nagy  lármára  a  bajtársak  is  összefutottak. 

Chrustiew,  Pánow,  Szibáew:   s  mind  beleavatkoztak  a 
vitába.     Hárman  négyen  kiabáltak  egyszerre. 

— ■  Azért  haragszol,  hog}'  a  pénzedet  elnyerték  a 
sakkon ! 

—  Az  nem  a  kutyák  gondja. 

—  Minek  ültél  le  sakkozni  egy  száműzöttel? 

—  A  kutyának  is  dobnak  konczot. 

—  Hát  ki  a  te  kutyád? 

—  No  no!  Te  kanalas  gém!  Jusson  eszedbe,  hogy 
Nagy-Péter  czár  ukáza  mit  szab  ki:  »ha  egy  szám- 
űzött fel  meri  emelni  a  kezét  egy  szabad  polgárra !« 

—  De  a  lábát  nem  tiltja  meg  rá  felemelni! 

S  azzal  úgy  össze-vissza  rugdalták  Csulosnikow 
urat,  hogy  az  örült,  mikor  odakinn  heverhetett  a 
hóban. 

Hanem  Benyovszky  még  akkor  is  egész  illede- 
lemmel  meguramozta  az  ajtón  kirúgottat. 

Csulosnikow  nem  szaladt  egyenesen  a  kormány- 
zóhoz, elébb  neki  indult  Benyovszk}^  ellen  tanúkat, 
bizonyítékokat  keresni,  hogy  aztán  teljes  erővel  el- 
nyomhassa.    Hanem  Benyovszkynak    több    esze    volt. 

Ö  egyenesen  sietett  fel  a  várba  Nilowékhoz.  Ott  már 
szabad  bejárata  volt,  mint  tanítónak,  mint  kedves  ven- 
dégnek. Első  dolga  volt  az  asszonyoknak  elpanaszolni 
azt  a  nag}'  méltatlanságot,  a  mit  rajta  elkövetett  az  a 
gonosz  Csulosnikow.  —  Nilowné  asszony  rögtön  be- 
rontott a  férjéhez  s  elmondta  neki  a  felháborító  sérel- 
met, erre  az  öreg  úr  olj'an  tűzbe  jött,  hogy  rögtön 
küldte  az  ordinánczot,  keresse  fel  azt  a  Csulosnikowot 
és  hozza  ide  a  szeme  elé. 

A  mint  az  belépett  hozzá,  szóhoz  sem  hagyta 
jönni:  lehordta  kegyetlenül. 

—  Ki  vagy  te?  Mi  vagy  te?  Ki  teremtett  tégedet? 
Te  vag3^-e  a  kamcsatkai  kormányzó  s  te  vagy-e  a 
bolsereczki  hetman?  Hogy  a  mi  dolgunkba  avatkozol! 

—  Ribancz  nyúlbörszedö  vagy!  —  Fogd  be  a  szádat! 
Felelj!  Összetöretted  a  hajódat  úg^'-e?  Ha  nyúl  vagy, 
ne  menj  a  vízre.  —  Büntetést  érdemelnél,  a  miért  egy 
hajóját  ö  felségének  elpusztítottad.  S  most  még  a 
hajósnépednek  sem  akarsz  se  enni  adni,  se  munkát 
keresni!  Mikor  azok  ennek  a  derék  úrnak,  a  kit  én 
a  száműzöttek  vénjévé  neveztem  ki,  (ott  van  a  proto- 
kollumban)  házat  akarnak  építeni.  Nekem  ezt  a  derék 
embert  többet  meg  ne  bántsd,  mert  rögtön  becsukatlak. 

—  Most  pedig  takarodj  a  korlátnokhoz.  A  hadnagy 
úr  odáig  kisér.  Én  parancsolom,  hogy  a  hajósnépedet 
fel  kell  oldani  a  veled  kötött  szerződése  alól:  szegőd- 
hessenek más  hajóra.     Takarodj  előlem. 

Csulosnikownak  csak  elállt  a  szeme  szája.  Ezt  ö 
nem  így  tervezte.  Benyovszky  ez  alatt  csak  úgy  mo- 
solygott rá. 

Ennek  az  embernek  ördöge  van. 

Csulosnikow  csak  úgy  fújtatott  a  dühtől,  mikor 
elhagyta  a  kormányzó  lakását.  A  szemei  forogtak, 
mikor  hátra-hátra  fordította  a  fejét,  eltávoztában. 

Benyovszky  azután  átment  a  hölgyek  szobájába, 
megköszönni  Nilownénak  a  hatályos  közbenjárást.  Ez- 
úttal nem  volt  ideje  hárfa-leczkéket  adni,  sietnie  kellett 
a  térkép  elkészítésével. 

Búcsúvételekor  Afanázia  észrevette,  hogy  Benyov- 
szkynak  csak  amolyan  egyszerű  támaszkodni  való  pál- 
czája  van,  fenyőfából.  Ez  egy  ütésre  eltörik.  Látta 
az  ablakból,  hogy  hányta  vissza  a  hátraforgatott  fejét 
a  feldühödött  Csulosnikow  s  addig  unszolta  Benyov- 
szkyt,  míg  ráerőltetett  egyet  az  apjának  a  botjai  közül: 
egy  jó  görcsös  borókafa-pálczát,  a  minek  a  bunkójába 
ólom  volt  öntve. 

S  Benyovszky  bizon3^ára  e  gyöngéd  gondoskodás- 
nak köszönheté  ezúttal,  hog}^  életben  megmaradt,  mert 
a  mint  hazafelé  ballagott:  a  városon  kívül  egyszerre 
csak  előugrosnak  egy  kerítés  mögül  a  ráleső  Csulos- 
-nikow,  meg  az  öcscse,  fustélyokkal  és  késekkel  fel- 
fegyverkezve, s  nagv  káromkodással  rárohannak  két- 
felöl. 

Se  távol,  se  közel  semmi  emberi  lény,  a  ki  a 
megtámadottnak  segítségére  jöhetne.  A  sűrű  ködben 
nem  látni  húsz  lépésnyire. 

Benyovszky  egy  raktárnak  vetette  a  hátát  s  egyet- 
len fegyverével,  az  Afanáziától  kapott  bottal  hatalmasan 
védte  magát.  Bal  karjával  feltárta  az  ellene  irányzott 
ütéseket;  de  jobbjával  visszaadogatta  azokat.  Egy 
ütése  úgy  találta  Csulosnikow  öcscsét  a  feje  lágyán, 
hogy  az  rögtön  felbukott  eszméletlenül.  Akkor  aztán 
ő  lett  a  támadó:  rárohant  Csulosnikowra,  összetörte 
rajta  a  botját,  végre  ököllel  kezdte  őt  eldögönyözni, 
míg  az  vért  hányva,  könyörgött  az  életeért. 

Megkegyelmezett  az  orgyilkosnak,  lehordta;  — 
de  mégis  megígérte  neki,  hogy  nem  fogja  e  gyalázatos 
merényletét  a  kormányzónak  feljelenteni. 

Azzal  támolygott  hazafelé,  maga  is  több  sebből 
vérzett,  a  mit  a  fejére  kapott,  botja  sem  volt,  a  mire 
támaszkodjék:  az  egyik  lába  sánta. 

Ekkor  jön  rá  szemközt  rohanva  a  hü  Szibaew. 
Meghallotta  a  lármát  a  kun3'hójából,  s  felismerve  Be- 
nyovszky  hangját,  futott  a  segítségére. 

Már  akkor  az  végzett  az  ellenségével.  Az  egyik 
ott  hevert  elnyúlva  a  hóban,  a  másik  vérnyomokat 
hagyva  maga  után,  tovafutott. 

Szibaew  megrettent,  mikor  vezérét  meglátta,  vérző 
sebekkel  a  fején;  Benyovszk}^  elmondta  neki,  mi  tör- 
tént vele:  kérte  Szibaewet,  hogy  ne  jelentse  fel  az 
esetet,  csupán  a  botját  kérte  el  kölcsön,  hogy  haza 
vánszoroghasson.  Semmi  baj  se  l«sz.  Egy  kis  bőr- 
karczolás  a  seb. 

Szibaew  azonban  nem  hederített  az  ő  nagylelkű- 
ségére, hanem  szaladt  fel  a  várba,   egyenesen  a  kor-- 
mányzóhoz:    feljelentve  a  két  Csulosnikow    orgyilkos 
merényletét. 

A  kormán3'zó  féktelen  dühbe  jött  ez  eset  hallatára. 
Rögtön  küldte  az  őrjáratot  a  két  Csulosnikow  elfoga- 
tására s  kimondá  a  fejükre  az  ítéletet.  Hat  hónapi 
nyilvános  kén\'szermunka,  összes  vagyonuknak  elko- 
boztatása  az  állam  és  az  egyház  javára  a  megérdemlett 
büntetés.  Az  ifjabb  Csulosnikow  már  ezt  nem  érezte. 
Benyovszky  ütése  éppen  elég  volt  neki  a  másvilágra. 

Benyovszk}'  maga  is  megfeküdte  ezt  a  verekedést. 
Nagy  kínnal  tudott  hazáig  vánszorogni.  Ott  Chrustiewék 
rögtön  ágyba  fektették,  bekötötték  a  sebeit,  mire  ő 
mély  ájulásba  esett.  Mikor  felocsúdott  s  felveté  a 
szemeit,  Afanázia  angyalarczát  látta  maga  előtt. 

Nilowék,  a  mint  Benyovszky  balesetét  megtudták, 
rögtön  oda  siettek  a  látogatására  s  el  nem  hagyták 
őt  addig,  a  míg  életre  térni  nem  látták. 


ÉLETRAJZ. 


127 


Benyovszk}",  az  ápoló  kezeket  csókolva,  biztosítá 
a  szerető  szíveket,  hogy  semmi  baja  sincsen. 

»Jó  az  Isten ! «  suttogá  Afanázia,  s  egy  szent  képet 
dugott  lopva  a  kedvese  párnája  alá. 

Azonban  Benyovszk3-nak  tíz  napig  kellett  az  ágyat 
nyomni  a  tusakodásban  kapott  sebei  miatt. 

Az  alatt  legalább  megtudta,  hogy  milyen  sokan 
és  milyen  nagyon  szeretik:  nemcsak  a  bajtársak,  még 
az  ellenfelek  is. 


NYÜLCZADIK  FEJEZET. 

Január  i-je  volt,  óhitű  számítás  szerint.  A  bolse- 
reczki  vár  bástyáin  durrognak  az  ágyúk,  s  a  Szent- 
Péter  és  Pál  ágyúi  viszonozták  az  üdvlövéseket.  Min- 
den igazhivő  orosznál  lepényt  sütnek  a  mai  napon, 
hamisítatlan  árpalisztből,  megkenve  áfonya-ízzel  és 
behintve  fenyömaggal.  Otthon  az  elhagyott  hazában 
ilyenkor  minden  háznál  malaczot  sütnek;  még  a  leg- 
szegénj'ebbnél  is:  —  ez  előre  túr,  szerencsét  hoz; 
itt  bizony  a  sertést  még  ez  időben  nem  tisztelik,  elég 
az  irámszarvas  hús,  az  is  előre  túr,  mikor  a  havat 
lapátolja  a  moszat-abrakért,  a  széles  szarvával. 

A  bolsai  száműzöttek  is  víg  lakomát  csaptak  oda- 
haza, mikor  a  templomból  és  az  elöljáróságnál  tett 
tisztelkedésböl  hazatértek.  Ez  a  víg  lakoma  azonban 
kicsiny  híján,  hog}^  halotti  torrá  nem  változott  az 
egész  társaságra  nézve,  mely  Chrustiew  házánál  volt 
összegyűlve. 

Ebéd  közben  theát  szoktak  inni:  >>téglatheát.« 
A  Khinából  hozott  theát  ugyanis  téglapor  közé  szok- 
ták dagasztani,  hogy  az  ereje  el  ne  menjen  s  hasz- 
nálás alkalmával  letörnek  belőle  egy  darabot,  azt 
mozsárban  összezúzzák,  úgy  főzik  meg.  A  téglapor 
leszáll  a  theaüst  fenekére,  a  thea  felül  marad. 

Mind  a  theát,  mind  a  hozzávaló  czukrot,  szíves 
ajándékul,  a  bolsereczki  ismerős  kalmároktól  kapták, 
a  kikkel  Benyovszky  együtt  szokott  sakkozni. 

Rövid  idő  múlva  Pánow  felordít : 

—  Meg  vagyok  mérgezve ! 

A  gyomrában  maró  fájdalmat  érez. 

Hirtelen  dióolajat  hoznak  neki  s  megitatják  vele; 
de  néhány  perez  múlva  már  a  társaság  minden  tagja 
érzi  azt  az  elrémítő  hascsikarást,  a  mitől  hideg  ve- 
ríték ül  az  ember  homlokára,  s  habzó  tajték  jelenik 
meg  az  ajkain.  Mindnyájan  megvannak  mérgezve. 
A  társaság  minden  tagját  előveszik  a  görcsök,  a  mik- 
től kínlódva  zsugorodnak  össze.  Maga  Benyovszky 
is  siet  kínzó  fájdalmai  ellen  olajat  inni,  s  miután  mér- 
tékletes szokásai  mellett  ő  csak  keveset  ivott,  a  kínzó 
görcsei  hamar  el  is  múlnak,  de  az  egész  teste  még 
sokáig  reszketös  lesz.  Pedig  neki  kell  a  többi  baj- 
társait a  nagy  veszedelemben  ápolni,  gyógyítani ;  tizen- 
négy betege  van.  S  azoknak  némelyikét  a  vérhányásig 
kínozza  a  lenyelt  méreg. 

Az  összecsődülő  többi  társak  nagy  hirtelen  meleg 
irámtejet    hoznak,    azt    itatják    a   megmérgezettekkel, 

mire  azoknak  a  g3'omorgörcsei  lassankint  elmúlnak. 
Ekkor  megkísértik  egy  macskán  és  egy  kutyán  a 
gyanúba  vett  czukor  hatását ;  mind  a  két  állat  nagy 
kínvonaoflások  között  múlik  ki.  Tehát  a  czukor  van 
megmérgezve. 

Ki  küldte  ezt  a  czukrot  ajándékba? 

Casarinow ! 

Az  a  Casarinow,  a  ki  a  hetmannal  azt  a  szerző- 
dést kötötte  az  ötven  sakkjátszmára,  s  a  ki  már  eddig  is 
annyi  töméntelen  pénzt  elvesztett  Benyovszky  ellenében. 

Tehát  a  bosszúvág}^  e  gonosztett  forrása. 

—  Hallgassunk  el  e  dologról  urak,  monda  Be- 
nyovszky. Ennek  az  ármánynak  majd  a  végére  járok: 
tegyünk  úgy,  mintha  semmiről  sem  tudnánk. 

Pánowot,  a  ki  sokat  vett  be* a  méregből  s  még 
egyre  rosszul  volt,  kunyhójába  vitték,  az  ifjú  Csurint 
pedig,  a  ki  belehalt,  szép  csendben  beszenteltették  a 
protopópával  és  eltemették  a  maguk  félreeső  temető- 
jébe :  szokás  szerint  egy  élőfa  alá,  követ  hengerítve  fölé. 

Csak  másnap  délben  ment  fel  Benj^ovszky  a  kor- 
mán3'zóhoz,  magával  vive  a  megmérgezett  czukor- 
süveget. 

Most  a  legnehezebb  szerepet  kellett  eljátszani 
Benyovszkynak,  a.  leggyűlöletesebbet:  a  feladóét.  Utá- 
latos egy  hivatal!  Még  a  hóhérmesterségnél  is  rútabb. 
De  a  társaság  jólléte  úgy  kívánta!  Azt  is  teljesíteni 
kellett.     A  »nép«  szava  parancsol. 

A  kormányzó  alig  akart  hinni  Benyovszk}-  sza- 
vainak. 

—  Ejh!  Az  a  Casarinow!  Tetőtől  talpig  becsületes 
ember.     Ki  tenne  fel  róla  ilyent? 

Benyovszky  aztán  ajánlott  egy  tervet,  a  mely  sze- 
rint mindjárt  ki  fog  derülni,  tette-e  azt  Casarinow, 
vagy  sem.     Tréfa  lesz  az,  komoly  véggel. 

Nilowné  asszonynak  nagyon  megtetszett  ez  a  tréfa. 

Meg  kell  hívni  Casarinowot,  még  egy  pár  kalmár 
társával  a  kormányzóhoz  egy  kis  ozsonnára.  Elébb 
azonban  a  hetman  és  a  korlátnok  hadd  jöjjenek  ide. 
Benyovszky  addig  vonuljon  félre  a  benyílóba,  s  ott 
várja  a  dolog  kimenetelét. 

A  hetman  és  a  korlátnok,  megértve  a  kormány- 
zótól a  Benyovszky  vádját,  egészen  képesnek  tárták 
Casarinowot  erre  a  gonosztettre.  (Ok  tudták,  hogy 
mennyi  pénzt  elzsebeltek  tőle  Benyovszky  segítségé- 
vel.) Most  aztán  kaptak  rajta,  hogy  az  egész  vagyonát 
elkobozhatják,  ha  kisül  rá  ez  a  bűntett,  az  állam  szá- 
mára. (A  mi  annyit  jelent,  hogy  ők  hárman,  a  kor- 
mányzóval, megosztoznak  rajta.) 

Utóbb  jött  íHasarinow,  egy  pár  komájával.  Nagyon 
beszédes  kedvében  volt.  Elmondta,  hány  hajót  készül 
felszerelni  a  szigeteken  megkezdődő  tengeri  vidra- 
vadászatra. E  közben  a  kormán3'zó  theát  töltögetett 
a  findzsákba,  s  czukrot  rakott  bele. 

—  Szereted-e  a  theát  komám? 

—  Oh  de  nagyon! 

—  Rummal,  vagy  czukorral? 

—  Sok  rummal  és  még  több  czukorral. 

—  Hát  csak  tégy  még  bele.     Potya-czukor. 

—  Potya-czukor,  hebegé  a  kalmár  s  nyitva  ma- 
radt a  szája. 

—  Az  ám.  Most  kaptam  Benyovszkytól.  O  hozta 
egész  süveggel.  Ö  is  bizonyosan  ajándékba  kapta 
valami  jó  barátjától  a  városból. 

Casarinow  ráismert  a  saját  mérgezett  czukrára  a 
kékes  színéről.  Egyszerre  elment  a  theázási  kedve. 
Azt  mondta  gyomorgörcse  van,  nem  ihatnék. 

—  Hát  arra  meg  éppen  jó  a  thea.  Csak  vágd  be 
hamarosan  azzal  a  csészével. 

A  nyavalyás  kezébe  vette  a  findzsát,  de  az  úgy 
reszketett,    hogy  mind   a  bekecsére   önté   a  tartalmát. 

—  Nyeld  le  mindjárt!  rivallt  rá  a  kormányzó  pa- 
rancsoló hangon,  a  hetman  is  odaugrott  hozzá  s  meg- 
fogta a  gallérját,  »iszol,  vagy  sem?<( 

A  nyomorult  erre  eldobta  a  kezéből  a  csészét  és 
térdre  esett  a  kormányzó  előtt. 

—  Mindent  megv^allok.  A  czukor  meg  van  mér- 
gezve.    Én  küldtem  azt  Benyovszk^-nak. 

—  Miért  akartad  őt  elpusztítani? 

—  Hogy  megszabadítsam  a  tartományt  egy  ször- 
nyetegtől, a  ki  felakarja  lázítani  a  száműzötteket, 
el  akar  foglalni  egy  hajót,  s  megszökni  Kamcsat- 
kából.  • 

—  Hazudsz!  Azért  akartad  öt  megölni,  mert  sok 
pénzedet  elnj-erte  a  sakkjátékon. 

—  Esküszöm,  hogy  igazat  mondok.  Az  egyik 
czinkostársuk  beszélte  el  nekem :  Biaczínin,  a  ki  maga 
is  az  összeesküvökhez  tartozik. 

A  Biaczinin  név  hallatára  Benyovszkyn  volt  a 
megrettenés  sora.  Rosszullét  ürügye  alatt  búcsút  vett 
a  hölgyektől  s  igyekezett  a  szánkójához  jutni,  hogy 
sietve  értesíthesse  a  társait  az  árulásról. 

Addig  azonban  nem  menekülhetett  a  szerető  szívek 
köréből,  míg  Nilowné  asszony  házi  szereit  végig  nem 
kóstolta,  a  melyek  ilyen  alkalomnál  csodahatással 
bírnak. 

Mikor  az  udvarba  leért,  már  akkor  ott  látta  a 
kapubolt  alatt  Casarinowot,  a  mint  a  porkoláb  kovácsa 
a  láncz  békóját  verte  a  lábára.  Nagyon  rövid  pro- 
czeszust  csináltak  vele.  A  szép  sarkig  érő  tengeri 
vidra  prémes  bundáját  is  lehúzták  róla  s  ráadták  a 
rabok  foltos  irámbőr  dókáját. 

Fázott  a  látványtól. 

Gyilkosa  volt  ez  ember;  de  mégis  öt  vádolta 
miatta  a  lelkiismeret.  O  n3'erte  el  annak  a  pénzét, 
ö  ingerelte  fel  a  bosszúját  és  most  ő  vádolta  be.  Ennek 
az  embernek  az  egész  romlását  ő  okozta. 

De  hát  itt  most  ne  legyen  az  embernek  szíve. 
A  kinek  szabadság  kell,  annak  a  szívében  ne  lakjék 
más,  csak  a  szabadság.  Ne  lakjék  benne  se  szerelem, 
se  szánalom,  se  félelem:  csak  a  szabadság. 

Mégis  arra  gondolt,  hogy  ö  ezt  a  koldusbotra  és 
börtönbe  juttatott  embert  még  egyszer  kiszabadítja 
és  újra  vagyonhoz  juttatja. 

Ámde  volt  egy  másik  élő  lélek,  a  kinek  a 
számára  nem  volt  kegyelem.  Most  azzal  ment  vé- 
gezni. 

A  mint  vágtató  kutyáival  hazaérkezett  a  szám- 
űzöttek falvába,  azonnal  összehítta  a  gyülekezeti  színbe 
az  egész  társaságot. 

Mikor  mind  együtt  voltak,  elmondta  nekik,  a  mit 
a  kormán3vónál  hallott. 

—  Van  közöttünk  egy  áruló.  Te  vagy  az!  szólt 
Biaczininra  mutatva. 

Biaczinin  térdre  roskadt  és  némán  lehajtá  fejét. 
Egy  szava  nem  volt,  hogy  magát  védelmezze. 

—  Olvassátok  fel  neki  az  alkotmányt,  melyre  meg- 
esküdött. 

Felolvasták  előtte. 

—  Megesküdtél-e  erre? 

—  Meg. 

—  Felvetted-e  utána  az  úrvacsoráját? 

—  Fel. 

—  ítéljen  a  társaság  fölötted. 

Egy  korsót  tettek  le  a  középre.  Minden  tagtárs 
kapott  egy  fehér  és  egy  fekete  kavicsot.  Azt  vethette 
a  korsóba,  a  melyiket  akarta. 

Huszonnégyen  voltak  Biaczininen  kívül.  Pánow 
még  betegen  feküdt,  Csurin  el  volt  temetve.  Ben3-ovszky 
a  főnök  csak  akkor  szavaz,  ha  a  fehér  és  fekete  ka- 
vicsok száma  egyenlő. 

A  golyózás  megtörtént,  a  kavicsokat  kiöntötték 
a  korsóból. 

Mind  a  huszonnégy  fekete  volt. 

—  Halálra  vagy  ítélve,  monda  ki  a  súlyos  hatá- 
rozatot Benyovszky.  Három  órát  engedek  a  magadba 
térésre.  A  protopópa  itt  marad  addig  veled,  s  elkészít 
a  másvilági  útra. 

Minden  rendben  történt. 

A  három  óra  leteltével  előjöttek  a  társak,  hatnak 
a  nevét  kihúzták  egy  süvegből :  az  a  hat  fogta  a 
puskáját,  Biaczinint  közre  vették  s  kikísérték  a  me- 
zőre. 

Újhold  volt,  sűrű  köd,  sötét  ég. 

Odakinn  a  mezőn  letérdepeltették  az  áruló  társat 
Csurin  sírjára  s  föbelötték. 

Azutíin  telerakták  a  csizmája  szárát,  meg  a  zsebeit 
ólommal,  vállaikra  vették  a  hulláját  s  elvitték  a  folyam- 
hoz. A  jégen  egy  négyszögű  léket  vágtak,  abta  alá- 
ereszték  a  holttestét.  A  jégdarabot  újra  visszatették 
a  helyére. 

Ez  a  játék  ilyen  pénzbe  megy. 

A  kormányzó  azonban  nem  hagyta  a  füle  mellett 
elhangzani  az  elitélt  Casarinow  vádját. 

—  Keressétek  nekem  elő  ezt  a  Biaczinint! 

A  fogdmegei  aztán  elöhajhásztak  valahonnan  egy 
kozákot,  a  kinek  szintén  Biaczinin  volt  a  neve.  De 
az  a  jámbor  kitagadta  magát,  hogy  ő  soha  hírét  sem 
hallotta  se  Benyovszkynak,  se  a  társainak,  nem  hogy 
beszélt  volna  velük  valaha. 

Az  igazi  Biaczinin  olyan  helyen  volt  már,  a  hol 
hallgatnak. 

A  kormányzó  még  dühösebb  lett  Casarinowra. 

—  No  hát  még  a  hamis  vádaskodást  is  be  kell 
írni  az  ítéletébe  a  gézengúznak. 

Bizonyára  ez  is  nehéz  sakkpartié  volt!  Benyov- 
szky  a  maga  fejét  tette  föl  az  ellenfelével  szemben. 
Megnyerte,  s  eltette  a  nyereséget  oWan  hideg  vérrel, 
mint  a  többit. 

A  SZERELMET  TITKOLNI  NEM  LEHET. 


Egy  nap  megmenekültek  az  összeesküvők  a  meg- 
mérgezés  és  az  árulás  kettős  halálveszedelmétől,  más- 
nap folytatták  tervük  kivitelét,  mintha  semmi  sem 
történt  volna. 

Benyovszky  új  tagokat  vett  föl  a  szövetségbe: 
kiszolgált  tengerészeket,  a  minőkre  legtöbb  szüksége 
van.  A  neveik:  Boscarew,  Izmailoíf  és  Lapin.  Ezekkel 
az  összeköttetést  fentartani  Stefanowra  bízta.  Azután, 
hogy  összeesküvési  tervük  jobban  el  legyen  takarva, 
szétoszlatja  a  társaságot,  kiadva  mindegyiknek  a  maga 

feladatát.  Néhánynak  el  kell  közülök  menni  Nisney 
Osztrogba;  ád  nekik  pénzt,  hogy  ott  berendezhessék 
magukat  s  a  kormányzótól  engedelmet  a  távollétre, 
vadászat  végett,  azután  ajánló-levelet  a  fiatal  kormány- 
zóhoz, a  kit  kölcsöne  által  lekötelezett.  —  Csak  ápril 
közepén  kell  újból  összetalálkozniuk;  a  mikor  már  a 
hajók  felszerelésének  munkája  megindul. 

Január  7-én  a  kormányzó  házánál  látogatást  tett. 
Az  egész  családot  nagy  málházás  közepett  lepte  meg. 
Útra  készültek.  A  kormányzó  körutat  szándékozott 
tenni  Kamcsatka  tartományaiban.  Ez  az  ő  tisztességes 
mellékjövedelme.  Minden  faluban  ajándékkal  jönnek 
eléje,  s  az  sokat  hoz  a  konyhára. 

Nilow  úr  azt  kérdezte  Benyovszkytól,  hogy  nem 
volna-e  kedve  velük  menni  az  útra. 

Benyovszky  azt  felelte  erre,  hogy  a  kormányzó 
kivánsága  ő  rá  nézve  parancsolat.  E  fölött  aztán  nagy 
lett  az  öröm  az  egész  családnál. 

De  annál  nagyobb  volt  a  zúgolódás  a  kormányzó 
ellen  a  hetman  és  a  korlátnok  részéről. 

—  Te  elviszed  innen  Augusztovicsot,  mikor  annak 
itt  dolga  van. 

—  Mi  dolga  van  itt  Augusztovicsnak,  ha  az  én 
gyermekeim  nem  lesznek  itt. 

—  Hát  az,  hogy  a  mi  sakkjátszmáinkat  folytassa. 

—  Hát  hiszen  g3^ertek  ti  is  velünk,  viszünk  sakk- 
táblát magunkkal,  s  ha  olyan  nagyon  szeretitek  a 
sakkot:  játszhattok  Augusztovics  Móriczczal. 

—  Az  ám,  csakhogy  akkor  ő  nyeri  el  a  mi  pén- 
zünket. 

—  Gutát!  Hát  olyan  jó  sakkozó  ez  a  ficzkó? 
Ugyan  valljátok  meg  tiszta  lélekkel,  mennyit  csikart 
el  már  a  számotokra  ez  a  ficzkó  a  kalmároktól  a  sakk- 
játékon ? 

A  hetman  dicsekedő  orczával  monda  meg  az  ösz- 
szeget: 

—  Negyvenkétezer  rubelt, 

—  Hüh!  kiálta  fel  a  kormányzó  elszörnyedve. 
Hiszen  ti  rablók  vagytok ! 

A  korlátnok  vette  észre  a  kormányzó  szemeinek 
forgásából,  hogy  komolyan  méltatlankodik  reájuk,  s 
sietett  elejét  venni  a  főnök  erkölcsi  érzülete  kitöré- 
sének. 

—  Abban  egyeztünk  meg.  egymás  között,  hogy 
összes  nyereségünknek  a  tizedrészét  félreteszszük  a 
te  kedves  leányaid  számára. 

—  Ühm!  dörmögé  a  kapzsi  hetman  a  szakállába. 
Én  erről  az  egyességről  semmit  sem  tudok.  —  Hanem 
Benyovszky  megrántotta  a  kabátját,  hogy  ne  szóljon. 
—  A  kormányzónak  aztán  erre  a  nyilatkozatra  egy- 
szerre kigömbölyödött  az  arcza :  —  Ah,  hiszen  ti  derék 
becsületes  emberek  vag^'tok! 

A  hetman  arczárói  azt  lehetett  leolvasni,  hogy 
jobban  szerette  volna,  ha  rablónak  nevezik  —  al  pari  — 
mint  derék  becsületes  embernek  —  tíz  perczent  le- 
vonással; Benyovszky  azonban  félrevonta,  s  addig 
kapaczitálta,  hogy  milyen  hasznos  lesz  ez  a  nagy- 
lelkűség, s  mennyi  gazdag  aratás  áll  még  előttük  a 
körút  alkalmával,  míg  nagy  dohogva  belenyugodott 
a  kényszerített  nemes  áldozatkészségbe. 

A  kormányzó  ez  alatt  áthivatta  a  leányait  a  szo- 
bába, mind  a  hármat,  oda  állítva  őket  sorba  az  urak  elé. 

—  No  leányok,  ma  ug\'an  jobb  lábbal  keltetek 
fel  az  ágyból!  Nem  hiába  mondta  anyátok:  »a  ki  ked- 
den reggel  éhomra  prüszszént,  azt  nagy  szerencse 
éri.«  No  lám  ezek  a  derék  nemes  urak,  abból  a 
nyereségből,  a  mit  becsülettel  szereztek  a  kereskedők- 
től a   sakktábla   mezején,   a  ti  számotokra  félretettek 

négyezerkétszáz  rubelt,  s  azt  még  ma  estig  az  én 
kezembe  le  fogják  tenni.  —  Mondjátok,  hogy  »köszön- 
jük  szépen  uraim !«  Ezt  ők  valóban  megérdemlik 
tőletek.  De  különösen  megköszönjétek  ez  ajándékot 
a  jeles  Augusztovics  Móricznak,  a  kinek  bölcsessége 
juttatott  benneteket  ehhez  a  nem  várt  szerencséhez. 
No  hát  melyitek  tud  valamit  mondani? 

A  két  menyecske-leány  bizony  nem  tudott;  de 
annál  jobban  értett  a  szép  szóhoz  Afanázia,  Odalépett 
Benyovszky  Móriczhoz  s  forró  kezével  megfogta  a 
kezét. 

—  Bizony  nagy  hálával  leszünk  mi  ö  hozzá;  de 
te  is  segíts  e  hálánkat  igazzá  tenni  atyám.  Te  tőled 
függ,  hogy  a  szegény  száműzöttért  odafenn  a  hatalmas 
czárnő  előtt  közbenjáró  légy;  vetesd  le  róla  a  nehéz 
ítéletet ;  hadd  legyen  szabad  ember,  mint  a  többiek. 
Akkor  aztán  megjutalmazhatod  valami  hivatallal  a  kor- 
mányzóságnál. Hisz  az  csak  a  te  jóságodtól  függ. 
Ott  ő  előre  fog  menni.  Én  azt  szeretném,  hogy  ő 
nagyon,  nagyon  boldog  legyen. 

Es  aztán  kevés  vártatva  hozzá  tévé  halkan,  tűz- 
láng pirulással  az  arczán: 

»Es  én  nem  kívánok  semmit  ol}^  forrón  az 
égtől,  minthogy  azt  a  boldogságot,  a  mit  szá- 
mára óhajtok,    egykor    megoszthassam    vele.« 

Nem  csoda,  ha  ez  a  meglepő  vallomás  pogány  ha- 
ragra lobbanta  a  kormányzót.  Méltó  dühében  kikapta 
az  evőkését  a  zsebéből,  hogy  most  mindjárt  legyilkolja 
vele  mind  a  leányát,  mind  annak  a  szíve  választottját; 
de  mielőtt  a  bicskát  kinyithatta  volna,  a  hetman  és  a 
korlátnok  közbevetették  magukat,  elfogták  a  két  kar- 
ját, kivették  a  kezéből  a  kést.  Meg  voltak  szeppenve ; 
ha  most  ez  lebicskázza  Benyovszkyt,  oda  a  sakk- 
nvereség! 

A  lefegyverzett  kormányzó  legalább  a  süvegét 
vágta  oda  Benyovszky  lábához,  a  mire  eg5"szerre  el- 
kezdett a  feje  gözfelhöt  bocsátani,  mint  egy  fortyogó 
theáskatlan.     Szidta  kegyetlenül: 

—  Te  sehonnai !  Te  tolvaj !  Te  hétnyelvű  kutya ! 
Hát  azért  szedtelek  én  fel  a  szemétből,  azért  etettelek 
ki,  azért  ruháztalak  fel,  hogy  a  leányom  elcsábítsd  a 
hátam  mögött?  Mivel  babonáztad  meg,  te  boszorkány- 
mester? Mit  adtál  be  neki,  te  méregkeverő?  Most 
mindjárt  kigyúrom  a  lelked! 

A  két  főúr  csitította  szépen. 

—  Ugyan  kegyelmes  úr,  ne  mérgelődjél!  monda  a 
hetman.  Megárt  az  egészségednek.  Még  megüt  a  guta. 

. —  Hát  tehet  arról  Augusztovics,  hogy  a  leányod 
belészeretett?  okoskodék  —  nagyon  helyesen  —  a  kor- 
látnok. 

— Legyen  eszed,  kegyelmes  úr,  válta  fel  a  hetman. 
Hiszen  megeshetik,  hogy  Augusztovics  kegyelmet  kap 
a  czárnőtől,  s  akkor  mi  szorítunk  neki  helyet  a  hiva- 
talban. 

Ez  az  okoskodás  megállítá  Nilow  úr  haragrohamát. 

—  Ugyan  már  mi  alapon  kaphatna  kegyelmet  a 
lázadó  farkas? 

—  No  tudod,  Nagy  Péter  czárnak  ama  rendelete 
foh'tán,  melynél  fogva  minden  száműzött,  a  ki  vala- 
mely gonosz  merén3^1etet  feljelent,  a  mi  a  kormán}^ 
vagy  annak  hivatalnokai  ellen  forraltatott,  rögtön  sza- 
baddá lesz.     Monda -a  hetman. 

—  És  bizonyára  Augusztovics  Móricz  megtette  azt, 
tódítá  a  korlátnok,  a  midőn  Casarinow  gonosz  merény- 
letét felfedezte  előttünk.  A  nélkül  te  is,  én  is,  a 
hetman  is,  mind  holt  emberek  volnánk.     Világos! 

—  No  az  igaz:  szólt,  kifújva  az  utolsó  haragját 
a    kormányzó,    s    felhagyta    tenni    a   fejére   a  földhöz 

csapott  kalpagját.  De  hát  nem  találjátok,  hogy  mégis 
szégyen  gyalázat  az  rám  és  az  egész  Nilow  családra, 
hogy  a  leányom  ennyi  idegen  ember  hallatára  fele- 
ségül meri  magát  ajánlani  egy  sehonnainak! 

—  De  gondold  meg,   hogy   ö  egy  magyar  bojár! 

—  Es  azonfelül  egy  lengyel  generális! 

—  No  az  igaz,  hagyta  rá  Nilow  úr ;  de  csak  mégis 
a  föld  alá  kellene  sülyedni  az  olyan  leánynak,  a  ki 
olyan  orczátlan,  hogy  maga  nyilatkozik  egy  férfi  előtt. 

—  Hát  hiszen  a  szegény  száműzött  csak  nem 
tehette. 

—  No  az  megint  igaz.  Az  szemtelenség  lett  volna 
tőle.  Hát  úgy  hiszitek,  hogy  én  ezért  megbocsáthatok 
neki?  No  hát  híjátok  ide  a  feleségemet. 

Erre  a  szóra  aztán  Nilowné  asszony  is  berohant 
a  szobába.  A  nő  és  a  leányok  odaborúltak  a  család- 
apa lábaihoz,  elkapkodva  a  kezeit,  s  csókjaikkal  és 
könnyeikkel  addig  nedvesítek  azokat,  míg  meglágyíták 
az  egész  embert. 

Nilow  úr  egyre  szidta  Benyovszkyt;  de  a  szidal- 
mazás közben  utasításait  osztogatá  a  kétfelül  istápoló 
és  csitítgató  hivatalnok  társának:  »no  hát  írjátok  meg 
azt  a  felmentési  okmányt,  a  mit  a  czárnöhöz  felkül- 
dünk:  —  te  érted,  kutyahitű  te!  —  Nekem  ugyan 
Nagy-Péter  czár  ukáza  teljhatalmat  ád,  hogy  ilyen 
esetben  magam  is  kegyelmet  adhassak  !  Megállj 
csak,  gyalázatos  gazficzkó !  —  Te  derdidasztanító ! 
Majd  megtanítalak  én  téged  muszkáúl  grammatika 
nélkül!  —  Hát  aztán  mi  hivatalt  találjak  ki  a  számára? 
Rendőrhadnag}^ ?  Jó  lesz?  —  De  az  mégis  hallatlan, 
hogy  egy  kegyes  apának  a  leányát,  híre  és  tudta 
nélkül  elcsábítsák.  —  Magammal  fogom  vinni  az  útra 
a  semmirekellőt.  Hárfázni  tanította  a  gazember!  No 
megállj,  majd  megmutatom  én  neked,  hogyan  pengetik 

a  hárfát !  —  Holnapra  híjátok  össze  a  törvényszéket. 
Hadd  mondja  ki  a  szabadságát.  —  Egy  czudar  szám- 
üzöttel  csak  nem  utazhatom  egy  társaságban!  —  Ha- 
nem addig  távol  a  testemtől !  Hallottad  ?  Takarodj ! 
—  Hanem  aztán  holnap  visszajöjj.  —  Majd  aztán  be- 
szélünk a  többiről.  Attól  a  Kuzmától  visszakérem  a 
jegygyűrűt.  Mikor  részeg,  nagyon  bölcs,  sokat  fecseg. 
Nem  szeretem  az  olyan  embert.  Aztán  majd  beszélek 
Augusztovics  uramnak  a  fejével.  No,  keljetek  fel  a 
lábamtól!  Megbocsátok  hát.  Te  pedig,  te  tolvaj  csá- 
bító, marsch  előttem !  —  Kisérjétek  ki  asszonyok,  hogy 
el  ne  lopjon  valamit. 

Benyovszky  ekként,  az,  apától  kergetve,  az  anyától 
és  leányaitól  kisérve,-  hagyta  el  a  szobát  e  válságos 
jelenet  után. 


TIZEDIK  FEJEZET. 


A  VÉRBÍRÓSÁG  ELŐTT; 


Valahányszor  az  egyik  veszélyből  kiszabadult  Be- 
nyovszky,  ott  várta  a  másik. 

Ha  az  orosz  elöljárók  gyanúját  elaltatá,  fölébreszté 
az  összeesküvőkét. 

A  hír  gyorsabb  volt,  mint  az  ö  lábai. 

A  kormán3'zó  segédtisztje,  íródiákja  kibeszélte  a 
várbelieknek,  azok  a  polgároknak,  hogy  Benyovszky- 
val  mi  történt;  mire  Benyovszky  kilépett  a  várból, 
minden  szemközt  jövő  ragyogó  orczával  üdvözölte: 
megállíták,  megölelték,  összecsókolgatták,  úgy  gratu- 
láltak neki  a  felszabadulásához. 

Hanem  a  sok  ragyogó  arcz  között  akadt  egy  sötét 
is.  Az  összeesküvők  minden  lépten-n3-omon  kém- 
szemmel kisérték  vezérüket.  Maga  Pánovv,  egy  Cátói 
jellem,  járt  örökösen  a  sarkában.  Ott  volt  a  piaczon, 
mikor  a  várból  lejövő  Benyovszkyt  a  boltokból  kitó- 
duló polgárok  olyan  szívélyesen  üdvözölték.  Sietett 
rögtön  a  száműzöttek  telepére,  egész  felháborodássaL 
Ott  találta  Chrustiewet,  Stefánowot  és  Báturint. 

—  Rossz  hírt  hozok!  monda  Pánow.  Elárult  ben- 
nünket Benyovszky. 

—  Lehetetlen  az !  szólt  Chrustiew. 

—  Mégis  igaz.  Az  egész  város  beszéli.  Szabaddá 
lett  téve  a  kormányzó  által,  Péter  czár  ukáza  értel- 
mében, a  miért  elárulta  az  összeesküvést  a  kormány 
ellen. 

—  Akkor  meg  kell  neki  halni!    kiáltá  Stefánow. 

—  Csendes  vér,  czimborák,  csitítá  őket  Chrustiew; 
hátha  máskép  is  lehet. 

—  A  hogy  ő  elítélte  Biaczinint,  a  hogy  azt  kivé- 
gezteté :  ő  is  úgy  legyen  elítélve  és  megölve !  heves- 
kedék  Stefánow,  ki  régen  fente  a  fogát  már  Benyov- 
szkyra. 

—  De  Biaczinin  elébb  törvényszék  elé  lett  állítva,, 
rendesen  bevádolva,  maga  mindent  bevallott,  úgy  lett 
elítélve,  szólt  Chrustiew.  Állítsátok  Benyovszkyt  is 
a  törvényszék  elé,  vádoljátok  el,  védje  magát:  akkor 
ítéljetek  fölötte. 

—  Majd  fog  az  nekünk  idejönni  többet,  a  farkas- 
verembe !  tüzelt  a  hevesvérű  Stefánow.  —  Ö  ott  marad 
az  urakkal,  s  minket  szépen  összefognak.  —  Le  kell 
öt  orgyilkolni.  —  Én  magamra  vállalom.  —  Bemegyek 
a  városba,  felkeresem,  úgy  teszek,  mintha  én  is  üdvö- 
zölném: megölelem,  s  a  közben  a  ködmenem  ujjába 
rejtett  kést  a  hátán  keresztül  a  szívébe  szúrom. 

—  Nem  jó  lesz  az!  tiltakozók  ez  ellen  Chrustiew, 
Fényes  holdvilágnál !  Mindnyájunkat  veszedelembe  dön- 
tenél  vele.  Hívjátok  össze  a  társakat  törvényszékre. 
Ha  visszajön  Benyovszky,  akkor  védje  magát  előttünk; 
ha  nem  jön  vissza,  akkor  ám  gondoskodjunk  róla, 
hogy  el  legyen  emésztve. 

A  száműzöttek  az  adott  jelre  összegyűltek  a  nagy 
faházban. 

Benyovszky  sokáig  késett,  a  sok  üdvözlő  isme- 
rőssel való  találkozás  miatt;  a  hold  lement,  a  sűrű 
ködtől  még  sötétebb  lett  az  éjszaka.  A  kunyhón  kívül 
őrt  álló  összeesküvő-vezetők  nyugtalankodni  kezdtek. 
Végre  hangzottak  a  közeledő  léptei.  Rá  lehetett  azokra 
ismerni,  egyik  lépésének  a  dobbanása  súlyosabb  volt, 
mint  a  másiké.  Majd.  az  alakja  is  látható  lett,  a  mint 
a  ködből  kibontakozott. 

»Szabadságot  adjon  Isten!«  Ez  volt  az  üdvözlő 
»Isten  jó  nap«  a  szövetségesek  között. 

Egyikük  sem  viszonozta  a  szokott  mondással 
»mind  halálig.« 

—  Jó  hírt  hozok,   bajtársak!   monda   Benyovszky. 

—  Ez  a  jó  hír  még  valakinek  az  életébe  kerülhet! 
felelt  rá  mogorván  Pánow. 

—  Vártatok  rám? 

—  Igen,  te  rád  vártunk.  Jöjj  a  gyülekezetbe. 
A  tanács  együtt  ül. 

—  Miért  kellett  azt  most  összehívni?  Valami  baj 
van  ? 

—  Nagy  baj.     Árulás  van  közöttünk. 
■ —  Ki  az  áruló? 

—  Te  magad.  Jöjj  bíráid  elé.  Te  magad  alkot- 
tad a  törvényt.     Vesd  alá  magadat. 

—  Mit  jelent  ez  Chrustiew?  kérdé  Benyovszky 
elbámulva. 

Gr.  Benyovszky  M.  I.    Életrajz.  lO 

De  Chrustiew  is  visszahúzta  magát  tőle. 

—  Nem  szabad  veled  beszélnem.  Eredj  be  a 
bíráid  elé. 

Benyovszky  belépett  a  faházba,  kisérve  a  négy 
összeesküvőtől.  A  mint  széttekintett,  egyszerre  fel- 
ismerte a  veszélyt,  melyben  forog.  Az  ajtóban  két 
összeesküvő  állt,  kivont  karddal,  az  asztalon  egy  üveg- 
pohár volt,  melynek  zöldes  színű  tartalma  elárulá, 
hogy  halálos  méreg  van  benne.  Az  asztal  mellett 
ülők   arczain  fenyegető  gyanú,    kegyetlen  elszántság. 

Az  elnöki  emelvényt  ezúttal  Chrustiew  foglalá  el. 
Benyovszkynak  ott  kellett  megállni  a  középen. 

—  Mit  kivántok  tőlem? 

—  Benyovszky  Sámuelovics  Ágoston!  szólt  Chru- 
stiew. Emlékezel  rá,  hogy  néhány  nap  előtt  ott  állt 
az  áruló  Biaczinin,  a  hol  te  állsz  most.  Felelj  meg 
magadért. 

—  Ki  vádol? 

—  Én!  szólt  előlépve  Pánow.  Vádollak,  hog}'  a 
kormányzó  által  szabaddá  lettél  nyilvánítva. 

—  Ez  igaz. 

—  Első  Péter  czár  ukáza  szerint. 

—  Az  is  úgy  van. 

—  A  miért  elárultad  a  kormány  elleni  összeeskü- 
vést, 

—  Igazán  azt  tettem. 

—  Akkor  halálíia  vagy. 

—  Dehogy  vagyok  az.  Az  általam  elárult  össze- 
esküvő már  el  is  van  fogva,  be  is  van  börtönözve,  s 
a  miatt  ti  nektek  a  fejetek  ne  fájjon,  elég  ha  a  gyom- 
rotok fájt  miatta.  Az  áruló  Casarinow  az,  a  kinek  a 
feljelentéséért  én  szabaddá  lettem  téve;  mivelhogy 
megmentem  a  kormányzó  és  előkelő  vendégeinek  az 
életét.     Ez  volt  az  általam  elárult  merénylet. 

Erre  a  nyilatkozatra,  mint  egy  varázsütésre,  egy- 
szerre megváltozott  az  egész  társulat  ábrázatja,  a 
fenyegető  arczok  nevetésre  derültek ;  az  egyik  kacza- 
gott,  a  másik  a  szemeit  törülte,  a  harmadik  az  ökleivel 
dobolt  az  asztalon.  Maga  Pánow  bűnbánó  töredelem- 
mel borúit  Benyovszky  lábához,  bocsánatáért  könyö- 
rögve. 

Benyovszky  pedig  felemelte  őt  és  keblére  ölelte. 

—  A  mit  tettél,  jól  tetted.  Vigyázz  ezentúl  is 
mindenkire,   és   ne   hagyd  a  gyanúdat   soha  elaludni. 

—  Soha  nem  fogok  benned  kételkedni  többé.  Ha 
tudnád,  hogy  halálodra  esküdtem!  Chrustiew  akadá- 
lyozott csak  meg.     Ö  állt  érted  jól  a  saját  életével. 

Benyovszky  aztán  sorban  minden  bajtársával  össze- 
ölelkezett. A  méreg-poharat  felválta  az  áldomás-pohár. 

A  lakzi  végeztével,  hogy  a  társaság  hazaszéledt, 
ott  marasztá  Benyovszky  magánál  még  Alexis  proto- 
pópát,  Chrustiew  házi  gazdájával  együtt. 

—  Még  egy  szavam  van  hozzátok.  Meg  vagytok 
elégedve  mindnyájan  velem? 

—  Bizony  meg  vagyunk  elégedve. 

—  No  hát  én  magam  nem  vagyok  megelégedve 
magammal.     Én  igen  rossz  fát  tettem  a  tűzre. 

S  aztán  elmondá  előttük  mindazt,  a  mi  közte  és 
Afanázia  közt  történt.  Azok  nagy  álmélkodva  hallgaták. 

—  Már  most  érthetitek  egészen,  hogy  mi  oka  van 
az  én  gyors  emelkedésemnek  a  kormányzó  kegyeiben? 
már  most  kitalálhatjátok,  miért  kellett  Casarinow  kény- 
szerített  feljelentéséből  részemre  ilyen  nagy  érdemet 
kovácsolni  a  kormányzónak.  Leányának  a  szerelme 
mindennek  a  főrúgója. 

—  Hát  biz  az  nagyon  jó  élesztő  kovász,  monda 
rá  Chrustiew,  a  mi  kenyerünk  kelhet  meg  tőle.  Csak 
te  szerettesd  magadba  még  jobban  azt  a  leányt. 

10* 

—  Igen;  de  ö  nőmmé  akar  lenni;  És  én  nekem 
már  —  van  feleségem  otthon,  ti  nektek  ezt  őszin- 
tén megvallom.  És  én  a  nőmet  szeretem.  Ezóta 
gyermekem  is  van  már,  a  kit  még  soha  sem  láttam. 
Mikor  megszabadulásomért  küzdök,  ő  rájuk  gondolok. 
A  lelkem  otthon  van  a  nőmnél. 

—  Hát  az  nagyon  jól  van,  ha  a  lelked  hazajár 
a  feleségedhez,  szólt  Chrustiew.  De  te  magad  itt  vagy, 
mintha  csak  a  másvilágon  volnál.  Én  biz  a  te  he- 
lyedben elfogadnám,  a  mit  a  jó  szerencse  nekem  szánt. 
Afanázia  gyönyörű  szép  teremtés,  szebbet  álmodni 
sem  lehet.  Egészen  a  tied,  érted  él  hal.  Hát  ini  tör- 
ténhetik veled?  Vagy  sikerül  a  tervünk,  vagy  nem 
sikerűi.  Háromféle  eset  van.  Az  egyik  az,  hogy  meg- 
kísértjük a  megszabadulást,  de  beletörik  a  késünk; 
no  hát  akkor  elveted  a  gondját,  hogy  mit  csinálj  a  két 
feleségeddel?  kapsz  egy  harmadikat,  »a  köteles  leányát. « 
A  másik  eset  az,  hogy  szétmállik  a  szövetségünk,  le- 
mondunk a  viszontagságos  kilátású  szabadulási  tervről, 
no  hát  akkor  itt  rekedsz  te  is:  lesz  belőled  titkár, 
korlátnok,  utóbb  még  kormányzó  is ;  hát  akkor  még 
éppen  jól  jársz  az  Afanáziáddal ;  az  európai  feleséged 
is  majd  férjhez  megy  valami  más  úri  emberhez:  soha 
sem  kerültök  össze.  —  A  harmadik  eset  pedig  az, 
ha  csakugyan  sikerűi  a  megszabadulásunk,  akkor  az 
Afanáziával  kötött  házasságod,  a  melybe  kényszerítő 
körülmények  mellett  jutottál,  magától  felbomlik.  Én 
bizony  azt  a  közmondást  tartom,  hogy  »az  ember 
vágja  el  a  pecsenyét,  a  meddig  meg  van  sülve. « 

Benyovszky  egész  lelkében  felháborodva  utasítá 
vissza  ezt  a  czynikus  tanácsot. 

—  Nem  jól  ismered  az  én  lelkemet,  ha  engem 
képesnek  tartasz  erre.  Hogy  én  egy  ártatlan,  angyali 
szívvel  ilyen  játékot  űzzek.  Vagy  hogy  örülni,  vigadni 

tudjak"  a  föld  egyik  oldalán,  lopott  kéjben,  esküszegő 
csókokban,  midőn  a  föld  másik  oldalán  van  egy  nő, 
a  ki  miattam  gyászban  ül,  és  engem  hűségében  sirat. 
Nem  ismered  te  az  én  fajtámat!  Mi  belül  hordjuk  a 
bírót,  a  ki  fölöttünk  ítél !  Nekem  az  nem  mentség, 
hogy  a  bűnömet  nem  tudja  meg  senki,  ha  én  magam 
tudom. 

—  No  hát  mást  mondok  én,  szólt  közbe  a  proto- 
pópa  Alexis.  Nálunk  oroszoknál  van  egy  bevett  szokás, 
miszerint  a  vőlegény  és  menyasszony,  midőn  az  oltár 
elé  lépnek,  egyúttal  az  eskető  pap  kezébe  leteszik  a 
» tartózkodási  fogadalmat. «  A  világ  nevezi  őket  férj 
és  feleségnek,  pedig  nem  mások  egymásra  nézve, 
mint  testvérek.  —  Én  összeesketlek  titeket  Afanáziával 
ilyen  módon.  S  akkor  a  lelked  meg  lesz  nyugtatva; 
bűnt,  istentelenséget  nem  követsz  el. 

—  Még  akkor  sem  lesz  a  lelkem  megnyugtatva, 
monda  Benyovszky.  Mert  van  a  lelkemben  még  egy 
erősebb  érzés,  mint  a  házastársi  hűség:  a  szabadság 
utáni  vágy.  Ha  ez  az  Istentől  megátkozott  tartomány 
itt  alattunk  mindjárt  maga  volna  is  az  ősparadicsom, 
még  akkor  is  kiszabadítanám  magamat  innen.  Nem 
csupán  a  ti  nektek  adott  eskü,  de  lelkemnek  minden 
gondolatja  ösztönöz  rá,  hogy  szabadságomat  kivívjam. 
A  ki  útamban  áll,  az  a  kormányzó,  ő  a  hatalom  feje. 
Vele  kell  megküzdenem.  Hogyan  kössem  én  magamhoz 
gyöngéd  kötelékkel  annak  az  embernek  a  leányát,  a 
kivel  később  vagy  korább  karddal  a  kezemben  kell 
megütköznöm,  s  vagy  ő  öl  meg  engem,  vagy  én  őtet? 
Es  akkor  tegyem  ezt  a  n^^omorúlt  leányt  annak  a 
férfinak  az  özvegyévé,  a  kit  az  apja  megölt?  vagy 
én  lépjek  eléje  azzal  a  véres  kézzel,  mely  apját  ki- 
végezte, s  nyújtsam  azt  neki,  hogy  aztán  fusson  velem 
a  világba:  árván  és  meggyalázva.  —  Óh  higyjétek  el 

nekem,  hogy  az  a  méregpohár,  a  mivel  ma  megkínál- 
tatok, nem  volt  oly  iszonytató  rám  nézve,  mint  a  mézzel 
telt  kehely,  a  mihez  hozzá  kell  nyúlnom. 

—  És  mégis  ki  kell  azt  ürítened !  kiálta  türelmet- 
lenül Chrustiew.  A  mi  közös  jóvoltunkért.  Mint  a 
kormányzó  veje,  a  mi  tervünk  sikerét  előmozdíthatod, 
biztossá  teheted.  Ha  száz  férfitól  nem  ijedsz  meg, 
most  egy  leány  előtt  reszketsz?  Ki  látott  ilyen  kato- 
nát? Úgy  tudom,  hogy  a  katonák  nem  szoktak  az 
asszonyfélé  elől  meghátrálni.  Tekintsd  ellenségnek! 
A  seb:  seb;  —  a  csók:  csók;  —  leány  adja,  vagy 
kard  adja:  mindegy!  —  Ne  válogass  benne.  —  Vagy 
ha  tudsz  okosabbat,  hát  add  elő. 

—  Tudok  valamit.  Ma  tél  kezdetén  vagyunk, 
a  csillagászok  számítása  szerint,  a  kik  nem  gondoltak 
Szibériára,  mikor  az  évszakokat  meghatározták.  A  kam- 
csatkai  félsziget  mellett  most  köröskörűi  be  van  fagyva 
a  tenger.  Ez  a  jég  hamarább  fel  nem  szakad,  mint 
a  májusi  passzátszelek  alatt.  Nekünk  addig,  ha  senki 
nem  őrizne  is  bennünket,  innen  megszabadulnunk  nem 
lehet.  Ha  volna  is  már  hajónk,  ki  nem  vihetnők  azt 
a  szabad  tengerre.  De  magunknak  is  szükségünk 
van  erre  az  idő-haladékra,  hogy  kellően  felkészülhes- 
sünk. Be  kell  szereznünk  a  hosszú  tengeri  úthoz 
való  élelmi  szereket.  Azután  fegyverekkel,  töltén3^ek- 
kel  ellátni  magunkat.  Titokban  lőport,  ólmot  össze- 
vásárolni. És  mindezekhez  pénzmagot  szerezni.  Az 
alatt  a  bajtársakat  a  munkába  begyakorolni.  A  hajó- 
zás mestersége  nagy  tudomány.  — ■  Tehát  hat  hosszú 
hónapot  kell  itt  e  helyen  kihúznunk.  Hogy  mit  fogok 
én  e  hat  hosszú  hónapon  keresztül  elkövetni,  hogy 
a  híveink  seregét  összetartsam,  szaporítsam,  a  czélhoz 
vezessem?  az  iránt  vannak  némi  homályos  terveim; 
hanem  hogy  mit  fogok  csinálni  egy  szerelmes  leány- 

nyal,  a  ki  jobban  vágyik  boldogsága  napját  látni,  mint 
az  igazi  napot,  melyet  ez  a  kegyetlen  ég  nem  enged 
felvirradni  tavaszig?  azt  csak  az  Úristen  tudja. 

—  Hát  én  tudnám,  hogy  mit  csináljak  vele!  monda 
rá  Chrustiew. 

—  Ti  azonban  segítem  fogtok  nekem,  hogy  mind- 
azokat a  furfangokat  keresztülvihessem,  a  melyekkel 
a  Nilow  kisasszonyn3^al  kötendő  házasságot  elhúzni, 
halasztani  törekszem,  —  Hogy  mit  csinálok,  azt  még 
nem  tudom;  de  hogy  semmit  nem  fogok  tenni  a 
mi  becsületemre  homályt  vetne:  azt  bizonyo- 
san tudom. 

Az  idő  későre  járt.  A  protopópa  haza  kászolódott. 
Benyovszky  és  Chrustiew  elkisérték  a  város  palánkjáig, 
hogy  útközben  meg  ne  egyék  a  medvék. 


TIZENEGYEDIK  FEJEZET. 


A  LEGDRÁGÁBB  CSÓK. 


A  mesével  lenne  határos  az  a  siker,  mely  Be- 
nyovszky  minden  léptét  követte,  ha  annak  indokait 
fel  nem  lehetne  találni. 

A  legelső  volt  azok  között  mindenesetre  az  em- 
berek önzése.  A  két  fö-fö  államhivatalnok,  a  hetman 
és  a  korlátnok  haszonhajtó  szövetségest  találtak  benne, 
s  az  ö  nyereségükből  a  kormányzó  számára  is  csep- 
pent valami.  A  sakktáblán  való  aratás  ebben  a  tar- 
tományban csak  olyan  becsületes  keresetnek  volt  el- 
ismerve, mint  az  európai  országokban  a  börze-játékon 

való  szüretelés.  Az  volt  az  elv,  hogy  »a  ki  a  rabló- 
tól rabol,  az  nem  rabló. «  S  elvégre  is  a  sakktáblán 
nem  lehet  hamisan  játszani,  ott  nem  lehet  »a  szeren- 
csét megigazítani. «     Ott  csak  az  ész  győz. 

De  nemcsak  nyereségvágyuk  volt  a  főuraknak, 
hanem  előmeneteli  reménykedésük  még  nagyobb.  S 
ehhez  megint  ész  kellett,  ismeretek,  tanulmányok:  a 
miből  nekik  ismét  igen  kevés  volt;  de  annál  többet 
fedeztek  fel  Benyovszkynál.  Ennek  a  vállain  remény- 
lettek magasabbra  emelkedhetni:  a  korlátnok  kam- 
csatkai  kormányzóvá  szeretett  volna  lenni,  a  hetman- 
nak  kalandos  ábrándjai  voltak  a  Kurili-szigetek  kor- 
mányzóságáról, még  talán  odább  is:  a  mesés  Kalifor- 
niáról ;  s  hogy  ezek  a  vágyak  teljesülhessenek,  Nilow 
urat  kellett  a  mostani  állásáról  magasabbra  előmozdí- 
tani: az  ochoczki  kormányzóságra.  Ez  volt  annak  is 
a  titkos  álomtárgya.  Egy  olyan  tanult,  tapasztalt,  elő- 
kelő társaságban  nevekedett  vő,  mint  Benyovszky, 
mind  ezen  álmokat  megvalósíthatá. 

Hozzájárult  ehhez  a  kedvencz  leány  szerelme,  ki 
a  milyennek  ábrándjaiban  képzelé  szíve  választottját, 
olyanul  tüntette  azt  fel  sdyja.  előtt,  «  ha  a  »vízcsepp 
is  kivájja  a  követ, «  hát  még  a  könnycsepp! 

És  mindenekfölött  érthetővé  teszi  ezt,  a  rövid  idő 
alatt  kivívott  sikert,  maga  az  a  varázs,  mely  Benyovszky 
egész  lényéből  kisugárzott,  mely  férfit  és  nőt  meg 
tudott  számára  nyerni  az  első  megjelenésénél.  Ennek 
a  hatása  alatt  álltak  maguk  a  főhivatalnokok  is. 

A  kormányzó  elhatározása  olyan  hatással  volt  a 
többi  főurakra,  hogy  a  kegybe  jutottat  elhalmozták 
ajándékokkal;  a  korlátnok  egy  halcsontból  készült 
aranyozott  szánkót  erőszakolt  rá,  teljesen  felszerelt 
kutyafogattal,  a  hetman  pedig  erőnek  erejével  felöl- 
töztette pompás  vidrabőrből  készült,  fekete  róka  pré- 

mes  s  tarka  szironynyal  kivarrott  hosszú  »paskába« 
s  hozzá  nyuszt-kalpagot  is  nyomott  a  fejére,  kék  bár- 
sony fityegő  csákóval.  Most  már  egész  kamcsatkai 
nyalka  leventeképen  léphetett  fel.  Hogy  kardot  is 
kapott  e  díszöltözethez,  azt  nem  említi  Benyovszky. 
Lehet,  hogy  ez  alkalommal  még  nem;  de  hogy  ké- 
sőbb kardot  is  viselt,  azt  a  párbaja  leírásánál  majd 
megtudjuk. 

Ilyen  pompásan  felszerelve  várta  másnap  reggel, 
száműzött  társai  körében,  hogy  a  tanács  érte  küldjön. 
Tíz  óra  tájon  megérkezett  szánon  az  iroda-titkár, 
Szudejkin,  elhozva  számára  a  tanács  meghívását, 
Benyovszky  befogatott  az  aranyos  szánkójába  s  teljes 
díszben  hajtatott  fel  a  városházára.  Száműzött  társai 
követték  szánjaikon  valamennyien;  de  azoknak  nem 
lehetett  a  tanácsterembe  belépni,  csak  kívül  az  utczán 
csoportosulhattak  össze, 

Benyovszkyt  bevezették  a  nagy  tanácsterembe, 
hol  a  hosszú  asztal  mellett  tizenhat  előkelő  notabilitás 
ült ;  az  asztalfőn  maga  a  kormányzó,  mellette  két  felől 
a  hetman  és  a  korlátnok. 

A  kormányzón  volt  a  sor,  beszédet  tartani. 

Az  igen  okos  és  helyes  beszéd  volt. 

—  Hallod-e  te  Augustus  Sámuelovics,  még  most 
nyomorult  száműzött;  no  ugyan  hálát  adhatsz  a  véd- 
szenteidnek,  hogy  ide  vezéreltek  ebbe  a  mi  tartomá- 
nyunkba. Burokban  születtél,  hetedik  gyerek  vagy, 
mert  különben  így  ki  nem  választhattad  volna  azt  a 
szerencsét,  hogy  a  legáldottabb  országot  nevezhesd 
hazádnak.  Két  hazád  is  volt,  a  melleket  szerencsés 
voltál  elveszteni,  ez  a  harmadik  kárpótolni  fog  mind 
a  kettőért.  Mondom,  hogy  szerencse  volt  rád  nézve, 
hogy  a  szülötte  hazádat  elvesztetted;  elmondta  a  leá- 
nyom,  a  kinek  te  elbeszélted,   hogyan  üldöztek,  ker- 

gettek  odahaza,  kiraboltak,  nem  kaptál  igazságot; 
összelövöldöztek,  összevagdaltak,  nyomorékká  tettek, 
rablánczokba  vertek.  íme  Kamcsatkában  pedig  meg- 
találtad a  te  szabadságodat,  boldogságodat,  házi  tűz- 
helyedet. Mert  ámbátor  az  elvesztett  hazádban  többet 
süt  is  a  nap,  mint  itt;  de  mit  csinálok  én  az  olyan 
országban,  a  hol  n'ncs  se  törvény,  se  igazság!  a  mi 
országunkat  pedig  bevilágítja  jobban,  mint  a  nap,  a 
mi  kegyes  czárnőnknek  az  ábrázatja,  a  kinek  mind- 
nyájan egy  szívvel  és  lélekkel  kiáltsuk,  hogy  a  sere- 
geknek ura  őt  sokáig  éltesse  és  dicsőségében  gyara- 
pítsa! 

E  nagy  lelkesedéssel  fogadott  bevezetés  után, 
méltóságteljesen  inte  a  kormányzó  a  korlátnoknak, 
hogy  olvassa  fel  Benyovszky  előtt  az  okmányt,  mely 
őt  szabaddá  teszi. 

Hogy  éghetett  az  arcza  Benyovszkynak  a  szégyen- 
pírtól, mikor  a  felszabadítási  okmányt  felolvasták  előtte. 
(Megtalálható  a  szószerinti  szövege  az  emlékirataiban.) 
Törvényre  és  igazságra  hivatkoztak  abban.  Pedig  az 
volt  az  egészben  az  igazság,  hogy  a  kormányzó  leánya 
beleszeretett  a  számüzöttbe,  s  az  apja  hozzá  akarja 
adni.  S  ezért  addig  kell  csűrni-csavarni  I.  Péter  czár 
nevezetes  ukázának  a  paragrafusait,  míg  azok  a  ki- 
szemelt szerencsefi  termetére  ráillenek.  Hát  még  az 
indokolás  milyen  volt:  a  "» species  facti,«  a  hogy  az 
okmány  nevezi. 

Samuelovics  Ágoston  a  saját  és  társai  életét  tette 
koczkára,  hogy  a  gonosz  összeesküvő  Casarinow  me- 
rényletét kipróbálja,  melylyel  ez  a  kormányzót  és 
hivatal-társait  ki  akarta  a  világból  pusztítani.  E  me- 
rényletnek a  feljelentésével,  megakadályozásával  sze- 
rezte meg  magának  Benyovszky  azokat  az  érdemeket, 
melyekért  szabadságát  visszaadják. 

0  tudta  jól,  hogy  ez  nem  igaz.  Casarinovv  az  ö 
áldozata.  Halálos  ellensége,  a  ki  őt  és  társait  akarta 
orozva  megölni,  de  nem  a  kormányzót.  És  most 
mégis  azt  büntetik  meg  és  öt  érdemesítik  jutalomra. 

Szabad  ez!  —  A  hol  a  szabadságért  küzde- 
nek, az  mindig  csatatér:  s  a  csatatéren  meg 
van  engedve  a  csalás.  —  Sophisma;  de  jó! 

Az  ítéletet  aláírták,  megpecsételtek,  s  aztán  ki- 
szegeztették a  tanácsház  kapujára. 

Ennek  végeztével  a  kormányzó  odahívta  az  elnöki 
székhez  Benyovszkyt,  s  egy  tükröt  tartva  eléje,  azt 
monda  neki,  hogy  csókolja  meg  benne  saját  ma- 
gát. —  Ez  a  szertartásos  jelvénye  a  visszanyert  sza- 
badságnak. —  Ez  az  a  csók,  a  mely  legdrágább 
a  világon! 

A  mint  Benyovszky  önképmását  megcsókolta  a 
tükörben,  azonnal  megszűnt  becstelen  lenni;  nem 
volt  többé  száműzött,  kitaszított:  becsületes  lett  és 
szabad.  —  A  kormányzó  volt  az  első,  a  ki  megölelte 
és  megcsókolá;  követték  a  példáját  a  többi  urak. 

Azután  hat  katona  lépett  elő  egy  dobossal,  kiknek 
kíséretében  a  titkár  bejárta  az  egész  várost,  minden 
utczaszegleten  kihirdetve  dobszó  mellett  Benyovszky 
szabaddá  tételét. 

Nagyon  ünnepél3^es  jelenet  volt  ez:  úton-útfélen 
ölelkeztek,  csókolóztak  az  emberek ;  az  öröm,  az  érzé- 
kenység az  oroszoknál  ragadós. 

De  Benyovszkynak  ebben  a  pillanatban  sem  volt 
más  az  eszében,  mint  az  örök  gondolat:  a  végképen 
megszabadulás  ebből  a  börtöntartomán3^ból.  Egy  ötlete 
támadt,  a  minek  keresztülviteléhez  éppen  kedvező  volt 
a  jelen  pillanat  hangulatja. 

A  szabadsággal  veszély  jár  együtt.  Nyomában 
jön  a  türelmetlen  szerelem.  Ug3'anaz  a  dobszó,  mely 
kihirdeti,  hogy  Benyovszky  szabaddá  lett,  azt  is  ki- 
dobolja, hogy  a  kormányzó  legszebbik  leányának  vő- 
legényévé lett.  Nem  áll  közöttük  semmi  akadály  többé. 

No  hát  halmozni  kell  új  akadályokat:  időt  és  tért 
tolni  kettőjük  közé,  mely  szíveiket  távol  tartja. 

Készen  volt  már  agyában  a  terv. 

—  Uraim,  monda  a  tanácsbelieknek;  (miután  szá- 
mára is  széket  toltak  a  tanácsasztalhoz)  a  milyen 
végtelen  volt  a  kegy,  melyben  érdemem  fölött  része- 
sítetek, ép  oly  határtalan  az  én  hálám  irántatok.  Igazat 
mondott  kegyelmes  kormányzónk,  a  midőn  Kamcsatkát 
a  világ  legboldogabb  tartományának  nevezte.  Én  azt 
mondom,  hogy  még  boldogabb  is  lehet.  Megvizsgáltam 
e  vidék  talaját,  a  midőn  az  iskolánk  alapját  kiástuk, 
s  úgy  találtam,  hogy  ez  valódi  őstermékenységű  föld, 
mely  csupán  munkás  kezekre  vár,  hogy  a  mostaninál 
tízszerte  nagyobb  népességet  bőségben  eltartson.  Én 
azzal  akarom  bebizonyítani  új  hazám  iránti  háladatos- 
ságomat,  hogy  meghonosítom  ez  országban  a  föld- 
mívelést.  A  hogy  az  általam  lemásolt  térképekből 
látom,  e  czélra  volna  egy  igen  alkalmas  terület  Lo- 
patka  vidékén,  a  hol  most  csak  iramok  legelnek.  Én 
az  itteni  száműzöttekkel,  s  még  valami  40  kamcsadállal 
letelepülök  azon  a  most  kopár  földön,  ott  egy  új  falut 
alakítunk ;  tavaszszal  feltörjük  a  pázsitot,  s  vetünk  a 
barázdába  árpát,  a  mi  korán  megérik  s  aztán  nemcsak 
Kamcsatkát,  de  még  Ochoczkot  is  ellátjuk  árpaliszttel^ 
a  mi  nálunk  a  legdrágább  árúczikk.  Én  jót  állok  e 
vállalat  sikere  felől. 

Az  uraknak  szerfölött  megtetszett  ez  az  indítvány. 
Arra  valóban  még  eddig  senki  sem  gondolt,  hogy 
Kamcsatkában    még    az    édes    anyaföldtől    is    lehet 

nyémi  valamit.  Az  ö  gazdaságuk  eddig  csak  a  jég- 
mezökre volt  alapítva;  aratásukat  végezte  a  háló  a 
folyamokban;  az  ekevas,  ásó,  kapa,  mind  ismeretlen 
szerszám  volt  e  hazában. 

Varázslónak  kellett  azt  nevezni,  a  ki  felfedezte, 
hogy  még  nyáron  is  lehet  valami  hasznos  munkát 
végezni  az  embernek,  a  mikor  a  vadászat  pihen;  mert 
a  bundás  vadnak  olyankor  megy  a  szőre,  nem  ér 
semmit  az  irhája. 

Megveregették,  érte  az  indítványtevőnek  a  vállát. 
Meg  kell  hát  neki  engedni,  hadd  törje  a  tenyerét  a 
kapanyéllel. 

—  No  majd  holnap  határozzunk  e  felől,  monda  a 
kormányzó.  Mára  elég  volt  ennyi.  Most  menjünk  a 
lakomára. 

Egy  ilyen  nevezetes  eseményt  érdemes  volt  nagy- 
szerű áldomással  megörökíteni. 

Benyovszky  azonban  engedelmet  kért,  hog}'  elébb 
a  kenyeres  pajtásait  értesíthesse  a  történtek  felöl. 

Azok  ott  várták  a  visszatértét  a  tanácsház  ajtajá- 
ban példás  kitartással.  A  kiszegezett  szabadságítélet, 
á  dobszó  mellett  kihirdetett  kiáltvány  tudata  velük  a 
föesemén^'t.  Mindnyájan  örültek  rajta  nagyon.  Hanem 
a  mint  azt  a  földmívelési  tervezetet  közölte  velük 
Benyovszky,  egyszerre  valamennyinek  hosszúra  szaladt 
az  ábrázatja. 

—  Hallod-e  vezér,  monda  neki  Pánow.  Nekünk 
legkisebb  kedvünk  sincs  ahhoz,  hogy  mink  itt  marad- 
junk » zabot  heg\'ezni«  Kamcsatkában.  Mi  nem  erre 
a  czélra  esküdtünk  össze.  Nem  vágyik  a  mi  tenye- 
rünk a  kapanyél  után. 

—  Hát  hiszen  nemis  az  lesz  ennek- a  vége,  vígasz- 
tala meg  őket  Benyovszky.  Hanem  az  van  benne, 
hogy  szükséges  nekünk  egy  a  várostól  távol  s  a  ten- 

gerhez  közel  esö  helyet  kapnunk,  a  hol  az  utazásunk- 
hoz megkívántató  készleteket  összehordjuk,  s  erre 
való  lesz  a  mi  lopatkai  telepünk.  Azután  pedig,  a 
mint  az  idő  kienged:  azon  ürügy  alatt,  hogy  az  új 
telepünkhöz  szállíttatjuk  a  házaink  gerendázatát,  a 
földmívelési  eszközeinket,  kell  a  kormányzóságtól  egy 
hajót  kapnunk,  a  mely  mindent  odaszállítson.  S  ha 
aztán  egyszer  ez  a  hajó  a  birtokunkban  lesz,  akkor 
majd  nem  szántjuk  mi  többé  a  lopatkai  gyepet,  hanem 
a  tenger  hullámait. 

Ez  a  magyarázat  azután  mindenkit  kielégített. 

A  valódi  és  leghelyesebb  indokát  elhallgatta  előt- 
tük Benyovszky.  A  lopatkai  tervezett  telep  el 
fogja  öt  távolítani  hosszú  időre  Afanáziától. 

így  védelmezte  magát  a  szerelem  ellen. 

Nem !  Ez  az  ember  nem  volt  regényhős ! 


TIZENKETTEDIK  FEJEZET. 

OLYAN  ÖRÖMÖK,  MELYEK  SZOMORÚVÁ 
TESZNEK. 


A  mint  társait  megnyugtatta  Benyovszky,  sietett 
a  tiszteletére  rendezett  díszlakomához.  Huszonkét  elő- 
kelő uraság  a  városból  volt  arra  hivatalos,  nejeikkel 
és  leányaikkal  együtt;  a  kormányzó  neje  és  leányai 
is  jelen  voltak.  Afanázia  bajosabb  volt,  mint  valaha. 
A  nap  hőse  mellett  ült  az  asztalnál,  s  szemeinek  te- 
kintete elárulá,  hogy  mit  érez  iránta.  —  Benyovszky 
gyöngéd  udvariassággal  viszonzá  a  bájos  gyermek 
naiv  enyelgését.  —  Minthogy  Afanázia  még  nem  szível- 

hete  á  lakoma  általános  lelkesítő  italait,  a  pálinka  és 
likőr  erős  fajtáit,  s  csupán  nyírvizet  ivott,  czukorral 
édesítve ;  Benyovszky  is  az  ő  italát  osztá  meg.  —  így 
aztán  egészen  józan  maradt  —  a  mámortól  is,  a  sze- 
relemtől is.  —  A  társaság  jó  kedve  pedig  egyre  foko- 
zódott, a  mint  új  étekfogás  mellé  új  korsók  kerültek 
az  asztalra. 

A  lelkesedés  tetőpontján  egy  gazdag  városi  polgár, 
Kázimir  úr  arra  az  indítványra  emelé  poharát,  hogy 
elég  volt  már  a  szép  szóból;  jöjjenek  az  eleven  tettek! 
A  nap  hőse  felköszőntésekből  nem  építhet  házat. 
Ö  tehát  felszólítja  az  egész  úri  társaságot,  hogy  az 
érdem  megjutalmazásáúl  adakozzanak  össze  Benyovszky 
számára,  a  kit  mivel  megáldott  az  Isten,  hogy  a  ház- 
tartását berendezhesse. 

Ebből  aztán  nemes  vetélkedés  támadt  az  indítvány- 
tevő és  Nilow  úr  között.  A  kormányzó  is  a  nagy- 
lelkűségig volt  már  felhevülve  s  nem  akarta  engedni, 
hogy  az  ő  leendő  vejének  a  háztartásáról  valaki 
más  gondoskodjék,  mint  ő  saját  maga.  Van  miből! 
—  De  a  korlátnok  a  szavába  vágott,  hogy  biz  azt  csak 
engedje  át  az  uraknak,  neki  sok  gyermeke  van,  azok- 
ról kell  gondoskodnia ;  a  hetman  is  segített  a  rábeszé- 
lésben, míg  végre  leengedte  magát  csillapítani,  hogy 
hát  nem  bánja,  legyen  úgy;  de  a  házasságnak  rögtön 
meg  kell  történni,  a  mint  az  irkuczki  főkormányzótól 
megérkezik  a  kinevezés  Sámuelovics  számára  rendőr- 
főhadnagygyá. 

Hogy  éghetett  az  arcza  Afanáziának,  a  mikor  ezt 
mondták!  milyen  forró  kézzel  szoríthatá  meg  jegyese 
kezét!  mint  kérdheté  tőle  suttogó  szóval:  »miért  olyan 
jéghideg  a  te  kezed ?«  Benyovszky  pedig  azt  számít- 
gatá  magában,  hány  nap  telik  bele,  a  míg  innen  a 
futár  Ochoczkig  hajóval,  onnan  Irkuczkig  kutyaszánnal? 

Gr.  Benyovszky  M.  I.  Életrajz.  II 

irámszarvassal  eljut  s  ismét  visszakerül?  Aztán,  hogy 
titkos  eszmejárását  elrejtse,  poharat  emelt,  felköszöntve 
a  legjobb  atyát  és  kegyes  jóltevöjét,  a  kormányzót. 

—  De  engem  csak  ne  köszönts  fel  n3urvízzel! 
kiálta  az  öreg.  Mind  il3-en  vízivók  a  mags'arok?  (Be- 
n3-ovszky  biztosítá,  hogy  isznak  azok  néha  bort, is.) 
Ahá!  Ismerem.  Azt  meg  a  méhek  készítik.  (Méhsert 
ivott  valaha  az  öreg;  azt  hitte,  ol3'an  a  »bor.«) 

Afanázia  aztán  azt  mondta  Ben3'ovszk3^nak,   hog3' 

játszanak  találósdit. 

Hat  ken3^érgol3'ócskát  vesz  a  leány  a  markába  s 

azokat  elszórja  az  abroszra,  ha  a  hat  galacsin  kereszt- 

o 
formára  áll  meg,  íg3':  ooo,  akkor  teljesülni  fog,  amit 

magában  gondolt.  © 

A  kereszt  kijött,  a  leán3"  tapsolt:  »én  arra  gon- 
doltam, hog3'  megkapod-e  a  kinevezést  a  fökormán3'^- 
zótól,   míg   a  jég  elolvad?  —  Hát  te  mire  gondoltál ?« 

Ben3'ovszk3'  válasz  helyett  megcsókolta  a  jóslat- 
szóró kezet. 

Ö  meg  arra  gondolt,  hogy  »megkaporn-e  azt  a 
hajót,  a  méhben  innen  kitörjek,   mire   a  jég  elolvad ?« 

Balfelül  Nilowné  asszon3'  ült  Benyovszk3'  mellett. 

A  figyelmes  anya  tekintetét  nem  kerülte  ki  leendő 
vejének  eltitkolhatlan  búskomorsága. 

Ha  a  lelkébe  láthatott  volna!  Ha  megismerhette 
volna  azt  a  belső  harczot,  a  mit  egy  nemes  lélek  önma- 
gával vív,  midőn  a  szenvedél3'ek  királ3^a,  a  szabadság- 
vág3'  odaparancsolja,  hog3^  csalfa  játékot  űzzön  eg3' 
ártatlan  szerető  szívvel.  Önmagának  vádolója  volt  és 
ítélő-bírája. 

—  Miért  ön  0I3'  szomorú  —  a  men3'asszonya 
mellett?  szólítá  meg  eg3'szer  Nilowné  asszony  az  el- 
mélázót. 

E  kérdésre  most  valamit  mondani  kellett.  Nem 
hazugságot,  de  másik  igazat. 

—  Vádol  a  lelkem,  hogy  én  itt  most  mulatok, 
boldog  vagyok,  a  míg  társaim  odakinn  nyomorban 
lézengnek;  holott  ők  is  olyan  jók,  mint  én.  S  ők 
mindenüket  megoszták  velem,  mikor  ide  kerültem, 
mintha  testvérük  volnék. 

—  Szép  öntől,  hogy  ügy  aggódik  miattuk.  Én 
rajta  leszek,  hogy  a  kormányzót  rá  vegyem,  hogy 
tegye  önnek  a  társait  is  szabaddá. 

Benyovszky  nagyon  megköszönte  ezt  a  nemes 
szívű  hölgynek. 

—  És  most  ne  menjen  ön  többet  a  száműzöttek 
tanyájára  vissza!  folytatá  Nilowné.  Leg3'en  egészen 
otthon  mi  nálunk.  Lakjék  addig  is  a  mi  házunknál, 
legyen  a  mi  asztalunk  vendége;  mi  már  berendeztünk 
az  ön  számára  egy  csendes  kis  szobát,  mindjárt  ott 
a  Fáni  szobája  mellett,  az  ablaka  éppen  a  várárokra 
nyílik,  a  honnan  a  nagy  fenyőfák  sudarai  felnyúlnak. 
Onnan  szokott  a  Fáni  kinézni  a  zúzmarás  fákra,  úgy 
hogy  a  lehelletével  egy  kerek  lyukat  olvaszt  a  jég- 
virágos ablaktáblán.  Az  lesz  az  ön  lakása,  a  míg  az 
esküvő  megtörténik. 

Ez  az  ajánlat  hozta  még  csak  igazán  zavarba 
Benyovszkyt.  Ezzel  végkép  el  volna  szakítva  össze- 
esküvő társaitól.  Arról  hasztalan  lett  volna  Nilowné 
asszony  előtt  vesztegetni  a  szót,  hogy  ez  minden  illem 
és  tisztesség  szabályai  ellen  volna,  hog}"  egy  vőlegény 
a  mátkájával  tőszomszéd  szobában  lakjék,  a  míg  fri- 
gyük az  oltár  előtt  szentesítve  nincsen ;  mert  ezen  a 
paradicsomi  helyen  a  czivilizált  világ  etiquettjéről  sen- 
kinek fogalma  sem  volt.  —  Sikeresebb  védelem  volt 
annak  a  tervnek  az  előadása,  melyet  Benyovszky  a 
tanács    által    elfogadtatott,    a    földmívelési   telepítvény 

előkészítésénél  Benyovszkynak  folytonosan  ott  kell 
lenni  a  jövendő  telepesek  között,  intézkedni,  rendel- 
kezni, földeket,  házhelyeket  kimérni,  felosztani,  házakat 
felépíttetni ;  míg  teljesen  megérteté  Nilownéval,  hogy 
nagyrabecsült  szíves  ajánlata,  bármilyen  kecsegtető 
legyen  is,  de  a  körülmények  íigyelembevételével,  el 
nem  fogadható. 

így  nagy  nehezen  kitudott  szabadulni  abból  a 
nagy  szeretetből, . —  a  melytől  annyira  rettegett. 

Több  társa,  az  egész  lakomát  valahonnan  az  ajtó- 
ból nézte  végig;  Alexis  protopópa  maga  jelen  is  volt, 
mint  vendég  az  asztalnál.  Ok  tanúi  voltak  mind  annak 
a  sok  kitüntetésnek,  mely  vezérüket  érte.  Hallották 
Kázimir  ajánlatát,  a  kormányzó  nyilatkozatát,  gyönyör- 
ködhettek Afanázia  gyöngéd  játszi  tréfáiban,  s  azzal  a 
meggyőződéssel  siettek  haza  a  falujokba,  hogy  Benyov- 
szkynál   boldogabb    ember    nem    lehet   már  a  földön. 

Mikor  aztán  Benyovszky  a  hölgyeket  haza  kisérte 
a  várba,  (az  urak  ottmaradtak  még  poharazni)  s  el- 
búcsúzott tőlük,  sietett  a  száműzöttek  telepére;  már 
összegyűjtve  találta  a  társalgási  házban  valamennyi 
ittlevő  társát. 

Ezúttal  nem  várták  őt  vérbírósággal,  kivont  kar- 
dokkal, méregkehelylyel ;  igen  érzékeny  kedélyhangu- 
latban voltak. 

Chrustiew  fogadta,  megölelve,  megcsókolva. 

—  Bizony  Isten,  örömkönnyeket  látsz  a  szemeink- 
ben, bajtárs.  Örülünk  azon,  hog}^  te  boldog  ember 
lettél.  Megérdemletted  a  szerencsédet  s  mi  nem  aka- 
runk annak  az  útjában  állni.  íme  feloldunk  a  nekünk 
adott  esküvésed  alól.  Eg^^hangú  határozatunk  ez. 
,  Felmentünk  a  kötelezettséged  alól.  Te  légy  boldog 
és  dicső.  S  aztán  majd  fogd  pártunkat  nekünk  nyo- 
morultaknak a  hatalmasok  előtt. 

Mindnyájan  odatódultak  Benyovszkyhoz,  Chrustiew 
szavait  hangos  tetszésnyilvánításokkal  megerősíteni. 
Az  volt  a  boldogabb,  a  ki  a  kezét  megszoríthatta. 

A  mint  vége  volt  az  érzéken}'  ömledezésnek,  Be- 
nyovszk}"  megköszönte  a  társaságnak  ezt  a  baráti 
nagylelkűséget;  de  egyúttal  kijelenté,  hogy  nem  fo- 
gadja azt  el. 

—  A  mit  én  egyszer  esküdtem,  azt  soha  nem 
esküszöm  vissza.  Nemcsak  azért,  mert  ti  nektek  tar- 
tozom, de  még  inkább,  mert  magamnak  tartozom  vele. 
Nekem  a  mennyországnál  is  drágább  a  haza,  s  a  sze- 
relemnél kívánatosabb  a  szabadság.  S  ha  az  elnyo- 
móink bálványnyá  magasztalnak  is  fel :  veletek  egyen- 
lőnek fogom  magamat  érezni,  a  míg  ti  rabok  vagytok. 
Megesküdtem  nektek,  hogy  lánczainkat  szét  fogom 
tépni,  leg3'en  az  vasláncz,  vagy  rózsaláncz.  Megújítom 
ez  esküt! 

Ezektől  a  szavaktól  meg  aztán  éppen  a  lábaihoz 
omlottak  valamennyien. 

Pánow  megtartá  előrelátó  n3^ugodt  eszét. 

—  Futtassunk  g3'orsan  egy  hírnököt  Nisnej'^-Osz- 
trogba,  ottani  társainkhoz,  a  ki  tudassa  velük  a  valót. 
Mert  ha  azok  csak  annyit  fognak  megtudni  a  kósza 
hír  után,  hogy  Benyovszky  maga  szabaddá  lett ;  félre- 
értik a  dolgot,  s  leorgyilkolják  a  vezért. 

Szibaew  vállalta  magára  a  küldetést. 

De  más  körülmény  is  segély ére jött  Benyovszkynak. 

Másnap  megkapta  a  kormán3'zótól  a  tanács  hatá- 
rozatát, melyben  földmívelési  telepének  terve  helyben- 
hagyatik.  Ebben  a  határozatban  ki  lett  mondva,  hogy 
mindazok  a  száműzöttek,  a  kik  belépnek  e  telepbe, 
s  szántás-vetésre  vállalkoznak,  azonnal  szabad  embe- 
rekké lesznek  nyilvánítva.  I.  Péter  czár  ukáza  erre 
is    felhatalmazza    a    kormányzót.     Természetes,    hogy 

valamennyi  száműzött  mind  aláírta  a  telepítési  nyilat- 
kozatot; s  erre  ünnepéh'esen  ki  lett  hirdetve  vala- 
mennj'i  kamcsatkai  száműzöttre  a  közbocsánat.  Nem 
volt  többé  politikai  rab  senki  egész  Kamcsatka 
tartományában. 

És  mindezt  a  csodamunkát  egy  hónap  alatt  vitte 
végbe  egyedül,  magában  —  Benyovszk}-  Móricz. 


TIZENHARMADIK  FEJEZET. 


A  JÓTETT  UZSORÁVAL  TÉRÜL  MEG. 


Játék  volt  ez;  de  a  legveszélyesebb,  melyet  valaha 
emberek  játszottak,  koczkára  téve  a  maguk  és  mások 
életét;  fölhasználva  a  szív  és  ész  adományait,  s  a  mi 
más  helyzetben  kincs,  azt  mind  csak  játékéremként 
dobálva  oda  és  fogadva  vissza:  testi  jóllétet,  szabad- 
ságot, szerelmet. 

Egy  bajtársát  már  kénytelen  volt  föbelövetni  Be- 
nyovszky  s   egy  játszótársát   nehéz   börtönbe  juttatni. 

Biaczinin  miatt  nem  vádolta  a  lelkiismeret:  áruló 
volt,  esküt  szegett,  megérdemelte   a  halált;   de  mikor 

Casarinow  nyomorult  családját  látta  maga  előtt,  akkor 
valami  nehéz  vád  feküdt  a  szívére.  Ez  az  ember 
csak  »őt«  akarta  megölni.  S  ennek  az  embernek  az 
ő  saját  hazája  iránti  hűségből  igaza  volt,  veszedelmes 
összeesküvést  akart  ezzel  parazsában  kioltani.  És 
mégis  ez  az  ember  lett  megbüntetve,  azért,  a  mi  kam- 
csatkai  hazafiúság  szempontjából  kötelessége  volt;  ez 
szenved  lánczokra  verve,  dohos  földalatti  börtönüregbe 
elzárva,'  családja  koldussá  van  téve.  És  ő  ennek  az 
elgázolt  embernek  a  hátán  emelkedett  föl.  A  víg  lako- 
dalmas nótán  keresztül  hangzik  az  ő  árváinak  a  sírása. 

Föltette  magában,  hogy  kiszabadítja  ezt  az  elbuk- 
tatott ellenségét. 

Megkísérté  egyszer  előhozni  Casarinow  dolgát 
Nilowéknál,  a  hol  felszabadulása  óta  mindennapos  ven- 
dég volt  az  ebédnél. 

Nilowné  maga  adott  rá  alkalmat. 

—  Csak  nem  akar  önnek  a  rossz  kedve  elmúlni 
ma  sem.  Úgy  ül  Fáni  mellett,  mintha  csak  a  más- 
világba bámulna  a  szemével.  Pedig  a  mit  én  meg- 
ígértem, mégis  tartottam.  Nemde  nem  szabadultak-e 
fel  önnek  a  jó  barátjai  valamennyien  ? 

—  Hálás  szívvel  köszönöm  a  vett  jókat.  A  bará- 
taim már  szabadok.  De  még  egy  ember  lánczra  van 
verve,  az  ellenségem  Casarinow.  Ennek  a  lánczcsör- 
gését  hallom. 

Ebbe  aztán  beleszólt  Nilow  úr  is. 

—  Csak  hagyd  te  annak  pengetni  a  maga  czite- 
ráját:  rászolgált.  Gazember  volt.  Megakart  mérgezni 
téged  is,  engem  is.  Majd  elpatkoltál  magad  is  a  ve- 
szedelmes patkány  méregtől. 

—  Nemis  őt  sajnálom,  hanem  a  nyomorult  csa- 
ládját. Nem  állhattam  meg,  hogy  ma  reggel,  mikor 
a  házuk  előtt  elmentem,  be  ne  szóljak  hozzájuk.    Az 

asszony  átölelte  a  térdeimet,  a  gyermekek  a  kezeimbe 
csimpajkoztak :  úgy  könyörögtek,  hogy  szabadítsam 
meg  a  családapát,  a  kit  én  adtam  a  börtönnek.  — 
És  én  megigértem  nekik,  hogy  közbenjáró  leszek  az 
elítélt  mellett  a  kormányzóságnál. 

—  Azt  nagyon  bolondul  tetted  !  heveskedék  Nilow 
apó.  Arra  ugyan  rá  nem  beszélsz  senkit,  ha  mindjárt 
magad  volnál  is  Aranyszájú  Szent-János.  Casarinow- 
nak,  a  hazaárulónak,  Nagy-Péter  czár  ukáza  értelmében, 
az  összes  vagyona  lefoglaltatott,  hatvanezer  rubel  volt. 
Nekem  is  jutott  belőle,  osztály  szerint  tizennyolczezer 
rubel. 

(Ebből  kiszámíthatá  az  ember:  —  a  korlátnoknak 
és  a  hetmannak  szintén  annyi :  háromszor  tizennyolcz, 
az  ötvennégy,  —  az  állampénztárnak  maradt  —  hat- 
ezer rubel.  —  Ezt  nevezi  a  kamcsatkai  arithmetika 
»aurea  regula  «-nak.) 

Nilow  úr  atyai  gyöngédséggel  csipicsókot  adva 
Afanázia  piros  orczájának,  tévé  hozzá: 

—  Csak  nem  akarod  tán,  hogy  megrövidítsem  a 
te  leendő  feleségecskédnek  a  kelengyéjét? 

Erre   Benyovszk}'  nemes  büszkeséggel  válaszolt. 

—  Én  nem  kívánok  vagyonért  házasodni.  A  kit 
én  szeretek,  el  tudom  tartani  tisztességesen,  a  magam 
ernberségéből. 

—  Ugyan  mi  módon,  mikor  még  meg  sem  kaptad  a 
rendőr-főhadnagyságot?  Az  iskolamesteri  fizetésedből? 

—  Arról  ugyan  már  lemondtam.  Az  iskola-fel- 
ügyelést  átadtam  Wynblathnak  és  Medernek. 

—  Hát  talán  a  sakkozásból  akarod  eltartani  a  fe- 
leségedet? Hátha  a  hogy  eddig  nyertél,  ezután  mindig 
veszteni  fogsz?     A  kerék  egyszer  föl  másszor  alá. 

—  Azzal  pedig  végképen  fel  kell  hagynom,  ha  a 
földmíves-telepre  kiköltözöm.   De  van  tisztességes  va- 

gyónom,  a  mivel  a  bolsereczki  polgárság  látott  el. 
Tegnap  volt  nálam  Kázimir  úr,  s  tudatta  velem,  hogy 
az  itteni  föpolgárok  hatezer  rubelt  ajándékoztak  a 
számomra,  készpénzben,  árúczikkekben,  élelmi  sze- 
rekben és  felszerelésben. 

—  Az  már  helyes.  Hanem  azért  a  Casarinovv 
vagyonát  nehéz  lesz  már  visszaadni;  ha  én  lemondanék 
is  a  magam  részéről;  a  másik  két  úr  tudom,  hogy 
nem  teszi.  A  korlátnok,  ismered  jól,  él  hal  a  pénz- 
ért, ha  az  azt  egyszer  a  ládájába  bezárta,  többet  onnan 
az  napvilágra  ki  nem  jön,  a  hetman  pedig  inkább  kést 
üt  a  tokájába,  minthog}^  egyszer  bezsebelt  pénzt  vissza- 
adjon, ezóta  el  is  költötte  már,  vett  rajta  perzsa  sző- 
nyegeket, mandarin-likőröket  (száz  rubel  egy  palaczk- 
kal.)  Es  a  mi  fődolog:  az  állam  illetménye  már  el  is 
van  könyvelve !  Mit  gondolsz  ?  A  főkönyvből  valamit 
kitörülni !  Vagy  éppen  kivakarni !  Hisz  ez  felségárulás 
volna ! 

• —  Ezt  én  éppen  így  elmondtam  Casarinownénak, 
szólt  Benyovszky,  a  mint  szóhoz  juthatott.  Megmond- 
tam neki,  hogy  az  elkobzott  vagyona  a  férjének  vissza 
nem  adható.  Erre  az  asszony  sietett  szavamba  vágni, 
hiszen  nemis  kívánjuk  azt  vissza;  csak  a  szabadságát 
adják  vissza  Casarinownak.  Aztán  küldje  el  őt  a 
kormányzóság  a  kurili  szigetekre  adóbeszedőnek.  Ott 
ő  két  esztendő  alatt  bőven  visszaszerzi,  a  mit  most 
elvesztett. 

—  Ez  már  más,  szólt  Nilow  úr,  megenyhült  ke- 
délylyel.  Ha  a  vagyon-kérdést  nem  bolygatja  a  jó 
asszon}'.  Hiszen  bizony  magam  is  nagyon  sajnálom 
^  jámbor  Casarinowot.  Annyiszor  ebédelt  az  aszta- 
lomnál, én  meg  az  övénél.  S  igen  szépen  tudott 
cziterázni.  De  mit  szól  ehhez  a  korlátnok,  meg  a 
hetman? 

—  Már  beszéltem  velük.  Eleinte  tüzeskedtek, 
hanem  aztán  elévették  a  jobbik  eszüket  s  azt  Ígérték, 
hogy  ebéd  után  ide  fognak  jönni. 

Meg  is  tartották  az  Ígéretüket;  már  hangzott  a 
lábtappogásuk  odakívül  a  folyosón,  a  mint  a  havat  le- 
rázták a  saruikról.  A  kormányzó  még  egy  korsó 
arakot  hozatott  az  asztalra. 

Ott  azután  a  három  főúr  és  Benyovszky  közös 
tanácskozás  után  elhatározák,  (az  asszonyokat  átküldve 
a  saját  szobájukba,)"  hogy  tehát  adassék  vissza  Casa- 
rinownak  a  szabadsága,  s  egyúttal  küldessék  ki  ö 
kelme  a  Kurili-szigetekre  adóbehajtónak.  Ezt  a  hatá- 
rozatot Benyovszkyra  bízták,  hogy  közölje  a  bebör- 
tönözöttel. 

Benyovszky  lelkendezve  sietett  ez  örömhírrel,  s 
csak  úgy  futvást  búcsúzott  el  a  hölgyektől,  pár  szóval 
tudatva  velük  a  kivívott  sikert. 

—  Különös  ember  vagy  te,  monda  Afanázia.  Hogy 
az  ellenséged  csókját  elnyerhetni  olyan  igen  sietsz; 
s  a  kedvesed  csókja  elöl  elfutsz! 

Az  államfoglyok  börtöne  a  váron  kívül  volt:  egy 
sánczpalánkokkal  négyszögbe  foglalt  udvar  közepén, 
mély  üreg,  hosszú  folyosókkal,  mind  a  földbe  vágva; 
felül  betetőzve  vastag  deszkákkal,  melyeken  félölnyi 
magasan  fekszik  a  hó,  a  deszkák  hasadékain  át  jég- 
csapok csüggnek  alá;  a  zsúfolt  üregben  megszorult 
emberbűz  melege  olvasztja  odafenn  a  havat.  A  falak 
csillognak  a  fehér  zúzmarától. 

Ebbe  a  börtönbe  csak  a  gonosztevőket  zárják,  a 
kik  tíz  éven  felül,  vagy  élethosszig  rabságra  vannak 
ítélve;  időközönkint kiszenvedendő  kancsuka-ütésekkel, 
melyeknél  a  minimum  100,  a  maximum  1000. 

Ezek  már  nem  lánczot  viselnek,  a  láncz  csak  a 
politikai  foglyok   kitüntetése ;   a  gonosztevők  börtönei 

lakóinak  a  lábait  két  egyenes  vasrúd  foglalja  össze, 
mely  négy  füllel  eg3'máshoz  és  a  békókhoz  van  erő- 
sítve s  közepén  szíjjal  a  derékhoz  kötve. 

Élelmüket  az  alamizsna  szolgáltatja.  A  rabok  iránti 
könyörületben  az  orosz  nép  nagyszerű. 

A  rabok  télen  a  jeget  vágják  a  Bolsa-folyamon, 
hogy  szabadon  legyen  tartva  a  hajók  járása,  n3^áron 
a  hasznavehetlen  bárkákat  szedik  szét,  vágják  dara- 
bokra. Némelyik  titokban  mesterséget  is  űz :  csizmát 
foltoz,  pénzt  keres  vele,  azt  megiszsza. 

Ezek  közé  lett  Casarinow  bezárva. 

Egy  előkelő  úr,  a  ki  még  akkor,  hog}'  idehozták, 
szép  hosszú  körszakállt,  hátrafésült  sűrű  hajat  viselt. 
Odabenn  aztán  a  börtön  borbélya  leültette  egy  kis 
székre  s  lenyírta  a  haját  két  ujjnyi  hosszúságra,  a 
szakállát  tőből,  azután  nekiállt  egy  borotvával,  s  a  feje 
két  oldalát  simára  kiborotválta,  meghag\'va  a  közepén 
tarkótúl  homlokáig  egy  széles  mezsgj'ét,  ol3'anformán, 
mint  a  kakadunak  a  bóbitája,  vagy  a  bajor  kürazirnak 
a  sisaktaraja.     Il3'en  a  rabok  toiletteje. 

Egy  ilyen  alakot  vezettek  Benyovszk3'  elé,  mikor 
az  a  kormán\'zó  parancsát  előmutatva  a  börtön  gádo- 
rába leszállt.     Alig  bírt  ráismerni. 

A  n3'omorúlt  rab  odaborúlt  a  lábaihoz  s  bocsánatá- 
ért kön3^örgött. 

—  Miért  remén3'kedel,  hog3'  én  neked  bocsánatot 
hozok? 

—  Mert  ismerlek:  —  tudom,  hog3'  nem  azért  jöttél 
ide,  hogv'  n3-omorúlt  állapotomban  gv'ön3'örködjél. 

Ben3'ovszk3'  aztán  tudata  vele,  hogy  a  kormány- 
zóság keg3'elmet  ád  neki,  ha  az  elkobzott  vagyona 
visszaadásáról  lemond. 

Casarinow  még  a  testén  levő  utolsó  köntösét 
is    kész    volt    odaadni;    mezítelenül    is    drága    lesz  a 


ÉLETRAJZ.  173 

szabadság!     Elfogad    minden    föltételt,     a    mit    eléje 
szabnak. 

Ekkor  aztán  megvigasztalta  öt  Benyovszky. 

—  Innen  pedig  azonnal  a  Kurili-szigetekre  fogsz 
menni,  adót  behajtani,  két  évig  ott  maradsz.  Két  év 
elég  lesz  rá,  hogy  az  elkobzott  vagyonodat  vissza- 
szerezd. 

— •  Óh  egy  év  is  elég  lesz!  ordíta  fel  kitörő  öröm- 
mel Casarinow.  (A  mi  nagy  vigasztalás  lehet  a  szegény 
Kurili  adófizetőkre  nézve.) 

Ekkor  aztán  átölelte  Benyovszky  térdeit,  s  tetézte 
a  hálálkodást  esküdözéssel,  hogy  öt  fogja  élete  bol- 
dogítójának tekinteni.  Alig  tudta  magát  a  karjai  közül 
kiszabadítani. 

—  De  most  ereszsz  vissza,  hadd  sietek  a  kor- 
mányzóhoz, hogy  még  ma  kibocsátasson  a  börtö- 
nödből. 

Casarinow  azon  könyörgött,  hogy  addig  is  hadd 
maradjon  kinn  a  börtön  udvarán,  s  élvezhesse  azt  az 
áldott  friss  szelet,  mely  az  éles  porrátört  havat  hordja 
az  arczába. 

Benyovszky  sietett  vissza  a  várba,  hírűi  vinni  az 
együtt  pokulálgató  uraknak,  hogy  Casarinow  bele- 
egyezik szabadságának  visszaváltásába  egész  vagyona 
árán. 

Erre  azután  nagyot  dagadt  a  főurak  nagylelkűsége, 
rögtön  megíratták  a  korlátnokkal  a  parancsot,  mely 
szerint  Casarinow  azonnal  szabadlábra  helyezendő,  s 
a  másikat,  melyben  a  Kurili-szigetek  számára  fő-adó- 
behajtónak kineveztetik.  Mindkét  parancsnak  foga- 
natosítására kiküldék  Kuzimin  őrmestert. 

Benyovszky  megköszönte  a  főuraknak  az  ellen- 
ségén gyakorolt  kegyelmet,  s  aztán  sietett  Kuzimin 
társaságában  a  börtön-telephez. 

Útba  ejté  Casarinowék  házát.  A  családtagokon 
kívül  még  egy  ismerőst  talált  ott:  Csórni  Ivánt. 

Ennek  a  nevét  ott  találjuk  az  összeesküvők  leg- 
első megalakulásánál  egybegyűltek  névlajstromában. 
Azóta  nem  volt  ez  a  név  emlegetve. 

Mikor  Benyovszk}^  belépett  a  házba,  a  nő,  a  gyer- 
mekek mind  remén3-től  repeső  tekintettel  járultak  eléje. 
Csórni  Iván  a  középgerendának  vetve  a  vállát,  játszott 
az  övébe  dugott  kése  nyelével,  marczonán  tekintve 
a  belépő  látogatóra. 

Ben3'ovszky  röviden  beszélt. 

—  Itt  van  Kuzimin  őrmester,  kezében  a  kormányzó 
két  parancsa.  Az  egyik  visszaadja  Casarinownak  a 
szabadságát;  a  másik  elküldi  őt  a  Kurili-szigetekre 
fő-adószedőnek,  ma,  ebben  a  nyomban. 

Azt  az  örömsírást,  azt  az  őrjöngő  csókpazarlást, 
kellett  volna  látni!  Hogy  omlott  egyszerre  a  lábaihoz 
egy  egész  családnak  ifja,  véne,  leánya,  gyermeke, 
ölelve,  csókolva,  a  hol  érték,  a  kezeit,  a  ruhája  pré- 
met; s  beszéltek  hozzá  szívtől  szakadt  szókat. 

—  Ne  töltsétek  én  velem  itt  az  időt.  Siessetek 
Casarinowhoz.     Ö  szenved.     Rátok  vár. 

Ezzel  a  szóval  lerázta  őket  magáról.  A  család 
apraja  nagyja  sietett  Kuzimin  őrmestert  körülfogni; 
azt  vitték  nagy  riadallal  az  utczán  végig  s  kínálták 
pálinkás  butykossal,  hogy  jobban  lépegessen  a  mél- 
tóságos saruival. 

Mikor  a  család  otthag3'ta  Benyovszk^'t,  eléje  top- 
pant Csórni  Iván  a  félhomál3-ból,  öklébe  szorítva  éles 
kését. 

—  No  Sámuelovics  Ágost!  Áldd  az  Istenedet! 
Mert  mai  nap  a  sírodat  ugrottad  keresztül.  A  Szent- 
háromság eg3'  Istenre  mondom,  soha  sem  voltál  olyan 
közel  a  halálhoz,   mint  ma!  —  Ismersz.     Csórni  Iván 

vagyok.  Unokatestvére  Casarinownak.  Én  tudtam  jól, 
hogy  Casarinownak  jó  oka  volt  rá,  hogy  téged  és  tár- 
saidat meg  akarjon  ölni.  Ismerem  a  terveteket,  a 
mire  összeesküdtetek,  jobban  mint  Casarinow.  Nya- 
kadat szeghettem  vele.  Várni  akartam,  a  míg  bosz- 
szúm  megérik.  Hog}'  mikor  a  sikerhez  legközelebb 
állsz,  akkor  szakítsam  a  fejedre  a  veszedelmet.  A  miért 
az  öcsémet  megrontottad.  —  De  most  megölted  a 
haragomat.  A  hogy  ennek  a  késnek  a  pengéjét  most 
ketté  töröm,  olyan  igazán  esküszöm  neked,  hogy  soha 
el  nem  foglak  árulni,  titkodat  megőrzöm.  Jó  szíved 
van,  szabaddá  akarsz  lenni,  légy  szabaddá,  nem  állom 
útadat  soha. 

Azzal  megölelte  Benyovszkyt  s  megcsókolá  az 
orczáját  jobb-  és  balfelöl,  harmadszor  az  ajkát. 

Az  ilyen  csókok  is  sokat-  érnek. 


TIZENNEGYEDIK  FEJEZET. 


A  FEGYVERES  BÉKE. 


A  faluba  hazatérő  Benyovszkyt  egész  örömriadallal 
fogadták  a  szövetséges  társak.  Mindenkinek  volt  a 
számára  valami  örömhír  a  szájában. 

—  A  kormányzó  megengedte,  hogy  a  városházán 
adjunk  nagy  lakomát  a  felszabadulásunk  örömére. 
Meghíhatjuk  rá  az  előkelőket,  feleségestűi,  leán3'ostúl. 
Lesz  muzsika !  Táncz !  —  Beszélte  az  egyik. 

A  másik  Nilowné  asszony  izenetét  közvetíté: 

—  A  kormányzóné  azt  kivánja,  hogy  a  lakománkon 
Afanázia  vigye  a  háziasszonyi  tisztet,  mint  a  te  meny- 
asszonyod. 

—  A  polgárok  nagyszerűen  adakoztak  a  lako- 
mánkhoz. 

—  Mi  pedig  egy  új  díszöltözetet  készíttettünk  a 
számodra,  a  mit  a  lakoma  napján  fogsz  viselni  a  mi 
kedvünkért. 

A  díszöltöny  állt  egy  pompás  veres  atlasz-kaftány- 
ból,  arany  virágokkal  kihímezve  és  körül  fekete  róká- 
val prémezve,  s  egy  pár  finom  szironynyal  kivarrott 
bakancsból. 

Benyovszky  mindezt  megköszönte  szépen. 

—  Szeretem,  hogy  ilyen  jó  kedvetek  van.  Szaba- 
dulási tervünket  semmi  sem  takarja  el  olyan  jól,  mint 
a  vidám  kedély.  Tegyünk  úgy,  mintha  mulatnánk. 
De  a  mellett  soha  se  felejtsétek  el,  hogy  a  vendéges- 
kedésünk egy  lőporos  hordón  folyik,  mely  minden 
perczben  felrobbanhat.  Már  háromszor  oltottuk  el  a 
hozzávezető  kanóczot.  Ha  most  Casarinowot  ki  nem 
szabadítom  a  börtönéből,  a  rokona  Csórni  Iván  el- 
árulja az  egész  tervünket.  Mindennap  együtt  mulatok 
a  kormányzóval,  a  hetmannal,  meg  a  korlátnokkal; 
de  ez  a  mulatság  hasonlatos  ahhoz,  mint  mikor  az 
állatszelidítő  beledugja  a  fejét  az  oroszlánnak  a  tor- 
kába. Ha  az  oroszlán  vért  talál  szagolni,  bizony  le- 
harapja a  fejét. 

—  Jól  van.  Fegyverrel  fogunk  menni  alakomárais. 
Most  már  szabad  emberek  vagyunk :  lehet  kardot  köt- 
nünk. Monda  erre  Chrustiew. 

—  Legjobban  aggódom  a  fölött,  hogy  mi  történik 
majd  az  alatt,  a  míg  távol  leszek  tőletek?  Nekem  a 
kormányzót  kell  követnem  tartományi  körútjára:  ez 
hetekig  eltarthat.  E  közben  történhetnek  véletlen  bal- 
esetek, a  mik  felől  vagy  nekem  kell  titeket  tudósíta- 
nom, vagy  ti  nektek  engemet.  Vigyázzatok,  hogy 
valami  ki  ne  pattanjon.  Távollétemben  mindenki  föltét- 

Gr.  Benyovszky  M.  I.  Életrajz.  12 


178  GRÓF  BENYOVSZKY  xMÓRICZ. 

lenül  engedelmeskedjék  Chrustiewnek.  Velem  pedig 
jöjjön  el  három  kiválasztott  társunk,  mintha  általam 
volna  felbérelve  szolgálatra,  három  szánnal,  hog}' 
szükség  esetén  általuk  értesíthesselek  titeket,  ha  bal- 
eset ér,  vagy  árulás  fenyeget. 

Ezt  az  intézkedést  nagyon  szükségesnek  találták. 
Kudrin  Iván,  Lapkin  Gj'örgy,  Rubasovv  Miklós  ajánl- 
koztak úti  kisérökűl. 

—  Ez  nem  elég!  monda  Pánow.  Tégedet,  a  vezérün- 
ket nem  szabad  azon  veszélynek  kitennünk,  hogy 
ellenségeink,  ha  neszt  fognak,  erőszakkal  elnyomhas- 
sanak. Valami  szín  alatt  kell  a  védelmedről  is  gon- 
doskodnunk. Én  azt  ajánlom,  hogy  többen  közülünk 
ajánlkozzanak  a  kormányzónak  díszkíséretül  szolgálni. 
Hat  szánon  tizenkét  ember  elfér.  Mindegyik  jól  fegy- 
verbe öltözve.  Egy  ilyen  csapat  elszánt  férfi  aztán 
meg  tudja  védni  a  vezérét  minden  véletlen  megro- 
hanás ellen. 

Kuzneczow  magára  vállalta  ezt  a  feladatot.  — 
O  tudta,  hogy  kiket  lehet  a  régebben  idetelepült 
száműzöttek  közül  a  kormányzónak  díszkíséretül  fel- 
ajánlani. 

Ihxn  volt  a  fegyveres  béke  az  összeesküdtek  és 
a  kormánj'zóság  között.  Egyik  kéz  a  poháron,  másik 
a  kard  markolatán. 

Benyovszkynak  még  egy  stratagémája  volt.  Lélek- 
tani helepolis,  melylyel  az  ellenség  sánczát  meg 
lehet  ostromolni. 

Ezeknek  a  főuraknak  magasra  törő  vágyaik  voltak. 
A  mások  nagyravágyása  engedelmes  paripa,  a  ki  azt 
fel  tudja  kantározni. 

A  kormányzó  emlegeté  Benyovszky  előtt,  hogy  ez 
a  Kamcsatka  egy  valóságos  paradicsom.  Érdemes  volna 

a  leírásra.  Ha  valaki  azt  úgy  fel  tudná  jegyezni,  mi- 
féle emberek,  állatok  laknak  itten,  mi  terem  ezen  a 
földön,  hogy  híják  a  tűzokádó  hegyeket,  meg  a  fal- 
vakat; hozzátenné  a  népszokásokat,  a  tartomány  jö- 
vedelmi kimutatását,  a  kereskedelmi  forgalmat,  stb. 
hát  ebből  igen  derék  munka  kerülne  ki.  O  maga 
már  nem  igen  irogat,  mert  a  szemei  kettőst  látnak,  ha 
a  betűkre  néz;  de  a  » fiamuram «  megtehetné,  mert 
ő  még  bírja  a  pennáját. 

Benyovszky  aztán  megígérte  az  öregnek,  hogy  a 
körútja  alatt  szerzendő  tapasztalatokat  mind  fel  fogja 
jegyezni,  s  azokat  kiegészítve  az  eddig  olvasott  ada- 
tokkal, még  az  utazás  alatt  szerkeszt  belőlük  egy 
olyan  nép-  és  tájismei  értekezést,  a  mit  érdemes  lesz 
Szent-Pétervárott  kinyomatni,  természetesen  Nilow  úr 
neve  alatt. 

Nilow  apó  ezért  a  nagylelkű  ajánlatért  össze- 
vissza ölelte,  csókolta  jövendőbeli  vejét. 

—  Tudod,  fiam,  ha  ez  a  munka  meg  fog  jelenni, 
akkor  ezért  nekem  az  államtanács  jutalmul  meg  fogja 
adni  az  ochoczki  kormán3^zóságot,  minden  bizonynyal. 
Plenisner  úgy  is  kegyvesztett  már.  S  ha  én  egyszer 
az  ochoczki  kormányzóságba  be  tehetném  magamat, 
majd  akkor  látnád  meg,  hogy  mi  az  élet  Szibériá- 
ban. Mert  tisztelem  becsülöm  én  azt  a  Kamcsatkát, 
paradicsom  ez  azoknak  valóban,  a  kik  ide  küldet- 
nek, hanem  azért  áldani  fogom  a  Mindenhatót,  a 
mikor  hátat  fordíthatok  ennek  a  czudar  siralom-völ- 
gyének ! 

Ezzel  a  bíztatással  legjobban  megnyerte  Benyovszky 
a  kormányzó  szívét.  Az  pedig  rögtön  eldicsekedett 
v€Í€  a  hetmannak,  hogy  micsoda  fényes  kilátás  nyílt 
most  neki  Benyovszky  segélyével,  az  ochoczki  kormány- 
zóságra. 

12* 

Kolosow  uram  aztán  rögtön  kutyaszánkázott  ki 
Benyovszky  házához,  nehogy  röptében  más  kapja  el  a 
szerencsét. 

—  No  fiacskám:  az  apósodat  már  szépen  lábra 
tetted,  most  én  nekem  nyúlj  a  hónom  alá.  Tudod,  mit 
szeretnék?  Ha  rá  vennéd  a  kormányzót,  hogy  jövő  ta- 
vaszszal  küldjön  föl  engem  Szent-Pétervárra,  s  gyámo- 
lítsa  az  esedezésemet  a  felséges  czárnö  előtt,  hogy 
nevezzen  ki  engemet  az  aleuti  szigetekre  kormányzó- 
nak. Látod,  se  az  aleuti,  se  a  kurili  szigeteknek  nin- 
csen kormányzója.  Tudod  pedig,  hogy  az  a  Casari- 
now  maga  mondta,  hogy  ö  egy  esztendő  alatt  helyre 
pótolja  az  elkobzott  vagyonát,  ha  csak  a  Kurili-szige- 
teken  is  adóbehajtó  lehet.  Ebből  világos,  hogy  oda 
egy  kormányzó  fölöttébb  szükséges.  Hát  mindent  az 
adóbehajtó  dugjon  zsebre  ? 

Az  indokolás  dönthetetlen  volt. 

—  Jól  van,  batyuskám,  majd  rábeszélem  a  kormány- 
zót, s  magam  megírom  a  felterjesztésedet  az  előadott 
eszmék  alapján  az  államtanácshoz. 

—  Megteszed  azt?  Kiálta  nagy  örömre  gerjedve  Ko- 
losow; no  ha  te  ezt  megcselekszed,  én  meg  keresz- 
tül viszem  odafenn,  hogy  az  apósod  oehoczki  kormány- 
zóvá emeltetése  után,  a  kamcsatkai  kormányzóságot 
te  magad  kapod  meg. 

Benyovszky  beburkolta  magát  a  szerénység  pa- 
lástjába. 

—  Óh  én  nem  vágyódom  még  ilyen  magasra. 
Fiatal  vagyok  még.  Aztán  vannak  nálam  érdeme- 
sebb urak,  kik  e  polczra  áhítoznak.  Itt  van  a  kor- 
látnok.  O  lesz  inkább  a  kamcsatkai  kormányzói  székbe 
való. 

—  No  ez  szép  szerénység  tőled.  Ilyesmihez  miná- 
lunk nem  vagyunk  szokva. 

Benyovszky  aztán  sietett  jóvá  tenni  a  hibáját,  ne- 
hogy a  lemondásával  gyanút  költsön  a  hetman  fe- 
jében. 

—  Én  inkább  szeretnék  te  veled  elmenni  az  aleuti 
szigetekre  mint  korlátnok,  a  te  kormányzóságod  alatt. 

—  Igazán  azt  akarod? 

—  Óh  azoknak  a  szigeteknek  nagy  jövendője 
van.  Egész  sziget-világ.  Dúsgazdag  vadtermés !  Az 
ember  ott  függetlenül  úrkodhatik.  Nem  ütheti  bele 
az  orrát  mindenki  a  dolgába.  Ott  mi  egy  csoport 
elszánt  vitéz  férfival  egész  önálló  országot  alapítha- 
tunk. 

—  Azt,  azt!  toporzékolt  a  hetman,  akár  fejede- 
lemmé is  kikiálthatjuk  magunkat. 

—  Még  többet  is  tehetünk.  Egy  pár  hajót  felszere- 
lünk, ág3^úkkal,  legénységgel  megrakunk;  egy  szép 
napon  kikötünk  Kaliforniában.  A  gyáva  spanyolokat 
kikergetjük  a  telepeikből  s  elfoglaljuk  magunknak  az 
egész  új  világrészt. 

—  Az  lesz  az  isteni  dolog ! 

A  hetman  mind  bekapta  a  maszlagot;  mikor  visz- 
szatért  a  városba,  már  királynak,  kaczikának,  nagy 
mogulnak  képzelte  magát. 

Mikor  délfelé  Benyovszky  meglátogatta  a  kor- 
mányzót, együtt  találta  mind  a  három  főurat.  A  leg- 
édesebb mámorban  voltak  mind  a  hárman.  Már  fel  is 
osztották  maguk  között  az  egész  szép  világot;  a  het- 
man valóságos  autokrata  volt  már,  a  ki  hallani  sem 
akart  róla,  hogy  neki  más  parancsoljon  még:  s  osz- 
totta a  törvényt  a  maga  országában. 

A  terveiket,  álomképeiket  azonnal  írásba  foglal- 
tatták Benyovszky val ;  a  ki  azután  még  bővített,  tódított 
rajtuk.  Egészen  belebolondította  az  urakat  e  kedvencz 
agyrémeikbe. 

így  játszik  az  állatszelidítö  a  kalitkában  az  orosz- 
lánnal, a  jeges  medvével,  meg  a  hyenával :  —  míg 
össze  nem  tépik. 

És  ezzel  a  szellemi  stratagémával  szépen  körül- 
sánczolta  magát  az  árulók  ellen. 

Majd  hisznek  is  azoknak  ez  urak;  mikor  Be- 
nyovszky  őket  mind  herczegekké  akarja  tenni. 


TIZENÖTÖDIK  FEJEZET. 

AURORA  BOREALIS. 


A  Csórni  Ivánnal  való  kibékülésnek  az  lett  az 
eredménye,  hogy  ez  az  előkelő  polgár  másnapra  nagy 
vacsorát  rendezett  s  arra  meghívta  a  kormányzót  csa- 
ládjával együtt.  Ben3'ovszky  természetesen  Afanáziát 
kisérte. 

Vacsora  után  Benyovszkyt  ismét  a  sakk  asztalhoz 
erőtették,    s   kényszeríték  játszani   egész    éjszakán  át. 

Rendkívül  jellemző  körülmény,  hogy  az  a  Csórni 
Iván,  a  ki  jól  ismerte  Benyovszky  menekülési  tervét, 
az    összeesküvő    vezért    mégis    egy    lakoma-asztalhoz 

ülteté  a  kormányzójával,  s  jól  tudva  azt,  hogy  Be- 
nyovszky  a  sakkjátékon  n3^ert  pénzt  mind  az  össze- 
esküvés előkészületeire  fordítja,  mégis  alkalmat  adott 
neki,  hogy  ezt  a  veszedelmes  rendelkezési  alapot  sza- 
porítsa. 

Ezúttal  hárman  játszottak  Benyovszk\-  ellen  eg3'e- 
sűlt  erővel.  így  remélték  öt  legyőzhetni.  Talán  arra 
is  számítottak,  hogy  a  szép  Afanázia  közelléte  meg- 
osztja Benyovszky  figyelmét.  A  szerelmes  leány  el 
nem  mozdult  választottja  mellől,  ott  nézte  végig  az 
egész  unalmas,  szótalan,  fejtörő  játékot,  az  ő  széké- 
nek a  karjára  támaszkodva.  Nég}'  játékkal  húzták  ki 
az  egész  éjszakát.  Proskurákow,  Ottlákow  és  Ribnikow 
uraimék  elvesztették  valamennyit,  s  a  játszma  »nag3^ 
bőr«-ben  ment.  Húsz  tuczat  n3-est-bör,  tizenkét  tengeri 
vidra,  tizenkét  fekete  róka  s  azonkívül  ötszáz  rubel 
volt  a  betét.  A  n3^ereség  oroszlánrészét  természetesen 
a  korlátnok  és  a  hetman  urak  málházták  el. 

Reggeli  négy    óra   vetett  véget   a  sakk-tornának. 

Ekkor  Ben3'ovszky  hazakísérte  a  kormán3'zó  csa- 
ládját a  várba.  Nilow  úrnak  különösen  nagy  szük- 
sége volt  a  támogatására.  Ilyen  hosszantartó  lakoma 
után  a  derék  úr  jobban  érezte,  mint  máskor,  Galilei 
mondásának  igaz  voltát,  hog3'  » mégis  mozog  a  föld!« 
—  Nag3'on  mozog!  Nem  is  csoda  itt  Kamcsatkában, 
a  hol  huszonn3'olcz  vulkán  közül  nég3'-öt  működik 
egymást  felváltva. 

Mikor  aztán  a  » fiamuram «  levetközteté  és  lefek- 
tette az  ágyba  az  öreget,  betakarva  őt  a  fehér  medve- 
bőr bundával,  maga  is  indulni  készült  hazafelé. 

Az  ajtóban  elfogta  Nilowné  asszony. 

—  Hova  botorkálna  ön  most,  il3'en  késő  éjszaka, 
a  falujába.  Útközben  még  megeszik  a  farkasok.  Va- 
lami rablók   rálesnek;  tudják,   hog3'   sok   pénzt  n3'ert 

ma    este;    agyonütik   érte.     Én    bizony  nem   eresztem 
haza.     Háljon  ma  mi  nálunk. 

Erre  a  szíves  marasztásra  csakugyan  meg  kellett 
magát  adnia  Benyovszkynak.  Nilowné  asszony  vette 
a  kezébe  a  gyertyát  s  vezette  őt  a  szobákon  keresztül. 
Végre  benyitott  egy  kis  oldalszobába. 

—  íme  itt  fog  ön  alunni, 

Benyovszky  elbámulva  nézett  körül,  ez  Afanázia 
hálószobája  volt.  A  szép  menyasszony  már  pelyhes 
ágyában*)  feküdt,  felbontott  haja  vállain  szétomolva. 
A  kandallóban  égő  tömjénczédrus  ágai  ámbraillatot 
árasztottak  a  szobában. 

Ben3-ovszky  néma  tekintettel  fordult  Nilownéhoz. 
Az  elértette  a  kérdést. 

—  No  hát  csak  sehol  jobb  helyen  nem  le- 
hetne ön,  mint  a  leányomnál:  úgy  hiszem. 
Úgy  illik,  hogy  önöknek  meg  kell  szokniok 
az  együttélést.  —  Remélem,  hogy  lesz  önnek 
esze. 

Azzal  letette  a  gyertyát  az  asztalra,  s  magukra 
hagyta  őket. 

Benyovszky  reszketett,  mint  egy  templomrabló, 
a  ki  az  oltárkincsei  előtt  áll.     Rájuk  tegye-e  a  kezét  ? 

Ha  itt,  ebben  a  világrészben  ez  a  szokás,  miért 
ne  követné  annak  a  reguláját?  Ha  itt  az  an5^ai  jó- 
indulatnak ez  a  tanújele,  kinek  van  oka  panaszkodni 
miatta  ?  Még  talán  az  utolsó  mondás  is  elfeledhető : 
» remélem,  hogy  lesz  önnek  esze?«  Hátha  az  édes 
eszünkkel   ilyenkor   elragad  a  szárnyas    hyppogryph  ? 

Hogy  még  sem  úgy  történt,  azt  az  örökké  szeme 
előtt    lebegő    kép    magyarázhatja    meg.     Az   anya  a 


*)  Házi  lúd  ugyan   nincs  Kamcsatkában ;   de   a  »dunna-lúd« 
pelyhet  használják  az  előkelők. 

gyermekével  az  ölében.  Ez  is  egy  » m a t e r 
dolorosa.«  Ha  a  Boldogságos  Istenanya  tud 
csodákat  elkövetni  az  emberi  szívekben,  a  »boldog- 
talan  emberanya«  is  tud  talán. 

És  Afanázia  maga  még  ártatlan  gyermek  volt. 
Azt  tudta  már  a  leány,  hogy  mi  a  szerelem;  de  hogy 
mi  a  szerelemnek  a  vége?  azt  nem  tudta  még.  — 
És  nemis  tudta  meg  soha. 

Benyovszky  csak  annyit  jegyez  fel  e  találkozásról, 
hogy  »bájos  társnőjének  annyi  kérdeni  valója 
volt,  hogy  alig  győzött  rá  felelni,  s  eltelt  az 
idő,   a   nélkül,   hog}'    alvásra  gondoltak  volna.« 

Reggel  nyolcz  órakor  hagyta  el  Xilowék  lakását. 

Mikor  a  száműzöttek  tanyájára  kijutott,  a  társai 
már  tűvé  tették  érte  az  egész  vidéket.  Hogy  a  Csórni 
Iván  lakomájáról  nem  érkezett  vissza,  mindnyájukat 
megrémíté.  »Hol  jártál?«  kérdezek  tőle.  »Hagyjatok 
békét,«  monda  Bem-ovszky,  nehéz  fővel;  »készítsetek 
el  mindent  a  holnapi  lakomához ;  én  alig  várom,  hogy 
a  fejemet  letehessem. « 

Azok  egymásra  hunyorítottak  értő  tekintettel  s 
nem  kérdezősködtek  tovább;  Benyovszky  aztán  leveté 
magát  az  ágyára  s  rögtön  elaludt,  és  fel  nem  ébredt 
mély  álmából  délutáni  öt  óráig.  Akkor  is  csak  valami 
édes  álomlátás  költötte  fel.  Talán  azt  álmodta,  hogy 
otthon  van,  a  csendes  kis  kárpátvidéki  nemesi  lakban; 
s  a  piruló  hajnalt  látja  kaczagni  a  derűit  égen  és  benne 
a  rózsaszínben  égő  lomniczi  bérczormot,  s  e  bibor- 
világ  közepett   tán  egy  ismerős  mosolygó  női  arczot. 

S  aztán  a  mint  felnyitá  a  szemeit,  valóban  fén3't 
látott  maga  előtt  az  égen;  ablaka  nyitva  volt,  azon 
bevilágított  a  lángvörös  égbolt,  s  e  csodavilágítástól 
félig  beragyogva,  mosolygott  előtte  egy  ismerős  tündér- 
arcz. 

Csakhogy  az  a  rózsaláng  nem  volt  a  kaczagó 
hajnal,  hanem  az  ijesztő  északién}-,  s  a  tündérarcz 
nem  a  feleségéé  volt,  hanem  Afanáziáé. 

—  Nézd  milyen  szép  ez  a  mi  északi  hajnalunk, 
monda  a  leány,  gyöngéden  a  karjára  emelve  az  álorh- 
ittas  vőlegény  fejét. 

Szép  is  volt  az !  Az  aczélkék  égen  hosszan  lövell- 
tek végig  a  föld  delej  csodás  sugarai,  rózsa-  és  viola- 
szín sávokban,  mint  egy  óriási  legyező  szárnyai,  sötét 
ablakokat  hagyva  közeikben;  széleikről,  mint  a  jég- 
csap, mint  a  cseppkő,  csipkékben  látszott  aláhullani 
a  fénynek  rong\^a;  a  hajnalragyogáson  keresztül  tün- 
dököltek az  ég  minden  csillagai  s  az  újhold  úgy  úszott 
benne,  mint  egy  gyémántcsónak,  ha  a  nyitott  kék 
égen  járt,  majd  mint  egy  rubinsarló,  ha  a  vörös  láng- 
kéve alá  került;  de  a  láthatáron  sötéten  meredt  fel  a 
bibor  égre  a  hegyes  Avatsa-vulkán,  kanyargó  füstjével 
fekete  írást  rajzolva  a  tündéri  táblára.  Csak  a  kráter 
kúpja  volt  fehér,  a  hótól.     Szép,  de  fagyasztó. 

S  ilyen  szép  és  fagyasztó  volt  a  megvilágított 
leán3^arcz  is.  A  gyermekét  könnyezve  ölelő  hitves 
helyett,  a  nevető  ara. 

—  Ki  hozott  téged  ide?  kérdezé  Benyovszky, 
szorongó  szívvel. 

—  Magam  jöttem.  Olyan  régen  láttalak.  Azt 
hittem  valami  bajod  esett.  Nem  volt  nyugtom.  Ide 
siettem. 

—  Köszönöm.  Áldom  a  jó  szívedet.  Csak  el- 
aludtam erősen.     Nincsen  semmi  bajom. 

—  De  igen!  Beteg  vagy.  A  homlokod  olyan  forró. 
Agyban  kell  maradnod.  Én  azért  jöttem  ide,  hogy 
ápoljalak.  Mégis  izentem  az  anyámnak,  hogy  beteg 
vagy.     Itt  virrasztok  melletted  az  éjszaka. 

Benyovszky  most  már  komolyan  megrettent. 

—  Mit  gondolsz?  Hová  lenne  a  jó  híred?  Az  éjt 
az  én  házamnál  tölteni! 

—  Hát  mi  van  abban?  Nem  vagy-e  te  vőlegé- 
nyem?   Nekem  kötelességem  ez. 

—  De  mit  szól  hozzá  az  anyád?  Apád  megöl,  ha 
ezt  megtudja. 

Erre  meg  már  éppen  csak  nevetni  tudott  a  leány. 

—  Te  bizony  engem  valami  vadállatnak  nézesz : 
tán  ettől  a  sok  prémtől,  hogy  úgy  félsz  tőlem?  Meg- 
állj, levetem  ezt  a  kaczamajkát  rólam,  hogy  jobban 
rámismerj. 

S  azzal  ledobta  a  prémes  felöltőjét. 
Ekkor  meg  attól  féltette  Benyovszky,   hogy  meg- 
hűti  magát,  a  nyitott  ablaknál. 

—  Hát  akkor  betakarsz  majd  te  a  bundádba. 
Egymástól  fölmelegszünk. 

Ezt  is  olyan  ártatlan  enyelgéssel  monda,  mintha 
két  g3'ermek  beszélne  egymással  arról,  hogy  együtt 
fognak  aludni. 

E  gyöngéd  vita  alatt  megnyílik  az  ajtó,  s  belép 
rajta  a  jó  öreg  Tatyána:  Afanázia  hü  dajkája,  s  hoz 
a  fején  egy  nagy  batyut. 

—  Hát  te  mit  hoztál,  jó  Tatyána?  kérdezé  Be- 
nyovszky. 

—  No  hát  a  szudarinyának  az  ágyát,  ha  itt 
akar  maradni  éjszakára;  a  nagyasszonyom  utána 
küldte.     Ez  már  csak  rendes  dolog. 

No  még  ez  is  rendes  dolog. 

—  Hát  csak  kelj  fel  szaporán !  unszolá  Afanázia 
a  vőlegényét.  Hadd  rendezzük  el  a  szobánkat.  Aztán 
majd  főzünk  neked  jó  korhely-levest. 

Azt!  azt!  Ez  a  kamcsatkai  paradicsom!  A  drága 
jó  káposzta-leves,  füstölt  hallal  és  ikrával,  korpaczibe- 
rével;  Afanázia  nagyon  jól  tudja  azt  készíteni. 

E  közben  bejött  a  szobába  Chrustiew  is  s  kivitte 
magával  Benyovszkyt  a  tornáczba.  Ott  volt  Alexis^ 
a  protopópa  is ;  hosszú,  övét  verő  szakállával. 

Benyovszkynak  az  arcza  elárulta  a  zavarát  és 
nyugtalanságát. 

—  Mondtam  úgy-e,  hogy  ez  lesz  belőle?  évődék 
vele  Chrustiew.  Nálunk  szibériai  oroszoknál  így  megy 
ez  a  dolog.  Ha  a  kakas  tartózkodik,  a  jércze  megy 
utána.  Nyebójsza  barátom !  Én  még  nem  láttam  olyan 
embert,  a  ki  a  poharába  töltött  pálinkát  visszaöntötte 
volna  a  palaczkba. 

Benyovszky  türelmetlen  kézmozdulattal  tiltakozott 
e  példálózás  ellen. 

—  Hagyj  neki  békét,  szólt  kenetteljesen  közbe- 
lépve Alexis  protopópa.  Te  nem  ismered  a  mi  vezé- 
rünket. 0  a  du eh oborczikhoz  tartozik.  A  szektáriu- 
sokhoz  a  kiket  üldöznek.  Engem  is  azért  száműztek 
ide  Kamcsatkába;  mert  otthon  számosakat  összeadtam,, 
megáldottam,  a  kik  Szent  József  házasságra 
kívántak  lépni.  Vannak  sokan,  a  kik  együtt  akarnak 
élni,  mint  házastársak;  de  azért  nem  akarnak  lenni 
férj  és  feleség;  hanem  csak  bátya  és  húga.  — 
Ez  persze  a  püspököknek,  pópáknak  nem  tetszik, 
mert  ha  nincs  keresztelő,  nincs  stóla.  —  A  generá- 
lisoknak sem  tetszik,  mert  ha  nincsenek  fiak,  hol  ve- 
gyék a  rekrutákat?  —  Ezért  üldözik  a  szektáriuso- 
kat.  —  Én  megáldalak  benneteket,  meg  is  kötlek,. 
Augusztus  és  Afanázia,  az.  én  hitem  szokásai  szerint,. 
Szent  József  regulája  szerint,  s  akkor  azután  ehettek 
egy  asztalnál,  takarózhattok  egy  bundával,  még  is  bé- 
kében maradhattok  egymással. 

—  Ugyan  ne  papolj  nekem  annyit  a  te  bolond 
duchoborczijaidról!  vetett  végett  a  sok  szónak  Be- 
nyovszky.    Nincs    nekem    szükségem    a    te    hókusz- 

pokuszaidra,  hogy  a  szájamat  megőrizzem.  A  mit  már 
egyszer  megmondtam,  az  megáll.  Ez  az  én  becsüle- 
tem. Ledülhet  az  Alatsa-hegy,  utána  dűlhet  a  csillagos 
ég;  de  az  én  becsületem  el  nem  esik.  Kimondtam, 
hogy  én  a  becsületemet  be  nem  mocskolom  azzal, 
hogy  ez  ártatlan  gyermek  szerelmével  visszaéljek,  a 
kit  nőmmé  nem  tehetek.  Ez  az  én  becsületszavam 
fog  köztem  és  Afanázia  között  fekünni  mindenha,  na- 
gyobb büvrontó  erővel,  mint  Alnufár  királyfi  mez- 
telen kardja  közte  és  a  mátkája  között.  S  mondjátok 
meg  minden  pajtásunknak,  hogy  ha  valaki  elneveti 
magát,  mikor  Afanáziára  ránéz,  a  miért  idejött  hoz- 
zám,   annak  én  betöröm  a  fejét. 

Azzal  aztán  visszatért  a  szobájába    Afanáziához. 

A  jó  »scsi«  a  káposztaczibere  is  elkészült  a  kan- 
dalló fölötti  bográcsban.  Mikor  magukra  maradtak, 
azt  együtt  elköltötték. 

»Ez  a  nap  elmúlt  minden  kedvezőtlen 
esemén)^   nélkül.« 

Ennyi  az  egész,  a  mit  a  csodateljes  nászéjről 
följegyez  Benyovszky  emlékirataiban. 

A  fantázia  azt  képzelheti  hozzá,  a  mi  Ízlésének 
tetszik. 

Azonban  az  emlékiratoknak  van  három  mondata, 
melyek  mint  trigonometriai  pontok  olyan  hatást 
szabnak  a  képzeletnek,  melyen  túl  annak  nem  sza- 
bad csapongni. 

»Soha  sem  fogok  véteni  a  becsületem  ellen. « 
Ez  az  egyik  mondat. 

»A  bájos  leánynak  annyi  kérdeni  valója 
volt,  hogy  alig  győztem  rá  felelni. «  Ez  a  má- 
sodik. 

»Elmúlt  a  nap  minden  kedvezőtlen  ese- 
mény nélkül. < 

Ez  a  háromszög,  a  melyen  belül  szabad  a  fan- 
táziának röpkedni. 

A  nyitott  ablakon  át  bevilágított  rájuk  az  északi 
hajnalban  ragyogó  ég:  a  kandalló  tüze  lobogott  mel- 
lettük; egy  közös  takaró,  a  fehér  medvebör-bunda 
védte  őket  a  jégsarki  fagyos  lég  ellen. 

—  Beszéld  el  hát,  szerelmem,  hogy  milyen  az 
a  te  hazád,  a  mely  után  annyit  sóhajtozol  vissza? 

Ezt  kérdezhette  a  leány. 

És  akkor  aztán  regélhetett  neki  Benyovszky  vége- 
szakadatlan ábrándokat  egy  olyan  tündérvilágról,  a 
melyről  a  leán3^nak  ép  úgy  semmi  fogalma  sem  le- 
hetett, mint  más  halandóknak  a  mágnes -hegyekről, 
a  beszélő  fákról,  a  majom-emberekről,  a  gyé- 
mánttermő kígyókról,  az  óriások  és  törpék 
országairól,  a  kővé  vált  lakosokról.  S  a  hogy 
hallgatta  ezer  egy  éjszakán  keresztül  Sah  Alnu- 
mán  a  szép  Seherezádé  egymásból  füzérlö  tün- 
dérmeséit, s  elfelejtette  mellettük,  hogy  a  felesége 
fejét  le  kellene  vágatnia;  úgy  szívhatta  lelkébe  Afa- 
názia  is  egy  egész  éjszakán  át,  a  mit  neki  a  válasz- 
tottja beszélt  egy  valóban  létező  tündérországról. 

a  hol    mindennap    feljön  a  nap    az    égre; 

de  még  olyankor  is  ott  ragyog  a  fényes  égbolton,  a 
mikor  hó  fedi  a  mezőt.     »Hát  nem  mese-e  ez?« 

.  .  .  ^  .  s  aztán,  hogy  az  új  év  harmadik  havá- 
ban hó  és  jég  elolvad,  egyszerre  tarka  virágszőnyeg 
borítja  be  a  földet:  ezerféle  virág,  megannyi  illatú,  meny- 
nyi színpompával,  melyeket  tarka  pillangó  sereg, 
döngő  méh  rajong  körül.  »Pillangó?  hímes  szárnyú? 
méh?  mézgyüjtő?  Tündérnépek  ezek?« 

hát  mikor  a  fák  virágszaka  eljön,  mintha 

fehér,  piros  és  sárga  hóval  lennének  belepve,  » virágzó 
fák?  Hát  ez  nem  álomkép ?«     S  valamennyi  fának  és 

virágnak  királynéja  a  rózsa,  a  melynek  a  szirmához 
hasonlítják  a  női  arcz  bárson\^át ;  s  illatával  a  túlvilág 
levegőjét  szívják  be.  »Ez  Kamcsatkában  is  terem: 
szára  arasznyi,  virága  halálszín,  szaga  émelyítő:  úgy 
híják,  hogy  »kutyavirág.« 

aztán   mikor  a  kalász   megérik,   szélesen, 

tágasán,  a  mennyire  a  szem  ellát,  egy  arany  palásttal 
behúzva  a  mező ;  tenger  az,  melyen  ha  a  szél  átfuvall 
aranyhullámokat  hány,  s  ez  arany  kalászban  teremnek 
a  szép  piros  gyöngyszemek,  minden  gyöng3^szem  alakja 
olyan  mint  egy  kis  pólyás  babáé,  a  fején  egy  kis  Jézus- 
arczczal.  Ennek  a  gyöngyszemnek  a  neve  búza,  és 
ez  az  an\'ja  a  kenyérnek :  annak  a  pehelykönnj^ű,  hó- 
fehér kenyérnek,  a  minek  az  íze  gyönyörűségesebb 
mindennél  a  világon;  a  milyen  kenyér  nincs  sehol, 
csak  Magyarországon. 

»Ah,  ha  ezt  meg  lehetne  ízlelni  valaha. « 

és  majd  az   esztendő   nyolczadik   havában 

kezdődik  a  gyümölcstermő  ősz,  (vájjon  mit  jelent  ez 
a  szó?)  A  tavaszszal  virágontó  fákat  őszszel  lehúzza 
az  édes  érett  teher,  aranynyal,  bíborral  versengő  kész 
falatok,  mikben  íz,  illat  és  zamat  fölségesen  egj^esül; 
boldog,  boldogtalan  jóllakhatik  velük,  annyi  van  be- 
lőle! Emberfőnél  nagyobb  dinnyék  a  mezőkön,  vér- 
bélű,  aran3'bélü  gömbök,  czukornál  édesebbek,  töm- 
jénnél illatosabbak;  mikben  a  tündér  anyaföld  bűbájos 
lakomát  tálal  föl  az  árnyékban  hűsselő  embernek; 
csodagyümölcsök,  melyek  a  naptól  az  édességet  szív- 
ják magukba,  s  a  földtől  a  frissítő  hideget,  egyszerre. 
(Árnyék!  és  hűsselés!  üdítő  gyümölcsök!  tündérmesék 
ezek!«) 

és  végre  a  szőlő-szüret :  az  a  csodás  növény, 

mely  egy  vékony  kis  pálczikó  derekából  édes  fürtökké, 
zöld,  piros,   bakacsin-kék  és  aranyló  gerezdekké   ido- 


ÉLETRAJZ.  193 

mítva  teremti  elő  azt  az  italt,  melyet  az  ég  irigyel  a 
földtől,  s  melytől  a  földlakó  az  égbe  emelkedik,  a 
léleknevelö  bort. 

(A  leány  azt  hitte,  hogy  már  meg  is  részegült 
tőle.) 

se  napsugáros  égben,  e  virágos  ligetek- 
ben, e  gyümölcsös  pagonyokban  ott  dicsérik  az  Istent 
és  az  ő  szép  világát  a  lég  ezernyi  dallos  madarai: 
mint  füttyönget  a  sárgarigó,  hogy  jósol  a  kakuk,  mit 
beszél  a  pittypalatty,  hogy  fecsegnek  a  fecskék,  hogy 
száll  magasra  a  dalával  a  pacsirta,  s  hogy  veri  fel  az 
éjt  az  énekesek  tündérkirálya,  a  fülemüle:  »óh  ezt 
nehezebb  megérteni,  mint  egy  tündérmesét;  nálunk 
csak  a  tengeri  papagályok  ülnek  a  fészkükön  s 
azok  nem  tudnak  egyebet,  mint  »siv,  siv!« 

Nem  mondatta  e  el  a  leány  magának  még  egy- 
szer, hogy  mit  beszélnek  egymásnak  a  tündérvilág- 
beli dallos  madarak?  nem  világosíttatta  e  fel  magát 
az  iránt,  hogy  miért  énekel  olyan  bájosan  egész  éj- 
szakán át  a  fülemülének  a  hímje,  a  míg  a  nősténye 
a  fészkét  őrzi? 

hát  mikor  a  komolyabb  dolgokra  került  a 

sor,  az  emberre,  a  ki  lóháton  ül  a  lóra,  a  ki  az  em- 
bernek hű  társa.  Ez  a  lelkes  állat,  a  ki  bátorságun- 
kat osztja,  velünk  együtt  küzd  és  harczol,  s  mikor 
ezer  meg  tízezer  ilyen  paripán  ülő  férfi  egy  tömeg- 
ben, hadi  rendben,  lobogó  zászlók  mellett  előre  rohan 
szétgázolni  szuronyerdőtől  meredő  pánczélos  had- 
tömegeket, tüzes  vasat  okádó  ágyú  sárkányokat:  ezt 
nevezik  harcznak. 

»Hát  azután  miért  és  ki  ellen  harczolnak  a  ne- 
mes férfiak  és  a  nemes  állatok  egyesülten  ?« 

hát  azért,  ha  egy  hatalmas  ellenség  meg- 
támadja a  hazájukat,  a  szabadságukat. 

Gr.  Benyovszky  M.  I.  Életrajz,  13 

»Mi  az  a  haza?  Mi  az  a  szabadság  ?«  —  » Nagyobb 
e  Magyarország,  mint  Kamcsatka?  Több  szabad  ott 
mint  itt?« 

Benyovszky  aztán  elmondta  neki,  hogy  mi  a  kü- 
lönbség Magyarország  és  Kamcsatka  között,  s  miben 
különbözik  az  ottani  szabadság  az  ittenitől. 

A  leány  áhítattal  hallgathatá  azt. 

mikor  aztán  odáig  jutott  Benyovszky,  hogy 

az  ő  hajdani  hazájában  szabad  a  nemes  hazafinak  a  csá- 
szár király  előtt  kimondani  az  igazat,  s  a  császár  király 
is  tartozik  engedelmeskedni  a  törvénynek,  a  mit  a 
nemzet  alkotott;  arra  bizonnyal  azt  mondhatá  a  le- 
ány, hogy  »a  mit  eddig  meséltél  mosolygó  gyümöl- 
csökről, éneklő  madarakról,  harczoló  lelkes  állatokról, 
csak  elhittem;  de  már  ezt  a  legutolsót  hadd  tartsam 
mesemondásnak. « 

A  mivel  nagyon  megnyerhette  a  szívét  a  mese- 
mondónak. 

»Lásd  pedig  —  egy  dolog  még  sem  szabad  a  te 
mesehazádban,  a  mi  nálunk,  a  mi  jéghazánkban  sza- 
bad: —  nem  szabad  nálatok  a  vőlegénynek  megcsó- 
kolni a  menyasszonyát  az  esküvő  előtt. « 

Azzal  ráborult  a  vállára  s  álomra  hagyta  magát 
ringattatni  kedvese  ölében. 

Lehet,  hogy  azután  annak  a  szemeit  is  lezárta  az 
álom  tündér. 

Lehet,  hogy  a  menyasszony  egyszer  föl  is  ébredt, 
s  alvó  kedvesének  arczán  elmerengve,  mel3'et  az  észak- 
fény tűzpirosra  festett;  egyszer  csak  meglopta  az  ajkát, 
azért  a  tiltott  csókért. 

Lehet,  hogy  kölcsönbe  esett:  hogy  az  álomidő 
másik  szakaszában  megint  a  vőlegény  lopta  vissza 
azt  a  szűz  csókot. 

Csak  annyi  bizonyos,  hogy.  ez  a  nap  elmúlt  min- 
den kedvezőtlen  esemény  nélkül 

Valószínű,  hogy  ezt  a  jelzett  háromszögű  kere- 
tet egy  realisztikus  irányú  író  nem  ezekkel  a  képek- 
kel rajzolta  volna  tele.     Adatot  találna   hozzá   eleget. 

A  szibériai  erkölcsöket  a  mai  kor  leírói  nagyon 
alacsony  szempontból  becsülik  meg.  Leírásaik  után  a 
szibériai  hajadonok  között  alig  találni  kivételt,  a  ki 
a  férhezmenetelekor  a  szűzi  koszorút  megérdemelné. 
Mikor  a  menyasszony  a  »wjenjecz«  (esküvői  fátyol) 
alá  kerül,  már  régen  feláldozta  az  igényeit  a  »gye- 
vitsi  \vjetsor«  szabadalmához.  A  szószerint  a  »szüz-éj«. 
A  nászéj,  mel3^nek  reggelén  az  új  asszonyt  vagy 
veres  kendős  kocsin  hordozzák  körűi  a  városban, 
vagy  ha  nem,  hát  visszaküldik  csúfságra  a  szülői  ház- 
hoz s  egy  kocsi  kereket  tűznek  fel  a  ház  tetejére, 
annak  a  jeléül,  hogy  ott  egy  »perejechána«  (legázolt) 
lakik.  —  Nincs  rá  eset,  hogy  a  kocsi  kerék  jöjjön 
alkalmazásba.  Az  új  férjnek  van  esze,  hallgat;  leg- 
feljebb a   nogaj kával  vesz  magának  elégtételt. 

így  ír  Koch  Albin,  Szibéria  leírója. 

Általánosabb  vonásokban  rajzolja  a  két  nem  vi- 
szonyait Laskin  N.  Szibéria  leírásában: 

»Ne  szóljunk  a  házassági  szertartásukról,  s  a  nép 
játékairól  és  mulatságairól.  Ezek  mind  olyanok,  mint 
északi  Oroszországban.  Csakann^'it  mondjunk,  hogy 
az  erkölcsiség  ismerete  az  itteni  falusi  lakosoknál, 
éppen  úgy,  mint  a  városiaknál,  nagyon  korlátozott.  — 
A  leányok  egészen  szabadjukban  élnek,  a  nélkül 
hogy  a  szülőikkel  törődnének  s  meglehetős  későn 
mennek  férjhez.  A  férjes  asszonyok  sem  igen  szé- 
gyenkedősök,  s  a  férjeik  és  bátyjaik  éppen  úgy  tesz- 
nek. Lehet,  hogy   ennek  a  sok   deportált   nőtlen  férfi 

és  férjetlen  nö  is  az  oka.  Öszszel  és  télen  az  össze- 
jöveteleknél zálogosdi  a  fö  játék,  mely  nagyon  sok 
csókolódással  jár.  E  mulatságokban  tánczolják  a 
»sesztyorkát«  (hatostánczot)  a  mi  szintén  csupa  ölel- 
kezésböl  áll.  Egy  szóval  ezek  az  esték  szolgálnak 
a  két  nemnek  szerelmi  találkozóul.  A  szülök  ezek- 
nél igen  nagy  elnézést  tanúsítanak,  min- 
dent az  ujjaik  közül  néznek  el,  csak  botrány 
ne  legyen  miatta.  De  ha  valami  mendemonda 
lesz  is,  azt  válaszolják  rá,  hogy  »csak  nem  dughatjuk 
be  az  egész  világnak  a  száját. «  A  leányeladás  falu- 
ban és  városban  egyformán  el  van  terjedve. « 

A  sok  közül  a  legszelidebb  adatokat  válasz- 
tottuk ki. 

Ezek  azonban  mind  mai  korbeli  viszonyok.  Be- 
nyovszky  száz  évvel  ezelőtt  járt  Szibériában.  Akkor 
lehettek  más  erkölcsi  fogalmak.  Lehettek  olyan  ki- 
vételes, rendkívüli  eszményi  lények  is  az  örök  éj  cso- 
dás tartományában,  a  minő  Afanázia  volt. 

A  későbbi  események  igazolni  fogják  ezt  a  fel- 
foofásunkat. 

TIZENHATODIK  FEJEZET. 

KAMCSATKA  LEÍRÁSA. 


A  felszabadulás  örömére  rendezett  lakoma  pom- 
pásan sikerült.  Meg  volt  adva  a  módja,  a  hogy  illett: 
három  mozsárágyúból  üdvlövéseket  durrogattak  a 
magas  vendégek  érkeztekor;  estig  ettek-ittak,  azután 
hajnalig  tánczoltak,  volt  tizenkilencz  kürtfúvójuk,  a  ki 
a  zenebonát  csinálta  hozzá. 

Kár,  hogy  Benyovszky  nem  írja  le  a  Kamcsat- 
kában  dívott  tánczok  nemeit,  melyeket  akkoriban  jár- 
tak; csak  annyit  említ  fel  egy  helyütt,  hogy  Afanázia 
rendkívüli  kellemmel  lejté  e  tánczokat,  a  mi  arra  enged 

következtetni,  hogy  azok  valami  olyannemü  dalidós 
lejtések  lehettek,  melyekben  a  hölgyek  bájai  előnyösen 
lettek  kitűntetve.  A  mostani  orosz  írók  a  szibériai 
tánczokról  nem  írnak  ilyen  kedvezően.  Azt  mondják, 
hogy  a  parasztoknak  a  táncza  nem  is  táncz,  hanem 
csak  jobbról  balra  s  megint  visszafelé  tipegés  toppo- 
gás:  férfiak,  némberek  karéjba  fogózva,  valami  búsongó, 
zümmögő  melódia  mellett  járják  azt  nagy  lomhán ; 
a  mit  pedig  a  felcseperedett  gazdag  száműzöttek 
túnczolnak,  az  egy  őrjöngő  kapálózás,  kézzel-lábbal, 
melynél  az  a  virtus,  hogy  ki  győzi  tovább?  néha 
tizenkét  óráig  szakadatlan  járják;  majd  kidöntik  a  ház 
oldalát.     Ez  a  táncz  hölgyeknek  aligha  állna  jól. 

Ezúttal  Afanázia  bizonyosan  nem  vett  részt  a 
tánczban,  miután  Nilowné  asszony  már  a  vendégség 
elején  úgy  mutatta  be  a  leányát  az  előkelő  társaság- 
nak, mint  Benyovszky  menyasszonyát.  A  menyasszony- 
nak pedig  nem  illik  tánczolni,  hanem  szépen  a  vő- 
legénye mellett  kell  ülni  és  magát  előtte  kedvessé  tenni. 

E  kinyilvánítás  után  Benyovszkynak  teljes  szabad- 
ságában állott  a  szerelem  nyelvére  tanítani  az  aráját, 
hisz  azért  volt  nyelvmester. 

Jó  szerencse,  hogy  e  tanításba  szünetet  szakított 
a  kormányzó  körutazása  a  tartományban. 

Nilow  úr  másnap  akart  már  indulni,  de  a  kétnapi 
dínomdánom  strapácziái  után  jónak  látta  egy  napi 
pihenőt  engedni  magának  is,  másoknak  is,  melyet 
mindenki  igyekezett  a  legjobban  felhasználni.  Benyov- 
szky este  hat  órakor  vitte  a  mátkáját  haza  az  anyjához, 
s  akkor  elbúcsúzott  tőle,  hogy  másnap  útra  keljen, 
a  kormányzót  kisérve.  Ö  volt  az  úti  marsall,  élel- 
mezési biztos  és  titkár.  Megindultak  tizenkilencz  szán- 
kóval, negyvenhatan,  abból  tizenöten  voltak  Benyovszky 
összeesküvő  társai  a  saját  szánjaikon,  Kuzneczow  főnök- 

sége  alatt,  s  valami  tizenkét  kutyahajtó  kamcsadál, 
a  többiek  a  kormányzó,  hetman  és  korlátnok  fegyve- 
resei, így  indultak  meg,  élelemmel  és  fegyverrel 
bőven  ellátva,  ötös  kutyafogatokon  január  17-én  reggel. 

S  egy  ilyen  téli  körutazás  Kamcsatkában  nem 
lehet  tréfa-dolog.  Ennek  a  félszigetnek  a  területe 
négyszög-mértföldekben  annyit  tesz  ki,  mint  egész 
Magyarország,  Erdély  nélkül.  A  lakossága  pedig  annyi 
volt  e  4000  [j  mértföldnyi  tartománynak,  mint  az  egy 
Debreczen  városának.  Száz  év  előtt !  Mai  napság  már 
elférne  az  összes  népessége  az  egy  Nagy  Péterfia 
utczában  is.  Csodálatos,  hogy  mentől  több  szám- 
űzöttet  tolonczoztat  ki  az  orosz  kormány  Kamcsatkába, 
annál  kevesebb  lesz  ott  a  lélekszám. 

Fölöttébb  érdekes  Benyovszkynak  az  utazási 
naplója  e  sivatag  országon  keresztül,  a  hol  napi 
járó  távolságra  esik  egyik  falu  a  másiktól.  S  aztán 
milyen  falvak!  Némelyikre  rá  nem  lehet  találni,  úgy 
befútta  a  hó,  csak  miután  a  kunyhók  bejárataihaz 
alagutakat  ástak,  lehet  az  emberi  lakokba  bejutni. 
Ezekben  csak  bennszülött  kamcsadálok  éldegélnek. 
A  hol  faházak  vannak,  az  már  város ;  ha  még  tornyos 
templom  is  van  benne:  székváros,  protopópai  szék- 
helylyel. 

A  geográfiai  beosztást  Bolsereczkói  Osztrogtól 
egész  Tigilig  a  félsziget  végvárosáig  az  újabbkori  le- 
írók is  átveszik  Benyovszky  leírásából.  Útközben  egy 
tűzhányót  is  meglátogat  s  annak  a  kráterébe  öt  öl- 
nyire leszáll;  ott  a  hirtelen  kitörő  kénfüst  kicsi  híja, 
hogy  meg  nem  öli.  E  tűzhányó  leírása  nem  olyan 
részletes,  mint  az  1826-ban  október  elején  ottjárt 
Kittlitzé,  ki  négy  napig  tartó  hegymászással  az  Avatsa- 
kráteréig  feljutott,  mely  tűzhányó  kitörését  éppen  azon 
időtájon  végezé;  a  kihányt  láva  még  izzott. 

Nem  akarjuk  Benyovszky  » életraj zában«  ezt  az 
egész  földtani,  népismei  és  természetrajzi  munkálatát 
előadni,  mel3'et  »  emlékirataiban «  szószerinti  szövegében 
közlünk,  csupán  annak  a  hézagait  kisértjük  meg  ki- 
pótolni. 

Ki  kell  emelnünk  mindenekelőtt,  hog}'  Benyov- 
szkynak  ez  az  egész  szakmunkája  nem  azzal  az  igény- 
nyel készült,  hogy  ö  ezzel  a  tudósok  akadémiájában 
helyet  foglaljon,  hanem  hogy  a  kamcsatkai  kormán3-zó 
számára  összeírjon  valamit,  a  miről  ez  azt  hihette, 
hogy  azért  őt  a  szent-pétervári  kormány  majd  meg- 
jutalmazza s  ochoczki  kormányzóvá  lépteti  elő.  — 
Hiszen  maga  az  útleíró  is  éppen  nem  felfedezési  \'ágy- 
ból  sietett  ebbe  a  tartományba,  hanem  úgy  hozták  ide 
lánczon.  Az  egész  utazás  tél  derekán  ment  végbe, 
január  közepétől  február  végéig,  a  mikor  a  növén3^zet 
hó  alatt  van,  az  állatok  egy  része  téli  álmát  aluszsza, 
az  emberek  kunyhóikban  kuczorognak,  se  növény-élet, 
se  állat-élet,  se  nép-élet  nem  nyilvánul  sehol. 

Ez  igazán  » kutyafuttában «  tett  útazas  alatt,  mely- 
nek egyedüli  czélja  volt  a  kormányzó  számára  kény- 
szerű ajándékokat  összeszedni,  gyűjtötte  az  ismeret 
adatait  Benyovszk}^,  házi  gazdák,  tojónok,  pópák,  sha- 
mánok,  szánhajtó  jemsikek,  vadász-számüzöttek  elő- 
adásából, s  feldolgozta  olyankor,  midőn  a  hózivatar 
napokig  nem  engedte  a  méltóságos  karavánt  vaczká- 
ból  kibújni. 

És  mégis  örökbecsű  marad  a  népismei  irodalom- 
ban Ben^^ovszkynak  ez  a  vázlatos  műve,  s  annak  egyes 
részleteit  ma  is  valamennyi  utána  ottjárt  tudós,  mint 
tekintélyt,  szokta  felidézni.  Némely  részlet  nemis  talál- 
ható fel  többé.  Például  a  mit  a  bennszülött  kamcsa- 
dálok  pogán}'  vallásáról,  babonáiról,  szokásai- 
ról ír,  az  mind  az  » egyetlen  adatok «  értékére  becsül- 

hető  fel,  miután  mai  nap  már  a  kamcsadál  faj  nagy- 
részben  ki  van  irtva;  a  mi  megmaradt,  keresztény- 
nyé  lett. 

Hogy  a  kamcsadál  benszülöttek  fő-fő  tápszere  a 
»sarana«  felemlítésénél  és  leírásánál  Benyovszky  nem 
említi  fel  a  legnevezetesebbet:  a  » vándor  gözüt,«  ez 
annak  tulajdonítható,  hogy  tél  derekán  járt  ott,  a  mikor 
öles  hó  takarja  a  földet.  Ö  a  saranának  csak  a  mag- 
járól tesz  említést,  melyből  tésztát  gyúrnak,  ennek  a 
növénynek  pedig  főalkatrésze,  mely  tápszerűi  szolgál, 
a  hagymája.  S  ennek  csodálatos  a  szüretje.  Van 
egy  vándor  gözü,  (arvicola  oeconomus  =  takarékos 
földmívelő,)  mely  ide  e  félszigetre  az  ochoczki  tenger- 
öblön keresztül  úszik  át  seregestül:  ez  a  kamcsadál 
népnek  a  jóltevője.  Nyáron  vermet  ás  magának  a  föld 
alatt,  s  annak  a  mellékkamaráit  tele  hordja  a  sarana 
(fritillaria  sarana),  az  awunik  (lilium  debile)  hagymái- 
val; egy-egy  gözü-tanyából  kikerül  egy  háti  kosár 
eleség.  A  kamcsadálok  a  gözü-vermeket  úgy  szokták 
felkeresni,  hogy  mikor  még  gyepes  a  mező,  őszszel, 
hegyes  végű  botokkal  végig  járják  a  fényért  s  leszur- 
kálják a  botokat  a  földbe,  ha  a  felhúzott  szigony  hagy- 
mát hoz  fel  magával,  akkor  ott  a  gözü-tanya,  azt  fel- 
ássák.    A  gözü  az  ő  árendásuk. 

Ott  is  találunk  hézagot  Benyovszky  művében,  a 
hol  elmondja,  hogy  a  kamcsadál  faj  milyen  harczi 
bátorsággal  bír,  ha  fegyvert  fogni  kényszerítik ;  s  el- 
mond egy  esetet,  a  hol  a  körülfogott  kamcsadálok 
inkább  leölték  előbb  a  feleségeiket,  gyermekeiket,  az- 
után pedig  saját  magukat,  hogy  sem  ellenségeik  rab- 
szolgáivá legyenek.  A  hol  ennek  a  történetnek  a  vé- 
gét hallotta  Benyovszky,  ott  bizonyosan  az  elejét  is 
elmondták  neki.  1730-ban  történt  az,  a  midőn  Now- 
gordow  Iván  és  Sechurdin  Mihály  kozák  főnökök  ke- 

gyetlenkedéseik  által  annyira  elkeserítek  a  kamcsa- 
dálokat,  hogy  azok  fellázadtak  meghódítóik  ellen,  s 
csónakjaikkal  a  Kamcsatka  folyón  felevezve,  meg- 
rohanták a  kozák  telepítvényeket,  felégették  a  házai- 
kat s  leölték  a  lakosaikat.  Ugyanakkor  a  félsziget 
déli  részén  is  elpusztíták  az  orosz  városokat.  Ekkor 
azonban  a  kozákok  gályákon  térve  vissza  a  félszigetre, 
ágyúikkal  szétrombolák  a  kamcsadálok  sánczait  Nis- 
ney-Osztrognál ;  a  legyőzötteket  itt  érte  utói  az  a  vé- 
rengző katasztrófa,  melyről  Benyovszky  említést  tesz. 

Nagyon  valószínű,  hogy  megírta  ő  a  munkájában 
ennek  az  előzményeit  szintén  eképpen;  de  hogy  azok- 
nak ki  kellett  maradni,  arra  rájövünk  az  emlékiratai 
egy  későbbi  fejezetében,  a  hol  azt  mondja,  hogy  mi- 
kor bemutatta  azt  a  leírását  a  kormányzónak,  az  el  volt 
ragadtatva  tőle,  »csak  hogy  itt  amott  nagyon  is 
megdöbbentő  fordulatokat  talált  benne.«  — Kép- 
zelhetni, hogy  mikor  a  kozák  kegyetlenkedés, 
lázadás  és  tömegmészárlás  thémája  került  elő, 
az  öreg  hogy  esett  hanyatt  ijedtében:  »húh!  fiam  uram! 
hiszen  ha  én  ilyet  felküldök  Szent-Pétervárra,  hát  ak- 
kor engem  nem  Ochoczkra  hínak  kormányzónak,  ha- 
nem még  egy  meridiánussal  odább  küldenek  a  csuk- 
csik  közé.    Törüljük  ki  ennek  a  javát. « 

Különös  nevezetességül  említi  fel  Benyovszky, 
hogy  Napana  helységben  találkozott  eg}^  öreg  szám- 
üzöttel  a  ki  már  kilenczven  esztendős  volt.  Erre  a 
szibériai  lakosság  közt  grasszáló  magas  életkorra  vonat- 
kozólag igen  érdekes  felvilágosítást  találunk  az  orosz 
népismeíróknál.  A  büntető  kolóniákból,  vagy  útközben 
a  szállítás  alatt,  gyakran  megszökik  egy  rab:  ez  aztán 
bujdosik  faluról  falura  az  üldözői  elől;  míg  valahol 
olyan  helyre  akad,  a  hol  éppen  akkor  meghalálozott 
eg}'  becsületes  adófizető  honpolgár:  a  szökevény  Iván 

elvállalja  a  meghalt  Athanáznak  a  nevét,  kunyhóját 
és  kötelezettségeit,  s  fizeti  a  hyaszszákot,  a  mi  arra 
volt  kiróva.  A  tojónnak  semmi  baja  vele.  Az  örül, 
hogy  a  meghalt  adófizető  újra  feltámadt  s  folytatja 
a  robotot.  így  aztán  a  30  esztendős  Ivánból  lesz  egy- 
szerre 60  esztendős  Athanáz:  ha  még  harminczig  el- 
húzza, lesz  90  esztendős.  Azonban  megesik,  hogy 
hárman  négyen  is  elviselik  a  gazdájától  lemaradt  ne- 
vet egymásután,  a  negyedik  aztán  már  természetesen 
százhúsz  esztendős  lesz.  így  csinálják  a  magas  élet- 
kort Szibériában. 

Verchney-Osztrog  városában  nyolcz  napig  kellett 
időzni  a  kormányzó  kíséretének.  A  hideg  olyan  szer- 
fölött szigorú  volt,  hogy  azt  még  a  kamcsadálok  sem 
állták  ki  utazás  közben.  Ez  idő  alatt  írta  meg  a 
munkáját  Benyovszky.  Akadt  egy  hővíz  forrásra,  (a 
minők  minden  tűzhányó  közelében  sűrűn  jönnek  elő) 
a  mely  fekete  tajtékot  hány  ki,  ezt  használta  tintának. 

A  munka  időközeit  kitöltötte  a  sakkjáték.  Ebben 
a  városban  is  minden  ember  sakkot  játszik,  a  ki  a 
közönséges  néposztályból  ki  akar  emelkedni. 
Ez  ott  a  »turf.«  Itt  is  jó  emléket  hagyott  maga  után 
elnyerve  a  kereskedőktől  13  ezer  rubelt,  bőrökben 
és  kész  pénzben  a  minek  nagy  része  a  korlátnok  és 
a  hetman  javára  szolgált. 

De  minden  munkánál  és  úti  viszontagságnál  job- 
ban elfoglalta  Benyovszky  lelkét  a  nehéz  gond  az 
összeesküvés  terve  fölött,  sífáz  meg  száz  mértföldnyi 
távolra  elszakítva  társai  seregétől. 


TIZENHETEDIK  FEJEZET. 


A  KET  TESTVER. 


Bizonyára  ezúttal  is  éppen  csak  egy  lábnyomnyira 
haladt  el  Benyovszky  a  megásott  sírja  mellett.  Ott 
érte  utói  a  veszedelem,  a  hol  legkevésbé  sejtette  volna. 

A  míg  Verchney-Osztrogban  időztek  a  kormányzó 
és  kísérői,  a  körnj^ékben  szétszórva  tanyázó  szám- 
űzöttek fellátogattak  az  üdvözlésükre  s  azokkal  Be- 
nyovszky gyakran  érintkezett.  Mikor  azok  aztán  ismét 
visszatértek  a  tanyáikra,  elhordták  a  hírét  szerte,  hogy 
micsoda  nagy  kitüntetésben  részesül  a  kormánA'zónál 
egy    száműzött,    a    ki    pompás    ruhában  jár,    mint   az 

urak,  s  kardot  visel  az  oldalán;  a  fegyvereseknek  pa- 
rancsot oszt,  a  főurakkal  sakkozik,  a  pénzt  marokkal 
szórja,  pedig  nemis  orosz,  hanem  magyar.  —  Fel- 
támadt ellene  az  irigység. 

—  Hát  aztán  miért  olyan  nagy  úr  mi  fölöttünk 
ez  a  magyar?  kérdé  a  zúgolódó  testvér. 

—  Azért,  mert  őt  választottuk  vezérünknek,  felelt 
rá  a  nyugodalmas  bátya. 

—  Ugyan  szépen  vezet,  mondhatom!  Minket  ide 
a  hóbarlangba,  magát  az  esperes  palotájába.  Nekünk 
medvével  küzdeni  az  irhájáért,  ő  neki  meg  a  keres- 
kedők hátáról  lehúzni  a  bundát.  Ö  iszik,  dorbézol,, 
szép  leányt  ölelget,  mi  meg  koplalunk,  gémberedünk, 
s  a  sebeinket  gyógyítjuk.  Hátha  megfordítanók  a 
dolgot?  Fusson  ő  a  hósarukkal  a  medve  után,  mi 
meg  üljünk  az  ö  helyébe  a  rakott  asztal  mellé. 

—  Hova  gondolsz,  öcsém? 

—  Én  tudnám  a  módját.  Ha  én  most  odamennék 
a  kormányzóhoz  s  elmondanám  neki,  hogy  az  a  czifra 
madár,  a  kit  ő  felöltöztetett  selyembe,  bársonyba,  szaty- 
tyánba,  nem  más,  mint  egy  háládatlan  kígyó,  a  kit  a 
keblén  melenget.  Benyovszky  az  összeesküvők  vezére. 
Ha  én  elmondanám,  hogy  minő  tervet  fundált  ki  a 
kormány  ellen  ez  az  » idegen, «  hát  ugyan  csak  fel- 
vinném a  dolgomat  vele. 

—  De  te  azt  nem  fogod  megtenni  öcsécském. 

—  Miért  ne,  bátyuskám  ? 

—  Azért,  mert  ez  árulás  volna. 

—  Hát  ő  nem  árult-e  el  bennünket?  Nem  azzal 
lett-e  bennfentes  az  uraknál?  Ingyen  adják  tán  a 
mátkatálat  az  oroszoknál? 

—  Nono,  gondold  meg,  hogy  mit  beszélsz?  Tudod,, 
hogy  nekünk  van  egy  tanácsunk,  Bolsereczkben,  a  ki 
nekünk  parancsol. 

—  Az  a  tanács  is  áruló!  Ok  magukat  szabaddá 
tették,  8  minket  meghagytak  kut3'áknak.  Ugy-e?  lak- 
mározni? muzsikálni?  tánczolni  a  kozák  leányokkal? 
Ahhoz  értenek.  Minket  meg  elküldenek  a  pokol  ha- 
tárára, havat  lapátolni.     Veszszenek  el! 

—  Nono,  öcsém.  Jusson  eszedbe  az  esküd,  a 
mit  letettél  a  protopópa  előtt. 

—  Eh,  mit?  az  esküm!  Mikor  esküdtem,  egy  öt- 
kopékes  pénzt  szorítottam  a  hónom  alá:  azt 
éri  minden  átok. 

—  De  én  megtiltom  neked,  hogy  árulóvá  légy. 
S  agyoncsaplak,  ha  megakarod  tenni. 

—  Nem  félek  ám  tőled;  mert  erősebb  vagyok. 
Próbáljunk  meg  öklöt  tolni. 

Megpróbálták  s  az  ifjabb  Leventiew  testvér  csak- 
ug3^an  eltolta  az  asztalon  a  bátyja  kifeszített  öklét. 
A  bátyának  el  kellett  ismerni,  hogy  testi  erőben  nem 
mérkőzhetik  az  öcscsével. 

—  Hát  csakugyan  elhatározott  szándékod,  hogy 
feljelented  az  egész  összeesküvést  a  kormányzónál? 
kérdé  akkor  nyugodt  hangon  a  bátya. 

—  Olyan  igaz,  mint  hogy  a  hold  az  égen  jár,  a 
kutya  meg  a  földön. 

—  No  hát  akkor  legalább  azt  a  jót  tedd  meg;  hogy 
ajánlj  be  engem  is  a  kormányzónál,  hogy  én  is  sza- 
baddá legyek  a  te  árulkodásod  által. 

—  No  már  arra  kezemet  adom,  bátN^a. 

—  Hát  akkor  szent  a  barátság  közöttünk. 
S  egymás  kezébe  csaptak. 

—  Igyuk  meg  ennek  a  kötésnek  az  áldomását : 
monda  a  bátya,  előhúzva  a  bundája  zsebéből  a  kula- 
csát. 

—  Elébb  te  magad  igyál  belőle,  szólt  az  öcs  óva- 
tosan. 

—  Úgy  is  szokás.  A  kináló  iszik  elébb. 
S  nagyot  húzott  a  kulacsból. 

Aztán  az  öccse  ivott  belőle.  ■ 
S  addig-addig  köszöntgették  a  kulacsot  egymásra, 
míg  a  fenekére  jártak. 

—  No  hát  járj  jó  szerencsével  öcsécském. 

—  Szent  Gergely  védelmezzen  meg,  batyus- 
kám. 

Azzal  megölelték,  megcsókolták  egymást.  Az  if- 
jabb Leventiew  a  szánkájába  vetette  magát,  az  öt 
komondor  vágtatott  vele  végig  hegyen-völgyön  Verch- 
ney-Osztrog  felé. 

Alig  haladt  félórányira,  a  midőn  elővette  a  szer- 
telen szomjúság:  a  torka  égett,  mint  a  pokol.  A  pá- 
linkás butykost  a  szájához  vitte;  de  nem  tudott  belőle 
inni;  undorodott  az  ízétől,  szagától.  Havat  vett  a  szá- 
jába; de  a  mint  azt  lenyelte,  egyszerre  elővették  a 
gyomorgörcsök.  Alig  várta,  hogy  legelső  falut  elérje, 
s  ott  egy  kamcsadíil  kunyhójába  betérhessen. 

Tudta  már  jól,  hogy  mi  történt  vele.  Meg  van 
mérgezve.  A  bátya  mérgezte  meg,  a  pálinkás 
butykossal;  a  melynek  feletartalmát  maga  ürítette  ki. 
Saját  magát  is  megmérgezte  az  öcscsével 
együtt.  Ilyen  az  orosz  heroizmus. 

Az  ifjú  Leventiewet  előfogták  a  halálos  kínok.  És 
még  e  bélgörcsök  közepett  sem  mondott  le  árulási 
tervéről.  Azért  is  végrehajtja  a  boszúja  tervét,  ha  be- 
lehal is!  Ilyen  az  orosz  szenvedély. 

Elővette  iszákjából  a  papirt  és  a  tintát,  a  mit  min- 
den tanult  orosz  magával  hord  az  útra.  Tudta  jól, 
hogy  a  lenyelt  arzénikumnak  legszokottabb  ellenmérge 
a  tinta.  A  gálicz  semlegesíti  a  mirenyt.  Ha  megitta 
volna  a  kalamárissának  a  tartalmát,  talán  megmene- 
külhetett volna  a  gyors  haláltol.  Elébb  megakarta  vele 

írni  a  levelet.  A  terv  körülményes  leírása  kosszú  volt. 
Az  alatt  a  méreg  pusztító  marással  dúlt  a  zsigereiben. 
Még  is  elkészült  a*  levéllel.  Le  is  pecsételte  azt. 
Akkor  aztán  kiitta  a  megmaradt  tintát  mind.  Ez 
néhány  pillanatnyi  enyhülést  idézett  elő  lánggal  égö 
belsejében.  Letörülte  ajkairól  a  véres  tajtékot.  Oda- 
szólítá  a  kamcsadál  gazdát. 

—  Fogd  ezt  a  levelet.  —  Ülj  a  szánkómba.  — 
Vágtass  azonnal  Verchney-Osztrogba.  —  Keresd  fel  a 
kormányzót.  —  Add  át  neki  ezt  az  írást.  —  Ezért 
fogsz  kapni  száz  ezüst  rubelt.  —  Aztán  a  szánkóm 
és  a  fogatom  is  a  tied.  —  És  a  mit  nálam  találsz, 
minden:  —  ha  meghalok.  —  De  ha  élve  maradok, 
nagy  úrrá  teszlek. 

A  kamcsadál  kapott  a  megbízáson ;  rábízta  a  fele- 
ségére, hogy  töltsön  a  nyaval3^ás  úr  szájába  meleg 
irámszarvas  tejet,  s  maga  sietett  Leventiew  iratával 
a  kormányzót  utói  érni. 

Jó  szerencse,  hogy  az  már  akkor  elhagyta  Ver  chney- 
Osztrog  várost,  mert  ott  könnyen  rátalált  volna  a  posta. 
Az  egész  karaván  odább  vonult  február  13-án  Kame- 
nin  faluig.  Ott  nem  tudta  tájékozni  magát  a  kamcsa- 
dál, s  a  legelső  urat,  a  kit  meglátott  egy  kunyhóból 
kilépni,  megszólítá. 

—  Nem  tudod  héj,  hol  van  a  kormányzó? 

A  megszólított  éppen  maga  volt  Benyovszky. 

—  Dehogy  nem.     Mit  hoztál  neki? 

—  Pecsétes  írást  egy  száműzött  úrtól,  a  kit  a  kuny- 
hómban utóiért  a  nehéz  nyavalya.  Azt  mondta,  száz 
rubelt  kapok  e  levélért. 

Benyovszkynak  e  szó  szeget  ütött  a  fejébe. 

—  Hol  az  a  levél? 

—  De  hol  a  száz  rubel? 

—  Itt  a  rubeled,  adsza  a  levelet ! 

A  csere  megtörtént ;  Benyovszky  visszament  abba 
a  házba,  a  honnan  az  imént  kijött  volt.  De  ott  nem 
a  kormányzó  szállásolt,  hanem  Kuzneczow. 

Felnyitották  Leventiew  levelét,  s  elszörnyedve  ol- 
vasák  belőle  az  áruló  följelentést,  egész  menekülési 
tervüknek  részletes  leírását,  az  összeesküvés  szerve- 
zését, a  titkos  alkotmányt,  egész  az  összeesküvők  sze- 
mélyes leírásáig. 

—  Ez  embernek  meg  kell  halni.  Monda  ki  az 
ítéletet  Benyovszky. 

Kuzneczow  szótlanul  fogta  a  fegyverét  s  átment 
a  szomszéd  kunyhóba,  a  hol  társa  Kudrin  Iván  aludt. 
Azt  is  felkölté,  s  aztán  befogták  a  kutyáikat  a  szán- 
jukba. A  kamcsadálnak  azt  mondták,  hogy  minden 
jól  van,  vezesse  őket  ahoz  az  úrhoz  vissza,  a  ki  azt 
a  levelet  rábízta,  s  azzal,  ennek  a  vezetése  mellett, 
elindultak  a  halálítéletet  végrehajtani  az  árulón.  Az 
áruló  levelet  Kuzneczow  vette  magához.  Azt  nem 
volt  szabad  megsemmisíteni ;  de  Benyovszky  sem  tart- 
hatta magánál.  —  O  maga  egész  nyugodt  orczával 
ment  fel  a  kormányzó  szállására,  együtt  reggelizni 
vele,  s  aztán  utaztak  együtt  tovább. 

De  Benyovszkyt  nyugtalanítá  ez  árulási  kísérlet. 
Vájjon  elbánnak-e  megbízottai  az  árulóval?  Nem  me- 
nekül-e az  meg,  hogy  árulását  újból  megkísértse? 

Ekkor  vette  rá  a  kormányzót,  hogy  időzzön  a 
kedveért  a  legközelebb  elért  Kolitova  faluban,  a  hon- 
nan ő  kirándulást  teend  a  Kraznaiczu  vulkánra,  hogy 
ennek  a  leírását  is  felvehesse  majd  a  munkájába. 

Itt  történt  aztán  vele  az,  hogy  a  véletlenül  kitörő 
kénfelleg  leverte  a  lábáról  s  a  forró  hamuban  össze- 
vissza sütögette  magát.  Csak  a  jámbor  kamcsadálok- 
nak  köszönheté,  hogy  életben  maradt,  a  kik  csáklyákkal 
kihúzták  a  kráterből,  hóval  bedörzsölték,  a  míg  eszmé- 

létre  hozták,   s   aztán  az  égés-foltokat  bekenték    hal- 
zsírral, úgy  vitték  a  vállaikon  haza. 

—  Hát  kellett  ez  neked?  monda  rá  a  kormányzó 
bosszúsan.  Már  most  a  te  bajod  miatt  itt  süthetjük 
a  makkot  néhány  napig  ebben  a  piszok-fészekben. 

Benyovszky  jónak  látta  azt  mondani,  hogy  bizony 
nagyon  ebül  van,  se  kezét,  se  lábát  nem  bírja,  a  feje 
is  olyan  kábult,  hogy  nem  tudja  emelni. 

Alig  hagyta  el  azonban  a  kunyhóját  Nilow  úr,  a 
mint  nemsokára  betoppant  az  ajtaján  Kuzneczow. 

—  Rátaláltatok  Leventiewre?  kérdezé  Benyov- 
szky. 

—  Megkaptuk  a  kamcsadál  kunyhójában.  Hal- 
doklott. Bevallotta  előttünk  az  árulási  szándékát.  Nem 
közölte  azt  senki  mással,  csak  a  bátyjával.  Az  ,le 
akarta  beszélni,  s  mikor  látta,  hogy  nem  fog  rajta 
semmi  szép  szó,  megmérgezte  öt  az  áldomás-italban, 
saját  magával  együtt.  Azt  mondta  az  áruló,  hogy  ha 
»öt«  megöljük,  egész  nyugodtak  lehetünk.  Kért  na- 
gyon, hogy  tegyük  meg  azt  gyorsan,  mert  a  gyehennát 
érzi  a  gyomrában. 

—  És  aztán  mit  tettetek? 

—  Fogtuk  a  bundáját,  rátakartuk  a  fejére  s  addig 
szorítottuk  rá,  a  míg  kiadta  a  lelkét. 

—  Hát  kellett  ez  neked? 

—  Azután  behívtuk  a  gazdáját,  mondtuk  neki, 
hogy  a  vendége  meghalt,  temesse  el  szépen:  a  mije 
volt,  mind  az  övé  marad,  de  ne  szóljon  az  egész  do- 
logról senkinek;  mert  ha  a  rokonai  a  meghaltnak 
megtudják,  idejönnek  s  elveszik  tőle  a  hagyatékát. 

Benyovszky  fölkelt,  felöltözött,  nem  volt  már  semmi 
baja.     Fölkereste  a  kormányzót. 

—  Miattam  lehet  már  tovább  utazni,  kegyelmes 
uram. 

—  Hogyan?  hát  te  már  kiheverted  a  nagy  bajo- 
dat? Hiszen  az  imént  még  a  fejedet  sem  bírtad  föl- 
venni. 

—  Olyankor,  midőn  a  fejem  kábult,  egy  darab 
zsebemben  hordott  » ginzeng «  gyökeret  szoktam  meg- 
rágni. 

—  Ühm!  Nekem  is  adhatnál  belőle. 

S  azzal  folytatták  az  utat  Tigil  felé,  mintha  semmi 
sem  történt  volna. 


14"' 


TIZENNYOLCZADIK  FEJEZET. 

A  VETÉLYTÁRS. 


Azon  tündérszép  északfénytöl  bevilágított  éjszakán 
nemcsak  a  csillagok  leskelődtek  be  Benyovszky  abla- 
kán; hanem  hivatlan  emberi  szemek  is. 

Egyike  az  összeesküvőknek :  Stefánow,  (Benyovszky 
fogoly  útitársa  a  szent-pétervári  börtönajtótól  idáig) 
volt  a  leskelődő. 

Fiatal,  vérmes  legény,  kinek  izmaiban  duzzadt  az 
életerő;  arczvonásaiban  állati  szenvedély,  szemeiben 
sóvárgó  vágyak,  tettében  heveskedő,  különben  »jó  fiú,« 
a  ki,    ha  indulatkitörésében   valami    rosszat  tesz,    azt 

rögtön  megbánja,  megsiratja;  —  hanem  azért  újra 
megteszi. 

Ez  az  ifjú  száműzött  az  első  pillanat  óta,  melyben 
Afanáziát  meglátta,  halálosan  belészeretett.  Iparkodott 
is  ez  indulatát  észrevétetni  a  szép  leánynyal;  de  nem 
találkozott  nála  egyébbel  fagyos  megvetésnél.  Annál 
inkább  kimutatta  Afanázia  Benyovszkyhoz  való  hajla- 
mát. Mikor  végre  amaz  emlékezetes  éjszakán  eljött 
Benyovszkyhoz  a  menyasszonya:  ez  végső  dühre  fo- 
kozta Stefánow  szenvedélyét.  Látnia  kellett  vetély- 
társa boldogságát. 

Pár  nap  múlva  Benyovszky  elment  a  kormány- 
zóval a  nagy  körútra.  Előre  látható  volt,  hogy  hosszú 
ideig  oda  marad.  Stefánownak  folyton  az  a  téveteg 
reménye  volt,  hogy  a  távollét  ideje  alatt  elfoglalhatja 
Benyovszky  helyét  Afanázia  szívében.  Azt  hitte,  ez  is 
csak  olyan,  mint  a  többi  szibériai  leányok.  Ha  az 
egyik  kedves  eltávozott,  jöhet  a  másik.  A  csalatkozás 
csak  fokozta  a  vágyait.  Afanáziát  nem  láthatta  ez  idő 
alatt  másutt,  csak  a  templomban:  az  anyja  és  test- 
vérei között.     Ott  nem  szólhatott  vele. 

Mikor  a  Leventiew  árulási  szándéka  dugába 
dűlt,  Benyovszky  hazafuttatá  ennek  a  hírével  Kudrin 
Ivánt. 

—  Miért  hogy  nem  sikerült  az  árulás  Leventiew- 
nek!  kiálta  fel  Stefánow  elkeserűlten. 

Pánow  hallotta  e  kiszabadult  szót  s  rátámadt  érte. 
(Stefánow  unokaöcscse  volt  Pánownak.) 

—  Hogy  mondhatsz  ily  eszeveszettet? 

—  Hát  akkor  Benyovszkyt  majd  főbelőtték  volna. 

—  És  mi  többiek?     Te  örült! 

—  Mi  vag37unk  hatan,  a  kik  összetartunk.  Fel- 
kapunk egy  dereglyére,  úgy  menekülünk  ki  a  tengerre. 
Csak  arra  várunk,  hogy  elragadhassuk  Afanáziát.  . 

—  Ezt  a  bolondságot  jó  lesz,  ha  kivered  a  fejedből! 

Mikor  aztán  hat  hét  múlva  hazakerült  megint 
Benyovszky,  láthatá  Stefánow,  hogy  rohan  oda  hozzá 
az  imádott  leány,  s  nem  törődve  vele,  mit  mond  a 
világ,  nyakába  borúi,  csókjaival  halmozza  el.  Elébb 
jég  volt,  mostan  tűzláng. 

Ez  még  jobban  felszította  benne  a  poklot. 

Másnapra,  márczius  i-ére  összehívta  a  bajtársakat 
Benyovszky  az  esteli  órákban.  Elmondta  előttük  az 
úti  élményeit.  Elmondta  minő  veszély  fenyegette  vala- 
mennyiüket az  ifjabb  Leventiew  árulása  által,  s  hogy 
lett  annak  az  útja  bevágva.  Ebből  azt  a  tapasztalatot 
meríté,  hogy  nem  jÓ  a  szövetséges  társaknak  szerte- 
szét lakni ;  ide  kell  valamennyit  behívni,  a  hol  egymásra 
vigyázhatnak,  s  megrohanás  esetén  is  nagyobb  erővel 
védhetik  magukat. 

Azután  Meder,  (a  ki  sebész  és  tűzszerész  volt  egy 
személyben)  tett  jelentést  az  eddigi  készülődés  ered- 
ményeiről. Készült  hatvan  ember  számára  elég  töltény; 
kardnak  használható  öreg  kések,  lándzsák,  szekerezek 
és  tizenhat  pisztoly  lettek  beszerezve.  Puskája  volt 
mindenkinek.  Eddigelé  voltak  ötvenkilenczen.  Mind 
olyan  férfiak,  a  kik  az  élettel  leszámoltak;  de  azoknak 
egy  része  távol  volt. 

Benyovszky  Pánowot  bízta  meg  vele,  hogy  híja 
össze  a  künn  levőket,  azon  ürügy  alatt,  hogy  a  föld- 
mívelési  telepet  rendezzék  be  a  lopatkai  síkon.  Na- 
gyobb jóhiszeműség  czéljából  egy  emlékiratot  fognak 
benyújtani  a  kormányzónak,  felkérve  őt  egész  tiszte- 
lettel, hogy  rendeljen  a  számukra  egy  vitorlás  hajót, 
mely  a  telepítvényesek  bútorait,  épületszereit  a  telep 
helyére  elszállítsa. 

Idáig  minden  a  legcsendesebben  ment,  legkisebb 
ellenmondás  nélkül. 

Mikor  azonban  a  társaság  már  oszlófélben  volt. 
Pánow  még  egyszer  visszahívta  őket. 

—  Nem  hallgathatom  el,  a  mi  a  szívemet  nyomja, 
bajtársak.  Láttuk  a  boldogtalan  Leventiew  esetéből, 
hogy  egyetlen  tagtársnak  a  megkevere.dése  mind  vala- 
mennyünket  végveszélybe  dönthet.  Azért  én  mulhat- 
lanúl  szükségesnek  tartom,  hogy  a  mit  jövőben  tenni 
akarunk,  azt  ne  tudja  előre  más,  csak  az  az  egy  em- 
ber, a  ki  mindenkinek  parancsol.  Ennek  föltétlenül 
minden  ember  rendelje  alá  a  maga  akaratát,  s  a  mit 
az  rábíz,  azt  hajtsa  végre  vakon. 

»Jó  lesz,  bizony  jó  lesz!«  helyeslé  az  egész  gyűlés. 

—  Erre  való  embert  pedig  én  mi  közöttünk  csak 
egyet  ismerek:  a  ki  szóval  is,  tettel  is  annyi  csodán 
vitt  bennünket  keresztül,  s  ez  Benyovszky  Móricz. 

»Nagyon  jó!  kiáltá  a  társaság.  Éljen  Benyovszky! 
Éljen  a  mi  Sámuelovics  Agostunk !« 

Csak  egy  ember  kiálta:  » nekem  nem  kell«  szót, 
megütve  az  öklével  a  mellét  s  kilépve  daczosan  a 
középre:  Stefánow. 

»Miért  nem  kell?  te  vad  lúd!«  förmedtek  rá  a 
társai,  hátraránczigálva  kosokjánál  fogva. 

—  Azért  mert  nincs  bizalmam  hozzá,  felelt  az 
nyakasán. 

Benyovszky  nem  jött  indulatba. 

—  Igazad  lehet  bajtárs.  Nehéz  lehet  egy  emberre 
rábízni  testi-lelki  üdvünket.  Hát,  hogy  megnyugtas- 
salak :  beválasztalak  a  hadi  tanácsomba,  hogy  ellen- 
őrízhesd,  a  mit  cselekedni  fogunk. 

Erre  aztán  egyszerre  közéjük  lépett  Pánow  s  meg- 
akadályozta, hogy  Benyovszky  a  kezét  nyújtsa  Stefá- 
nownak. 

—  Hagyd  el  vezér!  Ezt  az  embert  nem  fogod  a 
hadi  tanácsodba  felvenni.     Ezt  az  egyet  nem.   Éppen 

azért  kívántam  az  egész  hatalmat  te  rád  ruháztatni, 
mert  ismerem  ennek  az  embernek  a  csalfaságát.  Tu- 
dom, hogy  miben  sántikál !  —  No  no !  —  Egy  szót  se 
szólj  Stefánow.  Annak  köszönd,  hogy  unokaöcsém 
vagy:  mert  ha  azt  nem  nézném,  bizony  itt  lógnál 
mindjárt  ennek  a  lámpásnak  a  helyén!  Azért  azt 
mondom,  hogy  minden  fondorkodással  felhagyj !  Mert 
ha  még  valamin  rajtakaplak,  bizony  leveszem  rólad 
még  a  keresztvizet  is. 

Ez  a  nem  várt  kemény  kifakadás  egy  szerető 
unokabátya  részéről  mindenkit  meglepett.  Többen  az 
összeesküvők  közül,  mint  Szibaew,  Kuzneczow  oda- 
rohantak Pánowhoz. 

—  Nem  addig  van  az!  Mit  tudsz  az  öcsédről? 
Ha  bűne  van,  ki  vele  ?  Hadd  ítéljünk  fölötte,  ha  áruló. 

—  Nem  árulás  az,  csak  őrjöngés.  Nem  mondha- 
tom azt  el,  szólt  Pánow  lerázva  magáról  a  köve- 
telőket. 

—  Hagyjátok  el !  nyugasztalá  őket  Benyovszk3\ 
Ha  Pánow  nem  akarja  elmondani,  a  mit  megtudott 
ne  kényszerítsük  rá.  Én  ismerem  az  ő  becsületes  lel- 
két: ha  árulást  tudna,  kimondaná. 

—  No  hát  beszéljen  Stefánow!  kíálta  oda  Szibaew. 
Mondsza:  aláveted  e  magad  a  vezérünk  parancsaí- 
nak? 

Stefánow,  a  kinek  az  arcza  máskor  piros  volt, 
most  halavány  lett  a  dühtől  s  a  verejték  gyöngyözött 
rajta.  A  fogait  csikorgatta. 

—  Szólj  hát!  (Egy  pár  jó  hátbaütés  erősíté  a 
bíztatást.) 

Tompa,  rekedt  hangon  felelt: 

—  En  annak,  a  mit  a  vezér  mond,  engedelmes- 
kedem, akárkit  tesztek  azzá;  ha  magát  az  ördögöt 
is.  De  ezt  az  embert  itt,  ezt  a  Sámuelovics  Ágostont 

jobban  útálom,  mint  az  ördögöt,  s  olyan  hideg  vérrel 
tudnám  öt  leütni,  mint  egy  veszett  kutyát.  Meg  is  tet- 
tem volna,  ha  Pánow  el  nem  czibál;  még  azon  az  éj- 
szakán, a  mikor  rálestem  az  ablakán  át. 

—  Alávaló!  ordíták  rá  minden  oldalról.  » Kémkedő, 
pribék !« 

Ekkor  aztán  rikácsoló vá  lett  a  hangja. 

■ —  Ejh!  ti  nem  ismeritek  őt:  mert  megbűvöl  min- 
denkit; a  kit  megbűvölt,  megcsalja;  a  kit  megcsalt, 
meglopja;  s  a  kit  meglopott,  megöli.  Hát  nem  azért  ko- 
holta e  az  egész  árulást  Leventiewre,  hogy  megölesse, 
s  aztán  elrabolja  tőle  a  maga  számára  a  kincseit? 

—  Hazudsz,  mint  egy  »nyepomnyisti!«*)  üvöltött 
rá  előugorva  a  tömeg  közül  Kuzneczow.  Hát  nézz 
ide,  mi  ez  itt?  te,  »bradjaga«.**) 

S  azzal  eléje  tartotta  a  Leventiew  által  írt  árul- 
kodó levelet. 

—  Ismeritek  az  írását? 

Mind  összedugták  a  fejeiket  s  elszörnyedve  kiál- 
tozák : 

—  Ez  a  Leventiew  Zenko  írása!  S  odatörülték  azt 
a  Stefánow  orrához. 

—  Mindegy!  ordított  az  hadonázva.  Azért  ez  az 
ember  itt  még  is  az  ördögök  kapitánya!  Boszorkány- 
mester !  Én  mondom !  Stefánow !  Állok  a  szavamért. 
Istent   hívom  fel  közöttünk   bírónak! 

Ez  nagy  szó  az  oroszoknál!  Annyit  jelent,  mint 
személyes  párharczra  bízni  a  vitatott  igazságot. 

—  Semmi  kihívás!  Semmi  bajvívás!  kiáltozának  a 
vénebbek;  az  ifjabbak  azonban  csak  néztek  Benyov- 
szkyra  és  nem  szóltak. 


*)  Rab,  a  ki  semmiről  sem  akar  tudni. 
**)  Csavargó  szökött  rab. 

—  El  kell  ítélni,  és  fejbe  lövetni  a  lázadót !  har- 
sogott Chrustiew  szava  a  lármán  keresztül. 

—  Csillapodjatok  le  bajtársak,  szólt  közbelépve 
Benyovszky.  Itt  Istenről  és  ördögről  beszéltek :  dűljön 
el  hát,  hogy  melyikünket  segíti  az  egyik,  melyikünket 
a  másik?  Egy  katonának,  ha  párbajra  hívják  nem  sza- 
bad azt  kérdezni,  hogy  miért  hívják?  csak  azt  kell 
megmondani,  hogy  hol,  mikor  és  minő  fegyver- 
rel akar  verekedni?  —  Tehát  holnap  reggel,  a  ha- 
rangszó után  találkozni  fogunk  Csurin  sírja  előtt,  s 
eldönti  a  kérdést  a  kard. 

Azzal  otthagyta  a  gyűlést. 

A  bajtársak  még  aztán  sokáig  fáradoztak  benne, 
hogy  Stefánowot  feleszeljék;  vegye  vissza  a  kihívását, 
ne  adjon  ilyen  rossz  példát  a  fegyelem-bontásra; 
de  ö  csak  egyre  esküdözött,  hogy  ketté  akarja  Be- 
nyovszkyban  hasítani  az  ördögöt. 

Utoljára  aztán  ráhagyták,  hogy  hadd  járja  a  bo- 
londját. 

A  fiatalságnak  nagyon  megvette  a  szívét  Be- 
nyovszky a  lovagias  készségével;  az  öregek  pedig 
nem  féltették  öt.  Stefánow  ugyan  erős  volt;  de  lomha, 
mint  egy  jegesmedve,  csak  a  vad  rohamban  félelmes ; 
míg  Benj'ovszky  tökéletes  képviselője  volt  a  kifejlett 
emberi  erőnek,  gyakorlott  aczélerejü  izmokkal,  éles 
szemekkel  és  hideg  vérrel. 

A  bajtársak  elébb  kimentek  a  párbaj  színhelyére, 
s  ott  egy  tágas  szérűt  lapátoltak  a  hómezőben  a  vívók 
számára,  egész  a  fagyos  földig,  hogy  a  lábaik  el  ne 
csússzanak  a  dulakodásban. 

Azok  a  reggeli  harangszó  után  megérkeztek  a 
szánjaikon,  tanúik  kíséretében.  Benyovszky  segédei 
voltak  Chrustiew  és  Kuzneczow,  Stefánowé  Pánow 
és  Báturin. 

A  mint  a  szemközt  állított  ellenfeleknek  kezükbe 
adták  a  kardokat,  Stefánow,  mint  a  veszett  állat  rohant 
ellenfelére,  s  olyan  csapást  mért  Benyovszky  fejének, 
hogy  ha  eltalálja,  ketté  hasítja.  —  Benyovszky  azon- 
ban felfogta  a  kardjával  a  csapást  s  erre  a  Stefánow 
kardja  markolatban  törött  ketté. 

Isten  ítéletnek  ez  már  elég  lett  volna.  Benyovszky 
látva,  hogy  az  ellenfele  fegyvertelen  maradt,  egy  lé- 
pést tett  hátrafelé.  Nemes  ember  az  ilyen  hátrányát 
az  ellenesének  nem  fordítja  a  hasznára. 

Ekkor  azonban  Stefánow  még  azt  is  megakarta 
próbálni,  hogy  hát  annak  a  másiknak  a  segítsége 
nem  használna  e  valamit?  —  Azt  már  csak  nem  su- 
gallhatta  más,  mint  a  Belzebub,  hogy  egy  katona 
ember,  nemes  ember,  mikor  a  bajvívó  fele  karddal 
áll  vele  szemben,  pisztolyt  rántson  rá  és  azt  orgyil- 
kos módra  rásüsse.  Ezt  csak  a  banditák  teszik.  ■ — • 
Azonban  daczára  annak,  hogy  olyan  közelből  lőtt 
Benyovszkyra  Stefánow,  még  sem  találta  el:  csak  a 
bekecsét  lyukasztotta  ki  a  golyó  s  a  karját  horzsolta. 
Még  ezután  a  másik  pisztolyát  is  előrántotta,  de  azt 
már  nem  volt  ideje  elsütni;  mert  Benyovszky  haragja 
gerjedve  ennyi  alávalóság  fölött,  reárohant,  torkon  ra- 
gadva pusztakézzel  leteperte  a  földre  s  a  mellére  gázolt. 

»01d  meg!  vágd  le  a  nj^akát!*  Kiáltozák  az  oda- 
rohanó segédek ;  kezébe  nyújtva  a  kardját,  melyet  el- 
dobott a  földre. 

—  Nem !  szólt  Benyovszky.  Nem  szennyezem  be 
a  vérével  ezt  a  kardot !  —  S  azzal  hátat  fordított  a 
legyűrt  ellenfélnek. 

No  de  annál  érdemesebbnek  tartották  a  szekun- 
dánsok,  még  a  saját  felei  is,  beszennyezni  az  ökleiket 
Stefánownak  az  üstökével.  Elől-hátul  tépték,  püfölték, 
dögönyözték,  vérben  fagyban  vitték  haza  a  csatatérről. 

No  ez  szép  kis  elégtétel  volt  egy  szerelmesnek; 
hanem  azért  még  ez  sem  volt  képes  lehűteni  se  a 
szerelmét,  se  a  haragját. 

Haza  érve  pedig  becsukták  a  tömlöczbe.  Majd  az 
esteli  összejövetelnél  törvényt  tartanak  fölötte. 

Maga  Pánow  is  azt  mondta,  hogy  az  ilyen  em- 
berrel nem  lehet  mást  tenni,  mint  a  pestises  marhá- 
val,  le  kell  bunkózni! 


Stefánowot  ezután  becsukták  s  Pánowra  bízták, 
hogy  vigyázzon  rá.  Benyovszky  az  összeesküvőket 
esti  hat  órára  hítta  össze  a  gyülekező  hel3Te.  A  nappal- 
nak nevezett  órákban  sokféle  hivatal  várt  reá.  A  kor- 
mányzó által  ráruházott  munkálatok,  a  hetman  fél- 
bolond tervei  és  Afanázia  szerelme.  Elég  gondot 
adott  mind  a  három.  A  két  elsőhöz  hevült  fantázia 
kellett,  az  utolsóhoz  csendes  hideg  vér. 

A  megtartott  gyűlésben  Chrustiew  elnökölt,  mivel- 
hogy Benyovszky  saját  ügyéről  volt  a  szó.  Öt  csak 
a  határozat  kimondása  után  hívták  az  ülés-terembe. 
Ez  a  határozat  a  Pánow  indítványának  a  megerősítése 
volt,  mely  szerint  a  végrehajtó  hatalom  föltétlenül 
Benyovszky  kezébe  tétetik  le. 

A  kölcsönös  eskütétel  után  Ben3'0vszky  felszólítá 
Pánowot,  hogy  mondja  el,  mi  oka  van  az  unokaöcs- 
csének  ő  ellene  torzsalkodni? 

Pánow  húzódozott  az  egyenes  válaszadástól :  kér- 
dezzék meg  magától  Stefánowtól. 

Kuzneczow  kiment  érte  és  behozta. 

Stefánowot  nem  javította  meg  a  kapott  leczke. 
Daczos  és  hegyke  volt,  mint  elébb.  Mikor  Chrustiew 
felszólította,  hogy  vallja  be,  mi  oka  van  Benyovszky 

ellen  dühösködni  ?  eleinte  csak  a  kérkedésnél  maradt, 
hogy  hiszen  ö  is  volna  olyan  legény,  mint  az;  hogy 
ő  nem  tudja  eltűrni  ez  idegen  hatalmaskodását. 

— •  Hiszen  te  veled  éppen  nagyon  szelíden  bánt 
mindig. 

—  Éppen  az  bosszantott  legjobban.  Gyűlöltem  érte. 

—  Nem  igaz!  Úgy  szeretted:  tűzön-vízen  átmentél 
volna  érte.     Valami  bogár  mászott  a  füledbe. 

—  No  hát  legyen  bogár!  Minek  hallgatnám  el? 
Nem  bánom,  legyen  az  övé  ez  az  egész  szürke  világ, 
—  de  Afanáziát  nem  hagyom  neki. 

—  Ohó  bolond!  Hát  ez  a  bogár  csípett  meg? 

—  Ott  álltam  az  ablaka  előtt,  egész  világos  éjjel, 
mikor  ök  odabenn  egymás  mellett  ültek  és  enyelegtek; 
ráleheltem  az  ablakra,  hogy  felengedjen,  a  szakállam 
odafagyott  hozzá  és  én  úgy  égtem,   mint  a  pokolban. 

—  Czudar  leskelődő!  Kém!  Nem  szégyenled? 
kiálta  rá  Chrustiew. 

—  Ha  a  leánytól  tehettem  volna,  agyonlőttem 
volna  akkor  mindjárt. 

—  Hisz   ez   egy  veszett   állat!   ordíta  rá   Báturin. 

—  Az  vagyok  hát!  Üssetek  agyon!  Vagy  én  fújom 
ki  az  ő  gyertyáját,  vagy  ti  az  enyimet! 

Olyan  dühbe  jött,  hogy  ott  a  bírái  előtt  akart  rá- 
rohanni Benyovszkyra  puszta  kézzel.  Képes  volt  őt 
megmarni,  mint  egy  szakállas  farkas. 

—  Ez  hagymázban  van.  Eret  kell  rajta  vágni! 
monda  Meder,  a  tilógus. 

—  Nem  a  kell  ennek,  szavazá  Kuzneczow,  hanem 
levetkőztetni,  beledugni  a  jeges  fürdőbe  nyakig,  akkor 
majd  elmúlik  a  nedere. 

—  Óh,  óh!  Szerencsétlen  Stefánow!  sopánkodék 
Alexis  protopópa.  Két  heti  böjt  kell  neki,  mindennapi 
kástélyozással. 

—  Az  bizon}-,  kétszáz  kancsuka  a  hátára !  rivallá 
Kudrin  Iván. 

—  Én  az  il3'en  embert  főbe  lövetném,  monda 
Chrustiew.  A  históriából  tudom,  hogy  ez  a  legvesze- 
delmesebb fajta.  A  legnevezetesebb  árulásokat  sze- 
relemféltö  bosszúból  követték  el.  Nincs  ennek  más 
orvossága,  mint  a  lőpor  és  ólom. 

Pánow  nem  szólt  semmit,  csak  a  kezeit  kulcsolta 
össze,  Stefánowra  tekintve,  mintha  kérve  kérné,  hogy 
térjen  eszére. 

Ekkor  aztán  közbelépett  Benyovszky,  félretolta  a 
bajtársakat  a  dühöngő  mellől,  a  kik  azt  kezeinél  és 
üstökénél  fogva  tartották  vissza,  hogy  rá  ne  rohanjon 
s  csendesen  a  vállára  tette  a  kezét;  de  e  kéznyomás 
alatt  megrogytak  a  láb-inai  Stefánownak. 

—  Ide  hallgass!  Mi  bajod?  Szerelmes  vagy  egy 
leányba?  Hát  ki  áll  az  utadban?  Én  ug3^an  nem. 
Tudják  a  társaim,  te  is  tudhatnád,  ha  az  eszedet  hasz- 
nálni akarnád,  hogy  én  nem  akarok  itt  maradni  Kam- 
csatkában;  hanem  ki  akarok  innen  törni  veletek  együtt, 
a  mint  a  jég  olvad  s  hajóra  tehetünk  szert,  és  aztán 
visszatérni  Európába.  Ott  pedig  nekem  nagyobb  dol- 
gaim vannak,  mint  hogy  feleséget  hordhassak  magam- 
mal. Nekem  eszemben  sincs,  hogy  Afanáziát  nőül 
veg3'em;  arra  pedig,  hogy  szeretömmé  tegyem,  nagyon 
becsületes  vagyok.  Szegény  gyermek,  nag3^on  ragasz- 
kodik hozzám.  Elfogadtam  a  vonzalmát,  mert  ez 
menekülésünket  mozdítja  elő.  Az  ő  jó  szívének  kö- 
szönhetjük eddigi  szabadságunkat.  Az  ö  fig3'elmes 
lelke  .  védett  meg  bennünket  a  kormányzó  indulatos- 
kodásától.  Én  nem  fogom  őt  megrontani.  Ha  egy 
ilyen  derék  legén3',  minő  te  vag3^,  megn3^erheti  a  leán3^ 
szívét,  én  csak  örülni  fogok  rajta.  Láss  utána,  hogy 
öt   meghódítsd.     Foglald    el    a   helyemet   a  szívében. 

Én  még  a  megígért  rendőr-főhadnagyi  hivatalt  is  neked 
hagyom.  Te  azután  légy  boldog  családapa  Kamcsat- 
kában :  én  rátok  adom  az  áldásomat,  s  megyek  a  tár- 
saimmal a  világba. 

Benyovszky  szavai  csodahatással  voltak  a  dühös 
szerelmesre,  a  legvadabb  örjöngésből  egyszerre  a 
szélsőségbe  ment  át,  sírt,  kaczagott,  térdre  borúit, 
vetélytársának  a  kezeit  csókolta;  angyalnak,  kis  Isten- 
nek nevezte;  s  ezer  bocsánatot  kért  tőle.  igazán 
olyan  volt,  mint  egy  nagy  másfél  éves  gyermek, 
a  ki  azért  ordít,  hogy  a  dajkája  elvette  a  kezéből  a 
mérges  festékű  játékszert;  ha  ez  egyszerre  olyan  nagy 
lehetne,  mint  Stefánow,  képes  volna  dühében  össze- 
tépni a  dajkát ;  a  mint  aztán  visszakapja  a  csörgetyű- 
jét,  egyszerre  kibékül  és  azt  mondja:    » csecse  dada.« 

—  Jól  van,  jól,  monda  Benyovszky,  lerázva  őt  a 
nyakáról,  nem  haragszom  rád:  megbocsátom,  elfelej- 
tem, a  mi  köztünk  történt,  hanem  azért  most  vissza- 
sétálsz a  börtönödbe,  s  három  társunk,  őrködik  fölöt- 
ted, hogy  valami  kárt  ne  tégy  vagy  magadban,  vagy 
másban. 

—  Esküszöm,  hogy  híved  maradok  halálig !  Követ- 
lek a  világ  végére  is;  s  a  mit  parancsolsz,  megteszem, 
ha  mindjárt  az  Avatsa  torkába  küldesz  is  le. 

—  No  most  már  megint  ész  nélkül  beszélsz.  Te 
tudod  jól,  hogy  én  és  a  társaim  egyik  napról  a  másikra 
ugró  félben  vagyunk.  Te  pedig  most  akarsz  szerel- 
mes történetet  kezdeni  a  kormányzó  leányával.  Azt 
gondolod,  majd  mi  várunk  a  mi  menekélésünkkel,  a 
míg  te  a  lakodalmadat  megtartod? 

Stefánow  arcza  egy  pilanatra  elkomorodott,  aztán 
hirtelen  megfelelt. 

—  Elfogom  őt  rabolni  a  szökésünk  napján  — 
ha  te  beleegyezel. 

Benyovszky  majd  elnevette  magát,  —  különösen 
erre  az  utolsó  szóra. 

—  Hát  az  a  te  dolgod.  Hanem  most  vitesd  ma- 
gadat vissza  a  dutyiba.  Nekünk  itt  még  komoly  tanács- 
kozásunk van,  a  mibe  a  te  zavart  fejedet  nem  ártjuk 
bele. 

Mikor  Stefánowot  kivitték,  Pánow  hálatelten  bo- 
rúit Benyovszky  vállára. 

—  Köszönöm,  hogy  szegény  öcsém  életét  ilyen 
szépen  megmentetted.  Én  is  halált  szavaztam  volna  a 
fejére.  Pedig  milyen  egyszerű  volt  az  egész  megoldás. 
Gondolom,   hogy  ki  fog  ö  gyógyulni   ebből  a  bajból. 

—  Hanem  azért  magában  nem  fogjuk  öt  sehova 
ereszteni,  szólt  bele  Chrustiew;  egy  társunk  kisérje 
öt  minden  jártában  keltében. 

Ekkor  aztán  hozzá  fogtak  a  komoly  tanácsko- 
záshoz, mely  élet  és  halál,  szabadság  és  szolgaság 
fölött  határozott. 


TIZENKILENCZEDIK  FEJEZET. 

EGYSZERRE  KÉT  SZÍVVEL  JÁTSZANI. 


Tehát  mégis  tagadta  Afanáziát!  Kimondta  vala- 
mennyi bajtársa  előtt,  hogy  nem  akarja  őt  elvenni, 
hogy  nem  szereti.  —  És  mégis  oda  kellett  hozzá 
mennie  mindennap  a  boldog  vőlegény  mosolygásával. 
Rettenetes  bálvány  a  szabadság!  Hekatombékat  kivan 
elvérzö  szívekből.  —  Vádolta  a  lelke  érte,  hogy  ilyen 
fájdalmas  játékot  kell  űznie  egy  igazán  szerető  nemes 
lélekkel;  de  nem  hagyhatott  fel  azzal.  Meg  kellett 
nyernie  ezt  a  játékot,  a  melyben  hatvan  jó  barátnak  és 
saját  magának  a  feje  volt  föltéve  egy  leányszív  ellen: 
száz  bihncs  egy  jeg3'gyűrü  ellenében,  vagy  a  bilincs- 
nek kell  összetörni,  vagy  a  gyűrűnek. 

Gr.  Benyovszky  M.  I.  Életrajz.  15 

Ö  maga  a  naplójában  többször  ismételve  kifeje- 
zést ad  e  nehéz  küzdelemnek  saját  magával.  S  az 
valóban  nehéz  lehetett.  Gyakran  harczol  egy  ember 
belső  világában  a  jó  és  rossz  szellem  egymással;  de 
Benyovszkynál  egyszerre  »két  jó  szellem «  küzdött 
élet-halál  harczot,  s  az  egyiknek  meg  kellett  ölni  a 
másikat.  A  hála  és  a  szerelem  az  egyik,  a  hűség  és 
a  szabadság  a  másik.  Magában  mind  a  kettő  erén}': 
egymással  szemben  mind  a  kettő  vétek. 

Mikor  másnap  a  Stefánowval  történtek  után  meg- 
látogatta Nilowékat,  s  dolgát  végezve  a  kormányzónál, 
átment  a  hölgyek  szobájába,  ott  egy  kis  csendes  duz- 
zogás  fogadta.  Afanázia  az  ablakmélyedésben  ült  és 
hímezett,  Nilowné  asszony  pedig  vasalt. 

—  Száz  esztendeje,  hog}^  nem  láttuk  az  urat! 
monda  a  látogatónak,  s  aztán  nemis  engedte  neki, 
hogy  mentségeit  előhozza.  » Persze:  a  jó  barátoktól 
nem  jöhetett.  Első  a  czimborák  dolga,  azután  a  meny- 
asszonyé. Pedig  hat  heti  távollét  után  mégis  lehetne 
egy  órai  időt  rászánni,  hog}'  megtekintse  azt,  a  kit 
szeret. « 

Benyovszky  nem  mondhatta  el  az  igazi  okot,  a 
mi  távoltartotta  egész  nap. 

—  Hiszen  nemis  szeret!  sóhajta  fel  Afanázia. 
Benyovszky  aztán  azzal  fen3'egetőzött,  hogy  most 

mindjárt  úgy  fogja  bebizonyítani  érzelmei  állhatatos- 
ságát, mint  Mucius  Scaevola,  hogy  ráteszi  a  kezét  a 
tüzes  vasalóra.  —  S  már  rá  is  tette. 

—  No  ne  bolondozzon!  monda  Nilowné,  s  inkább 
abba  hagj'ta  a  vasalást.  Beszéljen,  mit  csinált  tegnap 
egész  nap,  hogy  nem  gondolt  a  menyasszonj-ára  ? 

—  Azért,  hogy  távol  voltam:  éppen  ö  rá  gondol- 
tam legtöbbet.  Tudják  önök,  hogy  minket  a  kormány- 
zóság a  lopatkai  rónára  küldött  ki,  földmívelö  telepít- 

vényesekűl.  Azon  a  mi  új  birtokunkon  mai  nap  semmi 
sincs  még,  mint  hó  és  cserje.  Ha  felosztottuk  magunk 
között  a  tért,  ha  kimértük  a  házhelyeket,  a  kerteket, 
magunknak  még  sokáig  kell  a  hóba  vájt  barlangok- 
ban tanyáznunk  kutyáinkkal  együtt,  a  míg  az  erdőben 
levágtuk  a  fát,  megfaragtuk,  házat  ácsoltunk  belőle. 
Ezen  tanakodtunk  tegnap :  ezt  végeztük  el  egymással, 
kire  miféle  munka  vár.  Nagy  dolog  lesz.  Én  csak 
akkor  vihetem  haza  a  menyasszonyomat,  a  mikor  ké- 
szen lesz  a  házam.  Hisz  egy  előkelő,  kényelemhez 
szokott  hölgyet  csak  nem  vihetek  a  hóbarlangomba. 
O  ne  is  lássa,  ne  is  tudjon  arról,  mennyi  nyomorú- 
ságon meg3'ünk  addig  keresztül,  a  míg  a  fészket  meg- 
raktuk, a  míg  elkészül  az  otthon.  Ezt  hoztuk  rendbe 
tegnap.     Halad  a  dolog  javában. 

—  Nagyon  jól  van,  monda  Nilowné.  Ön  tehát 
csupa  fig3^elmes  gondoskodásból  Afanázia  sorsa  iránt 
maradt  távol.  Engem  megn3'ugtatott.  Erre  nekem 
egy  gondolatom  támadt,  a  mit  majd  csak  akkor  tuda- 
tok önnel,  ha  tetté  válik.  Most  egyedül  hagyom  önöket, 
nyugtassa  meg  a  leán^^omat  is,  ha  tudja;  az  nem  fog 
olyan  könnyen  menni. 

Azzal  magára  hagyta  őt  Afanáziával. 

Afanázia  még   mindig    búsongó    arczot   mutatott. 

—  Hát  kegyed  nem  ád  nekem  igazat?  kérdé 
Benyovszky  gyöngéden. 

—  Nem,  felelt  a  leány  határozottan.  A  ki  szeret, 
nem  kérdi  azt:  »hová  megyünk ?«  csak  azt  kérdi: 
» együtt  leszünk  ?«  —  Mondok  én  önnek  egy  példát. 
Nem  messze  van:  az  édes  anyámmal  történt.  Mikor 
a  nag3'apámat  száműzték  Kamcsatkába,  hideg  tél  volt: 
deczember  eleje.  Az  anyám  ol3'an  fiatal  leány,  mint 
én,  kényeztetve,  mint  én,  hozzá  szokva  meleg  szobák- 
hoz, világi  mulatságokhoz,  jó  ételekhez,   mint  én.    És 

ö  követte  a  nagyapámat  e  rettenetes  útjára.  Együtt 
futott  vele  hóviharban,  pusztákon,  rengeteg  erdőkön 
keresztül;  tűrte  a  nyomort,  a  hideget,  az  éhséget; 
kuporgott  a  hóba  vájt  barlangban,  meglakta  a  bűzös 
jakut  jurtát,  s  ette  a  nyírfa-kérget  kenyér  helyett,  és 
nem  panaszkodott  soha.  Még  ö  vigasztalta  az  úti- 
társát, gyöngéd  szeretettel  ápolta,  melengeté.  Pedig 
az  neki  csak  apja  volt,  nem  férje.  Ezt  tette 
az  én  anyám.  —  Hát  a  leányának  tán  nincs  annyi 
szíve,  lelke  és  testi  ereje,  mint  az  anyjának  volt?  — 
Tizenkét  hónapig  tartott  az  ö  irtózatos  utazásuk ; 
hány  pusztát,  hány  tengert  vádoltak  keresztül,  hány 
iszonyú  hegyen  kellett  átmászniok!  Tőlünk  az  új 
telepig  csak  kétnapi  járó,  S  én  ijedjek  el  attól?  Ha 
ön  engem  igazán  szeretne,  nem  féltene  a  szenvedé- 
sektől. 

A  szegény  leány  oly  igazán  szívéből  beszélt,  hogy 
Benyovszkj'nak  megesett  a  lelke  rajta. 

—  Jól  van,  monda ;  tehát  tudd  meg,  hogy  mi  tar- 
tott engem  tegnap  tőled  távol. 

Azzal  felgyűrve  a  bal  karjáról  a  bekecse  ujját, 
megmutatta  azon  a  leánynak  azt  a  horzsolási  seb- 
nyomot, a  mit  a  Stefánow  golyója  hagyott  hátra. 

A  leánynál  egyszerre  az  ijedség  váltotta  fel  a 
duzzogást. 

—  Mi  ez  itt? 

—  Ez  egy  golyónak  a  nyoma,  a  minek  a  szívemen 
kellett  volna  keresztül  menni,  ha  a  küldője  jobban 
czéloz. 

—  Ki  tette  ezt? 

—  Egyike  azoknak  a  jó  barátoknak,  a  kikkel  job- 
ban szeretek  együtt  mulatni,  mint  te  veled. 

—  Miért  tette? 

—  Te  érted. 

És  akkor  aztán  elbeszélte  Afanáziának,  a  mi  közte 
és  Stefánow  közt  történt.  —  Mikor  a  párbaj  végéhez 
ért,  a  leány  szokatlan  indulattal  kiálta  fel: 

—  Miért  nem  ölted  meg  a  nyomorultat? 
Benyovszky    megsimogatta    kigyulladt    orczáját  a 

gyönge  teremtésnek. 

—  Te  szelíd  galamb!  Bizony  ölni  is  tudnál.  — 
Hát  hiszen  az  én  kezem  nem  idegen  a  vérontástól. 
Öltem  ellenséget,  a  ki  a  hazámra  támadt;  megtudtam 
ölni  az  ellenfélt,  a  ki  orgyilkosul  megrohant;  de  hogy 
megöljek  egy  jó  fiút  azért,  mert  szerelmes  egy  an- 
gyalba: arra  nem  visz  rá  a  lelkem. 

—  De  hisz  akkor  az  fog  téged  megölni.  Megöl 
lesből;  vagy  rád  gyújtja  a  házat,  mikor  benne  alszol. 

—  Te  védelmezhetsz  meg  az  orgyilok  ellen,  hall- 
gasd meg,  mi  módon! 

—  Szóljak  az  atyámnak,  hogy  vettesse  bör- 
tönbe? 

—  Az  engem  meggyalázna.  Én  vezére  és  bírája 
vagyok  az  én  társaimnak,  s  rajtam  kívül  más  nem 
ítélhet  fölöttük.  Mást  kell  tenned.  El  kell  öt  távolí- 
tanod szép  szerével.  Kitaláltam  a  módját.  Holnapra 
a  korlátnokékhoz  vagyunk  hivatalosak.  Én  ki  fogom 
eszközölni,  hogy  Stefánowot  is  híják  meg.  Ott  be- 
mutatom őt  te  neked.  Jó  tánczos,  lehet  mulatni  vele. 
No  csak  ne  mondj  ellent.  Ö  bizonyosan  bevallja 
neked  a  szerelmét.  Te  ne  utasítsd  öt  vissza.  Hanem 
figyelmeztesd  a  köztetek  álló  akadályokra.  Mondd  el 
neki,  hogy  szüléid  nem  egyeznének  bele  olyan  házas- 
ságba, mely  leányukat  szegény  sorsra  vezetné.  Stefa- 
nownak  semmi  vagyona  sincs.  Én  csak  azért  voltam 
szívesen  látva  általuk  kérő  gyanánt,  mert  már  némi 
vagyonra  tettem  szert.  Neki  is  volna  erre  jó  alkalma, 
íme  Casarinowot  a  kormány  a  Kurili  szigetekre  küldi 

adószedőnek,  az  ott  dús  vagyont  fog  szerezni,  Stefá- 
now  elmehetne  vele  al-adószedönek,  s  szintén  meg- 
szedhetné magát.  —  Csak  én  rám  bízza  az  ügyét,  én 
majd  ki  fogom  eszközölni  a  kormányzónál  a  kikülde- 
tését. Akkor  aztán,  ha  egy  év  múlva  meglépesedve 
fog  visszatérni,  bátran  fölléphet,  mint  tisztességes  kérő. 
—  Ebbe  ő  belé  fog  harapni.  Nekem  azontúl  békét 
hagy.  A  mint  májusban  a  jég  felszabadul,  elmegy 
Casarinowval  a  Kurili  szigetekre,  s  akkor  azután  nincs 
többé  mit  tartanunk  tőle.     Rá  állsz-e  e  fortélyra? 

Afanázia  válasz  helyett  egy  gyógyító  erejű  csókot 
nyomott  az  ő  miatta  kapott  sebhelyre  a  kedvese  kar- 
ján. Gyorsan  el  kellett  azt  ismét  takarni;  mert  Nilowné 
asszony  közeledő  lépteinek  csoszogása  hallott. 

Mikor  belépett,  már  akkor  Afanázia  ott  ült  Be- 
nyovszky  mellett,  két  karját  annak  a  nyaka  körűi 
fonva. 

—  Nos?  hát  már  megalkudtatok?  kérdé  az   anya. 

—  Igen,  felelt  a  szerelmes  menyasszon}-.  Kitűztük 
az  esküvőnk  napját  —  május  végére. 

—  Május  végére!  szólt  Nilowné,  bámulatában 
összecsapva  a  kezeit.  —  Uram,  ön  valóban  varázsló! 
Eddig  a  jövő  hétről  volt  szó. 

Es  Afanázia  mosolygó  elragadtatással  nézett  vő- 
legénye szemébe. 

A  stratagéma  tökéletesen  sikerűit.  Másnap  a  kor- 
látnokéknál  nagy  mulatság  volt.  Benyovszky  maga 
vitte  oda  a  fogságából  kiszabadított  Stefánowot.  Ott 
bemutatta  őt  Afanáziának.  A  lakoma  után  együtt  ki- 
sérték hazáig  a  kormányzó  családját,  Benyovszky 
Nilownénak  nyújtotta  a  karját  s  engedte,  hogy  Stefá- 
now  vezesse  Afanáziát. 

Afanázia  egészen  az  utasítás  szerint  viselte  magát, 
okosan,  gyöngéden. 

Az  elválás  után  Stefánow  a  hetedik  égben  érezte 
magát  az  elragadtatástól.  Nyakába  borúit  Benyovszky- 
nak  s  csókjaival  nedvesíté  az  orczáit.  Nevezte  öt 
jóltevöjének,  őrangyalának. 

És  aztán  elmondta  neki  nagy  diadallal,  hogy  miket 
hallott  ö  Afanáziától.  Szóról  szóra  ugyanazt,  a  mit 
Benyovszky  a  leány  szájába  adott. 

—  Te  vagy  az  én  üdvözítőm!  Vezérem!  Szólj, 
mivel  háláljam  meg  ezt  neked? 

—  Azzal,    hogy   mentül   kevesebbet  beszélj  róla. 
Stefánow  ez  órától  tökéletesen  meg  volt  hódítva. 

Imádta  Benyovszkyt.  Három  szemközt  jövő  parasztnak 
kiverte  a  süveget  a  fejéből,  a  miért  nem  emelték  azt 
meg  az  ő  vezére  és  jóltevője  előtt;  s  egy  kuvaszt 
meghajigált  a  botjával,  a  miért  megmerte  ugatni  — 
az  ő  vezérét  és  jóltevőjét. 

így  sikerült  Benyovszkynak  mindannyiszor  a  fenye- 
gető veszélyek  szörnyetegeit  megszelídíteni,  azután 
felkantározni,  s  felülni  a  hátukra  és  tovább  vitetni 
velük  magát.  —  íme  most  ezzel  a  bolond  szerelmes 
Stefánowval  szerencsésen  kieszközölte,  hogy  maga 
Afanázia  kívánja  a  menyegzöjüket  májusig  elhalasztani. 

De  naplójában  hozzáteszi  e  sorokat,  melyeknél 
jellemzőbbet  mondani  nem  lehet: 

»En  megköszöntem  e  kedves  leánykának  a 
jóságát;  belsőmben  a  legvalódibb  fájdalmat 
érezve,  hogy  én  legyek  az  eszköze  az  őjöven- 
dőbeli  bánatának;  ámbár  az  ő  jósága  és  barát- 
sága e  pillanatban  a  leverő  gondolatokat  lel- 
kemből eltisztít  á.« 


HUSZADIK  FEJEZET. 


FOLYTONOS  VÉSZEK  KÖZÖTT. 


Az  az  egész  társaság,  mely  Benyovszkyt  körül- 
vette, valami  sajátságos  keveréke  volt  a  csodálatra 
méltó  hősöknek  és  az  alacsonylelkű  árulóknak.  A  hány 
jó  barát,  annyi  kém  vette  körül.  Ellenben  a  kémeknek 
is  megvoltak  az  ellenkémeik,  a  kik  viszont  ezeknek 
a  jártára-keltére  üg3'eltek  fel. 

így  tudta  meg  Benyovszky  Loginowtól,  a  kit  tizen- 
két más  bajtárssal  együtt  Nisney-Osztrogba  küldött, 
hogyv  onnan  három  száműzött  akar  a  társaságba  be- 
állni;  de  azoknak  semmi  jó  szándékuk  sincsen,   csak 

az  Összeesküvés  titkát  akarják  kitudni,  hogy  annak 
az  elárulásával  maguknak  szabadságot  szerezzenek. 
Ezek  a  nyomtalanul  eltűnt  Levantiewtől  tudtak  meg 
valamit.     A  neveik   Iváskin,   Voládimir   és   Puskárew. 

Az  árulókat  egyszerre  puskavégre  állítani  nem 
lehetett,  hanem  elébb  ki  kellett  belőlük  venni,  hogy 
miben  sántikálnak?  Hátha  a  följelentő  tévedt  a  jellem- 
zésükben. 

Mikor  Benyovszkynál  megjelentek,  Iváskin  rá- 
gyújtott egy  hosszú  szónoklatra,  a  min  megérzett, 
hogy  be  van  tanulva.  Beszélt  a  száműzöttek  hosz- 
szas  szenvedéseiről,  kapkodott  a  kegy  után  Benyov- 
szky  magasztalásával,  hogy  menijyire  tele  van  a 
hírével  az  egész  Kamcsatka:  ő  tőle  várják  a  szegény 
száműzöttek  a  felszabadulásukat.  Végezte  azzal,  hogy 
ők  már  megunták  az  életet,  s  készek  minden  módon 
meghalálozni. 

Benyovszky  egyszerre  keresztül  látott  az  emberén. 

—  Köszönöm  szépen  a  felőlem  táplált  jó  véle- 
ményeteket; de  én  semmi  csodatevő  hős  nem  vagyok. 
Magam  is,  szegény  száműzöttűl,  tolom  a  napokat  egy- 
más után.  Hanem  abban  az  egyben  könnyíthetek 
a  sorsotokon,  hogy  ha  az  én  lopatkai  földmíves  tele- 
pembe akartok  beállni,  azonnal  szabad  emberekké 
lesztek,  s  akkor  aztán  foghatjátok  velem  együtt  az 
eke  szarvát. 

Erre  a  szóra  csúnyául  félrehúzta  a  száját  Ivás- 
kin uram,  s  nagy  hitetlenül  csóválta  a  fejét. 

—  Hallod-e  vezér;  nekünk  egészen  másforma 
szabadságról  beszéltek  odakinn.  Az  a  Levantiew,  tu- 
dod, a  ki  útközben  olyan  hirtelen  meghalálozott.  A 
tojónnál,  a  kinek  a  kunyhójában  meghalt,  rá  ismertek 
a  szánkójára.  Ez  azt  mondta,  (az  Istenben  boldogult) 
hogy  te  valami  hajót  akarsz  elfoglalni,  s  azon  mind- 

nyájunkat  elviszesz  a  tengeren  át  Khinába.  Azt  mond- 
ják, hogy  azért,  mert  eljárt  a  szája,  mérgezte  meg  a 
bát3'ja:  pálinkával.  Maga  is  ivott  belőle  :  ő  is  meghalt. 
Benyovszk}^  látta,  hogy  a  merev  tagadás  itt  már 
nem  segít. 

—  Igen,  monda,  az  volt  a  szándékom,  hogy  tár- 
saimmal együtt  kitörünk  Kamcsatkából,  a  hol  rabok 
vagyunk,  de  a  kormányzó  azóta  annyi  kegyelemmel  hal- 
mozott el  mindnyájunkat,  hogy  letettünk  erről  a  szán- 
dékunkról. Vissza  lett  adva  a  szabadságunk,  meg- 
szűntették rabszolgai  állapotunkat;  megengedték,  hogy 
egy  darab  általunk  kiválasztott  földön  saját  telepet  al- 
kothassunk, vag3'.ont  szerezhessünk,  családot  alapít- 
hassunk. Engem  különösen  azzal  tisztelt  meg  a  kor- 
mányzó, hogy  saját  legkedvesebb  leányát  eljegyezte 
velem.  Ez  a  tartomány  gazdag,  csak  munkás  kezekre . 
vár.  Mi  azt  lakályos  földdé  fogjuk  alakítani.  Néz- 
zétek, éppen  itt  vár  a  mellékszobában  rám  Krusitin- 
kow  kereskedő,  a  kivel  alkuban  vag3-ok  az  egész  te- 
lep felszerelési  szükségleteinek  szállítására. 

Ezzel  behívta  az  ajánlkozó  kalmárt:  azzal  hosz- 
szas  alkudást  kezdett,  megegyezve  végül  tizenkétezer 
rubelnyi  árban.  A  kereskedő  hálálkodott,  s  eltávoz- 
tában  egy  erszényt  nyomott  Ben3'ovszk3'nak  a  mar- 
kába kétszáz  rubellel,  odasúgva:  » aztán  másnak  ne 
add  a  szállítást. « 

—  No  látjátok,  még  »meg  is  kent«,  monda  Be- 
nyovszky,  megcsörrentve  Iváskin  előtt  a  tele  erszén3^t. 

Ez  megpecsételte  szavainak  igazságát.  Ha  már 
a  »kenést«  is  elfogadja,  akkor  ez  komoW  dolog.  Ha 
visszautasította  volna  a  kenést,  g3'anút  költött  lesz 
maga  ellen,  hogy  csak  tréfál. 

—  Aztán  küldj  nekem  minél  elébb  eg3^  pár  ácsot 
és  kovácsot!    kiálta  utána  még  Benyovszk3'^  a  távozó 

kalmárnak.     No   hát  jöttök-e   velem    a    lopatkai    tele- 
pekre? kérdé  akkor  a  jövevényekhez  fordulva. 

Puskárew  és  Voládimir  egyszerre  a  kezüket 
nyújták : 

—  Veled  megyünk,  akárhová  viszesz. 

De  Iváskinnak  nem  vette  a  nyaka  ezt  a  mulat- 
ságot. 

—  Hátha  még  se  lesz  ebből  árpadara? 

—  No  hát  hogy  még  jobban  meggyőzzelek,  nézz 
ide.  Éppen  most  kaptam  meg  a  kormánytanács  ha- 
tározatát, melyben  választ  ád  arra  a  folyamodvá- 
nyunkra, melyben  egy  hajót  kérünk  tőle,  hogy  az 
épületszereinket,  élelmeinket,  szerszámainkat  elszállít- 
hassuk Bolsereczkből  Lopatkára.  Nem  egy  hajót  ád 
a  kormánytanács,  hanem  kettőt. 

De  már  erre  a  szóra  az  odakünn  hallgatózó  többi 
bajtársak  is  betódultak  a  szobába,  a  hol  Benyovszky 
a  jövevényekkel  beszélt,  s  örömük  visszatarthatatlan 
volt,  midőn  Benyovszky  a  pecsétes  levelet  felmutatá 
előttük. 

—  Már  most  csak  meg  lehettek  felőle  győződve, 
folytatá  Benyovszky,  hogy  igaz  úton  járok  s  nem  ter- 
vezek titkos  összeesküvést:  nem  akarok  erőszakkal 
elfoglalni  egy  hajót.  A  kormány  bízik  őszinte  hűsé- 
gemben, s  rendelkezésemre  bocsát  kettőt.  Én  azok- 
kal Lopatkába  fogok  menni. 

—  Mi  is  veled  megyünk!  Ismétlé  kettő  a  szám- 
űzöttek közül;  de  a  mézes-mázos  Iváskin  hátrahúzó- 
dott: »én  még  meggondolom  magamat !« 

—  Igen,  mert  »bradjág«  vagy!  kiálta  rá  Puskárew. 
Nem  vásik  bele  a  fogad,  hogy  dolognak  állj.  Mert 
csak  azért  akartad  magad  fölvétetni  a  társaságba, 
hogy  aztán  kitudd  az  összeesküvés  tervét,  s  feljelent- 
hesd  a  kormányzónak:    magad  jutalmat  kapj.    Jól  is- 

merünk.  Azért  jöttünk  veled,  hogy  a  mint  észrevesz- 
szük,  hogy  árulkodni  akarsz,   kitekerjük   a   nyakadat. 

Voládimir  is  éppen  így  kiabált  rá.  Ezek  voltak 
az  ellenkémek,  kik  az  áruló  nyomában  jártak. 

Az  összeesküvők  azonnal  össze  akarták  aprítani 
Iváskint.     Ez  már  a  negyedik  áruló  volt! 

—  Hagyjátok  békén,  csitítá  őket  Benyovszky.  Ne- 
künk nincs  semmi  titkos  tervünk:  azért  okunk  sincs 
haragba  jönni  a  fölött,  hogy  valaki  meg  akarja  nálunk 
találni  azt,  a  mi  nincs.  Én  nem  haragszom  rád  Ivás- 
kin.  Hanem  már  most  azt  mondom,  hogy  rögtön  eleb- 
lábolj  innen  haza  a  pusztádra;  mert  nem  az  lesz, 
hogy  te  vádolsz  be  engem;  de  én  adlak  fel  téged  a 
korlátnoknak,  hogy  lázadásra  akartál  bennünket  csá- 
bítani, s  akkor  aztán  majd  megtanulod,  hogyan  kell 
az  egyik  lábaddal  a  másikat  kikerülni?  Megtanít  rá 
a  láncz! 

Azzal  Iváskin  uramat  kilökték,  futni  hagyták,  a 
másik  kettőt  pedig  megbíztatták,  hogy  csak  tartsák  a 
fejüket  a  közelben;  majd  ha  indulni  kell  Lopatkára, 
hívatni  fogják  őket.  Nem  szükség  semmi  esküt  le- 
tenni. 

Mikor  ezektől  megszabadult  Benyovszky,  akkor 
aztán  bemutatta  a  bajtársainak  azt  az  okiratot,  mely- 
ben a  kérelmükre  válaszolt  a  kormánytanács. 

—  Ne  örüljetek  ám  annak,  a  mit  ezek  előtt  mond- 
tam, hogy  a  kormány  tanács  az  egy  kért  hajó  helyett 
kettőt  akar  adni;  mert  ezzel  vagyunk  éppen  tönkre 
téve:  az  egy  vitorlás  gálya  helyett  adnak  két  dereglyét; 
azt  mondják,  szépen  part  mentében  azokkal  is  körül- 
hajókázhatjuk  a  lopatkai  előfokot. 

Ettől  a  tudósítástól  aztán  egyszerre  holt  ember- 
nek érezte  magát  mindenki.  Dereglyén  nem  lehet 
neki  vágni  a  nagy  oczeánnak. 

A  nagy  elcsüggedésbe  azzal  öntött  egy  kis  vért 
Benyovszky,  hogy  neg3'ed  napra  összehítta  a  válasz- 
tott haditanácsot,  melynek  tagjai  voltak  Chrustiew, 
Kuzneczow,  Báturin,  Pánow,  Gurczinin  és  Wynbláth. 
Addig  majd  kigondolnak  valamit. 

Ez  volt  aztán  a  legnagyobb  veszedelem. 


HUSZONEGYEDIK  FEJEZET. 


A  HADI  TERV. 


A  következő  három  nap  csendes  előkészületekkel 
tölt  el.  A  vidéken  tanyázó  bajtársakat  behívták,  Szi- 
baew  hozott  magával  tizenkettőt;  a  beszerzett  fegy- 
vereket és  lőszerkészletet  elrejtek  a  gyülésteremnek 
egy  fülkéjébe.  A  kamcsatkai  házak  mind  a  földbe 
vannak  vágva:  —  ez  maga  az  épületfal;  —  belül  ki- 
deszkázva,  ha  a  deszkafalat  kibontják,  azon  túl  foly- 
tatni lehet  a  vakandok  és  hörcsög  építési  munkáját, 
a  helyre  állított  deszkák  megint  eltakarják  a  rejtett 
üreget. 

Ez  mind  éjszaka  ment  végbe,  nappal  abba  kellett 
hagyni  a  munkát,  márczius  közepe  felé  már  kezdi  a 
szürkület  a  csillagokat  eltűntetni  az  égről,  jelentve, 
hogy  reggel  van.  Benyovszkynak  is  elég  dolga  volt  a 
maga  protektoraival,  a  kik  közül  a  hetman  tűnt  ki  főleg 
hóbortos  terveivel.  A  mellett  Afanáziának  is  kellett 
szentelni  néhány  ábrándozásteljes  órát.  Sőt  a  hasznos 
foglalkozás  a  sakkozó  asztal  mellett  sem  maradhatott  el. 

A  közben  pedig  az  összeesküvés  fegyveres  erejét 
szervezé.  Előre  látta,  hogy  hamarább  el  lesz  árulva, 
mint  ő  maga  kiválaszthatná  az  időt  a  kitörésre.  Le- 
vantiewvel  nem  lett  elásva  a  titok.  Azon  eshetőségre, 
hogyha  erőszakkal  lesznek  megtámadva,  előre  meg- 
állapítá  hadi  tanácsával  a  szolgálati  rendet.  Három 
szakaszra  osztotta  fel  a  híveit:  a  középet  ö  maga  ve- 
zénylé,  Pánowval,  Riuminnal,  Mederrel,  Szrebernikow- 
val,  Laginowval  és  Báthurinnal ;  a  balszárnyat  Wyn- 
bláth  ezredes,  Kuzneczowval,  Stefánowval,  Szibaewvel, 
Bielszky  vei  és  Lopcsowval,  a  jobbat  Chrustiew,  Alexis 
protopópával,  Zadszkoy  herczeggel,  Brandowval,  No- 
vozilowval,  Lapkinnal  és  Wolkowval.  —  Voltak  mind- 
össze ötvenkilenczen.  A  két  új  társat  még  nem  vették 
fel,  úgyszintén  Izmailowot  és  Bajárewet  sem,  kiket 
Stefánow  ajánlott.  Izmailow  a  korlátnokhoz  nagyon 
közel  rokonságban  állott. 

Hogy  milyen  kedvező  világításban  állhatott  Be- 
nyovszky,  azt  bizonyítja  az  is,  hogy  a  nisney-osztrogi 
kormányzó,  Morin  főhadnagy  megküldte  neki  Szibaew 
által  a  kölcsönzött  összeget.  Ha  lázadónak  hitte 
volna,  bizony  nem  sietett  volna  vele. 

Márczius  12-én  tartották  meg  a  haditanácsot, 
mel3^nek  határoznia  kellett  a  fölött,  mi  módon  hajt- 
hatják végre  kitörésüket.  Csak  a  tanács  választott  tag- 
jai vettek  benne  részt. 

Benyovszky  sorba  felszólítá  a  tanácstagokat,  hogy 
adják  elö  a  nézeteiket. 

—  Én  azt  tanácsolom,  kezdé  Wynbláth  ezredes: 
hogy  a  mint  a  jég  eltisztul  az  öbölből,  lessünk  rá, 
mikor  készül  a  legelső  gálya  elindulni.  Ilyenkor  a  hajós- 
kapitán}^  búcsúlakomát  szokott  adni:  arra  hivassa 
meg  magát  néhány  szövetségesünk,  s  mikor  a  hajós- 
nép már  jó  nyakban  van,  akkor  csempészszen  az  ivó- 
asztalra néhány  palaczk  megmérgezett  liqueurt.  Mi- 
kor aztán  a  méreg  hatása  észrevehető  lesz,  akkor  ad- 
janak jelt  nekünk,  hogy  a  hajót  elfoglalhassuk. 

Erre  csak  ann3'it  felelt  Ben3'ovszky  röviden, 
hogy: 

—  Méregkeverők  nem  leszünk !  —  Beszélj  te 
Gurczinin ! 

—  Az  én  véleményem  az,  monda  Gurczinin,  hogy 
ha  a  kormányzóság  nem  ad  nekünk  gályát,  hanem 
csak  dereglyéket,  akkor  próbáljuk  meg  azokkal  el- 
menekülni. A  Kurili  szigetek  nem  messze  vannak,  s 
azok  egész  sorozatot  képeznek.  Egyiktől  a  másikig 
majd  szépen  elvegyegünk:  utoljára  oda  találunk  Ja- 
pánba, s  ott  bizonyosan  akadunk  hollandi  hajókra,  a 
melyek  bennünket  felvesznek,  s  elszállítanak  Európába. 

Benyovszky  észrevételei  egészen  összerontották 
ezt  a  tervezetet. 

—  Barátom,  te  nem  ismered  a  tengert,  ha  te  azt 
hiszed,  hogy  azt  dereglyékkel  meglehet  hódítani.  A 
legelső  vihar  úgy  szétszórna  bennünket,  hogy  soha 
egymásra  nem  találnánk  többet.  Az  úszó  jégmezők 
közé  keveredve,  akaratunk  ellen  vitetnénk  ismeretlen 
tengerekbe.  Élelmi  szert,  ivóvizet  nem  vihetnénk 
magunkkal  hosszabb  útra,  s  utoljára  még,  hogy  ahoz 
a  japáni  kikötőhöz,  Nangazakyhoz  eljussunk,  a  mely- 
ben   egyedül   szabad   idegen   hajóknak  partra  szállni. 

körül  kellene  hajókáznunk   egész  Japánt.     Dereglyén 
nem  járják  az  oczeánt. 

—  No  én  is  éppen  olyan  nyúl  vagyok  a  vizén, 
mint  Gurczinin,  menté  magát  a  felhívott  Pánow.  Be- 
széljen, a  ki  jobban  ért  hozzá. 

Báturin  vállalkozott  rá.  Ö  nem  avatkozott  a  ten- 
gerészet tudományába :  ö  a  száraz  földön  akarta  meg- 
oldani a  feladatot. 

—  Adjunk  egy  nagy  lakomát  a  lopatkai  elutazá- 
sunk örve  alatt.  Híjuk  meg  rá  a  főurakat,  kormány- 
zót és  előkelőket.  A  vigasság  közepett  aztán  egyszerre 
kiki  ragadja  meg  a  maga  emberét,  gyűrje  le  és  kö- 
tözze meg,  s  akkor  aztán  kényszerítsük  a  kormány- 
zót, hogy  adjon  egy  hajót,  a  melyen  elmenekülhessünk. 

Már  erre  kén\'telen  volt  Benyovszky  nagyot  ne- 
vetni. 

—  Barátom!  Te  sem  állítottad  fel  Columbus  to- 
jását. Hiszen  ha  elfoghatnók  is  a  kormányzót:  itt  van 
a  várbeli  helyőrség,  itt  a  városi  kozák-sereg:  az  raj- 
tunk ütne,  szétmorzsolna;  s  hogyan  akarnál  kiszaba- 
dulni a  bolsereczki  kikötőből  egy  ilyen  erőszakkal 
elvett  hajó  hátán,  mikor  tíz  más  gálya  áll  ott  hosszú 
sorban  s  megakadályozhatja  a  menekülésedet? 

—  No  hát  beszélj  te,  ha  okosabbat  tudsz:  monda 
Kuzneczow. 

—  Megkísértem.  Az  én  jelmondatom  az,  hogy 
» többet  észszel,  mint  erővel. «  Nekünk  kezdeni  a  fegy- 
veres támadást  nem  tanácsos.  Számra  aránytalanul 
kevesen  vagyunk,  s  minden  megerősített  hely  az  ellen- 
felünk kezében.  Mi  fegyverhez  csak  akkor  nyúljunk, 
ha  megtámadnak  bennünket.  Én  az  életemet  nem 
szoktam  kímélni,  de  a  kudarczra  nem  koczkáztatom 
Van  nekem  az  itteni  hajósok  között  egy  ismerősöm: 
ez  a   Szent-Péter-Pál    csomaghajó    kapitánya,    Csurin. 

Gr.  Benyovszky  M.  I.  Életrajz.  10 

Ugyanazon  hajóé,  melyen  Ochoczkból  ide  hoztak 
bennünket,  s  mel)'  a  viharban  tönkre  ment  volna,  ha 
mi  Pánowval  és  Wynbláthtal  nem  segítünk  rendet  csi- 
nálni rajta.  Hát  én  tudom  jól,  hogy  ennek  a  Csurin 
kapitánynak  nagyon  jó  okai  vannak  félni  az  Ochoczkba 
való  visszatéréstől.  De  nem  csak  neki,  hanem  a 
hajós  népének  is.  Ok  a  megelőző  útjukban,  melyet 
felfedezés  végett  tettek,  belefojtották  a  vízbe  a  kapi- 
tányukat; s  e  miatt  Csurinra  a  törvényszék  elé  állítta- 
tás  vár,  a  mint  Ochoczkba  visszatér.  Adóssága  is  van 
sok.  És  végül  van  neki  egy  kedvese  itt  Bolsereczk- 
ben,  a  kihez  nagyon  ragaszkodik.  Lehetne  ezekből 
a  szálakból  valamit  bordában  szÖni.  Ennek  a  hajónak 
május  15-én  kell  a  felolvadó  jég  közül  kivitorlázni. 
Az  alatt  összebarátkozhatnék  Csurinnal  a  mi  Kuzne- 
czow  barátunk.  Annak  pénzre  van  szüksége.  Azt 
mondhatná  neki,  hogy  ő  nagy  csomag  szőrme  árúkat 
szándékozik  innen  elszállítani,  még  pedig  úgy,  hogy 
a  kormány  magas  vámjait  kikerülje.  A  csempész- 
hasznon megosztoznának,  E  végett  azt  kellene  meg- 
tenni a  kapitánynak,  hogy  »este«  vitorlázzon  ki  a 
Bolsából  a  tengerre.  Ott  azután  mi  éjjel  a  dereglyé- 
inken könnyen  utólérhetnők  a  hajót.  Azonban,  hogy 
a  hajósnép  felöl  is  biztosak  lehessünk,  valami  tíz- 
tizenkét  bajtársunk  igyekezzék  a  Szent-Péter-Pál  hajó 
legénységével  összeczimboráskodni,  s  azokból  is,  a 
mennyit  csak  lehet,  a  részünkre  megnyerni;  mert  a 
hosszú  tengeri  úton  gyakorlott  matrózokra  majd  nagy 
szükségünk  lesz.  így  minden  vérontás  és  szerencsél- 
tetés nélkül  hajthatjuk  végre  a  szabadulásunkat,  s  attól 
sem  kell  tartanunk,  hogy  idő  előtt  elárulhat  valaki. 

Ez  a  terv  mindenkinek  megtetszett.  Egyhangúlag 
elfogadták,  s  még  az  nap  el  lett  rendezve  az  egész 
cselszövény.   Kuzneczow  a  kapitán3-t,  tizenkét  szövet- 

séges  a  hajóslegénységet  nyerte  meg  a  terv  számára. 
Hiszen  csak  egy  csendes  csempészeti  ügyről  volt  szó, 
a  mi  a  hajóslegénységnek  minden  országban  és  minden 
időben  ismeretes  mellékjövedelmét  szokta  képezni,  s 
«bben  az  egy  dologban  nem  ismerik  az  árulást. 

—  Azonban  most  még  két  hónap  áll  előttünk, 
monda  Benyovszky  társainak.  Ezt  az  időt  ki  kell  húz- 
nunk csendesen,  hogy  semmit  ne  sejtsenek  a  fel- 
vigyázóink. Lásson  mindenki  a  szokott  dolga  után. 
Gyűjtsetek  élelmi  szereket.  Vásároljatok  szőrméket 
az  általam  nyert  pénzen.  Ezeknek  a  beváltásából  a 
khinai  kikötőben  akarom  én  az  Európába  utazásunk 
költségeit  pótolni.  Én  magam  néhány  társammal  egy 
pár  hétre  elutazom  a  lopatkai  vidéket  bejárni;  felmérem 
és  kipéczézem  a  telkeket  s  helyszíni  rajzot  veszek  fel 
az  egészről.  Hadd  erősödjék  meg  az  elöljáróságban 
az  a  hit,  hogy  komol3^an  készülünk  a  földmívelési 
telep  megszállására.  Holnap  útnak  indulunk.  Szed- 
jétek rendbe  a  szerszámokat  s  etessétek  meg  a  kutyá- 
kat.    Reggel  lesz  a  búcsúáldomás. 


16* 


HUSZONKETTEDIK  FEJEZET. 


A  LOPATKAI  TELEP. 


Márczius  14-én  indult  el  Benyovszky  a  lopatkai 
vidék  beutazására,  tizedmagával;  azok  között  volt 
Pánow,  Wynbláth  és  Stefánow.  Hogy  ezt  az  utóbbit 
is  magával  vitte,  arra  nagyon  komoly  okai  lehettek. 
Attól  is  félhetett,  hogy  távollétében  még  megteszi 
ez  a  hóbortos,  hogy  erőszakkal  elragadja  Afanáziát; 
vagy  ha  az  nem  sikerűi  neki,  vad  dühében  elárulja 
az  összeesküvést.  Azért  legjobb  volt  őt  kiséröül  elvinni. 

Hét  órakor  pálinkás  reggeli  várta  őket  a  kormány- 
zónál.    Nilowné   asszony   ellátta   az   egész   társaságot 

Útravaló  elemózsiával.  A  búcsúvétel  után  Afanázia 
szánra  kapott  a  kis  öcscsével  együtt  s  elkisérte  az 
útazó-társaságot  a  legközelebbi  faluig,  Nichilowáig. 

—  Látod,  ez  a  te  kedvedért  történik!  monda  Be- 
nyovszky  Stefánownak;  a  mitől  annak  olyan  kedve 
támadt,  hogy  levetette  a  bundáját  s  csak  úgy  egy 
parkában  vállalkozott  rá,  hogy  Afanázia  szánkójának 
maga  legyen  a  kocsisa. 

Ez  igen  furfangos  hivatal.  A  kutyafogatot  kor- 
mányozó jemsik  maga  nem  ül  a  szánkón,  hanem 
mellette  iszánkodik;  oly  módon,  hogy  csak  az  egyik 
lábára  köt  fel  egy  hosszú,  ladikforma  hókorcsolyát, 
a  másik  lábával  pedig  a  szánkótalpra  nehézkedik,  s 
onnan  kiabálja  a  kutyákra  a  vezényszót:  »tag,  tag!« 
ha  »tőled«-re  kell  fordulni;  »kugha,  »kugha!«  ha 
» hozzád «  az  irányzat.  S  aztán  a  szerint,  a  hogy  az 
út  jobbról-balról  dűlösre  fordul,  ö  is  átkerül  a  szán 
ellenkező  oldalára,  s  átcserélve  a  hókorcsolyát,  a  túlsó 
szántalpra  nehézkedik,  s  ekként  megőrzi  az  egyen- 
súlyt. Ezen  gondoskodás  nélkül  egy  nap  húszszor  is 
felfordulna  az  utazó  szánkóstól  együtt. 

Bolsereczktől  folyvást  hegynek  fölfelé  visz  az  út; 
maga  az  óriási  Avatsa-volkán  egészen  eltakarja  a 
város  elől  a  keleti  éghatárt.  Mily  örömteljes  meg- 
lepetés lehetett  az  utazókra  nézve,  midőn  a  mély  hegyi 
utakból  kivergődve,  feljutottak  a  hegygerinczre,  s 
onnan  megpillanták  a  messze  elterülő  világhatárt,  mely 
az  északi  tenger  jégtorlaszaiban  végződött.  És  ezen 
égszínkékkel  árnyékolt  ezüstfényű  lapnak  a  szélén 
látszott  egy  nagy  csodálatos  domború  tüzhegy,  mely 
izzó  fényével  nagy  félkörben  beveresíté  a  lilaszínű 
egálját.  —  Ez  volt  a  nap:  —  az  első  szibériai  »új 
nap,«  tízszerte  megnagyított  alakban  a  sűrű  légkör 
optikai  sugártörése  által.    Még  semmi  ragyogása  nin- 

csen,  bele  nézhetni  puszta  szemmel;  olyan,  mint  egy 
izzó  vasgolyó,  sugártalan,  melegtelen.  Odalenn  Bol- 
sában  még  nemis  tudnak  arról,  hogy  már  nap  is  van 
az  égen;  csak  a  csillagok  elsápadásából  sejtik,  hogy 
jó  reggel  van;  —  innen  pedig  a  hegytetőről  már 
belelátni  a  központi  égi  testbe.  S  az  a  félgömb  még 
két  óra  hosszat  fog  végig  haladni  a  földhatár  szélén, 
a  nélkül,  hogy  egészen  feljönne,  míg  két  óra  felé  dél- 
után újra  letűnik,    s  átengedi  az  eget  a  csillagoknak. 

Óh  milyen  háládatos  volt  Afanázia  Benyovszkyhoz, 
hogy  ezt  a  látványt  megszerezte  neki.  Ö  még  soha 
sem  látott  tavaszszal  felkelő  napot.  Ö  azt  csak  akkor 
ismeri,  a  mikor  már  derék  nyárban,  mint  perzsela 
tűzvilág  támad  elő  az  Avatsa  mögül. 

Nicholowában  a  tojón  kunyhójánál  megálltak  fala- 
tozni, s  innen  azután  visszatérésre  bírta  Afanáziát 
Benyovszky,  használja  fel  a  napvilágot  az  utazásra: 
a  hegyszakadékok  közt  azt  éjjeli  út  veszedelmes. 

Az  utazó  társaság  aztán  szánkázott  tovább  nagy 
kutyaugatás  közt.  Éjszakára  Csakawa  faluig  jutottak, 
s  ott  megszálltak  a  tojón  házában.  A  kormányzó 
nyílt  parancsa  a  tartomány  összes  tojónjaihoz,  mely 
szerint  Benyovszkyt  úgy  kell  fogadniok,  mintha  saját 
maga  a  kormányzó  utaznék,  —  mindenütt  engedelmes 
házi  gazdákat  szerzett  a  számukra. 

E  látogatásnál  egy  nevezetes  jelenetet  írt  le  Be- 
nyovszky.    Találkozást  egy  »samánnal.« 

A  sámánok  nagy  befolyásáról  a  szibériai  népekre 
több  érdekes  adatot  találunk  más  utazóknál.  A  sámán 
papi  osztály  nem  kaszta,  mint  a  » lámáké. «  Akárki 
azzá  minősítheti  magát,  a  kinek  elég  heves  képzelő- 
dése van,  s  a  magánlét,  álmatlanság,  hevítő  és  kábító 
szerek  használata  által  az  idegeit  annyira  túlérzéke- 
nyekké   idomítja,    hogy    maga   is   látni  hiszi  azokat  a 

szellemalakokat,  a  kikről  eksztázisában  beszél.  Wran- 
gel  jegyzé  fel  róluk  a  következő  esetet. 

1814-ben  az  osztrownojei  vásáron  egyszerre  va- 
lami nagy  dögvész  ütött  ki  a  csukcsiak  között  (Kam- 
csatka szomszédjai  észak  felől),  mely  egyformán  el- 
ragadt az  emberekre  és  az  irámszarvasokra.  A  pestis 
egyre  terjedt  és  pusztított,  míg  végre  a  sámánok  össze- 
gyűltek a  fölött  tanakodni,  hogy  mi  módon  engeszteljék 
ki  a  rossz  szellemet?  Az  lett  a  határozat,  hogy  n.eg 
kell  áldozni  a  haragos  »Kannának«  a  törzs  legked- 
vesebb főnökét,  »Kocsent.«  Hanem  a  nép  ellene 
mondott  ennek  a  határozatnak  s  nem  engedte  a  kedvelt 
vezérét  lemészároltatni  a  rossz  szellem  kedvéért.  A 
ragály  eg3Te  pusztított  tovább ;  a  nép  dühös  volt,  neki 
állt  a  sámánjainak,  —  ha  nem  használt  az  ajándék, 
agyba-főbe  verte  őket,  hogy  hozzanak  más  határozatot. 
Azoknál  nem  használt  se  ajándék,  se  ütleg,  álltak 
szilárdul  a  kimondott  határozatuk  mellett:  a  vezért 
meg  kell  ölni.  —  Ekkor  Kocsen  vezér,  megszánva 
a  népe  nyomorúságát,  maga  ajánlotta  fel  az  életét  a 
népe  javáért  áldozatul.  Csakhogy  senki  sem  akadt 
az  alattvalói  közül,  a  ki  őt  megölje.  Végre  a  saját 
fiát  hivatta  maga  elé  s  súlyos  átok  terhe  alatt  paran- 
csolá  meg  neki,  hogy  a  kezébe  adott  kést  verje  a 
szívén  keresztül.  —  A  holttestét  elégették  a  sámánok. 
—  A  ragály  aztán,  idejét  múlva,  szokás  szerint  el- 
enyészett, s  a  sámánok  tekintélye  még  jobban  meg- 
erősödött. 

A  sámán  a  szibériai  népeknek  a  papja  és  kuru- 
zsolója. 

Mert  az  itelmenek  (így  híják  magukat  a  kam- 
csadálok)  csak  úgy  szenvednek  testi  nyavalyákban, 
mint  az  európai  emberek.  Csakhogy  az  olyan  beteg- 
ségeket  ők   nem  ismerik,    a  minőkért  nálunk  patikát 

tartanak.  Ok  nem  hűtik  meg  magukat,  nem  köhögnek  ; 
a  gyomrukra  nincs  panaszuk,  (a  ki  nyírfakérget  eszik, 
halzsírt  iszik  rá,  annak  nincs  szüksége  keserű  sóra,) 
köszvény,  csúz  nem  bántja  a  tagjaikat;  ellenben  van- 
nak olyan  bajaik,  a  minőknek  megint  az  európai 
orvosok  nem  hallották  soha  hírét.  Hát  ezeknek  is 
megvan  az  ellenszere :  ha  külső  a  baj,  segít  rajta  a 
medvegyökér,  a  sebesült  medve  is  azt  rágja,  tőle 
tanulták;  ha  mérges  kelevény  jön  elő,  ürömtaplót 
halmoznak  rá,  azt  meggyújtják,  kiégetik;  ha  pedig 
belső  a  baj,  akkor  azt  az  ördögök  okozzák :  azokat 
csak  a  sámán  űzheti  el ;  azt  hivatják  gyógyításra, 
annak  van  mindenféle  varázsszerszáma  hozzá.  Ha 
elűzi  a  rossz  lelket  a  nyavalyásból,  jól  megajándékoz- 
zák érte ;  ha  nem  bírt  vele,  hasra  fektetik  a  doktort  s 
jól  végig  vernek  rajta  a  czethal-innal ;  s  ha  végre 
nagyon  rosszul  lesz  a  beteg,  akkor  —  a  saját  bele- 
egyezésével —  ott  a  szeme  láttára  élesítik  meg  a 
lándzsát,  a  melylyel  egy  döfésre  ügyesen  megszaba- 
dítják minden  fájdalmától,  s  az  alatt  a  rokonai,  szom- 
szédjai izeneteket  bíznak  rá  másvilágon  levő  őseikhez, 
s  azután  szép  temetést  csinálnak  neki:  kiadják  a  ku- 
tyáknak, s  azok  szépen  megeszik.  —  S  nincs  nag3'obb 
gyönyörűség  egy  itelmenre  nézve,  mint  a  derék  nemes 
kutyák  által  fellakomáztatni.  Ez  a  legfényesebb  teme- 
tés. Holta  után  azok  a  kutyák  mind  oda  fognak 
hozzá  jönni  a  másvilágra:  kénytelenek  vele.  —  De 
az  ő  másvilága  nem  a  mennyország:  ott  hideg  van; 
nyáron  meg  a  »Billukái«  mennj'dörög,  az  nem  sze- 
gény embernek  való  hely:  az  ő  paradicsomuk  a  föld 
alatt  van ;  ott  jó  meleg  lehet,  s  miután  az  ördögök  is 
ott  laknak,  nagyon  jó  helynek  kell  ott  lenni ;  különben 
azok  nem  választották  volna  maguknak.  Az  Istennel 
nem  gondolnak  olj'an  sokat.     Szerintük  az  egy  olyan 

jámbor  lény,  a  kit  a  felesége  igazgat,  magát  híják 
»Kutuchtá«-nak,  a  feleségét  »Chachi«-nak;  s  a  ki 
már  nagyon  megbánta,  hogy  hegyeket  teremtett,  a 
mik  semmi  haszonra  nem  valók,  s  a  folyón  nem  tud 
átkelni ;  hanem  mikor  a  Kamcsatka  túlsó  partján  meg- 
látja a  sok  érett  epret,-  levágja  a  fejét  s  áthajítja:  »no 
hát  lakjál  jól  eperrel,  s  aztán  gyere  vissza. « 
Ilyennek  hiszik  az  Istent  a  szibériai  apró  népek,  ezek 
a  föld  parazitjai. 

Benyovszky  felkérte  a  tojónt,  hogy  produkáltassa 
a  sámánnal  a  bűvészetét,  s  ha  olyan  nagy  próféta, 
hát  mondjon  neki  jövendőt.  A  sámán  eleinte  kérette 
magát,  hanem  aztán  egy  marék  ezüst-pénz  rábírta, 
hogy  az  idegenek  előtt  profanálja  a  vallásos  czere- 
móniáit. 

Legelőször  is  minden  asszony-félét  kikergetett  a 
jurtából,  azután  levetkőzött,  megmosta  magát  valami 
megnevezhetlen  folyadékban,  majd  fölvette  az  orná- 
tusát:  egy  hosszú  cserzett  kutj^abőr-kantust,  a  fejére 
két  szarvú  bőrsapakot  tett,  s  egy  dobot  akasztott  a 
nyakába,  a  minek  a  verője  rozmár-agyarból  faragott 
bunkó  volt.  —  A  kantusáról  hosszan  csüggtek  alá  a 
jakfarkak  és  mindenféle  csilingelő  pléhdarabok.  — 
Ebben  a  pompában  kiállt  a  jurta  közepére  s  elkezdett 
körülforogni  folyvást  e  szavakat  kiabálva:  »kutti, 
kutui,  kutuchta!«  majd  egy  kobakot  húzott  elő  s 
abból  néhány  kortyot  ivott.  Azzal  a  földre  vetette 
magát  s  egy  negyedóráig  ott  feküdt  mozdulatlanul, 
mint  egy  halott.  Akkor  elkezdtek  a  tagjai  rángatózni, 
az  egész  teste  reszketett;  a  szemei  rémesen  forogtak. 
Egyszer  csak  nagyot  visított  s  talpra  ugrott,  s  arra 
hevenyében  elkezdett  ordítani,  a  hogy  a  száján  kifért, 
s  ütötte  hozzá  a  dobot  a  bőr  repedésig,  s  járta  az 
ördögi  tánczot,   hihetetlen  íiczamokra  kényszerítve  a 

tagjait,  felrugdalva  a  lábaival  az  orra  hegyéig,  s  majd 
kitekerte  a  fejét;  utoljára  minden  arczvonása  tánczolt, 
szája,  szemöldöke,  állkapczája,  a  fülei;  míg  végül  erő- 
fogyottan  rogyott  össze,  gőzpárát  terj-esztve  egész  teste 
körül. 

Akkor  aztán  elkezdett  reszketni,  keze  lába  kalim- 
.pázott,  a  szemei  elmeredtek,  az  ajkai  tajtékzottak  s 
rekedt  tompa  hangon  motyogott  valamit,  a  miről  a 
tojón  azt  állította,  hogy  jóslat,  míg  végre  elnyomta 
a  kábulatos  álom;  akkor  aztán  megfogták,  átvitték 
más  jurtába. 

A  tojón  aztán  tolmácsolta  Benyovszkynak  a  sá- 
mán által  kibocsátott  orákulumot,  mel}^  fordításban  így 
szólt : 

>Te  azért  jöttél,  hogy  sorsodról  tudako- 
zódjál az  én  szellememnél.  Ö  segíteni  fog  ne- 
ked a  te  fáradozásodban,  hogy  a  te  atyáid 
lelkéért,  a  kit  az  oroszok  megöltek,  bosszút 
állhass.  »Kutuchta«  veled  van.  Látni  fogod  a  te 
ellenségeidnek  vérét.  Szerencsés  fogsz  lenni 
a  te  utadban.  De  csak  akkor,  ha  vért  ontottál 
s  a  te  véred  is  folyt,  leszesz  kedves  a  te  atyáid 
lelkének. « 

Ebből  a  tolmácsolt  jóslatból  Benyovszky  csak- 
ugyan megtudott  valamit.  Nem  azt,  hogy  a  sámánok 
milyen  nagy  jövendőmondó  szellemtől  vannak  meg- 
szállva; hanem  hogy  Kamcsatkában  már  a  tojónok  is 
jól  tudják  azt,  hogy  ő  valami  összeesküvést  kohol  az 
oroszok  ellen;  s  nem  nagyon  bánják,  ha  az  ő  meg- 
hódítóiknak a  vérét  ki  fogja  ontani. 

Kíváncsi  volt  megtudni  a  tojóntói,  hogy  ugyan 
mi  lehetett  az  az  ital,  a  mitől  a  sámánt  ilyen  nj^avalya- 
törés  fogta  elő  ?  Ez  aztán  felvilágosítá,  hogy  ez  a 
»muchomór«  szesze.    A  muchomór  pedig  nem  más> 

mint  az  a  mérges  gombafaj,  melyet  »1  égy  ölő  ga- 
lócza«  név  alatt  ismerünk;  ez  a  szép  karmazsin  piros, 
fehér  pettyes  gomba  nyaratszaka  ellepi  a  szibériai 
pagonyokat;  ebből  főzeti  a  kormány  a  maga  pálinka- 
főzőiben azt  a  kedvencz  italát  a  vad  alattvalóknak, 
melytől  azok  néhány  órára  megbolondulnak,  s  aztán 
három-négy  napig  alusznak  egy  folytában.  A  közön- 
séges »szladka  travából«  (»édes  fű,«  epilobium) 
főtt  pálinka  már  nem  olyan  derekas;  mert  attól  csak 
egy  napig  lesz  butává  az  ember;  nemis  lehet  tőle 
többet  kivánni,  miután  a  szladka  trava  csak  amolyan 
bürök -féle  csemege. 

Benyovszky  azt  monda  a  tojónnak,  hogy  az  még 
is  nagy  ostobaság  ilyen  bolondító  gombának  a  levé- 
vel élni;  a  tojón  aztán  felvilágosítá  róla,  hogy  ennél 
még  jobb  is  van,  csak  hogy  az  nagy  ritkaság:  a  »\va- 
pach«  az  » ördög  gomba. «  Ebben  lakik  az  ördögök 
nagyapja,  a  »Kanna.«  Ha  egy  ilyet  találnak  az  erdőn, 
azt  apró  darabokra  felvágják,  egymás  közt  felosztják, 
s  rágatlanúl  n3^elik  le,  (kinek  volna  bátorsága  az  ör- 
dögöt megrágni?)  ettől  aztán  olyan  jól  lesznek,  mintha 
a  tüzes  poklot  vették  volna  a  gyomrukba.  Ha  az 
ember  kérdi  tőlük,  hogy  miért  teszik?  azt  felelik, 
hogy:  »megakarjuk  tudni,  hogy  mi  vagyunk-e 
erösebbek,  vagy  az  ördög?« 

»Derék  nép  ez,«  monda  Benyovszky;  —  arra  gon- 
dolva, hogy  neki  ezek  fölött  kellene  földes  urat  ját- 
szani, s  azzal  lefeküdt  aludni. 

Kár,  hog}^  további  útjában  nem  jegyezte  fel  ilyen 
részletesen  a  nép-  és  helyismertető  tapasztalatait:  s 
csak  néhány  odavetett  szóval  jelezte  a  helyzeteket, 
melyeket  későbbi  ott  utazott  férfiak  naplóiból  tudunk 
kiegészíteni,  a  kik  érdekesnek  találták  a  saját  viszon- 
tagságaikat körülményesen  lerajzolni.     Hogy  éri  őket 

utói  a  »Purga«  (hózivatar)  Kurinkánál,  folyvást  el- 
temetéssel  fenyegetve.  Ez  egy  n3'olcz  jurtából  álló 
falu.  A  jurta  földbe  vájt  verem,  kideszkázott  falakkal, 
betetőzve  tojáshéj  alakúan,  czethal-csontokra  kifeszített 
tengeri  kutya  bőrökkel.  A  tetőn  van  egy  lyuk  a  füst 
számára;  de  hóeséskor  azt  szellentyűvel  bezárják: 
annálfogva  a  füst  bennreked,  s  mint  egy  fekete  felhő 
áll  a  tető  alatt;  úgy  hogy  csak  fekve  lehet  a  jurtában 
megmaradni.  Még  nagyobb  buszt  terjeszt  a  kivájt 
kőből  készült  mécses,  melyben  fókazsír  bűzölög;  de 
legémelyítőbb  a  poshadt  halnak  a  szaga,  melyen  ember 
és  kutya  rágódik;  s  azok  között  szoptatják  formátlan 
asszonyok  a  porontyaikat ;  némelyik  még  az  öt  eszten- 
dőst is ;  a  férfiak  ellenben  rozmáragyar-pipáikból  szíják 
a  drágán  beváltott  kapadohányt,  s  a  füstöt  lenyelik, 
a  mitől  aztán  ájuláshoz  hasonló  kábulatba  esnek,  s 
köhögnek,  fuldokolnak:  ez  nekik  élvezet.  —  Még  ke- 
servesebb Ben3'Ovszk3'éknak  az  útjuk,  mikor  tovább 
hajtatnak  s  a  purga  újból  utói  éri  őket.  Most  már 
nem  lakott  falu  fogadja  őket,  hanem  olyan,  melyet 
a  lakói  mind  elhagytak.  Ezeknek  a  bejáratához  még 
elébb  pinczegádort  kell  ásni  a  mély  összefagyott  hó- 
ban, s  úgy  leugrálni  a  mély  gödörbe,  a  hová  lakott 
állapotban  létra  vezet  alá.  Ott  már  nincs  tűz,  hanem 
jégcsap,  zúzmara;  s  az  ott  felejtett  fókák  hullái  dög- 
bűzt terjesztenek.  A  szájból  kijövő  lélekzet  egyszerre 
hópelyhekké  válik  s  reggelre  az  embert  hóréteg  fedi 
a  bezárt  odúban,  mely  saját  lehelletéből  kristályozó- 
dott  össze.  Mégis  ott  kell  maradni,  mert  a  ki  a  jur- 
tából kilép,  azt  a  szél  feldönti. 

Ötödnapra  a  Bolsából  elindulásuk  után  érkeztek 
meg  Tontinába,  a  kurilok  falujába,  kifáradva,  elcsi- 
gázottan. Itt  a  tojón  igen  barátságosan  fogadta  őket, 
s  megígérte,  hogy  Lopatka  vidékén  kalauzolni  fogja. 

Ok  azonban  ezt  a  napot  arra  fordították,  hogy  kipi- 
henjék magukat. 

Benyovszky  a  »kurilok«  falujának  nevezi  Ton- 
tinát.  Ez  a  neve  egy  sziget-csoportnak  is;  úgyszintén 
egy  nagy  tónak  a  lopatkai  előfokon.  A  tojón  csónak- 
jait ajánlja  fel  az  utazóknak  az  elöfok  körülhajózására, 
azzal  bíztatva  őket,  hogy  a  fok  túlsó  oldalán  még 
sokkal  termékenyebb  földet  fognak  találni. 

Tehát  a  kuril  törzs  hajós  nép,  világot  látott,  ten- 
gereket bejárt.  Rokonfaj  a  namollóval,  a  ki  csó- 
nakjain átmerészkedik  menni  az  amerikai  partokra, 
ott  elrabolja  a  maga  fajtájánál  szebb  rézszínű  indián 
leányokat  s  itthon  eladja  drágán,  mint  különleges- 
séget. 

Egy  másik  tojóntói  kap  ajándékba  Benyovszky 
egy  darab  rezet,  és  egy  szép  lazúrkövet,  a 
melyek  itt  a  hegyek  közt  szerteszét  heverve  találhatók 
nyáron.  A  nyilaik  és  lándzsáik  hegyei  szép  hosszú 
hegykristályokból  vannak:  azt  köszörülni  sem  kell 
soha.  Ilyen  hegykristálylyal  tele  barlangokra  is  rá- 
tudnák vezetni  az  úri  vendéget  nyáron,  ha  elmegy 
a  hó.  Az  előkelőknek  faragott  bálványaik  vannak 
nagy  darab  fényes  fehér  csontokból,  sőt  egy  egész 
dárdanyelet  is  ajándékoznak  neki,  mely  egy  darab 
elefánt-agyarból  látszik  kifaragva  lenni.  Azután  el- 
mondják neki,  hogy  ilyen  csoda-agyarokat,  óriás  kopo- 
nyákhoz nőve,  hord  magával  minden  tavaszszal  az 
Ozernája-folyó,  mely  a  Kurile-tóba  szakad.  Ezek  az 
őselefánt  maradványai.  —  Hogyan  került  a  mam- 
muthok  nemzetsége  egész  seregestől  a  szibériai  par- 
tokra? hogyan  sírolta  el  őket  ott  egyszerre  vízözön, 
iszaptenger,  jégtorlasz?  kitalálhatlan  rémfeladat  a  föld 
őstörténetéből.  Az  orosz  kormány  évenkint  húszezer 
púd  őskori  elefántcsontot  vitet  a  vásárra,  a  mi  Szibéria 

folyamoldalaiból  kerül  elő.  Kincseket  rejteget  itt  a 
hegyoldal. 

A  kuril  nép  tehát  már  hajózik,  óriás  tengeri  ször- 
nyekre vadászik,  kunyhóját  czethal-bordákból  építi, 
pánczélt  visel,  mit  a  tengeri  tehén  külső  kérgéből 
készít,  (azóta  ez  állatnak  az  utolsó  ivadékát  is  elpusz- 
tították,) asszonyaival  jól  bánik;  azok  az  alatt,  míg  az 
»úr«  a  tengereket  járja,  otthon  bőrt  készítenek  ki, 
megfestik,  ruhának  varrják,  szíjakból  hálót  kötnek  a 
kardhal  elfogásához,  elefántcsontból  faragnak  házi  esz- 
közöket; vesszőből,  tengerhinárból  kosarakat  fonnak, 
oly  remekül,  hogy  azokban  vizet  lehet  vinni,  ki  nem 
csorog  rajtuk;  partra  húzzák  az  özönfát,  melyet  a 
jégzaj  hoz  magával  távol  Amerikából;  van  tüzelőjük 
elég,  annálfogva  a  kunyhóik  tiszták,  mindig  friss  tűz 
ég  bennük ;  maguk  éjszakára  levetkőznek,  úgy  alusz- 
nak. A  kutyát  kinn  tartják,  nem  a  lakóházban,  az 
őrzi  az  irámszarvast.  Az  iram  már  a  gazdagság  bizo- 
nyítéka. Csak  az  a  baj  van  vele,  hogy  tavaszszal 
meglepi  őket  valami  betegség,  a  mit  »ducs«-nak  ne- 
veznek; az  iram  elgyöngül,  összeesik,  megvedlik,  el- 
pusztul. 

Másnap  derült  idő  lett,  a  tojón  felajánlotta  a  csó- 
nakjait az  utazásra;  de  Benyövszkynak  az  a  szándéka 
volt,  hogy  a  kormányzóságot  meggj^őzze  telepítési 
szándokának  komoly  voltáról,  s  azért  arra  kérte  a 
tojónt,  hogy  kerítsen  neki  vezetőt  a  Kurile-tó  partjáig, 
a  melynek  környékén  lett  a  számukra  adományozva 
a  hatóság  által  a  mívelés  alá  veendő  rónaság.  — 
A  tojón  erre  maga  ajánlkozott  vezetőül  a  fiaival  együtt, 
s  befogatta  az  irámszarvasait  a  bőrrel  béllelt  szán- 
kókba. Azt  mondta  Benyövszkynak,  hogy  a  kutyákkal 
nem  lehet  már  ezen  a  vidéken  » tavaszszal «  szánkózni; 
mert    a    legelső    forró    nap    megolvasztja    a   hó   felső 

rétegét,  s  az  rögtön  megfagy;  a  kutya,  a  meztelen 
talpaival  mind  jobbra-balra  bukfenczezik  a  jégen, 
hanem  az  iram  széles  patái  nem  csúsznak  ki  alóla. 

—  De  hát  a  nehéz  iram  alatt  nem  szakad  le  a 
hókéreg? 

—  Majd  meglátod  azt  uram. 

A  zivataros  napok  alatt  Benyovszkyék  nem  látták 
az  égen  a  napot;  annálfog\-a  egészen  megvoltak  lé- 
petve, mikor  ötöd  napra  az  ég  feltisztultával  már  egész 
sugárözönében  látták  azt  feltűnni  az  égen.  A  szibériai 
nap  éget!  Arról  európai  embernek  nincs  fogalma, 
hogy  mi  az  ?  Alant  még  vastag  hóréteg  fedi  a  földet, 
s  a  napsugár  öblözését  már  alig  lehet  kiállni. 
A  bundakeztyűben  fázik  az  embernek  a  keze;  de  ha 
meztelenül  feltartja  a  kezét  a  magasba  érzi  a  nap 
forróságát  rajta.  Ekkor  aztán  egyszerre  rohamosan 
kezd  olvadni  a  hó,  s  a  mint  felül  megolvad,  alant 
jéggé  fagy.  Az  egész  róna  olyanná  lesz,  mint  egy 
tükör.  S  e  tükör  üveglapja  oly  szilárd,  hogy  még  a 
rohanó  iram  alatt  sem  szakad  be.  *) 

Két  nap  kellett  hozzá,  a  míg  a  gyors  futású  iram- 
mal, mely  éjjel-nappal  folytatja  rohanását,  rövid  pihe- 
nési időközökkel,  eljutottak  a  Kurile-tóhoz.  Ott  a  nagy 
vízmedencze  és  a  belészakadó  Ozernája-folyam  által 
két  oldalon  m^eghatározott  rónaságon  tűzette  le  Be- 
nyovszky  a  megalakítandó  új  város  jelző  czölöpeit, 
hivatalos  szertartással  birtokába  véve  a  neki  és  tár- 
sainak adományozott  földet.  Azt  jegyzi  fel  róla,  hogy 


*)  Egy  jelenkori  magyar  utazó,  Vámbéry  Ármin  fedezte  fel, 
hogy  éppen  ez  a  körülmény  idézi  elő  az  iramok  között  a  pusz- 
tító »ducs«  betegséget.  Az  iram  nem  képes  lágy  patáival  át- 
törni a  kemény  jégkérget  a  havon,  hogy  szokott,  táplálékát,  a 
zuzmót  felkeresse,  s  éhség  miatt  lesz  beteg. 

igen  kellemes  róna.  De  a  föld  termőképességéről 
még  nem  szólhat,  mert  az  egészet  jéggé  fagyott 
magas  hóréteg  fedi.  Elég,  hog}-  a  telep  tervét  tér- 
képileg  lerajzolta.  Onnan  aztán  visszatért  Tontinába 
ismét. 

Másnap  a  tojón  két  csónakot  adott  Benyovszky 
és  társai  rendelkezésére,  melyekkel  azok  a  sík  ten- 
gerre szállhattak.  A  csónakok  vitorlákkal  is  el  voltak 
látva,  a  tojón  fiai  eveztek. 

Az  nap  gyönge  északi  szél  mellett  csak  az  elö- 
fok  csúcsáig  tudtak  eljutni,  itt  a  szél  egészen  meg- 
szűnt, a  tenger  sima  lett,  mint  a  tükör;  Benyovszky 
nem  akarta  az  evezősöket  kifárasztani,  s  az  útba 
eső  Sumcskói- szigeten  kikötött,  s  ott  tölte  az  éj- 
szakát. 

Márczius  22-én  a  nagy  Poromusir-szigetéhez  vitor- 
lázott, s  onnan  kedvező  keleti  széllel  felkereste  az 
Alaide-szigetét.  Laktalan  helyek,  emberhajlék  nélkül; 
de  annál  dúsabb  rajtuk  a  fenyőerdő,  melynek  sötét- 
zöld ágain  az  első  tavaszi  naptól  olvadó  hó  jégcsapok- 
ból varázsolt  csipkézetet. 

Itt  e  lombos  fák  alatt  hált  Benyovszky  a  puszta 
havon,  medvebőrébe  takarózva. 

Vájjon  a  mikor  a  tiszta  csillagos  égre  feljött  a 
telehold,  s  az  átlátszó  felhőalakok  elkezdtek  előtte 
végig  szállongani,  nem  ismerte-e  meg  köztük  e  jég- 
világ mesés  isteneit?  Nem  izengettek-e  le  hozzá  hulló 
csillagoktól:  » Maradj  itt  közöttünk!  ne  hagyj  itt  ben- 
nünket! Neked  adjuk  ezt  az  egész  jégvilágot,  isme- 
retlen csodáival,  foglald  el;  uralkodjál  benne !«  Nem 
támadtak-e  eléje  a  jégsírok  kriptáiból  azok  a  hős 
alakok,  a  kik  előtte  itt  jártak,  isteni  erővel  törve  fel 
a  kapukat,  miket  istenerő  bezárt  az  emberek  előtt? 
a  hős  Desnew,  a  halhatatlan  Behring,  a  dicső  Steller? 

hívogatva  öt  maguk  után.  Nem  emlékezett-e  vissza 
azoknak  a  nagyszerű  küzdelmeire,  dicsőséges  bal- 
eseteire, mikből  g3'őztesen  jöttek  elö,  s  mikbe  végül 
mégis-  belehaltak  ?  A  derék  Stellert,  mikor  már  vissza- 
tért, a  felfedezett  amerikai  föld  növényeit,  állatjait  le- 
írva, közel  az  otthonához,  Moszkva  előtt,  meghagyják 
fagyni  a  szánkójában  kísérői,  a  részeg  kozákok.  Beh- 
rínget,  az  örökhírűt,  ki  a  szabad  tengert  Ázsia  és 
Amerika  között  felfedezte,  midőn  skorbútbetegen  a  ké- 
sőbb nevéről  hitt  szigetre  kitették,  nem  várhatták  türel- 
metlen társai,  míg  meghal:  tetszhalottan  eltemették;  — 
még  egyszer  felébredt,  beszélni  kezdett;  akkor  le- 
akarták róla  kaparni  a  ráhányt  homokot.  »Hagyjá- 
tok  rajtam,«  monda  a  nagy  ember:  »olyan  jó  me- 
leget tart  ez  a  homok. «  Kívánta  a  sírt,  azért  mert 
melegít!  — ■  Hát  nem  csábító  példák-e  ezek?  —  Fel- 
fedezni új  világokat,  új  népekkel  és  állatokkal,  s  nevet 
adni  az  ismeretlen  darab  földnek!  És  akkor  Afaná- 
ziával  is  boldog  lehetne  itten.  Nemzetsége  elszapo- 
rodnék e  földön,  melyet  megáldott  minden  kincseivel 
a  nagy  Kutuchta! 

Nem  kisérték-e  ilyenforma  álmok,  ott  a  jégcsapok- 
tól ragyogó  ágymennyezet  alatt,  a  puha  hó  párnái 
közt  fekve?  minden  szélfuvallat  összecsilingelteté  a 
jégcsapos  ágakat,  mint  egy  ezer  csengetyűs  tündéri 
hans^szert  az  erdőn:  a  tengeri  oroszlánok  ordítása 
az  úszó  jégmezőkön  úgy  hangzott  a  távolból,  mintha 
a  földalatti  démonok  felelgetnének  egymásnak:  a 
Haécs  meg  a  Dusztancsics. 

Másnap  szép  derült  időre  ébredt.  Kedve  támadt 
a  tenderen  át  térni  vissza  Bolsába.  Pánowot  vissza- 
küldte  Stefánowval  az  egyik  csónakon  Tontinába, 
hogy  vigyék  vissza  a  szánokat  a  kutyákkal;  ő  maga 
a  másik    csónakot  kedvező   széllel   az   előfok  nyugati 

Gr.  Benyovszlíy  JI.  I.  Életrajz.  I? 

partja  mentébe  Lopatka  felé  kormán^-ozá,  s  harmad- 
napra megérkezett  vele  Csekowába.  A  Bolsa-folyóba 
nem  mehetett  be,  mert  az  még  be  volt  fagyva.  Szá- 
nokat kért  a  tojóntói  s  azokon  került  haza  kísérőivel 
Bolsereczkóiba ;  éppen  az  ellenkező  irányzatban,  mint 
a  melyen  kiindult  vala. 


HUSZONHARMADIK    FEJEZET. 


A  LELKI  KÍNOK. 


Márczius  25-én  érkezett  meg  Benyovszky  szán- 
kóján a  Bolsereczk  melletti  száműzöttek  telepére. 
Még  korán  volt,  reggel  három  óra,  úgy  kellett  fel- 
zörgetnie Chrustiewet  az  álmából.  Az  alig  akart  hinni 
a  szemeinek,  mikor  őt  meglátta. 

—  Hát  te  honnan  cseppensz  ide? 

—  Bizony  nem  az  égből.  Megjöttem  a  lopatkai 
határjárásról. 

—  De  hisz  ez  nem  eshetett  meg  ilyen  »hopp 
hírével. «  A  kormányzóék  megparancsolták  a  nichilowai 
tojónnak,  hogy  a  mint  te  oda  megérkezel  visszatérett 

17* 

éjszakára,    őket  rögtön   tudósítsa,    hogy  reggel  egész 
parádéval  mehessenek  az  elfogadásodra. 

—  Sejtettem  ezt.  Nagy  baj  lehetett  volna  belőle. 
Velünk  volt  Stefánow. 

—  Igaz  a !  —  S  a  hogy  te  ismered  Afanáziát,  azt 
semmi  égi  hatalom  vissza  nem  tarthatta  volna,  hogy 
a  mint  téged  viszontlát,  a  nyakadba  ne  ugorjon,  s  a 
hogy  aztán  én  ismerem  Stefánowot,  azt  meg  semmi 
pokolbeli  hatalom  vissza  nem  ijesztette  volna,  hogy 
erre  a  látványra  dühbe  ne  jöjjön,  s  el  ne  ordítsa  ma- 
gát: »ne  csókold  azt  az  árulót!  Hiszen  ez  összeesküvő- 
az  apád  ellen !«  Hát  másfelé  kerültél? 

—  Igen.  Lopatkának  jöttem.  Erre  is  gondoltam^ 
a  mit  te  mondasz.  De  még  inkább  azon  okból  válasz- 
tottam a  csónak  utat,  hogy  kikémleljem,  szabad-e  már 
a  tenger  arra  kelet  felé?  Örömmel  tudathatom  veled^ 
hogy  nyitva  a  hajózási  út,  és  semmi  veszély  előttünk. 
Hát  idehaza  nincsen  semmi  baj? 

—  Minden  csendes.  Az  ácsok  dolgoznak  a  lo- 
patkai  házaink  gerendázatán.  Mindenki  azt  hiszi,  hogy 
oda  készülünk. 

—  Akkor  jó  éjszakát.  Egy  pár  órát  kell  alunnom,. 
hogy  korán  kelhessek.     Holnap  sok  dolog  vár  reám. 

Reggel  hat  órakor  már  felköltette  magát  Benyov- 
szky  s  aztán  hozzá  fogott  a  lopatkai  telep  tervrajzának 
kidolgozásához.  Letérképezte  a  hegyet,  a  tavat,  a  fo- 
lyót, a  közbe  helyezett  várost,  utczát,  templom-helyet,, 
tanácsházat,  raktárt,  kikötőt  a  tavon,  a  házak  aljában 
kerteket,  kamcsatkai  eperfákkal,  fekete  bogyós  tengeri 
szőlővel,  fekete-bibor  liliomokkal,  nagy  virágú  rag3'a- 
burákkal  (rhododendron)  és  mandula-cziprusokkal.  Ez 
Kamcsatkának  a  díszkertje  és  gyümölcsészete.  Még 
kertet  is !  A  hol  Afanázia  mulathassa  magát  —  két 
hónapon  át  egy  esztendőben. 

Mikor  ezzel  készen  volt,  táskába  rakta  a  magával 
hozott  emlékeket  s  felsietett  a  várba, 

Kiséröinek  nagyobb  része,  a  kik  Pánowval  jöttek 
a  szánúton,  még  távol  járhatott,  ö  megelőzte  a  tengeri 
úton  valamennyit. 

Tíz  órakor  már  világos  volt  az  utczán.  A  várta 
őrmestere  messziről  felismerte  Benyovszkyt  s  szaladt 
be  a  várba,  értesíteni  a  kormányzót  megérkeztéről. 

Rendkívüli  dolog  történt.  A  kormányzó,  a  kegyel- 
mes úr,  egész  a  felvonó  hídig  lejött  eléje,  a  hogyan 
fejedelmi  vendégeket  szoktak  fogadni;  megölelte,  meg- 
csókolta az  érkezőt,  s  karon  fogva  vezette  fel  a  szo- 
bájába. A  szánkójából  a  holmikat,  a  melyeket  magával 
hozott,  a  katonák  czepelték  utána.  A  szobájában  le- 
ültette a  saját  karszékébe,  úgy  beszéltette  el  vele 
utazásának  tanulságos  élményeit.  Jó  magának  nem 
volt  nyugta  egy  hel3^en,  olyan  izgalomban  tartá  Be- 
nyovszky  előadása,  hogy  folyvást  járt-kelt  a  szobájában, 
vissza-visszatérve  hozzá,  hogy  »de  hát  igaz  ez  mind? 
valóság  ez?«  El  kellett  hinnie,  mert  hiszen  ott  voltak 
a  szeme  előtt  az  eltagadhatatlan  bizonyítékok:  a  ki- 
faragott elefánt-csont  dárda,  hegykristály  tőrével,  — 
a  nagy  darab  lapis  lazuli,  —  a  fénylő  rézdarab,  körül- 
tapadva zöld  és  sötétkék  érczvegyületekkel;  aztán  a  ku- 
rilok  házi  szerei.  Ezeknek  ő  soha  hírét  sem  hallotta. 
Pedig  itt  lakott  már  negyven  esztendő  óta,  de  ezeknek 
a  tája  kívül  esett  a  rendes  kőrútjából.  —  Hát  még  az 
a  térkép,  a  lopatkai  új  város!  A  házak  kifestve  piros- 
sal, a  kertek  zölddel,  a  szántóföldek  sárgára,  a  folyók, 
tavak  kékre  illuminálva. 

—  Szaladjatok  rögtön  a  hetmanért,  meg  a  kor- 
látnokért!  kiabált  az  őrtálló  katonáinak.  Egybe  itt 
legyenek ! 

Azoknak  is  megkellett  mindezt  a  csodát  hallani. 

Mikor  ez  a  két  úr  megérkezett,  már  szóhoz  sem 
hagyta  jönni  Ben^-ovszkyt  a  kormányzó,  —  ö  magya- 
rázott azoknak  mindent,  roppant  mérvekben  nagyítva 
a  tőle  hallottakat. 

—  Ide  nézzetek!  Mi  ez?  Elefántcsont!  Osvilági 
mammuthnak  az  agyara!  Akkora  egy-egy,  hogy  a 
szobám  ajtaján  be  nem  fér.  Egész  halommal  fekszik 
az  Ozernája  medrében ;  csak  fel  kell  ásni.  Látjátok 
azt  a  faragást  rajta?  Mi  ez?  A  Kukta,  Kutachta,  vagy 
hogy  az  ördögbe  híják  azt  az  istent!  annak  a  képe? 
És  ezt  a  mi  saját  népeink,  a  czárnö  alattvalói  faragják! 
Ha  tudná  azt  a  felséges  czárnö,  hogy  az  ő  jobbágyai 
között  ilj-en  művészek  teremnek !  Mélyítek  tudná  ezt 
utána  faragni?  Ha  a  fejeteket  levágnák,  sem!  Ilyen 
házi  ipar,  ilyen  művészet  Kamcsatkában !  Nézzétek 
ezt  a  kosarat,  ezt  a  szigonyt,  ezt  a  szironyos  tarisz- 
nyát! Hát  ezt  a  kulacsot?  Miből  van  ez?  Kókusz- 
dióból !  Láttatok  ilyet  ?  Amerikában  terem !  Ha  ö 
felsége  a  czárnö  tudná,  hogy  vannak  alattvalói,  a  kik 
csónakjaikkal  az  amerikai  partokig  elkalandoznak? 

—  De  ezt  meg  kell  írni  ö  felségének  azonnal! 
sietett  buzgólkodni  a  hetman.  Én  magam  viszem  fel 
Szent-Pétervárra. 

—  Annyival  inkább,  tódítá  a  korlátnok,  mert  van 
ö  felségének,  Nagy-Péter  czárnak  egy  ukáza  1741-böl, 
(olvastam:  ott  van  a  levéltárunkban  hiteles  másolatban,) 
mely  meghagyja,  hogy  az  amerikai  partokat  fel  kell 
fedezni.  Azok  után  járt  a  dicső  Behring  és  számosan 
mások. 

—  És  a  mi  derék  kuriljaink  hozták  el  onnan  eze- 
ket az  izéket.  Hiszen  ilyen  fű  nem  is  terem  ezen  a 
vidéken,  a  mil3'enből  ez  a  kosár  van  fonva!  —  De 
ez  mind  semmi.  —  Ide  tekintsetek!  —  Ezek  a  drága 
kövek?    Mik    ezek?    a    nevüket   sem   hallottam   soha. 

Hogy  mondod  Sámuelovics  ?  Lapis  lazuli !  Kék  drágakő ! 
A  milyenből  a  czárnőnek  ő  felségének  a  trónja  készült. 
Hát  ez  az  átlátszó  ?  Ez  a  hegykristály !  Ebből  készítik 
a  kelyheket  az  uralkodók  asztalára.  Ez  ott  úgy  terem, 
mint  nálunk  a  békasó.  —  Itt  a  legfontosabb:  ez  a 
veres  fényes.  Ez  egy  darab  réz.  A  mi  Kamcsatkánk 
rézbányát  rejt  magában.  A  miből  a  kopeket  verik, 
a  miből  ágyút,  meg  harangot  öntenek ;  a  miből  a  Kreml- 
nek a  kupolája  készült.  Ha  ezt  a  bányát  megnyitják, 
az  egész  világ  idejön  hozzánk  rézért. 

— -  A  hol  réz  van,  ott  arany  is  van!  kiabált  bele 
a  hetman,  szentül  meglévén  győződve  a  felől,  hogyha 
a  rézbányát  nagyon  mélyen  leássák,  utoljára  aranyra 
bukkannak  benne. 

—  De  hát  mind  ennél  becsesebb  dolog  ez  a  lo- 
patkai  földmívelő  telep!  Nézzétek!  Itt  a  mappa!  Ez 
itten  a  tó ;  ez  a  folyó !  Ez  a  sárga  az  árpatermő  föld ! 
Ezek  a  pirosak  a  házak.  Ezek  a  zöldek  a  kertek !  — 
Ez  lesz  itten  az  Afanáziának  a  kertje ! 

Ennél  a  szónál  megállt  az  öreg,  érzékeny  tekin- 
tettel nézve  Benyovszkyra,  s  aztán  a  vállára  ütött. 

—  Eredj  fiacskám,  eredj  a  leányomhoz.  Nagyon 
szívszakadva  vár  reád.  Beszéld  el  neki  azt  a  sok 
szépet,  a  mit  láttál,  tapasztaltál,  vidd  át  a  kincseidet 
is,  mutogasd  meg  neki.  Aztán  itt  maradsz  ebéden. 
Az  urak  is  itt  lesznek.  A  te  megérkezésednek  az 
örömére.  Addig  majd  mi  meghányjuk-vetjük  a  dolgot. 
Majd  ebéd  alatt  közös  észszel  kifőzzük,  hogyan  kezd- 
jünk hozzá?  Dicsőséges  nap  lesz  az,  édes  fiam! 

Azzal  áttuszkolta  Benyovszkyt  az  asszonyok  szo- 
bájába. 

Ott  volt  azután  még  csak  az  igazi  diadalfogadás ! 

—  Hát  így  kellett  bennünket  rászedni!  —  Támad- 
tak rá  szerető  duzzogással.  —  Mi  eléje  akartunk  menni. 


264  GRÓF  BEXYOVSZKY  MÓRICZ. 

Itt  a  sok  elkészített  pogácsa,  sült,  s  ö  egyszerre  csak 
betoppan  hozzánk ! 

—  Jobban  siettem,  mint  a  társaim,  azok  még 
messze  hátra  vannak.  A  pogácsa  azért  nem  vesz 
kárba. 

Aztán  ő  is  elöhordta,  a  miket  magával  hozott: 
(a  hogy  messze  úton  jártak  szokták  mindenféle  apró 
furcsaságokkal  meglepni  a  kedveseiket,  a  kik  otthon 
maradtak,)  czethalhólyagból  készült  ingeket  az  ángyi- 
káknak,  szétn3-itható  pipaszárt  pipával,  fóka-agyarból, 
a  sógoroknak,  irámfej -tarisznyát,  a  mi  egy  darabból 
van  varrás  nélkül,  Nilowné  asszonynak,  az  is  pedig 
meg  volt  töltve  nagyszemű  medveszöllővel,  a  mit 
Szibériában  megfagyott  állapotban  tartanak  el,  s  hide- 
gen majszolnak,  mint  a  fagylaltot.  Ez  ott  a  »déli 
gyümölcs, «  mint  nálunk  a  » narancs. «  —  Afanáziának 
pedig  egy  kagylóból  köszörűit  balitát,  (amulet)  a 
minőt  a  kurili  legények  szoktak  adogatni  a  meny- 
aszonj^aiknak. 

Mil3^en  örömet  csinált  mindenkinek  ez  apró  aján- 
dokkal!  Hogy  beszéltették  el  maguknak  a  rendkívüli 
élményeit!  Milyen  melegen  süt  már  ott  a  nap!  (Lopat- 
kában!  013'an  különbség  Bolsereczk  és  az  elöfok  déli 
része  között,  mintha  Fiume  és  Árva  között  volna  össze- 
hasonlítás.) Ott  már  forrón  süt  a  nap,  a  folyam  árad; 
itt  még  nemis  látszik  semmi  hajnal,  befagyva  minden 
folyam. 

Hogy  hallgatott  minden  szavára,  hogy  leste  arczá- 
nak  minden  mozdulatát  a  hívenszeretö  leány!  Hogy 
hitt  el  mindent! 

És  neki  folytatnia  kellett  az  ámítást  mindvégig. 
Annál  jobban,  a  hogy  a  férfiak  megérkeztek,  s  lármás 
dicsekedésükkel  belevegyültek  a  család  örömeibe. 
Mi  lesz  itt  minden !    Bán3-a,    g3'ártelep,    kereskedelmi 

emporium!  Új  kikötői  város,  vitorlaerdös  öböllel.  De 
mindezek  közt  mégis  csak  az  Afanázia  kis  kertje 
volt  a  legszebb ! 

—  Látod:  itt  »van«  a  te  kerted!  mutatá  Nilow 
úr  a  leányának  a  Benyovszky  készítette  térképen  azt 
a  kis  zöldre  festett  négyszöget,  közepén  a  két  piros 
vonallal:  ezek  a  házak. 

—  Már  készen  is  vannak  a  házaitok,  súgá  Nilowné 
Benyovszky  fülébe.  Én  titokban  elkészítettem,  még 
a  leányom  sem  tud  róla.  Majd  egyszer  meglepem  vele. 

Afanázia  a  boldogságtól  aléltan  hajtá  fejét  vélt 
vőlegénye  vállára. 

Benyovszky  nem  bírta  ezt  a  lelki  gyötrelmet  tovább 
kiállni.  Azt  mondta,  hogy  nagyon  el  van  törődve  az 
úttól,    s   asztalbontás    előtt  búcsút  vett  és  hazasietett. 

Hűséges  barátja  Chrustiew  észrevette  az  arczán, 
hogy  valami  nagy  baja  lehet,  s  kérdőre  vonta  miatta. 

—  Mi  lelt?  Egészen  ki  vagy  kelve  az  arczodból. 

—  Nagyon  beteg  vagyok. 

—  Mid  fáj? 

—  Az  egész  lelkem.  Minden  érző  idegem  fáj. 
Magam  vagyok  magamnak  a  betegségem.  Most  jövök 
a  kormányzóéktól,  belefullasztva  a  szeretetük  örömébe. 
Ezek  az  emberek  úgy  imádnak  engem,  mint  a  vad 
emberek  a  bálvány-istenüket.  És  én  ezért  azzal  fogok 
nekik  fizetni,  hogy  elveszítem  őket  nyomorultul.  Men- 
tül jobban  közelít  az  elhatározó  nap,  annál  nagyobb 
szorongatás  fogja  el  az  egész  lelkemet.  Közeledünk 
a  vég  felé,  de  mi  lesz  annak  a  vége  Nilowékra  nézve? 
Ha  a  mi  tervünk  sikerűi,  akkor  ők  buknak  meg. 
Egy  egész  család  pusztul  el  miattam,  a  hol  engem 
nyomorult  száműzöttet  úgy  fogadtak,  mintha  testvérük, 
gyermekük  volnék.  Az  orosz  kormán}^  én  miattam 
Nilowot    fogja   megbüntetni.     Mi   lesz    a   családjából? 

Mi  történik  Afanáziával?  Se  ébren,  se  alva  nem 
tudok  nyugodni,  ha  e  kedves,  ártatlan  gyermekre 
gondolok. 

Chrustiew  nyugodtan  hallgatta  végig  Benyovszky 
töprengéseit,  a  kandalló  hamvadó  tüzét  piszkálva  botja 
végével,  s  azután  felállt  és  megölelte  öt. 

—  Ertem  én  jól  a  te  lelkedet,  Sámuelovics  Ágost. 
Ha  nem  volnék  más,  mint  altiszted,  azt  mondanám: 
»uram,  ilyen  a  háború!  száműzöttek  vagyunk,  szaba- 
dulni akarunk,  s  ha  édes  apánknak  híják  is  azt,  a  ki 
börtönünk  ajtaját  elállja,  meghal  az!«  —  De  én  te 
neked  igen  jó  barátod  is  vagyok ;  s  el  kell  oszlatnom 
azt  a  bút,  a  mi  a  szívedet  bántja.  Látod:  én  tudtam 
azt  jói  az  első  naptól  fogva,  hogy  neked  jó  szíved 
van.  Emlékezel  rá  úgy-e,  hogy  én  bírtam  rá  a  baj- 
társakat, oldjanak  fel  a  nekünk  tett  esküd  alól,  légy 
te  boldog  ember,  s  szakadj  el  mi  tőlünk.  Te  akkor 
azt  felelted  nekünk,  hogy  még  a  szerelemnél  is  nagyobb 
kincs  a  szabadság,  s  ha  akarjuk,  az  esküdet  újból  is 
megerősíted. 

—  S  azt  ma  is  mondom. 

—  Hát  akkor  min  aggóskodol?  A  te  saját  terved 
szerint  nekünk  innen  Csurin  hajójával  egy  csendes 
éjszakán  minden  véres  összeütközés  nélkül  kell  meg- 
menekülnünk. Minden  meg  van  téve,  hogy  ez  a  terv 
a  legsimábban  sikerüljön.  Tizenkét  bajtársunk  ug3'an- 
annyi  matrózát  a  Szent-Péter-Pálnak  megn3''erte  titok- 
ban. Kuzneczow  lekenj'erezte  a  kapitányt.  Ha  semmi 
véletlen  vagy  valami  árulás  közbe  nem  jő,  elvitorlá- 
zunk —  ködben,  —  sötétben,   senki  sem   tudja   hová! 

—  De  ezért  Nilowot  fogják  megbüntetni,  a  mért 
nekünk  módot  adott  a  megszökésre. 

—  Ne  féltsd  te  őtet.  A  másik  két  főúrnak  éppen 
annyi    része    van   a   hibában,    mint  neki.     Egyik  esi- 

nownik  nem  vájja  ki  a  másiknak  a  szemét.  Ha  meg- 
tudják, dühösködni  fognak  mind  a  hárman,  szidni 
fogják  egymást,  végre  pedig  meg  fognak  egyezni 
abban,  hogy  elsikárolják  az  egész  dolgot;  a  kormány 
semmit  se  tudjon  meg  belőle.  A  száműzötteket  át- 
sorozzák a  Kurili-szigetek  vadászai  közé ;  a  Péter  és 
Pál  hajót  beírják  a  Csulosnikow  által  hajótörötté  lett 
roncs  helyébe,  Csurin  kapitánynak  eléggé  ismeretes 
okai  vannak  eltűnni  az  emberek  szemei  elől  s  nem 
kerülni  az  ochoczki  admiralitás  törvényszéke  elé ;  soha 
a  kutya  sem  fog  rólunk  ugatni  többet.  Nilow  apó 
majd  egynéhányszor  megdöngeti  a  feleségét,  meg  a 
leányait  haragjában,  azt  eddig  is  megtette,  s  Afanázia 
megkapja  Kuzma  urat,  s  nem  lesz  boldogtalanabb, 
mint  a  nénjei. 

—  De  hátha  kenyértörésre  kerül  a  dolog? 

—  Hát  bizony  akkor  attól  függ,  hogy  kinek  a 
kenyere  esik  a  porba?  Ha  hamarább  eltalálnak  ben- 
nünket árulni,  mint  titokban  a  hajóra  kelhetnénk,  ha 
aztán  erőszakot  használnak  ellenünk,  hát  akkor  csak 
két  eset  lehetséges.  Vagy  az,  hogy  a  katonák  vágnak 
le  minket  az  utolsó  emberig  (azt  hiszem,  fogolylyá 
egyikünk  sem  akar  lenni)  vagy  pedig  győz  a  vitézség 
és  elkeseredés  a  számszerinti  erő  fölött,  mi  szétverjük 
a  katonákat  s  elfoglaljuk  a  várat.  Hát  akkor  a  kor- 
mányzó is  a  kezünkbe  kerül.  Öt  is  elvisszük  magunk- 
kal a  hajóra  családjával  együtt.  Azt  hiszem,  ő  maga 
is  bele  fog  nyugodni,  ha  ebből  a  kelepczéből  ilyen 
módon  kiszabadulhat.  Elvisszük  őt  magunkkal  Euró- 
pába. Te  ott  aztán  majd  gondoskodói  róla  és  a  csa- 
ládjáról. Van  nekik  szép  vagyonuk ;  megélhetnek 
belőle  melegebb  klima  alatt  is.  —  De  hát  ugyan  ki 
kérdezi  azt  a  csata  előtt,  hogy  mi  lesz  az  ellenségéből, 
ha  azt  legyőzte? 

A  többi  okoskodásra  azt  jegyzi  meg  Benyovszky, 
hogy  azok  bizony  mind  nag3'on  gyönge  vigasztalások; 
de  ez  az  utolsó  mondat  megáll. 

Ki  kérdezi  azt  csata  előtt,  hogy  mi  lesz  a  legázolt 
ellenségből?     Fog-e  neki  fájni  az  a  seb,  a  mit  kap? 

S  a  ki  a  rab  előtt  a  börtönajtót  elállja:  az  ellen- 
ség! —  És  ha  mindjárt  ol3'an  angyalarczot  visel  is, 
olyan  gyémántszívvel,  mint  szép  Afanázia. 

A  ki  a  kardot  felkötötte,  annak  a  kard  az 
ura,  —  a  hitvese,  —  az  istene. 


HUSZONNEGYEDIK  FEJEZET. 


A  SZERELEM  DÜHE. 


Még  az  nap  megérkeztek  a  más  úton  jött  társak 
is  szánjaikkal,  s  este  gyűlést  tarthattak,  tudomásul 
véve  Kuzneczow  jelentését,  mely  szerint  a  Szent-Péter- 
Pál  hajóval  minden  rendbe  van  hozva,  a  terv  sikere 
idáig  biztos.  Csak  el  ne  árulja  valaki,  a  míg  a  jég 
megindul  a  folyón. 

Másnapra  a  kormányzóéktól  barátságos  meghívás 
érkezett  Benyovszkyhoz,  hogy  kisérje  el  őket  egy 
kis  szánkázásra  s  hozza  el  magával  néhány  barát- 
ját is.     Benyovszky    Chrusti^wet    és   Báturint    válasz- 

totta  ki,  s  a  mi  nagyon  természetes  volt,  a  rajongó 
3tefáno\vot. 

Ismét  úgy  lett  elintézve  a  szánkázás  sora,  hogy 
Stefánow  azt  a  szánt  kalauzolja,  a  mel^-en  Afanázia 
és  az  öcscse  ültek.  Stefánow  ez  alkalommal  nagyon 
kitüntette  magát  azon  ügyessége  által,  a  melyet  a 
kut^'ák  hajtásában  tanúsított.  A  szánvezetö  jemsik  a 
hosszú  botját  odahajítja  a  kutyák  közé,  ha  azokat 
gyorsabb  futásra  akarja  kényszeríteni,  a  mikor  azután 
nagy  gyakorlottság  kell  hozzá,  .a  vígan  repülő  szánról 
3.  hóban  elmaradt  botját  megint  felkapni.  Mindig  az 
ő  szánjuk  járt  legelöl.  Afanázia  eléggé  meg  is  dicsérte 
■e  serénykedésért  Stefánowot.  A  második  szánon  jött 
Nilow  úr  a  feleségével,  azután  a  hetman  és  a  korlátnok, 
Benyovszk}',  Báturin  és  Chrustiew  egyesével  a  saját 
szánjaikon ;  Stefánow  szánkóján  egyedül  volt  a  kut3^a- 
hajtó  jemsik. 

A  Bolsa  partján  vágtattak  végig,  hátuk  mögött 
hagyva  a  téli  kikötőben  befagyott  hajókat,  melyek 
egészen  be  voltak  lepve  a  hótól.  Egy  órai  szánkázás 
után  eljutottak  a  fol3'am  azon  részéig,  a  hol  az  épületfa- 
raktárak voltak,  itt  megállapodának. 

A  parton  állt  egy  pár  épülő  félben  levő  ház,  a 
dúczok  rendén  felállítva,  a  gerendák,  szarufák  egy- 
másba róva,  a  szelemenfák  csapokkal  megerősítve, 
csak  a  széles  zsindelyek  hiányoztak  róluk. 

Benyovszky  és  társai  körülnézték  e  házikókat,  s 
nagyon  megdicsérték  azoknak  az  építés  módját;  Chru- 
stiew azonban  talált  rajtuk  valami  megbírálni  valót. 
A  dúczok  nem  elég  hosszúk,  nem  mennek  le  olyan 
mélyen  a  földbe,  hogy  az  ásott  verem  fenekét  elérjék. 
Ebben  a  kormánj-zó  és  a  korlátnok  is  igazat  adott 
neki.  Kamcsatkában  a  házak  mind  pinczelakások,  a 
földszínt  már  » emelet. « 

Nilowné  asszony  közbe  szólt. 

—  Hiszen  nem  is  erre  a  vidékre  készültek  ezek 
a  lakok,  hanem  egy  olyan  tájra,  a  hol  ilyenkor  már 
melegen  süt  a  nap.  Ezeket  én  csináltattam  az  én 
kedves  leányom  és  fiam  uram  Sámuelovics  Ágost 
számára,  mint  nászajándékot  a  Kurili-tó  melletti  te- 
lephez. 

Afanázia  örömkönnyek  közt  borúit  édes  anyja 
keblére. 

—  Micsoda?  kiálta  fel  Nilow  úr;  —  hát  ez  meg- 
lepetés !  Dicső !  Ez  már  aztán  az  asszony !  Meg- 
előzted a  gondolatomat,  én  is  ilyenformát  akartam. 
No  ezeknek  a  házaknak  mentül  hamarább  el  kell 
készülni.  Korlátnok  úr,  rendelje  ide  az  ácsokat,  hogy 
folytassák  a  munkát!  Óh  milyen  jó  gondolat  volt  »két« 
házat  építtetni,  külön  a  férfinak,  külön  az  asszonynak, 
ne  álljanak  minduntalan  egymásnak  az  útjában;  ne 
hallja  az  ember  egész  nap  azt  a  sok  csör-pört;  — 
kivált  még  azt  az  átkozott  gyereksírást !  No  én  meg 
hát  a  belső  bútorzatról  gondoskodom.  A  mint  a  dereg- 
lyék indulhatnak,  készen  legyen  minden. 

Mindenki  üdvözlé  a  kormányzónét  ezért  a  gyön- 
géd gondoskodásáért.  Benyovszky  is  sietett  neki 
kezet  csókolni.  Csak  egy  ember  nem  ment  oda: 
Stefánow. 

A  mint  Nilowné  kimondta  azt  a  szót,  hogy  ezek 
a  házak  Afanázia  és  Ben3'ovszky  számára  készültek, 
Stefánow  halálsápadt  lett,  a  szemeit  aláfutotta  a  vér. 
Chrustiew  ott  állt  mellette  s  figyelemmel  nézte  az 
ijesztő  elváltozást  társa  arczán.  Elég  jókor  elkapta  a 
kezét,  a  mivel  az  a  kése  után  akart  nyúlni.  Ez  az 
ember  képes  lett  volna  odarohanni  a  társaság  közé, 
s  vetélytársát,  imádottját,  anyjával  együtt  halomra 
gyilkolni  őrjöngő  dühében. 

—  Hisz  engem  bolonddá  tartottak  ezek !  hörgé 
iTiagánkívül,  míg  Chrustiew  iparkodott  a  dühöngő  szá- 
ját eltakarni  a  kezével. 

—  Ne  mukkanj,  mert  beléd  ütöm  a  késem,  dörmögé 
fülébe  Chrustiew. 

—  Ejh.     Bocsáss  el! 

E  szóval  kirántá  a  kezét  Chrustiewéből  s  elfutott 
a  szánkójához,    belevetette   magát  s   elvágtatott  rajta. 

A  saját  örömükkel  elfoglalt  emberek  nem  vették 
észre  annak  az  egynek  az  eltávozását,  a  kinek  a  szívét 
megkeserítették  a  maguk  vigasságával. 

Chrustiew  rosszat  sejtett.  Odasúgott  Benyov- 
szkynak. 

—  Haza  kell  sietnem.     Sürgős  dolog  van. 
Azzal  ő  is  szánkójához  futott  s  vágtatott  Stefánow 

után;  de  azt  már  nem  bírta  utóiérni,  oly  őrületes 
módon  hajszolta  az  a  kut3^áit,  egyre  püfölve  őket  a 
botjával ;  utoljára  a  jemsikja  is  lerepült  a  szántalpáról, 
azzal  is  könnyebb  lett  a  szánkó.  Stefánow  egyenesen 
a  telepre  vágtatott,  s  a  házához  érve,  otthagyott 
szánkót,  kutyát,  minden  szerszámot  a  havon,  s  rohant 
be  az  ajtón. 

Chrustiew  sejtve  a  veszedelmet,  odaszólítá  még 
Gurczinint  és  Kuzneczowot  is  maga  mellé  s  hárman 
együtt  mentek  be  Stefánowhoz. 

Ott  találták  őt  az  asztalnál  ülve:  írt.  —  Láttukra 
felugrott,  dúlt  arczczal  tekintve  rájuk.  A  szemei  vér- 
ben forogtak,  a  hajáról  csepegett  az  izzadság. 

—  Mit  írsz?  kérdé  tőle  Chrustiew. 

—  Mit  írok?  rikácsolt  fel  Stefánow.  Jelentést  a 
kormányzónak.     Feladom  az  egész  összeesküvést! 

—  Örült  vagy-e? 

—  Az  vagyok!  Veszett  állat  vagyok!  Ti  tettetek 
azzá!     Elbolondítottatok,    hogy    engem    fog    szeretni; 

en3'im  lesz  a  leány,  s  most  kisült,  hogy  játszott  velem 
az  egész  világ!  No  hát  veszszen  el  az  egész  világ! 
Jó  lesz  az  az  új  ház  bitófának  is!  Elfértek  a  geren- 
dáin sorban  valamennyien! 

—  Hisz  ez  megkötözni  való  bolond!  Kuzneczow, 
Gurczinin,  fogjátok  le;  aztán  peczket  a  szájába! 

A  két  bajtárs  rárohant  Stefánowra ;  de  az  őrültek 
izmaiban  szertelen  erö  szokott  lenni;  megtámadóit 
eg\'másután  leteperte  s  rohant  az  ajtónak. 

Ott  Chrustiew  nyalábra  kapta;  de  minden  erő- 
feszítése mellett  sem  tudta  megakadályozni,  hogy  ki 
ne  nyissa  az  ajtót  s  aztán  torka  szakadtából  ki  ne 
ordítson  rajta: 

—  Katonák!  Ide!  Segítsetek! 

Csak  akkor  vette  észre  Chrustiew,  hogfv  mit  tett 
ez  az  ember?  Előre  vágtatva,  azokat  a  katonákat, 
a  kik  a  város  végén  levő  börtönépület  előtt  állomá- 
soznak, fellármázta,  hogy  siessenek  utána,  veszedelmes 
titkokat  fog  velük  közölni;  s  azok  közül  egy  csapat 
nyomban  loholt  utána,  a  káplárjuk  vezetése  alatt.  — 
Azonban  az  összeesküvők  is  résen  voltak,  s  a  mint 
a  katonákat  közelíteni  látták  a  tanyáik  felé,  előjöt- 
tek a  házaikból,  s  útjukat  állták,  hegy  mit  akarnak 
itten  ? 

Az  ajtón  át  kitört  Stefánow  odakiálta  a  lármázok 
közé: 

—  Segítsetek !  A  társaim  megakarnak  ölni !  Mér- 
get itatnak  velem,  hogy  fel  ne  adhassam  az  össze- 
esküvést ! 

Többet  már  nem  mondhatott,  mert  Gurczinin  há- 
tulról eg}'  kézzel  az  üstökébe  markolt  s  visszaczibálta, 
a  másikkal  pedig  beletömte  a  szájába  a  prémes  kez- 
tyüjét;  Kuzneczow  az  alatt  kirántotta  alóla  a  két  lábát, 
a  dühöngő  hasra  esett,  akkor  aztán  rátérdeltek,  hátra 

facsarták  a  kezeit  s  gúzsba  kötötték,  aztán  odalökték 
egy  szegletbe. 

—  Te,  Gurczinin,  itt  maradsz  a  fogoly  mellett, 
monda  Chrustiew,  a  mint  az  első  lövést  hallod  oda- 
kinn, ezt  a  veszett  állatot  rögtön  főbe  lövöd.  —  Mi 
menjünk  ki  a  katonákhoz. 

A  katonáknak  elég  volt  az,  a  mit  Stefánowtól  hal- 
lottak. Követelték,  hogy  adják  ki  a  száműzöttek  a 
foglyul  elzárt  urat. 

A  katonák  csak  oldalfegyverekkel  voltak  ellátva, 
s  a  számüzötteknek  is  voltak  singnyi  hosszú  jó  öreg 
késeik,  nem  ijedtek  meg  tőlük. 

—  Szaladj  a  városba!  kiálta  a  káplár  egy  köz- 
vitéznek.    Hozz  puskásokat. 

—  No  hát  akkor  mi  is  puskához  nyúlunk !  monda 
rá  Szibaew. 

—  Nem  jó  lesz,  súgá  neki  Chrustiew.  Benyovszky 
a  várban  van,  ott  reked,  ha  mi  most  elkezdjük.  Fuss 
fel  a  vezérhez  a  várba. 

Szibaew  éppen  az  ebédnél  találta  Benyovszkyt  s 
kihívatta  az  asztaltól.  Elmondá  neki  röviden,  hogy 
minő  veszedelem  van  a  tan3'án. 

—  Siess  vissza,  monda  neki  Benyovszky.  Mondd 
meg  a  társainknak,  hogy  mindjárt  közéjük  megyek, 
addig  a  katonákat  tartsík  szép  szóval,  semmi  erő- 
szakoskodásba ne  kezdjenek.  Hivatkozzanak  rám,  a 
főnökükre.     Rögtön  ott  leszek. 

Azzal  visszament  a  társaságba  s  nyugodt  arczczal 
fo*lalá  el  a  helyét,  szemben  Afanáziával. 

—  Nos  hát,  mi  az  a  sürgős  dolog,  a  miért  utánad 
küldtek?  kérdezé  Nilow  úr. 

Benyovszk}'  így  tett,  mintha  nevethetnékje  volna. 

—  Nem  valami  nagy  dolog,  de  mégis  kellemetlen. 
Az   egyik   bajtársunk,   Stefánow,    valami    őrjöngésben 

szenved ;  —  most  megint  rájött  a  rossz  órája ;  s  ilyen- 
kor senki  sem  bírja  öt  lecsillapítani,  egyedül  én:  én 
vagyok  a  doktora.  Azért  hínak,  hogy  valami  kárt 
ne  tegyen  magában. 

—  Az  ám,  monda  Nilowné.  Magamnak  is  fel- 
tűnt ma  reggel,  hogy  milyen  félnederes  tekintete  volt 
ennek  a  fiatal  embernek. 

Erre  Afanázia  is  megszólalt.  Szokása  ellenére, 
holott  társaságban  mindig  oly  szerény  volt  és  szó- 
talan. 

—  Dejszen  tudom  én  jól,  hogy  miféle  őrjöngés 
az,  a  mi  Stefánow  uramat  bántja!  Nem  lesz  az  va- 
lami halálos  nagy  baj. 

Benyovszky  hasztalan  integetett  neki,  hogy  ne 
szóljon,  a  leán}'  annál  ingerültebb  lett. 

—  Miért  akar  ön  ilyen  semmirekellőnek  a  segé- 
lyére sietni,  a  ki  önnek  az  életére  tört  orgyilkos  mó- 
don! —  Se  szóknál  könnyekre  fakadt. 

No  most  benne  vagyunk  a  hínárban!  monda 
magában  Benyovszky. 

—  Mi  az?  mi  az?  tudakozá  Nilow  úr.  Valami 
titkos  történet  van  itt,  a  miről  én  nem  tudok? 

Benyovszk}'  átlátta,  hogy  itt  most  nem  segít  más, 
mint  elmondani  a  valót.  Stefánow  őrjöngő  szerelmét 
Afanázia  iránt,  e  miatti  torzsalkodását  szerencsés  vetély- 
társa ellen;  a  kihívást,  párbajt,  annak  a  kimenetelét, 
s  aztán  a  csillapító  módszert,  a  melylyel  ő  a  dühöngöt 
eszére  térítette. 

—  Hallatlan  vakmerőség  ez !  szörnyüködék  Nilow 
úr.  Az  én  leányomra  vetni  a  szemeit  egy  ilyen  nap- 
lopónak !  s  még  megtámadni  miatta  a  saját  elöljáróját, 
a  kit  én  neveztem  ki.  No  megállj  ficzkó.  Majd  ki- 
gyógyítalak én  a  betegségedből !  Van  én  nekem  olyan 
flastromom,    a  mitől  a  dühöngök  csendes  emberekké 

lesznek.  Rögtön  a  legmélyebb  tömlöczbe  vettetem  a 
gézengúzt ! 

Ettől  ijedt  meg  igazán  Benyovszk}-, 

—  Ne  tegye  azt,  kegyelmes  uram.  Megérdemlené 
bár.  De  ez  az  én  tekintélyemet  a  telepítvényes  tár- 
saság előtt  egészen  lerontaná,  ha  a  belső  bajainkból 
támadó  villongást  a  kormányzóság  elé  hoznók.  Hiszen 
ha  én  magam  nem  büntethetem  meg  a  saját  láza- 
dóimat, akkor  én  ö  előttük  csupán  szalmabáb  vagyok. 

Ezt  a  korlátnok  is  helyes  nézetnek  találta. 

—  Ügy  van,  úgy  van !  Akkor  Sámuelovics  csak 
szalmabáb. 

—  Igaza  van  fiam  uramnak,  monda  erre  Nilow 
úr.  Bagoly  is  bíró  a  maga  odújában.  De  köve- 
telem, hogy  azt  a  ficzkót  keményen  megbüntesse. 
Kalodát  neki!  Aztán  száraz  halat  neki  és  nem  adni 
neki  inynya.  Attól  majd  elfelejti  a  bolondját.  Nekem 
pedig  tudósítást  küldjön  felőle. 

—  Azonnal  sietek.  Azonban  szükségesnek  talál- 
nám, ha  kegyelmességed  nekem  néhány  sor  írást  adna 
arról,  hogy  én  a  telepítvényeseim  között  igazságot 
tehetek,  és  senki  másnak  az  én  dolgomba  beavatkozni 
nem  szabad. 

—  Meglesz,  fiam.  Tegye  fel  -az  írást  korlátnok  úr. 
A    míg    ez    mind    megtörtént,    Ben3-ovszkynak    a 

legnag3'obb  nyugalmat  kellett  erőtetnie ;  Afanázia  köny- 
nyeit  felszárítani  és  biztosító  szavakat  mondani,  hogy 
semmi  veszedelembe  nem  rohan  miatta. 

Az  alatt  pedig  otthon  dulakodtak  a  katonák  a 
szövetséges  bajtársaival. 

Mikor  a  felhatalmazó  okmány  alá  lett  írva,  Be- 
nyovszky  búcsút  vett  a  magas  társaságtól,  s  aztán 
vágtatott  haza  a  száműzöttek  tanyájára.  Ott  már  a 
zűrzavar  tetőpontjára  hágott.  Puskás  katonák,  kozákok 

huzakodtak  a  száműzöttekkel  a  Stefánow  háza  körűi; 
a  bajtársak  is  puskára  kaptak  már,  s  egy  szikrán  múlt, 
hogy  az  egész  akna  fellobbanjon. 

Benyovszky  méltóságteljesen  lépett  a  dulakodó 
csoport  közé,  erőteljes  hangon  kiáltva  a  katonákra: 
»ki  tud  közületek  olvasni  ?« 

A  káplár  előlépett,  hogy  ő  tud. 

—  No  hát  olvasd  el  ezt  a  kormányzói  parancsot. 
A  katona  megismerte  az  írást,  s    egyszerre  meg- 
juhászodott tőle. 

—  Megértetted-e,  hogy  itt  csak  én  parancsolok 
és  senki  más?  Hát  te  neked  van-e  parancsod  vala- 
kitől? Ki  küldött  ide?  van  írásod  a  hetmantól  ? 

A  szegény  káplár  úgy  megijedt,  hogy  még  ő  kez- 
dett el  könyörögni  Benyovszkynak,  hogy  ne  szóljon 
semmit  a  kormán3^zónak,  sohasem  követi  el  többet 
ezt  a  hibát.  Azzal  aztán  elkotródott  a  katonáival 
együtt. 

A  száműzöttek  könnyebben  lélekzettek  fel. 

—  No  ugyan  nagy  felleget  oszlattál  el  a  fejünk 
felől,  monda  Chrustiew. 

■ —  De  a  mennyköve  megmaradt.  Hol  van  Ste- 
fánow ? 

—  Itt  a  börtönében.  Mellette  áll  Gurczinin;  az 
a  parancsa,  hogy  a  mint  erőszakkal  törnek  be  hozzá, 
lője  főbe. 

—  Vissza  kell  vonni  a  parancsot.  Te  pedig  azon- 
nal siess  fel  a  koVmán^-zóhoz,  s  add  elő  a  történteket, 
okosan ;  —  nehogy  más  találja  neki  elmondani  — 
mée:  okosabban. 


Ebből  az  egész  zavargásból  csak  az  az  egy  nehéz 
körülmény  maradt  fenn,  hogy  a  katonák  látták  Kuz- 
neczowot,    puskával   kezében  -abból  a  házból  kilépni, 

a  melyben  Stefánow  foglyul  le  volt  tartóztatva  s  a 
száműzöttek  társaságába  elegyedni.  —  Mit  keres  Kuz- 
neczow,  a  szabad  polgár,  kereskedő,  a  száműzöttek 
telepén?  S  miért  csatlakozik  hozzájuk  fegyveresen^ 
mikor  azok  meg  vannak  támadva? 

Ez  egy  új  veszedelemnek  a  csiráját  rejté  magában. 


HUSZONÖTÖDIK  FEJEZET. 


A  VÉRBÍRÓSÁG. 


Chrustiew  azzal  a  megnyugtató  hírrel  tért  vissza 
a  kormányzótól,  hogy  az  teljes  hatalmat  ád  Benyov- 
szkynak  az  elfogott  fölött  ítélni  s  azt  keményen  meg- 
büntetni, a  katonáknak  és  kozákoknak  pedig  parancsot 
fog  adni,  hogy  többet  senki  közülök  a  felszabadult 
száműzöttek  telepére  felsőbb  rendelet  nélkül  betörni 
ne  merjen ;  a  ki  teszi,  ötven  kancsukát  kap. 

A  száműzöttek  már  ekkor  össze  voltak  gyülekezve 
a  tanácstevö  házakban.  Csak  Pánow  hiányzott,  azt 
nem  találták  sehol.  Ki  lehetett  találni  az  okát,  a  miért 

eltűnt.  Nem  akart  jelen  lenni  a  vérbíróság  ülésén, 
mel}'  kedves  unokaöcscse  fölött  ítélni  fog.  O  sem 
szavazhatott  volna  mást  a  fejére,  mint  halált. 

A  mint  Chrustiew  helyet  foglalt  az  elnöki  szék 
mellett,  elmondta  a  társaság  előtt  a  kormányzónál  jár- 
tának eredményét,  Benyovszk}^  előadá  a  gyűlésnek  a 
legközelebb  lefolyt  zűrzavarnak  az  okait,  körülményeit, 
bölcs  belátásukra  bízva,  hogy  mit  határozzanak  a  zen- 
dülés nyílt  okozója  fölött. 

Szavai  végeztével  az  egész  társaság  csak  egy 
szót  kiabált:  >  halál  a  fejére !«  s  a  kinek  a  hangja  a 
tömeg  ordításából  ki  tudott  törni,  azt  ismételé,  hogy 
»inkább  egy  ilyen  gonosztevő  gebedjen  meg,  mint 
mi  ötvenheten  mind  a,z  akasztófára  jussunk !« 

Benyovszky  átlátta,  hogy  itt  nincs  irgalom  Ste- 
fánow  számára.  És  lelkében  szánta  ezt  a  szerencsétlen 
embert.  Még  inkább  •  sajnálta  Pánowot,  kedves  hű 
barátját,  a  szilárd  jellemű  férfit,  a  kit  hosszú  fogoly- 
utazása  alatt  tanult  nagyrabecsülni.  És  végűi  ő  vezér 
is  volt,  kevés  számú  csapatjában  egy  ember  is  számot 
vet,  kivált  egy  olyan  vadállati  erejű  férfi,  mint  Stefá- 
now,  a  ki  tíz  kozákot  elver,  ha  tűzbe  kerül.  —  Meg 
akarta  őt  menteni. 

—  Hallgassatok  rám  urak.  Nekem  mindig  nehe- 
zemre esik,  ha  csekély  csapatunkat  egy  emberrel  meg 
kell  fogyasztanunk.  Elítéltük  már  Biaczinint,  Levan- 
tiewet,  Stefánow  lenne  a  harmadik.  Amazok  alávaló 
haszonlesésből  lettek  árulókká ;  de  ezt  egy  őrült  szen- 
vedély ösztökéli.  Ez  az  átkozott  éghajlat  annak  az 
oka.  Ez  ólomég  alatt  a  természeti  ösztön  állattá  va- 
dítja az  embert.  Olyanná  lesz  a  bevándorolt  is,  mint 
az  ittszületett  itelmen,  a  kinél  az  a  szokás,  hogy  a 
férfi  erővel  kényszeríti  meghódolásra  az  elszeretett 
leánvt;    ha  bír  vele,  akkor  az  övé,  üt  ököllel,  karmol 

tíz  körömmel,  ordít,  harap,  rúg  a  menyasszony  és 
vőlegény,  mint  a  vadállatok  az  erdőn;  Stefánowra  is 
elragadt  ez  a  lomha  égalj  dühítő  befolyása.  A  mit 
tett,  eszén  kívül  tette. 

—  Hagyd  el  ezt  vezér,  szólalt  fel  Alexis  proto- 
pópa.  Mi  ittlakók  jobban  ismerjük  ezt  a  klima  hatását. 
Tavaszszal  van  az,  a  mikor  az  iram  is  megvadul,  s 
az  itelmen  farsangol,  télen  nyugszik  minden.  Stefá- 
nowot  nem  menti  a  maga  bolondsága.  Menjen  ö 
vakandokat  őrizni  földvárba. 

—  Nem  látom  itt  a  bírákat  teljes  számmal,  Pánow 
hiányzik,  veté  ellen  Benyovszky. 

—  Ha  nincs  itt,  nem  számít!  kiabáltak  egyszerre 
többen.     Nem  várunk  reá.  , 

—  Hallgassatok  rám,  urak,  jó  barátim.  Büntetést 
kell  a  vétkesnek  kapni  bizonynyal.  És  olyan  súlyosat, 
mely  elkövetett  bűnével  egyenlő.  De  elébb  hallgassuk 
ki  ötét  magát.  Kihallgatatlanúl  még  az  orosz  kormány 
sem  ítél  el  senkit.  Hátha  megtér?  Hátha  megbánja 
tettét  ? 

—  Nem !  Nem !  Igya  ki  a  méregpoharat !  zúgott 
a  társaság. 

—  Jól  van.  Ki  fogja  inni  a  poharat.  Ki  fogja 
állani  a  halál  minden  rettegéseit.  Hiszen  mi  a  halálban 
a  rettenetes  ?  Nem  az,  mikor  már  a  szemek  nem  látnak, 
a  tagok  megmerednek,  a  szívverés  eláll ;  hanem  annak 
a  megelőző  kínjai  és  félelmei,  a  sebes  szívverések, 
az  idegek  fellázadása;  a  semmivélételtől  való  borzalom. 
Ezt  mindvégig  kell  neki  érezni;  —  de  poharába  nem 
teszünk  mirenyt,  vagy  sublimátumot ;  hanem  csak  erős 
tartarus  emeticust.  Ettől  a  méreghalál  minden  kínjait 
és  szenvedéseit  ki  fogja  állani,  —  és  mégis  életben 
marad.  —  Mikor  aztán  újra  magához  fog  térni,  olyan 
lesz,  mint  a  ki  a  más  világról  tért  vissza :  megjavulva, 


282  GRÓF  BENYOVSZKY  MÓRICZ. 

megtisztulva  kezd  új  életet;  új  ember  lesz  belőle. 
És  soha  sem  fogja  elfelejteni  azt,  a  min  keresztül 
esett. 

Benyovszkynak  a  beszédére  nag}'  hallgatás  követ- 
kezett. Az  összeesküvők  egymásra  néztek,  végre  is 
Chrustiewnek  volt  bátorsága  kimondani,  hog}^  neki 
Benyovszky  indítvánj'a  tetszik,  mire  aztán  az  egész 
társaság  halk  mormogása  helyeslé  az  ítéletet,  s  biz- 
tosítá  hozzájárulásukat. 

—  Hozzátok  elő  a  foglyot. 

A  míg  azt  négy  puskás  elövezette,  Benyovszky 
maga  felolvasztott  eg}'^  pohár  vízben  egy  adag  hány- 
tató borkövet,  s  azt  letette  a  tanácsasztalra. 

Stefánow  daczos  magatartással  lépett  a  vérbíró- 
ság elé. 

Benyovszky  legelőször  is  azt  parancsolá,  hogy  a 
fogoly  hátrakötött  kezeit  kössék  össze  elől. 

Stefánow  kitalálta  ennek  az  okát,  mihelyt  meg- 
látta az  asztalra  tett  poharat,  fehéres  nedvével.  Azért 
kell  a  két  kezének  elől  összekötve  lenni,  hogy  azt  a 
poharat  szájához  emelhesse. 

Azután  felolvastatá  előtte  Benyovszky  a  kormán}- zó 
parancsát,  melyben  felhatalmazza  őt  a  száműzöttek 
vétségei  fölött  korlátlanul  ítélhetni,  felebbezés  nélkül 
a  kormányzósághoz.  Megmutatták  a  fogolynak  a  kor- 
mányzó aláírását,  hogy  annak  valódiságáról  meggyő- 
ződjék. 

—  Szövetséges  társ,  Stefánow,  monda  ekkor  Be- 
nj'ovszky,  tudod,  hogy  bíráid  előtt  állsz.  Első  vétsé- 
gedet megbocsátottam,  mert  azt  csak  az  én  személyem 
ellen  követted  el;  de  most  az  egész  szövetség  ellen 
vétettél,  s  én  kénytelen  vagyok  téged  az  alkotmány 
értelmében,  melyre  mindnyájan  felesküdtünk,  a  te 
bíráidnak  átadni.     Felelj  meg  magadért. 

A  míg  Benyovszky  beszélt,  Stefánow  arczvonásai 
a  dühtől  vonaglottak ;  azonban  e  galvanizáló  erő  egy- 
szerre elhag3'á  a  tekintetét,  a  mint  a  vezér  leült,  s 
Chrustiew  állt  eléje. 

—  Ismered  ezt  az  írást?  kezdé  Chrustiew  a  val- 
latást, a  vádlott  elé  tartva  saját  levelét,  melyet  a  kor- 
mányzóhoz kezdett  írni. 

Az  lesütötte  a  szemeit,  leütötte  a  fejét  és  hallgatott. 

—  Lett  volna  bátorságod,  ezt  végig  megírni,  a 
hogy  megkezdetted?  Elárulni  valamennyi  bajtársadat? 
Felfedezni  a  kormányzó  előtt  szökési  tervünket,  a 
megnyert  hajósokat ;  a  fegyvereink  rejtekét,  az  árulók 
kivégeztetését?  Kezébe  adni  kegyetlen  ellenségeinknek 
az  eltagadhatatlan  bizonyítványokat  s  ezek  által  mind- 
nyájunkat menthetlenűl  a  bitófának  szolgáltatni  át,  vagy 
a  halálra  kancsukáztatásnak  ?  Jól  van.  A  levelet  talán 
nem  küldted  volna  el.  Ha  elolvastad,  megiszonyod- 
hattál volna  tőle,  s  a  tűzbe  dobhatád.  De  te  még 
fellármáztad  a  katonákat  is.  Ide  kiabáltad  őket  s  ki- 
ordítottál rájuk,  hogy  itt  összeesküvés  van,  jöjjenek 
téged  a  társaid  kezéből  kivenni.  Ezzel  teljessé  tetted 
az  árulásodat,  s  nem  rajtad  múlt,  hogy  mindnyájunkat 
le  nem  kaszaboltak.  És  mindezt  miért?  Egy  halavány 
arczú  leányzóért,  a  ki  nem  akar  beléd  szeretni!  Hát 
egy  elszalasztott  csók  miatt  kiontottad  volna  ötvenhét 
társadnak  a  vérét,  te  istentagadó!  -Mondd  meg,  mire 
vagy  érdemes? 

—  Tudom.  A  halálra,  rebegé  a  vádlott.  ítéljetek  eh 

—  Nem!  Te  ítéld  el  magadat!  Te  mondd  ki  ma- 
gadra a  vétket! 

—  Átkozott  vagyok. 

—  Az  légy,  a  minek  mondtad  magadat!  rivalt  rá 
Báturin.  Dühödt  állat,  a  ki  megrontod  a  vizet,  a  mibe 
beleiszol. 

Azután  Kuzneczow  vette  elő. 

—  Te  háládatlan  farkas !  Kutyának  nem  nevez- 
hetlek, mert  az  hűséges  állat.  Nem  emlékezel  rá, 
mikor  idekerültél,  mint  nyomorult  rab,  meglánczolva, 
éhesen,  rong3'osan,  betegen;  mi  szabad  polgárok  vet- 
tünk ápolásunk  alá,  én  felruháztalak,  kihízlaltalak, 
házamba  vettelek ;  s  te  ezt  azzal  köszönöd  meg,  hog}^ 
rámrohansz  az  ágy  alól  és  megmarsz? 

Majd  Alexis  protopópa  kezdte  el  az  ördögöt  űzni 
belőle. 

—  Tudod-e,  hogy  megesküdtél  a  szent  három- 
ságra? A  ki  esküjét  megszegi,  örök  időkig  égni  fog 
a  poklokban.  A  szent  ostya,  a  meh-et  lenyeltél  és 
csúf  tetteddel  megfertőztettél,  úgy  fog  a  lelkeden 
fekünni,  mint  a  Horeb  heg3'e  az  elítélt  Béliái  ördö- 
gön. Az  ítélet  napján,  a  mikor  minden  ember  fel- 
támad, te  még  akkor  is  fekve  maradsz,  s  hiába  kiál- 
tozol, hogy  szabadítsanak  meg,  minden  angyal  elszalad 
előled. 

Erre  a  rettenetes  fenyegetésre  a  fogol}'  ájultan 
vágta  magát  hanyatt. 

Eczetet,  sót  hoztak  elő:  életre  dörzsölték. 

Az  alatt  Chrustiew  megírta  az  ítéletet. 

A  mint  magához  tért  s  képes  volt  ismét  talpra 
állani,  odaállították  a  tanácsház  közepére. 

Chrustiew  felolvasta  előtte  az  ítéletet. 

Mikor  a  végmondat  elhangzott:  »a  nevezett  Ste- 
fánow  elítéltetik  a  kehelyben  levő  méreg  kiivására;« 
az  elítélt  nagyot  hördült,  a  szemei  fehéreikkel  felfelé 
fordultak,  a  két  összekötött  kezével  a  homlokához  ka- 
pott s  azzal  egyet  fordult  a  sarkán  és  összeesett. 

Ezúttal  tartósabb  volt  az  ájulása,  mint  első  ízben, 
lekellett  őt  derékig  vetkőztetni  és  hóval  dörzsölni,  a 
míg  ismét  feleszmélt. 

A  mint  eszéhez  tért,  azt  kérte  hogy  bocsássák  öt 
oda  Benyovszkyhoz,  Megengedték  neki.  Térdein  csú- 
szott oda  hozzá. 

—  Uram !  Vezérem !  Egyetlen  pártfogóm.  Bocsáss 
meg.  Te  ellened  vétettem  legtöbbet,  te  könyörülj 
rajtam.  Bűnös  vagyok !  Örült  vagyok !  Isten  büntetése 
rajtam  az  én  nyomorúságom,  mert  vétettem  Isten  ellen, 
a  mikor  Afanáziát  el  akartam  venni ;  holott  élő  fele- 
ségem van  otthon  a  hazámban. 

Benyovszkynak  valami  hideg  villám  czikázott  át 
a  lelkén.     Ha  ezért  megbüntet  az  Isten! 

Azután  elkezdett  esküdözni,  fogadásokat  tenni  a 
szerencsétlen  ember. 

—  Nem  gondolok  a  bolondságra  többet!  Kiűzöm 
az  ördögöt  a  szívemből.  Soha  asszonyra  nem  nézek, 
csak  most  szabadíts  meg.  —  Hívebb  leszek  hozzád 
a  kutyádnál,  megfizetek  a  véremmel ;  csak  most  légy 
irgalmas,  kegyelmes.  —  Tudod,  hogy  nem  félek  a 
becsületes  haláltól.  Odarohanok  a  szuronyok  közé, 
meztelen  mellel  állok  ki  az  ágyútűz  elé;  de  ettől  a 
csúf  haláltól  iszon3'odom. 

—  Én  nem  adhatok  kegyelmet,  monda  Benyoyszky. 
Tudta,  hogy  nem  méreg  az  ott  a  pohárban. 

Az  összeesküvőket  bosszantá  ez  a  gyáva  rimán- 
kodás ;  odarohantak  Stefánowhoz,  felrántották  a  tér- 
deiről, odahurczolták  az  asztalhoz,  a  hol  a  pohár  állt. 

—  Ne  ordítozz!  Nem  szégyenled  magad?  Idd  ki 
a  poharat! 

—  Nem  bánom,  lőjetek  főbe!  Aprítsatok  ősszel 
Akaszszatok  fel!  Csak  e  rettenetes  poharat  ne! 

—  Nincs  válogatás,  rivalt  rá  Báturin.  Júdás  is 
maga  végezte  ki  magát.  Ez  az  árulók  büntetései 
Magadnak  kell  megölni  magadat! 

Chrustiew  is  reá  támadt. 

—  Ejnye,  hát  nem  szégyenled  magad:  sírni,  mint 
egy  tacskó,  a  kit  az  anyja  mosdat?  Hegedűljünk  hozzá? 
»Dü  dű,  hegedű !«  Fogd  mindjárt  azt  a  poharat!  Egv, 
kettő,  három !  Töltsd  a  torkodba !  Mindjárt  lenn  lesz ! 
Czukrot  kapsz  utána,  ha  nagyon  keserű! 

A  csúfolódó  szóra  nekidurálta  magát  az  elítélt, 
elfojtotta  a  csuklást  a  torkában  s  tántorogva  odalépett 
az  asztalhoz,  felvette  az  összekötött  kezeibe  a  poharat, 
s  reszketve  emelte  azt  a  szájához. 

—  No,  ne  locsold  ki  a  javát ! 

De  a  mint  a  szájához  ért  a  pohár  széle,  egyszerre 
elhagyta  minden  ereje,  kiejté  a  kezéből  a  poharat,  az 
ital  szétfolyt,  és  ö  maga  ismét  ájultan  esett  össze, 
Báturin  és  Szibaew  felfogták  a  karjaikkal. 

Most  már  aztán  Benyovszky  nagyon  megszánta  a 
szerencsétlen  embert. 

—  Ne  erötessük  a  dolgot  tovább,  monda  társainak. 
Tartok  tőle,  hogy  valósággal  belehal,  ha  megissza  a 
hánytatót.  Az  erős  képzelődés  is  képes  az  embert 
megölni.  Úgy  is  kiszenvedte  már  a  hal^l  kínjait. 
Legyen  elég.  Adjunk  neki  kegyelmet,  de  fogl5^úl  ma- 
radjon őrizet  alatt  egész  addig  a  napig,  a  míg  innen 
el  nem  utazunk. 

Benyovszky  kegyelmezési  indítványa  nagy  ellen- 
zésre talált,  erős  viaskodásába  került,  a  míg  a  több- 
séget megtudta  nyerni  a  számára  s  mikor  már  hatá- 
rozatba ment  is,  hogy  Stéfánow  kegyelmet  kapjon, 
Chrustiew  egyre  dohogott:  » megbánod  ám  te  még 
ezt  a  názárénuskodást  Sámuelovics  !  Rossz  példát  adsz 
vele  a  többieknek.  A  kamcsatkai  nehéz  klima  másnak 
az  öt  érzékét  is  megtudja  zavarni.  Aztán  nem  a  bol- 
dogtalan szerelmesek  ám  a  legádázabbak,  hanem  a 
boldogok!  Mi  iszszuk  meg  azt  a  hánytatót,  a  mit  te 
most  Stefánownak  elengedsz. « 

Azonban  Benyovszky  nem  engedte  a  boldogtalan 
vetélytársát  tovább  kínoztatni;  a  mint  az  ismét  magá- 
hoz té-t,  odament  hozzá,  szelíden  szólítá  meg. 

—  Térj  magadhoz.  Nem  kell  meghalnod.  Ke- 
gyelmet kaptál. 

—  De  azt  csak  a  vezérnek  köszönheted,  ordítanak 
rá  minden  oldalról. 

Stefánow  hálásan  vonta  oda  Bonyovszky  kezét 
felcserepesedett  ajkaihoz. 

—  Hallgasd  meg  a  kegyelmezési  ítéletedet,  monda 
neki  Benyovszky. 

Azt  felolvasták  előtte. 

—  Elutazásunkig  fogoly  maradsz  és  őrizve  lesz. 
Belenyugszol-e  ? 

Stefánow  igent  rebegett. 

—  írd  hát  alá  az  ítéletedet. 

Odaszorították  a  tollat  a  kezeibe,  de  már  nem 
volt  annyi  ereje,  hogy  a  nevét  letudja  írni;  a  toll  ki- 
esett a  kezéből,  önkívületben  rogyott  össze,  de  most 
már  nem  aléltság,  hanem  láz  ütötte  le  a  lábáról,  a 
feje  égett,  homlokán,  halántékain  lüktettek  a  feldagadt 
erek.  Ben^^ovszky  meghagyá,  hogy  vigyék  őt  Chru- 
stiew  lakására,  s  utána  küldte  Medert,  hogy  vegye 
orvosi  ápolás  alá.  Meder  érett  vágott  rajta.  Stefánow 
ideglázba  esett,  annyira  hatott  rá  a  rémjelenet.  S  na- 
pokig hagymázban  feküdt  élet  és  halál  között  vívódva. 

Csaknem  reggelig  eltartott  ez  az  izgalommal  teljes 
bíráskodás ;  az  összeesküvők  csak  hajnal  felé  mehettek 
nyugalomra,  a  minélfogva  Benyovszky  el  is  aludta  a 
korai  órát,  melyben  a  kormányzóhoz  fel  kellett  volna 
mennie  az  ítéletről  jelentést  tenni.  —  Elmaradása  nyug- 
talanítá  Afanáziát,  a  hű  lélek  nem  bírt  honn  maradni 
aggodalmaival,  maga  sietett  ki  a  város  végére  Be- 
n3^ovszkyt  felkeresni.  Az  álmából  felébredő  az  ö  szelíd 

arczát    látta    maga    előtt.     Mindig  ö  volt  előtte,    a  ki 
miatt  úgy  vádolta  a  lelke. 

—  Engem  ott  hagysz  magamra  a  kétségbeesések 
között!  feddé  gyöngéd  szemrehányással  a  leány. 

—  Nem  érhet  engem  baj,  mikor  te  imádkozol 
értem. 

—  És  ez  mind  én  miattam  történt. 

—  Te  általad  lett  elhárítva.  Mindnyájunknak  őr- 
angyala vagy.  Úgy  takarod  be  ezt  a  kolóniát,  mint 
egy  választott  védszent. 

—  Hát  a  te  esküdt  ellenséged  ?  (Nem  bírta  a  nevét 
kimondani.) 

—  Fogva  van  és  halálos  beteg  lett. 

—  Bár  útban  volna  már  valamerre!  —  Afanázia 
nem  bánta  volna,  ha  az  a  valami  a  másvilág  volna  is. 

E  közben  bejött  hozzájuk  Chrustiew,  s  felhozatta 
a  reggelit  mindhármuk  számára, 

Inyenczségek  kerültek  az  asztalra.  Először  is  czi- 
bere-leves,  nagy  ritkaság  már  így  tavasz  felé,  mikor 
az  árpaliszt  fogytán  van  a  városban  s  a  hajók  még 
nem  közlekedhetnek;  azután  meg  tengeri  papagály- 
tojás  és  friss  zsázsa.  Ezeket  a  tontinai  tojón  küldte 
Benyovszkynak.' 

Afanázia  oda  volt  a  bámulástól.  Benyovszky  aztán 
felvilágosítá,  hogy  a  lopatkai  előfok  délnek  fordult 
meredek  szirtéi  között  már  ilyenkor  a  tengeri  papa- 
gályok  fészkeiken  ülnek  s  első  tojásaikat  rakják,  s  a 
tövér  levelű  zsázsa  a  forró  napsugártól  buján  hajt  ki 
a  sziklahasadékok  közül,  s  magasból  kötélen  leeresz- 
kedve szedik  mind  a  kettőt. 

—  Óh  be  boldog  vidék  lehet  az  ott! 

El  kell  hinnünk,  hogy  úgy  van,  miután  egy  orosz 
író  azt  jegyzi  fel  a  Kamcsatkával  szomszédos  Alaska- 
szigetről,  hogy  a  míg  annak  az  északi  előfokán  még 

az  oroszlánfókák  ordítoznak,  a  déli  csúcsán  már  a 
»kolibrik«  repkednek.  (Még  azzal  sem  lehet  vádolni, 
hogy  valami  »nagyot«  mondott.) 

A  finom  reggeli  után  Benyovszky  elkisérte  a  város 
határáig  Afanáziát;  ott  búcsút  vett  tőle  és  visszatért 
a  tanyára. 

Ekkora  előkerült  Pánow  a  bujdoklásából. 

Egészen  elkábult  az  örömtől,  mikor  azzal  a  hírrel 
lepték  meg,  hogy  Stefánow  nem  lett  kivégezve,  Be- 
nyovszky közbe  vetette  magát  érte,  megkegyelmezték. 
Odarohant  Benyovszkyhoz,  a  nyakába  borúit  és  sírt. 
—  Aztán  ő  is  megg3'ónt  neki.  Elmondott  neki  titkokat, 
a  mik  őt  érdekelték. 

Ez  az  őrjöngő  Stefánow  valóban  el  akarta  rabolni 
Afanáziát  erővel.  Összebeszélt  két  czimborájával,  Iz- 
mailowval  és  Boscarewvel,  hogy  még  hat  bajtársuk- 
kal egyesülten  elszökjenek  dereglyeháton  a  Kurili- 
szigetekre,  s  Afanáziát,  mikor  az  egyszer  Benyovszky 
látogatására  jön,  útközben  elragadják.  Izmailow  és 
Boscarew  értesítek  Pánowot  unokaöcscsének  erről  a 
tervezett  merényletéről  s  ő  tartotta  azokat  vissza  annak 
a  kivitelétől.  Nem  akarta  ez  ármányt  a  társaság  tudo- 
mására hozni,  mert  akkor  mind  a  három  czinkost  ki 
kellett  volna  végeztetni;  pedig  Izmailowra  és  Bosca- 
rewre  nagy  szükség  lesz  a  hajón,  ezek  tapasztalt  ten- 
gerészek. 

Benyovszky  áldotta  magában  a  jó  szellemét,  hogy 
Stefánowot  magával  vivé  a  lopatkai  körútra,  az  leg- 
könnyebben végrehajthatá  vala  e  merész  tervét  akkor, 
midőn  Afanázia  a  visszatérő  Benyovszky  elé  szán- 
kázik Nichilowa  felé.  Azonban  szeget  ütött  a  fejébe 
az,  hogy  Izmailow  is  benne  van  az  ármányban.  Ez 
az*  ember  a  korlátnoknak  közel  vérségbeH  rokona. 
Vájjon   nem   tudott-e   ez   meg   valamit   Stefánowtól,  a 

mit  a  nag\-bátyjának  tovább  adhatott?  Csurin  kapi- 
tányról talán?  vagy  Levantiew  rejtélyes  eltűnéséről? 
Abból  nagy  baj  lehetne. 

Odament  Pánowval  a  betegen  fekvő  fogoly  láto- 
gatására. Ott  aztán  igen  érzékeny  jelenet  következett 
a  nagybátya  és  a  kegyelmet  kapott  unokaöcs  között. 
Amaz  keményen  dorgálózott,  ez  gyónt,  bünbánt,  veze- 
kelt, vallott  és  esküdözött;  áldotta  Ben3'ovszk\-t  s  át- 
kozta önmagát,  szörnyű  fogadásokat  tett,  ha  még 
egyszer  erejét  és  szabadságát  visszakaphatja,  hanem 
valami  eszes  választ  nem  lehetett  belőle  kivenni  a 
felől,  hogy  mennyire  avatta  be  Izmailowot  az  össze- 
esküvők viselt  dolgaiba? 

Benyovszky  véget  vetett  e  jelenetnek,  azt  mondva 
a  betegnek,  hogy  csak  takarózzék  be  a  bundájába  és 
izzadjon,  közben  igya  szorgalmasan  az  orvos  által 
rendelt  rhabarbarát.    (Ez  is  kamcsatkai  termény.) 

Annyit  már  jól  sejtett,  hogy  a  mint  a  kamcsatkai 
napok  kezdenek  világosodni  az  idő  haladtával,  akként 
az  ö  tervei  fölött  is  egyre  jobban  kezd  derengeni,  s 
ez  nagy  veszedelem!  Ha  egyszer  csak  kitör  a  nap- 
sugár az  Avatsa-vulkán  fölött. 

Inkább  az  Avatsa  törjön  ki  elébb ! 


HUSZONHATODIK  FEJEZET. 


CSURIN  KAPITÁNY. 


Csak  alig  szabadultak  meg  az  összeesküvők  ettől 
a  nagy  veszedelemtől,  jött  nyomban  a  nagyobb. 

Másnap  reggel  egész  feldúlt  ábrázattal  rohan  be 
Kuzneczow  Benyovszkyhoz. 

—  No  de  most  már  oda  vagyunk  falustól. 

—  Mi  baj? 

—  Nézd  azt  a  bolond  Csurint !  most  meg  az  vesz- 
tette el  az  eszét.    Nem  akar  többet  a  hajójára  menni. 

—  Hát  mit  akar? 

-:r  Itt  akar  maradni  Kam csatkában.  Azt  mondja, 
beteg:  nem  állja  ki  tovább  a  tengeri  szolgálatot. 

—  Tud  valamit  arról  Csurin,  hogy  mi  az  ö  hajóján 
akarunk  elmenekülni  Európába? 

—  Nem  is  sejti.  Azt  hiszi,  hogy  Ochoczkba  fog 
visszatérni,  s  ott  valamitől  fázik. 

—  Itt  pedig  valamitől  melegszik.  G3^anítom  én 
az  ö  baját.  Küldd  ide  hozzám,  szép  szerével  majd 
én  kigyógyítom. 

—  Az  ugyan  remek  kúra  lesz  tőled,  mert  ha  ez 
a  bolond  lemond  a  kapitányságról,  a  hajóhadnagyra 
száll  a  parancsnokság,  s  az  kut3^a-legény,  az  semmi 
jó  indulattal  sem  viseltetik  irántunk. 

—  Van  oka  rá.  Idejövet  ötven  kancsukát  simí- 
tottak rajta  végig  a  mi  kedvünkért.  Csak  te  csald 
ide  hozzám  azt  a  Csurint.  Nem  tudod,  miféle  ked- 
vese van  Csurinnak  itt  Bolsereczkben? 

—  Hát  te  már  azt  is  tudod?  Van  biz  annak  egy 
szép  leány  kedvese,  a  ki  nagyon  szereti  a  piperét  és 
a  jó  konyhát.  Szeverovszka  Lizinkának  híják,  podoliai 
leány.  Száműzték,  mert  egy  igen  magas  állású  hölgy 
féltékeny  volt  rá.  Azóta  Csurin  kapitánynak  a  lángja. 
Azt  hiszem,  hogy  ez  az  egyik  betegsége  Csurinnak: 
el  van  adósodva  a  kedvese  miatt. 

—  Akkor  már  kezemben  van  a  fogantyúja.  O  még 
most  is  azt  hiszi,  úgy-e  bár,  hogy  te  csak  azért  trafi- 
kálsz  vele,  hogy  nagy  csomag  szőrme  árúkat  akarsz 
a  hajójára  csempészni,  éjszaka,  nyílt  tengeren,  a  vám- 
örök kijátszásával?  Én  most  mást  fogok  vele  kezdeni. 
Ráveszem,  hogy  jöjjön  velünk  Lopatkára,  hajóstul,  s 
hozza  el  oda  a  kedvesét  is. 

—  Szeretném  tudni,  hogyan  veszed  rá? 

—  Majd  megtudod. 

Ebéd  után  csakugyan  megérkezett  Csurin  kapitány 
Benyovszky  lakására,  a  kivel  már  az  Ochoczkból  ide- 
jövetele alkalmával  volt  némi  ismeretsége.  —  Az  isme- 

rétség,  keverve,  kellemes  is  volt,  meg  kellemetlen  is. 
Kellemes  volt  az,  hogy  Csurin  kapitány  Ben3-ovszky- 
ékat  a  bilincsekből  kiszabadítá,  s  zsarnokukra,  a  hajó- 
hadnagyra, ötven  kancsukát  veretett;  de  kellemetlen, 
hogy  a  nagy  viharban  az  árboczról  lezuhanó  vitorla- 
pózna a  karját  összetörte,  s  azontúl  egészen  a  fogl^^a 
kegyelmére  volt  utalva.  Ezen  az  alapon  némi  bizal- 
masság fejlődhetett  ki  közöttük. 

—  Szép  jónapot,  főnök  úr ! 

—  Ah,  ön  az,  kapitány  úr?  Minek  köszönhetem 
■ezt  a  szerencsét? 

—  A  napokban  indulok  vissza  Ochoczkba. 

—  Kedvező  szelet  kivánok! 

—  Nem  akartam  búcsúzás  nélkül  eltávozni.  Ne 
küldjek  önnek  valamit  Ochoczkból? 

—  De  bizony  jó  lesz !  Néhány  száz  pud  khinai 
vetőmagnak  való  árpára  lenne  szükségem  a  lopatkai 
telepünk  számára.  Szabad  önt  felkérnem,  hogy  egy 
pár  ezer  piasztert  vegyen  át  e  czélra? 

—  Majd  később,  az  elindulás  előtt.  Félek,  hogy 
addig  eltalálnám  csapni.  Tudja  ön,  hogy  nálunk  ten- 
gerészeknél könnyen  gurul  a  pénz! 

—  Kivált  a  hol  a  kormány  olyan  rosszul  fizeti 
őket,  mint  mi  nálunk.  Igazán  csodálom,  hog}*  az 
oroszoknál  minden  tengerész  egyúttal  nem  dugárús 
is.     Nem  lehetne  nekik  rossz  néven  venni. 

—  Nem  is  veszik  biz  azt  szigorúan.  Hát  —  élni 
csak  kell. 

—  Szabad  önt  felkérnem,  hogy  maradjon  nálam 
egy  csésze  theára?  Pompás  karaván  thea.  Dugárú. 
A  kormányzótól  kaptam. 

—  Ah,  ön  szerencsés  kópé !  Ön  egyebet  is  kapott 
a  kormányzótól.  A  legszebb  leányt,  a  ki  csak  Kam- 
csatkában  felvirágzott. 

—  No,  azt  hiszem,  hogy  önt  sem  hagyták  csillag- 
vizsgálóvá lenni  Bolsa  városában. 

—  Hát  már  azt  is  tudod  ?  —  Bocsánat,  hogy  tege- 
zésre  szaladt  a  nyelvem. 

—  Hát  csak  folytassuk  úgy,  hisz  úgyis  »frére  et 
cochon«  voltunk  már  a  hajón  egyszer. 

E  közben  a  theát  felszolgáltató  inas  kiment  a  szo- 
bából. Akkor  aztán  Benyovszky  más  hangon  kezdett 
el  beszélni  a  látogatójával. 

—  Hallod-e  pajtás :  én  más  egyebet  is  tudok  felöled. 
Előre  bocsátom,  hogy  jó  czimbora  vagyok.  Ha  én 
egy  jó  pajtásomat  bajban  találom,  segélyére  sietek. 
Te  a  múlt  esztendőben  részt  vettél  abban  a  felfedezési 
útban,  a  melyre  a  Szent-Péter  és  Pál-  és  a  Szent- 
Katalin-hajók  voltak  a  kormány  által  kiküldve.  Ennek 
az  expedicziónak  nem  lett  semmi  eredménye. 

—  Nem  ám,  mert  a  két  vezérkapitán}',  Levasew 
és  Kreniczin  ostobák  voltak,  mint  a  lúd. 

—  Mások  más  okát  adják.  A  legénység  fellázadt 
a  tisztjei  ellen,  nem  akart  odább  haladni,  ezért  kellett 
visszafordúlniok.  (Csurin  kapitány  e  szóra  mind  vissza- 
prüszkölte a  félig  lenyelt  kortyot  a  theából.)  —  Nag3'on 
forró  volt  talán?  Tölts  bele  egy  kis  rákit,  majd  lan- 
gyossá teszi. 

—  Erről  jobb  nem  beszélni. 

—  Tudom,  hogy  te  nem  szeretsz  róla  beszélni. 
De  vannak,  a  kik  fejükbe  vették  arról  is  beszélni, 
hogy  a  lázadást  te  szítottad. 

—  Ki  meri  azt  állítani? 

—  Levasew  kapitány,  a  ki  egyenesen  téged  vádol 
azzal,  hogy  a  mint  a  hajótok  a  Bolsa  kikötőjében  hor- 
gonyt vetett,  Kreniczin  kapitány  azonnal  sietett  fel 
Bolsereczkbe,  hogy  a  kormányzónál  jelentést  tegyen. 
Az  evezősök  útközben  felfordították  a  bajdarát  s  Kre- 

niczin  belefulladt  a  vízbe.  Levasew  azzal  vádol  té^ed, 
hogy  eg3-enesen  a  te  ösztönzésedre  ölték  a  vízbe  a 
matrózok  a  kapitán\^ukat. 

—  Mivel  tudja  ezt  bebizonyítani?  kérdé  Csurin 
kapitán}',  fakóra  változott  arczczal ;  a  szakálla  úgy 
reszketett,  hogy  mind  elárulta  az  ijedt  voltát.  A  hajós- 
legén3-ség  bizon3^osan  nem  tanúskodik  saját  maga 
ellen.  Kreniczin  nem  él.  A  hajóhadnagy  bizonyítása 
érvém-telen,  mert  már  egyszer  hamis  esküvés  miatt 
volt  elítélve. 

—  Azt  csak  én  tudom,  hogy  minő  veszedelem 
függ  a  fejed  fölött.  A  kormányzó,  mikor  Kamcsatka 
leírásával  megbízott,  kezembe  adta  az  összes  utazási 
naplókat,  melyeket  mindenféle  hajóskapitányok  össze- 
írtak ;  ezek  között  megtaláltam  a  te  vízbefulladt  Kre- 
niczin kapitányodnak  a  naplóját  is.  Az  itteni  hivatal- 
nokokra nézve  a  tengerészeti  napló  olyan,  mint  a 
khinai  írás,  nem  értenek  semmit  belőle  ezek  a  száraz- 
földi marmoták;  de  ha  egyszer  ez  a  napló  fel  lesz 
küldve  az  ochoczki  tengerészeti  kollégiumhoz,  azok 
a  vidrák  rögtön  kiolvassák  belőle  azt,  a  mit  én  meg- 
értettem a  feljegyzett  adatokból,  hogy  t.  i.  a  ti  hajótok 
már  megközelítette  az  amerikai  szárazföldet,  a  hova 
küldve  volt,  alig  választotta  el  már  egy  szélességi 
fok,  s  kedvező  szele  is  volt,  előtte  szabad  tenger. 
Ekkor  kényszerűit  visszafordulni.  Éppen  úgy,  mint 
Behring  admirál,  a  kit  a  legénysége  kényszerített 
az  elért  czélnál  rögtön  visszatérni.  A  napló  említést 
tesz  arról  s  a  te  neved  többször  előfordul  benne, 
csupán  a  tengerészek  által  ismert  jegyektől  kisérve. 
Egy  fontos  expediczió  meghiúsítása,  —  hajón  támasz- 
tott zendülés,  —  s  előljáró  tiszt  meggyilkoltatása, 
—  a  vádak,  a  melyekkel  Ochoczkban  szembe  kell 
szállnod. 

Csurin  kapitánynak  még  a  fogai  is  vaczogni  kezd- 
tek. A  torka  úgy  összeszorult,  hogy  a  thea  szürcsölve 
sem  ment  le  rajta,  s  a  szó  csak  suttogva  jött  ki  belőle. 

—  Nem  is  fogok  hát  Ochoczkba  menni. 

—  Hát  mi  tévő  lészsz? 

—  Azt  mondom,  hogy  kehes  vagj'ok,  nem  bírom 
el  a  tengerész-sanyart,   s  itt   maradok  Kamcsatkában. 

—  Oh  barátom,  ezzel  csak  bitóhalasztást  nyersz. 
Két  hónap  múlva  az  ochoczki  admiralitás  ide  fogja 
küldeni  a  kormányzósághoz  a  parancsot,  hogy  fogas- 
son el,  s  küldjön  vasraverve  Ochoczkba. 

E  szóra  csüggedten  ejté  le  a  karjait  az  ölébe  a 
kapitány,  mint  a  ki  verve  érzi  magát,  s  alig  hallhatón 
suttogott. 

—  Való  igaz !  —  Mit  tehetek  ?  Szegény  nyomorult. 

—  Elszökjem  az  aleuti  szigetekre  talán?  —  Ott  vé- 
gélzzem  az  életemet,  mint  fókavadász  ?  —  Nem  vihetnél 
el  magaddal  a  lopatkai  telepedre?  —  Talán  akadna 
ott  valami  hivatal  a  számomra!  —  Majd  ismét  erő- 
tetni  akarta  a  bátorságot,  s  helyéből  felugorva,  s  nyug- 
talanul lépkedve  előre-hátra  a  szobában,  az  övébe 
dugott  pisztolyok  agyát  babrálta.  —  Utoljára  is  lánczra- 
veretni  nem  hagyom  magam,  a  míg  egy  töltött  pisztoly 
van  a  markomban.  Egy  golyó  s  vége  van  mindennek. 

—  Oh  csak  az  a  szegény  leán}'  ne  volna  a  szívemhez 
nőve!  Ki  védi  meg  öt,  ha  én  elveszek? 

És  erre  megeredtek  a  könyjei,  eltakarta  az  arczát 
szégyenében,  s  utoljára  odaborúlt  Benyovszky  nyakába. 

—  Szabadíts  meg!  Tanácsolj,  mit  tegyek!  egyetlen 
barátom!     Senkim  sincs  kívüled  e  világon. 

—  Szedd  össze  magad !  Ne  essél  kétségbe.  Törni 
fogom  rajta  a  fejemet,  hog}'  mi  módon  szabadíthas- 
salak meg.  Elébb  jól  ki  kell  főznöm  a  dolgot.  No, 
idd  ki  hát  a  theádat.  Aztán  viseld  magadat  nyugodtan. 

Senkinek  a  félelmedet  el  ne  áruld,  a  bajodról  ne  be- 
szélj. Még  itt  Kamcsatkában  nem  beszélnek  rólad. 
Holnap  délután  jöjj  el  megint  hozzám,  addig  kifőztem 
a  tervet.   A  hajódat  pedig  semmi  esetre  el  ne  hagyd, 

Csurin  kapitány  nagy  hálálkodások  közt  vett  bú- 
csút Benyovszk3'tól. 

Benyovszky  még  egyszer  visszaszólította. 

—  Hogy  lássad,  mennyire  érdeklődöm  a  sorsod 
iránt,  szívesen  kérlek,  fogadd  el  tőlem  baráti  ajándék- 
képen ezt  az  erszényt.  Ötszáz  rubel  van  benne.  Ezt 
vedd  el  a  szép  Szeverovszka  Lizinka  kisasszony  szá- 
mára kelengyéül. 

—  Oh  kérlek.  Nem  lennék  képes  ezt  visszaszol- 
gálni. 

—  No,  ha  komolyan  rám  bíztad  a  sorsodat,  akkor 
vedd  el ;  különben  azt  hiszem,  hogy  csak  szófia  beszéd 
volt  az  egész. 

Csurin  kapitány  magára  hagyta  erőtetni  a  pénzt, 
—  »nagy  nehezen  egy  szóra«  —  a  hogy  mondják  s 
esküdözött,  hogy  mindenben  szolgalatjára  lesz  nagy- 
lelkű barátjának. 

A  másnapi  megjelenésekor  már  kész  tervvel  fo- 
gadta Benyovszky  a  kapitányt. 

—  Kedves  barátom,  a  dolgod  egészen  rendben 
van.  Beszéltem  a  kormányzóval.  Azon  kezdtem,  hogy 
én  nekem  a  lopatkai  telepemen  okvetlenül  szükségem 
volna  egy  katonai  parancsnokra  is,  a  ki  századosi 
minőségben  a  fegyveres  erőt  rendben  tartsa.  Helye- 
selte a  kívánságomat,  ő  maga  is  gondolt  erre ;  csak- 
hogy most  nem  áll  a  rendelkezésére  olyan  rendes 
katonatiszt,  a  kit  odaküldhessen ;  kell-e  kozák?  Azt 
mondtam  neki,  hogy  abból  nem  kérek,  inkább  keresek 
majd  egyet  azon  hajóskapitányok  közül,  a  kik  egy 
vagy  más  okból  hajó  nélkül  maradtak.     Erre  teljesen 

felhatalmazott.  Zsebemben  van  a  századosi  kinevezés, 
csak  a  nevet  kell  benne  kitölteni. 

—  Nagyon  jó  lesz !  Az  enyémet  írod  bele.  De 
akkor  a  hajómtól  mégis  meg  kell  válnom. 

—  Ellenkezőleg.  Meg  kell  tartanod  a  kapitánysá- 
got. A  mely  szerződést  Kuzneczowval  kötöttél,  az 
maradjon  érvényben.  Te  a  gályáddal,  a  mint  a  jegén 
keresztül  vádoltathatod,  megindulsz  Kuzneczow  társa- 
ságában. Mikor  Lopatka  magaslatán  fogsz  járni,  a 
hajófenék  lyukat  kap,  (erről  majd  Kuzneczow  gondos- 
kodik) s  e  miatt  kénytelen  leszesz  horgonyt  vetni,  s 
partra  szállni,  a  míg  a  hajót  kitatarozzák.  Többet 
aztán  nem  térsz  rá  vissza.  Én  ott  várlak  a  parton  s 
elviszlek  magammal  Lopatkába.  Ott  be  leszesz  iktatva 
katonai  parancsnoknak.  Az  öcséd,  Csurin  Iván,  a 
ki  hűséges  pajtásom  volt,  itt  halt  meg  a  mi  telepünkön. 
Mikor  a  Casarinow-féle  mérgezési  eset  volt,  ö  lett  az 
áldozat.  Azt  sem  tudja  senki,  hol  temettük  volt  el? 
Annak  a  nevét  fogod  felvenni.  S  aztán  kereshetnek 
széles  e  világon.  A  fizetésedet  kapod  a  lopatkai  telep 
jövedelméből ;  elhozod  magaddal  a  szép  Szeverovszka 
Lizinkát,  a  kinek  kelengyéül  adok  én  az  odaérkezé- 
sünk  napján  —  két  ezer  rubelt.  —  S  aztán  éltek  ott 
boldogul,  mint  Ádám  és  Éva  a  paradicsomban.  — 
Nos,  hogy  tetszik  ez  a  terv? 

Csurin  kapitány  el  volt  ragadtatva  általa.  Nem- 
csak hogy  megesküdött  rá,  hogy  szentül  követni  fogja 
Benyovszky  parancsát  apróra,  de  még  írásban  is  kö- 
telezte rá  magát. 

—  Most  tehát  csak  légy  rajta,  hogy  a  hajódat 
felszereld.  A  kedvesedet  is  vitorlázd  fel,  hogy  a  mint 
az  idő  kedvez,  indulhass.  Arról,  a  mit  tőlem  hallottál, 
senkinek  egy  szót  se  beszélj ;  még  a  szép  Lizinkának 
sem,  mert  ha  idő  előtt  kisül  valami,  a  nyakadat  szeged. 

Csurin  esküdött,  hogy  hallgatni  fog,  mint  a  nyúl. 

Eltávozta  után  magához  hivatta  Benyovszky  Kuz- 
neczowot. 

—  A  hajóval  rendben  vagyunk.  Csurin  marad,  s 
rendelkezésedre  áll.  Hanem  már  most  eredj  utána, 
s  el  ne  bocsásd  a  kezed  közül,  s  ne  engedd  őt  sen- 
kivel szóba  állni,  a  míg  én  nem  tudatom  veled,  hogy 
itt  az  idő  a  cselekvésre. 


HUSZONHETEDIK  FEJEZET. 


A  NEHÉZ  NAPOK. 


A  munka  be  lett  volna  fejezve.  A  hajó  fel  volt 
szerelve ;  élelmi  szerek,  pálinka,  ivóvíz  tonnákban,  be- 
sózott hal,  liszt,  lőpor  és  ólom  kellő  menn3-iségben 
együtt,  az  összeesküvők  csapatja  összehíva;  csak  az 
időjárás  volt  az  akadáh'.  Márczius  végén,  ápril  elején 
még  a  kamcsatkai  kikötőkből  nem  lehet  a  hajóknak 
kiszabadulni.  A  jég  olyan  vastag  a  Bolsa-fol3'amban, 
hogy   azt   a   hajósok  nem  bírják   keresztül  fürészelni. 

S  a'  várakozás  napjai  a  legnehezebb  napok. 

Folyton  védekezni  kell  az  árulás  ellen,  s  őrizkedni 
a  felfedeztetéstől.     S  ez  a  kettő  nem  egy  dolog.     Az 

árulást  rosszakaró  ellenség  követi  el,  a  felfedést  köny- 
nyelmü  jó  barát. 

Ennek  az  ötvenhat  összeesküvőnek  mind  van  va- 
lami szívmegbetegítője  itt  a  városban.  A  kozák  leányok 
és  menyecskék  szépek  és  jószívűek.  Lehetetlenséggel 
határos,  hogy  ezek  a  menekülni  készülő  férfiak  egy 
utolsó  búcsúvételre  meg  ne  látogassák  a  kedveseiket. 
A  búcsúzásnak  lehet  ugyan  az  az  ürügye  is,  hogy  a 
lopatkai  telepre  indult  a  társaság ;  de  az  nincs  a  világ 
végén.  Oda  éppen  magával  viheti  a  szíve  választottját 
minden  ember,  szüksége  van  rá  a  gazdaság  vezeté- 
sénél. A  naplója  elején  említé  Benyovszky,  hogy  a 
száműzöttek  telepén  harmincz  asszonyt  talált,  később 
is  többször  előhozza,  hogy  asszonyok  vendégelték  meg 
őket  a  házaikban.  Lehetetlen  az,  hogy  harmincz 
asszony  észre  ne  vegye,  hogy  az  ő  férfiaik  elakarják 
őket  hagyni  örök  időkre. 

Folyvást  tűntetni  kellett  az  ittmaradás  szándéka 
mellett. 

Egy  nap  számos  küldöttséget  menesztettek  fel  a 
kormányzóhoz,  felkérve  őt,  hogy  engedje  meg  a  lopat- 
kai földmíves  telepet  az  ő  nevéről  »Nilowáganak«  el- 
kereszteltetni. Másnap  meg  a  városi  tanácsot  kérték 
fel,  hogy  az  új  telepen  születendő  gyermekekre 
is  terjeszsze  ki  a  szabad  polgárjogot. 

Ez  mind  ment  egy  ideig,  de  a  tapasztaltabb  veze- 
tők átlátták,  hogy  hosszú  ideig  mégis  lehetetlen  így 
port  hinteni  az  elöljáróság  szemébe. 

—  Mi  történik  akkor,  ha  a  kormányzóság  elébb 
megtudja  a  szökési  tervünket,  mint  Csurin  hajója  a 
kikötőből  kiszabadulhat?  kérdezé  Pánow  Benyovszkytól. 

—  Gondoltam  erre.  Akkor  fegyver  ellen  csak  a 
fegyver  segít.  Ugy  hiszem,  hogy  mi  mindnyájan  le- 
számoltunk   az    élettel.     Mindegyikünk    a    szájában 

hordja  a  harangozópénzt.  Én  úgy  intézkedtem, 
hogy  azonnal  megtudjak  mindent,  a  mi  a  kormány- 
zóság köreiben  történik.  A  legelső  erőszakos  rend- 
szabály fel  fogja  idézni  a  mi  gyors  cselekvésünket. 
Nekünk  egy  éjjeli  rohammal  el  kell  foglalnunk  a  várat. 
A  várőrséget  könnyen  leverhetjük.  Ha  a  vár  birto- 
kában vagyunk,  annak  az  ágyúival  uraljuk  az  egész 
várost  s  visszaverhetjük  a  kozákok  támadását. 

—  De  hát  a  hajónk?  Az  ott  van  a  jég  közé  fagyva. 

—  Arra  is  gondoltam.  Az  egész  kikötőt  uralják 
a  világító-toron}'  sánczai.  Azok  el  vannak  látva  négy 
ágyúval.  Nekünk  a  legelső  csatazajra  meg  kell  száll- 
nunk egy  csapattal  e  sánczokat.  Jelenleg  nem  őrzi 
azokat  más,  mint  egy  kozák  pikét.  Az  ágyúkhoz  van 
golyó  elég,  de  lőpor  nincs.  Azt  be  kell  szereznünk, 
a  gorombájából.  Veg3'etek  a  raktárból.  Mondjátok, 
hogy  sziklarepesztésre  kell  a  Kurile-tó  melletti  kikötő 
építésnél.  Kuzneczow  állandóul  a  hajón  legyen  s  tart- 
son egy  hű  itelment  a  milutkai  telepen,  a  ki  által 
izeneteket  válthassunk.  Ti  az  alatt  foh'tassátok  a  ten- 
geri útra  szükséges  élelmi  szerek  bevásárlását.  A  szö- 
vetségesek állandóul  a  házaikban  maradjanak.  Senki 
egy-edül  magában  a  városba  be  ne  menjen,  ki-ki  ellen- 
őrizze a  társát,  kivált,  ha  leányfélét  látogat  meg. 
Minden  veszekedést  kerülni  kell  a  kozákokkal,  s 
olyan  ivóhelyekre  be  nem  látogatni,  a  hol  azok  mu- 
latnak. 

—  A  férfiaktól  nem  félek,  hanem  az  asszonyoktól 
—  azoktól  nagyon  félek,  monda   aggódva  Chrustiew. 

—  Az  asszonyok  titoktartóbbak,  mint  a  férfiak, 
bíztatá  őt  meg  Ben3-ovszky  s  annak  a  bizonyságára, 
hogy  nem  fél  az  asszon3-októl  sem,  felment  estére  a 
kormán3-zóékhoz ;  igen  jól  fogadták,  éjfélig  ott  mula- 
tott náluk. 

Éjfél  után  aztán  hazatért  a  tanyára  s  a  tudós  Me- 
derrel három  petárdát  készített  reggelig  arra  a  czélra, 
hogy  azokkal  a  vár  kapuját  felrobbantsa.  Soha  vő- 
legény hasonló  előkészületeket  nem  tett  a  menyeg- 
zőjére. 

A  márcziusi  napok  így  leteltek  végig:  nappal  a 
tanácsbelieknél  udvarlással,  a  szép  Afanáziánál  szerel- 
mes suttogással,  éjjel  a  kartácsok  készítésével,  pokol- 
gépek összeállításával. 

Beköszöntött  az  április.  Holdújság  volt,  időváltozás. 
Erős  déli  széllel  megjött  az  olvadás,  a  hévmérő  egy- 
szerre a  fagyponton  felül  emelkedett,  s  a  jég  elkezdett 
porhanyulni.  Az  égen  nem  láttak  se  napot,  se  holdat, 
a  sűrű  lomha  köd  egyformává  tett  napot  és  éjszakát. 
Éjjel-nappal  lámpással  járt  minden  ember,  s  az  őrsön 
álló  katonák  minden  tíz  perczben  kiabálták  a  jelszót, 
hogy  a  czirkálók  el  ne  tévedjenek.  Ilyenkor  az  utazás, 
látogatás  is  szünetel,  a  hó  beroskad  a  szánkó  alatt  s 
hét  kutya  se  tudja  azt  kihúzni. 

Benyovszky  is  otthon  maradt  egész  nap.  Annál 
meglepőbb  volt  ránézve,  mikor  Afanázia  dajkáját  meg- 
látta, a  ki  levelet  hozott  a  számára  a  kisasszonyától, 
melyben  az  látogatását  adja  tudtul  délutánra,  hozzá- 
téve, hogy  igen  komoly  közlendői  vannak. 

Mosolygott  is  rajta  egy  kicsit,  ismerte  már  jól  a 
szerelmes  leány  komoly  közleményeit. 

Mikor  azonban  a  délesti  órákban  megérkezett 
hozzá  a  menyasszonya,  Benyovszky  egészen  megret- 
tent attól  az  átváltozástól,  a  mely  annak  az  arczán 
látható  volt.  A  játszi,  mindig  vidám  hajadoni  arcz 
raiost  egy  szenvedő  vértanú  képét  mutatta,  az  életpiros 
szín  eltűnt  róla ;  halavány  volt,  mint  egy  halálos  beteg. 

—  Kedvesem!  Az  Istenért!  Mi  lelt?  kérdezé,  keze 
után  n3'úlva  a  leánynak. 

A  leány  mozdulatlanul  állt  előtte  és  nem  szólt^ 
leeresztett  kezeit  összekulcsolva,  de  midőn  kedvesének 
a  keze  érinté  az  övét,  egyszerre  kitört  a  kebléből  az 
elfojtott  fájdalom,  odaveté  magát  a  karjaiba  s  hevesen 
zokogva  rebegé: 

—  El  vagyok  veszve!  Én  szerencsétlen! 
Benyovszky    odavezeté    öt    a    kerevethez,   s  oda- 

^térdelve  eléje,   könyörgött  neki,   hogy  mondja   el,   mi 
bántja?     Miért  sír?     Mi  fáj  a  szívének? 

Idő  kellett  hozzá,  míg  a  leán}'  a  nagy  zokogástól 
annyira  magához  tudott  térni,  hogy  szavakat  találjon 
az  ilj^en  kérdésre. 

—  Mi  fáj?   Az,   hogy  te  engem  el  akarsz  hagyni í 

—  Én?  Téged  elhagyni?  Álmodtad  talán? 

—  Nem  álmodtam,  bizon3-osan  tudom.  Kérlek, 
ne  térdelj  előttem,  az  nem  illik  hozzád.  Lásd,  én  is 
erős  vagyok  már,  nem  sírok  többet.  Beszéljünk  csen- 
desen. —  Zárd  be  az  ajtót,  hogy  senki  meg  ne  lepjen. 

Mikor  Benyovszk}'  visszatért,  Afanázia  azt  monda 
neki,  hogy  üljön  le  melléje,  de  átöleltetni  nem  engedte 
magát. 

—  Ez  elmúlt!  suttogá.  Rövid  boldogság  volt,  fe- 
lejtsük el.  —  Te  elakarod  hagyni  Kamcsatkát  a  Szent- 
Péter  és  Pál-hajóval,  társaiddal  együtt,  s  nem  mégy 
a  lopatkai  telepre,  hanem  vissza  Európába. 

Benyovszkynak  a  szívverése  is  elállt  egy  pilla- 
natra, ez  a  mondás  megzsibbasztá  minden  érzékét. 

—  El  vagyok  árulva!  rebegé  visszatarthatlan  ije- 
delemmel. 

—  Csak  én  előttem,  légy  nyugodt.  Senki  sem 
fogja  útadat  állni.  Hallgasd  meg,  hogy  történt  ez 
velem.  Van  egy  kedves  cselédem,  láthattad  többször 
nálam,  a  kis  Nadejda.  Tegnap  reggel  odajön  hozzám, 
s  azt  súgja  nekem  bizalmasan,  hogy  ő  neki  van  egy 

kedvese,  a  ki  őt  most  férjhez  kéri,  hát  búcsúzni  jött 
hozzám,  hogy  megválik  tőlem.  Én  nagyon  szerettem 
a  leányt,  mert  igen  hű  cselédem  volt.  Kérdeztem, 
hogy  ki  a  vőlegénye?  Azt  mondta,  hogy  Kudrin  Iván. 

E  névnél,  mintha  villanyütés  érte  volna  Benyov- 
szkyt.  Ez  a  Kudrin  volt  általa  kiküldve  az  áruló 
Levantiew  kivégzésére.  Felállt  Afanázia  mellől  izga- 
tottan. 

Afanázia  pedig  folytatá  csendesen: 

—  Én  azt  mondtam  a  leánynak,  hogy  ezért  nem 
szükség  tőlem  olyan  keservesen  búcsúznia ;  hiszen 
Kudrin  Iván  Sámuelovics  Ágostnak  a  bajtársa,  a  kivel 
együtt  fog  letelepedni  a  Kurile-tó  melletti  szép  birto- 
kon, én  is  odamegyek  majd  az  én  urammal,  s  akkor 
ismét  csak  együtt  leszünk.  Erre  a  leány  megval- 
lotta nekem,  a  mit  Kudrin  Ivántól  hallott,  hogy  Sámue- 
lovics Ágost  és  társai  nem  szándékoznak  Lopatkán 
letelepülni,  hanem  egy  gályával  elszökni  Európába,  s 
öt  is  odaakarja  vinni  magával. 

Benyovszky  olyannak  érezte  magát,  mint  egy 
tetten  kapott  tolvaj. 

—  Nem  hittem  a  leány  szavainak.  Lehetetlenség 
az!  Hiszen  ha  azt  mondanák,  hogy  az  apám  el  akar 
adni,  hogy  az  anyám  meg  akar  mérgezni,  azt  sem 
hihetném  el;  hát  még  azt,  hogy  a  kit  jobban  szeret- 
tem, mint  apámat,  anyámat,  ily  nyomorúltá  tegyen, 
nyomorultabbá,  mint  a  kit  eladtak,  a  kit  megétettek, 
hogyan  hihetném  el  ?  —  Hidd  ide  nekem  azt  a  Kudrint, 
mondám  Nadejdának.  Aztán  beszélj  vele.  En  majd 
kihallgatom  a  tanakodástokat. 

Benyovszky  a  földet  érzé  a  lábai  alatt  emelkedni. 
Ily  válságos  óra  még  nem  volt  az  életében.  Egész 
veszedelmes  összeesküvési  terve  két  szerelmes  leány- 
nak a  kénye-kezére  juttatva. 

Gr.  Benyovszky  M.  I.  Életrajz.  20 

—  Kudrin  eljött  tegnap  délután  hozzánk,  folytatá 
Afanázia  erötetett  nyugalommal.  Én  egy  ablakfüggöny 
mögé  voltam  elrejtőzve.  Nadejda  kikérdezte  a  vő- 
legényét. Az  elmondott  neki  mindent.  A  mint  a  jég 
felolvad,  a  Szent-Péter-Pál-hajó  kivádol  a  kikötőből, 
mikor  a  lopatkai  fokhoz  ér,  az  összeesküvők  hatal- 
mukba kerítik,  s  aztán  Sámuelovics  Ágost  vezénylete 
alatt  elvitorláznak  vele  Khina  felé,  s  onnan  Európába. 
Minden  jól  el  van  készítve  előre.  A  lopatkai  föld- 
míves-telep csak  palást,  a  mi  a  tervet  betakarja. 

Benyovszky    csak    állt   ott,    mint    egy  szobor,   és 
nem  tudott  egy  szót  kiejteni. 
Afanázia  folytatá: 

—  Én  mindent  hallottam  az  utolsó  szóig.  Mivé 
lettem?  Megcsalva,  meggyalázva,  eltaszítva!  Rosszabb 
annál  a  szegény  szolgaleánynál,  mert  azt  a  szeretője 
magával  akarja  vinni;  de  én  velem  csak  játékot  űzött 
az  én  vőlegényem.  Egy  rossz  szót  sem  mondok  önnek 
érte.  Titkát  megőrzöm,  mint  egy  halott.  Az  leszek 
nemsokára  igazán.  Mert  ezt  a  gyalázatot,  ezt  a  csa- 
lódást én  túlélni  nem  fogom.  Vannak  még  leányok, 
a  kik,  ha  akarnak,  meg  tudnak  halni.  —  Csak  azért 
jöttem  önhöz,  hog}^  figyelmeztessem  rá,  őrizze  meg 
jobban  a  titkait,  s  aztán,  hogy  egy  utolsó  Istenhozzádot 
mondjak  önnek. 

Hanem  ennél  a  szónál  úgy  megrohanta  a  fájdalom 
a  szegény  leányka  szívét,  hogy  eszméletlenül  rogyott 
Benyovszky  karjai  közé. 

Hosszú  idő  telt  bele,  a  míg  a  boldogtalan  le- 
ány ájulásából  ismét  eszméletéhez  tért.  Midőn  ismét 
felnyitá  a  szemeit,  Benyovszky  gyöngéd  szeretet- 
teljes tekintetével  találkoztak  azok.  Csak  nagy  ne- 
hezen találtak  vissza  gondolatai  az  elszakadt  eszme- 
fonálhoz. 


ÉLETRAJZ.  307 

—  Hát  mi  legyen  belőlem?  Van-e  még  okom  to- 
vább élni,  vagy  nincs? 

Benyovszky  odaborúlt  a  kedves  teremtés  térdeire. 

—  Hallgass  meg  s  aztán  ítélj  fölöttem. 

A  leányka  e  szóra  azzal  a  szeretetteljes  gyöngéd 
tekintettel  válaszolt,  mely  világosan  megmondá,  meny- 
nyire szeretné  kedvesét  fölmenteni. 

A  mit  Benyovszky  ezután  Afanáziának  mondott, 
azt  ő  maga  szórói-szóra  följegyzé  emlékiratában,  azzal 
a  körülményességgel,  a  méhében  különben  olyan  fukar 
szokott  lenni.  Szükségtelen  volna  még  e  szavakhoz 
valamit  hozzákölteni. 

» Emlékezni  fog  ön,  drágám,  miket  beszéltem  én  el 
önnek  születésemről,  s  arról  a  rangról^  melyet  Európában 
elfoglaltam.  En  legalább  jól  emlékezem  azokra  a  könnyekre, 
a  miket  ön  akkor  hullatott.  Az  a  balsors,  hogy  Kamcsat- 
kába  száműzettem^  rég  végit  érte  volna  már  önkénytes 
halálommal,  s  megszabadított  volna  a  zsarnokságtol,  ha 
önt  meg  nem  ismertem  volna,  ha  az  ön  szerelme  az  élethez 
nem  kötött  volna.  —  En  önért  éltem,  s  ha  ön  a  szívemben 
olvashatna,  bizonyos  volnék  önnek  a  szánalmáról  és  bocsát 
natáról;  mert  az  ön  bírhatása  éppen  olyan  szüksége  let- 
az  életemnek,  mint  maga  a  szabadság.  Ez  nem  az  a 
szabadság,  melyet  az  ön  kegyes  atyja  nekem  adott,  nem: 
ez  magában  foglalja  ratigomtiak  és  birtokaimnak  vissza- 
szerzését. —  En  azért  kívántam  önt  bírni,  hogy  jó  szeren- 
csém részesévé  tegyem.  Kamcsatkában  ez  a  vágy  be  nem 
tölthető.  Miféle  rangot  oszthat  meg  egy  száműzött  a  ked- 
vesével? Az  ön  jó  atyjának  a  kegye  nagyon  rövid  ideig 
tarthat.  Jöhet  a  helyébe  más  kormányzó,  a  ki  egy  szavával 
visszavonja  az  ő  rendeleteit  s  engem  visszataszíthat  a 
szenvedés  és  gyalázat  állapotába,  a  melyből  rövid  időre 
ki  lettem  ragadva.  — ■  Gondolja  ön  meg,  kedvesem,  minő 
fájdalom,  minő  kétségbeesés  marczangolná  szét  az  én  keb- 

lemet,  ha  önt  is  e  szégi'eu  és  szenvedés  részeséül  kellene 
látnom.  —  Mert  azt  tudja  ön,  hogy  minden  orosz  becs- 
telennek tartja  a  száműzötteket.  —  Nézzen  ön  a  szemembe^ 
Afanáziám,  szerelmem !  Kinek  boldogsága  végtelenül  drá- 
gább nekem  a  saját  magaménál!  Ön  engem  kényszeritett 
szándékaim  kivallására ;  az  ég  tamím,  hogy  őszinte  szív 
és  szeretet  vezeték  azokat.  Halogattam  ön  előtt  e  fel- 
fedezést, de  ne  kétkedjék  benne,  hogy  ezt  tenni  őszinte  aka- 
ratom volt.«. 

Ezek  saját  feljegj^ezte  szavai. 

A  kik  tudjuk,  hogy  nem  regénj't,  hanem  igaz  tör- 
ténetet olvasunk,  bízvást  ítéletet  mondhatunk  e  szavak 
fölött. 

Nem   volt   ezekben  igaz  szerelem  Afanázia   iránt. 

A  megelőző  sorokban  maga  Benyovszky  elmondja, 
hogy  a  míg  Afanázia  hosszas  aléltsága  tartott,  ő  egy 
»tervet«  főzött  ki  magában.  Egy  tervet  a  nagy  veszély 
elhárítására.  A  czél  örökké  az  volt :  a  megszabadulás. 
E  őzéiért  fel  kellett  áldozni  még  egy  olyan  nemes 
szívet  is,  mint  ezé  a  ritka  hűségű  leánykáé  volt.  A  mel- 
lett érezte  Benyovszky  a  szánalomnak  a  kötelességét 
is.  Ha  az  ő  szabadulási  terve  sikerűi,  akár  él,  akár 
halva  marad  Nilow  úr,  Afanáziának  itt  ezen  világ- 
részben nincsen  maradása  többé.  Neki  ezt  a  kedves 
ártatlan  teremtést  okvetlenül  magával  kell  vinnie.  Ha 
nejévé  nem  teheti  is,  teheti  leányává,  húgává,  itten 
nem  hagvhatja.  Azoknak,  a  kik  őt  otthon  szeretik, 
Afanáziát  is  kell  szeretniök,  mert  szabadságát  neki 
köszönheti,  az  ő  családjának  a  tagja  fog  ő  lenni  akkor 
is,  otthon  is. 

Más  kijárás  ebből  a  veszélyes  tömkelegből  nem 
volt. 

Mikor  aztán  mindent  elmondott  a  leánynak,  akkor 
ez  azt  kérdezé  tőle: 

—  De  hát  miért  titkoltad  el  mindezt  én  előlem? 
Hát  nem  tudtad,  hogy  én  téged  a  világ  végéig  is  kész 
vagyok  követni? 

Hogyan  világosítá  fel  további  czéljairól  Afanáziát, 
hogy  közié  vele  aggodalmait?  az  csak  néhány  szóval 
van  följegyezve. 

Egy  egész  mennyország  tárult  föl  előtte,  tele  an- 
gyalokkal, kiknek  nevei:  » szerelem,  —  önfeláldozás,  — 
bocsánat,  —  bíztatás,  —  reménység,  —  vigasztalás,  — 
hűség ;«  —  s  szabad  volt  magát  ez  angyalok  khórusá- 
ban  elrejtenie. 

Bizony  megvirradt,  mire  Afanáziának  eszébe  jutott 
a  kiengesztelés  nagy  ünnepének  végét  szakítani. 

—  An3^ám  tudja,  hogy  idejöttem,  tudja,  hogy  sokat 
sírtam,  azt  is  tudja,  hogy  az  te  miattad  történt ;  — ■  de 
az  okát  nem  tudta  meg  tőlem.  Ma  jöjj  oda,  és  gon- 
dolj ki  valamit,  hogy  miért  sírtam  én  miattad  olyan 
sokat?  Ha  te  nem  tanítasz  meg  rá,  én  magamtól  ha- 
zudni nem  tudok. 

Benyovszky  megígérte  neki,  hogy  együtt  fog  vele 
felmenni  a  várba. 

Künn  a  ház  előtt  találta  Benyovszky  Chrustiewet 
és  Kudrin  Ivánt. 

Chrustiew,  a  mint  Afanáziát  Benyovszky  karján 
kilépni  látta  a  házból,  odament  eléjük,  s  elébb  tér- 
dig lehajtott  fővel  és  kézcsókkal  üdvözölte  Afanáziát, 
aztán  átölelte  Benyovszkyt,  tréfásan  dörmögve  a  fü- 
lébe : 

—  Gratulálok  neked  a  boldogul  eltöltött  éjsza- 
kához. 

Benyovszky  elég  fenhangon  válaszolt  neki. 

—  Bizony  gratulálhatsz  édes  mindnyájunknak.  El 
van  árulva  az  egész  összeesküvésünk.  Afanázia  min- 
dent mesftudott. 

Erre  a  szóra  Chrustiew,  a  ki  erős,  edzett  férfi 
volt,  egyszerre  elkezdett  reszketni,  hogy  még  a  térdei 
is  összeverődtek. 

—  Ki  volt  az  áruló?  hörgé  egyszerre  berekedve. 

—  Ez  a  jó  pajtás  itt  a  hátad  mögött,  mutatott 
Kudrinra  Ben3^ovszky. 

Erre  meg  aztán  a  düh  futotta  el  Chrustiewet; 
torkon  ragadta  Kudrin  Ivánt  s  levágta  a  földre.  — 
Nem  kellett  azt  taszítani,  esett  az  magától  is,  oda 
Benyovszky  lábaihoz,  átkarolva  a  térdeit  s  irgalomért 
könyörögve. 

Chrustiew  kirántotta  a  kését  s  neki  ment  Kudrin- 
nak,  hogy  agyonszúrja.  —  Benyovszky  felfogta  a 
karját. 

—  Ne  bántsd  őt,  bajtárs.  Hisz  akkor  másodiknak 
engemet  ölhetsz  meg,  én  is  elmondtam  az  én  arámnak 
mindent,  s  ha  szigorúan  veszed,  a  saját  torkodat  is 
elvághatod,  mert  fogadni  mernék,  hogy  te  is  elmond- 
tad a  te  asszonyodnak,  hogy  mi  tervünk  van  a  jövőre, 
s  még  legalább  tizen  mások  tették  ugyanezt,  a  kiknek 
a  szívük  szakad,  mikor  innen  meg  kell  válni. 

Chrustiew  csak  morgott,   de  nem  mert  tiltakozni. 

—  Még  most  csak  azoknak  van  elárulva  a  titkunk, 
a  kik  szeretnek  bennünket,  monda  Benyovszky;  s 
azok  meg  fogják  azt  őrizni  jól.  Kelj  fel  a  lábaimtól 
Kudrin  Iván.  Nagj'ot  vétettél,  de  én  még  nag}- óbbat. 
Jegykendő  helyett  a  szemfödeleinket  adtuk  oda  a  men}-- 
asszonyainknak.  Rajtuk  áll,  hogy  azt  az  arczunkra 
terítsék.  De  ha  tégedet  is  úgy  szeret  a  te  kedvesed, 
mint  engemet  az  enyém,  akkor  akár  az  anj-ánkringatta 
bölcsőben,  úgy  alhatunk.  Hanem  többet  a  szeretőddel 
ne  beszélj.  Afanázia  majd  tudtára  adja,  hogy  a  szaba- 
dulás napján  öt  is  elvisszük  magunkkal.  És  aztán  a 
te  asszonyodat  is  Chrustiew.    Jó  lesz-e  így? 

Ettől  a  szavától  aztán  egyszerre  mind  boldogok 
lettek,  a  kik  egy  perez  előtt  kétségbe  voltak  esve. 
Olyan  volt  közöttük,  mint  az  indus  varázsló,  a  ki  a 
csörgő-kigyóval,  meg  a  pápaszemes  kig3'óval  játszik. 
Azoknak  a  mérge  is  gyilkos,  de  százszorta  öldöklőbb 
egy  asszonyé,  a  ki  szerelmében  őrjöng. 

A  mint  a  szánokat  befogták,  Benyovszky  haza- 
kísérte Afanáziát  a  várba.  A  jószívű  anya,  Nilovvné 
asszon}^  már  kész  reggelire  várta  őket.  Olyan  gon- 
dos volt,  hogy  addig,  a' míg  a  falatozásnak  vége  lett, 
nem  zavarta  meg  azt  kérdezősködéseivel;  csak  azután, 
hogy  a  theás  ibrik  kiürült,  vette  elő  Benyovszkyt. 

—  Édes  fiam,  Sámuelovics  Ágost,  mit  csinált  ön 
a  leán3'ommal?  Máskor  mindig  olyan  jó  kedvű  szokott 
lenni,  tegnap  óta  folyvást  sír. 

Erre  Afanázia  kifutott  a  szobából  a  benyílóba. 
Rosszul  esett  a  lelkének  azt  hallgatni,  hogy  Benyovszky 
hazudik.  Az  ő  oltárképe,  a  kinek  minden  szavában 
úgy  hitt,  mint  az  imádságban!  Nincs  annál  nagyobb 
kín,  mint  azt  hallgatni,  hogy  a  kit  imádunk,  —  hazudik. 

Ben3-ovszky  eleinte  csak  ötölt-hatolt,  hogy  így 
meg  amúgy,  egy  kis  koczódás  volt  kettőjük  között. 
(»Korán  kezdik !«)  Afanázia  megfogadtatta  vele,  hogy 
nem  mondja  el  senkinek  a  szerelmes  összezördülésnek 
az  okát. 

—  De  nekem  azt  meg  kell  tudnom.  Az  nem  lehet 
tréfa,  a  miért  egy  leány  men^-asszonyfővel  telesírja 
könnyekkel  a  vánkosát.  Jöjj  ide  Fáni ;  engedd  meg 
Sámuelovics  Ágostnak,  hogy  fedezze  fel  előttem  a  te 
kétségbeesésednek  az  okát. 

Afanázia  engedelmesen  monda,  hog\'  ő  egészen 
a  vőlegényére  bízza,  hogy  mit  mondjon  el.  Maga  is 
hallani  akarja,  hogy  igazat  mond-e  ? 

Már  ezt  a  »kis«  hazudságot  úgy  tanulta. 

—  No  hát  elmondom,  szólt  Ben3'Ovszky  könnyű 
kedélylyel,  közben  nevetett  is  egy  kicsit.  (Afanázia 
erős  szívdobogással  leste,  vájjon  elhihető  mesét  fog-e 
kitalálni?  nem  kapják-e  rajta  a  hazudságon?)  Hát  va- 
lami jóakaróm  (van  nekem  ih'en  sok)  besúgta  Afaná- 
ziának,  hogy  én  nem  vagyok  görög  hitű,  s  ennélfogva 
az  Oroszországban  dívó  törvén^-ek  szerint,  ő  vele  nem 
lehet  megesküdnöm.  (Afanázia  könnyebben  lélekzett 
fel,  ez  nemis  volt  egészen  hazugság.) 

—  Az  a  besúgó  bizonyosan  Stefánow  volt!  vágott 
közbe  Nilowné  asszony. 

—  Valószínű.  Ö  ugyan  fogságban  van,  de  czim- 
boráival  levelezhet.  Afanázia  e  felfedezésen  megijedt 
s  hozzám  jött  azzal  a  kéréssel,  hog}'  ha  csakugyan 
igaz  az,  hogy  pápista  vag3'ok,  csak  nagy  frissen  térjek 
ki  a  hitemből  s  lépjek  át  az  orthodox  vallásra.  S  ezt 
csak  oh'an  könnyű  szerrel  kívánta  tőlem,  mintha  arról 
volna  szó,  hogy  ne  húzzak  fel  a  lábamra  ezentúl  ten- 
geri kutyabőr-csizmát,  hanem  bagariát. 

Ez  még  Afanáziát  is  megnevetteté. 

— ■  Hát  én  erre  mit  mondhattam  volna  egyebet, 
mint  azt,  hogy:  »édes  angyalom,  nekem  minden  vallás 
jó,  s  szerintem  minden  ember,  a  ki  Istenfélő  és  jói- 
cselekvő,  a  maga  hite  szerint  idvezülhet,  még  ha 
(uram  bocsa!)  lutheránus  is.  De  már  én  azt  a  római 
katholikus  vallást,  a  melyben  születtem,  neveltettem, 
meg  nem  tagadom;  mert  nekem  a  hitemet  cserélni 
nem  szokásom.  Én  is  bizon3ára  idvezülni  fogok,  még 
ezen  a  földön  is,  miután  ol3'an  menn3'országgal  rokon 
védszentem  van,  mint  az  én  Afanáziám. 

E  szónál  magához  akarta  vonni  a  leán3'kát,  de  az 
jól  játszotta  a  durczást  s  elrántotta  tőle  a  kezét. 

—  Hát  csak  nem  hag3'ta  en3-elegve  elütni  a  val- 
lási kérdést,  —  komol3'an  exorczizálni  kezdett,    hogy 

miért  tagadok  meg-  tőle  olyan  csekély  áldozatot,  a  mi 
nekem  semmibe  sem  kerül?  Ekkor  aztán  én  is  a  sar- 
kamra álltam,  hog}^  dehogy  nem  kerül!  én  bizony  a 
százhatvannapi  böjtöt,  a  mire  az  orosz  igazhitű  kö- 
telezve van,  el  nem  vállalom,  s  különösen  a  negyven- 
napi olajos  babot  be  nem  veszi  a  természetem.  — 
Erre  ő  aztán  ákácziózuskodni  kezdett,  hogy  ha  ki 
nem  térek,  akkor  az  egybekelésünkből  nem  lesz  semmi. 
—  Erre  én  is  hirtelen  szóval  azt  találtam  felelni,  hogy 
»hát  akkor  drága  kincsem,  szépen  meghalhatunk,  a 
nélkül,  hogy  egymásnak  szemére  vethetnénk  valamit. « 
Erre  ő  aztán  eg3^szerre  hozzáfogott  az  egereket  meg- 
itatni, olyan  sírást  követett  el,  hogy  a  martyroknak.  a 
szíve  is  megesett  volna  rajta.  Ma  egy  kissé  mégis 
kiengesztelődött,  s  nem  fenyeget  olyan  nagyon  a  po- 
kollal. 

Afanázia  jól  tudta  játszani  az  engesztelékeny  duz- 
zogót. 

—  Hát  az  én  könnyeim  csak  egeret  itatni  valók? 
Hanem    Nilowné    asszonyság    egészen    komolyan 

vette  az   esetet,   s   üdvös  leczkét   tartott  a  leányának. 

—  De  minek  ártod  te  magad  vallásos  ügyekbe? 
Mit  értesz  te  ahoz?  Nem  bízták  azt  együgyű  fehér- 
személyekre. Én  úgy  tudom,  hogy  az  ország  törvényei 
szerint  csak  az  igazhitű  férfinak  nem  szabad  eretnek 
leányt,  áttérés  nélkül,  feleségül  venni;  de  a  leány 
ahoz  mehet,  a  ki  veszi.  Aztán  kérdi  is  az  archiman- 
drita,  mikor  összeesket  benneteket,  hogy  mi  vallása 
van  Sámuelovics  Ágostnak?  Lefizeti  a  markába  a  tizen- 
két imperiált,  s  úgy  megáldja  érte,  mintha  legjobb 
híve  volna.  Nekem  e  miatt  többet  ne  sírj.  Verd  ki 
a  bolondságot  a  fejedből.  Lehet  az  ember  boldog  a 
mellett,  hogy  a  férje  más  valláson  van.  Lám,  én  is 
titokban  mindig  az  edinburgi  imádságos  kön3'vemböl 

imádkozom.  E  miatt  az  uraddal  össze  ne  veszszél, 
mert  ha  ezen  belekötsz,  s  aztán  jól  megver,  én  hoz- 
zám hiába  szaladsz,  én  pártodat  nem  fogom. 

Benyovszky  égre-földre  esküdött,  hogy  ö  ugyan 
soha  a  keze  szelével  sem  fogja  meglegyinteni  a  sze- 
relmesét. 

—  No  no!  Nilow  úr  is  éppen  így  esküdözött  ne- 
kem, mikor  jegyben  járt  velem. 

—  Remélem,  hogy  meg  is  tartotta. 

—  Nem  mindennap. '  No  most  itt  hagyom  magát 
Afanáziával.  Aztán  a  mennyországról,  meg  a  pokolról 
ne  beszéljenek.  —  Hanem,  ha  majd  hazakerül,  taná- 
csolom, hogy  annak  a  gonosz  besugdosó  Stefánownak 
valami  jó  flastromot  rakjon  a  hátára. 

Benyovszky  aztán  egyedül  maradt  Afanáziával  s 
nem  beszéltek  se  pokolról,  se  mennyországról,  csak 
arról  a  szép  világról,  a  melyben  élni  fognak  majdan, 
ha  sikerűi  a  kiszabadulási  tervük. 

Hazatérett  aztán  csakugyan  felkereste  Benyovszky 
Stefánowot.  A  szerencsétlen  ember  a  hagymáz  vál- 
ságos pontján  volt.  Benyovszky  segített  Medernek 
spanyollégy-flastromot  készíteni,  azt  rakták  a  hátára. 


HUSZONNYOLCZADIK  FEJEZET. 


„A  SZERELEM  SÖTÉT  VEREM." 


Azon  időben,  mely  Benyovszkyt  Kamcsatkában 
találta,  nagyszerű  város  lehetett  Bolsereczk.  A.  tar- 
tomány székhelye  volt,  kormám^zati  központtal,  erő- 
sített vára,  ágyús  sánczokkal  védett  világító  tornya; 
a  Bolsa-folyam  kiszélesített  medrében  egész  kereske- 
delmi hajóraj  számára  való  kikötője ;  nagy  temploma, 
mely  ezer  embert  volt  képes  befogadni,  telefestve 
hajótöréstől  megszabadult  hajósok  fogadalmi  képeivel, 
és  görög  szentekkel;  a  város  utczáin  gazdag  keres- 
kedők házai  egymással  sorakozva,  a  piaczon  tanácsház ; 


3l6  GRÓF  BÉNYOVSZKY  MÓRICZ. 

hivatalos  épületek,  nagyszerű  raktárak  kereskedelmi 
árúk  számára,  mások  a  füstölt  halnak,  a  pálinkás 
hordóknak,  a  lisztnek,  a  czet-olajnak,  a  piacz  közepén 
a  bazár,  melynek  bolt-odúiban  khinai  árúczikkeket 
csereberéltek  vadász-zsákmányért,  pénzbeváltók  szobái, 
pogácsa  és  kvasz  italárulók  sátrai,  nagy  volt  a  for- 
galmi zaj,  —  Ma  már  mind  ebből  nincsen  semmi. 
A  várfalak  bedűltek,  a  világító  torony  leroskadt,  az 
öblöt  betöltötte  a  folyam  kavicscsal ;  a  kereskedők 
házsorai  eltűntek,  se  raktár,  se  bazár  nincsen  többé. 
—  A  kormány  egy  új  várost  építtetett  a  tengerpartra,  s 
azt  nevezte  ki  Kamcsatka  fővárosának,  Petropawlowszk 
névvel,  az  egész  élet  odavándorolt  Bolsereczkböl. 

(Ennek  a  Petropawlowszknak  a  történetéből  is  ér- 
demes ide  egy  adatot  feljegyeznünk.  Benj'ovszk}'  ide- 
jében még  ott  puszta  tér  volt,  azóta  nagy  emporium 
emelkedett  az  öböl  körűi  s  a  térképen  kettős  karika 
mutatja,  hogy  az  ott  »föváros.«  —  Mikor  a  híres  keleti 
háborúban  Anglia,  Frankhon,  Törökország  és  Sárdinia 
egyesűit  haderejeikkel  támadták  meg  az  északi  kolosz- 
szust,  nagy  tanakodásnak  eredtek,  hogy  micsoda  por- 
czikáját  vágják  le  neki?  Lengyelországot  nem  lehet, 
mert  az  a  neutrális  hatalmaknak  fog  fájni.  Végre 
megállapodtak  abban,  hogy  levágják  a  medvének  a 
farkát,  s  elküldtek  egy  angol,  meg  egy  franczia  admi- 
rálist hatalmas  hajóhaddal  a  khinai  tengerekre,  hogy 
vegyék  el  Oroszországtól  —  Kamcsatkát.  Ez  ellen 
nem  fog  Európa  protestálni !  A  két  admirál  aztán  ha- 
talmas Armstrong  ág3'^úival  tönkre  lövette  a  petro- 
pawlowszki  kikötő  védelmére  szolgáló  vaságyúkat,  és 
rozsdás  'mozsarakat  s  partra  szállítá  a  hódító  csapa- 
tokat, melyek  diadalérzettel  rohantak  a  védműveitöl 
megfosztott  városra.  Ott  azonban  a  kozákok  olyan 
gorombán  fogadták  a  támadó  franczia  és  angol  csapa- 

tokát,  hogy  azok  hanyatthomlok  rohantak  a  dereg- 
lyéikhez vissza,  sőt  egy  eltévedt  csapat  a  meredek 
sziklapárkányról  ugrált  le  a  tengerbe.  Az  admirális 
urak  aztán  visszatértek,  azzal  a  jelentéssel,  hogy  nem 
lehet  a  medvének  a  farkát  levágni,  mert  nincs  neki.) 

BolsereczkbŐl  most  már  csak  a  hajdani  kozák 
város  áll  fenn,  ugyanolyan  állapotban,  a  minőben  száz- 
ötven év  előtt  volt,  a  rendetlenül  elszórt  házakat  úgy 
eltakarja  a  szibériai  fűzfa-bozót,  nyír  és  fenyő,  hogy 
messziről  csak  a  füst  árulja  el,  hogy  ott  város  van, 
nem  erdő.  Benyovszky  idejében  is  rossz  hírben  állt 
ez  a  városrész.  —  Tisztességes  ember  nem  igen  láto- 
gatott el  bele;  s  ha  ottjárt,  nem  dicsekedett  vele  oda- 
haza. A  kozákok  szép  neme  nem  volt  szalonképesnek 
elismerve.  Talán  titokban,  lámpás  nélkül  annál  többen 
látogatták  a  bozót  közé  rejtett  házakat,  olyan  előkelő 
urak  is,  a  kikről  az  ember  il3^esmit  fel  sem  tenne. 

Ilyen  úr  volt  a  többek  között  Izmailoíf  is,  a  kor- 
látnok  unokaöcscse,  aztán  meg  Kuzneczow,  a  Be- 
nyovszky barátja,  a  gazdag  szőrme-kereskedő.  Mind 
a  ketten  egy  leányba  voltak  szerelmesek:  a  Kuznin 
szotnik  húgába,  a  bogárszemű  Katinkába. 

A  szép  Katinka  nem  volt  kegyetlen  szívű,  meg- 
hallgatta mind  a  kettőt.  Izmailoífnak  szép  csengő  szava 
volt,  de  Kuzneczownak  még  szebben  csengők  a  rubelei. 

Egyikén  azoknak  a  ködös  hóolvadási  napoknak, 
a  melyek  április  elejével  beköszöntöttek,  IzmailoíF 
uram  elbandukolt  a  kozák  fertályba  s  rátalált  lámpás 
nélkül  a  Kuznin  házára.  Szokás  szerint  átvetette  magát 
a  kerítésen.  A  kozák  nem  volt  otthon,  harácsot  szedni 
járt,  s  így  a  kutyái  sem  voltak  az  udvarban,  nem  ugat- 
hatták meg  a  lopva  látogatót.  A  hajlék  ajtaját  bezárva 
találta,  a  szobában  azonban  beszédet  hallott,  férfi  és 
nő    szavait.     Felmászott    a    háztetőre,    s    bekémlelt   a 

kürtön  keresztül.  Látnia  nem  lehetett  a  kandallóból 
feltóduló  füst  miatt,  de  hallás  után  megismerheté  a 
beszélőket.     Kuzneczow  beszélt  a  szép  Katinkával. 

—  Valami  zörög  odafenn  a  hiúban,  monda  a 
férfi. 

—  A  jégmadarak  szállnak  meg  a  tetőn  éjszakára, 
nj'ugtatá  meg  a  leány. 

—  Kimegyek.     Közéjük  lövök. 

—  Ejnye!  Még  a  madárra  is  féltékeny  vag}'?' 

—  Mindenre  én,  a  ki  csak  hozzád  közelít.  Azt 
gondolod,  itt  hagylak,  ha  elmegyek? 

-^  Ug3'an  hová  vinnél? 

—  Európába,  ott  feleségül  veszlek. 

—  Messze  van  az,  nem  találsz  te  oda  soha. 

—  De  odatalálok,  mert  a  Sámuelovics  fogja  az 
utat  keresni. 

—  Nem  mehetek  ám  én  férjhez,  mert  se  mátka- 
tálam, se  kelengyém:  szegény  leány  vagyok. 

—  Azt  is  mind  ád  neked  a  Sámuelovics,  ha  csak 
egy  szót  szólok  neki,  olyan  becses  személy  vagyok 
én  előtte. 

A  többit  aztán  nem  hallhatá  Izmailoff,  olyan  lassú 
suttogásba  ment  át.  Csak  egy  pár  hangos  csóknak 
a  hangját  vehette  még  ki,  a  mi  igen  érthető  kommen- 
tár a  fejezethez. 

Majd  megvette  a  hideg  a  háztetőn  leskelődés 
alatt,  a  míg  vetélytársa  búcsút  vett  és  odább  ment. 
Nem  merte  megtámadni,  mert  annál  puska  volt;  ha- 
nem a  mint  ennek  a  léptei  elhangzottak  a  ropogó 
hóban,  lecsúszott  a  háztetőről,  berúgta  az  ajtót  s  be- 
rontott az  egyedül  maradt  leányhoz. 

—  Hát  te,  világ  virága!  szökni  készülsz  ezzel  az 
irhabör-szedővel !  Kelengye  kell  neked  úg3-e?  Majd 
ád  a  Sámuelovics  Ágost!  Útra  akarsz  kelni  Európába? 

Majd  elvisz  a  Samuelovics  Ágost!  No  hát  majd  a 
lakodalmatokon  én  leszek  a  násznagy !  A  vőlegényed- 
nek majd  én  szerzek  útlevelet  az  ólombányákba; 
neked  pedig  megkötöm  a  koszorúdat  bogáncs-kóróból. 
A  Samuelovics  uramat  meg  majd  megtanítom,  hogyan 
kell  hajótörést  szenvedni  száraz  földön?  Megálljatok! 

Azzal  elrohant,  pogányúl  káromkodva. 

Katinka  úgy  meg  volt  rémülve,  hogy  senkinek 
sem  mert  szólni  erről  az  esetről. 

Izmailoíf  azonban  nem  futhatott  ezzel  a  hírrel 
€g3^enesen  a  korlátnok  nagybátyjához,  mert  attól  majd 
kikapott  volna  a  szép  kozák  leánynyal  való  ismeret- 
ségért, bizonyosan  elkergették  volna  Bolsereczkből, 
hanem  más  útat-módot  keresett  vetélytársa  megron- 
tására. 

Mint  már  Stefánow  Hyppolit  Pánow  előtt  elárulá, 
voltak  ők  valami  tizen,  külön  pártot  támasztó  össze- 
esküvők, azok  közé  tartozott  Boscarew  és  Zablikow ; 
Izmailoff  is  hozzájuk  szított.  Ezeknek  a  tervük  volt 
a  jégolvadás  alkalmával  egy  dereglyére  felkapni  s 
kiki  a  maga  kiszemelt  kedvesét  elragadva,  azokkal 
a  Kurili-szigetekre  menekülni.  Stefánownak  volt  Ígérve 
Afanázia,  Izmailoffnak  Katinka.  Ez  nem  lehetett  első 
ilyenféle  kaland  Kamcsatkában,  mint  Benyovszky  ké- 
sőbbi emlékirataiból  meg  fogjuk  tudni;  azok  a  szigetek 
már  akkor  is  egész  telepeket  képeztek  ilyen  odaszök- 
dösött kalandorokból,  kik  ott  saját  főnökeik  alatt  a 
maguk  kényére  éltek,  s  fittyet  hánytak  az  egész  orosz 
hatalomnak. 

Izmailoíf  sietett  a  két  czimboráját,  Boscarewet  és 
Zablikowot  felkeresni.  EÍlő  dühében,  a  mit  szerelem- 
féltése szított,  arra  ösztönözte  őket,  hogy  jöjjenek  vele 
azonnal  a  korlátnokhoz,  Benyovszky  fondorlatát  fel- 
jelenteni. 

—  Azt  nem  tesszük,  monda  Boscarew,  mert  akkor 
Sámuelovicscsal  együtt  számos  jó  pajtásunkat  tennők 
szerencsétlenné,  a  kik  egyikünknek  sem  vétettek. 

—  Azonkívül  is,  tévé  hozzá  Zablikow,  mi  még 
most  sokkal  kevesebbet  tudunk,  minthogy  valami  bizo- 
nyossal tudnók  elvádolni  Sámuelovicsot.  Mikor  jelent- 
keztünk nála,  óvatos  volt  a  róka,  azt  mondta,  egy- 
előre nem  vesz  föl;  de  tartsuk  magunkat  a  közelben. 
Mi  aztán  összebarátkoztunk  Stefánowval,  attól  csak 
annyit  tudtunk  meg,  hogy  Sámuelovics  valamit  tervez, 
a  minek  Kamcsatkából  megszökés  lesz  a  vége.  De 
hogy  merre  és  mi  módon?  azt  még  ö  sem  tudta. 
Ekkor  Sámuelovics  nagy  hirtelen  elfogatta  Stefílnowot, 
s  azt  most  az  alatt  az  ürügy  alatt,  hogy  beteg,  be- 
zárva tartja.  Hogy  mit  főztek  ki  azóta?  nem  lehet 
megtudni. 

—  Járjatok  utána.  Beszéljetek  valakivel  az  össze- 
esküvők közül,  a  ki  be  van  avatva. 

A  két  czimbora  Izmailoífval  együtt  ekkor  elment 
Báturinhoz,  s  azt  iparkodott  körülvenni,  hogy  szép 
szerével  kitudja  tőle  a  szökési  tervet.' 

Báturin  kitudott  bújni  a  kérdezősködéseik  alól, 
itatni  kezdték,  akkor  úgy  tette  magát,  mintha  részeg 
volna,  ledűlt  az  asztal  alá. 

—  Ejh!  ettől  semmit  sem  tudunk  meg,  súgá  Bos- 
carew a  társának,  mert  ez  Sámuelovicsnak  hű  kutyája; 
keressünk  más  szajkót,  a  ki  beszél. 

Azzal  otthagyták  az  asztal  alatt. 

Báturin  azonban  nem  volt  részeg,  a  mint  ez  a 
három  czinkos  eltávozott,  feltápászkodék  és  sietve  fel- 
kérésé Chrustiewet,  közölve  vele  az  aggodalmát,  hogy 
ez  a  három  ficzkó  nem  jóban  töri  a  fejét. 

Erre  Chrustiew,  Báturin  és  Pánow  együtt  Be- 
nyovszkyhoz  mentek,    a  rejtélyes  dolgot   feljelenteni. 

—  Itt  megint  valami  asszonyféle  támasztja  a  bajt. 
Van-e  Izmailoffnak  valami  kedvese  Bolsereczkben. 

—  Van,  jól  ismerem,  monda  Chrustiew,  a  Kuznin 
kozák  húga,  a  »szemök«  Katinka.  így  híják  a  nagy 
bagoly-szemeiért. 

—  S  vájjon  közülünk  valakinek  nem  világítanak 
a  sötétben  ugyanezek  a  bagolyszemek? 

—  De  igen.  Kuzneczow  jár  utána,  el  is  venné, 
ha  a  leánynak  kelengyéje  volna. 

—  Akkor  már  tudom,  honnan  támad  ez  a  szél? 
Kuzneczow  beszélt  valamit  a  leánynak,  s  a  leány  el- 
mondta Izmailoífnak. 

—  És  Izmailoíf  elmondta  azóta  nagybátyjának  a 
korlátnoknak. 

—  Eredj  rögtön  a  leányhoz,  és  mondd  meg  neki 
az  én  nevemben,  hogy  én  rögtön  adok  neki  ezer 
rubelt  kelengyére,  ha  Kuzneczownak  kezet  ád,  az  őt 
el  fogja  vinni  Ochoczkba,  s  ott  megesküszik  vele,  s 
ottmaradnak.  Itt  nem  engedné  meg  neki  az  előkelő 
társaság,  hogy  egy  kozák  leányt  vegyen  nőül.  Én 
magam  az  alatt  felmegyek  a  korlátnokhoz,  s  kipuha- 
tolom nála,  hogy  fecsegett-e  előtte  Izmailoíf  valamit 
a  terveinkről. 

— •  Csak  nem  ment  el  az  eszed?  Hogy  a  medve 
barlangjába  belépj.  Hiszen  ha  megtörtént  az  árulás, 
rögtön  letartóztatnak. 

—  Te  csak  a  magad  dolga  után  láss,  engemet 
ne  félts.  Még  nincs  megöntve  az  a  golyó,  mely  en- 
gemet megöl.  —  Értesítsd  az  itelmen  czimbora  által 
Csurint  is  a  hajón,  és  Kuzneczowot.  —  Most  ketten 
kétfelé. 

Chrustiew  sietett  a  kozák  negyedbe,  Kuznin  Katin- 
kához, Benyovszky  pedig  fel  a  várba.  Útközben  betért 
Nilowékhoz,  a  kiket  nagy  szomorúságban  talált.  Nilow 

Úr  kegyetlen  bélgörcsökben  nyavalygott,  úgy  látszik 
ez  helyi  betegség  Kamcsatkában;  Benyovszky  mindig 
magával  hordta  annak  az  ellenszerét,  a  mit  Meder 
készített  a  számára:  az  aloés  festvényt,  abból  adott 
be  egy  pohár  pálinkában  Nilow  úrnak  egy  adagot, 
a  mitől  az  rögtön  jobban  érezte  magát,  köszönte  szé- 
pen az  orvosi  segélyt,  s  kért  még  eg}^  adagot  abból  a 
jó  gyógyszerből.  Ezeket  megvigasztalva,  sietett  le  a 
korlátnok  hivatalába. 

A  főurat  otthon  találta,  s  a  mint  az  arczára  te- 
kintett, egyszerre  észrevette  azon  azt  a  baljóslatú 
feszességet,  melynek  az  okára  könnyű  volt  rátalálni. 
Ugy  tett,  mintha  nem  sejtene  semmit.  A  messzelátó 
tervek  te-  s  tú-barátokká  tették  őket,  használta  a  bizal- 
maskodást. 

—  Éppen  most  jöttem  a  kormányzóéktól,  szegény 
apósom  nagy  kólikában  szenvedett.  Rögtön  adtam 
be  neki  az  aloés  tinkturámból,  attól  megkönnyebbült 
azonnal. 

—  Nagy  bizalommal  kell  hozzád  lenni  az  öregnek, 
monda  a  korlátnok,  hogy  bevette  a  kezedből  az  orvos- 
ságot. 

—  Te  talán  nem  vennéd  be  tőlem  a  mediczinát? 

—  Bizony  bajosan. 

—  Remélem,  hogy  csak  az  orvosi  tudományom- 
ban kételkedel,  de  nem  a  becsületességemben? 

—  Oh  nem!  Nagyon  jól  tudom,  hogy  te  még 
az  ellenségeddel  sem  tudnál  mérget  itatni. 

Azt  a  » nagyon  jól  tudom«  szót  erősen  megnyomta 
a  főúr;  mintha  sejtetné,  hogy  a  Stefánowval  történt 
dolog  nem  titok  előtte. 

Benyovszky  azt  felelte  rá,  hogy  » azokkal,  a  kik- 
nek annyi  hálával  tartozom,  bizonyára  csak  jót  akar- 
hatok.« 

—  Magam  is  azt  remélem.  De  mégis  szeretném 
megtudni  tőled,  hogy  mi  ismeretséged  van  neked 
azzal  a  Kuzneczowval? 

—  A  Kuzneczowval?  Az  egy  igen  jó  hitelű  szabad 
kereskedő,  a  ki  a  kormányzónál  nagy  grácziában  áll. 
O  kisérte  a  keg3^elmes  urat  az  egész  kamcsatkai  kőr- 
útjában. 

—  Azonban  mikor  az  a  katonákkal  való  össze- 
koczódás  volt  a  száműzöttek  telepén,  Kuzneczowot  a 
te  házadból  látták  kilépni  s  a  pajtásaid  közé  elegyedni 
- —  még  pedig  puskával  a  kezében. 

—  Hát  akkor  éppen  én  rendeltem  oda  Kuzne- 
czowot, megtudva,  hogy  ő  Csurin  kapitány  hajóján 
Ochoczkba  készül,  hogy  vásároljon  be  ott  a  lopatkai 
földmíves  telepünk  számára  hatszáz  csetwert  khinai 
vetőmag-árpát ;  azért  hozott  magával  puskát,  mert  nagy 
pénzösszeget  kellett  magával  vinnie. 

Ekkor  a  főúr  az  ajtó  elé  állva  s  azt  a  hátával  be- 
támasztva így  szólt  Benyovszkyhoz. 

—  Azt  mondják  pedig,  hogy  ugyanazon  a  hajón 
te  is  el  akarsz  szökni  Kamcsatkából,  valamennyi  szám- 
űzött társaddal  együtt. 

Más  rendes  ember  az  ilyen  szóra  halálsápadt  lett 
^^olna,  Benyovszky  nagyot  nevetett  rá. 

—  Ezt  Izmailoff  unokaöcséd  beszélte  neked, 
úgy-e? 

—  Igenis,  Izmailoflf  beszélte.  És  hivatkozott  Bos- 
carew  és  Zablikow  tanúkra, 

—  No  hát  majd  én  elmondom  neked  az  egész 
szökési  tervet,  úgy  a  hogy  valósággal  kovácsolva  van. 
Ismered  a  kozáknegyedből  a  szép  Kuznin  Katinkát? 
No  hogyne  ismernéd?  azt  a  bagoly-szeműt?  Éhez 
járogat  a  te  kedves  unokaöcséd,  Izmailoff, 

—  No  az  szép  dolog  volna! 

21* 

—  Azt  természetesen  nem  remélheti  az  öcséd, 
hogy  te  bele  fogsz  egyezni,  hogy  ilyen  aljas  sorsból 
való  leányt  nőül  vegyen ;  annálfogva  összebeszélt  Bos- 
carewvel,  Zablikowval  és  Stefánowval,  hogy  a  mint 
a  jég  felolvad,  a  folyó  felszabadul,  elragadják  a  szép 
Katinkát  Izmailoíf  számára,  Afanáziát  pedig  Stefánow- 
nak,  s  aztán  a  prédájukkal  elmenekülnek  a  Kurili- 
szigetekre,  s  beállnak  az  ottani  szabad  vadászok  tár- 
saságába. Én  a  magam  Afanáziáját  megvédtem  e 
gyalázatos  terv  ellen,  az  által,  hogy  Stefánowot  el- 
fogattam: ő  kivallott  mindent.  Nem  akartam  zajt 
ütni  a  dologból.  Csupán  a  »te«  irántad  való  tekintet- 
ből. Megakartalak  a  szégyentől  kímélni.  Ezért  rá- 
vettem Kuzneczovvot,  hogy  vegye  feleségül  a  Kuznin 
Katinkát  s  költözzék  el  vele  Ochoczkba.  Én  Ígértem 
a  leánynak  ezer  rubelt  kelengyéül,  ha  Kuzneczowhoz 
nőül  megy.  íme  ez  a  nagy  szökési  terv,  annak  a 
vezére  a  te  öcséd,  a  ki  most  elvesztene  engem  egy 
kanál  vízben,  a  miért  a  szeretőjétől  megfosztottam. 
A  te  családod  becsületéért  tettem. 

Most  már  a  korlátnok  arcza  lett  sápadt  a  dühtől. 

—  Ha  én  erről  meggyőződhetném! 

—  Nem  kívánom,  hogy  nekem  higj'j,  de  ám  hi- 
vasd ide  az  érdekelt  feleket.  Ott  van  a  hajóján  Csurin, 
Kuzneczow,  s  otthon  található  a  Kuznin  húga  is.  Be- 
szélj velük,  elmondják  a  dolgot. 

—  No  ha  ez  igaz,  a  mit  elbeszéltél,  fényes  elég- 
tételt fogok  neked  szolgáltatni!  monda  a  korlátnok. 
Rögtön  hivatom  a  kapitányt,  meg  azt  a  leányt.  Addig 
kérlek,  légy  szíves  átsétálni  a  harmadik  szobába  s 
elvárni  a  végét.  Nem  azért,  mintha  attól  tartanék, 
hogy  kiszalasztalak  a  kezem  közül,  ha  beletörik  a 
késed,  hanem  hogy  közelben  légy,  a  mikor  igazságot 
szolgáltatok.  Ott  találod  a  szobában  az  öcsémet.  Izmai- 

loíFot  éppen.  Üljetek  le  sakkozni.  Ne  játszál  vele 
nagy  pénzben,  mert  az  én  erszényem  bánja,  ha  veszt. 

Ez  a  nyájas  marasztalás  hasonlított  a  letartózta- 
táshoz. 

Benyovszky  átment  a  harmadik  szobába  s  ott  ta- 
lálta Izmailoffot, 

Benyovszkynál  nem  volt  semmi  fegyver,  Izmailoíf 
pedig  el  volt  látva  karddal  és  pisztolyokkal.  —  Mikor 
Benyovszkyt  meglátta,  azzal  a  kérkedő  dölyífel  fogadta, 
mel}^  a  biztos  diadalt  jelzi. 

—  Nagybátyád  itt  marasztott  ebéden,  monda  Be- 
nyovszky, s  addig  rámbízta,  hogy  sakkozzam  veled. 
Ha  nincs  ellenedre. 

—  Sőt  igen  szívesen,  veled  Sámuelovics  Ágost 
»ma«  akármilyen  nagy  bőrben! 

—  Elég  lesz  egy  pár  bunda-keztyűben  is. 
Azzal  leültek   egymással   szemben,  felállították  a 

sakkfigurákat  s  elkezdtek  játszani. 

A  sakkjáték  alatt  lehet  az  embernek  mindenfelé 
figyelni.  Hallható  volt,  hogy  vágtatnak  tova  s  hogy 
érkeznek  vissza  a  csörgős  szánok.  Az  egyiknek  a 
megérkezténél  a  vártán  álló  hat  kozák  egyszerre  han- 
goztatja a  tisztelgő  szókat:  —  (most  a  kapitány  jött!) 
a  második  szán  megérkeztére  pajkos  beszéd  hangzik 
a  kozákok  közt,  (ez  a  bagolyszemű  Katinka  üdvöz- 
lése.) 

Benyovszkynak  csakugyan  másfelé  volt  a  fig3^elme. 
A  két  bezárt  ajtón  keresztül  is  áthatott  egy-egy  han- 
gosabban  kiejtett  szó,  a  miből  sejteni  lehetett  az  érte- 
kezés tartalmát.  Szórakozottan  játszott.  Ellenfele  sok 
előnyt  vívott  ki  vele  szemben.  Izmailoíf  a  játék  vége 
felé  már  minden  tisztjét  elszedte;  Benyovszkynak  nem 
volt  csak  három  parasztja,  míg  ellenfelének  tornya  és 
ugrója  is  volt. 

—  Ezt  a  játszmát  elvesztetted  szépen,  Sámuelovics 
Ágost,  monda  gúnyos  kérkedéssel  Izmailoff. 

—  Meg  lehet  ezt  még  nyerni    három    paraszttal. 

—  Szeretném  azt  látni! 

Benyovszky  aztán  megmutatta  neki,  hogy  mit  tud. 
Két  húzás  után  »királ\'nét  csinált. « 

Az  ajtók  egymásután  nyikorogtak,  a  belső  ajtó 
előtt  két  puska-agy  zörrenése  hangzott. 

—  Most  jön  az  én  mesterhúzásom,  Sámuelovics 
Ágost,  monda  Izmailoff  hetvenkedőn.  A  mitől  egy- 
szerre sakkmatt  vagy! 

Az  ajtó  felnyílt,  belépett  rajta  a  korlátnok ;  a  háta 
mögött  állt  két  kozák,  puskával. 

A  korlátnok  azonban  nem  Benyovszky  felé  lépett, 
hanem  Izmailoífra  mutatott. 

—  Fogjátok  meg  ezt  a  ficzkót !  vigyétek  ki  rögtön 
a  szánkójába,  meg  nem  álltok  vele  Verchney-Osztrogig. 
És  te  semmirekellő  gézengúz,  ha  még  egyszer  Bol- 
sereczkben  megmered  mutatni  a  pofádat,  hát  majd 
adok  én  neked  »bagolyszemü  kozák  leányt, «  hogy 
lesz  rajta  mit  czepelni  a  két  lábadnak!  Takarodj  előlem. 

Izmailoff  csak  elmeredt  az  ámulattól. 
S  Benyovszky    olyan   malicziózus   volt,   hogy  ezt 
monda  neki: 

—  No  hát  Izmailoff  barátom,  úgy-e  hogy  meg 
lehet  három  paraszttal  is  nyerni  a  játszmát? 

A  kozákok  kihúzták-vonták  a  szobából  Izmailoífot, 
a  kinek  megállt  az  esze  e  nem  várt  fordulaton. 

A  korlátnok  pedig  egész  szivélyességgel  lépett 
oda  Benyovszkyhoz,  mind  a  két  kezét  szorításra 
nyújtva  eléje. 

—  Megbocsáss  drága  barátom,  hogy  kétkedni 
tudtam  a  becsületességedben.  Te  valóban  az  én  csa- 
ládi becsületemet  mentéd   meg  soha  le  nem  mosható 

szégyenfolttól.  Engedd  meg  kérlek,  hogy  azt  az  ezer 
rubelt,  a  mit  te  adtál  kelengyéül  ennek  a  kozák  fehér- 
cselédnek, megtéríthessem  neked. 

—  Semmi  esetre  sem  fogadom  el.  Én  ezt  az 
egész  dolgot  titokban  tettem,  a  te  irántad  való  barát- 
ságból és  becsülésböl.  Ha  mások  ki  nem  fecsegik, 
soha  sem  jut  tudomásodra.  Most  már  megtudtad,  s 
ha  bír  előtted  a  barátságom  valami  értékkel,  akkor 
nem  fogod  azt  nekem  visszafizetni. 

A  korlátnok  keblére  zárta  a  nemeslelkű  jó  barátot, 
esküdve,  hogy  soha  sem  fog  lelkében  helyet  adni 
semmi  gonosz  gyanakodásnak  ellene,  s  mint  eddig, 
úgy  ezutánra  is  a  leghívebb  barátjának  és  előmozdí- 
tójának fogja  őt  tartani. 

A  jó  Izmailoffot  pedig  már  vitték  a  kutyák  a 
hepe-hupás  szánúton  a  hegyek  felé,  még  csak  búcsút 
sem  vehetett  senkitől 

De  itt  maradt  még:  Boscarew  és  Zablikow! 


HUSZONKILENGZEDIK  FEJEZET. 

BOSCAREW  ÉS  ZABLIKOW. 


Benyovszky  tudta  jól,  hogy  ennek  a  sakkjátéknak 
még  nincs  vége.  Izmailoffnak  is  van  még  két  pa- 
rasztja: Boscarew  és  Zablikow.  Azokat  a  vérig 
bosszantott  szerelmes  újra  mozgásba  fogja  hozni,  a 
mint  Verchney-Osztrogba  megérkezik.  A  kisérő  ko- 
zákok elhozzák  a  levelét  a  két  czimborának  s  azok 
folj'tatni  fogják  az  áskálódást. 

Úgy  látszik  azonban,  hogy  Izmailoíf  még  addig 
sem  halogatá  a  megtorlást,  a  míg  Verchney-Osztrogba 
megérkezik,   hanem  még   valami  közbeeső  állomásról 

írt  levelet  az  ittmaradt  pajtásának;  mert  már  három 
nappal  később  tudata  Báturin,  hogy  Boscarew  és  Zab- 
likow  levelet  írtak  Stefánowhoz,  s  annak  a  kézbesí- 
tését egy  itelmen  nőre  bízták. 

Az  összeesküvőknek  jól  szervezett  titkos  rend- 
őrségük lehetett,  mindent  megtudtak  jókor.  Izmailoff 
czimboráira  felügyelt  Báturin,  Stefánowra  a  rokona 
Pánow,  a  kormányzó  körül  történtekről  értesíté  Be- 
nyovszkyt  Afanázia. 

Stefánow  még  mindig  betegen  feküdt.  Ezt  az 
erőteljes,  vérgazdag  termetet  úgy  le  tudta  törni  a  hagy- 
máz,  melyet  féktelen  szenvedélye  idézett  elő,  hogy 
napokon  át  magánkívül  volt  és  félrebeszélt.  Egész 
teste  tele  volt  már  a  hólyaghúzó  flastrom  szítta  se- 
bekkel.. Mikor  a  válságon  átesett,  s  a  baja  jobbra 
fordult,  akkor  meg  olyan  erőtlen  lett,  hogy  a  kit  forró 
lázában  három  férfi  is  alig  bírt  lefogni,  most  a  kanalat 
sem  bírta  maga  a  szájához  vinni.  Lelkileg  is  egészen 
meg  volt  törve.  Minden  látogatást  könnyekkel  köszönt 
meg.  Egy  pohár  vízért  örök  hálára  kötelezte  magát. 
—  Ilyen  állapotban  találta  őt  a  két  czinkostárs  által 
hozzáírt  levél. 

Mikor  azt  elolvasta  a  kórágyon  fekvő,  elkezdte  a 
haját  tépni  két  marokkal,  a  mi  anélkül  is  hullófélben 
volt  a  kiállt  forró  láztól  s  a  közben  ordítozott  kétség- 
beesetten. 

—  Jaj  nekem!  jaj  mindnyájatoknak!  Üss  agyon 
Pánow !  Én  vagyok  az  oka  a  romlástoknak !  Átkozott 
a  nevem !  Öljetek  meg. 

S  azzal  elkezdte  a  fejét  a  falba  verni. 

Pánow  azt  hitte,  hog}'  megint  kitört  rajta  a  de- 
lírium,' s  elkezdett  vele  ölre  kapni:  ekkor  aztán  ke- 
serves zokogásra  fakadt  a  beteg,  s  azt  nyögé,  hogy 
» olvasd  el  ezt  a  levelet. « 

Pánow  maga  is  majd  hogy  nyavalyatörötté  nem 
lett,  a  mint  a  levelet  elolvasta.  Az  a  két  ficzkó  nem 
kevesebbet  ajánlgatott  Stefánownak,  minthogy  öt  erő- 
szakkal kiszabadítják  a  börtönéből,  Benyovszkyt  pe- 
dig orozva  legyilkolják:  csak  azt  kérdezik  tőle,  hog}^ 
helyesli  e  ezt,  és  hogy  az  éj  melyik  órájában  hajtsák 
végre  ? 

—  Ölessétek  meg  ezt  a  két  embert,  Pánow!  hörgé 
a  beteg.  En  nyomorult  minden  titkunkat  elmondtam 
nekik.  Ha  elárulják,  el  vagytok  veszve  mind.  Gyil- 
koljátok le  őket  hamar!  Én  magam  majd  fel  tudom 
akasztani  magamat. 

—  No  csak  légy  csendesen  és  ne  kapálózz!  monda 
Pánow.  Majd  ide  hívom  a  vezért,  ő  megmondja,  mit 
tegyünk. 

Benyovszky  és  a  tanácstagok  ott  voltak  a  pitvar- 
ban: csak  be  kellett  őket  szólítani. 

Ben3'0vszky  felolvasá  előttük  a  két  czimbora  le- 
velét (melyet  emlékiratai  szószerinti  szövegében  kö- 
zölnek) az  egész  társaság  folyton  növekedő  nyugta- 
lansága mellett.  Mikor  vége  volt,  Szibaew  felordított: 

—  Rögtön  le  kell  gyilkolni  a  két  gazembert! 

S  Báturin  és  Kudrin  Iván  készek  voltak  azonnal 
vele  menni,  hogy  az  orgyilkosokat  felkeressék. 

—  Meg  kell  őket  ölni!  dörmögé  maga  Pánow  is. 

—  Meg!  meg!  rebegé  kiszáradt  ajkaival  Stefánow, 
erőtlen  karját  lankadtan  ejtvie  le  maga  mellett.  Azután 
engemet. 

—  Csendesen,  barátim.  Ne  járjon  előbb  a  ke- 
zünk, mint  az  eszünk ;  monda  Benyovszky.  Ki  nyúlna 
mindjárt  a  késhez?  Ha  ezt  a  két  embert  ma  megöl- 
jük, megerősítjük  a  korlátnok  gyanúját  ellenünk,  a  ki 
Izmailofftól  tudja,  hogy  ez  a  kettő  veszedelmes  titka- 
inkat bírja.     De  nekünk  is  jobb  két  ilyen  bátor  fiatal 

tengerészt  magunknak  megnyerni,  mint  elemészteni, 
írjon  nekik  választ  Stefánow.  Világosítsa  fel  őket, 
hogy  tévednek.  Én  nem  vagyok  az  ö  ellensége.  Ké- 
pes vagy  e  levelet  írni  Stefánow? 

Erre  a  kérdésre  elkezdtek  a  beteg  szemei  ragyogni, 
sápadt  arczán  két  kerek  folt  gyulladt  ki,  lesoványult 
ajkai  mosolyogtak. 

—  Mindent  tudok,  a  mit  te  akarsz  !  Adjatok  tollat, 
papirost.     Diktáld,  mit  írjak. 

Odatoltak  eléje  egy  ülőkét  íróasztalul,  a  keze  resz- 
ketett, a  mint  a  tollat  vezette;  de  a  mint  a  név  alá- 
írására került  a  sor,  összeszedte  a  lelki  erejét  s  szép 
erőteljes  vonásokkal  írta  oda  a  Stefánow  Hyppolitot, 
hogy  rá  ismerjenek.  A  reszketős  betűkről  megtud- 
hatták, hogy  valóban  beteg.  E  levélben  megvallja  czim- 
boráinak,  hogy  Benyovszky  ellen  oktalanul  izgatta  fel 
őket.  O  neki  köszönheti,  hogy  lázadásáért  kegyelmet 
kapott:  betegségében  ő  volt  a  leghívebb  ápolója,  s  az 
egész  száműzött  társaságnak  ő  megváltó  vezére.  Azért 
kéri  őket,  hogy  semmit  el  ne  kövessenek  a  megron- 
tására, sőt  inkább  jöjjenek  ide  ö  hozzá,  a  napnak  bár- 
mely órájában.  Szabadon  jöhetnek  hozzá,  senki  sem 
tartja  őt  fogva,  csak  a  betegség.  S  ha  meg  fognak  ismer- 
kedni Sámuelovicscsal,  áldani  fogják  érte  a  sorsukat. 

Mikor  a  levelet  megírta  Stefánow,  aléltan  rogyott 
vissza  a  fekhelyére. 

Az  iratot  aztán  elküldték  a  levélhozó  itelmen 
asszony  által  a  két  czimborának. 

Éjjel  tizenegy  órakor  bekopogtatott  Pánow  Benyov- 
szky ablakán  ezzel  a  szóval:  »itt  vannak  az  embereink !« 

Benyovszky  még  csak  egy  fegyvert  sem  vett  ma- 
gához; átsietett  Stefánow  lakába. 

Két  ember  helyett  talált  ott  nyolczat.  Mind  fegy- 
verbe öltözve. 

A  beteg  Stefánow  felemelkedett  az  ágyából  s  a 
kezét  nyújtá  Ben\'ovszky  felé,  s  mikor  az  odalépett 
hozzá,  megragadta  a  kezét  mind  két  kezével  s  elhal- 
mozta azt  csókjaival.  Majd  elmondá  őszintén  mind 
azokat  a  vétkeit,  a  miket  vezére  ellen  elkövetett,  s  a 
mikért  az  neki  annyiszor  megbocsátott,  végül  arra 
kérve  öt,  hogy  a  mint  ő  neki  megtudott  bocsátani 
annyiszor;  vegye  kegyelmébe  ezeket  az  ő  többi  meg- 
tért ellenségeit  is. 

Erre  a  szóra  két  férfi  előlépett  a  többiek  közül 
megmondva   a  neveiket:    »Boscarew,«  —  »Zablikow.« 

—  Ez  órától  fogva  híveid.  Tévé  hozzá  Stefánow. 
Bízhatol  a  hűségükben. 

—  Miért  jöttetek?  kérdé  tőlük  Benyovszky. 

—  Azért,  hogy  felavatkozzunk  a  szövetségbe. 

—  Készek  vagytok-e  a  társaságunkba  lépni,  a 
nélkül  hogy  a  terveinket  ismernétek? 

—  Ismerjük  jól  a  terveiteket.  Éppen  azért  akarunk 
hozzátok  csatlakozni.  Mind  a  n3'olczan.  Jót  állunk 
eg3^másért.  Erős  meggondolás  után  határoztuk  el, 
hogy  vezérünkké  fogadjunk.  Esküdtess  fel  bennün- 
ket az  alkotmányra. 

—  Jöjjetek  vissza  majd  reggel  három  órakor. 

—  Nem!  Mi  nem  megyünk  innen  el  többet.  Itt 
akarunk  maradni  veletek.  S  a  városba  be  nem  me- 
gyünk, ha  csak  nem  hivatnak. 

—  Es  ha  hivatni  fognak? 

—  Akkor  tudni  fogjuk,  hogy  mi  a  dolgunk.  Légy 
felőlünk  nyugodt. 

Mind  a  nyolcz  fel  lett  esketve  még  abban  az 
órában.  , 

Ugyan  legfőbb  ideje  volt,  hogy  Benyovszkynak 
ez  a  szerencsés  fogás  sikerüljön:  a  katasztrófa  csak 
egy  hajszálon  függött  a  feje  fölött. 


ÉLETRAJZ.  .  333 

Másnap  reggel  fellátogatott  a  kormányzóhoz.  Nilow 
urat  igen  fanyalgó  kedvében  találta.  Kérdést  tett  hozzá, 
hogy  mi  baja? 

Erre  aztán  félig  bizalmasan  monda  Nilow  úr: 

—  Ugyan  már  képzeld  el,  mit  mesélget  nekem 
ez  a  korlátnok?  Ez  a  félbolond  azt  állítja,  hogy  te  itt 
valami  összeesküvést  koholtál  én  ellenem :  el  akarsz  fos:- 
lalni  egy  hajót  s  a  társaiddal  együtt  elszökni  Európába. 

Benyovszky  nagyot  nevetett. 

—  No  úgy-e  furcsa?  Még  azt  is  állította,  hogy 
Afanázia  is  benne  van  a  komplotban,  ő  is  egy  követ 
fúj  veletek.  Itt  előttem  mondta  a  szemébe.  Afanázia 
aztán  ki  akarta  kaparni  a  szemeit;  én  pedig  kiker- 
gettem a  szobámból.     A  csacsogó  penguin! 

Benyovszky  erre  aztán  nagy  tréfásan  elbeszélte 
Nilow  úrnak  az  egész  szerelmes  czivódást,  a  mi  Iz- 
mailoíT  és  Kuzneczow  között  támadt  a  szép  Kuznin 
Katinka  miatt:  azért  van  ez  a  nagy  harag,  meg  ez  az 
összeesküvési  mende-monda. 

Ez  a  történet  nagyon  derűit  hangulatba  hozta  a 
kormányzót. 

—  Tudtam,  hogy  valami  szerelmes  história  lap- 
pang a  zsák  fenekén!  De  hát  vak  ez  a  korlátnok, 
hogy  át  nem  lát  a  szitán.  Rögtön  híjátok  ide,  hadd 
figurázzuk  ki  érdeme  szerint. 

A  hivatott  korlátnok  nem  sokára  betoppant.  Na- 
gyon visszahőkölt,  mikor  megpillantá  Nilow  urat  és 
Benyovszkyt  egymás  mellett  ülve  s  vígan  nevetgélve. 
Benyovszky  rögtön  hozzáfogott  a  feltréfáláshoz. 

—  No  hát,  kegyelmes  uram,  szabad  gratulálnom?  — 
Mihez  ?  —  A  násznagysághoz.  —  Úgy  hallom,  hogy  már 
beleegyeztél,  hogy  Izmailoff  öcséd  elvegye  a  szép  ba- 
golyszemű Katinkát?  Igazán  derék  menyet  választottál. 
Milyen  szép  lesz,  ha  majd  vasárnap  együtt  megy  ve- 

letek  a  templomba  a  kozák  menyecske,  piros  csizmájá- 
ban, bő  bugyogójában,  s  odatérdepel  az  édes  anyád  mellé. 
A  kormányzó  rettentőket  nevetett  ezen  a  csufon- 
dárkodáson.  A  korlátnok  olyan  sárga  lett  a  méreg- 
től, mint  a  kobak. 

—  Soh'  se  tessék  tréfálózni  az  úrnak!  dadogá 
haragjában.  S  kikérek  mindenféle  komázást!  Nem  húz- 
tunk együtt  hajókötelet!  Igen  is  szemébe  mondom  az 
úrnak,  —  kendnek!  —  Sámuelovics  Ágost;  hogy  kend 
csak  egy  riha  száműzött!  A  ki  összeesküvést  forral 
és  meg  akarja  buktatni  a  kormán3't.  Sajnálom,  hogy 
eddig  is  olyan  irgalmasan  bántam  kenddel !  Nem  kel- 
lett volna  korpa  közé  keverednem!  De  most  jó  helyre 
került  kend,  aszondom!  Majd  mindjárt  előadom  én  a 
kormányzó  úrnak  a  magam  bizonyítványait,  a  mik 
után  fogadom,  hogy  vason  viszik  kendet  egyenesen 
a  börtönbe! 

—  Hahaha!    És  ezt  mind   álmodtad    czimborám. 

—  Vissza  a  czimbora  szóval!  Én  az  ön  korlát- 
nokja  vagyok!  Előttem  állva  beszéljen! 

—  No  hát  álljunk  szembe;  hát  mi  bizonyítéka 
van  én  ellenem  a  méltóságos  korlátnok  úrnak? 

—  Legelőször  is  itt  van  az  Izmailoff  levele  Verch- 
ney-Osztrogból. 

—  Azon  halat  süthet  az  úr !  Nekem  semmi  közöm 
a  kozák  panka  szeretőjének  a  dolgához.  Ha  az  úr- 
nak tetszik  összeboronálni  az  édes  kedves  öcscse 
urát  a  »szemők«  Katával:  az  izlés  dolga. 

—  Izmailoff  nem  a  kozák  leányról  beszél  ebben, 
hanem  két  férfiról,  Boscarewröl  és  Zablikowról. 

—  Hát  azokhoz  megint  hogy  jutok? 

—  Ezek  fogják  a  kend  fejére  ráolvasni,  hogy  mi- 
csoda drága  madár !  Tudják  az  egész  összeesküvés  ter- 
vét apróra.  Csak  őket  kell  elővenni.  Ezt  írja  az  Izmailoff. 

Erre  Nilow  úr  közbeszólt. 

—  Nos?  Ismered  te  ezt  a  két  embert? 

—  Rövid  találkozásból.  Egyszer  odajöttek  hozzám 
felajánlani  magukat,  hogy  vegyem  fel  őket  a  lopatkai 
telepembe.  Én  azt  feleltem  nekik,  megtudva,  hogy 
hajósok,  hogy  nekem  kapásokra  van  szükségem,  nem 
tengerészekre,  s  azzal  odább  hagytam  őket  menni. 
Annyit  tudok  felőlük,  hogy  Stefánownak  igen  hű 
czimborái;  a  ki  pedig  én  nekem  tudvalevő  okból  nagy 
ellenségem :  éppen  ez  órában  láttam  mind  a  kettőt  a 
beteg  Stefánow  látogatására  menni.  Bizonyosan  ott 
lesznek  most  is.  Ha  a  kegyelmes  úr  értük  küld,  azon- 
nal megjelenhetnek,  s  vallatóra  foghatók.  Én  előre 
is  kinyilatkoztatom,  hogy  ha  ez  a  két  ember  ellenem 
terhelő  vallomást  fog  tenni,  én  magam  fogom  a  ha- 
lál-ítéletemet megírni. 

—  Ide  hivatom  őket  mindjárt !  pattogott  a  kor- 
látnok,  kikiáltva  az  ajtón  az  őrt  álló  kozáknak.  Két 
legény  menjen  Stefánow  lakába,  hozza  ide  szánkón 
Boscarewet  és  Zablikowot.  —  Tüstént  itt  lesznek. 

Benyovszky  aztán  a  várakozási  időt  azzal  töltötte 
ki,  hogy  gunyoros  alázatossággal  térj  észté  a  korlát- 
nok  elé:  vájjon  miféle  kivégzés  nemét  válaszsza  ki  a 
maga  számára,  ha  a  tanúvallomások  után  csakugyan 
kénytelen  lesz  maga  magát  halálra  ítélni. 

» Kívánja  e  nagyméltóságod,  hogy  szegekkel  ki- 
vert hordóban  hengeregtessem  halálra,  mint  eg3'kor 
Regulus. « 

» Megelégszik  vele  nagyméltóságod,  ha  mint  Szo- 
limán szultán  az  áruló  vezérét,  mozsárban  töretem 
össze  magamat. « 

»Ha  rám  lenne  bízva,  azt  választanám,  a  mit  De 
Blois  herczeg,  hogy  egy  hordó  malváziaiba  fojtassam 
bele.« 

»De  leghíresebb  lenne,  ha  úgy  végeznének  ki, 
miként  hajdan  a  lázadó  vezért  Dózsa  Györgyöt,  tü- 
zes vas-trónusban  megsütve,  s  a  kiéheztetett  czinkos 
társak  által  fölfalatva.« 

A  kormányzó  minden  indítványnál  akkorákat  ka- 
czagott,  hogy  a  hasát  fogta  bele :  a  korlátnok  pedig 
a  pipája  csutoráját  apróra  rágta  mérgében. 

Megtelt  a  méreg  pohara  végül  azzal  a  gúnyoló- 
dásával Benyovszkynak,  melyben  a  várható  kitünte- 
tésre példálózott. 

—  Már  hiszen  ha  van  igazság  e  földön,  az  il3'en 
veszedelmes  összeesküvés  felfedezéseért  csakugyan 
meg  kell  kapni  a  korlátnok  úrnak  a  legfelsőbb  Szent- 
Wladimir-rendet,    kirakva   kamcsatkai    gyémántokkal. 

így  tesz  az,  a  ki  a  csörgő  kígyónak  a  farkára 
gázol ! 

Végre  megérkeztek  a  behívott  tanúk.  A  korlátnok 
csakhogy  az  ölében  nem  hozta  be  őket. 

—  Most  henczegj  már,  te  lázadó  főnök ! 

—  Megengedi  keg3'elmességed,  monda  Benj-ovszky 
a  kormányzónak,  hogy  addig  félrevonuljak  a  mellék- 
szobába. 

—  De  el  kell  tőle  szedni  minden  éles  eszközt, 
nehogy  öngyilkosságot  kövessen  el!  szorgalmazá  a 
korlátnok. 

Benyovszky  kiforgatta  előtte  a  zsebeit,  nincs  ben- 
nük semmi  ártószerszám.  Azzal  félrevonult  a  belső 
szobába. 

A  kormányzó  behívatta  a  két  tanút. 

—  Mélyítek  a  Boscarew?  Melyik  a  Zablikow?  — 
Jól  van !  Ide  füleljetek.  Ismeritek-e  Sámuelovics  Ágost 
nevű  urat?  (A  száműzöttet!  toldá  hozzá  a  korlátnok.) 

—  Ismerjük.  Hogyne  ismernők !  monda  Boscarew. 
Az  egész  világ  ismeri  azt. 

—  Honnan  ismeritek  ? 

—  Hát  mikor  meghallottuk,  hogy  neki  van  egy 
nagy  telepe,  a  melyen  szabaddá  lesz  minden  ember, 
felajánlottuk,  hogy  mi  is  vele  megyünk;  de  erre  ő 
nekünk  azt  felelte,  hogy  nem  használhat  bennünket, 
mert   neki   kapásokra  van   szüksége,   nem  hajósokra. 

Nilow  úr  nagyot  nézett  a  korlátnokra,  hisz  ezek 
szórói-szóra  azt  mondják,  a  mit  Benyovszky  mondott. 

—  Ejh,  ne  fecsegjetek  erről,  kiáltott  közbe  türel- 
metlenül a  korlátnok,  hanem  álljatok  elő,  mit  tudtok 
arról  a  bizonyos  megszökési  tervről? 

—  Megszö — kési — terv — ről  ?  kérdé  Boscarew  Zab- 
likowra  nézve,  s  mind  a  ketten  vonogatták  a  vállaikat, 
s  forgatták  alá  s  fel  a  tenyereiket. 

—  No  igen!  A  miről  itt  ír  a  levelében  Izmailoff. 
O  hatalmaz  fel  benneteket,  hogy  mondjatok  el  mindent. 

—  No  ha  Izmailoff  maga  parancsolja,  hát  akkor 
mondjunk  el  mindent,  monda  Zablikow. 

—  Hát  tudtok  a  szökési  tervről?  kérdé  Nilow  úr. 

—  Tudunk.  Hogyne  tudnánk !  De  mi  nem  áll- 
tunk rá. 

—  Nem  bizony!  erősíté  Boscarew. 

—  Ohó !  sürgölődék  a  korlátnok.  Ezt  a  vallomást 
mind  írásba  kell  venni.  Én  írom  a  protokollumot !  — 
S  azzal  helyet  csinált  magának  az  asztalnál  az  íráshoz. 

—  Hát  mikor  akarnak  elszökni?  kérdé  a  kor- 
mányzó. 

—  A  mint  a  jég  megindul. 

—  S  hová  akarnak  elszökni? 

—  Hát  a  Kurili-szigetekre. 

—  Micsoda  bolondokról  beszéltek  ti?  rivallt  közbe 
a  korlátnok. 

—  No  hát  az  Izmailofifról,  meg  a  maczájáról,  a 
bagolyszemű  Katiczáról,  a  kit  el  akart  szöktetni. 

Gr.  Benyovszky  M.  I.  Életrajz.  22 

—  Bolondok  vagytok ! 

A  kormányzó  nagyot  kaczagott  erre. 

—  No    csak   írja   korlátnok   úr  a  protokollumba ! 

—  írja  biz  az  ördög!  röífent  az  fel,  kirúgva  a 
széket  maga  alól  s  azzal  kiszemelve  magának  a  két 
tanú  közül  az  ártatlanabb  pofájut,  a  milyen  nagyra 
csak  feltudta  tárni  a  száját,  akkorát  rivallt  rá. 

—  Te  borjú-fóka !  Nem  arról  beszélt  az  Izmailoff. 

—  De  bizony  csak  arról  beszélt,  monda  ez,  a  leg- 
együgyübb  pofával.  ígért  nekünk  mindenféle  kincset, 
ha  vele  szökünk.  Még  azzal  is  bíztatott,  hogy  a  ke- 
gyelmes úrnak  ezt  a  szép  kékrókaprémes  bundáját 
is  ellopja  és  nekem  ajándékozza. 

—  Mit?  Ezt  az  én  bundámat! 

—  írja  csak  azt  is  protokollumba,  korlátnok  úr! 
kiálta,  kaczagását  erőszakosan  visszafojtva  a  kor- 
mányzó. 

—  Ejh!  Nem  arról  van  szó!  igazgatá  a  tanút  a 
korlátnok.  Ördög  anyját!  Nem  az  én  bundám,  meg 
az  Izmailoíf  maczája,  hanem  a  Sámuelovics  Ágost 
összeesküvése  van  a  tálban.  Mit  tudtok  a  Sámuelovics 
összeesküvéséről  ? 

Erre  mind  a  ketten  nagy  szemeket  meresztettek. 

—  No,  ne  bámuljatok  rám,  mint  két  tengeri  disznó! 
Hát  az,  a  mit  Izmailoff  ír  itt  a  levelében  ?  olvassátok  el. 

A  két  czimbora  kezébe  vette  a  levelet,  átolvasták 
külön-külön,  azután  meg  együtt,  egyik  sem  értett 
belőle  semmit. 

—  No  csak  gondolkozzatok  rajta.  Mit  tudtok  benne  ? 

—  Aha!  kiálta  fel  egyszerre  Boscarew. 

—  Az  ám!  erősíté  meg  Zablikow. 

—  Tudod,   mikor  az  Izmailoff  odajött  hozzánk. 

—  Aztán  azt  mondta,  hogy  azt  a  szegény  Stefá- 
nowot  erővel  becsukatta  a  Sámuelovics. 

—  Pedig  hát  nem  vétett  semmit,  csakhogy  éppen 
a  Benyovszk}''  Afanáziáját  akarta  elrabolni. 

—  Akkor  aztán  arra  bíztatott  bennünket,  hogy 
üssük  agyon  azt  a  Sámuelovicsot. 

—  De  mi  arra  azt  mondtuk,  hogy  hohó  uram,  mi 
nem  vagyunk  bérgyilkosok! 

—  Azután  meg  azt  rágta  a  szánkba,  hogy  jelent- 
sük fel  a  Sámuelovicsot,  hogy  összeesküvést  kohol  s 
meg  akar  szökni  a  Csurinnal,  meg  a  Kuzneczowval 
egy  hajón. 

—  De  mi  erre  azt  feleltük,  hogy  aj  aj  uram,  mi 
nem  vagyunk  hamis  tanúk ! 

—  S  most  meg  még  ránk  akarja  kenni,  hogy  ő 
hallotta  azt  mi  tőlünk,  a  mit  mi  hallottunk  ő  tőle. 

—  No  hiszen  kerüljön  csak  a  szemünk  elébe  még 
egyszer  Izmailoff  uram,  majd  megtanítjuk  a  Szent- 
Jakab  imádságára. 

Nilow  úr  most  már  epés  lett. 

— •  No  hát  mért  nem  jegyzi  ezt  is  a  protokollumba, 
korlátnok  úr? 

Az  meg  csak  félreállt  az  ablakba  és  a  bajuszát 
rágta. 

—  Hát,  igazán  nem  tudtok  semmi  rosszat  a  Sá- 
muelovics  Ágost  felől?  nógatá  a  tanúkat  Nilow  úr. 

—  Hát  hogy  az  igazat  megvalljam,  kegyelmes 
uram,  mi  ugyan  a  Sámuelovicsot  azért  a  büszke,  döly- 
fös voltáért,  a  melylyel  bennünket  elutasított,  ki  nem 
állhatjuk;  de  vétenénk  a  lelkünk  üdvössége  ellen,  ha 
akármiféle  gonoszságot  ráköltenénk,  a  mivel  őt  meg- 
rontsuk. 

—  No  ti  derék,  becsületes  ficzkók  vagytok  hát 
mindketten,  csak  tartsátok  meg  ezt  az  érzelmeteket 
Sámuelovics  iránt  ezentúl  is,  most  elmehettek  békes- 
séggel. 

22* 

Alig  távozott  el  a  két  czimbora,  Nilow  úr  be- 
szólítá  Ben3'ovszkyt  a  mellékszobából. 

A  korlátnok  úgy  ült  ott  egy  ablakfülkében,  mint 
egy  megfürösztött  uszkár. 

A  kormányzó  éppen  nem  tűrtözteté  vissza  méltó 
felindulását. 

—  Kikérem  magamnak  az  efféle  tréfákat,  korlát- 
nok uram !  Máskor,  ha  bolonddá  hag3^ja  az  úr  tenni 
magát,  tánczoljon  magában!  Ha  bélgörcsöm  nem  lett 
volna,  most  komolyan  haragba  jönnék.  A  ki  nem  lát, 
az  ne  nézzen;  a  ki  süket,  az  ne  hallgatózzék!  Az  úr 
megérdemelné,  hogy  most  a  Sámuelovics  Ágost  kihíja 
párbajra  és  lekaszabolja.  Még  a  leányomat  is  meg- 
sértette az  úr!  Talán  csak  különb  perszona,  mint 
a  kozák  Kuznin  Kata?  Nem  az  én  bundámat  akarták 
ellopni,  hanem  az  úrét! 

—  Ne  jöjjön  e  miatt  indulatba,  kegyelmes  uram, 
szólt  kedélyesen  Benyovszky,  engesztelésre  fogva  a 
dolgot.  Tréfa  volt  az  egész.  A  korlátnok  úr  csupán 
egy  kis  kellemetes  hashárt3^a-rázkódást  akart  előidézni, 
a  mi  nagyon  üdvös  a  bélgörcsök  után.  Öntsük  le 
egy  pár  kortytyal,  hogy  meg  ne  ártson  az  epe- 
kiömlés. 

Azzal  előhozva  a  pálinkás  butykost,  kibékíté  a 
két  összeveszett  főurat  egymással,  azután  átment  Afa- 
náziához  és  az  anyjához  s  elmesélte  előttük,  a  mi  a 
kormányzó  szobájában  véghez  ment,  sokat  nevettek 
rajta. 

Csak  Afanázia  nem  nevetett.  O  nagyot  fohász- 
kodott megkönnyebbült  szívvel,  mikor  vége  volt  a  vi- 
dám mesének ;  de  mikor  kikisérte  Benyovszkyt,  a  fülébe 
súgá:  »ez  a  mai  tréfa  mind  a  kettőnknek  az  életébe 
kerülhetett  volna. « 

Benyovszky  megnyugodva  tért  bajtársaihoz  haza, 
a  hol  már  ott  találta  a  két  új  jó  barátot,  Boscarewet 
és  Zablikowot.    Megölelte  őket  a  hűséges  védelemért. 

Minden  élő  tanú  el  volt  már  hallgattatva.  Csak 
egy  halott  volt  még  hátra,  a  ki  Benyovszkyra  nézve 
veszedelmes :  a  megmérgezett  Levantiew.  Ez  ott  volt 
eltemetve  Verchne3'-Osztrog  körül,  a  hová  Izmailoffot 
száműzték.  S  Verchney-Osztrogban  lehettek,  a  kik 
a. két  Levantiew  testvér  történetét  tudták. 


HARMINCZADIK  FEJEZET. 


A  HALOTT  TANÚ. 


A  korlátnok  annyira  meg  volt  alázva,  hogy  rögtön 
utána  sietett  Benyovszkynak,  bocsánatát  kérni. 

Benyovszky  aztán  a  saját  házánál  kegyetlenül 
lehordta  a  magas  rangú  urat,  azt  Ígérve  neki,  hogy 
ha  még  egyszer  árulkodni  próbál  ellene,  hát  bizony 
keresztül  fognak  esni  egymáson.  Csak  nagy  nehezen 
engedte  magát  megkérlelni. 

A  korlátnok  látogatása  után  azonban  rögtön  uta- 
sításokat adott  Boscarewnek  és  Zablikownak,  hogy 
azonnal  értesítsék  levél  útján  Izmailoffot  a  történtekről. 

IJgy  viselkedjenek,  mintha  folyvást  az  ő  hívei  volná- 
nak. Hogy  ezúttal  Benyovszkyt  kiszabadították  a  ke- 
lepczéből,  azt  indokolják  azzal,  hogy  meg  akarták 
nyerni  a  föltétlen  bizalmát,  hogy  így  azután  tervének 
minden  titkaiba  behatolhassanak.  Ez  által  elérik  azt, 
hogy  a  mit  Izmailoíf  Verchney-Osztrogban  tervez 
Benyovszky  ellen,  azt  közölni  fogja  ő  velük,  mint  vélt 
czinkosaival,  s  így  Benyovszky  is  meg  fog  tudni  min- 
den veszélyt  jó  eleve. 

A  napok  e  közben  lázas  tevékenységben  folytak 
le.  Ápril  i2-én  már  a  Bolsa-folyam  egyik  partján 
annyi  jeget  el  tudtak  tisztítani,  hogy  a  dereglyeút 
szabad  lett.  De  még  ez  nem  volt  elég  olyan  nagyobb 
járműnek,  mint  a  Szent-Péter  és  Pál  gálya.  A  világító- 
torony sánczainak  elfoglalása  azonban  már  tervbe  volt 
véve.  A  Csurin  hajóján  levő  száműzöttek  csak  a  jel- 
adásra vártak.  Csurin  halálhű  czimbora  lett,  a  mióta 
a  kedvesét  magához  vehette ;  Kuzneczowról  is  gon- 
doskodva lett,  hogy  a  szíve  megnyugodjék.  A  szép 
Katinkát  Szibaew  által  odaszállítatá  Benyovszky  Cse- 
kawába  dereglyén,  a  hol  Kuzneczow  közelében  lehetett. 
Ezúttal  már  Kuznin  » kisasszonynak «  czímezi  öt  Be- 
nyovszky. —  Minden  el  volt  készítve,  csak  az  erős 
jég  a  kikötőben  tartotta  őket  még  vissza  a  tervük 
végrehajtásától. 

Ekkor,  a  legválságosabb  időpontban  egyszerre 
meglepi  valami  heveny  láz  Benyovszkyt,  rnely  egyre 
fokozott  rohamokban  hat  napig  tartja  öt  a  kórágyon 
fekve.  Gyomorgörcs,  erős  paroxismussal,  melyet  az 
általános  orvos.  Meder  úr,  érvágással,  hánytatóval 
gyógyít.  Csak  az  bizonyítja  a  láz  magas  fokát,  hogy 
e  napok  alatt  semmiről  sincs  tudomása  Benyovszkynak, 
a  mi  körülötte  történt.  Még  azt  sem  tudja,  hogy 
Afanázia  éjjel-nappal  ott  virraszt  mellette,  ápolja,  gon- 

dozza;  másnak  át  nem  engedi  a  heh'ét  kedvese  kór- 
ágyánál, ö  borogatja  lángoló  homlokát,  ö  enyhíti  égö 
szomját  czédrus  mag-fej  ettél,  s  hallgatja  hosszú  éjsza- 
kákon át,  a  mit  a  lázbeteg  rémlátványaiban  beszél, 
visszaerőtetve  a  futni  készülőt  fekhelyére.  Nem  fél, 
nem  ájuldozik,  mikor  kedvesének  megvágott  eréből 
felszökő  vérét  meglátja,  cselédszolgálatot  végez  mel- 
lette, s  nem  undorodik  tőle,  mikor  azt  ily  nyomorult- 
nak látja,  fetrengve,  kínlódva.  —  Ez  a  tüzpróbája  a 
szerelemnek ! 

Csak  a  hetedik  napon  tér  eszméletéhez  Benyov- 
szky.  A  veszélyes  válságon  átesett.  Ha  a  hetednap 
gyógyulást  nem  hoz,  a  nyolczadik  már  a  temetést 
hozza.  A  feje  még  akkor  is  kábult,  érzékei  tompák, 
zsibbadtak.  Még  azt  sem  tudja  megbecsülni,  hog}' 
Afanáziát  ott  látja  maga  mellett.  Közönyös  rá  nézve 
most  ez  a  szerető  arcz.  Inkább  fél  tőle.  Jobb  sze- 
retné Chrustiewet  látni.  Az  ő  nevét  rebegi  legelőször. 
Az  is  jelen  van.  Azt  kérdi  tőle  legelőször:  »hán3-adik 
van  ma?«  És  azt  feleli  rá:  »ápril  i9-ike.«  Arra  eszébe 
jut  valami.  Fel  akar  ugrani  a  fekhelyéről :  »a  hajóhoz 
kell  mennem. «  —  Chrustiew  és  Afanázia  visszafektetik 
gyöngéden,  a  jó  barát  azt  mondja  neki:  »légy  nyu- 
godt, a  hajó  rendben  van  már.«  Benyovszk}^  ijedten 
takarja  el  Chrustiew  száját,  Afanáziára  tekintve.  » Hi- 
szen ő  mindent  tud,«  súgja  az  neki.  —  »En  vag3'ok 
itt,  a  te  Afanáziád,«  rebegi  a  leányka,  arczát  az  övé- 
hez szorítva.  —  »Úgy?  Igaz!«  eszmél  fel  a  félálmodó. 
Hisz  ö  már  mindent  tud. 

Ekkor  aztán  Afanázia  és  Chrustiew  az  ág3'a  mellé 
ülve,  elmondják  neki,  egymás  szavait  kiegészítve,  hogy 
mindenütt  csend  van:  a  tanyán,  a  városban  és  a  várban. 

—  Hát  Verchney-Osztrogban  ?  kérdi  a  beteg. 

—  Semmi  hír. 

—  Nem  volt  itt  Levantiew? 

Azok  egymásra  bámulnak.  Még  mindig  az  van 
előtte,  a  mit  hagymáz-álmában  látott.  A  megölt  Levan- 
tiew  járt  nála. 

—  Légy  nyugodt! 

Az  alatt  Meder  is  megérkezik  s  az  érverést  szám- 
lálva, kimondja,  hogy  a  beteg  veszélyen  kívül  van, 
most  már  csak  pihenésre  van  szüksége.  El  is  alszik 
nemsokára,  s  aztán  végig  húz  egy  csendes  üdítő  álmot, 
mely  alatt  Afanázia  törli  az  izzadságot  az  arczáról. 
Csak  délután  ébred  fel,  egészen  feltisztúlt  agygyal. 
Akkorra  már  Afanázia  szemeit  nyomta  el  az  álom. 
Ott  látja  őt  a  lábainál  fekünni.  Chrustiewnek  az 
asszonya  húslevest  hoz  a  számára  csészében.  Irám- 
szar vas-borjút  öltek  a  kedvéért.  Az  mondja  el  neki, 
micsoda  híven  ápolta  őt  annyi  napon  és  éjen  át  a 
drága  jó  menyasszony!  A  következő  éjszakán  már 
átengedheti  a  kedves  hű  társnak  a  fekhelyét,  ő  maga 
felkelhet.  A  hosszú  láz-álmot  felváltja  a  nagy  ébren- 
maradási ösztön.  —  Másnap  korán  reggel  az  egész 
Nilow  család  minden  gyöngédebb  nemű  tagja  lejön 
a  látogatására.  Afanázia  megizente  nekik  az  örömhírt, 
hogy  vőlegénye  veszélyen  kívül  van.  Milyen  nagy 
az  örömük,  hogy  őt  élve  láthatják.  Sorba  ölelik,  csó- 
kolják. A  lelke  is  fázik  belül  ez  ölelések  alatt.  Milyen 
szerencse  lett  volna  ezekre  nézve,  ha  ő  meghal!  — 
Naplójában  úgy  nevezi  Nilownét,  hogy  »ez  a  jóságos 
asszony. « 

Elvesztett  ereje  bámulatos  gyorsan  tér  vissza. 
Afanázia  még  egy  napot  tölt  nála,  akkor  ráveszi, 
hogy  térjen  haza.  A  leány  sírva  hagyja  el,  de  be- 
látja okainak  helyességét.  Otthonléte  most  szüksége- 
sebb Benyovszkyra  nézve,  mert  csak  ő  általa  tudhatja 
meg,  hogy  mi  történik  a  kormányzóság  körűi. 

Mikor  Afanázia  eltávozott,  Chrustiew  azt  kérdezé 
Benyovszkytól : 

—  Elég  erősnek  találod-e  már  magadat,  hogy 
kellemetlen  ügyekről  lehessen  veled  beszélni? 

—  Beszélj. 

—  Ellenségeink  nyomon  vannak.  Boscarew  har- 
madnapja kapott  levelet  Izmailofftól,  a  ki  őt  még  most 
is  jó  barátjának  hiszi :  itt  van :  olvasd  el. 

A  levélben  ez  állt: 

»Czimbora.  Nyomában  vagyok  az  arany  medvé- 
nek. Verchney-Osztrogban  megtudtam  a  rejtélyesen 
eltűnt  Levantiew  történetét,  a  ki  a  kormánj^zó  kör- 
útja alkalmával  neki  indult,  hogy  Sámuelovicsnak  és 
társainak  egész  összeesküvését  feljelentse  a  kormányzó 
előtt.  Ez  az  ember  útközben  Verchney-Osztrog  és 
Kamenin  között  nyomtalanul  elveszett.  Kétségtelen 
hogy  Sámuelovics  ölette  őt  meg.  A  két  helység  kö- 
zött fekszik  egy  kamcsadál  falu.  Annak  a  tojónján 
megismerték  a  Verchney-Osztrogi  vásáron  Levantiew- 
nek  a  bundáját.  —  Ez  az  ember  kibeszélte,  hogy  az 
ő  rá  egy  utazótól  maradt,  a  ki  a  kormányzó  ittjártá- 
val  az  ő  kunyhójában  megbetegedett,  s  aztán  őt  egy 
levéllel  elküldé  a  kormányzó  után.  Azt  a  levelet  el- 
vette tőle  Kameninban  egy  veres  ruhás  úr,  a  kinek 
az  egyik  lába  rövidebb,  mint  a  másik.  Adott  neki 
érte  száz  rubelt.  Azzal  rögtön  visszafelé  fordíttatá  a 
szánját  s  két  másik  fegyveres  úrral  rögtön  haza- 
térésre kényszeríté.  Az  utazó  még  élt,  mikor  a  két 
úr  bement  hozzá.  Mikor  kijöttek  tőle,  már  meg 
volt  halva.  Ezt  az  embert  Benj^ovszky  ölette  meg, 
s  a  kormányzóhoz  írt  levelet  elsikkasztá.  Most  már 
fogom  az  üstökét.  Azonnal  megírtam  ezt  a  felfede- 
zést, még  pedig  nem  a  korlátnoknak,  a  ki  harag- 
szik rám,  hanem  a  hetmannak,  hogy   siessen  ide   hi- 

vatalos  vizsgálatot  tartani.    Most  már   csak  ki  fogjuk 
törni  a  nyakát.  Tudassátok  a  Katiczámmal,  hogy  négy 
nap  múlva  Bolsereczkben   leszek.     Kuzneczow   lógni 
fog:   Sámuelovics  urammal  együtt.  —  Izmailoff.« 
Benyovszky  felállt  s  azt  monda: 

—  Akkor  két  nap  múlva  verekedni  fogunk. 

—  Magam  is  azt  hiszem.  A  hetman  még  az  nap, 
hogy  Boscarew  ezt  a  levelet  kapta,  elutazott  Verch- 
ney-Osztrogba. 

— •  Semmi  kétség,  hogy  rá  fog  találni  arra  a  to- 
jónra,  a  kinek  a  házánál  Levantiew  kimúlt,  s  ha  azt 
velem  szembe  állítják,  az  bizonyosan  rám  ismer.  Az 
elfogott  levél  történetét  nem  tudom  eltagadni.  S  ezzel 
a  tréfának  vége.  Az  álarczot  le  kell  tennem  s  meg 
kell  mondanom,  hogy  ki  vagyok?  —  Hát  ha  úgy  kí- 
vánják, megmondom.     Mit  szólsz  Chrustiew? 

—  Azt  majd  a  fegyverem  fogja  megmondani. 

—  És  a  többiek? 

—  Mind  készen  vannak. 

—  Hívasd  ide  még  azt  a  két  bajtársat  is,  a  kik 
Iváskint  kisérték  idáig,  s  avasd  fel  a  társaságunkba: 
oszd  ki  a  bajtársak  között  a  fegyvereket  és  a  lőszert, 
állíts  fel  előőrsöket  a  tanya  körűi,  s  őrjáratokat  czir- 
káltass  a  város  előtt. 

—  Minden  meg  fog  történni,  csak  te  légy  most 
nyugodt.  Pihend  ki  magadat,  hogy  erődnél  légy,  a 
mikor  mindnyájunknak  szüksége  lesz  rád.  Még  két 
napi  haladékunk  van. 

—  De  több  nincs !  Akkorra  visszatérhet  a  het- 
man. 

A  következő  nap  elmúlt  várakozásban,  előkészü- 
letben. Szerencsére  szokatlan  gyorsan  beállt  a  hóol- 
vadás, a  rossz  utak  miatt  lassan  jöhetett  a  hetman 
vissza  Verchney-Osztrogból. 

Harmadnap,  ápril  23-án  korán  reggel  lejött  Be- 
nyovszkyhoz  Afanázia.  Egészen  odavolt  a  rémülettől. 

—  Kétségbe  vagyok  esve.  Atyám  az  éjjel  olyan 
haragosan  tért  vissza  a  korlátnoktól,  hogy  az  egész 
házat  felriasztotta.  Még  olyan  hangon  nem  hallottam 
őt  soha  hozzám  beszélni.  Minden  szava  szidalom  volt. 
Szegény  anyám  azóta  folyvást  sír:  talán  meg  is  verte 
őt  az  atyám.  Előttem  nem  említé  a  nevedet,  de  én 
azt  hiszem,  hogy  mindent  megtudott,  s  most  már  nem 
ismer  irgalmat.  Kérlek,  szerelmem,  fel  ne  jöjj  a  várba, 
bárminő  hívásra. 

—  Hívásra  nem  megyek ;  de  mikor  nem  hínak, 
akkor  meglehet,  hogy  fölmegyek. 

A  leány  megérté  e  szavak  czélzását. 

—  Az  Istenre  kérlek,  kíméld  az  atyám  életét!  És  az- 
tán a  magadét. 

—  Mind  a  kettő  Isten  kezében  van.  Monda  Be- 
nyovszky,  megölelve  a  kedves  teremtést.  Kö- 
szönöm neked  a  te  jóságodat;  de  most  kérlek,  térj 
vissza  azonnal,  hogy  atyád  észre  ne  vegye  eltávozá- 
sodat. Imádkozzál  mind  a  kettőnkért  Istenhez,  hogy 
ne  kényszerítsen  bennünket  egymással  szembeszállani. 

—  Atyámat  nem  fogjuk  bocsátani,  hogy  maga 
jöjjön  ellened. 

—  Ha  pedig  a  veje  urait  küldi  ellenünk,  azokat 
mi  kegyetlenül  elfogjuk  verni. 

—  De  mi  lesz  azután?  Mi  történik  te  veled,  én 
velem  ? 

—  Figyelj  rám,  kedvesem.  Van  gondviselés  az 
égben:  minden  rossz  jóra  fordul.  Ez  az  én  nagy  be- 
tegségem, a  melyet  kiálltam,  most  nekünk  azt  a  ked- 
vező ürügyet  szolgáltatja,  hogy  én  a  házat  el  nem 
hagyhatom.  Azt  mondhatom,  ha  megidéznek,  hogy 
nem  bírok  még  a  levegőre  kimenni.  Ezzel  a  mentség- 

gel  elhúzhatjuk  az  időt  odáig,  a  míg  a  gályát  a  jég 
közül  kiszabadítjuk.  Te  ügyelj  az  alatt  otthon  az 
atyád  intézkedéseire.  Ha  bajt  tudsz  meg,  küldj  a  cse- 
léded által  nekem  egy  veres  szalagot.  —  Ha  pe- 
dig éjjel  lármát,  lövöldözést  találnál  hallani,  akkor 
nyisd  fel  az  ablakodat,  mely  a  sáncz-árokra  szolgál 
s  a  jégre  bocsátass  le  egy  szánkót.  Én  érted  megyek 
és  elhozlak  magammal,  a  sáncz-árok  a  Bolsával  ösz- 
szeköttetésben  áll.  Mi  ott  dereglyékre  ülünk,  s  elme- 
nekülünk a  Paramusir  szigetre :  onnan  megint  tovább. 

—  Veled  megyek  a  sírig!  Rebegé  a  leány,  s 
könyezve  borúit  kedvese  keblére.  —  Azzal  ismét 
haza  osont:  mire  Nilow  úr  fölébredt,  már  ott  találta 
őt  a  kon^'hában  a  korhely  levest  habarva. 

Benyovszky  pedig  folytatta  az  elővigyázati  intéz- 
kedéseit: a  száműzöttek  telepén  egy  magas  póznát 
állíttatott  fel,  a  mire  vész  esetén  lámpát  fognak  fel- 
húzni, hogy  a  szövetségesek  tájékozhassák  magukat. 
A  köd  sűrű  volt,  s  harcz  esetén  a  csatarendet  sza- 
bályosan kellett  fölállítani.  —  A  város  körűi  egy  szé- 
les árok  volt  vonva,  mely  azt  elzárta,  s  azon  híd  ve- 
zetett keresztül.  Az  árokban  lévő  víz  ugyan  be  volt 
fagyva;  de  azért  Benyovszky  még  is  jónak  látta  a 
hídról  felszedetni  a  gerendákat,  s  csak  egy  szál  pa- 
lánkot nyújtatott  rajta  végig,  egyes  embernek  átjáróul, 
hogy  ágyúval  ne  lehessen  rajta  keresztül  jönni. 

Reggel  három  órakor  azzal  a  hírrel  költé  fel 
Chrustiew  Benyovszkyt,  hogy  megérkezett  a  hetman 
Izmailoífal  és  a  toj ónnal.  Az  előőrsön  czirkáló  Kud- 
rin  Iván  felismerte  benne  azt  az  itelmen  gazdát,  a  ki 
a  levelet  hozta  Kameninba. 

—  Akkor  kezdődik  a  tragödiánk! 

Nagyon  kapóra  jött  most  Benyovszkynak,  hogy 
azt  a  hat  embert,  a  kik  Boscarewvel   és  Zablikowval 

együtt  a  közelmúlt  napokban  hozzáálltak,  valamint  a 
másik  kettőt,  a  kik  Iváskint  kisérték,  felhasználhatta. 
Azokra  senki  sem  gyanakodott  a  városban.  Őket 
bízta  meg  vele,  hogy  kémleljék  ki,  mi  történik  a  kor- 
mányzó és  a  korlátnok  körűi.  Azok  késő  este  tértek 
vissza  azzal  a  hírrel,  hogy  a  hetman  hosszas  ideig 
volt  a  korlátnoknál,  s  onnan  vele  együtt,  Izmailoíf  és 
a  tojón  kíséretében,  felmentek  a  várba  a  kormán3^zóhoz. 

Eddig  Nilow  úr  az  egész  Levantiew  esetről  érte- 
sülve van. 

Az  összeesküdtek  egész  éjjel  feg)rverben  álltak, 
s  őrjárataik  nem  szűntek  meg  czirkálni  a  város  körül. 

Korán  hajnalban  egy  magányos  nőalak  közeledett 
a  város  felöl,  átlépkedve  az  árok  fölé  tett  egy  szál 
deszkán.  Az  előőrsön  állók  Afanázia  cselédjét  ismer- 
ték fel  benne.  Egy  szál  veres  szalagot  hozott  Be- 
nyovszkynak,  s  szóval  is  elmondá  neki,  hogy  ma  fel 
ne  jöjjön  a  várba!  A  kormányzó  dühöng,  mindenkit 
szidalmaz,  a  feleségét  meg  is  verte. 

Tíz  óra  tájon  egy  őrmester  jött  oda  a  várból. 
Elmondá  feszes  tisztelgéssel,  hogy  »köszönteti  a  ke- 
gyelmes parancsnok  úr  a  nemzetes  főnök  urat :  szí- 
vesen látja  a  várban  egy  kis  reggelire. « 

—  Üdvözlöm  méhen  a  kegyelmes  urat,  monda 
rá  Benyovszky,  de  én  most  pilulát  szedek,  nem  szabad 
még  se  halat  ennem,  se  pálinkát  innom,  a  lábamat 
sem  bírom.  MiheWt  jobban  leszek,  sietni  fogok  tisz- 
teletemet tenni  nála. 

—  No  csak  ne  teketóriázzék  kend  sokat !  förmedt 
fel  erre  a  katona,  kiesve  a  nyájas  szerepéből.  Kend 
csak  egy  száműzött.  Mikor  kendet  híják,  ugorjon 
azonnal,  vagy  megfogom  és  viszem. 

—  Azon  lég}-  ficzkó,  hogy  a  magad  irháját  elvi- 
hesd  innen,    s   ha   ilyen  jó    szándékkal  jősz    hozzám, 


ÉLETRAJZ.  351 

elébb  jó  lesz,  ha  meggyónsz  otthon.  Most  pedig 
takarodj!  s  vidd  haza,  a  mit  mondtam.  —  Azzal  ki- 
lökte szépen  az  ajtón. 

Ekkor  aztán  a  száműzötteket  értesíté,  hogy  mind- 
nyájan résen  legyenek.  A  mellékszobájában  Chrustiew 
volt  elrejtőzve  négy  más  bajtársával,  teljesen  fölfegy- 
verkezve. 

Nem  soká  kellett  várnia  a  következményekre, 
délfelé  az  ablakon  keresztül  a  hetmant  látta  czam- 
mogni  a  háza  felé.  —  Nosza  rögtön  elő  kellett  venni 
megint  a  hasmelegítő  zsákot,  a  pilulás  katulyát  s  ját- 
szani a  beteget. 

A  belépő  hetmannak  azonban  nem  volt  semmi 
hajlandósága  a  szánakozásra  a  felebarátjának  a  beteg- 
sége  fölött,    sokkal   inkább    zsémbelő   kedvében   volt. 

—  Ki  az  ördög  szedte  le  a  hídról  a  gerendákat. 
Nem  jöhettem  át  rajta  szánkóval.  Úgy  kellett  átba- 
lánczoznom  egy  szál  deszkán.  Hát  kötéltánczos  vagyok 
én,  ezzel  a  termettel?  hogy  egy  szál  gerendán  tán- 
czoljak  át? 

—  Hát  biz  ezt  azért  szedték  le,  elővigyázatból, 
felelt  meg  Benyovszky,  mert  a  nagy  hóolvadástói 
áradni  kezd  a  Bolsa,  s  félni  lehet,  hogy  ha  felnyomúl 
a  csatornába  a  híd  gerendáit  mind  elviszi. 

—  Ugyanúgy-e?  De  nagy  kár,  hogy  poéta  nem 
lett  belőled,  mindenre  tudsz  kádencziát.  No  ma  lesz 
hozzá  alkalmad  megmutatni,  hogy  mit  tudsz.  A  kor- 
mányzó küldött  hozzád  egyenesen,  azzal  az  izenettel, 
hogy  látogass  el  hozzá  fel  a  várba. 

—  Ugyan  nagy  kár  volt  téged  ide  fárasztania  a 
kormányzónak;  miután  az  imént  ittjárt  küldönczének 
már  megmondtam,  hogy  beteg  vagyok,  nem  mehetek. 

—  No  no,  kedves  barátocskám.  Gondold  meg 
jobban  a  dolgot.     Megsúgom  neked  igazán,  hogy  mi 

dolog  van  odafenn ;  a  miért  ol3'an  sürgetős  a  megje- 
lenésed. Én  most  jártam  Verchney-Osztrogban ;  a  két 
szerencsétlenül  elhalt  Levantiew  testvérnek  az  üg3-é- 
ben.  Tudod,  hogy  az  elhalálozott  számüzötteknek  a 
vagyonát  az  állam  örökli.  A  bátyáét  megkaptuk.  Ha- 
nem az  útközben  elhalt  öcsnek  a  holmia,  pénze,  szán- 
kója egyebe  nem  volt  megkapható.  A  tojón,  a  kinek 
a  házában  kimúlt  a  megboldogult,  azt  állítja,  hogy 
az  ifjabb  Levantiewnek  a  vagyonát  te  harácsoltad  el, 
meg  a  társaid.  Én  azt  nem  hihetem.  Ugyan  minek 
lopnál,  mikor  más  becsületes  úton  is  tudsz  pénzt  ra- 
bolni ?  Ezt  csak  nem  hagyhatod  a  neveden  száradni ! 
Nem !  egy  magyar  nemes,  egy  hajdani  generális,  egy 
Sámuelovics  Ágost  nem  tűrheti  azt  el,  hogy  csak  egy 
napig  is  tolvajsággal  gyanúsítsák.  Jer,  vágd  a  szeme 
közé  annak  a  tojónnak,  hogy  hazudik. 

Benyovszky  ugyan  keresztül  látott  ezen  a  goromba 
cselfogáson. 

—  Barátom,  nekem  most  semmi  gondom  arra, 
hogy  minek  tartanak.  Nem  bánom,  ha  azzal  gyanúsí- 
tanak is,  hogy  elloptam  a  verchney-osztrogi  toronyból 
a  hét  mázsás  harangot.  Én  most  se  kezem,  se  lábam 
nem  bírom,  s  annálfogva  nem  megyek  sehová. 

Ekkor  aztán  a  hetman  egyszerre  más  hangon 
kezdett  el  beszélni. 

—  No  ha  se  kezed,  se  lábod  nem  bírod ;  hát  ak- 
kor majd  elviszlek  én  erővel. 

S  azzal  megragadta  Benyovszkynak  a  két  kar- 
ját s  felrántotta  őt  a  fekhelyéről.  —  Ekkor  aztán  Be- 
nyovszky is  félretette  a  tréfát. 

—  De  annyira  még  bírom  magamat,  hogy  tége- 
det ....  (A  verbum  regenst  már  nem  mondta;  de  cse- 
lekedte, úgy  oda  zuhintva  a  hetmant  a  falhoz,  hogy 
megrendült  bele  a  ház.) 

A  hetman  nem  bírt  a  dühével  e  vakmerő  tett 
után. 

—  Tudod-e  te !  Te  rabszolga,  hogy  mit  csele- 
kedtél most?  Nagy-Péter  czár  ukáza  szerint,  a  mely 
száműzött  az  elöljárójára  fel  meri  emelni  a  kezét,  éh- 
halállal  végeztetik  ki. 

—  Igen,  de  a  nürnbergi  tanács  határozata  meg 
azt  mondja,  hogy  senkit  sem  szabad  addig  felakasz- 
tani, a  míg  el  nincs  fogva. 

—  No  hát  az  vagy  te  már!  Héj,  Vaszih!  Tanaszi! 
Jöjjetek  be! 

E  kiáltásra  két  kozák  rontott  be  az  ajtón  s  neki 
esett  Benyovszkynak. 

Azonban  ugyanazon  perczben  Benyovszkynak 
egy  füttyentésére  előrohant  Chrustiew  a  négy  társá- 
val, s  a  két  kozák  és  a  hetman  rövid  tusa  után  le 
volt  fegyverezve  és  megkötözve. 

Csak  akkor  meredt  aztán  kerekre  szeme -szája 
Kolosow  uramnak,  mikor  a  keze  a  hátára  volt  kötve. 

—  Mit  akartok,  jó  emberek? 

—  Hát  Kolosow  barátom,  monda  Benyovszky,  ha 
már  a  rád  emelt  kezemért  is  éhhalálra  ítél  Nagy  Pé- 
ter czár  ukáza,  vájjon  miféle  büntetést  szab  rám,  ha 
én  most  téged  ide  erre  a  bográcstartó  horogszegre 
felakasztatlak  ? 

—  Azt  csak  nem  teszed,  fiacskám. 

—  Ne  félj.  Nem  bánt  senki.  Csak  azért  fogatta- 
lak el,  hogy  legyen  a  kezemben  egy  túsz,  a  ki  által 
biztosítom  magamat  a  kormányzóság  erőszakoskodása 
ellen.  A  két  kozákot  zárjátok  a  pincze  odúba ;  a  het- 
man úrnak  pedig  oldjátok  fel  a  kezeit.  Ö  nem  fog 
elszaladni. 

—  Ejn3^e!  Ugyan  megijesztettél  vala,  édes  fiacs- 
kám.   Hát  hiszen  én  igen  szívesen  maradok  itt  nálad 

túsznak.  De  hát  abban  az  esetben  engedd  meg,  hog}^ 
hadd  írjak  levelet  a  kormányzónak,  a  melyben  öt  ér- 
tesítem a  közöttünk  létrejött  megállapodásról. 

■ —  Az  nem  lesz  ^lösleges.  Itt  a  tinta,  papiros: 
írj!     Hanem  én  majd  az  elküldés  előtt  elolvasom. 

A  hetman  neki  gyürközött  a  levélírásnak  Annyi 
malaczot  ejtett  a  papirosra  írás  közben,  hogy  kanászt 
fogadhatott  volna  hozzá.  Nem  csoda,  nagyon  reszke- 
tett a  keze. 

Mikor  összeábdálta  a  levelet,  oda  adta  azt  Be- 
nyovszkynak,  hogy  olvassa  el.  Ilyeténképen  hangzott: 

»Kegyelmes  kormán3'zó  úr.  Ez  a  Sámuelovics 
Ágost  főnök  úr  igen  kemény  ember.  Olyan  gyönge, 
hogy  én  harmad  magammal  sem  tudom  kihúzni  az 
ágyából.  Jó  volna  vele  kiegyezni  valahogy.  Ö  igen 
jó  ember.  De  nagyon  kérem  kegyelmességedet,  hogy 
eröszakot  ne  használjon  ellene,  mert  akkor  engemet 
megnyúzat.     Alázatos  szolgája  Kolosow,  hetman. « 

—  No  ettől  a  kormányzó  nem  lesz  okosabb.  Meg- 
állj, majd  én  is  írok  hát  a  kormán3'zónak  s  megma- 
gyarázom neki  a  dolgot  világosan. 

Azzal  Ben3'ovszky  vette  át  a  tollat  s  megírta  a 
hetman  leveléhez  a  kommentárt: 

» Kegyelmes  kormányzó  úr.  Előadom  egész  tisz- 
telettel a  dolgaink  állását.  Engem  a  korlátnok  foly- 
tonos áskálódása  vérig  sért.  O  és  a  pereput^^ja  új 
meg  új  vádakat  koholnak  ellenem,  s  keg3'elmességed 
azoknak,  mint  az  irányomban  alkalmazott  rendsza- 
bályokból látom,  teljes  hitelt  ád.  Elég  egy  megvesz- 
tegett  tanú,  hogy  a  leggonoszabb  bűntényt  a  fejemre 
olvassák.  Én  olyan  törvényszék  elé  nem  állhatok,  a 
melynek  az  elnöke  a  korlátnok:  bíró  és  vádló  egy 
személyben.  A  tanácstagok  is  mind  ellenségeim,  mert 
irigyeim.     Irigyeim   azon   túlságos   kegy  miatt,   mely- 

lyel  kegyelmességed  engem  eddig  megajándékozott. 
De  hogy  ha  ezt  a  kegyet  is  elvesztettem,  akkor  ne- 
kem semmi  oltalmam  nincs.  Bűnömmé  válik  més:  a 
becsületem  is.  Kénytelen  vagyok  magamat  más  úton 
védelmezni.  Nekem  jogom  van,  mind  a  kegyelmes- 
séged engedélye  folytán,  mind  a  városi  tanács  hatá- 
rozatánál fogva,  a  lopatkai  kerületben  önálló  szabad 
telepet  felállítani;  a  hol  én  képezem  magam  a  törvény- 
hatóságot. Adja  meg  kegyelmességed  nekem  és  tár- 
saimnak azonnal  az  elköltözési  parancsot,  s  én  hódo- 
lattal és  engedelmességgel  fogok  rögtön  elvándorolni 
rendeltetésünk  helyére.  A  tanács  előtt,  mel}^  ellensé- 
geimből áll,  megjelenni  nem  fogok,  hogy  ott  vádak 
ellen  védekezzem,  a  melyeket  megvetek.  A  hetmant 
azért  tartom  vissza  magamnál,  hogy  erőszakos  rend- 
szabályok ellen  biztosítva  legyek.  Ne  vegye  ezt  ke- 
gyelmességed semmi  lázadási  kísérletnek,  ez  csupán 
jogos  önvédelem.  Maradok  mély  tisztelettel,  hódoló 
szolgája,  Benyovszky  Sámuelovics  Ágost  Móricz,  a 
lopatkai  szabad  telep  főnöke. « 

Mind  a  két  levelet  elküldte  a  kormányzóhoz 
eg3'ikétől  a  felbérelt  itelmeneknek. 

—  És  már  most  délre  harangoznak:  lássunk  az 
ebédhez,  tisztelt  vendég  uram. 

S  azzal  felhozatta  az  ebédet  Benyovszky,  a  többi 
öt  czimborát  is  beszólítá,  s  aztán  kedélyesen  falatoz- 
tak heten,  a  hetmannal  együtt.  Kolosow  úr  bámul- 
hatott rajta,  hogy  a  szegény  beteg  milyen  jó  ét- 
vágygyal  tud  hozzá  látni.  Jót  szokott  tenni  a  betegnél 
az  a  kis  kedélyrázkódás!  —  A  maradékból  a  börtönbe 
zárt  kozákoknak  is  bőven  juthatott. 

Este  öt  órakor  küldte  oda  a  kormányzó  a  titkár- 
ját, szóbeli  válaszszal  a  kapott  levélre.  A  titkár  jó 
fiú  volt,  egy  emberi  írógép;    azoknak   a  fajtájából,   a 

kik  senkit  sem  szeretnek,  senkit  sem  gyűlölnek:  el- 
lenben mindent  szeretnek  és  semmit  nem  gyűlölnek, 
a  mi  megehető  és  megiható. 

A  jó  fiú  az  asztalnál  találta  az  urakat :  éppen  va- 
csorához ültek. 

—  No  iszen  jó  ebédet  csinált  kegyelmed  ma  mi 
nekünk  a  kormányzóéknál !  kezdte  el  beszélni,  a  mint 
helyet  szorítottak  a  számára  az  asztalnál,  éppen  a 
hetman  szomszédságában.  Hüh,  micsoda  dühös  lett 
a  kormányzó,  a  mint  a  levelét  elolvasta!  Az  egész 
répás  tálat,  a  mint  a  kezében  volt,  füstölt  húsostól  együtt 
a  földhöz  csapta!  »A  szemtelen  koczi  pór!  kiálta  a 
villáját  az  asztalba  vágva.  Még  el  meri  fogni  az  én 
hetmanomat!  Hallatlan  az  ilyen  eset  Kamcsatkában!  — 
S  rögtön  ki  akarta  küldeni  az  egyik  vejét,  a  száza- 
dost egy  kompánia  katonával,  hogy  lánczraverve  hur- 
czolják  eléje  a  lázadót.  A  szegény  Nilowné  mukkanni 
sem  mert  féltében.  Hanem  Afanázia  kisasszonynak 
több  bátorsága  volt.  Azt  mondta  az  öregnek:  »de 
ugyan  atyám,  hiszen  még  be  sincs  bizonyítva,  a  mi- 
vel őt  vádolják,  s  te  már  el  akarod  őt  ítélni  ?«  Erre 
az  öreg  olcsóbbért  adta.  »No  hát  jöjjön  ide  magát 
kimenteni!  Mitől  fél?  Én  csak  nem  harapom  le  neki 
az  orrát.  De  a  hetmanomról  vegye  le  a  medvetalpát. « 
Végre  aztán  abban  nyugodott  meg,  hogy  jó  lesz,  ha 
én  jövök  ide,  elmondani  kegyelmednek  az  ultimátu- 
mát, hogy  Kolosow  urat  eressze  azonnal  haza,  külön- 
ben a  fejét  véteti,  azután  pedig  a  holnapi  teljes  ta- 
nácsülésben jelenjen  meg,  s  ott  a  maga  védelmét  adja 
elő.  A  kormányzó  úr  biztosítja  kegyelmedet,  hogy 
ha  ártatlan  voltát  bebizonyítja,  fényes  elégtételt  fog 
szolgáltatni  a  korlátnokkal  szemben;  de  ha  valami 
bűnben  részesnek  érzi  magát,  akkor  tanácsolja,  hogy 
keressen  kegyelmet  a  bírák  jóságánál  és  elnézésénél. 

—  Jól  van  bajtárs,  monda  Benyovszky.  Köszönöm 
a  hozott  izenetet.  Azt  láthatod,  hogy  a  hetman  úr 
igen  jó  helyen  van,  semmiben  fogyatkozást  nem  szen- 
ved. Most  rögtön  útnak  nem  ereszthetem  ö  kegyel- 
mét, mert  a  felszedett  hídról  le  találna  szédülni  s  még 
nyakát  szegné.  A  mi  engemet  illet;  ha  csak  én  ró- 
lam magamról  volna  a  szó,  hát  én  egy  perczig  sem 
tétováznám,  azonnal  felmenni  a  várba,  azonban  itt  több 
bajtársam  is  érdekelve  van.  Nekem,  mint  e  társaság 
főnökének,  a  ki  megbízatásomat  éppen  a  kormányzó 
kegyéből  nyertem,  nem  lehet  magamtól  intézkednem ; 
hanem  össze  kell  hínom  elébb  az  egész  társaságot,  s 
ez  most  ily  késő  esti  órában  meg  nem  történhetik. 
Azonban  holnap  korán  reggel  gyűlést  tartok,  s  a  mint 
a  tanács  eg3^beül  s  a  vádlók  megjelennek,  szolgála- 
tára fogok  állani  a  kormányzó  úrnak.  Addig  hadd 
pihenje  ki  itt  magát  Kolosow  úr;  te  útközben  szólj 
be  a  feleségéhez,  hogy  küldje  ide  utána  az  ágyát. 

Mind  ezt  levélben  is  megírta  Benyovszky  Nilow 
úrnak,  s  az  íródiák  visszaballagott  a  levéllel,  miután 
éhszomját  elébb  jól  kielégíté  vala. 

Ez  a  válasz,  úgy  látszik,  hogy  egyelőre  megnyug- 
tatta Nilow  urat. 

Benyovszky  azonban  rögtön  hivatá  Boscarewet  és 
Zablikowot :  rövid  utasításokat  adott  nekik,  a  mit  azok 
megértve,  rögtön  beosontak  a  városba  kilenczed  ma- 
gukkal, s  ott  háromfelé  oszolva,  hármasával  megkez- 
dek a  feladatuk  végrehajtását. 

A  legfontosabb  lett  volna  a  korlátnoknak  az  elfo- 
gása. Ez  nem  sikerűit.  A  főúrnak  valami  előérzete  volt, 
hogy  ezen  az  éjszakán  ki  ne  tegye  a  lábát  az  utczára. 

Annál  ügyesebben  lett  végrehajtva  a  többi. 

Izmailoff  levelet  kapott  a  tüzszemű  Katinkától, 
melyben  az  megtérő  szerelemmel  hívja  meg  magához 

s  Ígéri,  hogy  a  lég}-otton  sok  nevezetes  fölfedezést 
fog  neki  tenni  az  összeesküvők  terveiről,  Izmailoíf 
közié  a  levelet,  sarkában  lévő  barátjaival,  Boscarewvel 
és  Zablikowval. 

Azok  óvatosságra  intik  » vigyázz  magadra!  hát 
ha  cselt  vetnek  a  lázongók.  Inkább  mi  is  veled  me- 
gyünk.«  S  hozzá  csatlakoznak  kisérökül  a  kozák  ne- 
gyedbe. —  Mikor  aztán  a  város  árkán  túl  vannak  s 
kezdődik  a  fűzfabozót,  akkor  egyszerre  a  hátul  bal- 
lagó Zablikow  a  bőr  tarisznyáját  a  fejére  rántja  Iz- 
mailoífnak,  a  míg  Boscarew  a  két  karját  szorítja  le, 
átn\'alábolva  a  derekát.  A  nyomorult  nem  kiálthat  a 
bőr  iszák  miatt:  a  kezeit  hátra  kötözik,  s  azzal  meg- 
indulnak vele  futvást  a  bozóton  keresztül,  míg  a  szám- 
űzöttek telepére  eljutnak,  ott  belökik  a  Chrustiew  há- 
zának az  ajtaján.  Izmailoíf,  mikor  leveszik  a  fejéről 
a  bőrzsákot,  Benyovszkyt  látja  maga  előtt. 

—  No  pajtás!  Hát  úgy-e,  hogy  megesik,  hogy  a 
medve  fogja  el  a  vadászt! 

Nem  soká  kell  Izmailoffnak  egyedül  unatkozni  a 
pinczeodúban,  rövid  időn  társaságot  kap.  Más  három 
összeesküvő  az  itelmen  tojónt  csípte  el  a  pálinkás 
bódéban,  s  minthogy  az  nem  akart  jönni  szép  szeré- 
vel, összekötötték  a  két  kezét-lábát,  dorongot  dugtak 
át  rajta,  s  úgy  hozták  el,  mint  egy  elejtett  medvét.  — 
A  harmadik  vadászfogás  volt  Szudejkin  titkár.  Ezt 
az  utczán  fogták  el  pányvával,  mikor  a  korlátnoktól 
haza  felé  ballagott  lámpással.  Egy  kicsit  meg  is  volt 
tépve,  mert  ellenkezni  próbált. 

E  szerint  a  tanúk  és  vádlók  mind  jó  helyre  voltak 
már  eltéve. 

Benyovszky,  ha  akarta  volna,  bízvást  folytathatá 
az  eddigi  játékot.  Felmehetett  volna  a  tanács  elé,  s 
nyílt  homlokkal  kérdezhette  lesz:    »no    hát  ki  vádol? 

álljon  elö.«  —  De  ennek  az  alakoskodásnak  vége  volt 
már.  Se  ö  nem  akarta  azt  folytatni,  se  bajtársai:  — 
még  Afanázia  sem.  Másnap  korán  reggel  a  szép 
menyasszony  két  veres  szalagot  küldött  a  vő- 
legényének. Ezek  azt  mondták:  » semmi  hívásra  ne 
jöjj!« 

Benyovszky  tehát  otthon  maradt. 

A  kormánj^zó  pontosan  megjelent  a  tanácsházban 
kilencz  órakor,  s  együtt  találta  a  tanácstagokat  és  a 
korlátnokot.     Türelmetlen  volt  szertelenül. 

—  Kezdjük  el  és  essünk  át  a  dolgon  mentül  elébb! 
Hol  van  a  jegyző,  Szudejkin? 

—  Én  nem  tudom  hová  lett,  monda  a  korlátnok, 
kerestettem  már  a  házánál,  azt  mondják,  az  éjjel  nem 
került  haza. 

—  Szép  dolog!  Fel  kell  írni  a  konduit-lisztájába! 
majd  betudatik  ő  kelmének.  Ha  nincs  itt  a  titkár, 
üljön  a  helyére  korlátnok  úr  s  vezesse  a  jegyzököny- 
vet; majd  én  elnökölök. 

Ebben  talán  némi  czélzatosság  is  volt. 

—  Hivassék  elő  a  vádlott  Sámuelovics  Ágost! 
Mondák  neki,  hogy  az  nem  jelent  meg. 
Nilow  úr  haragra  lobbant. 

—  Szemtelen  vakmerő  ember !  Négykézláb  kellett 
volna  neki  idejönni,  s  a  csizmáinkról  lenyalni  a  havat, 
s  még  ő  késedelmezik.  —  No  hát,  legyen  elítélve  in 
contumatiam !  — •  Hivattassék    be    a    vádló,    Izmailoff! 

Mondák  neki,  hogy  Izmailoff  sincsen  jelen. 

—  Nincs  jelen?  Hát  hol  a  pokolban  őgyeleg? 
Ilyenkor,  mikor  tárgyalás  ideje  van. 

A  korlátnok  nagy  zavarban  volt. 

—  Én  el  nem  tudom  képzelni,  hová  lett  az  öcsém. 
Az  éjjel  nem  jött  haza,  én  azt  hittem,  hogy  a  Kuznin 
Katinkához  ment. 

—  Hogy  a  tűzhányók  em észszenek  el  valamennyi 
Kuznin  Katinkát!  förmedt  fel  a  kormán3'zó,  hát  ez  a 
szerelmeskedésre  való  idő?  Rögtön  kiseprüztetem  a 
városból  azt  a  leányt!  A  ficzkót  pedig  fülénél  fogva 
hozatom  ide. 

A  korlátnok  alázatosan  jelenté,  hogy  ö  már  ke- 
restette Izmailoffot  a  Katinkánál  is,  de  se  a  fiú,  se  a 
leány  nem  találhatók  semmi  áron. 

—  No  ez  nevezetes  dolog!  Hogy  a  főszemély,  a 
kinek  vádolni  kellene,  szőrén-szálán  elvész !  Elrepült, 
elpárolgott.  Mink  itt  ülünk  egy  óra  óta,  mint  a  bo- 
londok! Sorba  ülünk,  mint  a  tengeri  papagáU'ok  a 
sziklapadkán,  s  nézünk  egymás  szemébe,  mint  a  pot}-- 
kák :  mi  lesz  már  ?  s  a  kinek  meg  kellene  mondani, 
hogy  mért  hitt  ide:  nincs  sehol.  —  Lökjétek  be  hát 
azt  a  tojónt.     Vallja  meg,  mit  tud? 

Már  erre  alig  mert  valaki  választ  adni. 

—  No  hát  jön  az  a  tojón,  vagy  nem  jön?  Én 
menjek  érte?  Édes  gyökérrel  csalogassam  be? 

—  Nincs  itt!  rebegé  egy  hang  az  ajtó  mögül. 

—  Micsoda?  Az  sincs  itt?  A  tojón  is  elveszett? 
Korlátnok  úr!  Azt  hiszi  az  úr,  hogy  én  azért  ülök 
itt,  hogy  én  velem  komédiát  játszassanak  ? 

—  Kérem  alássan,  menté  magát  a  korlátnok,  én 
csak  nem  tarthatom  zár  alatt  a  vádlókat  és  tanúkat  is. 

—  Tanulja  meg  az  úr,  hogy  jövendőben,  ha  láza- 
dást jelentenek  föl,  csukassa  be  a  vádlót  is,  meg  a 
tanúkat  is.  Most  itt  gubbasztunk,  mint  tizenkét  kanalas 
gém  a  pocsóta  szélén,  s  lessük,  hogy  mikor  ugrik  fel 
egy  potyka,  s  akkor  tudjuk  meg,  hog}'  nincs  benne 
más,  mint  béka !  Az  úr  mindig  zenebonát  csinál,  láza- 
dásokat jelent  föl,  s  mikor  tanúbizon3^ságokat  kellene 
előállítani,  akkor  megretirál  a  Kuznin  Kata  szokn3'ája 
mögé.  Az  egész  IzmailoíT  nem  egyébért  találta  ki  ezt 

a  históriát,  minthogy  a  maga  bagolyszemű  Katáját 
megkaphassa.  Most  visszaszökött  toj ónostól  együtt. 
Én  itt  nem  ömlesztem  az  epémet  többet,  hanem  haza- 
megyek. Az  urak  is  mehetnek  —  kiki  a  maga  Kuznin 
Katinkájához,  ha  tetszik. 

Azzal  feldöntötte  a  kalamárist  az  asztalon,  s  el- 
toporzékolt haza,  mentében  azon  szitkozódva  legjobban, 
hogy  »csak  legalább  az  a  semmirekellő  Sámuelovics 
jött  volna  fel,  hogy  felmenthettem  volna,  s  aztán  jó 
ötven  kancsukát  verethettem  volna  a  hátára !« 

0  rá  haragudott  legjobban,  azért  hogy  ártatlan 
létére  meg  nem  jelent. 

—  Muszáj  a  gazembernek  idejönni,  ha  ártatlan 
is.  Kérjen  bocsánatot,  ha  semmit  sem  vétett  is.  Dehogy 
nem  vétett!  A  hetmant  még  sem  bocsátotta  haza.  — 
No  igen,  azt  kezesül  tartja  ott  magánál.  Hát  akkor 
annál  inkább  feljöhetett  volna.  Ha  én  az  ö  üstökét 
itt  jól  megtépászom,  s  aztán  az  ő  társai  cserében  Ko- 
losownak  a  csimbókjait  éppen  úgy  megczibálják,  hát 
abból  én  nekem  dupla  gyönyörűségem  lesz. 

Azonnal  elküldé  az  írnokát  még  egyszer  Benyov- 
szk3'hoz  azzal  az  izenettel,  hogy  nincs  már  semmi  vád 
ellene,  azonban,  hogy  mégis  a  katonai  fegyelemnek 
elég  legyen  téve,  jöjjön  fel  a  várba,  csupán  pro  forma 
négy  katona  által  kisérve.  Bántatlansága  kezességéül 
visszatértéig  maradjon  ott  Kolosow  hetman.  —  Igen 
szépen  kéreti. 

Benyovszky  erre  azt  válaszolta,  hogy  megbízik  a 
kormányzó  adott  szavában  s  kész  fölmenni  a  várba, 
társai  engedelmével;  tehát  csak  küldje  érte  a  kor- 
mán3'ZÓ  a  kisérő  örcsapatot. 

Mire  az  íródeák  visszatért,  akkorra  már  bizonyo- 
san hírt  vett  Nilow  úr  arról,  hogy  Benyovszky  emberei 
Izmailoffot,  Szudejkint  és  a  tojónt  az  éjjel  elfogták  és 

magukkal  hurczolták.  Ez  volt  az  oka  a  kimagyaráz- 
hatatlan  meg  nem  jelenésnek. 

E  hírre  majd  felfordítá  a  várat  Nilow  úr.  Nagy 
hangon  osztotta  a  parancsokat  a  tiszteknek,  hogy  a 
katonák  rögtön  tisztogassák  a  puskáikat,  éles  töl- 
tényeket rakjanak  a  tarsolyaikba,  a  kerekes  ágyúkat 
szereljék  fel:  »Hisz  itt  kész  lázadás  van!«  Verette  a 
dobot  a  vár  udvaron,  s  az  előőrsöket  kettesével  állítá 
fel,  az  utczákon  is  erős  dobszóval  járatta  a  patrolokat 
alá  s  fel. 

Mikor  aztán  már  jól  fellármázta  az  egész  világot, 
akkor  valami  ravaszságot  fundált  ki.  Finom  cselszövény 
volt  az,  s  szinte  csodálatraméltó,  hogy  Nilow  úr  kevés 
rendelkezési  alappal  biró  agyában  megfogamzhatott. 
Átment  az  asszonyok  lakosztályába,  a  kik  a  lármától 
megrettenve,  mind  egy  szobába  bújtak  össze.  Még 
reszketett  minden  tagja  a  dühtől,  a  szava  is,  mikor 
beszélt.     Aztán  erőtetni  akarta  a  nyájasságot. 

—  Gyere  csak  elő  kedves  madárkám,  Afanáziács- 
kám.  No  ne  félj,  nem  bántalak.  Egészen  nyugodt 
vagyok.  Nevethetném.  No  hát  szépen  ülj  le  ide  az 
asztalhoz,  s  írj  annak  a  te  Sámuelovics  Ágostodnak 
egy  szerelmes  levelet.  —  Szerelmes  levelet,  ha  mon- 
dom! írjad  szépen,  majd  én  diktálom.  »Kedves,  édes, 
drágalátos  uracskám!«  Hm,  hm!  Ördög  anyját!  Nem 
tudom,  hogyan  kell  szerelmes  levelet  írni,  én  soha 
sem  próbáltam.  Gyere  asszony,  tanítsd  meg  a  leányo- 
dat, hogyan  kell  szerelmes  levelet  írni? 

—  Tudom  azt  magamtól,  hogy  milyen  hangon  kell 
írni  egy  menyasszonynak  a  vőlegényéhez?  felelt  Afa- 
názia  szilárdul.  Csak  azt  mondja  meg  az  uramatyám, 
hogy  mi  tárgyról  írjak  neki? 

—  No  hát  írd  neki  azt,  hogy  az  apád  soha  jobb 
indulattal   nem   viseltetett  iránta,  mint  ebben  a  szent 

Órában.  Ártatlansága  teljesen  kiderült,  ellenségei  meg- 
szégyenültek. Alig  várom,  hogy  keblemre  szoríthas- 
sam. Már  tudniillik  én,  a  kormánj'zó.  Aztán  írhatsz 
felölem  akárhány  csókot  bele  a  magad  részéről.  Ha 
idejön,  majd  kap  csókot  sokat,  csak  győzze  elviselni. 
De  ezt  ne  írd  bele.  —  Hadd  látom,  mit  írtál? 

Az  öreg  gyanús  vizsga-szemmel  olvasta  át  a  le- 
ánya levelét.  Az  elég  szép,  gyöngéd  és  megnyugtató 
levél  volt.  Erre  a  meghívásra  egy  vőlegénynek,  ha 
csak  nem  goromba  tuskó,  rögtön  a  szerelem  szárnyain 
kell  repülni  a  kedveséhez. 

Afanázia  összehajtogatta  a  levelet;  Nilow  úr  le- 
pecsételé  s  elküldé  azt  rögtön  egy  altisztje  által. 

És  Benyovszky  aligha  bele  nem  hullott  volna  ebbe 
a  kelepczébe,  meh^et  Nilow  úr  ilyen  ílnomúl  vetett  ki 
a  megejtésére,  ha  a  hű  leány  abban  a  perczben,  a 
midőn  a  levelet  összehajtotta,  a  selyem-nyakkendője 
rojtjából  két  piros  szálat  kiszakítva,  azokat  a  levél 
redői  közé  nem  csempészte  volna.  —  Ez  a  két  selyem- 
szál dönté  el  mindnyájuknak  a  sorsát.  —  Benyovszky 
az  édes  szavakkal  hízelgő  levélből  tudta  azt  meg, 
hogy  semmi  kegyelemre  nem  számíthat. 

»Az  éjjel  harczolni  fogunk !«  azt  monda  társainak 
s  azonnal  kiküldé  Báturint,  Wyndbláthot  és  Pánowot, 
hogy  álljanak  osztályaik  élére. 

HARMINCZEGYEDIK  FEJEZET. 


A  KATASZTRÓFA. 


Messziről  tekintve,  örült  merényletnek  tűnik  az 
fel,  hogy  egy  maroknyi  csoport  vezére  fegyveresen 
készüljön  megrohanni  egy  katonai  parancsnokot,  a  ki 
egy  megerősített  várban  rendes  hadcsapatokkal,  ágyúk- 
kal rendelkezik,  s  a  ki  még  azonfelül  a  városban  lakó 
hétszáz  kozáknak  is  parancsol.  Azonban  Ben\'Ovszky 
jól  ismerhette  a  maga  embereit,  úgy  az  ellenfél,  mint 
a  pártosai  részén,  s  ez  buzdíthatá  e  vakmerő  vállalat 
végrehajtására. 

Azok  a  várőrséget  képező  katonák  mind  egytől 
egyig  az  orosz  hadseregnek,   vétség,   gyávaság  miatt 

kimustrált  söpredékei  voltak.  Azok  a  férfiatlan  skop- 
csik,  a  kik  önmagukat  megcsonkítják,  azok  a  szek- 
táriusok,  kiknek  a  hitvallása  tiltja  az  emberölést,  a  kik 
a  csatában  a  levegőbe  lövik  fel  a  golyót,  s  mikor  ro- 
hamra vezén^^el  a  tiszt,  hasra  vetik  magukat;  a  szám- 
űzött svédek,  finnek,  németek,  a  kik  gyűlölik  azt  a 
zászlót,  a  mely  alá  be  vannak  sorozva,  a  mellett  rosz- 
szúl  öltözve,  silányul  táplálva,  csak  a  nyomorúságát 
ismerik  a  hadi  életnek,  s  kaszamátáik  unott  pinczéiben 
iríg3'lik  a  szabadon  barangoló  száműzöttet.  Tiszteik 
iszákosság  miatt  hasznavehetetlen  himpellérek,  tudat- 
lanok és  a  közkatonáiktól  gyűlölt  zsarnokok.  —  És 
ezekkel  szemben  áll  ötvenhét  valódi  férfi,  a  kik  meg- 
annyian  csaták  tüzében  edzett  katonák,  bátor  medve- 
vadászok, a  kik  fejszével,  kelevézzel  támadnak  meg 
hozzájuk  képest  óriás  fenevadakat ;  hidegvérű  lövészek, 
a  kik  biztosra  lőnek,  és  mindannyian  elkeseredve  zsar- 
nokaik ellen,  áthatva  a  szabadság  ösztönétől,  s  a  nemes 
barátság  által  szorosan  eg\'máshoz  lánczolva,  mint  a 
hajdani  waráger  fegyvertársak ;  —  egy  ilyen  maroknyi 
derék  csapattal  meg  lehetett  kisérteni  a  harczot  az 
ötszörte  és  tizenötszörte  számosabb  laza  tömeg  ellen, 
hozzá  még  egy  olyan  lángeszű  vezérrel,  mint  Be- 
nyovszky  s  egy  olyan  bárgyú  parancsnok  ellen,  mint 
Nilow  kormányzó,  a  ki  hadcsapatot  csak  uralkodói 
névnapokon  vezényelt. 

Ötvenheten  voltak,  s  még  éjszakára  várták  Kuz- 
neczoAvot  a  hajóról  tizenkét  társával:  a  kiknek  azon- 
ban az  volt  a  feladatuk,  hogy  egyidejűleg  a  világító 
torony  sánczait  foglalják  el,  arra  az  esetre,  ha  az 
összeesküvők  visszavonulásra  lennének  kényszerítve, 
biztos  oltalmuk 

Jó  szerencse,  hogy  a  hetmant  kézre  kerítették; 
mert  a  kozákság  ahoz  volt  szokva,  hogy  csak  a  saját 

hetmanja  parancsára  mozduljon  meg:  így  fej  nélkül 
maradtak,  s  arra  lehetett  számítani,  hog}'  a  míg  ezek 
összeczihelödnek,  az  alatt  Benyovszkyék  elkészülnek 
a  rendes  katonasággal. 

Benyovszky  kiadta  a  parancsot  Báturinnak,  Wyn- 
bláthnak  és  Pánownak,  hogy  álljanak  a  csapatjaik 
élére :  három  csapat  a  házak  körűi  volt  elheh'ezve ;  a 
negyedik  Benyovszky  házában. 

A  póznára  felhúzták  a  jeladó  lámpát:  a  köd  ismét 
olyan  sűrű  lett,  hogy  ötven  lépésn3-ire  nem  lehetett  az 
emberalakokat  megkülönböztetni. 

Este  felé  egy  káplár  közeledett  négy  katonával  a 
telephez,  s  egyenesen  Ben3'ovszky  házának  tartott.  Az 
ajtót  zárva  találta:  a  puskája  ag^^ával  kopogtatott  be 
rajta. 

—  Ki  vagy?  hangzott  belülről. 

—  Én  vagyok  az  a  Kakucsoíf  Dimitri  káplár,  a 
kit  te  jól  ismersz;  tudod,  mikor  azt  kérdezted,  hogy 
ki  tud  olvasni  közülünk? 

—  Hát  most  mi  kell? 

—  A  czárnö  nevében  parancsolom,  hog}'  nyisd 
ki  az  ajtót! 

—  Ejnye  te  hazug  gúnár!  A  czárnö  ötezer  verszt- 
nyire  van  innen,  s  majd  ö  ilyen  toprongyosra  bízza  a 
parancsait.  Elmenj  innen,  a  míg  jó  dolgod  van !  Nem 
hallottad,  hogy  a  kormányzó  ötvenet  veret  a  hátadra, 
ha  engem  parancs  nélkül  háborgatsz. 

—  De  most  van  ám  parancsom. 

—  Miféle  parancsod? 

—  Hogy  tégedet  rögtön  kisérjelek  fel  a  várba, 
négy  katona  között.  Hát  csak  szedd  fel  magad  s  gyere 
szép  szerével. 

—  Szeretném  én  azt  a  parancsot  látni. 

—  Gyere  ki,  nézd  meg. 

— •  De  bizony  te  gyere  be,  odakinn  sötét  van. 
Én  nem  vagyok  bagoly.  Aztán  igyunk  elébb  egy-két 
pohár  gugyit  szíverősitőül. 

Erre  az  ajánlatra  rá  állt  a  káplár.  Benyovszky 
kinyitá  előtte  a  ajtót.  A  mint  a  tornáczba  belépett, 
Benyovszky  becsukta  mögötte  az  ajtót  s  a  káplár  négy 
pisztolynak  a  lö  rését  látta  a  két  szeme  közé  irányozva. 

—  Ha  egyet  szólsz,  meghalsz !  suttogák  a  fülébe. 

A  káplár  ijedtében  megrémült,  a  tornáczból  be- 
tolták a  szobába,  a  hol  a  kandalló  tüzénél  még  másik 
hat,  puskával,  karddal  ellátott,  férfit  látott  maga  előtt. 

—  Ha  életben  akarsz  maradni,  felelj  mindenre,  a 
mit  kérdezek,  és  igazat  mondj:  —  szólt  hozzá  Be- 
nyovszky. Hát  téged  azért  küldtek,  hogy  engem  el- 
fogj ?  Nilow  úr  maga  parancsolta? 

—  0  maga. 

—  Jó  kedvű  volt,  vagy  haragos? 

—  De  nagyon  ebadtázott. 

—  Mit  mondott,    hogy  ha  nem  megyek,  mi  lesz? 

—  Akkor  egy  századot  fog  ellened  küldeni  nyom- 
ban. 

—  Ki  vezeti  azt  a  századot? 

—  Masinow  kapitány,  a  kormányzó  veje.  Az  a 
ripacsos. 

—  Melyik  század  az? 

—  A  bajkáli. 

—  A  malikiánok  telepéből,  a  kik  csak  tejet  isznak. 

—  Csakhogy  itt  nincs  tej. 

—  Hát  a  másik  századot,  az  irkuczkit  ki  vezeti? 

—  A  kormányzó  másik  veje,  Mosseíf  kapitány,  a 
pattantyús. 

— ■  Agyúi  is  vannak? 

—  Két  kerekes  ágyú. 

—  Kik  vontatják  az  ágyúkat? 

—  Hat-hat  fegyencz.  Kutya  csak  nem  húzhatja, 
mert  ha  egyet  lőnek,  mind  elszalad. 

—  Hát  a  tobolszki  század  ? 

—  Azt  Nilow  úr  maga  vezényli.  Ezek  a  legke- 
ményebb legények :    a   vár   örizés  ö  rájuk  van  bízva. 

—  Szólítsd  be  a  társaidat  egyenkint. 

A  káplár  a  kisérö  katonák  neveit  hangosan  elki- 
áltá,  mire  azok  egyenkint  belépegettek.  Ott  azután 
éppen  úgy  lettek  lefegyverezve,  mint  a  káplár,  utol- 
jára mind  valamennyit  bezárták  a  pinczébe. 

Nilow  úr  ez  alatt  otthon  a  várban  az  asszonyokat 
mind  bezárta  a  szobájukba,  s  maga  nyugtalanul  mé- 
regette végig  csikorgó  lépteivel  a  folyosót,  minden 
fordulásnál  megkérdezve  az  őrstől:  »még  sem  jött 
vissza  a  káplár  ?« 

Mikor  aztán  három-négy  óráig  hiába  várakozott 
rá,  akkor  nagyot  sóhajtott.  Tehát  nem  jön  fel  az  a 
gonosztevő,  hogy  megtéphetné  a  haját,  hogy  egy  pár 
vers  atyai  ütleggel  lezárhatná  a  számadását!  Tehát 
csakugyan  a  fegyver  élét  kell  fordítani  ellene.  Milyen 
nagyon  szerette  ezt  a  rossz  embert!  Milyen  szomo- 
rúsága lesz  Afanáziának,  ha  majd  lánczraverve  fogják 
őt  ide  hurczolni ;  s  hallgatnia  kell  az  ordítását,  mikor 
a  vár  udvaron  halálra  kancsukázzák.  Nem  lehet  már 
segíteni  rajta!  —  Felköté  a  nagy  széles  tábori  övét: 
beledugta  a  pisztolyait,  feltűzte  a  nagy  veres  tollko- 
kárdát  a  kalapjára  s  kiadta  a  parancsait  Masinow  ka- 
pitánynak. 

—  Eredj  le  a  századoddal  a  lázadók  telepére,  s  hozd 
el  őket  erővel.  Ha  ellenállnak,  lőjj  közéjük. 

A  kapitány  azt  az  észrevételt  tette,  hogy  a  lőpor, 
a  mit  a  katonáknak  osztottak,    nyirkos :    el  van  ázva. 

—  Magad  vagy  elázva,  nem  a  lőpor.  Rivalt  rá 
Nilow  úr  s  kikergette  maga  elől. 

A  százados  kivonult  a  csapatjával  a  várból:  a 
sűrű  ködben  csak  az  egy  lámpafény  szolgált  neki  tá- 
jékozásul, mely  a  száműzöttek  telepéről,  mint  egy  ve- 
res csillag  világított  a  távolba. 

Benyovszkynak  hírűi  hozták  az  előőrsei,  hogy 
fegyveres  csapat  közelít. 

Erre  ö  a  Wynbláth  csapatjával  (mindössze  tizen- 
n^'olcz  ember)  szembe  ment  eléjük  s  bevárta  őket  a 
lebontott  hídnál,  melyen  most  csak  egy  szál  deszka 
vezetett  keresztül. 

A  katonák  kénytelenek  voltak  a  lebontott  híd 
előtt  megállani:  a  kapitány  parancsot  adott,  hogy  a 
túlsó  parton  felhalmozott  gerendákat  vissza  kell  rakni 
a  hídra. 

Benyovszky  jól  hallotta  a  parancsszót,  s  átkiál- 
tott a  tiszthez. 

—  Sógor!  Ne  tréfálj!  Nem  jó  lesz  az  árkon  át- 
jönnötök. 

Erre  a  kapitány  minden  válasz  helyett  » tüzet « 
vezényelt. 

Az  egész  század,  mintegy  ütenyre,  szabályosan 
felkapta  a  puskáját  s  sortüzet  adott.  Egyetlen  egy 
golyó  sem  talált. 

És  nyomban  utána  felelt  rá  a  lázadók  fegyvertüze, 
három  katona  halva  esett  el,  több  megsebesült  s  arra 
valamennyi  lecsapta  a  puskáját  s  hasra  feküdt  a  part 
mentében. 

A  kapitány  dühösen  rivallt  rájuk,  szidta,  káro- 
molta, ütötte  őket  kardlappal,  ránczigálta  üstöküknél 
fogva,  nem  használt  semmit,  azoknak  semmi  okuk 
sem  volt  Katalin  czárnő  dicsőségéért  feláldozni  az  éle- 
tüket. Mind  úgy  tett,  mintha  meg  volna  halva.  — 
Végre  egynek  azt  rivallta  a  fülébe,  hogy:  » szaladj 
vissza  a  várba,  híjj  segítséget !« 

Gr.  Benyovszky  M.  I.  Életrajz.  24 

A  »szaladj«  szóra  megelevenűlt  a  halott  s  vág- 
tatott el  a  ködben  a  vár  felé. 

Ekkor  aztán  Ben3'ovszky  jelt  adatott  a  kornétá- 
sával,  hogy  a  másik  három  csapat  is  vonuljon  fel. 
Azok  jöttek  roham-lépésekben,  vezéreik  élükön.  Csak 
az  egyik  csapat  jött  csendesen,  mert  annak  a  vezére 
csak  a  puskájára  támaszkodva  bírt  előre  bandukolni. 
Benyovszk}'  megdöbbenve  ismert  rá  ez  emberre.  Ste- 
fánow  volt  az:  a  halálos  ellensége,  a  vetélytársa,  a 
sokszoros  áruló,  az  őrjöngő !  De  mikor  a  becsület  me- 
zeje megnyílt,  akkor  elfeledett  ez  az  ember  mindent, 
még  azt  is,  hogy  beteg.  Mint  n3^omorék  lázár  kiszállt 
az  ág3^ából,  fegyverét  ragadta,  s  odatámoh'gott  a  csa- 
patja élére.     S  aztán  vezette  őket  a  harczba. 

»Itt  vag5'ok  melletted!  hörgé  Ben3'ovszkyhoz  érve. 
Megesküdtem  rá,  hog3^  meghalok  érted!  Beváltom  az 
esküm. « 

S  azzal  sorba  ölelte  a  bajtársait,  buzdítva,  lelke- 
sítve őket  lángoló  szavaival  e  döntő  órában. 

Ben3-ovszk3'  tisztelettel  emelt  előtte  kalapot.  Mih'en 
derék  ember  lett  volna  ez,  ha  Afanázia  szép  szemeit 
soha  sem  látta  volna!  —  Ez  a  két  összeállított  adat 
mil3^en  mél3^  bepillantást  enged  az  orosz  nép  jelle- 
mébe. A  túlsó  oldalon  a  zsoldosok  között  az  épkézláb 
is  holtnak  teszi  magát,  az  innensőn,  hol  a  szabadság- 
harczosok  sorakoznak,  még  a  félholt  is  feg3'verbe  öl- 
tözik. 

Nilow  úr  a  várkapujának  az  ablakából  leste  az 
üg3^  kimenetelét.  A  sortüzelés  eg3'  pillanatra  lángra 
látszott  gyújtani  a  világot,  a  mint  a  sűrű  ködöt  át- 
lobbantotta. Arra  következett  eg3'^  szabáh'talan  puska- 
ropogás,  s  azután  csendes  és  sötét  lett  minden,  csak 
a  lőpor-füst  kóválygott,  mint  fehér  felhő  a  szürke 
ködben. 

—  Mi  történik  odalenn?  Hogy  nem  lőnek  tovább? 
Nincs  a  katonáknak  több  egy  lövésüknél?  vagy  csak- 
ugyan nyirkos  a  lőpor? 

El  nem  tudta  gondolni,  hogy  honnan  van  ez  a 
nagy  csendesség? 

Végre  lát  egy  embert  a  felvonó  híd  felé  futni. 
Az  már  messziről  kiabál  torkaszakadtából: 

—  Küldjetek  segítséget;  a  lázadók  sokan  vannak! 

—  Tömjétek  be  a  száját!  kiált  le  a  toronyablakból 
Nilow  úr.  Még  a  többit  is  elijeszti.  —  No  hát  mi 
történt?  Mit  csinálnak  a  katonák? 

—  Ott  feküsznek  mind  az  árok-parton,  liheg  a 
hírmondó. 

—  Halva? 

—  Némelyik  igazán  meghalva. 

—  A  többi  pedig  gyáván !  Tudtam,  hogy  így  járok 
velük.  Mindig  mondtam,  hog}'  ne  küldjék  nekem  ide 
a  bibliafalókat.  A  bezpopovczik  nem  lőnek  az  ellen- 
ségre. Hol  van  Mosseíf  ?  Vonulj  ki  a  te  századoddal ! 
Ezek  a  derék  fiúk!  Ezek  a  »molodczik.«  Vidd  ma- 
gaddal a  két  ágyút.  Ne  ismerj  irgalmat.  Ágyúztass 
közéjük,  a  mint  meglátod  őket.  Vágjátok  le  őket  az 
utolsó  emberig.  Élve  ne  hozzatok  elém  senkit.  A 
zsákmány  a  katonáké  lesz.  Mindenki  dupla  havi  pénzt 
kap.  De  ördöngös  mennykő!  A  ki  gyáván  viseli 
magát,  azt  főbe  lövetem.  Ha  nekem  visszaszaladtok 
a  várba,  a  kapun  be  nem  jöttök,  közétek  kartácsol- 
tatok. 

A  jó  Mosseíf  kapitány  már  előre  ügy  meg  volt 
félemlítve,  hogy  a  keztyűit  megfordítva  húzta  fel,  jobb 
kézre  a  balra  valót.  A  gyalogságát  bocsátá  előre,  ö 
maga  a  két  ágyúja  közé  vette  magát,  minthogy  tüzér- 
tiszt volt.  Az  ágyúkat  lovak  helyett  fegyenczek  húz- 
ták.   Az  ágyúk  dübörgése  s  a  fegyenczek  lánczainak 

csörömpölése  messziről  tudósítá  Benyovszkyt,  hogy 
új  csapat  érkezik. 

Ekkor  aztán  ő  maga  rakatta  vissza  a  hídra  a  talp- 
gerendákat, hogy  átvonulhasson  rajta  az  ellenei  elé. 
Wynbláthot  a  csapatjával  hátrahagyta,  hogy  az  árok- 
parton meglapult  ellenfélt  őrizzék.  O  a  többiekkel, 
harmincznyolcz  emberrel  a  várhoz  vezető  úton  előre 
vonult. 

A  mint  a  nagy  ködben  olyan  közel  ért  egymáshoz 
a  két  ellenséges  csapat,  hogy  az  emberi  alakok  lát- 
hatóvá lettek,  a  katonák  vezére  nagy  hangon  átkiáltott 
Benyovszkyékra :  »adjátok  meg  magatokat  zendülök! 
különben  pozdorjává  törünk !«  Hangján  megérzett  a 
félelem,  mint  mikor  valaki  a  kísértetre  kiabál. 

—  Szívesen,  sógor !  kiálta  vissza  Ben3-ovszky ;  de 
hát  halljuk  a  föltételeidet!  (S  e  közben  gyors  léptek- 
kel íialadt  feléje.) 

—  Micsoda  föltételeket?  Semmi  pardon! 

—  Értsük  meg  egymást. 

—  Ne  jöjjetek  közelebb,  mert  rátok  lövetek! 

—  No  akkor  inkább  én  kezdem  el  a  lövést. 

S  erre  a  szövetségesek  sortűzzel  üdvözölték  a 
katonákat,  mire  az  egész  század  egyszerre  elhajigálta 
a  puskáit,  s  megfutott  a  csatatérről,  a  tisztjével  az  élén, 
még  pedig  nem  vissza  a  vár  felé,  a  mivel  a  várat 
még  megmenthette  volna,  hanem  oldalt  egy  fenyő- 
erdőbe. Az  ágyúk  ott  maradtak,  a  vontató  fegyenczek 
is  iparkodtak  a  lánczaikkal  tovább  csörömpölni. 

Ekkor  aztán  Benyovszky  a  két  ágyút  nekifordí- 
tatá  az  árok  mellett  elbújt  csapatnak,  s  elkezdett 
azokkal  lövetni  reájuk.  A  fejük  fölött  elbúgó  tekék 
azokat  még  halálcsendesebbekké  tették,  s  ezzel  a  fo- 
gással Benyovszky  felszabadítá  az  őrzésükre  hátra- 
hagyott  Wynbláth-féle   csapatot.     Ekkor    aztán  gyors 

elhatározással,  sebesen  rohant  mind  az  ötvenhét  har- 
czosával  fel  a  várba.  Az  út  tiszta  volt  előtte.  Benn 
a  várban  csak  az  utolsó  század  katona.  Azonban  ezek 
már  komoly  ellenállásra  kész  harczosok,  a  kikkel 
igazán  verekedniük  kell,  s  még  mindig  két  ember  jut 
egyre. 

Nilow  úr  folyvást  ott  leste  a  torony-ablakból  a 
viaskodás  kimenetelét.  A  várőrség  vezetését  rábízta 
a  korlátnokra.  Egészen  meg  volt  zavarodva  attól  a 
képtelen  helyzettől,  hogy  ő  neki  ellene  mer  állni  egy 
csoport  lenézett  gyülevész.  Azt  sem  tudta,  hányan 
vannak?  s  nem  sejté,  hogy  fel  vannak  jól  fegyver- 
kezve. Ismét  hangzott  a  puskaropogás,  s  aztán  a 
futók  zila  lármája.  Nem  a  vár  felé  futottak :  azt  hitte, 
a  lázadók  szaladtak  el.  Azután  elkezdtek  ágyúzni. 
Mégis  ellenállnak !  Vakmerő  emberek !  Az  ágyúk  lob- 
banásainál  kivehette,  hogy  azok  a  várnak  háttal  van- 
nak fordulva,  a  miből  azt  kellett  levonnia,  hogy  a 
lázadókat  lövik.  Örült  neki,  hogy  a  veje  olyan  ke- 
mén\^en  löveti  őket.  Bárcsak  egy  golyó  elhordaná 
annak  az  átkozottnak  azt  a  szép  fejét,  a  ki  annyi  ve- 
szedelmet okozott!  Egyszer  aztán  az  ágyúzásnak  is 
vége  lett ;  a  közeledő  csapat  robogása  kezdett  hallatszani. 

A  csapóhíd  fel  volt  vonva  a  várkapu  előtt,  mikor 
Benyovszky  csapatja  a  sánczárokhoz  megérkezett,  az 
alakok  kilétét  nem  lehetett  a  ködben  és  éjben  kivenni, 
—  hogy  még  nagyobb  legyen  a  csalódás,  az  ágyúkat 
is  magukkal  vontatták,  s  a  meggyújtott  kanóczok 
mécse  pislogott  szikrázva  a  ködben.  Ezekre  szükségük 
volt  a  petárdák  felrobbantásánál. 

A  toronyőr  a  visszatérő  orosz  katonáknak  nézte 
őket. 

—  Hozzátok-e  a  lázadókat?  kiáltá  le  a  toronyból. 

—  Ugyan  hozzuk!  volt  rá  a  válasz. 

Erre  a  csapóhíd  csörömpölve  ereszkedék  le  a  lá- 
zadók előtt,  s  azok  gyorsan  rohantak  át  rajta. 

Hanem  a  toron3'ablakból  lenéző  kormán3'zó  fel- 
ismerte Benyovszkyt  a  biczczenő  lépéséről  s  elrémülve 
ordítá  alá : 

—  Vigyázzatok!  A  lázadók  jönnek! 

Késő  volt  már.  A  torony  őrsége  tizenkét  ember- 
ből állt,  azokat  egy  jajkiáltás  alatt  leszúrták  a  lázadók, 
egy  lövést  sem  tettek.  E  rövid  küzdelem  alatt  a  kor- 
mányzó befutott  a  toronyból,  s  hirtelen  bezáratta  a 
nehéz  vaspléhhel  burkolt  várkapút,  mely  a  várudvarra 
vezetett. 

Odabenn  még  egy  teljes  század  katona  állt,  jól 
felfegyverkezve. 

Nilow  úr,  a  helyett,  hogy  a  csatakész  csapatja 
élére  álljon,  s  a  lázadók  leverését  túln3'omó  erővel 
megkisértse,  vak  rémülettel  rohant  be  a  szobájába. 
Nem  tudott  egyebet  kiáltani,  mint  »a  Sámuelovics !« 
Úgy  tűnt  föl  előtte  most  az  az  ember,  mint  a  mese- 
beli szörnyeteg,  a  ki  ellen  nincs  segedelem,  a  ki  szét- 
szórja a  fegyveres  csapatokat,  elkapkodja  a  markával 
az  ágyúgolyókat,  s  keresztül  tör  a  bást3'afalon.  Még 
ma  délben  a  fülénél  fogva  akarta  öt  az  odújából  ki- 
húzatni, s  már  éjfélkor  az  van  itt,  hog3'  őt  a  felleg- 
várában letiporja.  Máskor  sem  volt  g3'ors  gondolko- 
dása Nilownak,  most  egészen  megbénult  az  esze. 
Magukra  hag3'ta  a  katonáit  a  várudvaron. 

Benyovszk3'  az  alatt  annál  g3'orsabb  volt  az  intéz- 
kedéseiben. A  mint  a  torony  el  volt  foglalva,  s  a 
felkelők,  a  két  ág3^úval  eg3'ütt  mind  átjöttek  a  csapó- 
hídon,  rögtön  felhúzatta  azt  a  hátuk  mögött,  hog3'  a 
künn  maradt  katonák  be  ne  jöhessenek  utánuk.  — 
Jól  ismerte  a  vár  minden  zegezúgát,  eg3'  mellék-folyosó 
a  toron3-ból  a  kaszamátákba  vezet,   eg3'  csapatot  oda- 

rendelt,  hogy  a  földalatti  boltok  ablakain  át  tüzelve 
a  várudvaron  álló  katonákra,  azokat  akadályozzák  meg 
a  várkapu  védelmében,  Pánowot  pedig  utasítá,  hogy 
a  petárdát  erősítse  meg  a  várkapu  zavarához,  s  aztán 
gyújtsa  meg  a  kanóczát.  A  torony-ablakba  őrt  állított, 
a  kinek  a  váron  kívül  történendőkre  kellett  vigyázni. 
Elöl-hátúl  ellenség  között  voltak,  s  a  várból  még  az 
egy  tornyon  kívül  semmi  sem  volt  a  hatalmukban. 

A  vártorony  erkélyéről  egy  ryi+ott  ablakot  lehe- 
tett elérni.  Benyovszky  jól  ismerte  ezt  az  ablakot: 
Nilowné  szobájába  nyílt  az.  E  válságos  pillanatban 
Afanázia  jutott  eszébe.  Minő  rémületet  kell  kiállni  e 
szegény  leánynak,  ki  e  perczben  még  csak  nemis 
imádkozhatik ;  mert  hiszen  apja  és  kedvese  állnak 
eg\'mással  élet-halál  harczban,  melyiknek  az  életeért 
könyörögjön? 

Megfogadta  a  leánynak,  hogy  az  atyjának  az  életét 
meg  fogja  menteni,  ha  fegyverre  kerül  a  sor. 

Eg}^  merész  szökéssel  átveté  magát  a  torony  er- 
kélyről az  ablakba,  s  onnan  leszállt  a  szobába.  Ott 
találta  Nilownét,  a  három  leányával  és  a  fiával  együtt. 
Ezek  már  látták  Nilow  urat  a  rémület  kétségbeesett 
torzarczával  végig  futni  a  szobákon,  egyre  Sámuelovics 
nevét  kiabálva. 

S  a  mesebeli  bűbájos,  a  ki  elől  a  családapa  el- 
futott, most  ott  állt  előttük.  Odarohantak  hozzá,  át- 
ölelték; úgy  könyörögtek  neki,  hogy  mentse  meg  a 
férjet  és  atyát. 

—  Azért  jöttem  előre,  hogy  öt  megszabadítsam! 
monda  Benyovszky.  Hol  van  Nilow  úr?  Vezessenek 
hozzá. 

Nilowné,  Afanázia  és  a  többi  gyermekek  körűi- 
fogták Benyovszkyt  s  úgy  kisérték  át  a  legbelső  szo- 
báig, melybe  a  kormányzó  megvonúlt. 

Ott  ült  a  bukott  nagyság,  karszékébe  mélyedve, 
előtte  egy  asztal,  azon  szétszórva  az  álmodott  kincsek, 
a  lopatkai  telep  térképe,  a  kurilei  drágaságok,  meg 
egy  sakktábla  feldöntött  figurákkal. 

Mikor  a  rettegett  rém  belépett  eléje,  abban  a  ve- 
zéri díszruhában,  mely  völegényi  köntöse  volt,  karddal 
az  oldalán:  eleinte  rábámult,  mintha  álmot  látna :  nem 
tudott  se  szólni,  se  mozdulni. 

Benyovszky  pedig  a  legengesztelőbb  hangon  szólt 
hozzá. 

—  Kormányzó  úr,  atyám!  Nem  mint  ellenség, 
mint  jó  barát,  mint  fiú  jövök.  Kardom  a  hüvelyében. 
Szabadságomat  erővel  elvették,  erővel  visszavívtam. 
Igazságom  volt!  De  öntől  csak  jótetteket  kaptam. 
Engedje  meg,  hogy  azokat  megháláljam.  A  vár  ke- 
zünkben van,  a  ki  ellenáll,  meghal.  Ez  hadi  regula. 
De  az  ön  élete  nekem  drága,  mint  apámé,  jóltevőmé. 
Vonuljon  ön  gyermekei  szobájába,  s  én  nemesi  sza- 
vammal állok  jót  az  ön  életéért. 

Ettől  a  beszédtől  aztán  visszatért  a  lélek  a  kor- 
mán3'zóba.  Nem  látta  már  a  csodahöst  maga  előtt, 
hanem  csak  a  mézes-mázos  nyelvmestert,  a  hazug 
hízelkedőt,  a  ki  a  vén  gj-ermekeket  mesékkel  altatja 
el.  Felforrott  a  vére  attól  a  szótól,  hogy  ez  a  szám- 
űzött fogoly,  ez  a  senki!  még  itt  kegyelmet  akar  osz- 
tani ö  neki,  s  úgy  beszél  itt,  mintha  ö  volna  Bolsa 
várának  az  ura. 

Mérgesen  ugrott  fel  karszékéből. 

—  Te  ocsmány  áruló !  Te  akarsz  engem  megaján- 
dékozni az   életemmel?  Elébb   elveszem   én  a  tiédet! 

S  azzal  kirántá  az  övéből  a  pisztolyát. 

—  Az  Istenért,  atyám!  mindnyájunkat  elveszítesz! 
sikoltá  Afanázia,  az  atyja  karját  megragadva;  de  már 
akkor  a  Benyovszkyra  irán3'zott  pisztoly  elsült;  csak- 

hogy  a  golyó  nem  a  mellébe  fúródott,  hanem  a  czomb- 
jába. 

Benyovszky  érezte,  hogy  meg  van  sebesítve,  s 
még  sem  jött  haragba.     Csendesen  szólt  Nilowhoz. 

—  Uram!  Az    ellenállás  önnek  csak  veszedelme. 

—  Az  vagyok  én  te  neked !  A  te  veszedelmed ! 
Mérges  kígyó!  ordítá  magánkívül  Nílow  s  félretaszítva 
a  nyakába  kapaszkodó  leányát,  elrugdosva  az  eléje 
térdeplő  asszonyokat,  ádáz  dühvel  rohant  Benyov- 
szkj^a,  s  torkon  ragadta  öt,  hogy  mindjárt  megfojtsa. 

Erre  nehéz  küzdelem  támadt  a  két  férfi  között, 
Benyovszky  fiatal  erőben  levő  férfi  volt,  de  az  egyik 
lába  rövid  s  a  másik  megsebesült;  Nilownak  pedig 
az  elkeseredett  düh  szaporítá  az  erejét,  és  azért  Be- 
nyovszky még  sem  rántotta  ki  a  kardját,  hogy  dula- 
kodó ellenfelét  leszúrja,  csupán  védekezett;  a  fojtogató 
öklöket  lefeszegetve  a  torkáról. 

Az  asszonynép  Isten  irgalmáért  sikoltva  fetrengett 
térdein  a  két  küzdő  férfi  körűi;  a  midőn  egyszerre 
egy  csattanó  robbanás  rendíté  meg  az  épületet;  oda- 
künn a  petárda  elsült,  a  várkapu  bezuhant,  s  arra 
diadalordítással  rohantak  be  a  várudvarba  Benyovszky 
bajtársai,  s  megkezdődött  a  legádázabb  harcz  egy 
szűk,  bezárt  udvarban,  a  hol  a  düh  és  a  kétségbeesés 
küzd  egymás  ellen :  lövöldözés,  kardcsattogás,  halál- 
ordítás  zűrzavaros  riadója  mellett. 

Nilow  mind  abból  nem  hallott  semmit.  Ö  csak  ezt 
a  gyűlölt  alakot  akarta  megfojtani,  a  kit  sikerűit  már 
a  falhoz  szorítania.  Benyovszky  még  akkor  sem  bán- 
totta megtámadóját. 

Egyszer  aztán  berúgták  az  'ajtót.  Pánow  lépett  be 
rajta:  arcza,  ruhája  csuron  vér;  kezében  széles  pallosa. 
A  mint  meglátta  a  két  dulakodó  férfit,  rákiálta  a  kor- 
mányzóra. 

—  Nilow  Úr!  Bocsássa  el  ön  a  kezéből  a  vezé- 
rünket ! 

Nilow  egy  perezre  visszanézett  a  véres  alakra, 
azután  fogcsikorgatva  monda: 

—  Majd  döglötten !  s  mind  két  markával  átszorítá 
Benyovszkynak  a  torkát. 

Ekkor  aztán  Pánow  a  kardjával  egy  csapást  mért 
a  kormányzó  fejére. 

Azzal  vége  volt  mindennek. 

Afanázia  atyja  halva  esett  le  térdeplő  leányának 
az  ölébe.  A  vőlegény  megmenekült. 

Benyovszky  e  szavakkal  végzi  e  rémjelenet  le- 
írását: 

—  »Pánow  az  én  menekülésemet  egy  élettel 
vásárolta  meg,  melyet  én  olyan  szívesen  meg- 
tartottam volna.« 

E  rémjelenetre  Benyovszkyt  elhagyta  testi-lelki 
ereje.  Ott  látta  a  lábainál  összerogyni  azt  a  férfit,  a 
kit  atyjának  nevezett,  vérével  az  ő  menyasszonya 
keblét  árasztva  el,  a  szerencsétlen  an3'a  jajgatva  bo- 
rúit férje  holttestére,  leányai  ájultan  dűltek  jobbra- 
balra ;  ö  maga  a  viszás  érzelmektől  összetörve  rogyott 
térdeire. 

Pánow  odaugrott  hozzá  s  felrántotta  karjánál 
fogva. 

—  Ne  siránkozz  most  az  apád  halálán,  vezér; 
hanem  gyere  verekedni !  Benne  vagyunk  a  harczban. 
Minden  pajtásra  két  ellenség  jut.  Hallod,  hogy  csat- 
tog a  kard,  meg  a  puskaagy  odakünn?  A  te  mun- 
kád ez!  Fejezd  be! 

Ez  a  csatahang  eszméletére  téríté  Benyovszkyt. 

—  Gondoskodjál  e  szegény  asszonyokról !  monda 
Pánownak,  s  azzal  kardját  kirántva,  rohant  ki  a  fo- 
lyosóra. Minden  lépten-nyomon  megbotlott  egy  halott. 

vagy  egy  sebesült  tetemében.  A  bajtársak  nagyon 
gyorsan  bántak  el  ellenfeleikkel:  folyósok,  torná- 
czok,  maga  a  várudvar  terítve  volt  halottakkal  és 
sebesültekkel;  a  várörség  nagy  része  leölve,  egy 
kis  maradéka  egy  bányaköröndbe  beszorítva,  melynek 
ajtaját  a  szövetségesek  ostromolták.  De  a  bajtársak 
közül  is  kilenczen  halva  és  heten  nehéz  sebben  fe- 
küdtek szerteszét,  az  egész  udvar  úszott  a  vérben.  A 
petárdától  meggyulladt  várkapu  vérvilágot  vetett  a 
rémjelenetre. 

Benyovszky  véget  akart  vetni  a  vérontásnak,  s 
megadásra  szólítá  fel  a  köröndbe  menekült  katonákat. 
E  pillanatban  puskalövés  hangzott  a  vártoronyból,  a 
mit  az  ott  felállított  őrs  harsány  kiáltása  követett: 

» Ellenség  közelít !« 

A  vészkiáltásra  hatalmas  sortüzelés  következett, 
mely  a  váron  kívülről  hangzott.  Vagy  a  künnrekedt 
katonák,  vagy  a  kozákok  jönnek  a  várat  visszafog- 
lalni. Ha  az  utóbbiak,  az  nagyobb  baj ;  mert  ezek  bá- 
tor, jó  kedvű  verekedők,  a  kiknek  nem  tiltja  a  vallá- 
suk az  emberölést. 

Benyovszky  a  vészlövésre  rögtön  sietett  Chrusti- 
ewvel  és  Wynbláthtal  fel  a  toronyba  az  előőrshöz : 
onnan  aztán  jól  láthatta,  hogy  valóban  a  kozákok 
jönnek  nagy  csapatokban  rohamra  a  vár  ellen.  Egy 
részük  a  sánczárok  partján  marad,  szórt-tüzelést  foly- 
tatva a  sánczkarózat  felé,  a  hol  emberfejeket  lát  fel- 
tünedezni, míg  más  csapat  a  befagyott  sánczárokba 
mászik  alá,  e  tüzelés  védelme  alatt  lábtókat  támasztva 
a  bástyafalnak,  s  azokon  hágva  fel  a  párkányzatra. 
—  Szerencsére  a  lábtók  mind  rövidek  voltak,  nem 
érték  el  a  párkányt.  Le  kellett  róluk  szállniok  a 
kozákoknak,  hogy  kettőnként  egymáshoz  kötözzék 
azokat. 

Benyovszky  Wynbláthtalj  Chrustiewvel  és  még 
négy  bajtársával  állt  velük  szemben.  Még  Wynbláthot 
is  el  kellett  küldenie,  hogy  hirtelen  gyűjtsön  össze 
egy  csapatot  a  szövetségesekből  s  siessen  velük  a 
bástya  védelmére.  Ö  maga  az  alatt  feltörte  a  jól  is- 
mert bombaraktárt,  s  előhozatva  abból  a  töltött  grá- 
nátokat, az  akkori  hadászat  egyik  kedvencz  fegyver- 
nemét, maga  az  öt  társával  ezeket  hajigálta  kézzel 
az  ostromlók  csapatjai  közé,  kiket  társaik  tüzelése 
folyvást  megvilágított  s  néhán}-  perez  alatt  meg  volt 
tőlük  tisztítva  a  sánczárok.  A  szétpukkanó  gránátok 
tizennégy  kozákot  öltek  meg:  a  többi  kisebb-nagyobb 
sebbel  iparkodott  a  lábtókon  az  árok  túlsó  oldalára 
felkapaszkodni.  Benyovszky  társai  közül  egy  sem  ka- 
pott sebet. 

Erre  megérkezett  Wynbláth  huszonkét  bajtárssal. 
A  többiek  a  bástj-aköröndbe  elzárkózott  katonákat 
őrizték. 

A  mint  a  segélyül  jött  csapat  megérkezett,  Be- 
nyovszky elheh'ezé  őket  a  sánczkarózat  mögött  s  a 
két  háromfontos  ágyút  felvonatta  a  bást3'ára.  A  kozá- 
kok új  tömeges  támadáshoz  készültek.  Számuk  öt-hat 
százra  szaporodott  fel.  Két  sortüzelés,  s  egy  pár  ágyú- 
lövés a  lázadók  részéről  a  tömeg  közé  minden  táma- 
dási kedvüket  elrontotta;  sietve  vonultak  vissza.  Be- 
nyovszky erre  valamennyi  ágyút,  a  mi  a  várban  szerte- 
szét hevert,  mind  fölszereltetett,  s  az  erődöt  védelmi 
állásba  helyezte.  Azután  összeszedeté  a  sebesülteket 
az  udvarból  és  a  kaszamátákból,  s  a  kórházzá  alakí- 
tott nagy  terembe  felhordatá ;  a  sebészetben  jártas 
Lapinra  bízva  az  ápolásukat.  Az  ellenfél  halottjait  le- 
szórták a  sánczárokba. 

Reggel  három  órára  be  volt  végezve  a  munka.  A 
vár  el  volt  foglalva,    kivéve   a  fellegvár  köröndjét,    a 

melyben  még  eltorlaszolva  védte  magát  a  helyőrség 
maradéka,  negyvenkét  katona  és  a  korlátnok:  a  szö- 
vetségesek, a  halottak  és  sebesültek  számát  levonva, 
negyvenen:  tehát  kettővel  kevesebb  számmal,  mint  a 
bezárt  ellenfél  és  maguk  körűi  rekesztve  hétszáz  kozák 
által. 

Hajnal  felé  újra  jelt  adott  a  toronyba  állított  őr, 
hogy  a  városban  nagy  a  lárma.  Ben3rovszky  maga 
felment  oda,  s  látta,  hogy  az  utczákon  számos  fákl3'a- 
fény  szaladgál  alá  s  fel,   valami  van  készülőben. 

Kiküldé  Chrustiewet  két  bajtársával  a  várból, 
hogy  kémleljék  ki,  mi  történik  oda  alant  a  városban? 

Chrustiew  rövid  időn  visszatért  s  jelenté  Benyov- 
szkynak  az  újabb  fenyegető  veszélyt. 

A  kozákság  kiszabadítá  fogságából  a  hetmant,  s 
most  annak  a  vezetése  alatt  az  egész  bolsereczki 
férfi  lakosság  kivonult  a  városból  a  közelfekvő  he- 
gyekre :  ott  ütött  tanyát,  azzal  az  elhatározással,  hogy 
a  várat  nem  fogja  többé  ostromolni,  hanem  körülzárva 
tartja,  s  a  szövetségeseket  kiéhezteti,  a  míg  azok  vagy 
megadják  magukat,  vagy  kitörnek  a  várból,  a  mikor 
aztán  hétszáz  ember  negyvenet  könnyen  összekasza- 
bolhat. 

—  Itt  gyorsan  kell  határoznunk,  monda  Benyovszk}^, 
mert  ha  egy  napig  tétovázunk,  minden  menekülési 
utunk  el  lesz  zárva.     Szóljatok  hozzá,  mit  tegyünk! 

Azonban  ezúttal  senkinek  sem  jutott  egy  jó  gon- 
dolat se  az  eszébe.  A  vár  az  övék  volt  már;  de  a 
hajójuktól  el  voltak  zárva. 

Benyovszky  már  akkor  alig  bírta  testét-lelkét  az 
összerogyástól  fentartani.  De  érezte,  hogy  az  egész 
vakmerő  vállalat  súlya  az  ő  tenyerén  fekszik.  A  po- 
kol kínjaival  küzdve  kívül  és  belül,  a  pokol  ötleteit 
kellett  segélyül  hívnia. 

—  Nekem  van  egy  tervem.  A  városból  minden 
férfi  kivonult  a  hegyek  közé:  nem  maradt  más  otthon, 
mint  az  asszonyok  és  gyermekek.  Most  vonuljon  ki 
a  városba  azonnal  húsz  bajtársunk  s  tereljen  össze 
minden  asszonyt,  leányt,  gyermeket  a  templomba.  Ak- 
kor hordjanak  össze  a  házakból  minden  bútort,  málha- 
csomagot,  halzsiros  tonnákat  a  templom  mellé  ha- 
lomra. Mikor  ezzel  készen  lesznek,  akkor  adják  tud- 
tul az  asszonynépnek,  hogy  készüljenek  a  halálra; 
mert  ha  az  ő  apáik  és  férjeik  minket  el  akarnak  pusz- 
títani, nekünk  más  védelmünk  nincsen,  mint  hogy  a 
templomot  az  ő  családjaik  fejére  gyújtsuk.  Ha  meg- 
akarnak a  tűz  haláltól  menekülni,  küldjenek  ki  ma- 
guk közül  három  asszonyt  és  tizenkét  leányt  az  er- 
dőben levő  férfiakhoz.  Olyan  asszonyokat  válaszsza- 
nak  ki,  a  kiknek  gyermekük  marad  ottan,  s  olyan 
leányokat,  a  kiknek  nővérük  marad  hátra  a  templom- 
ban. Ezek  vegyék  rá  könyörgéssel  a  férfiakat,  hog}^ 
rakják  le  a  fegyvereiket,  és  bennünket  engedjenek 
békével  a  hajóra  szállni  és  tovább  menni.  Ötven 
előkelő  férfit  küldjenek  fel  a  várba  túsz  gyanánt. 

Ördögi  egy  gondolat  volt  ez !  Villám,  mely  a  po- 
kolbúi lő  fel  az  égbe.  Pánow  magára  vállalta  ennek 
a  kivitelét.  Reggelre  össze  volt  terelve  Bolsereczk 
város  minden  asszonya,  hajadona  és  gyermeke  a  tem- 
plomba. Pánow,  hogy  még  tetézze  a  pokoli  komédiát, 
odaviteté  a  megölt  kormányzó  hulláját  is  a  templomba 
s  az  oltár  előtt  emeltetett  számára  ravatalt.  Több  volt 
ezer  leieknél  a  templomban,  mely  egészen  fából  volt 
építve. 

Korán  hajnalban  Benyovszky  útnak  indítá  az  erdő 
felé  a  kiválasztott  négy  asszonyt  és  tizenkét  szüzet, 
egy  dobverő  és  Szibaew  kisérelében,  az  írott  kapi- 
tuláczióval. 

A  dobszó  mellett  kihirdetendő  izenet  méltó  volt 
ahoz  az  emberhez,  a  ki  nem  fél  sem  az  élőktől,  sem 
a  halottaktól. 

Ha  le  nem  rakják  a  kozákok  a  fegyverüket,  ha  a 
szabad  elvonulást  meg  nem  engedik,  ha  az  elfogott 
bajtársakat  ki  nem  adják,  s  ha  a  kötés  megtartását 
biztosító  kezeseket  nem  küldenek,  a  templom  fel  lesz 
gyújtva  s  valamennyi  nő  és  gyermek  elégetve.  A 
harmadik  harangszó  tíz  órakor  jelt  fog  adni  a  tem- 
plom felgyújtására. 

Ezzel  lett  útnak  eresztve  az  asszonyi  küldöttség. 

Benyovszk}^  maga  is  n3alalló  fájdalmakat  érzett  a 
lösebe  miatt,  melyben  még  benn  volt  a  golyó,  s  hogy 
el  nem  vérzett  bele,  csak  annak  köszönheté,  hogy  a 
vér  odafagyott  a  nag}'  hidegben  a  seb  szájához.  A 
vár  minden  termében  halálnyögés,  sírás  fogadta:  leg- 
ijesztőbb ott,  a  hol  a  Nilow  család  vonult  meg.  És  a 
bezárt  templomból  az  ablakokon  át  hangzott  fel  a 
várba  ezer  ártatlan  nő  és  gyermek  kétségbeesett  si- 
ralma. Nem  hallgatott  rájuk,  el  volt  rá  szánva^  ha  a 
pokolra  kell. jutni,  annak  is  a  sarkával  rúgni  be  az 
ajtaját.  —  Vagy  talán  jól  ismerte  az  emberi  szívek 
gyöngéit?  Biztosra  számított?  Csak  egy  árnyékon 
múlt,  hog}^  a  számítása  cserben  nem  hag^'ta.  —  A 
kozákok  első  hallásra  kinevették  az  egész  fenhéjázó 
felhívást!  Hétszáz  katona  rakja  le  a  fegyvert  negyven 
lázadó  rab  előtt!  —  » Vissza  rögtön  a  városba«  kia- 
bálta a  hetman;  —  » szabadítsuk  ki  a  lázadók  kezei 
közül  a  leán3^ainkat!«  s  a  kozákok  már  fegyvereikhez 
kaptak.  Ekkor  azonban  a  küldöttségül  jött  asszonyok, 
leányok  odatérdeltek  a  férjeik,  apáik  elé,  rémülten 
könvörögve,  hogy  ne  nyúljanak  erőszakhoz,  a  tem- 
plom körűi  van  halmozva  gyúlékony  bútorokkal,  a  hal- 
zsíros hordók  mellett  ott  égnek  a  kanóczok.    Mire  ők 

az  erdőből  a  városba  érnek,  lángban  áll  az  egész 
templom. 

És  ekkor  megkondult  az  első  harangszó. 

Ekkor  Benyovszky  a  templom  négy  sarkán,  — 
három  ölnyi  távolban  az  épülettől,  meggyújtatta  a  tü- 
zeket. Az  erdőből  csak  azt  lehetett  látni  a  tűzvilá- 
gította  ködön  keresztül,  hogy  a  vészfény  a  templomot 
veszi  körül  s  annak  a  falait  festi  veresre. 

E  rémlátványra  a  kozákok  között  kitört  a  megha- 
sonlás. Az  apai  s  férji  szeretet  győzött  a  harczvágy 
fölött:  »Mit  nekünk  a  czárnő  számüzöttei?  Ki  adja 
vissza  nekünk  a  mi  feleségeinket,  gyermekeinket  ?«  A 
hetman  gyakorolni  akarta  vezéri  tekintélyét  s  rohamot 
parancsolt,  a  szófogadást  megtagadókat  ütlegelni  kezdte, 
ezek  aztán  visszaütlegelték,  utoljára  megkötözték  s  ki- 
mondták, hogy  lerakják  a  fegyvert. 

A  második  harangszónál  már  jött  lélekszakadva 
a  kozák  küldöttség  fel  a  várba,  jelentve,  hogy  elfo- 
gadják Benyovszky  föltételeit.  Könyörögtek,  hogy  ne 
pusztítsa  el  az  asszonyaikat,  a  gyermekeiket. 

A  tengeri  vidra  is  el  hagyja  fogni  magát,  ha  a 
fiát  kézre  kerítették :  hát  az  embernek  ne  legyen 
olyan  jó  szíve,  mint  a  tenger  fenevadának? 

Benyovszky  felírta  a  neveket,  a  kiket  túszokúi 
átadatni  kivan ;  azután  azt  követelte,  hogy  a  kozákok 
jöjjenek  oda  mind  a  vár  elé,  fegyvertelenül.  Az  er- 
dőben hátrahagyott  puskákat  cső  hegyéig  megtömette 
lőporral  és  homokkal,  s  akkor  máglyára  rakatta  és 
azt  meggyújtatá;  a  puskacsövek  mind  szétrepedez- 
tek, az  egész  Bolsereczki  kozákság  fegyver  nélkül 
maradt. 

Az  ötven  kiszemelt  túszt  bebocsáták  a  várba,  s 
azzal  a  kozákokat  engedték  a  templomba  futni,  s  az 
övéiket  haza  vinni. 

Ekkor  került  a  sor  a  fellegvárban  körülfogott  ka- 
tonaságra. Azok  is  megadták  magukat  további  küz- 
delem nélkül.  A  korlátnok  és  hetman  vissza  lett  tartva 
a  kezesül  ottfogattak  társaságában. 

És  ezzel  be  volt  fejezve  Kamcsatka  fővárosának 
csodaszerü  meghódítása  egy   csoport  száműzött  által. 


Gr.  Benyovszky  M.  I.  Életrajz.  ^5 


HARMINCZKETTEDIK  FEJEZET. 


AFANÁZÍA  -  ACHILLES. 


Tizenkét  óra  alatt  ment  végbe  ennyi  megrendítő 
esemény.  Éjjeli  tizenegy  órától  reggeli  tizeneg3n'g 
Bolsa-vára  a  lázadóktól  elfoglalva,  a  várörség  leölve, 
elfoglalva;  az  egész  kozák  had  lefegyverezve,  a  kor- 
mányzó megölve  és  Benyovszky  megsebesülve.  Lel- 
kileg még  jobban,  mint  testileg. 

E  tizenkét  órai  harcznak  fegyverszünetei  is  voltak. 
E  hézagokat  a  vérontás  munkájában  betölté  a  még 
nehezebb  munka:  az  okozott  fájdalmak  enyhítése. 

A  mint  a  kozákok  támadása  a  vár  ellen  vissza 
lett  verve,  a  mint  az  ágyúk  elnémultak,  s  aztán  Chru- 

stiew  ki  lett  küldve  a  városban  történteket  kikémlelni, 
Benyovszky  ez  idő  alatt  felkereste  Nilownét  saját  szo- 
bájában. Az  ajtó  előtt  őr  állt.  —  Nilowné  asszony 
egyedül  volt,  ágyban  feküdt. 

Benyovszky  odaborúlt  a  lábaihoz  s  zokogva  kérte 
bocsánatát,  a  miért  öt  ilyen  gyászba  ejté. 

»A  tiszteletreméltó  nő,  bármilyen  erős  volt 
is  a  fájdalma,  egy  szemrehányó  szóval  sem 
illette  azt,  a  ki  őt  özvegygyé  tevé.« 

—  Nem  így  akartam  én  ezt!  Saját  éltem  árán  is 
megváltottam  volna  az  övét,  monda  Benyovszky. 

—  Tudom,  láttam,  suttogá  a  szerencsétlen  asszony. 
Hová  lettek  a  leányaim  ? 

(Csak  a  kis  fia  kuporgott  ott  félve  az  anyja  taka- 
rója alatt.) 

Benyovszky  nem  tudott  róluk  semmit. 
Az  örtálló  szolga  megszólalt. 

—  Ájultan  kivitette  őket  a  terembe  az  az  úr,  a 
ki  a  kormányzó  urat  levágta. 

—  Kérem,  parancsolja  el  innen  azt  az  őrt!  kére 
Nilowné  asszony. 

—  Csak  az  ön  biztonsága  végett  volt  az  ide  állítva. 
Eredj,  hozz  hírt  az  asszonyságokról. 

Az  őr  nemsokára  visszatért  azzal  a  hírrel,  hogy 
I^apin  sebész  mind  a  három  hölgyön  eret  vágott, 
mire  azok  magukhoz  tértek. 

■ —  Ide  kell  őket  hozni  az  asszonyság  szobájába.  Ön- 
nek is  jó  lesz  kegyelmes  asszonyom,  ha  eret  vágat  magán. 

—  Jó  lesz,  hagyá  az  helybe,  s  még  hozzá  tévé 
azt  a  kérdést:  »ön  is  meg  van  sebesülve ?« 

—  Talán  nem  súlyosan.  Még  most  nem  érek  rá 
megvizsgáltatni. 

Azzal  Lapint  hivatva  s  lelkére  kötve  a  hölgyek 
ápolását,  eltávozott. 

25* 

Erre  következett  a  kozákok  kivonulása  a  városból, 
s  a  Benyovszky  ellentervének  végrehajtása.  Ez  alatt 
csend  lett  a  várban,  csak  a  sebesültek  jajgatása  hang- 
zott. 

Csak  ekkor  mondta  meg  Benyovszky  Chrustiew- 
nek,  hogy  ö  maga  is  meg  van  sebesülve,  a  kormányzó 
golyója  a  czombjába  fúródott.  Chrustiew  rögtön  sietett 
Lapinért.  Ez  is  ügyes  sebész  volt.  Medert,  a  doktort 
sehol  sem  találták.  Talán  elesett.  Éjjel  nem  lehetett 
öt  a  halottak  között  keresgetni. 

Lapin  megtekinté  a  sebet  s  azt  mondta,  hogy  az 
nagyon  veszélyesre  fordulhat,  mert  a  vér  oda  van 
hozzá  fagyva.  Benyovszkynak  a  kandallóban  rakott 
tűzhöz  kellett  állni,  hogy  a  fagyott  vér  felolvadjon, 
a  mi  egyszerre  éles  fájdalmat  okozott  a  sebesült  tag- 
ban, úgy  hogy  Benyovszky  összerogyott,  nem  tudott 
a  lábán  állni  többé.  Lapin  ügyesen  húzta  ki  a  golyót 
a  sebből,  s  aztán  bekötötte  azt.  Társai  átvitték  Be- 
nyovszkyt  az  iroda-szobába.  A  nagy  tanácstermen 
kellett  keresztül  menniök,  mely  már  akkor  lazarétummá 
volt  berendezve. 

Benyovszkynak  még  azt  a  fájdalmas  látványt  is 
a  lelkére  kellett  venni,  hogy  ott  látta  maga  előtt  kilencz 
jó  barátját  halva  és  hetet  nehéz  halálsebben  hörögve, 
míg  a  másik  oldalon  ötven  nehéz  sebesült  hevert  a 
földön  a  helyőrség  katonáiból.  Minő  elkeseredett  tusá^ 
nak  kellett  végbemenni  e  várban. 

Elrendelé,  hogy  mindenkinek  nyújtsanak  orvosi 
segélyt,  sebgyógyításhoz  a  vadászok  mind  értenek  y 
az  ellenséget  is  ápolni  kell,  ha  megsebesült. 

Csak  azután  engedte  magát  ágyba  fektetni. 

Hajnalban  elbocsátá  áz  asszonyküldöttséget  az 
erdőbe  vonult  kozákokhoz,  a  mire  ismét  három  óra 
következett,  a  melyben  pihen  a  küzdeleh^. 

Csak  az  ö  legnehezebb  küzdelme  nem  pihent. 
Ez  üres  órákat  éppen  az  töltötte  ki  kereken. 

Nyolcz  órakor  odaizent  hozzá  Nilowné  asszony, 
hogy  beszélni  óhajtana  vele.  Benyovszky  sajnálatát 
küldte  vissza,  hogy  sebe  miatt  nem  teheti  nála  tartozó 
tiszteletét. 

Erre  Nilowné  asszony  maga  jött  át  hozzá,  —  Afa- 
náziát  kezén  vezetve. 

Mikor  meglátták  Benyovszkyt  a  kórágyon  fekve, 
vérvesztéstöl  sápadt  arczczal,  testi-lelki  fájdalmait  vissza- 
tükröző megtört  szemeivel,  a  két  nő  könnyekbe  tört 
ki.  Afanázia  térdre  rogyott  az  ágy  mellett,  Nilowné 
pedig  odaborúlt  a  sebesültre  s  az  első  szavai  az  ő 
vigasztalását  rebegték. 

Még  ő  vigasztalta  azt,  a  ki  ily  nagy  gyászt  hozott 
a  fejére. 

— •  Nem  veszélyes  e  seb,  nyugtatá  meg  Benyovszky. 
Bár  jobban  czélzott  volna,  a  ki  adta,  hogy  én  feküd- 
ném helyette  a  ravatalon. 

S  valóban  érezte,  a  mit  mondott. 

—  Nem!  önnek  élnie  kell  és  kivenni  a  részét  a 
mi  fájdalmunkból,  hogy  nekünk  kevesebb  maradjon. 
Nagy  az  én  keservem,  kipótolhatatlan,  mert  a  legjobb 
férjet  veszítem  el,  a  kit  a  föld  hordott;  de  önt  nem 
vádolom  érte.  Tanúbizonysága  leszek,  s  mindenkinek 
elmondom,  hogy  ön  mily  nemesen  viselte  magát.  El- 
tűrte a  kapott  sebet,  és  nem  adta  vissza.  Az  életét 
akarták  elvenni,  s  a  kardját  sem  húzta  ki.  Ön  ártatlan, 
ön  nem  oka  a  mi  szerencsétlenségünknek. 

—  Ez  a  szó  balzsam  az  én  sebemre. 

—  A  világ  azonban  nem  fogja  azt  elhinni  soha, 
s  önnek  a  neve  úgy  lesz  emlegetve,  mint  egy  ször- 
nyetegé, a  ki  a  jóltevöjét  megölte.  S  a  vádból  nekem 
is  kijut.   Miért  voltam  önhöz  olyan  jó?  Engedje  meg, 

hogy  én  innen,  e  kínos  emlékű  helyről,  eltávozhassam,, 
a  mint  férjemet  eltemettem.  Ezt  meg  fogja  ön  en- 
gedni nekem.  Két  leányomat  és  fiamat  is  magammal 
viszem.  A  harmadik  itt  kivan  maradni  önnél,  nem 
képes  önről  lemondani.  Itt  hagyom  őt.  Mit  is  csi- 
nálna, ha  velünk  jönne,  testvérei  között,  a  kik  miatta 
lettek  árvák  és  földönfutók?  Én  bízom  az  ön  nemes 
szívében,  hogy  nem  fogja  őt  szerencsétlenné  tenni, 
nem  fogja  elhagyni,  hanem  megadja  neki  boldogságát 
és  becsületét.     Ismételje  fogadását. 

Benyovszky  lelkét  mélyen  áthatotta  e  bámulatos 
léleknyugalom  és  szívbeli  nemesség. '  Azt  is  tudhatá 
jól,  hogy  ha  megszabadulása  sikerül,  ezt  a  szegén}^ 
leányt  itt  nem  hagyhatja,  minden  rokona  és  ismerőse 
üldözött  martalékául ;  de  azt  a  hazudozást  a  házasság- 
ról ez  órában  folytatni  nem  lehetett.  Hisz  éppen  most 
az  Isten  ítélőszéke  előtt  állott,  hamis  esküvel  ki  merné 
e  perczben  megsérteni  bíráját?  Lábai  előtt  a  megnyílt 
pokol!  A  kozákokhoz  ment  küldöttség  még  nem  tért 
vissza.  Ha  Isten  elfordítja  tőle  az  arczát,  ha  az  a 
hétszáz  főnyi  fegyveres  férfi-tömeg  vad  elkeseredésé- 
ben azt  határozza,  hogy  visszarohan  a  városba  erő- 
szakkal kiszabadítani  a  nőket  és  gyermekeket,  akkor 
bizonyára  az  ő  alvezérei  végrehajtják  a  rettentő  fenye- 
getést, s  meggyújtják  a  máglyát  ezer  ártatlan  teremtés 
feje  fölött,  s  akkor  őket  is  utóiéri  megérdemlett  ha- 
láluk. Csak  az  a  láthatatlan  lény,  a  ki  az  emberi 
szívek  fölött  uralkodik,  követheté  el  azt  a  csodát^ 
hogy  a  durva,  szilaj  kozáknak  a  keblében  győzzön  a 
kicsinyei  iránti  szeretet  a  megvetett  ellenség  iránti 
gyűlölet  fölött,  hogy  hétszáz  férfi  lerakja  a  fegyvert,, 
a  hetmana  parancsa  ellenére,  egy  száműzöttnek  a  fe- 
n^-egetése  miatt. 

Ebben  az  órában  nem  volt  szabad  Istent  kisérteni. 

Benyovszky  láztól  égő  ajkaihoz  szorítá  a  magas- 
lelkű asszony  kezét. 

—  Fogadom  önnek,  hogy  egész  életemnek  leg- 
főbb feladata  lesz  Afanáziát  boldoggá  és  a  világ  előtt 
tiszteltté  tenni. 

Talán  sejtett  valamit  a  szegény  asszony?  Felállt, 
megölelte  a  leányát,  fülébe  súgta:  » szeresd  öt  híven 
és  mindenkor«  s  azzal  az  utolsó  szókat  rebegte  Be- 
nyovszkyhoz:  • 

—  Ön  miatt  vesztette  el  az  atyját,  —  hadd  találja 
fel  ön  által  férjét  és  atyját! 

Azzal  otthagyta  Afanáziát  és  sietve  eltávozott. 

A  leány  odaült  kedvese  kórágyának  szélére  s 
keservesen  panaszolá  el,  minő  heves  szemrehányások- 
kal halmozák  el  a  nénjei  e  szomorú  éjszakán.  Öt 
okolják  apjuk  haláláért.  Vádolják,  hogy  ő  fonta  az 
összeesküvés  fonalait,  ő  okozta  vele  egész  családjuk 
romlását. 

—  Nekem  mondják  azt,  hogy  én  vagyok  gyilkosa 
az  atyámnak;  pedig  az  életemet  adnám  érte,  hogy 
az  övét  visszaadjam.     Hová  vitték  őt  el  ? 

—  A  templomba  vitték,  monda  Benyovszky,  ott 
terítették  ki  a  ravatalra.  Onnan  fogják  majd  eltemetni. 

—  És  én  nem  fogok  ott  lehetni  a  temetésén,  szólt 
a  leány  zokogva.  Mindenki  újjal  mutatna  rám,  és 
meggyalázna.  Engedd  meg,  hogy  odamehessek  most 
hozzá,  a  míg  a  templomban  fekszik  s  megcsókolhas- 
sam a  drága  kezeit! 

Benyovszky  ijedten  kapta  meg  Afanázia  kezét. 
■ —  Hogy  mennél  most  oda?  (Átvillámlott  az  agyán, 
»hogy  te  is  ott  égj  el  a  többi  leányokkal  együtt !«) 

—  Igaz.  Nekem  a  templomba  nem  szabad  belép- 
nem. Isten  haragja  van  rajtam,  és  az  emberek  meg- 
vetése.    Erős    leszek    elviselni   mind  a   kettőt  s   nem 


392  GRÓF  BENYOVSZKY  MÓRICZ. 

akarom,  hogy  az  anyám  is  osztozzék  benne.  Ez  a 
gyönyörű  homlok!  Hogy  kell  neki  az  ősz  haját  le- 
húzni majd  rá,  hogy  a  szégyenét  eltakarja  vele !  Nem  ! 
Legyen  a  szégyen  csupán  az  enyém.  Tedd  meg, 
hogy  az  anyám  jó  híre,  becsülete  meg  ne  csorbuljon. 

—  Mit  tegyek?  szólj. 

—  Ha  anyám  beleegyezésével  követlek,  őt  fogják 
elkárhoztatni ;  neked  azt  kell  tenned,  hogy  éjjel,  abla- 
kon át  szöktess  el  an3'ám  szobájából.  Akkor  anj^ámon 
csak  sajnálkozni  fognak,  engemet  megátkoznak  és  meg- 
vetnek —  s  az  nekem  jól  fog  esni. 

—  Úgy  fogok  cselekedni,  monda  Benyovszky. 
E  perczben  megszólalt  az  első  harangkongás. 

—  Mire  harangoznak  ?  kérdezé  Afanázia. 
Benyovszky  lázas  indulattal  monda: 

—  Eredj  a  szobádba  és  imádkozzál! 

—  Isten  hozzád !  rebegé  a  leányka.  Az  ég  se- 
gítsen meg  a  te  nagy  bajodban. 

—  Ámen ! 

Afanázia  hazasietett  az  an3-jához  és  testvéreihez. 
A  tisztító  tűz,  a  purgatórium  kínszenvedése  várt  reá 
azon  a  helj^en.  Atyja  kifolyt  vérén  kellett  keresztül 
taposnia. 

A  második  harangszó  is  elkongott,  akkor  jött 
a  szerencsehír,  hogy  a  kozákok  lerakták  a  fegyvert. 
Benyovszkynak  egy  pillanatra  még  a  testi  fájdalma 
is  elmúlt.  Megtörténik  az,  hogy  a  felháborodott  lélek- 
nek rögtön  helyretért  nyugalma  az  izmok  és  idegek 
fájdalmát  is  elcsillapítja.  Tehát  nem  oda  le:  a  tűz- 
pokolba,  fel  az  égbe :  a  szabadságba !  Itt  a  szabadulás 
napja. 

Mit  gondolt  most  lüktető  sebével?  Kórág3'án 
fekve  úgy  osztá  parancsait,  mintha  mennyezetes  tró- 
non ülne. 

Pánowra  bízta  az  intézkedést  a  kozákok  fegyve- 
reinek megsemmisítése  végett;  Báturinra  az  ötvenkét 
előkelő  túsz  elszállásolását  a  vár  szobáiban  s  azoknak 
az  őrizését,  Wynbláthra  a  szövetséges  csapat  tábori 
szolgálatának  beosztását;  Chrustiewre  a  sebesültek 
ápoltatását. 

—  Hol  van  Meder?  kérdezé.  A  tanult  orvosra 
magának  is  nagy  szüksége  lett  volna,  mert  Lapin 
csak  a  kezdetleges  segítségre  volt  jó,  golyókat  kihúzni, 
sebeket  bekötözni;  gyógyításhoz  nem   értett. 

—  Nem  találjuk  sehol.  A  bajtársak  sorában  nincs.- 

—  Keressétek  őt  a  halottak  közt. 

—  Ott  is  kerestük  már:  híre  sincsen. 
Erre  közbeszólt  Chrustiew. 

—  Ne  keressétek  őt  másutt,  mint  otthon  a  házá- 
ban, a  kemenczében  elbújva.  Jól  ismerem  én  a  pilu- 
lasodrót!  Dehogy  megy  ez  olyan  helyre,  a  hol  lö- 
völdöznek. 

—  Hát  eredj  utána:  keresd  fel. 

Chrustiew  rögtön  elsietett  az  elhagyott  tanyára 
negyed  magával.  Chrustiew  házába  érkezve,  első 
dolguk  volt  a  kályhalyukba  benézni.  Csakugyan  meg- 
láttak ott  egy  pár  csizmát,  a  melyeket  előhúzva,  ki- 
derült, hogy  azokban  doktor  Meder  van  benne. 

A  szerencsétlen  patikás  azt  hitte,  hogy  a  katonák 
jöttek  érte:  nem  ismerte  fel  Chrustiewet.  Térdre  esett 
előtte  s  a  mellét  verve  esküdött,  hogy  ő  ártatlan  az 
összeesküvésben. 

Azok  nagyot  nevettek  rajta  és  hátbaverték.  Nem 
használt  neki  semmit.  Akkor  aztán  összecsomagolták 
az  egész  patikáját,  a  hátára  kötötték  s  úgy  húzták- 
vonták  fel  a  várba.  Fényes  nappal  volt  már :  láthatta  a 
havon  a  vértócsákat.  Hát  még  a  várudvarban!  Halál- 
fiának    hitte   magát,     mikor  Benyovszky    elé    állíták. 

Ott  is  térdre  esett,  Benyovszkyt  a  kormányzónak  nézte 
s  betanult  hadarással  mondta  el  a  mentségét:  »én  ár- 
tatlan vagyok!  Nem  vagyok  részes  a  zendülésben! 
Semmiről  sem  tudtam!    Én  nem  vag3-ok  összeesküvő. « 

A  bajtársak  hahotával  nevettek  a  boldogtalan  or- 
voson. 

Még  Benyovszky  is  tréfált  vele  —  kínjában. 

—  Ejh  te  hazug  róka!  Hát  nem  én  velem  együtt 
készítetted  a  petárdákat.  En  velem  csináltattad  a  sze- 
lenczéket  hozzá. 

Erre  a  szóra  az  orvosnak  csak  elmeredt  szeme- 
szája. Még  mindig  nem  volt  az  eszénél.  Arra  emlé- 
kezett, hog}'  ő  csakugyan  csinált  petárdákat,  de  hogy 
a  kormányzó  hogyan  segített  neki  szelenczéket  csi- 
nálni a  pokolgépekhez?  az  már  nem  fért  a  fejébe. 

—  Adjatok  neki  egy  pohár  papramorgót! 
Töltöttek  a  szájába  egy  jó  adagot.  —  Attól  aztán 

magához  tért,  s  elkezdte  megismerni  a  bajtársakat. 
Utoljára  aztán  kaczagáshoz  kezdet;  a  térdeit  ütögette 
a  tenyereivel:  »hisz  ez  a  Pánow!  Ez  meg  a  Chrustiew ! 
Az  a  Báturin!  Ez  meg  itt  éppeg  a  Sámuelovics  Ágost! 
^  No  ez  dicső  dolog!  Hát  ti  bebújtatok  a  várba?  Én 
meg  bebújtam  a  kályhalyukba.  Oh  édes  Istenkém. 
Mikor  az  első  puskalövést  meghallottam,  olyan  gyo- 
morgörcs állt  belém,  hogy  haza  kellett  szaladnom.  Jaj, 
micsoda  puífogatás  volt  az!  Azt  gondoltam,  ég  föld 
összeszakad.  Egész  éjjel  térden  állva  imádkoztam  a 
ti  megtartástokért.  Aztán  egyszerre  csak  jöttek  a 
kozákok,  nagy  lármával,  minden  házat  felkutattak,  az 
elfogott  hetmant,  meg  a  katonákat  kiszabadították,  én 
bebújtam  előlük  a  kályhalyukba,  ott  nem  -láttak  meg. 
Mikor  aztán  ezek  itten  értem  jöttek,  reám  találtak,  azt 
hittem,  megint  a  kozákok  vannak  rajtam,  s  nem  csoda> 
ha  elvesztettem  az  eszemet. « 

—  No  de  már  most  szedd  össze,  a  mi  még  meg- 
maradt: fejezé  be  a  vezér,  aztán  láss  hozzá,  hogy 
flastromot  készíts  mindnyájunk  számára,  magam  is 
maródi  vagyok. 

Doktor  Meder  aztán  rögtön  hozzá  látott  a  rend- 
szeres g3^ógykezeléshez.  A  közben  Benyovszky  to- 
vább folytatta  az  intézkedéseit. 

Chrustiewnek  egy  csapattal  le  kellett  vonulni  a 
kikötőbe,  s  ott  Kuzneczow  segélyével  a  Szent-Péter  és 
Pál  hajót  elfoglalni,  a  többi  hajót  és  bárkát  a  kikötő- 
ben pedig  mind  fölégetni.  —  Báturin  feladata  volt  az 
állami  raktárakból  és  a  kincstárból  az  értékes  készle- 
teket a  hajóra  szállítani.  —  Pánowra  lett  bízva  a  ha- 
lottak eltakaríttatása  s  a  kormányzónak  adandó  vég- 
tisztességtétel rendezése. 

Meder  doktornak  a  flastroma  alatt  a  metsző  fáj- 
dalom szűnni  kezdett  Benyovszky  sebében,  úgy  hogy 
este  felé  át  akarta  magát  vitetni  Nilowné  asszonyhoz, 
hogy  férje  temetési  szertartásáról  jelentést  tegyen 
neki;  de  az  özvegy  elutasítá  a  látogatást.  A  helyett 
éjjel  Afanázia  jött  oda  hozzá  czipőtlenűl,  hogy  léptei- 
nek hangja  az  alvókat  föl  ne  költse.  Meg  akarta  tudni, 
hogy  kedvesének  a  fájdalmai  enyhültek-e?  (Még  el 
sem  kezdődtek  igazán.)  Azután  tudatta  vele,  hogy  az 
anyja  két  nap  múlva  el  akar  utazni  Nisney-Osztrogba, 
tehát  a  szöktetési  tervvel  jó  lesz  sietni. 

Még  suttogott,  — ■  de  már  Benyovszky  szemeit  el- 
nyomta az  álom.  Négy  nap  óta  nem  aludt  már.  Csak 
a  bekövetkezett  erős  sebláz  ébresztette  fel  korán 
reggel. 

A  láz  daczára  még  is  az  ő  eszének  kellett  a  dol- 
gok folyását  vezetni.  Reggel  odaizent  Nilowné  asz- 
szonyhoz,  hogy  a  gyászszertartás  megkezdése  csak  az  ő 
parancsára  vár.  »Rögtön  kezdjék !«  Az  volt  rá  a  válasz. 

Afanázia  még  is  csak  együtt  mehetett  a  testvé- 
reivel atyja  temetésére.  Orosz  szokás  szerint  a  gyá- 
szoló család  nő  tagjait  tetőtől  sarkig  sűrű  gyászfát3'ol 
fedi,  nem  lehetett  kivenni  a  népnek,  melyik  a  három 
leány  közül  az,  a  melyik  elátkozott. 

Benyovszky  elrendelte,  hogy  a  város  összes  la- 
kossága kivonuljon  az  utolsó  tisztességtételre,  s  mi- 
dőn a  födéltelen  koporsót  az  ég  felé  emelt  arczú  ha- 
lottal a  vár  előtt  végig  vitték,  a  vár  bástyáiról  huszon- 
egy ágyúlövés  dörgé  utána  a  katonás  Istenhozzádot. 
A  temetési  pompa  nagyszerű  és  megható  volt.  Utána 
a  g3^ászoló  család  ismét  visszatért  a  várba.  A  nők 
családjaikkal  együtt  úti  málházáshoz  kezdtek. 

Benyovszky  egész  nap  seblázban  feküdt;  de  még 
a  hagymázos  viziók  közepett  is  eszébe  jutottak  a  sza- 
badulási terv  további  teendői.  A  temetés  végeztével 
meghagyta  Pánownak,  hogy  bírja  rá  az  érseket,  akilr 
szép  szóval,  akár  fenyegetéssel,  hogy  tartson  a  tem- 
plomban prédikácziót  a  szabadságharczosok  diadalának 
dicsőtésére :  azután  esküdtesse  fel  a  szövetségeseket 
az  evangéliumra,  hog}^  Benj'ovszkynak  hívei  marad- 
nak; s  mikor  itt  elvégzi  a  czeremóniát,  vitesse  át 
Szent-Miklós  csodatevő  képét  a  hajóra  s  ott  is  tartsa 
meg  a  misét,  szertartást  és  felesketést  a  hajós  nép 
között.  —  Tudta  jól,  hogy  az  orosz  fajra  milyen  be- 
folyást gyakorol  a  vallásos  érzelem. 

Csak  este  felé  hagyta  el  egy  rövid  órára  a  láz. 
Akkor  az  alvezérei  tudósították  az  addig  történtekről, 
ő  pedig  közölte  velük  az  új  rendeleteit  nagy  sietve. 
Erezte,  hogy  a  láz  újult  erővel  kezd  visszatérni:  a 
feje  nehezült,  eszméi  homályosodni  kezdtek. 

—  Pánow!  szólt,  visszíitariva  a  leghívebb  al- 
vezérét. 

—  Mit  kívánsz  még  vezér? 

—  Valamit  akartam  mondani ....  olyan  sietős 

Afanázia .... 

—  Mit  kivánsz  Afanáziától? 

—  Útra  készül. 

—  Igen.  Nilowné  készülődik. 

—  Éjjel? 

—  Nem.  Nappal. 

— -De  igen. . . .  éjjel  ha  mondom. . . .  Nyitva  lesz 
az  ablaka. ... 

- —  S  mi  legyen  belőle? 

—  El  fogod  őt  szöktetni. 

—  Kit?  Afaná'ziát?  Én  szöktessem  el?  Miért? 

—  Én  akarom.  Nem!  ő  akarja. . .  A  hozománya  szé- 
gyen gyalázat. . .  Nem  hagyja  az  anyjának. . .  Érted  már. 

—  Semmit  sem  értek. 

—  De  én  parancsolom,  hogy  elszöktesd  Afanáziát. 

—  Akkor  megteszem.  —  Hát  azután?  Hova  te- 
gyem ? 

—  Vidd  oda  az  atyjához. . . .  mondd  meg  neki,. . . . 
hogy  viselje  gondját. 

Már  akkor  félrebeszélt. 

És  e  pillanattól  kezdve  három  napon  és  éjszakán 
át  magán  kívül  volt.  Meder  orvos  háromszor  vágott 
rajta  eret  s  nagyon  aggodalmasan  beszélt  az  állapot- 
járói.  Az  alatt  folyt  a  nagy  munka  a  hajón  és  a  szá- 
raz földön.  Ö  arról  mind  nem  tudott  semmit.  Pánow 
nem  bocsátott  hozzá  senkit  az  orvoson  kívül. 

Május  első  napján  izente  meg  Pánownak  Nilowné 
asszony,  hogy  másnap  el  akar  utazni.  Az  út  még  jár- 
ható volt  szánkóval.  Tizenkét  ötös  kutyafogat  várt 
rájuk  felszerelve  az  udvaron.  Málháikat  fegyveres 
szolga  őrizé. 

Tehát  az  éjjel  végre  kell  hajtani  Benyovszky  cso- 
dálatos parancsát.  , 

Pánow  egy  óra  múlva  azután,  hogy  a  Nilowék 
ablakát  elsötétülni  látta,  odalopózott  a  szállásuk  fol3'o- 
sójára.  Egy  ablakot  csakugyan  tárva  n3-itva  talált.  Be- 
dugta rajta  a  fejét,  halkan  suttogva:  »Afanázia  kis- 
asszony!* 

A  sötétből  egy  hang  válaszolt. 

—  Mindjárt  itt  lesz. 

Pánow  Nilowné  asszony  hangját  ismerte  fel.  Most 
még  jobban  megzavarodott.  Hát  az  anya  tudtával  tör- 
ténik a  szöktetés? 

Rövid  várakozás  után  megjelent  Afanázia  az  ab- 
lakban, s  gyorsan  felszökött  annak  a  hídjára,  akkor 
Nilowné  asszony  is  odajött  s  a  leányát  átölelte,  meg- 
csókolta: úgy  engedte  Pánow  által  az  ablakból  le- 
emeltetni. 

—  Hová  vigyem  a  kisasszonyt? 

—  Ahoz,    a  ki  atyja  helyett  atyja  fog  neki  lenni. 
Most  lett  egyszerre  világos  Pánow  agyában.  Ezek 

összebeszéltek! 

Nilowné  még  hozzá  tévé  suttogva. 

—  Holnap  reggel  nagy  lárma  lesz  a  háznál.  Ön 
tud  mindent.     Zavarba  ne  jöjjön  miatta. 

Kezdette  Pánow  kitalálni  a  rejtélyt. 

Sietve  kalauzolta  Afanáziát  az  írószobáig,  a  hol 
Benyovszky  feküdt  a  kórágyon.  Odáig  egy  pitvaron 
és  egy  tornáczon  kellett  keresztül  botorkázniok,  melyek- 
ben mind  sebesültek  feküdtek:  a  szövetségesek  hívei, 
azután  következett  a  Benyovszky  szobája. 

Egy-egy  halzsír  mécses  égett  mindenik  szobában 
s  a  kandallókban  lobogott  a  tüz;  a  sebesülteknek  árt 
a  fagyos  lég,   azt  hitték  az  akkori  sebészek. 

—  A  kisasszonynak  ugyan  szomorú  tanyája  lesz 
itten,  monda  Pánow,  miután  egy  bundát  leterített  a 
földre  5izon  kerevet  mellé,  a  melyen  a  sebesült  feküdt. 

Nem  tudom,  hogy  fog  tudni  aludni?  A  szomszéd  te- 
remben ötven  sebesült  katona  fekszik,  s  az  mind  jaj- 
gat és  félrebeszél. 

—  Én  ébren  akarok  maradni,  monda  a  leány;  a 
tüzet  nem  hagyom  kialudni,  s  ha  megszomjaznak  a 
betegek,  akkor  vizet  adok  nekik. 

—  Akkor  igazán  egész  éjjel  lesz  foglalatossága. 
De  jó  lesz,  ha  maga  is  lefekszik  arra  a  bundára.  Ve- 
zérünk most  csendesen  látszik  alunni.  Magam  is  le- 
fekszem,  de  pár  óra  múlva  visszajövök. 

Azzal  magára  hagyta  Afanáziát.  Egy  gyermeteg 
leányt  hatvan  seblázban  kínlódó  között.  —  S  azok 
számára  rossz  az  éjszaka!  Eg3Te  nyögnek,  jajgatnak, 
álmukban  beszélnek  ;  ha  felébrednek,  vízért  kiabálnak. 
Némelyik  nem  bírja  türelemmel  a  kínzó  sebeit  elvi- 
selni s  a  szomszédjának  könyörög:  »vágd  el  a  torko- 
mat azzal  a  késsel;  hadd  legyen  végei «  Van  ol3'an  ki 
érzi  a  vége  közeledtét  s  fennhangon  imádkozik.  A  má- 
sik beledanol  az  imádságába,  ez  már  a  fájdalmat  gyö- 
nyörnek érzi,  egy-egy  íiatal  hang  panaszosan  emle- 
geti »édes  anyám,  édes  anyám !«  Valamelyik  rémsé- 
gesen horkol:  vagy  talán  halálhörgés  az? 

És  maga  ez  a  kedves  arcz  itt  előtte  mennyire  el 
van  változva  most.  Egészen  skarlátvörös  a  színe ;  az 
érvágás,  vérvesztés  daczára,  behunyt  szemmel  is  lát, 
s  a  mit  látott,  ahoz  beszél ;  majd  meg  kinyitott  me- 
redt szemmel  is  álmodik  s  nem  látja,  a  mi  előtte   áll. 

Rémség  hallgatni,  a  miket  össze-vissza  beszél. 

»Hát  nem  tudja  még  az  apja   nevét  kimondam?« 

Ki  az? 

»Mért  nem  nyitja  ki  a  szemét?  Hadd  látnám  kék-e 
vagy  fekete  ?« 

Ezen  elévelődik  sokáig,  hogy  nem  tudja  valaki- 
nek a  szemét  meglátni.  Ki  lehet  az? 

Afanázia  odahajol  fölé  s  megcsókolja  égő  arczát. 

Arra  a  lázbeteg  eg}^  nevet  mond  ki,  melyet  Afa- 
názia még  soha  sem  hallott  s  aztán  keserűen  zokoo-ni 
kezd. 

»Oh  de  messze  voltam  tőled !« 

A  szomszéd  teremben  a  sebesültek  vízért  nyög- 
nek, Afanázia  átmegy  hozzájuk,  megitatja  őket  sorba: 
elpihennek. 

A  mellék-tornáczból  is  hangzik  egy  rekedt  hang: 
»ihatnám,  megégek !« 

Afanázia  az  ott  fekvő  beteget  is  meglátogatja  s 
visz  neki  abból  az  italból,  a  mit  Benyovszky  számára 
készített,  áforjával  vegyített  friss  vizet. 

Az  ott  a  sebesült  Stefánow. 

A  petárda  elsütésekor  égés-sebeket  kapott  a  fején ; 
a  haját  mind  lepörkölte  a  láng,  nem  életveszélyes  a 
sérülése,  de  kínzó,  az  egész  homloka  be  van  kötve, 
a  kötelék  a  szemeit  is  takarja. 

Afanázia  nem  ismer  rá,  midőn  a  fejét  egyik  ke- 
zével felemeli,  hog}^  könnyebben  szürcsölhesse  az  italt. 

S  ennek  a  kéznek  az  érintéséről  ráismer  a  Lázár. 

—  Te  vagy  itt?  Afanázia! 

S  azzal  felrántja  szeméről  a  köteléket. 
A  hangjáról  Afanázia  is  ráismer. 

—  Stefánow!  Jó  fiú!  Én  vagyok  itt.  Kiáltottál, 
hogy  szomjazol. 

—  Mit  keressz  te  itt? 

—  Vezérünket  virrasztom.  Igyál  a  poharából.  Ezt 
neki  készítettem.  Megosztom  veled.  Te  is  szenvedsz, 

Stefánow  kóstolatlan   tolta   el   magától  a  poharat. 

—  Nerii  ezt  szomjazom  én, 

—  Hát  mit? 

—  Óh,  ha  te  az  tudnád  ?  —  Adj  nekem  egy  imád- 
ságos könyvet. 

Afanázia  tudta,  hogy  az  atyja  írószobájában  áll 
a  könyvfülkében  egy  kis  imádságos  könyv;  azt  fel- 
kereste, odahozta  Stefánownak. 

—  Köszönöm.  Hagyd  itt.  Told  közelebb  a  mécsest; 
majd  ha  hívlak,  jöjj  ide  ismét. 

Afanázia  visszament  Benyovszkyhoz,  s  aztán  va- 
lami megmagyarázhatatlan  borzadás  fogta  el,  mikor 
arra  gondolt,  hogy  ő  most  e  két  vetélytárs  között  van 
egyedül,  védtelenül,  a  kik  mindketten  őrjöngnek  a 
kínzó  fájdalmaktól  —  és  talán  egyébtől  is! 

Még  soha  imádságos  könyvvel  ilyen  szentség- 
törést el  nem  követtek,  mint  Stefánow.  —  Csak  is 
a  vérforraló  láz,  a  lángoló  agy  csábasága  menti,  hogy 
ilyenre  képes  volt.  Az  imakönyv  belső  táblájára  le- 
velet írt  Afanáziához  irónnal : 

»Kedves  imádott  Afanázia! 
Az  a  szörnyeteg,  a  kit  ön  ápol,  önt  meg- 
csalta, elárulta  és  elveszíté.  Tudja  meg  ön, 
hogy  ő  neki  már  felesége  van  Magyarországon 
és  így  önnek  tisztességes  állást  nem  adhat  a 
világban.  Ö  megölte  önnek  az  atyját  s  meg 
fogja  ölni  önnek  a  becsületét.  Álljon  ön  bosz- 
szút  e  gonosztevőn  családjáért  és  saját  magá- 
ért. Gyalázatát  csak  az  ő  vére  moshatja  le,  s 
az  én  kezem  lesz  az,  a  mely  azt  ki  fogja  on- 
tani, a  mint  kórágyamat  elhagyhatom.  És  ak- 
kor én  e  bosszúálló  kezet  önnek  felajánlom, 
mely   visszaadja    önnek    elrablott    becsületét.« 

Mikor  Afanázia  ismét  végig  járta  a  sebesültek 
szobáit,  hogy  a  hamvadó  parázsra  új  hasábokat  rak- 
jon, Stefánow  odahívta  őt  magához. 

—  Visszaadom  az  imakönyvet  köszönettel. 

Gr.  Benyovszky  M.  I.  Életrajz.  20 

—  Enyhülést  talált  ön  benne? 

—  Azt  hiszem.  Valamit  írtam  a  táblájára  belül, 
olvassa    ön   el.     Az   önnek  is  enyhülést  fog  szerezni. 

Afanázia  kíváncsi  volt  rá,  mit  írhatott  neki  Ste- 
fánow  ? 

Ott,  Benyovszky  ágya  szélén  ülve,  olvasta  el  e 
lélekgyilkoló  sorokat. 

Mikor  azoknak  a  tartalmát  megérté,  megsemmi- 
sülve veté  magát  arczczal  a  földre.  A  fájdalom  úgy 
összeszorítá  a  szívét,  hogy  sírni  sem  volt  képes.  A 
súlyos  csapások  között,  a  melyek  e  rövid  idő  alatt 
érték,  ez  volt  a  legöldöklőbb. 

Tehát  az  ö  vőlegénye,  bálványa,  eszményképe 
már  egy  más  nőnek  a  férje,  a  kit  szeret,  a  kihez  vissza- 
vágyik. Nem  az  édes  gyümölcsökkel,  nem  a  zengő 
madarakkal  kérkedő  paradicsom  az,  a  miért  innen 
ki  akart  törni  minden  áldozattal,  hanem  a  szeretett 
asszony.  S  az  áldozatok  között  az  ő  szegény  szíve 
is  ott  van. 

S  még  csak  nemis  tudta  őt  vádolni  miatta.  Most 
már  megtudta  az  okát,  miért  volt  a  vőlegénye  oly 
tartózkodó  a  bizalmas  együttlét  tündéri  óráiban  ?  Miért 
nem  beszélt  soha  szerelemről  ?  Miért  őrizte  úgy  a 
menyasszonyát,  mintha  leánya  volna? 

Most  már  azt  is  kitalálta,  hogy  a  lázbeteg  kihez 
beszél  álmában  és  kiről? 

A  visszatérő  Pánow  ott  találta  őt  a  földön  fekve. 

—  Alszol?  kisasszonyom! 

—  Nem.  Halva  vagyok. 

—  Mi  bajod  lett?  kérdé  az  ijedve. 

—  A  mire  nincsen  ír,  szólt  a  leány  felemelkedve. 
Megtudtam,  hogy  Sámuelovicsnak  már  neje  van  otthon. 

Pánow  nagyot  rettent  e  szóra.  Ö  tudta  azt  régen, 
hogy  ez  így  van. 

—  Ki  árulta  el  ezt? 

Afanázia  nem  akarta  az  árulót  megnevezni.  Ha- 
zudni sem  tudott.     El  lehetett  hinni  a  mit  mondott. 

—  0  maga  beszélte  azt  ki  álmában. 

Hiszen  ez  úgy  is  volt,  de  Stefánow  levele  nélkül 
nem  találta  volna  ö  azt  ki  soha,  hogy  mi  értelme  van 
a  lázbeteg  álombeszédének? 

Pánow  takargatni  akarta  a  titkot. 

—  Hátha  nem  úgy  van  ?  A  lázban  az  ember  össze- 
vissza beszél. 

—  Hagyd  el,  derék  Pánow.  A  te  becsületes  ar- 
czodnak  nem  sikerűi  a  tettetés.  Te  is  olyan  jól  tudod 
azt,  hogy  ő  már  nős.  De  azért  engem  ne  szánj,  és 
ne  vigasztalj.  Én  őt  azért  szeretni  fogom,  mind  halá- 
lig, s  vele  megyek  mind  világig,  ha  soha  boldog  nem 
leszek  is. 

Pánow  csak  összecsapta  a  két  kezét,  s  lóggázta 
a  nagy  fejét,  nem  fért  bele  ez  a  nagy  gondolat.  Hogy 
lehessen  a  világon  ilyen  szerelem! 

Azután  Afanázia  suttogva  beszélt  neki  valamit, 
további  tervekről,  hogyan  kell  erről  majd  a  vezért 
tudósítani,  —  egész  kímélettel  —  hogy  az  ö  egész- 
sége ne  szenvedjen  miatta,  s  aztán  bizonyos  szabóné- 
rói, a  ki  férfi-öltözeteket  készít.  A  végén  még  neve- 
tett is  Pánow  örömében,  s  aztán  a  szájára  csapott, 
hogy  lehet  valaki  olyan  bolond,  hogy  ilyenkor  neve- 
tést szalajt  ki  az  ajkán? 

A  csendes  értekezést  hirtelen  zajos  kiabálás  sza- 
kította félbe,  lamentáló  női  hangok.  Nilowék  észre- 
vették Afanázia  megszökését.  Nilowné  és  a  két  leánya 
kiabált. 

Nilowné  asszonynak  meg  kellett  mentenie  a  család 
becsületét;  keresnie  kellett  a  leányát.  Az  ő  szava 
hangzott  ki  legélesebben: 

26* 

—  Hová  lett  a  leányom !  Meg  kell  találnom  Afa- 
náziát ! 

S  rohant  a  folj'osón  végig,  félretaszigálva  az  út- 
jában álló  őröket.  Betört  a  szobába,  a  hol  Benyovszky 
feküdt.     Ott  megtalálta  Afanáziát. 

A  két  hölgy  néhány  pillanatig  némán  állt  eg3'más. 
előtt,  szembe  nézve,  mintha  fájdalmaikat  cserélnék  ki 
pillantásaikban. 

—  Hát  te  itt  akarsz  maradni?  rebegé  az  anya. 
Nem  jösz  az  anyáddal? 

Afanázia  fájdalomtól  felmagasztalt  arczczal  szorítá 
kebléhez  azt  az  imádságos  könyvet,  a  mit  a  másik 
perczben  hevesen  eldobott  magától,  s  azzal  odaborúlt 
az  álmában  mélyen  hörgő  Benyovszkyra,  fejét  az 
övéhez  fektetve. 

Nilowné  odament  a  leányához,  megcsókolta  a  hom- 
lokát, s  aztán  szótlanul  eltávozott. 

A  vén  bolond  Pánow  úgy  zokogott,  mint  egy 
rossz  gyermek. 


Nilowék  egy  óra  múlva  útra  keltek.  Afanázia  az 
ablakon  keresztül  nézett  utánuk,  míg  az  utolsó  szánkó 
is  eltűnt.  Azután  visszatért  Benyovszky  SLgya.  mellé 
s  el  nem  távozott  onnan  se  nappal,  se  éjjel,  a  míg 
csak  doktor  Meder  azt  nem  monda,  hogy  Benyovszky 
minden  veszélyen  kívül  van,  a  láz  végkép  elmúlt, 
most  gyorsan  fog  gyógyulni,  nyugodtan  alszik. 

Akkor  aztán  Afanáziát  is  rávették,  hogy  menjen 
a  szobájába  alunni.  Arra  kérte  Pánowot,  hogy  a  mint 
Benyovszky  felébred,  őt  is  költesse  fel. 

Pánow  az  ellenkező  parancsot  adta  ki  a  szolgák- 
nak. Olyan  csendesen  járjanak-keljenek,  hogy  a  kis- 
asszonyt fel  ne  ébreszszék,  ha  holnap  ilj-enkorig  fog 
is  alunni. 

Benyovszky  három  napi  láz  után  május  másodikán 
délben  ébredt  fel  üdülten.  Szerencsés  testi  szervezete 
volt,  a  seb  gyorsan  gyógyult  nála,  s  a  milyen  heves 
volt  a  láz,  mely  letörte:  a  mint  az  elmúlt,  ép  olyan 
gyors  volt  egészségének  visszatérte. 

A  mint  Meder  tudata  Pánowval,  hogy  a  vezér 
magához  tért,  azonnal  sietett  hozzá  az  alvezér,  az 
€ddig  történtekről  értesítést  adni.  — •  Chrustiew  elfog- 
lalta a  Péter-Pál-hajót,  az  útravaló  eleséget  beszerez- 
ték, a  készleteket  jegyzékbe  vették;  a  jég  fel  vágásával 
százötven  kozák  foglalkozik  a  kikötőben  és  a  folyamban. 

■ —  Hát  Nilowék?  kérdezé  Benyovszky. 

—  Már  elutaztak.  Nilowné  idejött,  még  egyszer 
téged  meglátni.     Sírva  távozott  el. 

—  És  Afanázia? 

—  A  hogy  elrendeled,  az  utazás  éjén  elszöktetem 
és  ide  hoztam.  Azóta  soha  el  nem  távozott  mellőled. 
Csak  most  ment  el  egy  keveset  nyugodni. 

—  Akkor  hát  az  anyának  és  a  leányának  itt  talál- 
kozniok  kellett. 

—  Úgyis  volt.  Odakünn  lármával  kereste  és  szidta 
a  leányát  az  anya,  idebenn  némán  megáldotta  és  meg- 
csókolá. 

—  Áldott  jó  asszony.  Hívd  ide  hozzám  most  a 
szövetségeseket. 

A  bajtársak  nemsokára  megtölték  a  szobát,  s  üd- 
vözlék  a  vezért  szerencsés  felépüléseért,  s  siettek  vele 
kezet  szorítani.     Benyovszky  mindannyit  megdicsérte 
vitézségeért  és  hűségeért  s  megfogadta  nekik,    hogy. 
ő  is  hálás  lesz  irántuk  mindenben. 

Azután  a  szükséges  teendők  egész  sorát  osztotta 
ki  közöttük. 

Tutajokat  kell  építeni,  a  miken  az  ágyúkat  és  a 
lőszereket  a   hajóra  szállítsák.  - —  Az   irodai   levéltárt 

be  kell  csomagolni.  —  Az  állami  raktárakban  felhal- 
mazott  szőrme-árúkat  a  hajóra  kell  hordatni.  —  Azok- 
nak az  árából,  ha  Khinában  eladatnak,  ki  fog  telni 
majd  az  Európába  utazás  költsége,  sőt  a  bajtársaknak 
is  jut  belőle  annyi  összeg,  hogy  Európában  valami 
állapotot  kezdhetnek  vele. 

Chrustiew  jelenté  még  azután,  hogy  a  harczban 
kilencz  bajtársuk  elesett,  a  hét  nehéz  sebesült  közül 
is  meghalt  három,  négy  felépült.  A  hiányzók  helyett 
azonban  érkezett  tizennyolcz  újabb  szövetséges  s  azok 
között  van  Izmailofif  is. 

—  Mit?  Izmailoff?  S  ti  befogadtátok  ezt  az  árul- 
kodót? 

—  De  úgy  be  tudta  ez  magát  hízelkedni  a  baj- 
társainknál, hogy  mindent  elfeledtek  neki.  Tisztára 
mossa  a  kezeit:  nem  ő  tőle  jött  az  árulkodás,  hanem 
Szudejkintól. 

—  De  hisz  ez  nem  igaz!  Magad  láttad  a  Bosca- 
rewhez  írt  levelét. 

—  Azért  mégis  elhitték,  s  most  ő  vele  egj'ütt 
pityizálnak,  a  szegény  Szudejkinon  meg  rajta  rontot- 
tak, kihúzták  az  ágyából,  félholtra  páholták,  s  kira- 
bolták a  házát.     Izmailoíf  vezetése  alatt. 

Benyovszky  haragba  jött  erre  a  hírre. 

—  Vasra  kell  veretni  ezt  a  gézengúzt  s  úgy  kell 
a  hajóra  vitetni,  ott  hasznát  vehetjük,  mert  tapasztalt 
tengerész. 

A  mint  ezt  mind  elintézte  Benyovszky,  s  a  baj- 
társakat az  adott  rendeletekkel  dolgukra  buzdítá,  ismét 
kerülgetni  kezdé  a  szemeit  az  álom. 

—  Nincs  egyéb  elintézni  való  ?  kérdezé  a  vissza- 
maradt Pánowtól. 

—  Még  van  egy,  vezér.     Afanázia  jön  hozzád. 

—  Már  fölébredt? 

Pánow  bevezeté  Afanáziát. 

A  leány  szokatlanul  halvány  volt  és  szomorú. 
Csendesen  lépett  oda  Benyovszky  ágyához,  kezeit 
összekulcsolva.  Vissza  akarta  fojtani  könnyeit,  de  azok 
mégis  utat  törtek  maguknak,  s  zokogása  alig  bírt 
elmúlni. 

Mikor  szóhoz  jutott,  csak  annyit  mondott  Be- 
nyovszkynak : 

»Mindent  tudok.  Bocsásson  ön  meg  fáj- 
dalmam első  kitörésének;  most  már  nyu- 
godt vagyok.  Ne  féljen,  nem  leszek  gyönge 
többé. « 

S  azzal  átnyújtá  Benyovszkynak  azt  az  imaköny- 
vet, a  felnyitott  táblájára  írt  levelével  Stefánownak. 

Benyovszky  végig  olvasta  azt,  s  aztán  meghatot- 
tan monda: 

—  Igaz.  Én  nős  vagyok.  És  önt  nőül  nem  vehe- 
tem. Magam  szándékoztam  ezt  önnek  megmondani, 
mihelyt  önhöz  méltó  társat  találok.  Fáj  a  lelkemnek, 
hogy  ön  elébb  tudta  ezt  meg,  a  mikor  nem  tudok  az 
ön  számára  semmi  vigaszt,  csak  a  magam  számára 
minden  vádat. 

S  ezzel  kábultan  ejté  hátra  a  fejét. 

—  Ne  fájjon  az  ön  lelkének  semmi,  monda 
a  leány,  a  nemes  szív  végtelen  jóságával.  Az 
ön  Afanáziája  nem  lesz  szerencsétlen.  Sze- 
reti önt  és  szeretni  fogja  örökké.  Ha  nejévé 
nem  tehetett,  nem  fog  magától  eltaszítani,  ha- 
nem megtart  magánál,  mint  gyermekét,  mint 
leányát. 

S  azzal  megragadta  Benyovszky  kezét,  odaborúlt 
a  keblére. 

—  Hát  nem  úgy  adtak-e  át  önnek,  hogy 
legyen  atyám   helyett  atyám? 

Benyovszky  most  tudta  meg  csak,  hogy  mekkora 
kincset  bízott  rá  a  sors.  Ö  maga  e  sorokban  ád  ki- 
fejezést e  pillanat  alatt  kelt  érzéseinek: 

»En  nem  c'illhattam  ellent  a  szívbeli  őszin- 
teségnek és  ártatlanságnak,  mely  ennyi  hű- 
séggel párosult  egy  ilyen  szelíd  teremtésnél, 
s  lelkem  tisztelettel  hódolt  meg  e  magasz- 
tos érzelmek  előtt.  Bocsánatért  esdtem, 
hogy  állapotomat  eltitkoltam  előtte  s  ment- 
ségeműi a  családom  iránti  tiszteletemet  hoz- 
tam fel  és  összeköttetésemet  egy  társaság- 
gal, mely  az  ő  életét  fenyegette,  hogy  az 
enyémet  megtartsa,  s  hogy  még  biztosabb 
kezességre  találjak  szívében,  hivatkoztam 
szenvedély emre,  s  a  vágyra,  hogy  őt  bírjam. « 

Benyovszky  maga  is  elismeri,  hogy  ez  bizony 
gyönge  védelem  volt.  Az  áldozat  nagylelkűsége  tette 
csak  elfogadhatóvá. 

—  Semmi  a  világon  az  én  szeretetemet 
ön  iránt  kiirtani  nem  képes.  Boldogság  lesz 
nekem  az,  ha  abban  az  országban  lakhatom, 
a  melyet  ön  hazájának  választ,  abban  a  ház- 
ban, a  melyben  ön  otthon  lesz,  ha  önt  látha- 
tom és  atyámnak  nevezhetem.  Leszek  az  ön 
nejének  testvére,  gyermekének  dajkája  és 
soha  én  férfinak  kezemet  nem  adom.  És 
most,  hogy  még  csak  ne  is  ábrándozhasson  fe- 
lőlem senki,  engedje  meg  ön,  hogy  férfimezt 
ölthessek,  s  így  kisérhessem  önt  viszontag- 
ságos útjában.  Még  a  leány  nevem  isiegyen 
elfeledve.      Holnaptól  a  nevem  Achilles. 

Pánovv  nem  bírta  ki  tovább  hallgatással,  odaveté 
magát  a  leány  lábaihoz,  átkarolva  azokat,  s  sírva 
kiáltá:  »Minö  szív!  Minő  nemes  lélek !« 


ÉLETRAJZ.  409 

E  közben  megakadtak  szemei  a  földre  leejtett 
imakönyvön,  melynek  kitört  lapján  megismerte  Ste- 
fánow  írását.  Rémledezve  kezdte  elolvasni;  felkapta 
a  földről  s  ismét  földhöz  vágta. 

—  Hisz  ezt  Stefánow  árulta  el!  Az  átkozott! 
Megyek,  ag^^onütöm! 

Afanázia  visszatartá  öt  az  ajtóban. 

—  Maradj.  Nem  kell  annak  ilyen  erős  férfi,  mint 
te,  elég  leszek  annak  a  megbüntetésére  én  magam  is. 

S  azzal  elhagyja  Benyovszky  szobáját  » azzal  a 
léleknyugalommal,  melynek  csak  egy  szilárd 
elhatározás  fölötti  elégültség  lehet  a  kútfeje. « 

Benyovszky  visszatartó ztatá  Pánowot,  a  ki  rögtön 
rohanni  akart  hogy  kiirtsa  a  világból  ezt  a  szörnye- 
teget, a  kit  semmi  jóság  és  semmi  bűnhődés  meg 
nem  g3'ógyít,  mikor  az  őrjöngés  szelleme  előveszi. 

—  Mindnyájunkat  elébb-utóbb  vesztünkbe  fog 
vinni  ez  az  átkozott. 

—  De  azért,  hogy  oly  őrülten  szeret,  én  nem  ítél- 
hetem őt  el,  monda  Benyovszky.  Hisz  visszafordít- 
hatná ellenem  a  vádat,  mért  nem  szeretek  én  is  oly 
őrjöngve.     S  lehet,  hogy  neki  volna  igaza. 

A  míg  vitatkoztak,  belépett  Báturin. 

—  Bocsáss!  hadd  ölöm  meg  az  árulót!  kiálta 
Pánow. 

—  Ne  bántsd,  szólt  Báturin,  meg  van  az  már 
ölve,  jobban  mintha  késeket  vertek  volna  a  szívébe. 
Azt  láttátok  volna,  mit  tett  vele  ez  a  leány,  azt  halot- 
tátok volna,  miket  mondott  neki.  Úgy  bánt  vele,  mint 
Mihály  arkangyal  a  sátánnal:  »Te  példányképe  a 
hálátlanságnak  és  gonoszságnak,  tudd  meg,  hogy  gyű- 
löllek testestöl-lelkestől ;  azt  pedig,  kit  te  hitetlenül 
elárultál,  szeretem  örökké.  O  maga  megmondta  azt 
íiekem,  hogy  neje  van,  s  én  nem  kívántam  más,  mint 

leánya  lenni.  De  még  ha  megölne,  ha  halálra  kí- 
nozna, akkor  is  híve  maradnék.  Te  pedig,  a  ki  az 
életedet  köszönheted  neki,  a  kit  elhalmozott  jóságá- 
val, a  ki  előtt  bünbánva  csúszkáltál,  mint  egy  eb, 
hűséget  esküdözve,  kezeit  csókolva,  magadat  átkozva ; 
nem  kívánok  neked  mást,  mint  a  mit  magad  kívántál 
magadnak,  ha  ö  ellene  még  egyszer  áruló  fogsz  lenni !« 
Erre  Stefánow  oh^an  dühbe  jött,  hogy  az  ág3'a  fölött 
függő  pisztolyt  ragadta  le,  a  leányt  keresztül  akarta 
lőni.  De  a  leány,  mielőtt  segélyére  ugorhattam  volna, 
megragadta  a  karját  s  kifacsarta  a  fegyvert  a  kezé- 
ből s  a  földre  dobta.  Micsoda  hősnő ! 

Azt  csak  Benyovszky  és  Pánow  tudták,  hogy 
micsoda  hősnő! 

—  Én  aztán  elfogadtam  az  őrjöngőt  s  becsukat- 
tam egy  zárkába.  Nem  tudom  mi  lelte?  Úgy  látszik, 
megint  rossz  fát  tett  a  tűzre. 

Másnap  törvényszék  elé  állíták  Stefánowot.  Nem 
volt  mivel  védnie  magát.  Arra  lett  elítélve,  hogy 
minden  tiszti  rangjától  megfosztassék,  s  mint  köz- 
ember szolgáljon  ezentúl. 

S  hogy  büntetését  még  jobban  érezze,  látnia  kel- 
lett, a  mint  a  szövetségesek  gyülekezetébe  belép  egy 
g3^önyörű  íQú  vitéz,  deli  prémes  dolmányban,  kócsa- 
gos  nyusztkalpaggal  a  fején,  karddal  az  oldalán,  a 
kinek  láttára  az  egéz  társaság  a  süvegeit  dobálja  fel 
a  levegőbe,  lelkesülten  rivalva:  »Eljen  a  mi  dicső 
Achillesünk!« 


Ezzel  végződik  Afanázia  tragödiája.  Még  csak 
egyszer  fogjuk  őt  látni,  a  mikor  eltemetik. 

Benyovszky  ezután  a  kormány  pénztárában  levő 
összegeket  kiosztá  a  szövetségesek  között,  úgyszintén 

az  állam  vagyonát  képező  selyem-,  atlasz-,  tafota- 
szöveteket  is.  (A  következő  években  a  szigeteken 
járt  Cook  kapitány  valószínűleg  ebből  az  okból  talál- 
hatta az  orosz  telepítvényeseket  selyemingekkel 
ellátva,  a  mi  bizonyára  Sachalin-szigetén  nem  terem.) 

Május  4-én  huszonöt  szövetségest  útnak  indított 
Benyovszky  az  elkészült  talpakkal,  hogy  a  jég  között 
vágott  csatornán  harminczhárom  túszt  a  hajóra  szállít- 
sanak ;  a  zsákmányul  ejtett  szőrme-árúkat  százhatvan- 
négy szánon  szállították  a  korvettre. 

A  következő  napon  újból  istentiszteletet  tartatott 
a  főpappal,  s  a  szövetségeseket  az  evangélium  föl- 
olvasása mellett  hűségére  felesketé.  Az  ünnepi  szer- 
tartás után  nagy  lakomát  adott  a  várban,  a  melyre  a 
városból  is  meghívta  az  előkelőket.  Jellemzi  az  álla- 
potokat, hogy  azok  az  ilyen  meghívást  elfogadták. 
Látszik,  hogy  e  helyen  az  állam,  a  kormány  iránti 
hűség  teljesen  ismeretlen  fogalom  lehetett. 

A  jövő  napon  Benyovszky  az  elhagyandó  város 
számára  előljárósági  tagokat  nevezett  ki,  s  azokat  fel- 
eskette, hogy  ő  és  a  társai  ellen  semmi  ellenséges 
rendszabályhoz  nem  nyúlnak. 

Ekkor  aztán  a  hátramaradt  társaival  együtt  maga 
is  szánkóra  kerekedett  s  a  várost  elhagyva,  megindult 
Csekawa  felé,  mely  a  parton  fekszik.  Alig  lehettek 
többen  huszonkét  fegyverfogható  férfinál. 

Éjjel  tizenegy  órára  érkeztek  meg  szerencsésen 
a  tengerpartra.  Csurin  kapitány,  az  előre  küldött 
szövetségesek  élén,  nagy  diadallal  fogadta  őket.  Arról 
biztosítá  Benyovszkyt,  hogy  hat  nap  múlva  annyira 
ki  lesz  szabadítva  a  hajó  a  jég  közül,  hogy  az  öböl- 
ből kivitorlázhat. 

Tehát  még  hat  napig  kellett  a  jég  között  veszte- 
gelniök,    körülvéve    felzaklatott,    ellenséges    indulatú 

néptől.  A  jég  fölvágásában  száznyolczvan  kozák  vett 
részt.  Milyen  könnyen  fordíthatták  volna  ezek  a  vas- 
rúdjaikat  Ben3"Ovszk3-ék  ellen. 

Ez  a  kínálkozó  helyzet  nemís  maradt  észrevétle- 
nül. A  szétrobbantott  katonaságnak  egyik  hadnagya, 
összebeszélve  egy  volt  kormány-hivatalnokkal,  ellopó- 
zott Kawka  faluba  s  ott  megvesztegeté  az  itelmen 
tojónt,  hogy  orgyilkosul  ölje  meg  Benyovszkyt. 

A  hadnagyot  hittak  Valnoynak,  franczia  volt.  A 
kormányhívatalnokot  Gurgíewnek,  az  pedig  száműzött 
volt.  A  rendkívülíségek  sorát  szaporítja,  hog}'  egy 
franczia  és  egy  száműzött  vállalkozott  arra,  hogy  az 
orosz  hatalom  ügyét  megfordítsa,  midőn  azzal  minden 
öseredeti  szabad  orosz  felhagyott  már. 

Ez  a  Gurgiew  azonban  sógora  volt  Chrustiewnek, 
s  ez  a  derék  barátja  Benyovszk^-nak  a  felesége  révén 
értesülve  a  merényletről,   feljelenté    azt   a  vezérének. 

Erre  az  összeesküvőket  hirtelen  összefogdosták; 
a  kancsuka  vallomásra  bírta  őket.  Akkor  aztán  vissza- 
küldték őket  a  városba,  hogy  gyógyíttassák  a  felha- 
sogatott hátukat. 

A  következő  napokon  még  tizennégy  száműzött 
jött  oda  a  hajóhoz,  kérve  a  szövetségbe  léphetésre 
az  engedélyt,  azokkal  együtt  azonban  mintegy  har- 
mincz  leány  és  asszony  is  odajött  rimánkodni,  hogy 
hadd  követhesse  az  elutazó  kedvesét.  —  Mindannyit 
fölvenni  nem  lehetett,  a  hajó  szűk  volt  hozzá;  Be- 
nyovszky  csak  hármat  szemelt  ki  közülök,  a  többit 
azzal  a  kecsegtetéssel  hárítá  el  magától,  hogy  majd 
a  legelső  szigetre  való  megérkezésük  után  vissza- 
küldik a  hajót  az  asszonyokért.  S  azokat  is  utánuk 
szállítják.  —  Azok  soha  sem  látták  többé  a  kedveseiket. 

Az  utolsó  két  nap  abban  telt  el,  hogy  a  hajó 
árboczaira  felvonták  a  vitorlákat  s  az  alattságot  rendbe 

szedték.  Még  ez  idö  alatt  is  huszonkét  besózott  med- 
vét szállítottak  a  hajó  éleskamráiba.  Ugyan-e  napokon 
minden  hajóteher  fel  lett  hordva;  az  ágyúk  talpaikra 
állítva,  a  vizes-hordók  elhelyezve,  a  szőrme-árúk  víz- 
mentes rekesztékekbe  felhalmozva. 

A  folyam  torkolata  meg  volt  már  szabadítva  a 
jégzajlástól,  szabad  volt  az  út  a  tenger  felé.  Vitorlákra 
még  itt  nem  volt  szükség,  a  folyam  áramlata  viszi  a 
hajót  magával. 

A  horgonyok  felszedése  előtt  Benyovszky  szaba- 
don bocsátá  a  túszul  elhozott  városi  előkelőket,  az 
egy  Szudejkin  titkár  kivételével,  a  kit  a  menekülők 
megtartottak  szakácsnak,  hogy  eként  szolgálja  le  azt 
a  sok  kellemetlenséget,  a  mit  nekik  titkári  minőségé- 
ben okozott. 

Midőn  Benyovszky  maga  is  a  hajó  párkányára 
lépett,  a  közép-árboczra  felvontatták  a  lengyel  kon- 
föderáczió  lobogóját,  s  húsz  ágyúlövés  jelenté  az  el- 
hagyott szomorú  tartománynak  a  Szent-Péter  és  Pál 
gálya  búcsú-üdvözletét. 

